
SEMNIFICAȚIA CUVÂNTULUI 
«BANDIT» 


„Comuniştii apar ca bandiți legalişti. Ca orice bandiți, ei înjură, bat, torturează, omoară, 
numai că, pentru cele mai teribile atrocități, ei au legi. Dinţii se smulg în numele poporului, iar „bandiţi” 
şi „duşmani ai poporului” sînt cei schingiuiţi, şi nicidecum călăii. Pentru judecătorii-bandliţi, pentru 
anchetatorii-bandiţi, pentru gardienii-bandiţi, pentru toţi aceştia şi pentru crimele lor — nu există legi... Ei 
sînt legea şi ei comit crimele în numele legii lor.”. Gabriel LIICEANU [P—10] 


Context social-istoric 
nstaurarea regimului comunist în România prin forţa armatelor sovietice 
„eliberatoare”, suprimarea oricăror libertăţi democratice, promovarea în 
societate a principiilor „etice” totalitariste ale luptei de clasă: «Sprijină-te pe 

țărănimea săracă, aliază-te cu țărănimea mijlocaşă şi luptă împotriva chiaburimii !» au 
adus, în peisajul politic românesc postbelic măcinat de contradicții interne, o atmosferă 
insuportabilă pentru valorile tradiţionale autentice, mai ales, după abolirea, prin ucaz 
sovietic, a monarhiei şi „făurirea statului democrat-popular”. 

Promovând, în viaţa socială, principiile „luptei de clasă”, ideologii regimului 
totalitar au declanşat o campanie de teroare împotriva tuturor celor pe care îi 
considerau — potrivit preceptelor comuniste — „elemente duşmănoase burghezo- 
moşiereşti”, privându-i de mijloacele de existenţă, prin naţionalizarea întreprinderilor, 
confiscarea tuturor marilor proprietăţi funciare, epurarea aparatului administrativ şi a 
armatei etc. 

„Noua aristocrație” birocratică selectată conform criteriilor partinice îşi 
formează un sistem feroce de reprimare, preluând „creator” şi „adaptând la condiţiile 
specific româneşti” vasta experienţă a profesioniştilor tutelari din Imperiul sovietic. 

Intensificarea măsurilor represive, utilizarea celor mai perfide mijloace de 
înăbuşire a oricărui semn de revoltă, iniţierea unei vânători sistematice a „duşmanilor 
poporului” aveau să genereze o stare de spirit sufocantă, o reacţie motivată de 
opoziţie faţă de un sistem care bulversa normele de convieţuire statornicite de-a 
lungul istoriei în societatea românească. 

Apariţia unor forme organizate de respingere a fenomenului totalitar comunist 
constituie o consecinţă firească a profundelor resentimente provocate de o ideologie şi 
de o practică socială străine autenticului spirit naţional. 

În acest context social-istoric, rezistenţa armată organizată, de către oponenții 
unui regim odios, pe versanţii sudici ai Munţilor Făgăraş reprezintă, prin intensitatea 
operaţiunilor iniţiate, prin durata considerabilă a activităţii grupului (1948-1958) şi prin 
aria geografică extinsă, una dintre manifestările anticomuniste de amploare din 
România. În confruntarea inegală cu aparatul represiv al statului comunist, au căzut 
eroic la datorie numeroşi fii ai plaiurilor muscelene, menţinând, prin exemplul lor, 
nestinsă, flacăra vie a speranţei în reîntronarea idealurilor de libertate pe pământul 
sfânt al patriei. 

A consemna sine ira et studio acţiunile partizanilor din Munţii Argeşului şi 
Muscelului înseamnă a face o cronică obiectivă a luptei lor decise împotriva flagelului 
comunist. A scrie despre eroii care s-au jertfit în această confruntare cu duşmanii 
libertăţii poporului român înseamnă a dăltui, în conştiinţe, istoria. 


Deceniul rezistenţei anticomuniste în zona nordică a judeţelor Argeş şi Muscel 
se declanşa în primăvara anului 1948, după instaurarea Republicii Populare Române, 
prin abdicarea forţată de la tron a M. S. Regelui Mihai |. 

Teroarea roşie înăbuşise în sânge pe principalii oponenți ai guvernului 
comunist condus de Petru Groza impus poporului român de către ocupanţii sovietici, la 
6 martie 1945. În cursul alegerilor frauduloase din 19 noiembrie 1946, au fost suprimaţi 
politicieni de seamă ai partidelor istorice care se bucurau de un prestigiu imens în 
masa electoratului român. 


Agresivitatea criminală 

a comuniştilor în Argeş 

gresivitatea bestială a comuniştilor se va manifesta în Argeş, prin 

organizarea unor acţiuni concertate de intimidare a opoziţiei democrate, 

în special, a membrilor de frunte ai Partidului Naţional Ţărănesc [P.N.Ţ.], 

partid care avea, în zonă, o aderenţă populară imensă, datorită remarcabilei activităţi 

organizatorice a liderului său, învățătorul lon Mihalache, originar din Topoloveni- 

Muscel. Simbol al rezistenţei anticomuniste, P.N.Ţ. trebuia lichidat fără cruţare, în 

optica Partidului Comunist Român „importat? din U.R.S.S., deoarece polarizase 

interesul electoratului român, manifestându-se ca un apărător constant al ţărănimii, 
principalul segment social al populaţiei din Muscel şi Argeş. 

Momentul declanşării acţiunii criminale de intimidare a electoratului din zonă a 
fost fixat în cursul fazei preliminare a campaniei pentru alegerile generale din 19 
noiembrie 1946. 

Prevederile legale în vigoare condiţionau susţinerea, în faţa preşedintelui 
Tribunalului din Piteşti, a candidaţilor în alegeri de către circa 50-60 de cetăţeni cu 
drept de vot. În acest scop, la 9 august 1945, conducerea P.N.Ţ. Argeş a fost 
convocată, la Piteşti, pentru fixarea celor 7 candidaturi afectate judeţului în Parlament, 
obținându-se, în prealabil, asigurarea ministrului de interne Teohari Georgescu că vor 
fi protejaţi împotriva unor acte agresive. 

Nu este exclus ca însuşi ministrul de interne comunist să fi organizat mârşava 
acţiune de reprimare a membrilor adunării P.N.Ţ., întrucât, la 9 august 1945, „circa 200 
de bătăuşi, înarmaţi cu răngi, cuțite şi pistoale”, provenind din zonele petrolifere ale 
Dâmboviţei, instruiți şi coordonaţi de un asasin, Dorobanţu — promovat, ulterior, ca 
director al penitenciarului din Aiud — vor ataca, în centrul oraşului Piteşti şi în incinta 
Tribunalului Argeş, pe susţinătorii candidaţilor P.N.Ţ., omorând doi dintre aceştia şi 
rănind grav alţi 16, fără ca măcar un singur criminal să fie identificat şi condamnat 
pentru crimele lor abominabile. 

S-au înregistrat scene apocaliptice, bestialitatea agresorilor fiind de 
neimaginat. Deşi s-au refugiat în incinta tribunalului, delegaţii au fost asasinați şi 
maltrataţi în prezenţa unor slujitori ai ordinii publice, înmărmuriţi ei înşişi de groază. A 


fost ucis mişeleşte, prin împuşcare din spate, Mihai Gheorghe care se refugiase 
împreună cu secretarul general al P.N.Ţ. Argeş, avocatul Nicolae Penescu, şi alţi doi 
delegaţi, în biroul preşedintelui Tribunalului din Piteşti. 

Nicolae Penescu, care încercase să fugă, sărind pe fereastră, a fost lovit cu 
răngile, iar învățătorului Amzărăscu |. Constantin din Gliganu-Deal i-au fost zdrobite 
fluierele picioarelor şi braţul drept cu ciocanele. 

Învățătorul Tică Popescu, călcat în picioare de agresorii comunişti şi rostogolit 
pe scările tribunalului, a decedat la spital, unde fusese dus abia după şase ore de la 
atacul bestial ordonat împotriva delegaților P.N.Ţ. 

Incidentul criminal de la Piteşti are — în relatarea studentului Cornel Drăgoi — 
conotaţii semnificative, tulburătoare prin implicarea sa directă în desfăşurarea 
evenimentelor: „În 1946, prin august, pe la 9 august cred, cînd ţărăniştii s-au dus la 
tribunalul din Piteşti ca să depuie listele de candidaţi pentru alegerile din noiembrie '46, 
au fost urmăriţi de o bandă de terorişti fabricată de partidul comunist şi condusă de un 
oarecare — atunci oarecare — Dorobanţu. Mai tirziu, a ajuns ofițer de miliţie şi 
comandant de penitenciar. Ziua-n amiaza mare, i-au urmărit pe fruntaşii ţărănişti care 
s-au refugiat în Tribunal. Unul dintre ei a intrat chiar în cabinetul primului preşedinte. 
Atunci învățătorul Popescu, dintr-o comună de lîngă Piteşti, a fost împuşcat, omorît în 
Tribunal, iar avocatul Gheorghe Mihai, originar din comuna Vilsăneşti, județul Argeş, a 
fost împuşcat pe lumină, între Tribunal şi Administraţia Financiară. Port pe umeri, şi pe 
stingu' şi pe dreptu’, sîngele lui Gheorghe Mihai pe care l-am dus... Am fost unul dintre 
tinerii care l-au dus la groapă. Ei au fost primele victime de la noi şi al treilea a fost, în 
'47, Gheorghe Şufa din Domneşti, unchiul Elisabetei Rizea. Oricum, trebuie spus că 
județul nostru era judeţul lui Mihalache. Aici majoritatea erau ţărănişti. Mihalache 
fusese învăţător. Făcuse Şcoala Normală din Câmpulung, fusese coleg cu bunicul 
meu dinspre mamă, Gheorghe Burlănescu. Şi, pe lângă învăţător, Mihalache mai 
fusese şi ofițer în rezervă. Decorat... nu ştiu, mi se pare că avea „Mihai Viteazul”. 
Făcuse primul război mondial alături de ţărani şi şi-a dat seama că pentru ţărani 
trebuie făcut ceva. De aceea, a înfiinţat Partidul Ţărănesc. Din Topoloveni, făcuse un 
sat model, o grădină.” [M-p.107-108]. 

În ciuda acestei odioase acţiuni de intimidare, P.N.Ţ. s-a prezentat în alegeri, 
înregistrând sufragii cvasigenerale. Rezultatele votării au fost, însă, falsificate în mod 
grosolan de către comunişti. Evocând bestiala manevră comunistă, în articolul 
«Drumul spre Nucşoara a trecut prin Piteşti — 9 august 1945 — o zi de doliu pentru 
P.N.Ţ.», autoarea, Vera Maria Neagu, care a consemnat tristul eveniment, „după 
relatările uneia dintre victime”, menţiona, în final: „Eroii din fierbintea vară a anului 
1946 au fost primii care au declanşat în Argeş lupta împotriva comunismului, o luptă 
continuată în munţi, cu sacrificii şi dăruire totală, de luptătorii de la Nucşoara. O luptă 
încununată de izbândă abia prin jertfa eroicului tineret român, în decembrie 1989.”. 


Lichidarea 

partidelor istorice 

udeţe îngemănate prin poziţia geografică, dar şi prin rolul lor dominant în 

orientarea politică a ţării, Muscelul — fief al Partidului Naţional Ţărănesc — 

era locul de obârşie al conducătorului incontestabil al ţărăniştilor in vechiul 

Regat, institutorul lon Mihalache din Topoloveni, iar Argeşul — zona de origine a 

Brătienilor, ctitori şi lideri ai Partidului Naţional Liberal, oponenții ţărăniştilor în sistemul 
tradiţional al democraţiei româneşti interbelice. 

Ei înşişi vor sfârşi „neclintiţi în credinţa lor” în temniţele comuniste, după ce li 
se vor înscena procese odioase de către puterea comunistă. 

Condamnarea conducătorilor partidelor istorice a fost urmată de operaţiunea 
banditească a lichidării liderilor locali ai formațiunilor politice tradiţionale, de promovare 
a nonvalorilor în coordonarea administraţiei locale şi zonale, principalul criteriu de 
„selecţie” fiind ataşamentul necondiţionat fată de politica economică şi socială 
promovată de partidul unic, calchiată după modelul sovietic, propaganda comunistă 
apreciindu-l la superlativ drept „cel mai uman” şi raportându-l constant la un blamat 
sistem capitalist în „descompunere”. 

Într-o asemenea conjunctură politică, în condiţiile consolidării statului represiv, 
s-a iniţiat o furibundă campanie de lichidare a tuturor oponenților politici din România, 
în special, a celor care începuseră să se organizeze în scopul înlăturării prin luptă a 
regimului comunist. 


Premise ale 
Rezistentei armate anticomuniste 


nul dintre factorii declanşatori ai acţiunii de rezistenţă de pe versanţii 

sudici ai Munţilor Făgăraş l-a constituit „vânătoarea? susținătorilor 

regimului monarhic, după detronarea, de către regimul comunist, a M.S. 
Regelui Mihai, la 30 decembrie 1947. 

Naţionalizarea principalelor mijloace de producţie, preluarea pământurilor 
moşiereşti, epurarea armatei de elementele „contrarevoluţionare”, introducerea 
sistemului draconic al cotelor urmărind pauperizarea păturii celei mai active din 
agricultură constituie repere sociale care au alimentat ura justificată împotriva noului 
regim totalitar „democrat-popular”. 


Coordonatorul 
Rezistentei armate anticomuniste 


olonelul Gheorghe Arsenescu a fost „coordonatorul incontestabil al 
organizaţiei de rezistenţă armată anticomunistă din Munţii Făgăraş” 
cunoscute sub numele de «Haiducii Muscelului». Născut la 31 mai 1907, 
în oraşul Câmpulung-Muscel, în familia căpitanului lon Arsenescu — unul dintre eroii 
bătăliei cruciale de la Mărăşeşti din timpul Războiului pentru întregirea neamului —, 
Gheorghe Arsenescu va îmbrăţişa cariera militară a tatălui său, distingându-se în 
lichidarea mişcării legionare din Capitală de la 21 ianuarie 1941, când, în calitate de 
comandant al unei unităţi de tancuri, a apărat de insurgenți importante instituţii de stat 
care urmau să fie ocupate de către aceştia, în cursul acţiunii sângeroase de preluare a 
puterii de stat. Declanşarea „războiului sfânt” împotriva ciumei roşii îl va afla în primele 
linii ale operaţiunilor militare de pe frontul de est, unde pleacă la cerere, coordonându- 
şi unitatea militară încredinţată, în calitate de căpitan, şi, ulterior, de maior, ca şef de 
stat major al Diviziei a 2-a Vânători de Munte. În cursul luptelor din zona Munţilor 
Caucaz, a fost rănit. După o scurtă spitalizare, se reîntoarce pe front, spre a fi alături 
de ostaşii săi, deşi ar fi putut reveni în ţară. Pentru capacitatea sa organizatorică, 
pentru spiritul de sacrificiu manifestat pe frontul din est, a fost decorat cu: „Steaua 
României clasa a Ill-a”, „Vulturul german” [1941] şi propus la „Ordinul Mihai Viteazul”, 
în 1942. După încheierea războiului, a intrat în viaţa politică, devenind membru al 
Partidului Naţional Liberal şi, apoi, unul dintre coordonatorii acestuia în oraşul 
Câmpulung-Muscel. Înscenându-i-se un proces perfid, Tribunalul Judeţean Muscel îl 
condamnă penal, în anul 1947, la 4 luni de închisoare corecțională, pentru sabotaj 
economic. Instaurarea comunismului în România îl determină pe colonelul Gheorghe 
Arsenescu, în urma sugestiei deputatului P.N.L din Muscel, Nicu Enescu, să se 
preocupe de organizarea rezistenţei armate anticomuniste în zonă, în noiembrie 1947. 
Acesta a fost preludiul epopeii eroice declanşate, sub conducerea sa, pe 
plaiurile Munţilor Muscelului, împotriva sistemului comunist, contra căruia luptase în 
timpul „războiului sfânt” de întregire a patriei sfârtecate prin răpirea Basarabiei şi 
Bucovinei de Nord de către Uniunea Sovietică. 


Profesorul Apostol — 
„un apostol al libertăţii” 
acţiune similară fusese iniţiată în aria argeşeană a Topologului, în 
primăvara anului 1948, de către gruparea de partizani a profesorului de 
la Liceul |. C. Brătianu din Piteşti, Dumitru Apostol. 
În componenţa grupului, sunt incluşi „contrarevoluţionarii”: Ghelmeci Ştefan, 
Moldoveanu lon, Diaconescu Nicolae, Dumitrescu Grigore, Predescu Gheorghe, 


Dincuţă lon, Preda Alexandru, Matei Gheorghe, lonescu Nicolae, Purcărea lon, State 
Ileana. Coordonarea acţiunilor rezistenţei armate anticomuniste implica o permanentă 
legătură cu Grupul de partizani de pe Topolog condus de profesorul Dumitru Apostol. 

Din dispoziţia colonelului Gheorghe Arsenescu, misiunea de intermediere cu 
acesta a revenit partizanilor lon şi Vasile Săndescu, care au organizat întâlniri 
bilaterale, la periferia oraşului Câmpulung (în zona Gruiului) şi la Suslăneşti, 
informându-se reciproc „asupra potenţialului militar şi uman, precum şi asupra 
acţiunilor viitoare, în cazul izbucnirii unui război” între puterile occidentale şi Uniunea 
Sovietică. Speranţele în iminenţa acestui conflict armat alimentau înseşi speranţele 
partizanilor în victoria finală a Rezistenței armate anticomuniste din zona sudică a 
Munţilor Făgăraş. 

Sentința Tribunalului Militar al Regiunii a Il-a Militare nr. 107 din 19 mai 1959 
preciza că „banda teroristă condusă de legionarul Apostol Dumitru a avut strânse legături 
cu altă bandă teroristă, iniţiată în vara aceluiaşi an de către Arsenescu Gheorghe, acesta din 
urmă acţionând în zona Dragoslavele”, [Dosar 1220/59; cf. L-694-707], iar Sentința nr. 11 din 
12 februarie 1962 a Tribunalului Militar de Regiune Bucureşti confirma, de asemenea, 
existenţa unor „legături pe linia activităţii criminale cu banda condusă de Apostol Dumitru, 
până în 1949, când aceasta a fost depistată de către organele de stat”. Referindu-se la 
sfârşitul tragic al profesorului erou anticomunist Dumitru Apostol, un alt erou al 
rezistenţei anticomuniste, studentul Cornel Drăgoi din Nucşoara, consemna: 
„Organizaţia lui avea centrul în dreptul comunei Şuici. Profesorul a fost condamnat la 
25 de ani de închisoare sau de muncă silnică pe viaţă, dar, în primăvara lui '50, într-o 
zi, a fost scos din închisoare, dus în marginea comunei Şuici şi împuşcat.”. 


Grupul de rezistenţă 

armată anticomunistă 

din nord-estul judeţului Muscel 

isponibilizat din armată, colonelul Gheorghe Arsenescu, care fusese 

implicat în două procese de sabotaj economic, se refugiază, de teama 

unei arestări iminente, la Schitul «Negru Vodă»-Cetăţuia, amplasat pe 

monticolul care domină valea râului Dâmboviţa, în zona comunei muscelene Cetăţeni. 

Greu accesibil, spaţiul de intensă meditaţie religioasă al schitului pare ferit de ochii de 

Argus ai Securităţii, întrucât stareţul micului aşezământ monahal, arhimandritul Pimen 

Bărbieru, prezintă garanţii morale excepţionale, nutrind vădite simţăminte patriotice şi 
o repulsie relevată, prin predicile sale, faţă de comunismul ateu. 

1948, vara- În aceste locuri, din iniţiativa colonelului Gheorghe 

Arsenescu, în casa fraţilor lon şi Gheorghe Purnichescu, industriaşi din satul Cetăţenii 

din Vale, se organizează Consiliul coordonator al Grupului de rezistenţă armată 

anticomunistă din zona de nord-est a judeţului Muscel, a cărei arie de acţiune include 
localităţile: Cetăţeni — Dragoslavele — Rucăr. 

Coordonarea militară a activităţii grupului a revenit colonelului Gheorghe 
Arsenescu — care avea misiunea procurării armamentului necesar înarmării aderenţilor 
la mişcare; aprovizionarea cu alimente urma să fie asigurată de către fraţii lon şi 
Gheorghe Purnichescu, iar Nicolae Enescu devenea avocatul de legătură cu 
elementele din conducerea fostelor partide politice istorice — P.N.Ţ. şi P.N.L. — precum 
şi cu legaţiile ţărilor capitaliste din capitala României. 

Conferind actului de constituire a formaţiunii de partizani o solemnitate 
evidentă, colonelul Gheorghe Arsenescu concepe textul unui jurământ faţă de neam, 
faţă de ţară şi de rege, pe care participanţii l-au rostit şi l-au semnat în biserica 
rupestră, în prezenţa arhimandritului Pimen. S-au legat prin jurământ să fie devotați 
cauzei eliberării României de sub totalitarismul comunist: colonelul Gheorghe 
Arsenescu, industriaşii lon şi Gheorghe Purnichescu, Nicolae Enescu, avocatul lon 
Constantinescu, locotenentul rezervist C. Greculescu, stareţul Pimen Bărbieru. 

Jurând, pe cruce, în faţa tricolorului regal al României, colonelul Gheorghe 
Arsenescu a evocat, participanţilor la această solemnitate, crezul său patriotic: „Nu 
m-a făcut ţara ofițer de paradă, m-a făcut ofiţer ca să lupt şi să mor pentru ea !... 
Trebuie, mai întâi, să murim noi, iar, pe urmă, să vină alţii şi să ne scape... Să fluture 
tricolorul nostru românesc pe crestele Carpaţilor !... Aş putea să plec mâine din ţară, 
dar numai trădătorii îşi părăsesc ţara la vreme de restrişte !...”. 

Recrutarea de membri a constituit un obiectiv imediat, de o maximă 
responsabilitate, pentru ca gruparea să nu poată fi penetrată de informatori ai 
administraţiei comuniste de stat. Au aderat, iniţial, la mişcarea antitotalitaristă oameni 
de o incontestabilă probitate morală ale căror interese materiale fuseseră profund 
afectate de măsurile excesive de fiscalitate adoptate de statul „democrat-popular”, 
printre care: Longin Predoiu, Vasile Săndescu, Gheorghe Hachentzelner. 

Sub conducerea directă a colonelului Gheorghe Arsenescu, se amenajează, 
în zona Muntele Roşu, adăposturi pentru oameni şi provizii. 

Acţiunea de recrutare în gruparea de partizani continuă. Prin intermediul lui 
Longin Predoiu, vor adera la cauza stipulată în jurământ: Zichil lon, Zichil Gheorghe, 
Alexandrescu Alexandru, Burtea Toma, Burtea Dumitru, Negoescu Maria, Catrinu 
Alexandru şi alţii. 

În organizaţie, se vor încadra personalităţi din zonă care îşi manifestau 
profunde sentimente anticomuniste: Petre Cojocaru — căpitan, Gheorghe Chiriţă — 
farmacist, lon Andreescu — căpitan, Radu Rosetti — inginer, Longin Predoiu — mic 
proprietar, Gheorghe Hachentzelner, lon Greculescu, Vasile Şuicescu, lon şi Vasile 
Săndescu. 


Ti 


Preocupat permanent de asigurarea cu armament şi cu muniţie a mişcării, 
colonelul Gheorghe Arsenescu, care se bucura de o reputaţie incontestabilă în rândul 
ofiţerilor activi din regimentul muscelean, procură, prin mijlocirea unor cadre militare 
active sau în rezervă (Andreescu lon, Şuicescu Vasile, Cojocaru Petre, Ivan 
Alexandru, Budulucă Gheorghe), un miniarsenal format din: „7 pistoale automate, 2 
puşti mitraliere, 3 pistolete, 2 arme ZB, o puşcă semiautomată cu muniţia respectivă şi 
50 de grenade”. 

1948, octombrie- Grupul de partizani din Muntele Roşu se 
dispersează, întrucât condiţiile climaterice deveniseră precare continuării acţiunilor 
proiectate în comun. Esenţial era ca retragerea temporară în locurile convenite de 
către partizani să fie sigură, pentru a nu se prilejui, prin eventuala arestare a unora 
dintre ei, denunţarea, în urma torturilor, şi a celorlalţi membri ai grupului. 

Miniarsenalul procurat grupului de către colonelul Gheorghe Arsenescu a fost 
depozitat în condiţii extreme de siguranţă la domiciliul lui Gheorghe Ciolan din 
Suslăneşti. Considerându-se că oferă condiţii suficiente pentru propria sa siguranţă, 
colonelul Gheorghe Arsenescu s-a stabilit împreună cu Alexandru Alexandrescu în 
Câmpulung-Muscel, la locuinţa lui Petre Cojocaru, din strada Mărăşeşti, nr. 19. În 
această perioadă, activitatea continuă cu intensitate, legăturile cu membrii grupului 
fiind asigurate permanent prin intermediul lui Gheorghe Miron şi Gheorghe 
Hachentzelner. 

Coordonatorul mişcării de rezistenţă preconizează constituirea unui grup 
subversiv în rândurile armatei din zona Muscel, care să se organizeze logistic pentru 
preluarea puterii în oraşul Câmpulung, în eventualitatea declanşării războiului. Misia 
aceasta extrem de dificilă a revenit maiorului lon Dumitrache, care, dând curs solicitării 
colonelului Arsenescu, s-a preocupat de „colectarea armamentului şi muniției” 
necesare participării la operaţiunile de amploare preconizate. 

Grupul format din şapte ofiţeri şi subofiteri din Câmpulung-Muscel şi-a 
definitivat strategia de preluare a puterii în oraş, strategie care viza ocuparea 
instituţiilor fundamentale ale puterii politice locale (Prefectura judeţului Muscel, 
Primăria oraşului Câmpulung), precum şi a punctelor strategice, printre care se afla şi 
Uzina electrică. Fixarea de către liderul rezistenţei armate anticomuniste din Muscel, 
colonelul Gheorghe Arsenescu, a unor obiective precise, urmărind, în esenţă, 
preluarea puterii politice în oraşul Câmpulung reprezenta, pentru justiţia comunistă 
total aservită regimului impus de la Moscova, proba incontestabilă a scopului final al 
rezistenţei armate anticomuniste: înlocuirea regimului totalitar şi eliberarea de sub 
ocupaţia sovietică, în eventualitatea victoriei posibilei coaliţii occidentale într-un război 
împotriva Uniunii Sovietice, atât de sperat de imensa majoritate a poporului român. 

Credibilitatea de care beneficia în rândul partizanilor colonelul Gheorghe 
Arsenescu se fundamenta pe asigurările insistente ale acestuia că este membru activ 

al Comandamentului general al grupurilor de partizani din România cu centrul la Bran, 
iar perspectiva imediată a războiului i-ar fi fost confirmată din surse sigure: legația 
Statelor Unite ale Americii şi legaţiile altor state occidentale la Bucureşti, cu care 
pretindea că are contacte periodice. 

1949, martie- „Descoperit de către organele de stat, grupul subversiv 
constituit din rândurile militarilor” a fost lichidat, iar „membrii acestuia au fost deferiţi 
justiţiei şi condamnaţi”. [S- 143]. 

Tribunalul Militar Bucureşti, sector | condamnă la moarte, prin Sentința nr. 
1164 / 1951, pe maiorii DUMITRACHE IOAN şi MIHĂILESCU NICOLAE, „pentru că 
erau afiliaţi Grupului colonelului Gh. Arsenescu şi îi furnizau arme”. Sentința a fost 
executată în ziua de 11 mai 1951, consemnându-se chiar şi ora: 0%”. [Fond Tribunalul 
Militar Bucureşti, Registrul Execuţii Penale 1951, secţia |, f. 213-214]. 

Insuficienta coeziune  moral-politică a membrilor grupării Arsenescu a 
constituit pentru securiştii români — „elevi” conştiincioşi ai experimentaţilor NKVD-işti 
sovietici — o pradă uşoară, formațiunea din nord-estul judeţului Muscel fiind lichidată 
după numai câteva luni. 

Consideraţi drept „elemente duşmănoase regimului democrat-popular din 
R.P.R.” — conform unei practici prestabilite de către justiţia comunistă — membrii 
Grupului de rezistenţă anticomunistă din nord-estul judeţului Muscel erau etichetaţi ca 
„duşmani ai poporului”, pe baza criteriului absolut subiectiv al unei presupuse, uneori, 
apartenenţe politice: legionari (Banu Constantin, Hachentzelner Gheorghe, Săndescu 
Vasile, Şuicescu Vasile), foşti industriaşi şi membri P.N.L. (Purnichescu lon, 
Purnichescu Gheorghe, Vasilescu Sever), moşieri şi deputaţi P.N.L. (Enescu Nicolae 
şi Constantinescu lon). 

Tribunalul Militar Bucureşti, Secţia Il-a, prin Sentința nr. 1471 din 9 noiembrie 
1951, condamna pe: 

„PURNICHESCU GHEORGHE - de ani 36, născut la 6 mai 1916, în comuna 
Cetăţeni, de profesiune fost industriaş, care mai fusese condamnat în lipsă pentru 
sabotaj”, pe fratele acestuia, 

„PURNICHESCU IOAN -— de 40 ani, născut la 3 iulie 1911, în comuna 
Cetăţeni, de profesiune fost industriaş, condamnat, de asemenea, în lipsă pentru 
sabotaj” şi pe 

„PURNICHI IOAN - în etate de 46 ani, născut la 26 octombrie 1905, în 
comuna Cetăţeni” învinuiți „pentru crima de uneltire contra ordinei sociale p.p. de art. 
209 C.P. comb. cu D.L. 856/1938, comb. cu art. 464 pct. 2, 3 şi 8 C.P. comb. cu art. 3 
şi 5 din Leg. 16/1949”. 

Interesant de menţionat că, printre martorii lipsă, propuşi de către acuzaţi, se 
aflau: Longin Predoiu, Gheorghe Hachenizelner, Cojocaru Aristotel, Ivan Alexandru, 
Pimen Bărbieru şi lon Gh. Purnichi — implicaţi ei înşişi în mişcarea de rezistenţă din 

nord-estul judeţului Muscel. [Dosar 1238, vol. 5; cf. L-305]. Inculpaţii erau acuzaţi, printre 
altele, că: 

-,„au iniţiat, s'au organizat şi au activat în organizaţia subversivă de tip fascist, 
politică şi paramilitară, aflată în Muntele Roşu, sub conducerea lui Arsenescu; 

~ au urmărit prin această activitate de uneltire contra ordinei sociale, să 
răstoarne prin violenţă regimul nostru democrat, la un moment pe care ei l-ar fi găsit 
prielnic; 

~ au purtat şi s'au servit în acest timp, de arme şi muniţiuni militare. Au fost 
organizaţi milităreşte şi cu grade militare; 

~ cu intenţiune criminală au comis aceste fapte, deoarece au ştiut prin felul 
cum au activat clandestin în munţi şi prin comunele învecinate că săvârşesc astfel acte 
ilicite, dar n'au ţinut cont de aceasta şi urmărind în finalitatea acţiunilor lor să 


uneltească cât mai mult posibil contra regimului nostru democratic, au săvârşit fapta.” 
[Dosar 1238, vol. 5; cf. L-308-309]. 


Constituirea 

Grupării de partizani 

«Haiducii Muscelului» 

ocotenentul Toma Arnăuţoiu, originar din comuna Nucşoara, judeţul 

Muscel, se întâlneşte, în secret, în aprilie 1948, la domiciliul socrului său, 

Nicolae Niţu, cu: lon Chirca, Aurel Chirca, Gel Chirca şi dezertorul lon 

Chirca, întrucât fusese căutat, la locuinţa sa, de către organele de stat, pentru a fi 

arestat. El se ascunsese împreună cu preotul lon Drăgoi şi învățătorul Alexandru 
Moldoveanu, care, de asemenea, erau urmăriţi, la o surlă din apropierea localităţii. 

În cursul întâlnirii, s-a convenit ca dezertorul lon Chirca să construiască, în 
punctul «Izvorul Grosului» pe valea Râului Doamnei, o baracă de refugiu, plata 
lucrării, în bani şi alimente, fiind asigurată de Nicolae Niţu şi Toma Arnăuţoiu. 

În aceeaşi perioadă, Toma Arnăuţoiu stabileşte cu şeful aprovizionării de la 
Legația americană din Bucureşti, Ilon Drăgoi, fost căpitan în Regimentul 3 Roşiori, 
unde se cunoscuseră, ca, în situaţia în care va fi în pericol de a fi arestat, să se 
refugieze în sediul legaţiei; însă, nu după mult timp, spre stupefacţia sa, află că lon 
Drăgoi fusese arestat şi se afla închis în Penitenciarul Jilava. 

Decembrie- Informat despre arestarea unor membri ai Grupului 
rezistenţei armate anticomuniste din nord-estul judeţului Muscel şi despre 
inventarierea şi rechiziţionarea fermei sale de către organele administrative locale, 
colonelul Gheorghe Arsenescu pleacă incognito din Câmpulung-Muscel şi se 
stabileşte în Bucureşti, pentru a nu putea fi uşor depistat de către organele de 
urmărire. Continuând acţiunile anticomuniste, colonelul Gheorghe  Arsenescu 
organizează — potrivit Sentinţei nr. 107/19 mai 1959 — întâlniri conspirative la domiciliul 
său, la industriaşul Niţu Nicolae şi moşierul Dumitrescu lon-Lazea, unde participă, în 

afara acestora, şi unele „elemente contrarevoluţionare” etichetate de către forţele 
represive drept „legionari” (Ardei Gheorghe şi Vişoianu losif) sau „ofiţerul deblocat, fiu 
de chiabur”, Toma Arnăuţoiu. În cadrul acestor întâlniri conspirative, conform 
acuzațiilor formulate de către justiţia comunistă în sentinţa menţionată, s-a decis: 
„constituirea unei bande teroriste, stabilind ca în ea să fie recrutate elemente ostile 
regimului, banda să aibă un caracter militarizat, membrii recrutaţi urmând Să fie înarmaţi şi 
instruiți pe reguli militare, în vederea întreprinderii de acţiuni teroriste în scopul instaurării 
prin violență a unei dictaturi militare fasciste. Pentru organizarea bandei şi instruirea 
militară a membrilor, au hotărât ca să-şi desfăşoare activitatea în zona muntoasă din jurul 
comunei Nucşoara, raion Curtea de Argeş”. [Dosar 1220/59; cf. L-20-21]. Exceptând deliberat 
invectivele Securității, relatarea evenimentelor, pe baza unor mărturii ale 
participanţilor, facilitează perceperea desfăşurării exacte a acestora. 

1949, ianuarie- Potrivit depoziţiei sale în cursul anchetei, colonelul 
Gheorghe Arsenescu întâlneşte întâmplător, în Bucureşti, pe Gheorghe Ardei — 
proprietarul Fabricii de tăbăcărie din Domneşti-Muscel, care dispăruse de la domiciliul 
său din Domneşti, după actul naţionalizării întreprinderilor din 11 iunie 1948, precum şi 
pe avocatul lon Dumitrescu-Lazea, pe care îl cunoscuse în perioada aplicării 
convenției de armistițiu, şi căruia îi fusese expropriată moşia din Teleorman, dobândită 
de el prin căsătorie. [Dosar 1238, vol. 37; cf. L- 50]. Colonelul Arsenescu îi informează 
despre activitatea desfăşurată în cadrul Grupului de rezistenţă armată anticomunistă 
din nord-estul judeţului Muscel, dezvăluindu-le sistemul de aprovizionare cu alimente 
şi armament, modul de amenajare a bordeielor, dar şi acţiunea de reprimare prin 
împuşcare a informatorului Petre Diaconescu, „care divulgase organelor de stat locul 
unde se ascundeau fugarii lon şi Gheorghe Purnichescu”, pe care colonelul va reuşi 
să-i salveze transportându-i, din locul unde se ascunseseră, în Muntele Roşu, datorită 
semnalării iminenţei arestării acestora de către fostul şef al Sigurantei din Câmpulung- 
Muscel, Petre Alexiu. [Dosar 1238, vol. 53; L—24]. 

Februarie 15- Colonelul Gheorghe Arsenescu este vizitat la domiciliul 
său din Bucureşti, de Gheorghe Ardei şi de lon Dumitrescu-Lazea însoţiţi de 
locotenentul Toma Arnăuţoiu, care îi confirmă că ştia „că fusese ofiţer de stat major, 
din relatările unui frate mai mare, ofiţer activ de cavalerie decedat pe frontul de est”. 
[Dosar 1238, vol. 53; cf. L-26]. Toma Arnăuţoiu îl informează pe colonelul Arsenescu 
despre pregătirile efectuate „încă din toamna anului 1948, pentru organizarea unui 
grup de fugari în zona comunei Nucşoara, pentru ca, în primăvara anului 1949, să aibă 
unde să se refugieze”. Nominalizând posibilii membri ai grupului, el va furniza 
interlocutorului său unele elemente de individualizare a acestora: „Toma Arnăuţoiu — 
locotenent de rezervă, Alexandru Moldoveanu — învăţător din comuna Nucşoara, satul 
Sboghiţeşti, căpitan în rezervă, decorat cu ordinul «Mihai Viteazul», Ilon Drăgoi — preot 
din comuna Nucşoara, Cornel Drăgoi — student, fiul preotului —, Virgil Marinescu, 

învăţător din satul Secături, comuna Nucşoara, împreună cu doi fii ai săi: Ilon — student, 
iar Alexandru — elev la liceu, prieteni buni cu Toma Arnăuţoiu, precum şi losif Vişoianu, 
zis Fifi, nepotul lui Gheorghe Ardei”. 

Argumentele invocate de Toma Arnăuţoiu pentru organizarea imediată a 
Grupului de rezistenţă armată anticomunistă în zona montană a comunei Nucşoara se 
rezumau la: existenţa unei barăci cu capacitate de adăpostire pentru circa 20 de 
persoane, inclusiv, pe timp de iarnă; posibilităţile certe de aprovizionare cu alimente şi 
de înarmare a membrilor din surse proprii; seriozitatea şi personalitatea fiecăruia din 
grupul enunțat garantate de gradele militare, ordinele primite şi profesiunile avute, dar 
şi perspectiva arestării unora dintre aceştia „urmăriţi de către organele de stat” ca 
participanţi la rebeliunea legionară din ianuarie 1941 (Vişoianu losif) sau arestaţi 
anterior pentru deţinere de armament (elevul Marinescu Alexandru) etc. [Dosar 1238, vol. 
53; cf. L- 27-28]. 

Cu toate insistenţele lui Gheorghe Ardei, lon Dumitrescu-Lazea şi Toma 
Arnăuţoiu adresate colonelului de a prelua conducerea grupului, invocându-se, printre 
altele: experienţa sa militară ca fost ofiţer de stat major, activitatea de coordonare a 
Grupului de pe Muntele Roşu, capacitatea de a conduce apărarea grupului în 
eventualitatea previzibilă a declanşării unor operaţiuni represive de către Securitate, 
Gheorghe Arsenescu refuză, atunci, propunerea, pretextând că intenţionează să se 
stabilească în Bucureşti şi „să-şi ia un serviciu”. [Dosar 1238, vol. 53; cf. L-25]. 

Februarie 25/26- Gheorghe Ardei, lon Dumitrescu-Lazea şi Toma 
Arnăuţoiu, împreună cu Nicolae Niţu şi losif Vişoianu, revin la domiciliul din Capitală al 
colonelului Gheorghe Arsenescu. Pentru a-l determina să accepte conducerea 
grupului de la Nucşoara, Nicolae Niţu reia argumentele invocate de ginerele lui, Toma 
Arnăuţoiu, angajându-se, printre altele, să pună la dispoziţia grupului moara sa, pentru 
aprovizionare pe timp îndelungat cu mălai, exprimându-şi, în acelaşi timp, convingerea 
că „mai multe elemente din Nucşoara şi din alte localităţi din împrejurimi se vor 
alătura”. [Dosar 1238, vol. 53; cf. L-31]. Gheorghe Ardei îl recomandă pe losif Vişoianu 
drept „un element curajos, hotărât în luptă, disciplinat, întrucât a făcut studii de 
specialitate militară în Germania”, „garantând absolut” pentru el. 

Obiectivele întâlnirii au fost sintetizate în depoziţia lui losif Vişoianu: 
„constituirea unei organizaţii subversive, înarmarea membrilor ei, recrutarea de 
elemente ostile regimului democrat-popular şi plecarea în Munţii Făgăraş, unde trebuia 
să întreprindem acţiuni violente de răsturnare a regimului democrat-popular din 
R.P.R.” [Dosar 1238, vol. 37; cf. L-51]. Colonelul Gheorghe Arsenescu ezită, însă, din nou, 
să accepte rolul dificil de conducător al mişcării. 

În varianta «Toma Arnăuţoiu», întâlnirea iniţială ar fi avut loc într-o bodegă din 
Bucureşti situată la colţul străzii Bucovina cu strada Virgiliu, unde colonelul Arsenescu 
l-a chemat să-l cunoască şi să-l pună în gardă pentru a participa la o eventuală acţiune 
anticomunistă, convenindu-se, de comun acord, ca Toma Arnăuţoiu să devină şef al 

organizaţiei de pe Râul Doamnei, iar reuniunea ultimă, la care au participat toţi cei 
nominalizați anterior, s-ar fi desfăşurat în cizmăria din strada Dorobanţi a unuia 
Predescu, originar din Câmpulung-Muscel. La întâlnirea conspirativă, ar fi participat şi 
fraţii Predescu. 

Depoziţia lui Petre Arnăuţoiu confirma constituirea, la Bucureşti, a „bandei 
contrarevoluţionare” în componenţa enunțată, precum şi legăturile colonelului 
Gheorghe Arsenescu cu Legația Franţei în R.P.R., legaţie care ar fi promis „câteva 
milioane de lei pentru subvenţionarea activităţii subversive a organizației 
contrarevoluţionare proiectate”. O posibilă legătură cu Legaţia americană din Bucureşti 
se asigura prin ginerele lui Gheorghe Ardei, care era medic al acesteia. [Dosar 1238, vol. 
37; cf. L-49]. «Gruparea din Bucureşti» ar fi fost organizată şi cu contribuţia Mariei şi 
Didinei Iorgulescu, probabil, membre ale familiei foştilor proprietari ai casei lui lancu 
Arnăuţoiu din Nucşoara. 

Februarie, ultima zi, ora 22%-  Subofiţerul Grigore Miron îl 
vizitează pe colonelul Gheorghe Arsenescu la domiciliul acestuia din Bucureşti, din 
strada Jan Texier, anunţându-l că Alexandru Alexandrescu şi Vasile Săndescu au fost 
arestaţi de Securitate şi că, în urma declaraţiilor lor, colonelul va fi, cu certitudine, 
arestat. 

Martie 1- Deplasându-se împreună cu Grigore Miron în strada Vasile 
Lascăr, nr. 18, la domiciliul lui Nicolae Niţu, unde se afla şi Toma Arnăuţoiu, 
contactează telefonic pe Gheorghe Ardei şi lon Dumitrescu şi, în prezenţa acestora, 
invocând situaţia gravă survenită, declară că este decis să plece imediat numai cu 
Toma Arnăuţoiu la Nucşoara, pentru ca dispariţia lor să nu bată la ochi unor eventuali 
agenţi ai Securităţii, urmând ca ceilalţi să vină ulterior la Nucşoara. Colonelul 
Gheorghe Arsenescu şi locotenentul Toma Arnăuţoiu se deplasează la Gara de Nord, 
cu o motocicletă pusă la dispoziţie de lon Dumitrescu-Neluş, pentru a lua trenul spre 
Curtea de Argeş. 

De acolo, cu o maşină de ocazie, merg până la Muşăteşti, iar, în continuare, 
spre Brădet, pe jos, ajungând noaptea la domiciliul preotului Victor Popescu, unchiul 
lui Toma Arnăuţoiu. Călătoria a decurs nu fără emoţii, întrucât, în gara Curtea de 
Argeş, au sesizat „prezenţa organelor de stat”. 

Ascunzându-şi adevărata identitate, colonelul Gheorghe Arsenescu s-a 
recomandat, sub numele de „doctor Demetrescu”, preotului Victor Popescu şi fiului 
acestuia, dr. Daniel Popescu, la care au rămas peste noapte. La Brădet, au redactat 
textul unor telegrame, prin care anunțau, celor din Bucureşti, sosirea în zonă. Textele 
erau codificate, pentru ca securiştii să nu intercepteze mesajele transmise. O 
telegramă se adresa „Dlui Gheorghe Predescu, Calea Dorobanţi, 119: „Sosit bine”, 
Muţă Diaconescu, str. Sf. Vineri, 27 Piteşti”, iar cealaltă: „Dlui Nicolae Catrinoiu, str. 
Leonte, nr. 16: „Vino tata imediat”, Alex. Spiridon, Râurilor 16, Piteşti”. Dr. Daniel 

Popescu le promisese să expedieze telegramele din Piteşti, însă, nu a dat curs 
solicitării oaspeţilor. 

Colonelul de Securitate Nedelcu, care a intrat, mai târziu, în posesia textului 
telegramelor, solicita D.G.S.P. identificarea destinatarilor, menţionând că adresele 
expeditorilor sunt false. Informaţiile fuseseră, probabil, smulse prin tortură de el şi 
căpitanul |. Cârnu, semnatarii adresei, la 11 mai 1949, de la învățătorul arestat lancu 
Arnăuţoiu. 

În noaptea următoare, furişându-se pe potecile dealului Secăturilor, au sosit în 
Nucşoara, unde au înnoptat în casa lui lancu şi Laurenţia Arnăuţoiu, părinţii lui Toma, 
colonelul prezentându-se amfitrionilor sub identitatea reală. 

Întrucât sosirea celorlalţi din «Grupul de la Bucureşti» întârzia extrem de mult, 
temându-se că telegramele fuseseră interceptate, cei doi s-au decis să trimită imediat, 
în Capitală, pe lancu Arnăuţoiu. 

Martie- Colonelul Gheorghe Arsenescu şi Toma Arnăuţoiu se stabilesc 
iniţial la domiciliul lui lancu Arnăuţoiu, dar, ulterior, din motive de extremă precauţie, de 
teama depistării lor, se ascund timp de aproximativ două săptămâni în casa mai izolată 
a lui Petre Arnăuţoiu, şi a soţiei sale, Victoria, care acceptă ea însăşi, la propunerea 
colonelului, să facă parte din organizaţie. Colonelul Gheorghe Arsenescu îi solicită lui 
Petre Arnăuţoiu să aducă, pentru înarmarea grupului, armamentul ascuns într-o claie 
de fân la proprietatea sa din Câmpulung-Muscel (40 puşti ZB, circa 10.000 de cartuşe 
pentru pistoale şi puşti mitralieră), dar Petre Arnăuţoiu refuză, considerând 
operaţiunea în sine extrem de riscantă. [Dosar 1238, vol. 44; cf. L-44]. 

Orice mişcare suspectă: „apariţia organelor de stat în comună” este 
supravegheată de către Maria Plop, „fată în casă” la familia Petre Arnăuţoiu. [Dosar 
1238, vol. 37; cf. L-47]. Se stabilise, chiar, un consemn pentru semnalarea unor 
asemenea „apariții, Maria Plop urmând să strige: „Neluţ”, pentru a le atrage atenţia 
celor din interiorul locuinţei şi „Doru”, în caz de pericol extrem, pentru ca partizanii să 
se ascundă... Doru şi Neluţ erau prenumele copiilor lui Petre Arnăuţoiu şi ai soţiei sale, 
Victoria. 

Printr-un intens proces mediatic în rândul posibililor partizani, autoritatea 
colonelului Gheorghe Arsenescu va fi considerabil consolidată, colonelul plasându-se 
în centrul rezistenţei armate anticomuniste din zona Subcarpaților Meridionali, alături 
de fostul general Dragalina care, chipurile, ar comanda gruparea subversivă din Munţii 
Olteniei, de la Jiu la Olt; el însuşi coordonând grupurile subversive dintre Olt şi 
Prahova, zonă în care acţionează şi „legionarul” Apostol, conducător al „bandei de 
legionari” de pe valea Argeşului. 

La domiciliul lui Petre Arnăuţoiu, iau legătura cu: dezertorul lon Chirca, preotul 
lon Drăgoi, care aderă la mişcare, invocând, printre altele, faptul că fiul său, studentul 
Cornel Drăgoi, este „urmărit de organele de stat pentru activitatea politică subversivă 

desfăşurată în facultate”, precum şi cu învățătorul Virgil Marinescu, care evoca 
„neplăcerile cu organele de stat, întrucât i s-a făcut perchiziţie şi i s-a descoperit 
armament”. Învățătorul Virgil Marinescu garanta el însuşi pentru recrutarea în 
organizaţie a lui lon Pâăţitu zis Mierlă, fost primar legionar, şi a unei rude a acestuia, lon 
Săndoiu zis lancu, pe care, de altfel, îi va prezenta colonelului, pe un izlaz comunal, în 
punctul Berila. [Dosar 1238, vol. 53; cf. L-63]. 
O familie de intelectuali 
cu un imens tribut de sânge 
amilia învățătorului lancu şi Laurenţia Arnăuţoiu din Nucşoara a dat un 
îngrozitor tribut de sânge în lupta pentru apărarea ţării şi, implicit, a 
libertăţii neamului. Ei înşişi îşi vor sfârşi viaţa în închisorile comuniste, fiii 
lor, Toma şi Petre, vor fi condamnaţi la moarte şi executaţi, iar cel mai mare dintre fii, 
Neluţ, murise în timpul celui de-al doilea război mondial, în condiţii neobişnuite. Ofiţer 
în escadronul de cavalerie condus de maiorul Săvoiu, „se specializase, potrivit 
acestuia, în deminarea terenurilor pe câmpul de luptă, într-un asemenea grad, încât, 
de călare, scotea sabia şi cu ea smulgea mina şi o arunca”. Soarta i-a fost ostilă, însă, 
expertului în deminări, întrucât, obţinând, pentru rezultatele sale excepţionale, permisia 
de a veni acasă, „pe când mergea pe jos spre aeroport, fiindcă urma să plece cu 
avionul în ţară, a călcat pe o mină care l-a făcut zob.” A fost avansat, post-mortem, la 
gradul de căpitan. 
Anton — cel de-al treilea fiu (după Toma), a fost elev la Şcoala militară de 
ofiţeri, în perioada în care elevii acesteia au fost băgaţi, în zilele de 24-25 august 1944, 
pe linia frontului de la podul Băneasa, pentru apărarea Bucureştiului. Rănit de două 
schije de brandt care i-au afectat ambii plămâni, Anton s-a îmbolnăvit de tuberculoză. 
Internat în Sanatoriul Moroieni, unde l-au prins evenimentele din 1949, când s-a 
declanşat Rezistenţa armată anticomunistă de pe versanţii sudici ai Munţilor Făgăraş, 
el nu a fost, din această cauză, implicat efectiv în mişcare. 


Gruparea de partizani 
«Haiducii Muscelului» în acţiune 


olonelul Arsenescu, Toma Arnăuţoiu şi lon Chirca se deplasează, la 13 

martie, în punctul «Izvorul Grosului» din Muntele Şuţu. În prealabil, 

discută despre intenţia lor într-un consiliu de familie format ah-hoc din: 
lancu şi Laurenţia Arnăuţoiu, Petre şi Victoria Arnăuţoiu, la care participă şi Maria 
Plop, ce se bucura de o încredere totală din partea acestora. [Dosar 1238, vol. 51; cf. L-59]. 
La «Izvorul Grosului», în baraca amenajată de lon Chirca, se iau măsuri urgente de 
aprovizionare cu alimente şi armament. Astfel, de la domiciliul lui Nicolae Niţu, se 
aduc, de către lon Chirca, „alimente, o armă semiautomată rusă şi câteva sute de 
cartuşe”. 

Aprilie 1- Aflând, de la lancu Arnăuţoiu, că, la Câmpulung-Muscel, s-au 
făcut mari arestări în legătură cu organizaţia colonelului Arsenescu, acesta a devenit 
brusc îngrijorat, informaţia fiind de natură să accelereze plecarea sa în munţi. 
Pregătirea retragerii în munţi se definitivase deja, întrucât lancu Arnăuţoiu cumpărase 
o cantitate suficientă de alimente (15 kg de şuncă, 15 kg de brânză şi 30 kg mălai). 

Pe 7 aprilie, după opinia lui lancu Arnăuţoiu, colonelul Arsenescu şi Toma 
Arnăuţoiu au plecat în munţi, spre cabana fostului proprietar Ilon Dumitrescu zis Lăzoiu 
din Câmpulung-Muscel. 

A fost, desigur, o pistă falsă, întrucât, potrivit adresei nr. 1/ 137239 din 11 mai 
1949, „în zona raziilor făcute de organele D.R.S.P. Piteşti, s-a constatat că sus-numiţii 
n-au trecut pe acolo şi nici nu s-au adăpostit prin împrejurimi”. În schimb, în cabana 
fostului proprietar Mucenic Comândăşescu de pe Muntele Căpăţâna, învecinat cu 
Muntele Fâlfâiescu, „s-au găsit resturi de mâncare proaspătă de circa 5 zile”. Pentru 
Securitate, era evident că, „de vreme ce n-au ieşit pe munte ciobanii cu oile”, în 
cabană, fuseseră, cu siguranţă, partizani. [Dosar 1238, vol. 14; cf. L-247]. 

Apar, însă, evidente disensiuni sub raportul organizării practice a rezistenţei. 
Colonelul Gheorghe Arsenescu pleda pentru o recrutare masivă, imediată a 
„elementelor contrarevoluţionare” în munte, spre „a fi instruite pentru întreprinderea 
unor acţiuni violente împotriva regimului comunist”. În acest sens, el cere învățătorului 
Virgil Marinescu, pe care îl recrutase, prin intermediul Victoriei Arnăuţoiu, „să închidă 
şcoala din Secături şi să vină în munţi”. [Dosar 1238, vol. 51; cf. L-59]. 

Toma Arnăuţoiu considera, dimpotrivă, că este oportun, pentru faza incipientă 
de organizare a mişcării, ca aderenţii să rămână la domiciliile lor, semnalul de grupare 
în munţi urmând să fie dat în momentul în care declanşarea preconizatului război între 
puterile occidentale şi Uniunea Sovietică va deveni iminentă. 

Acţiunea de recrutare în organizaţie se intensifică. În afara «Grupului de la 
Bucureşti», vor deveni membri „nedispersaţi” ai „bandei: Aurel Chirca, Gel Chirca, 
Nae Milea, Ana Simion, Marina Chirca, Nicolae Adămoiu, Virgil Marinescu, Ecaterina 
Marinescu, lon Preda, Cornel Drăgoi, Elisabeta Rizea, Luca Şuţa, Laurenţia C. 
Samoilă, Constantin C. Samoilă, Elena Rizescu-Văduva, Tincuţa Năstase, Victoria 
Arnăuţoiu, Constanţa Matei, Constantin Matei, Aurelia Matei — potrivit interogatoriului 
luat, la Securitatea din Piteşti, lui Toma Arnăuţoiu. [Dosar 1238, vol. 51; cf. L-60]. 
Colonelul Gheorghe Arsenescu a recrutat, de asemenea, pe: lon Păţitu, Nicolae Păţitu, 
lancu Săndoiu, Nicolae Chirca şi Gheorghe Chirca. Petre Arnăuţoiu, care era membru 
„nedispersat” al organizaţiei, se va deplasa în Domnești, pentru a recruta ca membri 
pe fraţii Luca şi Gheorghe Şuţa. Aceeaşi misiune de recrutare a unor noi aderenţi este 
încredinţată lui lon Chirca şi Victoriei Arnăuţoiu. [Dosar 1238, vol. 53; cf. L-65]. 

Recrutarea Mariei Plop 
ncluderea în mişcare a Mariei Plop — singura femeie din gruparea de 


partizani care a activat în tot cursul rezistenţei din munţi — are o poveste 

aparte... În aprilie 1949, a doua zi de Paşti, la o serbare, Victoria 
Arnăuţoiu îi spune Mariei despre un bilet adus de lon Chirca, prin care i se cerea să se 
ascundă vreme de două săptămâni, pentru a nu fi anchetată de către organele de stat 
despre dispariţia celor care plecaseră în munţi... [Dosar 1238, vol. 51; cf. L-202]. 

Maria Plop este de acord, mai ales că, în prima zi lucrătoare de după Paşti, 
Petre Arnăuţoiu — căutat de Securitate la domiciliu, este anunţat cu greu de soţia lui, 
„pe când se afla la plug, la părinţii săi”, şi este nevoit să doarmă „ascuns o noapte într- 
o grădină”. [Dosar 1238, vol. 51; cf. L-202]. 

Seara, Victoria Arnăuţoiu o trimite pe fată cu un pachet cu alimente la soacra 
acesteia, Laurenţia Arnăuţoiu, care va băga, în pachet, un ghem de lână şi ace „pentru 
confecţionat ciorapi”, cerându-i Mariei să ducă pachetul la un nuc din grădină, unde o 
aştepta lon Chirca. Dezertorul a îndemnat-o să meargă cu el, să ducă pachetul 
partizanilor. 

Maria Plop a fost, fără să ezite o clipă, de acord. Către miezul nopţii, au ajuns 
împreună la Bahna Rusului, unde au găsit pe: colonelul Arsenescu, Toma Arnăuţoiu, 
Aurel Chirca, Gigi Chirca, Nicu Chirca, Petre Arnăuţoiu, Maria Jubleanu. Ultimii doi 
fugiseră împreună în munţi, deoarece şi Maria Jubleanu era urmărită de către 
„organele de stat”. 

Întrebată, la anchetă, ce a determinat-o să intre în „bandă”, Maria Plop a 
declarat că dorea ca „alături de ei, să acţioneze împotriva regimului comunist din 
R.P.R."... [Dosar 1238, vol. 51; cf. L-203]. 

Prin ordin de zi, colonelul Gheorghe Arsenescu îl numeşte pe Toma Arnăuţoiu 
— „şef al organizaţiei”, pe lon Chirca — responsabil cu probleme operative, iar pe Titu 
Jubleanu — şef al aprovizionării cu alimente. 


Ucidere în torturi 
pentru un tratament medical 
upă constituirea formaţiunii de partizani şi retragerea în munţi, în prima 
parte a lunii iunie 1949, colonelul revine împreună cu Toma Arnăuţoiu la 
Nucşoara, stabilindu-se, pentru câteva zile, la domiciliul soţiei lui Petre 
Arnăuţoiu, Victoria. 

Deoarece Toma Arnăuţoiu s-a îmbolnăvit grav, Victoria Arnăuţoiu pleacă 
imediat la Câmpulung-Muscel, pentru a procura medicamentele necesare şi apelează 
la oficiantul sanitar din Nucşoara, Nicolae Şufan, să i le administreze în cea mai mare 
taină. Colonelul nu apare, pentru a nu fi deconspirat... 

Ulterior, Nicolae Şufan va fi arestat şi învinuit că tratase un „bandit? şi nu 
informase organele de urmărire, pentru a fi capturat... 

În timpul anchetelor extrem de violente, la Postul de miliţie Nucşoara, la 
Sboghiţeşti, a fost bestial torturat: „| s-au ars mâinile şi picioarele cu jar de către 
Traian Proveanu şi lon Mălureanu, (care nu făceau parte din personalul miliției), la 
Câmpulung şi Piteşti, unde a decedat”. [L-191]. 


Benone Milea — 

„un cal troian” al Securităţii 

xasperat de refuzul autorităţilor de a i se permite, în 14 iunie 1948, 

înscrierea la examenul de ofiţeri de jandarmi într-o şcoală din Bucureşti, 

sub pretextul că tatăl său, Nicolae Milea, fusese destituit din funcţia de 

pădurar şi încadrat în categoria socială de chiaburi, Benone Milea — absolvent al 

Liceului comercial — apelează la serviciile sublocotenentului Tatu şi ale colegului 

acestuia, Costică Apăvăloaie, pentru a obţine o dovadă de la Securitate, din care să 

rezulte că are o „purtare” ireproşabilă în comună. Securiştii au condiţionat eliberarea 

adeverinţei solicitate de furnizarea unor informaţii privind „banda lui Arsenescu şi 

Chirca”; i-au cerut să determine pe o hartă „gurile de plai care urcă în munţi”, în 

special, cele spre Colţii Cremenii. Sublocotenentul Tatu i-a sugerat „să se facă fugit din 
comună şi să intre cu orice risc” în legătură cu partizanii. [Dosar 1238, vol. 13; cf. L-68]. 

Contactând, la 20 aprilie, pe soţia lui Aurel Chirca, aceasta l-a dus la Nel 
Chirca, dar dezertorul l-a primit cu suspiciune, indicându-i să se adreseze Victoriei, 
soţia lui Petre Arnăuţoiu. Victoria l-a însoţit până la casa învățătorului lancu Arnăuţoiu, 
unde, Benone Milea — pretextând că este „urmărit de Miliție şi, de aceea, vrea să fugă 
în munte” — a fost acceptat în rândul membrilor fugari ai organizaţiei şi a depus 
jurământul, în faţa colonelului Gheorghe Arsenescu, în prezenţa partizanilor: Toma 
Arnăuţoiu, Petre Arnăuţoiu şi Nel Chirca. [Dosar 1238, vol. 13; cf. L-69]. 

Jocul dublu în care s-a angrenat Benone Milea a început, aşadar: informator 
al Securităţii şi membru al formaţiunii de partizani din Munţii Făgăraş. Milea Benone 
devine, astfel, „membru al bandei în poziţia de fugar’, înarmându-se doar cu un 
pistolet Walter de cal. 9 mm, deşi Nicolae Milea procurase, anterior, partizanilor o 
puşcă mitralieră ZB cu 20 de cartuşe. [Dosar 1238, vol. 53; cf. L-65]. 


Aprovizionarea cu alimente 
provizionarea cu alimente a partizanilor implica, printre altele, folosirea, 


pe cât posibil, a resurselor alimentare familiale. Astfel, pădurarul Nicolae 

Milea, care „mergea sus, la munte, cu mâncare pentru fiul său, Benone”, 
admis în gruparea de partizani, „a adus alimente de mai multe ori”, după cum preciza 
în procesul-verbal redactat, în urma cercetărilor din 28 mai 1950, la Piteşti, un 
locotenent major din cadrele Direcţiunii Generale a Securităţii Poporului. 

Extinderea reţelei de aprovizionare implica recrutarea, în acest proces, a unor 
familii cunoscute care prezentau garanţia că nu vor deconspira rezistenţa din munţi. 
Acelaşi Nicolae Milea va declara că a procurat pentru partizani: 70 kg mălai de la Luca 
Petrică şi 3 ddal porumb de la Stăncescu Gheorghe. Cea mai importantă sursă de 
aprovizionare cu mălai a constituit-o, însă, Exploatarea forestieră de la Izvorul Surlei, 
unde erau angajaţi fraţii dezertorului, Aurel şi Gheorghe Chirca. 


Un oltean 

în gruparea de partizani 

riginar din Şipotu, judeţul Gorj, Constantin Popescu zis Moangă, era un 

chiabur tânăr de numai 34 de ani, proprietar a peste 80 de pogoane 

teren arabil. Făcuse parte dintr-o organizaţie contrarevoluţionară din 

Oltenia nimicită în faşă de Securitate. Se pare că venea din gruparea generalului 
Carlaonţ din Vâlcea. 

În casa lui lancu Arnăuţoiu, în mai 1949, a cunoscut pe colonelul Gheorghe 
Arsenescu, în prezenţa fraţilor Arnăuţoiu, a preotului lon Drăgoi, a lui Benone Milea şi 
lon Chirca. În aceeaşi noapte, a urcat la munte împreună cu partizanii care coborâseră 
la Nucşoara, iar, după numai patru zile, a fost primit în organizaţie, depunând 
jurământul în faţa colonelului, care i-a acordat gradul militar de sergent major şi 
numele conspirativ „Moangă”. Neaducând armament, a fost dotat cu o armă Z.B. şi 10 
cartuşe din rezerva de armament a partizanilor. [Dosar 1238, vol. 16; cf. L-281]. 


Jurământul 

organizaţiei «Haiducii Muscelului» 

ai 10- Colonelul Gheorghe Arsenescu decide, prin ordin de zi, nu 

întâmplător, desigur, ca, de sărbătoarea „Regatului României”, „toţi 

membrii să depună jurământ pentru a lupta cu arma în mână până la 

sacrificiul vieţii, în vederea răsturnării regimului democrat-popular din R.P.R.” Moment 

solemn în procesul de integrare a aderenţilor la mişcarea de rezistenţă, depunerea 

jurământului constituia un preambul al „botezului focului” acceptat de viitorul membru 
al Organizaţiei de partizani «Haiducii Muscelului». 

Jurământul de credinţă stabilea obiectivul final al mişcării: „salvarea Patriei şi 

a neamului din ghearele fiarelor comuniste-bolşevice şi de sub jugul greu al ruşilor”, 

relevându-se, astfel, caracterul profund anticomunist şi antisovietic al organizaţiei; 

stabilea opţiuni monarhiste incontestabile: „credinţă Majestății Sale Regele Mihai |, 

Regele tuturor românilor”; adeziunea la „Guvernul liber al Patriei” şi, implicit, 

nerecunoaşterea guvernului sprijinit de forţele sovietice de ocupaţie. Dificultatea 

acţiunilor întreprinse impune respectarea de către aderenţi a unor reguli tipice unei 

stări de război, o disciplină fermă, care implica „supunerea şi ascultarea fără murmur şi 

fără şovăire a şefilor haiducilor”. Aderentul era avertizat, ab initio, că „în caz de trădare 
sau de călcare a jurământului” vor fi ucişi atât el, cât şi membrii familiei sale. Formula 
finală releva caracterul creştin, antiateist al organizaţiei de partizani. Potrivit mărturisirii 
colonelului Gheorghe Arsenescu, „formula de jurământ” — redactată pe structura 
textului-şablon oferit de jurământul militar — fusese stabilită de comun acord cu 
„principalele elemente care au contribuit la organizarea bandei: Toma Arnăuţoiu, Petre 
Arnăuţoiu, Virgil Marinescu, preotul lon Drăgoi şi lon Chirca”. [Dosar 1238, vol. 53; cf. L-84- 
85]. 

Textul Jurământului partizanilor este edificator, pentru precizarea obiectivelor 
mişcării de rezistenţă armată anticomunistă din arealul sudic al Munţilor Făgăraş: 

«În numele lui Dumnezeu Atotputernicul şi pe Sfânta Cruce, eu,............... , 
jur să mă fac haiduc, de bună voie şi nesilit de nimeni, pentru a lupta la salvarea şi 
eliberarea Patriei şi neamului din ghearele fiarelor comuniste-bolşevice şi de sub jugul 
greu al ruşilor. 

Jur credinţă Majestății Sale Regele Mihai |, regele tuturor românilor; 

Jur credință Guvernului liber al Patriei; 

Jur supunere şi ascultare fără murmur şi fără şovăire şefilor haiducilor; 

Jur să ucid fără milă şi fără cruţare pe toţi străinii şi ticăloşii care ne-au trădat 
şi vândut Patria şi neamul şi au adus dezastrul ţării; 

Jur să nu mă despart de fraţii mei de luptă decât după victoria finală. În caz 
de trădare sau de călcare a jurământului, să fiu ucis atât eu cât şi întreaga mea familie. 
Aşa să-mi ajute Dumnezeu !» [Dosar 1238, vol. 2; cf. L-83]. 

Momentul depunerii jurământului este evocat, în declaraţiile lor, printre alţii, de 
Eugeniu Chirca şi Benone Milea. Primul a jurat „în faţa lui Gheorghe Arsenescu, cu o 
mână pe puşcă şi o mână pe cruce”, iar celălalt confirmă că „a fost luat într-o cameră, 
pentru a depune jurământ, în faţa lui Gheorghe Arsenescu, Toma Arnăuţoiu şi Nel 
Chirca: „În mâna stângă, mi-a dat o cruce, iar mâna dreaptă am pus-o pe arma lui Nel 
Chirca. Întâi, m-a pus să mă închin, apoi Arsenescu zicea înainte şi eu după el. După 
rostirea jurământului, m-a pus de am sărutat crucea şi arma lui Nel Chirca”. [Dosar 1238, 
vol. 13; cf. L—92]. 


lunie 17, seara- Colonelul Arsenescu, Toma Arnăuţoiu şi lon Chirca 
s-au deplasat la domiciliul lui Gheorghe Rizea, unde, în prezenţa partizanilor: Victoria 
şi Petre Arnăuţoiu, Elisabeta şi Gheorghe Rizea, Alexandru Moldoveanu, lon Drăgoi, 
Benone Milea, Luca şi Gheorghe Şuţu, se reiterează obiectivele mişcării, precizându- 
se modalităţile de participare a membrilor la realizarea acestora. Astfel, se stabileşte 
ca învățătorul Alexandru Moldoveanu „să contribuie la aprovizionarea cu material şi 
informativ, precum şi la recrutarea unor elemente de sprijin”. [Dosar 1238, vol. 53; cf. L-86]. 

Deoarece aveau preocupări negustoreşti, fraţii Luca şi Gheorghe Şuţa urmau 
să rămână la domiciliul lor din Domneşti pentru sprijinirea materială a activităţii 
partizanilor. Ei solicită ca, în eventualitatea recrutării altor membri, să formeze un grup 

separat de partizani în Domneşti, însă, în cadrul organizaţiei «Haiducii Muscelului». 
Propunerea a fost acceptată. A urmat depunerea jurământului „pe cruce şi pe pistol, 
de la fiecare în parte, rostind, de asemenea, fiecare şi, apoi, semnând textul 
jurământului. Rostirea a fost făcută de fiecare individual, iar semnăturile s-au depus pe 
verso fiţuicii cu textul jurământului”. [Dosar 1238, vol. 53; cf. L-87]. 

Solemnitatea depunerii jurământului, potrivit evocării studentului Cornel 
Drăgoi, s-a derulat, ulterior, în aceeaşi casă a lui Gheorghe Rizea, procesiunea fiind 
rezervată: lui, Lucreţiei Rizea şi lui Gheorghe Rizea care nu acceptaseră, pentru 
moment, să plece în munţi. După cum menţiona, în «Mărturia» sa, Cornel Drăgoi, 
„Tomiţă Arnăuţoiu a scos dintr-un tub de cartuş de armă de vânătoare, o hârtie de pe 
care doctorul Craiu (Arsenescu) ne-a citit jurământul şi noi l-am repetat, cu o mână pe 
o cruce mică de lemn pe care o aveau la ei, şi cu cealaltă mână pe pistolul pe care îl 
ținea Tomiţă, pe care Arsenescu îl numea «căpitan». Întrucât Cornel Drăgoi este 
contrariat de avansarea în grad a prietenului său, locotenentul deblocat Arnăuţoiu, 
colonelul Gheorghe Arsenescu consideră oportun să-i explice că el „are dreptul să 
dea grade până la gradul de maior”. [Dosar 1238, vol. 51; cf. L-89]. 

Cornel Drăgoi va avea, de atunci, un nume conspirativ: «Dragoş», Laurenţei 
Rizea i se atribuie numele «Cătălina», iar lui Gheorghe Rizea, pe cel de «Veveriţă». 

Cu acest prilej, colonelul Arsenescu, supralicitând propria sa imagine, după ce 
reafirmă scopul final al mişcării, declară că el este „comandantul organizaţiei din întreg 
județul Muscel, că are, prin părțile Câmpulung-Rucăr, o organizaţie de peste opt sute 
de oameni şi că, în fiecare judeţ, există o organizaţie asemănătoare condusă de către 
un ofițer de stat major, pentru a forma cadrele ce vor conduce oamenii care vor porni — 
era sigur ! — cu miile contra comuniştilor, când americanii ne vor da arme şi se va 
înnegri cerul de avioane”. Din păcate, doar iluzii generate de o propagandă asiduă, 
difuzată în eter de posturile de radio occidentale. 

Toma Arnăuţoiu a fost numit comandant al organizaţiei de partizani care 
„acţiona în sectorul Valea Râului Doamnei, Vâlsan şi râul Bratia până în zona 
Berevoeşti”. [Dosar 1238, vol. 51; cf. L-93]. Printr-un alt ordin de zi semnat de colonelul 
Arsenescu, membrilor formaţiunii de partizani li se acordau grade militare. Astfel, 
Toma Arnăuţoiu a fost înaintat la gradul de căpitan, lon Chirca — devenea locotenent, 
Titu Jubleanu — sublocotenent, Petre Arnăuţoiu şi Benone Milea — plutonieri T.R., 
Nicolae Chirca şi Gheorghe Chirca — sergenţi, iar Constantin Jubleanu — caporal. 

Bilanţul recrutării de „membri fondatori ai bandei în poziţie de fugari” 
înregistra, potrivit Sentinţei nr. 107, „15 inşi”. O problemă de stringentă actualitate a 
Rezistenței o constituia procurarea armamentului necesar înarmării partizanilor. 
Colonelul Gheorghe Arsenescu trimite, la Câmpulung-Muscel, pe: Marina Chirca, 
Aurelia Costea şi Nicolae Milea pentru aducerea în munte a armamentului ascuns, din 
dispoziţia sa, la Viorica Georgescu: „două pistoale automate Deimler Puch, două 

pistolete de buzunar puse în port la o centură şi muniţia respectivă, un pistolet rachetă 
cu două rachete”, precum şi medicamente (1000 bucăţi sulfamide şi două sticle de 
alcool medicinal) şi un radio portativ. De la Ecaterina Săndescu, soţia lui Vasile 
Săndescu, care fusese arestat, preluarea „celorlalte materiale depozitate” la 
persoanele menţionate, intermedierea preluării materialelor consemnate fiind efectuată 
prin Margareta Pâslaru, „mătuşa colonelului”. [Dosar 1238, vol. 53; cf. L-70-71]. 

Grupului membrilor în „poziţie de fugari” recrutaţi în organizaţie până în luna 
iunie 1949: Arnăuţoiu Toma, Arnăuţoiu Petre, Chirca lon, Chirca Eugen, Chirca 
Gheorghe, Chirca Lina, Jubleanu Titu, Jubleanu Constantin, Jubleanu Maria, Plop 
Maria, Costea Aurelia, Milea Benone şi Popescu Constantin li s-au alăturat: Sorescu 
lon, Adămoiu Nicolae şi Tefeleu Constantin. [Dosar 1238, vol. 53; cf. L-70-74]. 

Colaboratori şi susţinători ai Rezistenței devin, în aceeaşi perioadă: Lemnaru 
Vasile din Slatina-Nucşoara, Samoilă Constantin zis Tică din Nucşoara, Ştirboiu 
Constantin zis Grebănuşi şi Poenăreanu Grigore — ultimul pactizând, în cele din urmă, 
cu diavolul, prin predarea partizanilor „organelor Securităţii” şi, odată cu aceştia, a 
reţelei Rezistenței armate anticomuniste de pe versanţii sudici ai Munţilor Făgăraş. 


Organizarea 
paramilitară a Rezistentei 


rganizarea paramilitară a formaţiunii de partizani concepută astfel de 
către colonelul Gheorghe Arsenescu implica iniţierea unor şedinţe de 
instrucţie tactică, de tragere şi de instrucţie de luptă. 

Instruirea membrilor a fost efectuată personal de fostul ofiţer de stat major, în 
cursul unor şedinţe privind: descrierea şi cunoaşterea armamentului din dotare; 
orientarea în teren; folosirea terenului în luptă; salutul militar; prezentarea militarului în 
faţa superiorului etc. [Dosar 1238, vol. 44; cf. L-96]. 

S-a stabilit formarea unei structuri de tip paramilitar: grupe de luptă, pluton, un 
comandant, un serviciu de aprovizionare cu alimente şi armament şi un serviciu de 
recrutare a elementelor ostile regimului democrat-popular din R.P.R. [Dosar 1238, vol. 51; 
cf. L-94]. 

Paza locului de staţionare temporară a partizanilor era asigurată printr-un 
serviciu de gardă, santinelele schimbându-se prin rotaţie. 

Pregătirea politică asigurată de coordonatorul grupului urmărea inocularea în 
conştiinţele partizanilor a ideii iminenţei izbucnirii unui război între puterile occidentale 
şi Uniunea Sovietică, a cărui principală consecinţă va fi distrugerea sistemului 
comunist în ansamblu, iar, în particular, eliberarea României de sub ocupaţia Armatei 
Roşii, moment pentru care se impunea o pregătire asiduă a fiecăruia dintre partizani. 

Prin ordin de zi semnat de colonelul Arsenescu, a fost înfiinţată Organizaţia 
subversivă «Haiducii Muscelului», cu sediul în Muntele Şeţu. Se asigura, de către 

secretarul organizaţiei, Petre Arnăuţoiu, o evidenţă a tuturor membrilor dispersaţi şi 
nedispersaţi ai acesteia. 

La sfârşitul lunii mai 1949, imprimându-se un caracter aplicativ cursurilor, s-a 
efectuat o tragere la ţintă, pe Muntele Şeţu, cu armamentul din dotare, sub 
coordonarea colonelului Gheorghe Arsenescu. 


Surse iniţiale de 
procurare a armamentului 


şi echipamentului militar 
sigurarea cu armament şi echipament militar a partizanilor a fost 


facilitată de relaţiile existente, stabilite în cadrul Centrului Teritorial 

Muscel, între colonelul Arsenescu — fostul comandant al acestei unităţi — 
şi subordonații săi, care, după ce şeful lor a fost deblocat în anul 1947, au continuat să 
fie activi în unitatea militară musceleană. 

Organizarea militară iniţiată de către fostul comandant al Rezistenței armate 
anticomuniste din Munţii Muscelului a constituit, pentru cadrele militare de nădejde din 
Centrul Teritorial Muscel, un context propice de a-şi demonstra fidelitatea faţă de 
persoana colonelului Arsenescu şi, implicit, pentru acţiunea sa fermă împotriva 
regimului comunist instaurat prin forţă, pe care militarii de carieră nu-l puteau agrea, 
întrucât promovase, în conducerea unei armate de elită, nonvalori recrutate din 
rândurile „faimoaselor” divizii de panduri «Horia, Cloşca şi Crişan» şi «Tudor 
Vladimirescu» constituite, pe teritoriul Uniunii Sovietice, din prizonierii români care 
aderaseră la principiile comuniste ale luptei de clasă împotriva burgheziei şi moşierimii 
din România. 

Astfel, fostul său subordonat, plutonierul activ Pavel Nicola, cu care fusese 
asociat într-o afacere comercială, va procura de la plutonierul major Petre Bunel, ofiţer 
cu îmbrăcămintea la Centrul Teritorial Muscel, „două foi de cort, două raniţe şi două 
prelate” [Dosar 1238, vol. 16; cf. L-270], iar, prin intermediul său, plutonierul Florian 
Voicescu, ofiţer cu armătura la aceeaşi unitate, va pune la dispoziţia organizaţiei 
înfiinţate de colonel în munţi „un pistol mitralieră Oriţa cu un încărcător şi cartuşe, o 
baionetă Z.B., un pistol Walter cal. 7,65 şi cartuşe”. 

Pavel Nicola va contacta, la sugestia colonelului Arsenescu, pe plutonierul 
major Dumitru Vasile, ofiţer cu îmbrăcămintea la Batalionul 27 Vânători de Munte, 
pentru procurarea de bocanci şi îmbrăcăminte militară. 

Din dispoziţia colonelului Arsenescu, partizanii Aurel Chirca şi Aurelia Costea 
au avut misiunea extrem de dificilă de a transporta în munte, la Bahna Rusului: trei 
pistoale mitralieră, o ladă cu muniţie, două pistoale mici şi un pistol de rachetă 
preluate, prin intermedierea Margaretei Pâslaru din Câmpulung-Muscel, de la 
Constantin Georgescu, unde armamentul fusese ascuns de Maria Krasniski, în iulie 

1949. Ulterior, Margareta Pâslaru, mătuşa colonelului Arsenescu, va trimite rezistenţei 
şi un aparat de radio tip valiză, prin aceiaşi emisari ai colonelului. 


Sprijin militar 
casă, la domiciliul părinţilor Anei Simion din cătunul Slatina, un grup de 
partizani format din: colonel Arsenescu Gheorghe, Arnăuţoiu Toma, 
Arnăuţoiu Petre, Chirca lon şi Milea Benone s-a întâlnit, în seara zilei de 

18 iunie, între orele 21-24, cu Nicola Pavel sosit din Câmpulung-Muscel, în prezenţa 
unor participanţi la mişcarea de rezistenţă: Milea Nicolae, Milea Ana, soţia sa, Chirca 
Aurel şi soţia acestuia, Chirca Marina. Pavel Nicola a dat colonelului „un rucsac civil, o 
pereche de bocanci de tip militar, îmbrăcăminte şi alimente”. Fostul subordonat al 
colonelului Arsenescu asistă la depunerea jurământului cu mâna pe cruce de către 
două dintre femeile care participau la întâlnire: „Jur credinţă Regelui Mihai |, că voi 
apăra patria până la sânge şi nu voi divulga secretele organizaţiei”. 

Anticipând o anume stare de spirit defavorabilă unităţii rezistenţei din munţi pe 
care o organizase, colonelul Gheorghe Arsenescu solicită, într-o convorbire separată, 
lui Pavel Nicola, depistarea unui loc sigur în apropiere de Măţău, unde urma să se 
ascundă în caz de forţă majoră. 

Revenit cu Nicola în grup, asistă la cavalcada de „afirmaţii duşmănoase la 
adresa orânduirii democrat-populare” ai căror protagonişti înfocaţi erau, de această 
dată, soţii Milea, satisfăcuţi că fiul lor, Benone, participă activ la rezistenţa armată, 
participare ce va fi, de altfel, confirmată, în zorii zilei următoare. 

Benone Milea se „bucura”, însă, de un statut special, putându-se deplasa 
nestingherit în zonă. Astfel, de Rusalii, fiind zi de târg la Domnești, el şi-a vizitat sora şi 
a contactat pe Tatu Gheorghe şi pe Apăvăloaie Constantin de la Biroul de Securitate 
Domneşti, cu care avea, după cum susţinea, „relaţii prieteneşti”, pretextând că aceştia 
nu intuiau că el este participant activ la acţiunile iniţiate de Gruparea de partizani 
«Haiducii Muscelului». 

Deşi fuseseră informaţi de către Aurel Chirca şi Gel Chirca despre prezenţa 
masivă a armatei la Bahna Rusului, precum şi a organelor de Securitate de la Biroul 
Securităţii din Domneşti în Slatina, colonelul Arsenescu nu a fost de acord cu 
propunerea de a se retrage imediat în munţi, întrucât urma să aibă loc o întâlnire cu 
fraţii Şuţa, opinând să rămână în continuare pe raza comunei Nucşoara. [Dosar 1238, vol. 
44; cf. L-123]. 

În acest context, a organizat, totuşi, întâlnirea menţionată cu Pavel Nicola, 
fără să ţină seamă de avertismentul informatorilor săi. După întâlnirea din casa Anei 
Simion, Pavel Nicola este condus în noapte de către Nicolae Milea la autobuzul de 
Câmpulung, care staţiona la Sboghiţeşti, întrucât plutonierul intenţiona să fie prezent, 
dimineaţa, la serviciu. 

Grupul de partizani se deplasează la casa din Nucşoara a lui lancu Arnăuţoiu, 
cu intenţia de a rămâne peste noapte. Deoarece casa avea multe camere, partizanii s- 
au separat: colonelul Arsenescu, care era răcit, s-a culcat singur, pentru a-şi pune 
compresă; Toma şi Petre Arnăuţoiu s-au retras, de asemenea, în camere separate, iar 
lon Chirca şi Benone Milea au dormit împreună, în altă cameră. 


Prima confruntare 

armată cu Securitatea 

rezenţa unor ostaşi ai Securităţii în curtea casei lui lancu Arnăuţoiu este 

sesizată iniţial de câtre Petre Arnăuţoiu, care, extrem de agitat, îl 

avertizează pe colonel. Constatând el însuşi, după ce a privit pe 

fereastră în curte, existenţa unor militari care încearcă să încercuiască imobilul, 

colonelul Arsenescu i-a dat ordin lui Petre Arnăuţoiu să îi trezească şi pe ceilalţi 

partizani. Cu experienţa sa de ofiţer din componenţa statului major, a conceput pe loc 

un plan eficace de contracarare a acţiunii de capturare organizate de către „echipa 
operativă a organelor de stat”. [Dosar 1238, vol. 52; cf. L-106]. 

Armamentul de care dispunea, în acel moment, grupul se reducea la „un pistol 
automat „Deimler-Puch” — blocat, însă, de un glonte rămas pe ţeavă !, două pistoale: 
un Walter de cal. 9 mm şi un T.T de cal. 7,62 mm (colonelul Arsenescu), un automat 
„Deimler-Puch” (Petre Arnăuţoiu), o puşcă militară Z.B. (Benone Milea) şi o puşcă 
militară semiautomată de fabricaţie sovietică (lon Chirca). 

Deschiderea focului asupra celor care fortau uşa de la intrarea secundară în 
casă a fost plănuită în detaliu de către colonelul Arsenescu: foc simultan, deosebit de 
eficient, atât asupra intruşilor în clădire, cât şi asupra celor din afară care încercaseră 
să pătrundă în interior pe o fereastră. 

Conform dispoziţiilor colonelului Arsenescu de a „riposta cu foc de armă” 
imediat ce securiştii se vor afla în faţa uşii, după ce colonelul a deschis brusc uşa, 
retrăgându-se în spate alături de Petre Arnăuţoiu, concomitent, lon Chirca şi Benone 
Milea au tras asupra celor doi securişti, care n-au avut posibilitatea să replice, fiind, 
totalmente, surprinşi. „Numai şeful Biroului de Securitate Domneşti, anume 
Apăvăloaie, a reuşit să tragă un foc de pistol, însă fără ţintă.” [Dosar 1238, vol. 44; cf. L- 
125]. 

Constatând că, în urma focului concentrat, fuseseră împuşcaţi doi ostaşi ai 
Securităţii, iar alţii fugiseră, colonelul Arsenescu a încercat să părăsească, prin uşa din 
faţă, clădirea, împreună cu Toma Arnăuţoiu care rămăsese izolat în camera sa. Un foc 
de pistol tras de un securist mascat de zidurile casei îl răneşte pe Toma Arnăuţoiu în 
muşchiul piciorului stâng. 

Întrucât unul dintre cei doi securiști nu fusese împuşcat mortal, „lon Chirca — 
potrivit interogatoriului luat colonelului Arsenescu — l-a asasinat cu un sadism şi o 

cruzime nemaiîntâlnită, aplicându-i mai multe lovituri de baionetă. ”. 


29 


Sub presiunea anchetei, Benone Milea amplifică duritatea manifestată de 
dezertor faţă de ostaşul rănit care îi implora să nu i se curme viaţa: „Nel Chirca i-a 
înfipt baioneta de două sau trei ori în piept, apoi, l-a sucit pe spate şi i-a mai înfipt-o şi 
în spate o dată sau de două ori. Agent mascat al Securităţii, Benone Milea declară că 
„Nel Chirca l-a împuns cu baioneta pe dl. Costică Apăvăloaie, pe care el îl cunoscuse 
personal, luându-i pistolul”. Dezertorul a „capturat cele două pistolete Parabellum cu 
care erau dotați securiştii ucişi. 

Încercând să iasă basma curată din această sângeroasă încleştare cu 
Securitatea şi pentru a-şi dovedi fidelitatea faţă de cei care îl angajaseră ca agent, 
Benone Milea improvizează scene incredibile chiar şi pentru anchetator. Astfel, după 
cum susţine, la avertizarea că sunt încercuiți, „am sărit din pat şi m-am dus la uşă să 
ies afară, (dar) am fost somat de Nel Chirca să mă întorc înapoi, iar, în timpul tragerii, 
eu am vrut să trag în Arsenescu, dar nu l-am nimerit, deoarece era întuneric în cameră 
de praf şi fum... În timpul când eu am tras, el s-a întors şi mi-a luat arma din mână, 
dându-mi un pumn peste gură”. Atitudinea aceasta, inventată de el, a colonelului ar 
motiva, chipurile, o presupusă izolare a sa de grup şi, implicit, nerealizarea obiectivului 
de a-i preda pe partizani Securităţii. Excesiv de cooperant cu anchetatorii, Benone 
Milea va susţine că „Toma Arnăuţoiu, când l-a văzut jos pe dl. Apăvăloaie, a luat 
pistolul de țeavă şi a dat cu el în di. Apăvăloaie, înjurându-l, pentru ce l-a luat (arestat, 
n.n.) pe lancu Arnăuţoiu”. Toma Arnăuţoiu declară, probabil, pentru a se disculpa de 
uciderea celor doi gradaţi, că, la ieşirea din camera unde rămăsese izolat, a dat cu 
cizma în plutonierul major şi în sergent, pentru a constata, astfel, dacă sunt morţi. 

La ieşirea din casă, partizanii sunt întâmpinați cu focuri de armă din direcţia 
casei Mariei Iorgulescu, dar lon Chirca a replicat imediat, trăgând o rafală, „postul de 
acolo renunțând la luptă”. [Dosar 1238, vol. 44; cf. L-126]. 

Aşadar, în dimineaţa zilei de 19 iunie, la ora 5,30, grupul de partizani format 
din: colonelul Gheorghe Arsenescu, căpitanul Toma Arnăuţoiu, locotenentul lon Chirca 
şi plutonierii T.R. Petre Arnăuţoiu şi Benone Milea, care se aflau în misiune de 
aprovizionare cu armament şi alimente la Nucşoara, este surprins, în casa 
învățătorului lancu Arnăuţoiu, unde partizanii se odihneau, intenţionând să plece 
înainte de apariţia zorilor. 

O grupă de şoc a Securităţii experimentată în astfel de acţiuni de reprimare a 
luptătorilor pentru libertate forţează intrarea în casă. Sentința nr. 107 sintetizează, într- 
o manieră tipic securistă, modul în care au decurs ostilitățile: „Fiind forţaţi să se predea, 
au tras cu armele prin uşă, împuşcând mortal pe plutonierul major Apăvăloaia Constantin şi 
rănind grav pe plutonierul Lungu Florea, pe care apoi i-au Sfâşiat cu baionetele şi le-au 
zdrobit capetele cu lovituri de pistol.” [Dosar 1220/59; cf. L-694-707]. 

Relatarea derulării evenimentelor de către un partizan „dispersat, el însuşi 
implicat ca „obiectiv” în „vânătoarea” perfidă organizată de Securitate, studentul Cornel 


Drăgoi din Nucşoara prezintă, evident, girul autenticităţii redate sub forma unei 
naraţiuni proaspete în memoria celui care va semna o zguduitoare «Mărturie» 
despre crimele săvârşite de către torţionari în procesul de lichidare a Rezistenței 
anticomuniste din sudul Munţilor Făgăraş: 

„Prima confruntare a fost duminică, 19 iunie 1949, consemnează Cornel 
Drăgoi, când ei au organizat o grozavă pieptănare a munţilor noştri... Au adus 
batalioane de vânători de munte de la Făgăraş, pe ăştia de la Câmpulung, de la Găeşti 
şi toti membrii birourilor de Securitate din zonele Câmpulung, Piteşti, Curtea de Argeş, 
Domneşti, Râmnicu-Vâlcea şi de dincolo de Braşov. Câteva mii de oameni. Dimineaţă, 
erau întinse aparate, telefoane până în vârf şi peste tot. Şi grupul de comandă era 
colea la colţ, la o sută de metri. Adică la Arnăuţoiu. Ei au făcut, totuşi, o chestie cu cap. 
S-au împărţit în grupuleţe de patru, cinci soldaţi şi unu, doi subofiteri sau ofiţeri — 
locotenenţi, maximum căpitani —, ca să controleze pe la casele „bandiţilor”... O echipă 
din astea a venit şi a controlat şi la curtea lui Arnăuţoiu. Clădirea era bună, rezistentă, 
frumoasă, bine făcută şi avea gratii la ferestrele de la parter, un parter înalt. Nu se 
putea nici ieşi, nici intra. Avea o intrare principală în faţă şi, în spate, o altă intrare cu 
terasă. Sub terasă, nişte firide. Mai era o platformă şi un zid de bolovani şi, dedesubt, 
beci. S-au suit cu o scăriţă şi au descoperit că ei erau înăuntru, în cameră. l-au văzut. 
Se spune că cineva le-a spus că sânt acolo. Şi cine era acolo ?... Erau Arsenescu, 
Toma Arnăuţoiu, Petre Arnăuţoiu, Benone şi Dezertoru (lon Chirca, n.n.). Toţi cinci !... 
Grupul era condus de doi plutonieri. Dumnezeu să-i ierte cu toată prostia din capul lor, 
cum şi-au închipuit ei, că nu erau din ăia, anchetatori, erau din trupe, cum au putut ei 
să-şi închipuie că pot să-i prinză pă ăştia acolo ?... Au spart uşa din spate. Au intrat 
într-un hol interior, lung, lung, larg, şi împingeau cu umerii în uşa camerii în care erau 
ăia acolo. Ce-o fi fost în capul lor nu pot să pricep. Că Arsenescu a zis: tu stai aici, aici, 
tu stai aici 1... Când oi deschide uşa, trageţi !... Şi el a pus mâna pe clanţă şi, cu cizma 
în uşă, a deschis uşa brusc. Aştia au tras şi ăia au picat jos. Simplu ca bună ziua... 
Benone Milea, ca să-şi demonstreze loialitatea față de Arsenescu — unul dintre ei mai 
mişca, şi el a băgat baioneta... Cei de afară au început să tragă. Asta nu era o 
problemă pentru Arsenescu, pentru prezenţa de spirit a lui Arsenescu !... N-am văzut 
în viaţa mea, nici în romane, un om cu atâta prezenţă de spirit... Asta e ştiut de toată 
lumea de aici. Arsenescu trăgea ba pe sus, ba pe la jumătate, aşa, la ieşirea din faţă, 
şi pă stânga şi pă dreapta, iar Dezertoru, pă brânci, târâş printre picioarele lui, a ieşit 
afară. Aia se uitau la mâinile lui, aşa... Pă sus, a tras încolo, a tras încoace, să 
libereze latura asta, şi când au sărit amândoi în picioare şi au luat-o roată aşa, nu mai 
ştiau ăia pă unde să fugă. Pârâiau gloanţele... Erau nişte stupi acolo jos, au sărit să-şi 
rupă gâtul pă peretele ăla de-acolo şi s-a terminat. l-a strigat şi pă ăilalţi din casă şi, nu 
ştiu, unu’ dintre soldaţi, când a văzut că începe pârâiala, s-a băgat într-o firidă de aia 
de sub verandă, veranda din spate. S-a ascuns de frică. Totuşi, n-a fost aşa fricos, că 

în momentul în care a auzit că ăia de afară îi strigă pe ăia dinăuntru... Deci, a ieşit 
Arsenescu, a ieşit Dezertoru... A ieşit Benone, a ieşit Petrică... Nu ieşea Toma 
Arnăuţțoiu. Şi îl strigau: hai Merene, hai Merene, pseudonimul lui Toma era căpitanul 
Mereanu, cică, hai Merene, hai Merene ! şi el a ieşit tot prin spate. Asta de dedesubt, 
când a auzit paşi, a ieşit şi... norocul lui Tomiţă că ăsta n-avea decât pistol 7,65. 
Totuşi, s-a băgat între stâlpşorii ăia de la verandă şi a tras şi el cum a putut, cu mâna 
tremurândă sau cum o fi tras, şi l-a împuşcat în picior... Şi duşi au fost la munte |... ” 

Replierea partizanilor a fost, însă, extrem de dificilă, implicând străpungerea 
încercuirii armate. „Se zice că atunci când au trecut prin pădure, încolo, prin Valea 
Căpriorii, menţionează, în «Mărturia» sa, Cornel Drăgoi, a ieşit armata de la râu şi 
comandantul Regimentului 30 l-a cunoscut pe Arsenescu, da’ s-a făcut că nu-l vede. Şi 
nu-i de mirare, că îi avusese subalterni...” 

Părăsirea în grabă a casei, prin curtea interioară, spre grădina cu pomi şi 
retragerea spre munţi se derulează cu extremă precauţie şi într-o linişte cvasitotală, 
asemenea unor secvenţe tragice dintr-un film mut. Dispuşi în flanc câte unu’, în 
ordinea următoare: colonelul Arsenescu, Benone Milea, care purta în spate ranita dată 
de Pavel Nicola, Petre Arnăuţoiu, Toma Arnăuţoiu şi lon Chirca, încheietor de grup, 
având misiunea de a supraveghea; Toma Arnăuţoiu — în dreapta direcţiei de mers, iar 
Petre Arnăuţoiu şi Benone Milea — în stânga. [Dosar 1238, vol. 52; cf. L-114]. Folosind la 
maximum terenul, pe care îl cunoşteau perfect, partizanii evită contactul direct cu 
trupele supranumerice ale armatei şi se salvează în imensitatea codrilor. 

Ceaţa deasă, tactica „măturării” pădurii limitrofe, prin cercetarea „pe metru 
pătrat”, nesincronizarea acţiunii grupelor de soldaţi, teama de un inamic despre care li 
se spusese că ştie să folosească terenul generau permanent o stare de psihoză a 
morţii greu controlabilă în rândul armatei. Orice foşnet din codru părea o sursă 
iminentă de primejdie şi, fără vreo comandă, soldaţii declanşau, în acea direcţie, un 
foc disperat. Deoarece la vest de satul Sboghiţeşti, Ilon Chirca observase prin binoclu 
prezenţa unor militari în zona lor de deplasare, se decid să meargă spre nord de satul 
Slatina. Dincolo de Faţa lazului, în punctul Căprioarele, colonelul Arsenescu l-a 
pansat pe Toma Arnăuţoiu. Mergând spre pădure, lângă Lacul luda — nume 
predestinat, parcă, trădării !, lon Chirca se desparte de grup, cu intenţia de a-şi lua 
soţia care „venise pe acasă’, convenind să se întâlnească, în Gruiul Negru, cu 
partizanii care staţionau acolo, într-o baracă. Deplasându-se spre est, după 
aproximativ un kilometru, au observat, de asemenea, militari înşiraţi de-a lungul unei 
văi. 

Grupul se reorientează pe direcţia nord. Sub acoperirea unui teren împădurit, 
şi-au continuat retragerea „în pas repede”, spre munţi, prin punctul Stâlp. La trecerea 
pârâului Izvorul care nu îngheaţă, colonelul a alunecat şi a căzut în apă, lăsându-şi, 
acolo, pistolul mitralieră cu toc şi pelerina de ploaie. Arma va fi recuperată, mai târziu, 

de Aurel Chirca şi va fi predată, prin dezertor, colonelului Arsenescu. Constatând 
prezenţa altor militari, partizanii se feresc, merg spre Brechi, prin grădina lui Gheorghe 
Jubleanu, unde Benone Milea, invocând greutatea raniţei date colonelului de către 
plutonierul Pavel Nicola, o aruncă. Continuându-şi calea spre obiectivul fixat, au 
depistat, în direcţia spre care se deplasau: pârâul Bahna Rusului, „grupuri de militari 
răspândiţi în trăgători” şi, atunci, au decis să meargă, prin pădurea Suhara, spre Gruiul 
Negru — Piscul Lung, unde ajung cu dificultate, odihnindu-se între orele 8 şi 17. Prin 
Piscul lui Dănilă, grupul coboară spre râul Cernat, pe care l-au trecut cu greu, fiindcă 
apa era foarte mare, prin Hârtopul Plăişorului, către Râul Doamnei. Observând, din 
nou, militari care întindeau un fir telefonic, s-au ascuns într-un hăţiş, până spre înserat. 

Apoi, formaţia de partizani se deplasează, sub protecţia întunericului, spre 
Şipotul lui Brânzan, traversând Râul Doamnei, şi urcând pe Izvorul Balaurului, unde au 
staționat până în dimineaţa zilei următoare... 

În 20 iunie, ora 11, după circa 3 ceasuri de mers pe o potecă, au ajuns la 
Izvorul Grosului, la baraca unde erau aşteptaţi de: familia Jubleanu (Titu, Maria şi fiul 
lor, Constantin), Eugen Chirca, Maria Plop, Aurelia Costea-Berevoianu, Constantin 
Popescu-Moangă, lon Chirca şi soţia sa, Elena. 

Retragerea partizanilor din Nucşoara spre punctul terminus: tabăra din Izvorul 
Grosului s-a efectuat în condiţii înspăimântătoare, pe care, de altfel, le evocă, pentru 
propriile trupe, Securitatea: „teren extrem de accidentat, ploaie continuă, ceaţă, 
ninsoare şi frig”, în «Darea de seamă a Direcţiei Generale a Securităţii Poporului nr. 
075489/ 29.6.1949». 

Acestor cumplite condiţii, li se adaugă, evident, teama obsedantă de a nu fi 
prinşi. Revenirea fără pierderi a partizanilor la punctul Izvorul Grosului reprezenta un 
motiv de satisfacţie pentru cei care se salvaseră din încercuire şi îşi îndepliniseră 
obiectivul de a procura alimente şi armament. 


Acţiunile simultane 

ale forţelor de Securitate 

mploarea acţiunii de reprimare a mişcării de partizani concepute de către 

|, e este relevată, sub raport tactic-operativ, în «Darea de seamă 

asupra acţiunii efectuate în zilele de 19-22 iunie 1949, în regiunea de 

nord-vest a judeţului Muscel, pentru prinderea bandei de terorişti condusă de fostul It. 

colonel Arsenescu» înregistrată sub nr. 075489/29 iunie 1949, la Direcţia Generală a 
Securităţii Poporului. [L-101-103]. 

Potrivit acestui important document oficial al Securităţii „Poporului”, care 
„poseda informaţiuni sigure că, în partea de est a Muntelui Colţii Cremenii, s-a stabilit 
un grup de circa 16 indivizi printre care ar fi câţiva fugari politici din regiunea muntoasă 
şi trei femei, organizaţi şi conduşi de fostul It. col. Arsenescu”, s-a raportat forurilor 


superioare, solicitându-se „concursul trupelor M.A.I.”. Conform planului conceput în 
detaliu la Bucureşti de „încercuire şi curăţire” a muntelui menţionat, trupele afectate 
operaţiunii „au fost instalate pe bazele de plecare în marş” către obiectivul fixat, 
deplasarea urmând a se efectua pe 5 direcţii, în seara de 18-19 iunie 1949. 

Comandamentul operativ instalat la est de satul Slatina din Nucşoara a iniţiat 
măsuri imediate constând din: 

1-instituirea unui „cordon format din grupe de ostaşi complect înarmaţi pentru 
bararea căilor de acces cu scopul de a reţine pe toţi cei care ar încerca ieşirea din sat 
sau pe cei care ar încerca trecerea în sat venind de la munte”; 2-formarea a 3 echipe 
de câte 6 inşi, cărora li s-au stabilit diverse misiuni: 

„Echipa 1-a condusă de sublocotenentul de Securitate Tatu Gheorghe de la B. 
Sec. Domneşti-Muscel însoţit de 5 subofiteri din R.S.B. — percheziţionarea şi arestarea 
preotului lon Drăgoi şi a fiului acestuia, Cornel Drăgoi, student, fugit din Bucureşti, 
deoarece aceştia „tin contact cu cei de pe munte, ştiindu-le ascunzişurile, îndrumează 
alte persoane către munte”. 

Echipa a 2-a condusă de plutonierul major de Securitate Apăvăloaie 
Constantin din R.S.B. avea „misiunea de a aresta pe soţia individului Arnăuţoiu Petre 
fugit în munte”, întrucât „întreținea contactul şi aproviziona pe cei din munte”. 

Echipa a 3-a condusă de căpitanul de Securitate Constantinescu, însoţit de 
şeful postului de miliţie şi un miliţian „pentru a invita pe secretarul organizaţiei de bază 
respective” care fusese sfătuit de preotul Drăgoi „să se lase de partid şi să plece în 
munte”. 

Darea de seamă menţionată reprezenta, în esenţă, un bilanţ al operaţiunilor 
executate conform planului stabilit de către temuta Direcţie Generală a Securităţii 
Poporului... 

Bilanţ tragic, însă, pentru Securitate !... 

Deşi cordonul de siguranţă condus de sublocotenentul Stănescu din R.S.B. 
fusese instalat în teren, în dimineaţa zilei de 19 iunie, la ora 5, iar echipele constituite 
acţionaseră conform planului, începând de la ora 5,30, echipa nr. 1 nu reuşeşte să 
captureze pe preotul Drăgoi, deoarece acesta, sesizând mişcarea de trupe, reuşise să 
dispară; arestează, însă, pe studentul Cornel Drăgoi ascuns în lacul din centrul satului, 
unde se „băgase complet în apă”. 

Echipa nr. 2, abătându-se de la obiectivul iniţial: arestarea Victoriei Arnăuţoiu, 
care domicilia în casa soţului ei amplasată la extremitatea aşezării, „trecând prin faţa 
casei lui lon Arnăuţoiu, care fusese arestat, s-a oprit aici”, întrucât plutonierul major 
Apăvăloaie intenţiona să discute „cu servitoarea proprietarului, care îi mai dădea 
informaţii asupra fraţilor Arnăuţoiu”. 

Forţând uşa, întrucât nu li se deschisese, trei subofiteri au intrat în hol, unde 
„au fost atacați pe neaşteptate de 4 indivizi necunoscuţi, în care plutonierul major 

Apăvăloaie şi sergentul major Lungu au fost omorâţi, al treilea reuşind a ieşi din hol şi 
împreună cu ceilalţi 3 au părăsit curtea fugind la comandament (circa 3 km) unde au 
anunţat cele întâmplate”. 

Versiunea Securităţii include şi referiri la dispariţia „bandiţilor” în direcţia 
muntelui. Aceştia, încercând să străpungă cordonul de baraj format din grupa a 3-a, au 
fost întâmpinați de  rafalele unei puşti mitraliere, trăgătorul observând, în 
semiîntunericul dimineţii, „4 bandiți / indivizi” venind spre el, care, „nefiind nimeriţi, au 
reuşit a fugi şi a scăpa, unul din ei lăsându-şi numai mantaua de ploaie”. Incidentul de 
la „străpungerea cercului” nu va fi, însă, confirmat de către partizani în cursul 
anchetelor la Securitate. 

O misiune îndeplinită integral va fi raportată exclusiv de echipa nr. 3, întrucât 
acesteia i se confirmă încercarea de racolare de către preotul lon Drăgoi a secretarului 
de partid, care, spre a-şi dovedi loialitatea faţă de „cauza comunismului”, îi ajută pe 
securişti „la procurarea de cai necesari operaţiunii”. 

Strategia adoptată de conducerea Securităţii privind capturarea partizanilor 
continuă. În aceeaşi zi, 19 iunie 1949, la ora 7 dimineaţa, trupele batalionului afectat 
operaţiunii de încercuire şi scotocire a Muntelui Colţii Cremenii (în document, eronat 
consemnat: Colţii Gemenii !) se dispersează pe cinci direcţii din: Lereşti, Zărneşti, 
Slatina spre Şeţul, Slatina pe Râul Doamnei, Slatina spre Plăişorul, având ore diferite 
de plecare, dar aceeaşi ţintă finală: Munţii Colţii Cremenii, pentru ca operaţiunea de 
încercuire completă să fie încheiată în dimineaţa zilei de 20 iunie 1949, la ora 6, după 
care urma să înceapă „operaţiunea de scotocire”. În tot acest timp, operaţiunea de 
capturare a partizanilor efectuată de către trupele de Securitate continua cu febrilitate, 
desfăşurându-se conform planului stabilit iniţial la Bucureşti, în Direcţia Generală a 
Securităţii Poporului. Colonelul de Securitate M. Nedelcu raporta, astfel, superiorilor 
săi, la 29 iunie 1949, realizarea încercuirii complete a zonei încă din ziua de 20 iunie, 
la ora 6 dimineaţa. Operaţiunea „scotocirii” „foarte anevoioasă, din cauzele 
menţionate, nu a dat nici un rezultat, găsindu-se numai 6 tuburi de cartuşe de armă 
ZB la locul unde fusese semnalată prezenţa” partizanilor. Această operaţiune se va 
încheia în aceeaşi zi, la ora 12, fiind urmată de marşul spre Slatina, unde se afla 
Comandamentul, marş terminat efectiv în seara zilei de 21 iunie 1949. 

Călăuza Securităţii spre locul unde se presupunea că s-ar ascunde partizanii, 
potrivit informaţiilor oferite de agenţii plătiţi ai acestei odioase instituţii, a fost baciul de 
la stâna din Muntele Colţii Cremenii, |. Rotaru, originar din Pietroşani. „Ridicat” de 
securişti, acesta, „pentru a evita anumite mărturisiri, şi-a spintecat abdomenul (!) şi 
chiar după 24 ore a recunoscut să spună nimic (sic !), fiindu-i frică de partizani, 
întrucât a depus jurământul”. Torturarea baciului a fost inimaginabilă, de vreme ce 
autorul raportului, colonelul M. Nedelcu, încearcă să o ascundă într-o frază încâlcită, 
dominată, însă, de scena de infern a „spintecării abdomenului” călăuzei. Operaţiunea 


de „scotocire” s-a derulat la 22 iunie 1949, din zorii zilei până la ora 11, în zona satelor 
Slatina şi Nucşoara, unde Securitatea era convinsă că ar fi ascunşi partizanii implicaţi 
în evenimentele din casa lui lancu Arnăuţoiu. A fost arestată soţia lui Petre Arnăuţoiu, 
care, cercetată la Direcţie, „după multe insistenţe care au durat 3 zile, a acceptat să-şi 
calce jurământul”, recunoscând implicarea sa în Rezistență... 

În ce au constat „insistenţele” de trei zile ale torţionarilor „Securităţii Poporului” 
nu este greu de imaginat !... 

Convinse, totuşi, că partizanii se mai află în „regiunea cercetată”, organele de 
Securitate procedează la o acţiune verificată ca fiind extrem de eficientă: „lansarea de 
noi informatori în zonă şi constituirea unui grup de 12 ofiţeri şi subofiteri „dintre cei mai 
destoinici” din Direcţie, pentru „muncă informativă”, considerând că „pătrunderea 
organelor noastre în acea zonă era imposibilă”, din cauza aglomerării potecilor 
montane de către muncitorii de la exploatările forestiere, care coborau, sau urcau la 
munte, sâmbăta şi duminica. 

Anchetând, la 20 iunie 1949, ora 6 dimineaţa (!), cazul uciderii celor doi 
subofiteri ai Securităţii în casa lui lancu Arnăuţoiu din Nucşoara, căpitanul loan Cârnu 
din cadrul Direcţiei Generale a Securităţii Poporului confirma, printr-un proces-verbal, 
că „organele noastre primiseră informaţia că bandiții: Gh. Arsenescu, lon Chirca, Toma 
Arnăuţoiu, Petrică Arnăuţoiu şi Benone Milea din banda teroristă subversivă condusă 
de Arsenescu, din Munţii Muscelului, coborâseră din munte la locuinţa lui Arnăuţoiu, 
pentru a-şi procura alimente”. 

Nominalizarea integrală a partizanilor nu lasă nici un dubiu că informaţia 
furnizată de agenţii din comuna Nucşoara fusese întru totul exactă... Dar ceea ce 
surprinde, într-adevăr, este menţiunea din procesul verbal, potrivit căreia „organele 
noastre au format o echipă sub comanda plutonierului major Apăvăloaie compusă din 
tovarăşi din trupele M.A.I., echipă ce a trecut la operaţia de arestare şi trecând în casă 
prin intrarea din spate, au fost întâmpinați cu focuri de armă automată, rănind mortal 
doi subofiteri”. 

Aşadar, acţiunea de „scotocire” a casei Arnăuţoiu nu a fost întâmplătoare, ci 
avea un obiectiv precis: „operaţia de arestare” a partizanilor, matinala grupă de 
securişti sperând, probabil, să-i surprindă în somn. [Dosar 1238, vol. 15; cf. L-15]. 


Elogierea curajului 


partizanilor; avansarea în grad 
lunie 20- In tabăra din Izvorul Grosului, colonelul Gheorghe Arsenescu 


iniţiază măsuri excepţionale: se stabileşte efectuarea cu rigurozitate a serviciului de 
pază, prin rotaţie, din 3 în 3 ore, într-un punct fix, atât ziua cât şi noaptea, de către toţi 
membrii grupării. Ideea părăsirii imediate a taberei sugerată de unii dintre partizani a 
fost respinsă de colonel, motivându-se că locul era, pentru moment, sigur, iar Toma 


Arnăuţoiu nu s-ar fi putut deplasa din cauza rănii de la picior. [Dosar 1238, vol. 53; cf. L- 
133]. 

Participanţii la confruntarea armată cu Securitatea din casa lui lancu Arnăuţoiu 
redau pe larg desfăşurarea acesteia celor prezenţi. Colonelul Arsenescu observă că 
„îndeosebi, Chirca lon şi Benone Milea căutau ca fiecare, în mod separat, să-şi asume 
faptul de a fi asasinat pe cei doi militari”. [Dosar 1238, vol. 53; cf. L-134]. 

lunie 21- Existenţa unei perfecte structuri organizatorice de tip militar 
în grupul de rezistenţă a impus relevarea spiritului de sacrificiu al comandoului, prin 
atribuirea unor grade militare componenților acestuia. 

În şedinţa extraordinară organizată cu toţi membrii grupării, colonelul 
Arsenescu a elogiat comportarea participanţilor la acţiunea din 19 iunie, remarcând, în 
special, pe Petre Arnăuţoiu. Prin ordin de zi, colonelul Arsenescu avansează pe 
Arnăuţoiu Toma la gradul de maior, pentru că „a fost rănit în luptă”, iar pentru „curajul 
dovedit în acţiune”, pe: Chirca lon — la gradul de căpitan; Milea Benone -— la gradul de 
sublocotenent; Arnăuţoiu Petre — la gradul de plutonier. [Dosar 1238, vol. 53; cf. L-134]. 
Cele două pistolete capturate la Nucşoara de la militarii ucişi au fost repartizate drept 
recompensă: unul lui lon Chirca şi celălalt, lui Benone Milea. 

lunie, post 21- De comun acord, se adoptă un nou mod de 
organizare a «Grupării de partizani (haiduci) de pe Râul Doamnei», constituite din trei 
subgrupări: gruparea Nucşoara condusă de Arnăuţoiu Toma, având, în componenţa 
ei, pe: Arnăuţoiu Petre, Jubleanu Titu, Jubleanu Constantin, Jubleanu Maria, Plop 
Maria, Popescu Constantin şi Costea Aurelia; gruparea Slatina condusă de Chirca 
lon, formată din: Chirca Gheorghe, Milea Benone, Chirca Eugen şi Chirca Elena; 
gruparea Domnești, în care urmau să fie încadraţi, în afara fraţilor Şuţa, adepţii 
mişcării de rezistenţă din Domnești şi împrejurimi „dispersaţi” în teritoriu. 

Suspectat de partizani că, în acest mod, renunţă prea uşor la conducerea 
grupării, colonelul Arsenescu a invocat existenţa unei presupuse organizaţii a forţelor 
de partizani din Argeş, Muscel şi Dâmboviţa, al cărei comandament, din care, 
chipurile, făcea parte, s-ar fi aflat la Fundata, lângă Bran, unde ar acţiona o grupare de 
circa 200 de persoane condusă de un maior. Afirmațiile acestea fără suport real ar fi 
avut, în opinia sa, rolul de a le întări moralul „nu prea satisfăcător” după confruntarea 
de la Nucşoara cu Securitatea, pentru a le da impresia partizanilor că nu sunt singuri 
în această luptă împotriva comunismului. Cât despre sine, a afirmat că, după 
organizarea grupului de la Nucşoara, se va deplasa la Bran, însoţit de unii dintre 
membrii Rezistenței, în scopul contactării grupărilor similare de partizani, în vederea 
iniţierii unor acţiuni comune mult mai eficiente. [Dosar 1238, vol. 53; cf. L-135]. 

O măsură considerată oportună de către colonel a fost interzicerea 
momentană a deplasării partizanilor în comuna Nucşoara. Informaţii despre acţiunile 
Securităţii proveneau de la surse sigure: pădurarul Nicolae Milea şi Aurel Chirca. 
Deoarece fiul lui lon Chirca, Gheorghe, nu fusese deconspirat organelor de urmărire 

ca partizan, s-a decis ca el să-şi reia lucrul la Exploatarea forestieră din Izvorul Surlei, 
alături de unchii săi: Aurel Chirca şi Gheorghe Chirca zis Gel. 

lunie 29- După însănătoşirea lui Toma Arnăuţoiu, s-a hotărât părăsirea 
taberei, mai ales că, la construirea barăcii, lucrase şi Adriana Chirca, fiica dezertorului, 
care ar fi putut divulga, sub presiunea Securităţii, amplasamentul acesteia. Pentru ca 
deplasarea spre o baracă din Muntele Plăişor — construită de acelaşi lon Chirca — să 
nu fie incomodată prin transportarea unor obiecte inutile, au fost îngropate, printre 
altele: o puşcă de vânătoare lriling, caietul colonelului cu „ordinele de zi”, veselă şi 
lenjeria de prisos”. [Dosar 1238, vol. 53; cf. L-138]. 

În apropierea Izvorului Surlei de pe versantul estic al Râului Doamnei, au 
amenajat un bordei provizoriu, în care partizanii s-au adăpostit doar câteva zile, 
aprovizionându-se de la exploatarea forestieră cu circa 70 kg de mălai sustrase de 
către şefii de lucrare Aurel şi Gel Ghirca şi transportate în ranite de Eugen Chirca, 
Benone Milea şi Constantin Jubleanu. [Dosar 1238, vol. 53; cf. L-136]. Teama de a nu fi 
descoperiţi de ciobanii care păşunau oile unei stâne de pe Muntele Şeţu i-a determinat 
să plece spre Izvorul Breabănului, unde au construit o baracă, în intenţia de a rămâne 
acolo un timp mai îndelungat. 

În pofida pericolului iminent de a fi depistaţi şi arestaţi, Toma Arnăuţoiu, lon 
Chirca şi Titu Jubleanu se deplasează la Nucşoara, reuşind să reia legătura cu 
membrii dispersaţi ai rezistenţei: Nicolae Milea, Marina Chirca, Elena Lemnaru, sora 
dezertorului, şi Aurel Chirca. La stâna din Băsăcanul de pe raza comunei Nucşoara, 
află veşti despre cei dragi. Întâlnesc, fără să vrea, pe lon C. Belu zis Neaţă din 
Nucşoara. Acesta le promite alimente pe care se angajează să le ascundă într-un loc 
convenit, dar nu se ţine de cuvânt.  Reveniţi la Izvorul Breabănului, comunică 
partizanilor numele celor arestaţi în Nucşoara, precum şi pe cele ale unora dispăruţi 
de la domiciliu, pe care Securitatea urmărea să-i aresteze: Laurenţia Arnăuţoiu, preotul 
lon Drăgoi şi Gheorghe Rizea. [Dosar 1238, vol. 44; cf. L-139]. 

lulie 5- Alertaţi de către Aurel Chirca despre intenţia organelor de stat de 
a efectua o operaţiune de „scotocire” în zona Izvorului Surlei, partizanii părăsesc 
tabăra, pentru a se stabili în stâncile de la Izvorul Drăghina Mare, dar, spre stupefacţia 
lor, partizanele din grup sunt descoperite întâmplător de trei femei de la stâna din 
Muntele Drăghina Mare care căutau răşină: Valeria Comşa din satul Sboghiţeşti şi 
două corbence necunoscute. Deoarece una dintre acestea a încercat să fugă, lon 
Chirca „a tras un foc de armă, iar fugara s-a predat”. Sub ameninţarea că, dacă vor 
divulga Securităţii prezenţa partizanilor, vor avea de suferit, acestea au fost lăsate să 
plece, dar, temându-se că, totuşi, vor vorbi, partizanii au mers în continuare pe golul 
Muntelui Plăişor, Drăghina Mare, Drăghina Mică, staționând până în dimineaţa 
următoare în Piscul cu Litigiu, situat între munţii Drăghina Mică şi Spinarea. 


Urmăriţi, se pare, efectiv, de ghinion, dar şi de cinci persoane „îmbrăcate în 
uniformă civilă asemănător”, în momentul în care una dintre ele a strigat lui lon Chirca 
să se oprească, fiindcă are să-i comunice ceva, acesta a tras un foc de armă spre 
urmăritor, auzind, apoi, „un văetat' — semn că-l împuşcase. Urmărirea a încetat 
imediat...În drum spre Muntele Căpăţâna, dincolo de Valea Rea, afluent al Râului 
Doamnei, întâlnesc pe cumnatul dezertorului, Vasile Lemnaru din satul Slatina, care 
pescuia. El îl va informa pe Petre Arnăuţoiu că, după arestarea Victoriei, copiii 
fuseseră luaţi spre a fi îngrijiţi de mama acesteia, Ecaterina Năstase din Corbi. 

Odiseea descoperirii unui loc propice adăpostirii pe o durată mai mare de timp 
de eventualii urmăritori continuă... După ce au stat o zi şi o noapte pe Muntele 
Căpăţâna, au trecut Zârna, afluent al Râului Doamnei, spre Izvorul cu Întunericul din 
Muntele Mezea, unde, iarăşi, ar fi încercat să se stabilească, dacă nu ar fi apărut un 
brigadier însoţit de trei-patru bărbaţi şi femei, care i-au observat, partizanii fiind nevoiţi 
să revină în Muntele Căpăţâna, în apropierea Muntelui Netotu, unde au poposit două 
zile... 

Procurarea de alimente începe să devină obsesivă. Partizanii pescuiesc în 
Zârna şi Brătila, merg la stânele din Netotu şi Brătila, unde îi cunoşteau pe ciobani, şi 
aduc ceva brânză; profită de absenţa muncitorilor care confecţionau bile pentru șiță la 
izvorul din Muntele Oticu şi iau „circa 80 kg mălai, nişte brânză uscată şi carne 
conservată” dintr-o baracă. [Dosar 1238, vol. 44; cf. L-141]. 

lulie 12- Convinşi că muncitorii „bilari”, constatând lipsa alimentelor, vor 
anunţa Securitatea, părăsesc în grabă Muntele Căpăţâna. 

Titu Jubleanu cere „învoire” colonelului Arsenescu să-şi ducă soţia la o rudă 
apropiată şi de încredere din Brădet, lon Dudaş, Maria Jubleanu fiind, probabil, 
tracasată de drumurile nesfârşite prin munţi, în căutarea unui adăpost sigur. Obţinând 
aprobarea şefului recunoscut al partizanilor, Titu, Maria şi fiul lor, Constantin, pleacă 
spre Brădet, stabilind să menţină legătura cu grupul, prin Aurel şi Marina Chirca. După 
câteva zile, însă, contrariaţi de întârzierea revenirii în grup a lui Titu Jubleanu, 
partizanii: Toma Arnăuţoiu, Petre Arnăuţoiu şi lon Chirca se deplasează în Nucşoara, 
la domiciliul lui Constantin |. Samoilă, rudă cu Jublenii. Acolo, sunt informaţi că 
„egionarul” lon Sorescu intenţionează să-l contacteze pe colonelul Arsenescu. 
Stabilesc data şi locul întâlnirii, la care urma să vină şi Elisabeta Rizea, pentru a i se 
da misia de aprovizionare cu alimente. Revenind în tabără, ei comunică în detaliu 
colonelului Arsenescu demersurile întreprinse în cursul deplasării, acesta fiind de 
acord în totalitate cu ele. Un prim rezultat concret al deplasării la Nucşoara: Nicolae 
Adămoiu aduce cu caii la baracă circa 80 kg mălai... Deoarece cunoştea locul unde se 
aflau partizanii, i se dă misiunea de a-i anunţa personal în eventualitatea organizării de 
către Securitate a unor acţiuni vizând capturarea lor. 


Următoarea deplasare la Nucşoara a grupului format din: colonelul Arsenescu, 
Toma Arnăuţoiu şi lon Chirca, în punctul Ştubeu, s-a soldat cu recrutarea în mişcarea 
de rezistenţă a lui Constantin |. Samoilă şi a lui lon Sorescu. [Dosar 1238, vol. 44; cf. L- 
143]. 

Între timp, Toma Arnăuţoiu se întâlneşte separat cu Elisabeta Rizea, 
Constanţa Matei şi studentul lon V. Marinescu [Dosar nr. 1238, vol. 51], la Locul Ţiganului, 
primei încredinţându-i-se sarcina de a lua legătura cu morarul Olivotto Argillo de la 
moara din Nucşoara a lui Nicolae Niţu, pentru a-i cere să macine o cantitate de 10 
duble de mălai, pe care partizanii urmau să o ridice la o dată stabilită. Morarul acceptă, 
dar „sesizează organele de stat”. 

Elisabeta Rizea este „cercetată? cu brutalitate de  torţionari, însă, 
nerecunoscând nimic, a fost pusă în libertate, reuşind, apoi, prin lon V. Marinescu, să-l 
trimită pe Nicolae Adămoiu, pentru a-i pune în gardă pe partizani să nu meargă la 
moară, întrucât aceasta este controlată de armată. [Dosar 1238, vol. 44; cf. L-144]. 

Partizanii intenţionează să se mute în punctul Roatele, dar, pe traseu, sunt 
observați de doi văcari din Bădeşti şi, din această cauză, sunt nevoiţi să revină în 
tabăra de la Zimbru din proximitatea satului Slatina. [Dosar 1238, vol. 44; cf. L-144]. 

lulie, sfârşit de lună- La marginea eleşteului lui Jubleanu zis 
Motor, colonelul Arsenescu, Toma Arnăuţoiu şi lon Chirca, în prezenţa partizanilor: 
Benone Milea, Eugen Chirca şi Constantin Popescu, se întâlnesc cu Nicolae Milea, 
Constantin Tefeleu şi Nicolae Adămoiu care le aduc ţigări şi alimente.  Tefeleu 
Constantin zis Haracliu, care se ascunsese o perioadă de 2-3 ani, în timpul războiului, 
în munte, îi informează că noul şef al miliției din Nucşoara, plutonierul lon lonescu, cu 
care se împrietenise, deţine un aparat de radio Nora şi un sac de pânză cu 57 de 
cartuşe care i-au aparţinut colonelului — materiale căutate şi de fraţii Marinescu, pe 
care plutonierul le găsise în casa lui lancu Arnăuţoiu. El îi informează, de asemenea, 
despre efectivele militarilor prezenţi pe raza comunei Nucşoara. Constantin Tefeleu le 
deconspiră datele exacte ale efectuării transportului de alimente cu cai la lucrarea din 
Muntele Spinarea, sugerându-le să le ţină calea, pentru a le „captura”, partizanii 
urmând să completeze, în schimb, nişte bonuri, „pentru ca el să aibă descărcarea” 
alimentelor sustrase. Constantin Tefeleu le indică, de asemenea, o sursă de 
aprovizionare: exploatarea I.P.E.I.L. de la „Izvorul Porcului”, care nu era păzită. [Dosar 
1238, vol. 51; cf. L-177]. La insistenţele lui lon Chirca, colonelul Arsenescu îi promite lui 
Constantin Tefeleu să-l accepte în tabăra din munte, în eventualitatea depistării lui de 
către Securitate, ca susţinător al partizanilor. [Dosar 1238, vol. 53; cf. L-74]. Din plantaţia 
„Zimbru”, unde au stat până la 28 iulie 1949, Toma Arnăuţoiu a plecat împreună cu 
colonelul Arsenescu pentru a-l întâlni, la Izvorul Bogdanului, pe Nicolae Adămoiu, care 
le adusese cu calul 60 kg de mălai. [Dosar 1238, vol. 51; cf. L-177]. 

Incidentul 

din Muntele Drăghina 

entinţa nr. 107 inserează, în suita impresionantă a acuzelor individuale şi 

colective aduse partizanilor, participarea „inculpatului Popescu Constantin 

împreună cu Milea Benone şi alţii la atacul terorist îndreptat împotriva unui 

grup de femei care lucrau la plantaţia silvică din Muntele Drăghina şi împotriva cărora au 
tras focuri de armă, ameninţându-le cu moartea lor şi a membrilor familiilor lor, în cazul în 
care vor denunța organelor de stat prezenţa bandei în acel loc”. [Dosar 1220/59; cf. L-694-707]. 

1949, iulie, început de lună- Gruparea de partizani formată din: 
colonelul Arsenescu, Toma Arnăuţoiu, Petre Arnăuţoiu, lon Chirca, Benone Milea, 
Eugen Chirca, Maria Plop, Constantin Popescu, Titu Jubleanu, Aurelia Costea, Maria 
Jubleanu, Constantin Jubleanu şi Elena Chirca participă la amenajarea unei barăci 
care nu mai fusese locuită de mult timp, pentru a fi folosită ca adăpost provizoriu, în 
punctul Izvorul Drăghinei din Muntele Drăghina. De-abia amenajaseră baraca, 
simțindu-se chiar în siguranţă, când, spre surprinderea lor, au observat în pădure, prin 
apropiere, patru femei, pe care le vor identifica ulterior: Ana |. Mogoiu de 20 de ani din 
Corbi, Maria |. Raştiu, Maria D. Mucenic de 23 de ani din Corbi şi Eugenia Comşa din 
Sboghiţeşti. 

Prima dintre ele va relata Securităţii împrejurarea în care au întâlnit pe 
partizani: fiind trimise de brigadierul Achim să caute răşină pentru Ocolul silvic, au dat 
peste un foc în mijlocul pădurii, unde era o baracă, în uşa căreia, a apărut soţia 
dezertorului Chirca. Femeile au fost somate cu pistoalele de Aurelia Costea şi Maria 
Plop. Din baracă, „au ieşit: Toma Arnăuţoiu, Nel Chircă cu băiatul, Petrică Arnăuţoiu, 
băiatul lui Titu Jubleanu, Benone Milea şi un domn căruia îi spuneau doctor”, declară 
Ana |. Mogoiu... Doctorul era, de fapt, colonelul Arsenescu, numit conspirativ de 
partizani: „doctor Craiu” sau „doctor Dumitriu”... Declaraţia Anei Mogoiu este 
asemănătoare cu cele date de femeile care au contactat, fără să vrea, pe partizani. 
După ce Nel Chirca a tras un foc de armă spre a le intimida, partizanii „au venit spre 
noi, ne-au pus în genunchi şi am jurat că nu vom spune nimănui despre ei, 
ameninţându-ne că ne vor tăia limba şi degetele să nu mai putem scrie şi vorbi, după 
care ne-au dat drumul”. [Dosar 1238, vol. 9; cf. L-195]. 

Dintre toate, Eugenia Comşa a fost, se pare, cea mai înfricoşată, cea mai 
slabă de înger... Ea a văzut, în plus, cum „Aurica (Aurelia Costea) s-a trântit în iarbă 
jos şi a început să plângă”, cum Benone Milea, care avea asupra sa, o „sabie', le-a 
notat într-un carnet, amenințând că, dacă trădează, vor fi omorâte atât ele, cât şi 
părinţii lor... 

Benone Milea, în efortul său constant de a se disculpa, în cursul anchetelor, 
va poza, dimpotrivă, în „înger”, referindu-se la atitudinea lui în timpul incidentului de la 

Drăghina, declarând, la Securitate, că „Arsenescu a spus să li se taie limbile şi 
degetele, ca să nu poată spune sau să scrie ceva. Toţi ne-am rugat de el, spunând că 
sânt nevinovate !...” [Dosar 1238, vol. 13; cf. L—194]. 

Incidentul care va căpăta proporţii hiperbolice în sentinţă confirmă, printre 
altele, că siguranţa pe care partizanii credeau că o oferă adăpostul de acolo fusese 
iluzorie. 

Şi, iarăşi, sunt siliţi să ia calea codrilor, afundându-se cât mai adânc în inima 
de piatră a munţilor. Ilon Chirca este, însă, un excelent ghid prin hăţişurile pe care le 
cunoştea ca-n palmă. Se indică un punct, pentru moment, terminus: Colţii lui Marian 
din Muntele Drăghina Mică. [Idem]. 

După ce s-a întunecat bine, au pornit pe plai cu bagajele în spate către 
Drăghina Mică. La hotarul cu Muntele Spinarea, au coborât spre pădurea de brazi, 
unde au înnoptat... 

În zorii zilei următoare, trecând printr-o tăietură de brazi, zăresc şase 
persoane venind spre ei. Partizanii se retrag în pădure. lon Chirca, rămas singur, îi 
somează pe necunoscuţi, care se culcă după tulpinile de brad. 

Chirca trage printre buturi, rănind pe unul care strigă: „Fugiţi, fraţilor, că ne 
omoară |...” 

De acum şi Colţii lui Marian devin nesiguri, partizanii optând pentru o altă 
locaţie: Munţii Căpăţâna... 

Noiembrie 13- Apropierea cu paşi repezi a iernii îi determină 
pe partizani să acţioneze ferm pentru asigurarea unor rezerve de alimente. 

În acest scop, formațiunea compusă din: Toma Arnăuţoiu, Petre Arnăuţoiu, 
Titu Jubleanu, Maria Jubleanu şi Maria Plop „atacă” lucrarea silvică din Muntele Basa. 
[Dosar 1238, vol. 44; cf. L-175]. În baraca destinată lucrătorilor, au găsit numai pe paznicul 
Gheorghe Ciocan din Nucşoara, pe care îl cunoşteau. Acesta le-a făcut, la cererea lor, 
mâncare, dar neavând ce le da, partizanii s-au decis să „atace” lucrarea silvică din 
Muntele Zănoguţa, unde era şef Gheorghe Păţitu din satul Brădet. [Dosar 1238, vol. 44; cf. 
L-176]. Maria Plop şi Maria Jubleanu sunt lăsate la stâna din Zănoguţa, în care nu se 
mai afla nimeni, întrucât, acolo, fusese răvăşitul oilor... 

Noiembrie 15- După abandonarea bordeiului de rezervă din Muntele 
Dobroneagu, partizanii folosesc temporar, până la 15 noiembrie 1949, un alt adăpost 
din Muntele Dobroneagu, când, „intervenind unele situaţii neplăcute”, s-au mutat în alt 
loc. Între timp, unul dintre susţinătorii morali şi materiali ai partizanilor, lon Săndoiu, a 
fost arestat, dar, pentru că, în cursul anchetei, a avut tăria să nege orice relaţii cu 
mişcarea de rezistenţă, a fost eliberat. [Dosar 1238, vol. 44; cf. L-175]. 

Bordeiul 
din Muntele Dobroneagu 

n adăpostul din Muntele Dobroneagu, au fost vizitaţi de Alexandru V. 

Parreseu care, „după trei zile, s-a reîntors în comuna Nucşoara”. În 

Muntele Dobroneagu, familia Jubleanu îşi va construi un bordei separat, 
într-un pisc, la circa o jumătate de kilometru de bordeiul comun. [Dosar 1238, vol. 51; cf. L- 
200]. 

Nicolae Păţitu-Mierlă şi fratele său, lon Păţitu-Mierlă, le comunică partizanilor 
că organele Securităţii au arestat pe: Virgil Marinescu, Ecaterina Marinescu, lancu 
Săndoiu şi lon Sorescu. 

Din precauţie, pentru ca fraţii Mierlă să nu fie depistaţi de Securitate ca 
informatori ai Rezistenței, legăturile cu aceştia sunt temporar întrerupte. Filiera 
informativă va fi asigurată de Mioara Pantelemon şi Nicolae Adămoiu din Nucşoara. 

Arestările din comună îi determină, însă, să părăsească bordeiele construite 
în Muntele Dobroneagu... 


Recrutarea 

unui viitor delator 

a începutul lunii iunie, lon Chirca întâlneşte, la Colţul Bulii din 

extremitatea satului Nucşoara, pe Grigore Poenăreanu, originar din satul 

Poenărei, comuna Corbi, care fusese contactat de Toma Arnăuţoiu — 

cunoştinţă mai veche a acestuia, întrucât erau „colegi de liceu şi camarazi de excursii 
în Făgăraş”. 

Grigore Poenăreanu oferă câteva pachete de ţigări şi, printr-o scrisoare, îşi 
exprimă intenţia de intra în organizaţie, în caz de pericol — propunere acceptată de 
Toma Arnăuţoiu, întrucât el putea fi „o sursă bună de aprovizionare” a partizanilor, 
având, ca fiu de boiernaş, „o situaţie materială foarte bună”. [Dosar 1238, vol. 53; cf. L-78]. 


Măsuri represive 
ale autorităţilor comuniste 


utorităţile locale total aservite regimului comunist întreprind măsuri 

excepţionale împotriva „elementelor arestate” din Nucşoara. Astfel, 

imobilul lui lancu Arnăuţoiu va deveni sediul Postului de Miliție 
Nucşoara, „earăşi vitele şi livezile şi celelalte bunuri sunt bunul poporului; uşile casei 
lui Petrică Arnăuţoiu au fost sigilate, earăşi vitele ale comunei şi averea” — informa 
agramat, prin adresa 1266/ 26 VIII. 1949, pe superiorii săi, sublocotenentul Gheorghe 
Tatu de la Biroul de Securitate Domnești. [Dosar 11251.FD, vol. 1; cf. L-249]. 


Divizarea 

grupării de partizani 

entinţa nr. 107 inserează, în contextul derulării momentelor semnificative 

din istoria Rezistenței armate anticomuniste din Munţii Făgăraş — 

momentul divizării grupării de partizani. Reconstituind, cu extremă 

dificultate, prin compararea datelor furnizate de către cei anchetați în cursul 

interogatoriilor, perioada de disoluţie a grupării de partizani, se constată unele 

inadvertenţe determinate de interese personale, probabil, dar şi de tendinţe de 

supraestimare a rolurilor lor în conducerea organizaţiei, implicit, de diversitatea 
caracterelor membrilor iniţiatori ai mişcării de rezistenţă... 

Potrivit declaraţiei colonelului Arsenescu, „motivul despărțirii «bandei» în două 
grupări”: una condusă de către Toma Arnăuţoiu şi cealaltă de lon Chirca l-ar fi 
constituit sustragerea de către dezertor a unei arme de vânătoare care a aparţinut lui 
Toma Arnăuţoiu, precum şi a muniției aferente. [Dosar 1238, vol. 53; cf. L-150]. 

Toma Arnăuţoiu invocă, însă, alte motive relevând, de fapt, principalul mobil al 
separării grupurilor: „Arsenescu Gheorghe lucra prea deschis şi nu conspira gazdele 
sau celelalte elemente de sprijin. Tot timpul spunea că a început războiul în Balcani şi 
că, în curând, va fi liber, nevrând să ia măsuri de aprovizionare pentru iarnă. Nu avea 
nici un fel de consideraţie faţă de ceilalţi membri ai bandei, cât şi faţă de gazdele sau 
legăturile pe care le avea. Arsenescu Gheorghe intenţiona tot timpul să plece la 
Câmpulung-Muscel, să se despartă de noi, lucru care m-a făcut să plec eu mai întâi şi 
să mă despart”. [Dosar 1238, vol. 51; cf. L-160]. 

Toma Arnăuţoiu insinuează chiar că „Arsenescu Gheorghe mi-a propus mie 
personal ca să lăsăm pe ceilalţi membri ai bandei să se descurce singuri şi să mă duc 
cu el la Câmpulung-Musce!”. [Dosar 1238, vol. 51; cf. L-160]. 

Colonelul Arsenescu nu conturează un profil moral tot atât de discreditant 
camaradului său de luptă... 

Se pare, însă, că separarea de colonel era urmărită cu obstinaţie de Toma 
Arnăuţoiu, „uns” ca şef al grupării Nucşoara de către cel pe care îl va blama la 
interogatorii... 

Disensiunile din interiorul grupării de partizani relevă comportamente nu dintre 
cele mai amiabile. Lipsa de sinceritate este învăluită în păienjenişul unor motivații de o 
credibilitate pusă sub semnul îndoielii... 

„I-am prezentat lui Arsenescu Gheorghe lucrurile în aşa fel, încât să înţeleagă 
că facem aceasta, pentru a fi mai uşor atât în privinţa aprovizionării, cât şi a cazării” — 
va declara Petre Arnăuţoiu, un „autentic cronicar” al mişcării de rezistenţă armată 
anticomunistă din Munţii Făgăraş, din păcate, într-o „cronică” — constituită ad-hoc din 
suita de declaraţii obţinute, prin teroare, în temniţa Securităţii de la Piteşti. 

Recunoscând că relaţiile dintre „fraţii Arnăuţoiu şi familia Jubleanu — pe de o 
parte, şi  Arsenescu Gheorghe şi Chirca lon — pe de altă parte, se înrăutăţiseră”, 
pentru a se evita „sesizarea” imediată de către colonel a intenţiei de separare 
manifestate de grupul Arnăuţoiu, componenţii grupului invocă necesitatea de a-şi crea 
noi surse de aprovizionare „altele decât cele existente”, la care, generoşi, renunţau în 
favoarea celorlalţi, şi că, în acest scop, se deciseseră să-şi construiască un bordei 
propriu pe Vâlsan, în pădurea „Cucute”, angajându-se ferm că ei „vor continua să 
acţioneze împreună cu cei pe care îi părăseau”. Nici colonelul Arsenescu n-ar putea fi 
„acuzat” de o totală sinceritate faţă de gruparea „separatistă”... Potrivit declaraţiilor 
sale din cursul interogatoriilor, colonelul era obsedat, în acel timp, de posibilitatea 
retragerii definitive din gruparea de partizani în raionul Muscel, demersul pentru 
găsirea unei ascunzători sigure fiind încredinţat unui om de nădejde, plutonierului 
Pavel Nicola — gând nemărturisit, însă, camarazilor săi... 

O evocare în succesiunea temporală a separării grupurilor clarifică poziţiile 
celor doi faţă de unitatea mişcării de rezistenţă din Munţii Făgăraş. 

Se confruntă două principii: colonelul Arsenescu pledează pentru o acţiune 
imediată împotriva regimului totalitar, pe când Toma Arnăuţoiu este preocupat 
fundamental de aprovizionarea taberei sale cu alimente şi armament... 

În accepţia colonelului Arsenescu, acţiunea imediată implica atacarea 
cetăţenilor din Corbeni care coborau cu brânză de la răvăşitul oilor din Muntele 
Preotesele, pentru colectarea de alimente, acţiunea în sine constituind, după părerea 
sa, „o demonstraţie împotriva regimului”. [Dosar 1238, vol. 51; cf. L-159]. 

Toma Arnăuţoiu promite că, în acest caz, vor acţiona împreună, dar gruparea 
sa nu va participa la proiectata „colectare de alimente”. O atitudine de lanus — motivată 
sau nu ! — este relevată şi de acceptarea oriunde, în munţi, a unor întâlniri cu colonelul 
Arsenescu şi ai săi, dar nimeni din grupul de la Cucute nu trebuia să deconspire 
acestuia locul exact unde se ascundeau... 

Octombrie, în cursul lunii- La Mărul din Gruiul Negru, are loc 
ultima întâlnire dintre partizanii aparţinând celor două grupări: colonelul Arsenescu, 
Benone Milea, Constantin Popescu şi Nicu Chirca — pe de o parte, şi Toma Arnăuţoiu, 
Petre Arnăuţoiu, Titu Jubleanu şi Constantin Jubleanu — pe de altă parte, în prezenţa 
unor mediatori neobosiţi ai stingerii conflictului: învățătorul Virgil Marinescu, lancu 
Săndoiu şi omniprezentul, în aceste situaţii, lon Sorescu. 

Propunerea de reunire a grupurilor făcută de colonelul Arsenescu este, din 
nou, respinsă de către Toma Arnăuţoiu. [Dosar 1238, vol. 51; cf. L-160]. 

În punctul Zimbru, partizanii se întâlnesc cu fugarul Gheorghe Rizea din 
Nucşoara. Tot de acolo, colonelul Arsenescu trimite pe Benone Milea şi pe Eugen 
Chirca la exploatarea forestieră din Izvorul Surlei, pentru a determina pe Gel Chirca şi 
Aurel Chirca să se integreze imediat în gruparea sa, însă aceştia refuză, motivând că 

nu se simt în pericol de a fi arestaţi şi că preferă să rămână în continuare la lucru. Cu 
această ocazie, revine, însă, în tabără, Gheorghe Chirca, fiul dezertorului. 

lulie 31- În punctul Muşchiosul din Gruiul Negru, lon Sorescu soseşte 
însoţit de Marinescu V. lon şi Marinescu V. Alexandru, fiii învățătorului Virgil Marinescu 
din Secături, la întâlnirea perfectată anterior, cu Toma Arnăuţoiu, Petre Arnăuţoiu şi 
lon Chirca... Este momentul, după opinia lui Petre Arnăuţoiu, când „fiii învățătorului 
Marinescu Virgil devin membri ai bandei” (sic !). Tatăl lor intrase în mişcarea de 
rezistenţă încă din luna mai 1949. 

Problema alimentării grupării de partizani era primordială. lon Sorescu le 
confirmă că a colectat de la Bojog Gheorghe o cantitate de mălai pentru partizani. 
Datorită abilității lui lon Sorescu care „îl ţine de vorbă” pe lon Chirca, fraţii Arnăuţoiu se 
întâlnesc în secret cu fraţii Marinescu aflaţi la circa 200 m în desişul pădurii, fără ca 
dezertorul, cu care cei doi avuseseră un conflict serios la o vânătoare comună şi, din 
această cauză, îl evitau, să bănuiască... 

Referindu-se la momentul întâlnirii, Petre Arnăuţoiu remarca „bucuria 
Marineştilor că ne văd”, menţionând că aceştia le-au dat, „ca alimente, două sticle a 
câte un litru cu miere, pâine şi ţigări”. [Dosar 1238, vol. 44; cf. L-163]. 

Ei le aduc informaţii proaspete, dar, din păcate, extrem de rele pentru familia 
Arnăuţoiu: Laurenţia Arnăuţoiu, mama lor, se predase Securităţii, iar, în sectorul 
Nucşoara, era tot mai vizibilă prezenţa „organelor de stat şi a ostaşilor”. [Dosar 1238, vol. 
44; cf. L-163]. Fraţii Marinescu intenționau să se integreze imediat în mişcare, întrucât 
„considerau inoportună rămânerea lor la domiciliu”, invocând o posibilă arestare. 
Marinescu V. Alexandru — pe atunci, elev la Liceul «Dinicu Golescu» din Câmpulung 
Muscel, „se judeca la Judecătoria rurală Domneşti, pentru deţinere de armament, care 
fusese procurat de fratele său, studentul lon V. Marinescu”. Toma Arnăuţoiu le-a 
prezentat, însă, disensiunile acute cu colonelul Arsenescu, dar şi tactica adoptată de ei 
privind împărţirea temporară a formaţiunii de partizani în două grupuri, pentru a face 
mai uşoară problema aprovizionării şi cazării. [Dosar 1238, vol. 44; cf. L-164]. Stabilesc, de 
comun acord, să se reîntâlnească în Secături, la domiciliul învățătorului Virgil 
Marinescu. 

În cursul discuţiilor pe care le-au avut, peste câteva zile, în casa familiei 
acestuia, Toma şi Petre Arnăuţoiu au fost informaţi despre atitudinea ostilă a unor 
membri P.M.R. şi a organelor de stat locale faţă de Rezistenţa armată anticomunistă 
din munţi. Printre protagoniştii unei stări de spirit potrivnice partizanilor, sunt 
nominalizați de către amfitrioni: Băncescu Gh. lon, Banu l. Gheorghe, Băncescu lon 
zis Ciofrângenel, lonescu Alexandru, preşedintele Comitetului provizoriu, Cojocaru Gh. 
lon, Samoilă C. lon, Sima lon zis Voican, care pătrunseseră în casa învățătorului lancu 
Arnăuţoiu, unde „au rupt tablourile de pe pereţi şi au luat anumite lucruri”. [Dosar 1238, 
vol. 44; cf. L—164]. 

Virgil Marinescu îi informează, de asemenea, că „averea familiei Arnăuţoiu a 
fost împărţită ţăranilor din comună, de către organele locale, „împroprietăriţii de 
conjunctură” refuzând să intre imediat în posesia terenurilor, de teamă că partizanii vor 
reacţiona violent împotriva lor. 

În consecinţă, Toma Arnăuţoiu concepe o scrisoare adresată preşedintelui 
Comitetului provizoriu al comunei Nucşoara, prin care organele locale erau avertizate 
să nu mai dea concurs Securităţii în acţiunea de urmărire a partizanilor şi, mai ales, să 
nu-i implice, în acest scop, pe cetăţeni. „Împroprietăriţii” erau ferm asiguraţi că nu vor 
suferi consecinţe, dacă vor lucra pe terenurile afectate lor. Scrisoarea se încheia cu 
„ameninţări la adresa regimului democrat-popular din R.P.R.”, cu convingerea că, 
după răsturnarea regimului comunist, autorităţile vor răspunde pentru toate măsurile 
luate împotriva familiilor partizanilor şi ale susținătorilor acestora, fraza finală fiind, de 
altfel, edificatoare asupra seriozităţii avertismentului: „Rugaţi-vă la Dumnezeu să vă 
judecăm noi; să nu vă judece alţii !...” [Dosar 1238, vol. 44; cf. L-174]. Scrisoarea a fost 
încredinţată lui lon şi Alexandru Marinescu cu misiunea de a o arunca în curtea 
Consiliului Popular Nucşoara, spre a preveni, astfel, autorităţile şi pentru a le 
determina să pună capăt abuzurilor de orice natură împotriva locuitorilor comunei. 


Scrisoarea lui Toma Arnăuţoiu 
adresată autorităţilor comuniste 
crisoarea lui Toma Arnăuţoiu către autorităţile comuniste din comuna 
Nucşoara [Dosar 1238, vol. 2; cf. L-233-235] — reprodusă integral, în 
continuare, relevă causticitatea motivată, de altfel, a stilului autorului ei, 
dar şi justeţea unor adevăruri atât de tranşant exprimate: 


„Domnule Sef Prim, 

Mai întâi, țin să te felicit pentru noul post pe care îl ocupi şi-ţi fac o precizare şi nu are să- 
ti ție de cald. Ai mare grije şi urmează drumul renumitului dumitale antecedent şi urmaţi aceiaşi ură 
şi teroare, arestaţi lumea nevinovată, înfundaţi pușcăriile, notaţi şi tâlhăriți mereu oamenii care v au 
deschis ochii etc. etc. Numai, te sfătuiesc să ai mare grije că ceea ce doriți altora, vă va dărui 
Dumnezeu pe care vă scremeți mereu să-l daţi afară din sat, deşi El a plecat de mult dintre voi. 

Te mai sfătuiesc să-ți pui şi Dta întrebarea, dacă este legal şi, mai ales, după „Constituţia 
Dvs. Democrată” faptul că tineti închiși, fără vină, oameni bătrâni, care, în orice caz, nu vă puteau 
face rău, decât să vă crape obrazul de ruşine, gândindu-vă la cinstea şi sprijinul deosebit, care vi L-au 
arătat totdeauna. 

Aud mereu fel de fel de planuri pe care le păziți pentru prinderea noastră şi regret că vă 
hrăniţi cu iluzii deșarte, după cum credeţi că o să moşteniți pământul, nedându-vă seama că sunteți 
„foarte aproape de sfârşitul care vă gâdilă la picioare deja. 

Ciracii Dvs care circulă pe plaiuri şi prin locurile noastre vă informează ce au văzut, că 
s'au întâlnit, că am spus, că am făcut şi am dres. Flecăreală muierească care vă va da de cap. Cazuri 
sunt foarte multe. Câteva exemple: Pădurarul democrat Sile s-a întâlnit cu noi în lună şi a umplut 
satul de svonuri. Brigadierul democrat Zidaru şi Dejanu ne-au văzut şi au vorbit; te rog să ne crezi 
că nu avem nimic de discutat cu Dvs astăzi, nici nu facem poezii, nici nu scriem amenințări, pentru 
că noi nu vrem să mai trăim, nici pentru ceea ce a fost şi nici pentru ceea ce este. Mersul lumei este 
mereu în schimbare şi se dirijează după voința reală a oamenilor adevăraţi; nu se dirijează nici după 
interesele personale pe care Dvs le numiţi ale poporului şi nici cu țeava pistolului în ceafă. Ne-aţi 
făcut bandiți şi tâlhari etc. Dacă dta cumva n ai auzit, Sefule Prim, să-ţi spună savantul rătăcit Ion 
Băncescu sau Iancu Băncescu care a mai venit la putere pe „una mie ani” sau simpaticul vânător 
Toma Paşol care a crezut că ne cumpără cu o bucată de slănină sau şatra țigănească de pe deal, care 
urlă şi blesteamă pe cei care nu i-au lăsat să moară. 

Aşi vrea să ştiu dacă tov. Matei cu Piranda lui când au dus vitele la colhoz, au avut şi 
instrumentele cu ei. 

Ca tâlhari ce suntem, ar trebui să vă facem adesea cântări cu instrumentele noastre, pentru 
a ne face meseria, dar noi nu facem cântări, decât celor care au cântat sau vor cânta să ia bani de 
băutură şi desfrâu vânzând viață şi sânge de „român. 

Noi suntem mândri, cu fruntea senină şi cu sufletul curat că nu am tâlhărit pe nimeni şi 
nimeni nu ne poate arăta cu degetul că am furat ceva, deşi numai Dumnezeu ştie cu ce am trăit şi mai 
avem încă destul, pentru a nu ne pângări mâinile cu avutul Dvs, deşi voi toţi v'ați mânjit, ca câinii la 
hoit când ați intrat în gospodăriile noastre. 

Câte avem de spus, dar n am timp de discuţie. 

Aveţi grije şi pregătiți-vă pentru vină. Aveţi elemente destule, începând cu „copoiul 
Balabusta” Mierlă şi compania de vânători care-i așteptăm să plece la vânat. Dresaţi-l şi pe marele 
dascăl din Secături. De ce-l lăsaţi, învățați-l la urmă şi să cunoască planurile că poate le este urât la 
ceilalți. Să nu le fie urât că o să le ținem companie noi. Cobzele noastre abia aşteaptă să-şi curețe 
rugina ținându-vă de urât pe lumea aceasta. 

Domnule Secretar Prim, ai grije şi-ţi fă datoria conştiincios, nu uita ajutorul vestiților 
dumitale tovarăşi, care nu visează decât sfârșitul nostru. 

Veţi avea surprize mari domnule secretar şi vă asigur că vom discuta prieteneşte, dar după 
sfânta lege. 


Cine are urechi de auzit să audă. 


Toma Arnăuţoiu” 
Fără comentarii |... 

Posturi de pândă 

ale Securităţii în munţi 

raţii Arnăuţoiu sunt avertizaţi să nu meargă la casa părintească, fiindcă, 

în locuinţa din apropierea Elisabetei Rizea, fusese instalat un post de 

pândă care ţinea sub observaţie continuă casa Arnăuţoilor. Partizanii 

propun, totuşi, lui lon şi Alexandru Marinescu, să încerce să recupereze de acolo, deşi 

operaţiunea era extrem de riscantă, „un aparat de radio-recepţie, un sac de merinde 

cu muniţie, precum şi nişte otravă” pe care le lăsaseră în beci, când părăsiseră în 
grabă casa după incidentul din 19 iunie. 

Reveniţi în pădurea Cucute, partizanii construiesc „un bordei de locuit şi un 
altul pentru alimente”. [Dosar 1238, vol. 44; cf. L-165]. 

Între timp, fraţii Marinescu încearcă să recupereze din beciul casei lui lancu 
Arnăuţoiu, materialele indicate de partizani, paza operaţiunii fiind asigurată de Matei 
Constanţa, din curtea gospodăriei sale. 

Însă, în momentul când spărgeau zidul dintre ascunzătoarea lor şi beciul în 
care se aflau materialele căutate, Matei Constanţa le sesizează sosirea unor persoane 
străine. Cei doi reuşesc să se retragă neobservaţi... 

Persoanele „străine” erau importante „organe de stat”: Tatu Gheorghe de la 
Securitatea Domnești însoţit de colaboratorii săi care urmau să instaleze postul de 
miliţie din Nucşoara în chiar casa lui lancu Arnăuţoiu !... 

Deoarece colonelul Arsenescu solicitase lui lon Sorescu să organizeze o 
întâlnire cu fraţii lon şi Alexandru Marinescu în Coastele Plaiului, lângă Vârful Strunga, 
la o dată stabilită, Toma şi Petre Arnăuţoiu îi sfătuiesc pe aceştia să nu se ducă, 
întrucât colonelul „intenţiona să-i oprească definitiv în munte”; dimpotrivă, le 
recomandă „să-şi termine studiile şi, apoi, dacă va fi cazul, să vină în gruparea de 
rezistenţă din munţi”. [Dosar 1238, vol. 51; cf. L-179]. 

Totuşi, lon şi Alexandru Marinescu încearcă să-l contacteze pe colonel, dar 
tentativa lor eşuează. [Dosar 1238, vol. 44; cf. L-166]. 

La plecarea din casa învățătorului Virgil Marinescu, grupul de partizani de la 
Cucute este însoţit, până la bordeiul în care se ascundeau, de cei doi băieţi ai 
învățătorului, pentru ca aceştia să aibă posibilitatea să îi anunţe, în eventualitatea 
organizării de către Securitate a unor acţiuni de „periere” a zonei. După ce au rămas 
acolo vreme de opt ore, făcând „politică anticomunistă”, fraţii Marinescu s-au întors în 
Secături. 

Familia Marinescu reprezenta, cu certitudine, o sursă sigură, extrem de 
generoasă în aprovizionarea partizanilor cu: „mălai, caşcaval, miere, cartofi, ţigări, 
chibrituri” — unele colectate de la „favorizatori”. [Dosar 1238, vol. 51; cf. L-179)]. 

Învățătorul Virgil Marinescu le sugerase partizanilor să atace „caravana” celor 
trei baci, printre aceştia, aflându-se şi baciul Nicolae Ticu zis Sorescu din Poenărei, 
deoarece fusese informat că treceau pe traseul Plaiul Lespezi — Nucşoara, pentru a 
lua „brânza cuvenită ca drept al muncii acestora”, pe care o transportau la casele lor. 
Partizanii refuză să efectueze o asemenea operaţiune, considerând că, dacă merg să- 
şi ia brânza ce le revenea de la oile lor din Muntele Zănoaga, nu au nevoie de un atac 
care ar fi accentuat, în zonă, starea de adversitate faţă de mişcarea de rezistenţă. 

August 22- Procedând în consecinţă, grupul lui Toma Arnăuţoiu 
merge la stâna din Muntele Zănoaga, unde se aflau şi oile unora dintre partizani, 
solicitând baciului Gheorghe Dobrescu, originar din Muşăteşiti, să le „pună la dispoziţie 
produsele lactate în cantităţi corespunzătoare” pentru oile pe care le aveau acolo. lau, 
de la stână, 36 kg brânză şi 5 kg de urdă, calculând că, de la cele 18 mânzări pe care 
le aveau în turmă, le reveneau, pentru fiecare, câte două kilograme de brânză. [Dosar 
1238, vol. 51; cf. L-180]. Baciul nu s-a opus, a socotit cât li se cuvenea şi partizanii i-au dat 
un bon, pentru ca acesta să se poată justifica în faţa organelor de miliţie. 

Au fost vizitaţi de fraţii Marinescu, studentul lon V. Marinescu urmând să 
plece la Facultatea de Medicină din Cluj, pentru susţinerea unor examene. 
Ataşamentul lor faţă de Toma şi Petre Arnăuţoiu era motivat, fiindcă se cunoşteau din 
copilărie, dar mai ales, pentru că, potrivit mărturisirilor din cursul interogatoriilor de la 
Securitate ale învățătorului Virgil Marinescu: „teroriştii (sic !) Arnăuţoiu mi-au dat bani 
să plătesc amenda, bani pe care nu i-am restituit, întrucât fiul meu, Marinescu 
Alexandru, fusese amendat cu o sumă de bani în procesul de deţinere de armament.” 
[Dosar 1238, vol. 51; cf. L-181]. 

În această perioadă, partizanii din pădurea Cucute au supravegheat calea de 
acces spre stâna din Gura Dobroneagului, deoarece doreau să intercepteze pe lon 
Dudaş, ajutor de baci la stâna menţionată, care ascundea, la domiciliul său din Brădet, 
pe Maria Jubleanu, pentru a afla dacă situaţia ei este, acolo, sigură. Întâlnesc pe 
Eugen N. Popescu, pe Verona Popescu, fiica lui Titu Jubleanu, şi pe Constantin 
Popescu, cu care plănuiesc să meargă la stână, pe căi separate, pentru a se 
aproviziona cu alimente. [Dosar 1238, vol. 51; cf. L-178]. Toma Arnăuţoiu rămăsese în 
Poeni, în aşteptarea fratelui său şi a lui Titu şi Constantin Jubleanu care, găsindu-l, pe 
lon |. Păţitu, la stână, culeg informaţii despre situaţia din Nucşoara. Ulterior, ei vor 
aduce „ceva kilograme de brânză, nişte jintiţă şi mălai” de la stâna din Gura 
Dobroneagului, unde era baci Nicolae Marinoiu din Sboghiţeşti. Altă dată, Titu 
Jubleanu ia jintiţă de la Ilon Dudaş, care se afla la mutătoarea din Gura Dobroneagului. 
[Dosar 1238, vol. 51; cf. L-179]. Tot acolo, îl întâlnesc şi pe Costel Dudaş, fiul ajutorului de 
baci din Gura Dobroneagului. 

lulie 25- În acest timp, colonelul Arsenescu, însoţit de lon Chirca şi 
Aurelia Berevoianu-Costea, se deplasează spre Câmpulung-Muscel. Din Gruiul Popii 
situat la nord de Berevoegşti, colonelul trimite pe Aurelia Costea în oraş cu un bilet 


adresat Margaretei Pâslaru. Aurelia Costea revine împreună cu: Titica Săndescu, Paul 
Pavel şi Victor Şuicescu, aducând alimente, dar şi informaţii despre iminenta 
declanşării războiului împotriva Uniunii Sovietice şi a ţărilor satelite acesteia... [Dosar 
1238, vol. 51; cf. L-178]. 

Aurelia Berevoianu-Costea pleacă din gruparea de la Gruiul Negru, revenind 
în satul natal, Sboghiţeşti, cu intenţia de a intra în gruparea lui Toma Arnăuţoiu. 

August, sfârşit de lună-  Ciobanii |. Rotaru şi Săndoaia 
Gheorghe zis Gabrian din Muşăteşti întâlnesc întâmplător, în pădurea Cucute, pe 
Toma Arnăuţoiu şi Titu Jubleanu, pe care nu îi cunoşteau, dar de care s-au temut, 
fiindcă erau înarmaţi. Ciobanii s-au întors cu oile în Muntele Clăbucet şi au povestit 
unui brigadier de la Ocolul silvic Domnești, Zidaru, originar din Bădeşti, care se afla la 
stână, întâmplarea din pădurea Cucute. Intuind că puteau fi partizani, brigadierul 
coboară la Nucşoara şi relatează toată povestea şefului postului de miliţie în faţa 
cooperativei. 

Din fericire pentru partizani, o rudă a familiei Marinescu, Elena H. Lemnaru, 
părând complet dezinteresată, asistă la discuţia lor; se duce, apoi, direct în Secături, 
anunțând familia învățătorului Virgil Marinescu despre iminentul pericol care îi aştepta 
pe cei din pădurea Cucute. Imediat ce s-a lăsat seara, Alexandru Marinescu şi lon 
Săndoiu pleacă înarmaţi spre Cucute, avertizându-i pe partizani să părăsească 
bordeiul, fiindcă fuseseră denunţaţi. Elevul Alexandru Marinescu era înarmat cu un 
pistolet şi un pistol mitralieră Deimler-Puch, iar lon Săndoiu cu o puşcă mitralieră 
Mauser scurtată, fiind, astfel, pregătiţi pentru a trece, alături de partizani, la acţiune, în 
eventualitatea atacării taberei de către organele Securităţii. În aceeaşi noapte, 
partizanii, ajutaţi de cei doi, părăsesc bordeiul din pădurea Cucute, luând o parte din 
alimente şi se stabilesc în punctul Boghiu de pe râul Vâlsan. 

Momentul acesta crucial în existenţa grupării de partizani de la Cucute este 
relatat de către Alexandru V. Marinescu, în „memorialul” său consacrat Rezistenței din 
Munţii Făgăraş: „Îmi aduc aminte cum o «ureche» mai atentă a interceptat ceva din 
spusele unui pădurar necunoscut către un miliţian despre un cioban... un bordei... 
nişte indivizi înarmaţi... În mai putin de o oră, mi-a parvenit ştirea... Intuiam despre ce 
e vorba, pentru că fusesem acolo, în acel moment, cu ciobanul amintit. Pericolul era 
mare, un adăpost de-al nostru fusese, deci, descoperit în punctul Cucute, iar 
ciobanul... vorbise. În câteva ore, Securitatea putea fi acolo... 

Era spre seară şi, împreună cu lon Săndoiu, am luat armele şi am pornit într- 
acolo, sperând că vom ajunge înaintea securiştilor. Aşa a fost... 

Până la ziuă, eram împreună cu ceilalţi luptători departe de locul devenit 
extrem de periculos. Când securiştii au ajuns, bineînţeles, după plecarea noastră, n-au 
mai găsit acolo decât un mesaj scris pe o bucată de hârtie: «Sistemul nostru de 
informare este mai operativ decât al vostru !» 

În acest fel, au ştiut oamenii locurilor să ajute, şi pe această cale, rezistenţa 
din munţi împotriva duşmanilor libertăţii”... 

Acasă, la lon Săndoiu, partizanii întâlnesc pe Nicolae Păţitu zis Mierlă, frate 
cu lon Păţitu, care se oferă să meargă împreună cu fratele său la bordeiul din 
„Boghiu”, unde se instalaseră, pentru a le duce alimente. Aceştia au stat o zi acolo, 
purtând „discuţii duşmănoase la adresa regimului comunist” şi oferindu-se să îi sprijine 
material pe fugari. [Dosar 1238, vol. 44; cf. L-170]. 

De la Boghiu, Titu Jubleanu şi lancu Săndoiu plănuiesc atacarea ciobanului 
Georgică din Muşăteşti şi aduc, din proviziile acestuia, la bordei, alimente şi lână. 

De aici, într-una din seri, vor pleca, la Turburea, sat din componenţa comunei 
Corbeni: Toma Arnăuţoiu, Petre Arnăuţoiu, Titu Jubleanu şi lancu Săndoiu pentru a o 
determina pe loana Manolescu zisă Nela să ducă, la Bucureşti, o scrisoare adresată 
de Toma Arnăuţoiu soţiei sale, prin care o chema să vină în munţi, ca membră activă a 
formaţiunii de partizani. Soacra lui Toma Arnăuţoiu, Roza Niţu, îi va comunica, prin 
Nela Manolescu, tânărului locotenent, spre deziluzia acestuia, că nu este de acord cu 
o asemenea propunere extrem de aventuroasă. [Dosar 1238, vol. 51; cf. L-199]. 

Partizanii îşi construiesc o baracă, însă, neconvenindu-le distanţa prea mare 
faţă de satul Secături, se mută în punctul Fata cu Aluni — Piscul Sudului, unde îşi fac 
un adăpost provizoriu. Pe când se aflau acolo, dezgroapă, pe alocuri, cuiburi de 
cartofi, intuind că proprietarii locurilor cultivate vor da vina pe porcii mistreți care 
mişunau în zonă, şi îngroapă, în locuri numai de ei ştiute, cartofii, astfel, „recoltaţi”. 

Septembrie 14- Deşi prezent temporar lângă „fugari”, lon Săndoiu 
este extrem de ingenios şi de activ în spinoasa acţiune de aprovizionare cu alimente a 
partizanilor. 

Astfel, observând, dintr-un hăţiş, la Gura Lespezilor, pe Gheorghe Dobrescu, 
care cobora călare pe un cal de la munte, îl somează cu focuri de armă să lase jos 
desagii încărcaţi cu alimente şi să plece. Acesta s-a conformat întocmai, fără să-l 
bănuiască pe cel care acţionase într-un asemenea mod... 

Un periplu de trei-patru zile prin stânile din munţii: Lespezi, Zănoaga, Urdea, 
Valea Lungă, Jepii de Jos, Jepii de Sus, în vederea „procurării” de produse lactate de 
la ciobanii întârziaţi pe la stâni a fost, din păcate pentru el şi Petre Arnăuţoiu care îl 
însoțea, un eşec, întrucât nu au mai găsit pe nimeni şi nimic. Imediat după această 
incursiune în munţi, lon Săndoiu va reveni la domiciliul său. 

La Fata cu Aluni, partizanii sunt descoperiţi de loana |. Săndoiu, soţia, şi de 
lon |. Săndoiu, fiul lui lon Săndoiu, dar, considerându-i, din această cauză, persoane 
de încredere, ei nu-şi pun problema că vor fi divulgati Securităţii. Dimpotrivă, cei doi 
vor participa la mai multe şedinţe organizate de partizani. [Dosar 1238, vol. 44; cf. L-170]. 

În cursul interogatoriilor de la Securitate, Alexandru V. Marinescu va extinde 
numărul „membrilor favorizatori ai bandei”, nominalizând, în afara părinţilor şi a fratelui 

său, pe următorii „simpatizanţi”: Săndoiu lon, Sorescu lon, Păţitu lon, Păţitu Nicolae, 
Păţitu Laurenţia, Păţitu Iuliana, Păţitu Dorina. [Dosar 1238, vol. 67; cf. L-171]. 

Participarea sa la acţiunile partizanilor este motivată prin implicarea directă 
într-un proces penal privind deținerea ilegală de armament, proces care îl va 


determina să fugă de la domiciliu şi să se încadreze efectiv în mişcarea de rezistenţă. 
[Dosar 1238, vol. 67; cf. L—171]. 


Separarea definitivă 


a grupării de partizani 
ugust 1 reprezintă prima bornă cronologică în stabilirea momentului 


divizării definitive a grupării de partizani, deşi Toma Arnăuţoiu fixează ca 

„dată a despărţirii de Arsenescu Gheorghe, ziua de 28 iulie 1949”. 
Obţinând „înţelegerea” colonelului, „separatiștii au luat o parte din bagaje şi 
armamentul din dotare: 

Toma Arnăuţoiu — o puşcă militară semiautomată şi un pistolet Walter de 9 
mm; Petre Arnăuţoiu — o puşcă Mauser şi un pistolet Beretta de 9 mm; Titu Jubleanu — 
o puşcă mitralieră Mauser şi un pistolet Steyr; Constantin Jubleanu — o carabină 
militară de fabricaţie italiană şi un pistolet Brauning's de 6,35 mm. 

Traseul deplasării din Gruiul Negru traversa Plaiul Nucşoara — Lespezi, prin 
punctul Poltonul, până în pădurea Cucute de pe râul Vâlsan, la circa 6 km nord-vest de 
comuna Nucşoara. [Dosar 1238, vol. 44; cf. L-152]. 

În pădurea Gruiul Negru, în punctul Izvorul Edului, au rămas, alături de 
colonelul Arsenescu: lon Chirca, Eugen Chirca, Benone Milea, Constantin Popescu, 
Plop Maria. 

Au loc întâlniri sporadice, perfectate prin intermediul lui Aurel Chirca sau 
Nicolae Milea. Grupul lui Toma Arnăuţoiu preia, mai târziu, pe Maria Plop din grupul lui 
lon Chirca, lăsată intenţionat, o perioadă, în apropierea colonelului, pentru a 
deconspira, astfel, intenţiile reale ale acestuia. 

Efortul colonelului Arsenescu de conciliere a celor doi protagonişti ai separării 
mişcării rămâne, însă, fără rezultat: „Am căutat să-l conving să renunţe la arma pe 
care i-o furase Chirca şi să reunim cele două grupări, însă Toma Arnăuţoiu a refuzat, 
propunându-mi ca eu să mă alătur grupării conduse de el”. [Dosar 1238, vol. 53; cf. L-148]. 

O mediere între grupări în scopul reunirii lor, întreprinsă de lon Sorescu, 
eşuează. La întrevederea cu lon Sorescu, colonelul este anunţat că „fraţii lon şi 
Alexandru Marinescu, fiii învățătorului Virgil Marinescu din satul Secături, vor să-l 
întâlnească”. O primă tentativă, în acest scop, constituie, însă, un eşec total. Pentru a- 
şi face simțită prezenţa, fraţii Marinescu au tras câteva focuri de armă, fiindcă 
observaseră nişte siluete în noapte care se retrăgeau. Focurile au fost percepute de 
colonel ca provenind de la armele forţelor de urmărire ale Securităţii, fapt care l-a 


determinat să părăsească în grabă locul unde se perfectase întâlnirea: Coastele 
Plaiului, vârful Strunga. [Dosar 1238, vol. 44; cf. L-154]. 

Conflictul dintre partizani este, însă, perceput altfel, în rândurile membrilor 
„dispersaţi” ai Rezistenței, care considerau că, în realitate, ar fi un diferend 
ireconciliabil între Toma Arnăuţoiu şi colonelul Arsenescu, acţionând în consecinţă. 

Cu o insistenţă greu de imaginat, asociindu-şi pe învățătorul Virgil Marinescu, 
lon Sorescu reia tentativele de conciliere între grupările separate ale partizanilor. 
Pentru a aplana conflictul dintre Toma Arnăuţoiu şi lon Chirca, învățătorul Virgil 
Marinescu, intuind că, printre altele, „mărul discordiei” l-ar fi constituit furtul armei de 
către dezertor, l-a asigurat ferm pe şeful grupării Nucşoara: „Lasă că îţi vom da noi 
arme câte vrei !', cunoscând, probabil, existenţa unui depozit de armament accesibil, 
prin el, partizanilor. [Dosar 1238, vol. 53; cf. L-150]. 

August 1, ora 14- Se identifică un loc favorabil amenajării bordeiului în 
pădurea Cucute. Seara, la domiciliul învățătorului Virgil Marinescu, în Secături, 
„separatiştii” încearcă inutil să motiveze cauzele despărțirii de colonelul Arsenescu, 
răspunzând evaziv întrebărilor insistente ale amfitrionilor care pledau pentru unitatea 
necondiționată a mişcării de rezistenţă. Petre Arnăuţoiu evocă acest moment într-o 
manieră proprie, încărcată de obiectivitate, dar şi cu accente cumva sentimentaliste: 
„Marinescu Virgil, care se pronunţa pentru o activitate comună, de mai mare amploare 
şi în strânsă legătură cu Arsenescu Gheorghe, atât el, cât şi soţia lui, au primit cu 
durere, aşa s-au exprimat, despărţirea noastră de Arsenescu Gheorghe. Spuneau că 
„oricum, Arsenescu Gheorghe este colonel de Stat major, are experienţă, şi trebuie să 
ascultați de el !” [Dosar 1238, vol. 44; cf. L-155]. 

Întâlnirea perfectată între cele două tabere de lon Sorescu, cu participarea 
cumnatului său, pădurarul Gheorghe Mihai zis Sile, în punctul Muşchiosul din Gruiul 
Negru, s-a derulat pe fondul unor „discuţii neplăcute” provocate de „legionarul” lon 
Sorescu, care, exasperat de imposibilitatea de a-i convinge, de necesitatea unităţii, pe 
partizani, ar fi exclamat: „Ah, unde eşti, Vălimărene, să faci tu ordine !” — aluzie la 
fostul şef al judeţului Muscel, în perioada guvernării legionare. 

În postura de şef de lucrări în munţi, la exploatarea de la Izvorul Surlei, Aurel 
Chirca, despre care Securitatea nu deţinea probe că ar fi în contact cu partizanii, se 
putea deplasa cu uşurinţă la Nucşoara, de unde culegea informaţii utile mişcării de 
rezistenţă... 

Astfel, el a adus la cunoştinţă grupului că fiii dezertorului rămaşi acasă 
fuseseră ridicaţi de către organele de stat, informaţie care l-a determinat pe acesta să- 
şi manifeste intenţia de a întreprinde, pe cont propriu, acţiuni de pedepsire a 
autorităţilor locale, pentru a le intimida şi a le determina să-i elibereze copiii. A fost cu 
greu reţinut de la o asemenea hotărâre luată sub impulsul momentului, colonelul 
Arsenescu explicându-i că partizanii nu trebuie să riposteze decât în cazul când vor fi 

surprinşi şi că trebuie să evite angajările cu trupele de urmărire, „din lipsă de 
muniţiuni”. [Dosar 1238, vol. 53; cf. L-183]. 

August 1949- O nouă părăsire a locației a fost determinată de 
trecerea întâmplătoare pe lângă bordei a doi ciobani cu o turmă de oi, care, probabil, 
observaseră că ieşea fum de acolo, deşi nu încercaseră să pătrundă în interior. 

De aceea, după aproximativ o oră, partizanii şi-au luat bagajele şi s-au mutat 
la circa 12 km, într-o poiană din pădure, construind un adăpost provizoriu, în 
apropierea unui izvor de apă, nu departe de exploatarea forestieră de la Izvorul Surlei 
— o posibilă sursă de aprovizionare cu mălai. 

Deplasarea la exploatarea forestieră este, însă, pe cale să declanşeze 
consecinţe dintre cele mai nefaste pentru existenţa mişcării de partizani. 

Observând prin binoclu, în faţa barăcii, un militar, partizanii rămân pe loc şi se 
adăpostesc în teren, urmărind cu înfrigurare eventuale apariţii de trupe în zonă. 

După circa o jumătate de oră, uşa barăcii se deschide şi ies afară încă trei 
militari care îl escortau pe Gel Ghirca, fratele dezertorului. 

Adăpostit după un brad căzut, lon Chirca are o reacţie de moment: „a luat 
imediat puşca semiautomată, ţintind să tragă şi să împuşte militarul din faţă şi, apoi, pe 
ceilalţi”, pentru a-l scăpa pe Gel şi a-l aduce în formaţia de partizani. 

Intuind pericolul declanşării ulterioare a unor masive acţiuni de represalii în 
această arie montană, colonelul, care se afla în imediata apropiere a dezertorului, a 
pus fulgerător mâna pe arma acestuia, „schimbându-i direcţia de tragere, şi 
împiedicându-l, astfel, să tragă în militari”. [Dosar 1238, vol. 53; cf. L-185]. lon Chirca a fost 
cu greu temperat; el a încercat să smulgă arma din mâna colonelului, dar Benone 
Milea i-a luat-o în cele din urmă şi a dus-o în pădure. 

Partizanii s-au retras, cu extremă precauţie spre bordei, unde îi aşteptau 
Elena Chirca şi Aurelia Costea, temându-se să nu întâlnească alte patrule de militari. 

Întâlnesc, însă, pe Gheorghe Chirca zis Gigi, care, observându-i pe militari, 
fugise în pădure, cu gândul de a veni la bordeiul partizanilor, în care, de altfel, se va şi 
adăposti. 

Anterior celor întâmplate, în cursul deplasării, partizanii luaseră legătura cu un 
alt susţinător al mişcării, Nicolae lacobescu, brigadier silvic, şeful lucrărilor din 
exploatarea forestieră „Izvorul Surlei”. A doua zi, dimineaţa, colonelul Arsenescu 
trimite în misiune de recunoaştere pe: Eugen Chirca, Gheorghe Chirca şi Benone 
Milea la exploatarea forestieră. 

La întoarcere, cei trei confirmă inexistenţa unor trupe prin apropiere. 

După alte trei-patru zile, deoarece provizia de mălai era pe terminate, aceeaşi 
formaţie revine la exploatare, de unde se aduc circa 60 kg mălai date de Aurel Chirca 
şi Constantin Sârboiu zis Grebănuş. 


În ziua următoare, într-un loc stabilit, Gel Chirca — pus în libertate de către 
Securitate — se va întâlni cu grupa de luptători formată din: colonelul Arsenescu, lon 
Chirca, Benone Milea, Eugen Chirca, Popescu Constantin şi Gheorghe |. Chirca. 

Suspicioşi, temându-se să nu fie o cursă a „organelor de urmărire”, partizanii 
trimit să recunoască terenul pe cel mai versat dintre ei în asemenea acţiuni, lon 
Chirca. Ajuns la stână, acesta a făcut semn că Gel este singur şi, prin urmare, pot veni 
fără riscuri. 

Relatându-le detaliat modul cum a fost arestat şi anchetat, Gel a spus, printre 
altele, că militarul pe care intenţiona iniţial să-l împuşte dezertorul nu era altul decât 
maiorul Chicoş, şeful Securităţii din Câmpulung-Muscel, că securiştii îi căutaseră şi pe 
Aurel Chirca şi pe Gheorghe Chirca, despre care el le spusese că sunt plecaţi la lucru 
departe, în pădure şi, de aceea, fusese numai el arestat. Negând orice legătură cu 
partizanii, Gel a fost pus în libertate, după trei zile de anchetă. Remarcând că 
Gheorghe |. Chirca se află în grup, l-a sfătuit să revină la lucru, în „exploatare”, întrucât 
nu mai era în pericol de a fi arestat. Tânărul s-a conformat, plecând împreună cu Gel 
la Izvorul Surlei. 

La despărţirea de partizani, Gel le-a promis că le va da, chiar în cursul acelei 
seri, 60 de kilograme de mălai de la „exploatare”. 

Extrem de bănuitor din fire, datorită, probabil, multiplelor încercări la care l-a 
supus viaţa în lunga sa perioadă de dezertor, lon Chirca nu pare întru totul convins de 
veridicitatea dezvăluirilor lui Gel, fiind, mai ales, şocat de mărturisirea acestuia că 
„organele de stat au avut în anchetă o comportare frumoasă faţă de el şi, în 
consecinţă, a propus colonelului ca partizanii să-şi schimbe imediat locul de 
ascunzătoare din zonă. Colonelul acceptă, dar spirit practic, trimite, spre seară, pe: 
Benone Milea, Eugen Chircă şi Constantin Popescu să ia, de la Gel, mălaiul promis. 

În zorii zilei următoare, partizanii au părăsit bordeiul, plecând — pentru a câta 
oară !? — spre a căuta ascunzişuri mai sigure în imensitatea Munţilor Făgăraş. 


a 


Intâlnire eşuată 
e filiera: învăţător Virgil Marinescu — lon Sorescu, se fixează o întâlnire, 


pe 15 august, între colonel şi fraţii lon şi Alexandru Marinescu în Gruiul 
Negru. Întâlnirea va fi, însă, ratată din nou, deoarece nu fusese stabilit 
consemnul ca ei să tragă focuri de armă, spre a-şi localiza prezenţa. 

De aceea, cele trei-patru focuri trase de fraţii Marinescu au fost asociate de 
către partizani cu o posibilă acţiune de „periere” executată de Securitate şi, în 
consecinţă, au fugit spre creasta dealului, adăpostindu-se „într-un tranşeu construit 
încă din timpul războiului din 1916”, unde aveau, astfel, o poziţie excelentă de tragere 
orientată spre pădurea din care se auziseră focuri de armă. Colonelul rămăsese în 


urmă, ajutându-l pe lon Sorescu — care şchiopa, având un picior de lemn ! — ca să 
meargă mai repede... 

După ce au aşteptat în tranşeu, observând că nu sunt urmăriţi, se despart: 
lon Sorescu se îndreaptă spre Nucşoara, iar partizanii — către ascunzătoarea lor din 
munţi... 

Aşadar, colonelul Arsenescu, deşi îşi manifestase dorinţa de a-l aduce pe 
studentul lon V. Marinescu în gruparea de rezistenţă, ca aghiotant al lui, [Dosar 1238, vol. 
51; cf. L-179] nu se va întâlni niciodată, potrivit mărturisirii sale, cu fraţii lon şi Alexandru 
V. Marinescu. [Dosar 1238, vol. 53; cf. L-188-189]. 

Septembrie, început de lună- Colonelul Arsenescu pleacă de la 
bordei, însoţit de lon Chirca până la Colţul Bulii, unde se desparte de dezertor şi, 
întâlnindu-l pe Aurel Chirca, merg împreună, pe valea Râuşorului, spre Bughea, la 
domiciliul familiei Gheorghe şi Maria Micuda. 

Acolo, sosesc: Elena Micuda din Câmpulung-Muscel, Maria Nicola şi fratele 
acesteia, lon Marinescu.  Discuţia secretă dintre colonel şi ultimii doi a avut loc în 
podul grajdului lui Gheorghe Micuda... Colonelul se arată contrariat de absenţa soţului 
Mariei Nicola, plutonierul Pavel Nicola, însă, acceptă motivaţia ei, deoarece prezenţa 
unui militar într-o locuinţă răzleaţă din Bughea n-ar fi rămas neobservată... 

Întrucât Maria Nicola era la curent cu stadiul rezolvării, de către soţul ei, a 
misiunii încredințate de colonel, încă din 18 iunie 1949, la Slatina, de a i se găsi un 
adăpost sigur în raionul Muscel, acesta pare satisfăcut de soluţia oferită de Pavel 
Nicola: o anexă a gospodăriei părinţilor soţiei lui, anexă formată dintr-o hodaie şi un 
grajd situată în punctul Hodor, lângă pădure, unde lon Marinescu stătea permanent, 
ocupându-se cu îngrijirea vitelor din gospodărie. [Dosar 1238, vol. 53; cf. L-210]. 

Colonelul a fixat, ca dată de revenire la Bughea, ziua de 22 septembrie 1949, 
„pentru a fi condus la noul loc de ascundere”. După plecarea Elenei Micuda, a Mariei 
Nicola şi a fratelui acesteia, lon Marinescu, Aurel Chirca îl informează pe colonel că 
Elena Micuda va reveni în seara aceleiaşi zile împreună cu un „fugar”. După circa un 
sfert de oră, apare însoţită de Gheorghe Mămăligă, pe care colonelul Arsenescu îl 
cunoştea mai de mult. Aşadar, pe calea de întoarcere spre bordei, colonelul şi Aurel 
Chirca au un nou „tovarăş de drum”, în accepțiunea pozitivă a cuvântului. Sosiţi la 
bordei, Gheorghe Mămăligă, noul venit, este prezentat succint de către colonel. 

În vârstă de 30 de ani, Mămăligă Gheorghe se născuse în comuna Edineţ, 
judeţul Hotin din Basarabia. Fratele său, Mămăligă Mihai, din comuna Bughea, judeţul 
Muscel, fusese angajat, după război, ca om de serviciu în gospodăria colonelului 
Gheorghe Arsenescu, unde Gheorghe Mămăligă a fost, astfel, cunoscut de colonel, în 
anul 1945. Implicat în comerţul clandestin, el se deplasa în diverse zone cerealiere ale 
ţării, procurând porumb pe care îl vindea, apoi, Elena Micuda, în zona montană. 
Reţinut, în repetate rânduri, de către organele de miliţie şi acuzat că practică un 

comerţ ilegal, este eliberat condiţionat, fiind avertizat să înceteze asemenea „afaceri”. 
Persistă, însă. Este prins de „un organ de miliţie”, pe care îl loveşte, pentru a scăpa, 
reuşind, astfel, să fugă. De teamă să nu fie arestat şi deferit justiţiei, se ascunde la 
domiciliul fratelui său din Bughea, hotărându-se să intre în mişcarea de rezistenţă din 
Munţii Făgăraş. 

Adeziunea semnată de el la rezistenţa anticomunistă, în 16 octombrie 1949, 
este revelatoare: „M'am înscris de bunăvoie şi nesilit de nimeni ca haiduc, pentru a 
lupta la eliberarea şi salvarea Patriei şi neamului. În caz de trădare sau călcare a 
jurământului, să fiu ucis atât eu cât şi familia neamului meu, până la al noulea neam." 
[Dosar 8600.FD, vol. 1; cf. L-212-213]. 

Gheorghe Mămăligă era înarmat doar cu un pistolet de calibru 6,35 mm, 
stârnind, din această cauză, reacţiile ironice ale celor care erau, sub acest aspect, 
excelent dotati. 

Septembrie 22- Dispariţia de la domiciliul său din satul Secături a 
elevului Marinescu V. Alexandru a fost determinată de informaţia provenită din surse 
sigure că este căutat de către „organele de stať pentru a fi arestat, întrucât era 
implicat într-o „acţiune penală pentru deţinere ilegală de armament”, procesul fiind în 
plină desfăşurare. [Dosar 1238, vol. 67; cf. L-204]. 

Înarmându-se cu un pistol T.T., Alexandru V. Marinescu s-a deplasat în 
punctul Fata cu Aluni, unde staţionau partizanii, decis să rămână acolo şi să participe 
împreună cu aceştia la acţiunile preconizate împotriva regimului comunist. Acceptat în 
grup, va fi dotat cu un pistol automat Deimler-Puch care fusese ascuns în Colţii 
Boghiului. [Dosar 1238, vol. 67; cf. L-205]. 

Septembrie 23- Nicolae Păţitu şi lon Săndoiu informează pe 
partizani că lon Păţitu zis Mierlă fusese reţinut de Securitate. 

În aceeaşi seară, merg, în formaţia: Petre Arnăuţoiu, Titu Jubleanu, Nicolae 
Păţitu, lon Săndoiu şi Alexandru Marinescu, la loana Manolescu-Nela din Turburea, 
comuna Corbeni, de unde iau alimente; pe drum, se întâlnesc cu lon Florea zis Cârlan 
din Brădet, în casa căruia, se ascundea Maria Jubleanu. 

După ce a fost anchetat la Securitatea din Câmpulung-Muscel, unde nu 
recunoscuse că ar fi în legătură cu partizanii, lon Păţitu a fost eliberat. Prima sa grijă 
era să-i informeze pe aceştia despre o posibilă acţiune de „periere” de către armată a 
zonei limitrofe comunei Nucşoara, determinându-i, astfel, să-şi caute un adăpost în 
sectorul Muntelui Dobroneagu. 

Octombrie 1 - Întâlnirea partizanilor: Toma Arnăuţoiu, Petre Arnăuţoiu, 
Titu Jubleanu, Constantin Jubleanu şi Alexandru Marinescu, în punctul Băsăcan, cu 
învățătorul Virgil Marinescu avea să schimbe, pentru o scurtă perioadă de timp, 
destinul fiului său, Alexandru, care este convins să revină la domiciliu, întrucât nu era 
bănuit că ar avea legături cu mişcarea de rezistenţă din munţi şi, mai ales, pentru că, 


pe data de 10 octombrie, urma să se prezinte la Judecătoria Domnești, la procesul în 
care era inculpat pentru deţinere ilegală de armament. [Dosar 1238, vol. 67; cf. L-206]. 

La proces, Alexandru V. Marinescu va fi condamnat la doi ani închisoare 
corecțională, cu suspendarea executării pedepsei. [idem] 

Dar, peste numai trei săptămâni, la 2 noiembrie 1949, sunt arestaţi, la 
domiciliul lor din Secături, Virgil şi Ecaterina Marinescu, părinţii săi, suspectaţi de 
legături cu partizanii. 

Nefiind acasă, el scapă de arestare şi, pe 3 noiembrie, pleacă, pe căi tainice, 
în satul Cândeşti-Muscel, unde se ascunde timp de opt zile la sora tatălui său, Victoria 
Coman, căreia îi prezintă situaţia gravă survenită în Secături. De acolo, scrie 
studentului lon V. Marinescu, la Cluj, care soseşte la Cândești, şi, împreună, se 
hotărăsc să fugă în munţi şi să se integreze în gruparea de rezistenţă. [Idem] 

Îi destăinuie fratelui său unde ascunsese armamentul pe care l-a avut. 
Deplasându-se, pe poteci ştiute, spre Secături, lon V. Marinescu ascunde într-un loc 
mai sigur puşca Mainihel, pistolul automat Deimler-Puch, ia pistoletul T.T. şi suma de 
10.000 de lei, revenind, pe aceleaşi poteci, la Cândești. 

Se decid, în cele din urmă, să meargă la Cluj, unde stau în gazdă la o văduvă 
bătrână, doamna Balog, pe strada Amurgului; se mută, apoi, la familia Teorok, dându- 
se, ambii, studenţi... Acolo, întreţine legături cu colegii de facultate ai fratelui său: 
Nicolae Drăghici, originar din Giurgiu; Nicolae Constantinescu din Buzău; lon Popescu 
din Boişoara — urmărit şi el pentru infracţiuni contra statului — şi, mai ales, cu lon 
Samoilă din Domnești, student în anul | la Facultatea de Medicină din Cluj. [Dosar 1238, 
vol. 67; cf. L-207]. Tuturor acestora li se destăinuie că este fugar, urmărit de Securitate 
ca membru al grupării de partizani de pe versanţii sudici ai Munţilor Făgăraş... 
Studentul lon Samoilă l-a pus în gardă pe lon V. Marinescu, că Securitatea din 
Domnești se interesează de adresa sa din Cluj. De aceea, fraţii Marinescu se hotărăsc 
să fugă din oraşul transilvan şi să se ascundă în munţi, imediat ce va sosi 
primăvara... Alexandru Marinescu se îmbolnăveşte grav şi este internat în spitalul din 
Cluj, unde a fost operat de apendicită. În ziua de 2 martie 1950, a fost arestat pe patul 
de spital. Fratele său, care se afla în acel moment, în incinta spitalului, este anunţat 
imediat de un prieten şi reuşeşte să dispară... 


Acţiunile „represive” 


de la Cruce 

entinţa nr. 107 inventează un cap de acuzare extrem de dur, pentru a 

agrava şi mai mult situaţia partizanilor în cursul procesului, acuzare 

formulată, astfel, într-o frazeologie marcată de ură şi minciună sfruntată, 

justificând, în opinia torţionarilor, pedeapsa de condamnare la moarte a capilor mişcării 
de rezistenţă: „Banda teroristă condusă de Arnăuţoiu Toma a pregătit împuşcarea mai 


multor activişti de partid şi de stat din comuna Nucşoara, care desfăşurau diferite activităţi 
pe teren obştesc sau care erau bănuiţi de membrii bandei că ajutau organele de stat pentru 
urmărirea lor şi a elementelor de sprijin. 

Astfel, în toamna anului 1949, Toma Arnăuţoiu împreună cu Săndoiu loan, 
Marinescu Virgil şi alţii a pregătit asasinarea unor organe de Securitate ce se aflau instalate 
pentru urmărirea  teroriştilor la punctul denumit La cruce şi numai datorită terenului 
nefavorabil, au renunţat la punerea în aplicare a acestui act terorist”. [Dosar 1220/59; cf. L- 
694-707]. 

Care este, însă, realitatea desfăşurării episodului evocat ?!... O dezvăluie, sub 
presiunea infernală a torţionarilor, Petre Arnăuţoiu. 

Informaţia obţinută de partizani, prin filiera proprie constituită, în acea 
perioadă, din: lon Păţitu, Nicolae Păţitu, lon Săndoiu, Virgil Marinescu şi Alexandru 
Marinescu, referitoare la operaţiunea întreprinsă de Securitate în jurul datei de 20 
septembrie 1949, în pădurea Cucute era extrem de exactă, întrucât se precizau 
efectivele, traseul, precum şi instalarea unui post fix de pândă în punctul Băsăcani-La 
Cruce, format din 6-7 persoane dotate cu armament automat: pistoale şi puşti 
mitraliere. 

Informatorii menţionaţi au propus partizanilor să atace postul de pază al 
Securităţii, oferindu-se ei înşişi să participe efectiv la acţiunea care „urmărea uciderea 
celor ce compuneau postul şi capturarea armamentului şi echipamentului militarilor din 
post”. Analizând, însă, consecinţele acestui atac, intuind riscurile la care s-ar fi expus 
partizanii, prin declanşarea ulterioară a unor masive operaţiuni de „curățire? a zonei, 
Toma şi Petre Arnăuţoiu s-au opus... 

Astfel, aşa-zisul incident din punctul La Cruce este, evident, o transformare a 
unei intenţii manifestate de către informatori într-o imaginară acţiune, care a atârnat cu 
certitudine în agravarea pedepselor partizanilor, deşi postul de pândă creat, 
dovedindu-şi ineficienţa, va fi desfiinţat de către Securitate. Logica adaptată situaţiei 
existente i-a determinat pe partizani să nu acţioneze şi nu faptul — precizat în 
«Concluziile de învinuire, lotul nr. 1; Dosar nr. 9585», redactate la 17 martie 1959, de 
către căpitanul de Securitate Diţă Gheorghe şi preluate tale-quale în sentinţă, conform 
cărora partizanii au renunţat la „punerea în aplicare a acestui act terorist, numai 
datorită terenului nefavorabil”. [Dosar 1238, vol. 53; cf. L-225]. 


Vânătoare continuă 
rezenţa partizanilor este urmărită fără încetare de Securitate - „ochii şi 
urechile regimului comunist”: 

1949, septembrie, noaptea de 11 spre 12- Stâna din 
Colţul Bulii, la circa 3 km nord de satul nucşorean Slatina... „Şase 
indivizi înarmaţi, printre care a fost cunoscut dezertorul Chirca lon, au apărut pe la 


orele 24; au pus pe cioban să le facă mămăligă, au tăiat un berbec şi au plecat luând 
în plus circa 10 kg brânză, pentru care au dat bonuri semnate «Haiducii»; [Dosar 1238, 
vol. 13; cf. L—231]. 

Septembrie 16- În curtea localului Comitetului provizoriu al comunei 
Nucşoara, s-a găsit un plic cu o scrisoare conţinând „o serie de ameninţări adresate 
celor care îi urmăresc” semnată de Toma Arnăuţoiu; 

Septembrie 17-  Dezertorul Chirca a trecut singur la circa 5 km nord 
de satul Slatina, la poalele Muntelui Plăişorul; 

Septembrie 29- Trei membri necunoscuţi ai „bandei” au urcat 
Muntele Plăişorul, „mergând distanţaţi la circa 20 m unul de altul”... 

Sunt inserate, cronologic, măsurile luate de Securitatea din Muscel şi 
rezultatele acestora: 

Septembrie 12- Transportarea imediată a 5 funcţionari de la 
Securitate şi Miliție la stâna atacată în noaptea de 11/12 septembrie. Rezultate 
negative; 

Septembrie 16- Instalarea, la poalele Muntelui Plăişorul, a 3 posturi 
de pândă cu câte 12 oameni din personalul Miliției şi Securităţii, posturi ridicate la 20 
septembrie, rezultatul fiind negativ; 

Septembrie, în tot cursul lunii-— Intensificarea acţiunii informative şi 
supravegherea celor bănuiţi de legături cu „teroriştii de către doi funcţionari ai 
Securităţii îmbrăcaţi în civil. Rezultat negativ; 

Septembrie, 23/24, noaptea-  Reţinerea unui număr de 5 bărbaţi şi 
6 femei, „dintre cei cari au depus jurământul în luna aprilie, cercetaţi la acest serviciu. 
Nici un indiciu.” [Dosar 1238, vol. 13; cf. L-232]. 

Septembrie, 24/25, noaptea- Efectuarea, sub conducerea D.R.P., 
a încercuirii unui adăpost al „bandiţilor-— adăpost care a fost găsit părăsit ! — 
operaţiunea fiind efectuată în urma informaţiunilor obţinute de acest serviciu”. [Idem]. 

În afara măsurilor menţionate, se preconiza contactarea „unuia dintre fraţii 
Arnăuţoiu, prin o soră a lor din acest oraş (Câmpulung-Muscel, n.n.) — căsătorită 
Florea — care şi-a luat angajamentul că va căuta mijlocul să convingă unul din ei, 
pentru a-şi salva părinţii care sunt reţinuţi”. [Dosar 1238, vol. 13; cf. L-233]. 

Maiorul securist M. Chicoş o avea în vedere pe Elena lon, soţia profesorului 
lon Florea, domiciliată în Câmpulung-Muscel. Aceasta, cu toate că nu a luat legătura 
niciodată cu fraţii săi, a fost, totuşi, arestată de două ori: iniţial, în 1950, şi, ulterior, în 
1958, fiind condamnată, de justiţia „democrat-populară”, la 5 ani închisoare 
corecțională... 

Securitatea din Muscel solicita, de asemenea, destinarea unui pluton din 
Batalionul de Securitate pentru a face instrucţie la Piteşti, Câmpulung sau Domnești, 
pluton care, „în maximum 5 ore de la semnalare, să poată fi prezent în locul semnalat 

pentru a efectua urmărirea şi nimicirea lor (a partizanilor, n.n.), pluton care să fie dotat 
cu câini de urmărire”. [Dosar 11251.FD, vol. 1; cf. L—-239]. 

Direcţiunea Regională a Securităţii Poporului Piteşti, prin adresa nr. 
116/33837 din 29 septembrie 1949, trimite în copie Serviciului Judeţean al Securităţii 
Poporului Muscel, ordinul D.G.S.P. nr. 116/109801 din 15 septembrie 1949, prin care 
se solicită „trecerea la lichidarea sistematică a bandelor constituite din fugari politici 
care dau acţiunilor lor un caracter politic, denumindu-se aşa-zişi «partizani» - aceasta 


în scopul de a lăsa impresia că dispun de oarecare forţe şi, astfel, să intimideze mai 
uşor populaţia civilă şi organele locale”. 

„Eminenţele negre” ale Direcţiei Generale a Securităţii Poporului, constatând 
„O lipsă totală de organizare a muncii informative”, recomandă „indentificarea (sic !) 
elementelor care compun bandele, avându-se în vedere legăturile de rudenie, prietenii 
cei mai apropiaţi etc., dintre care se va creia o reţea informativă la satele din poalele 
munţilor”, considerându-se că „elementele constituite în bande au desigur nevoie de 
aprovizionări şi aceasta se face tocmai în aceste sate”. 

Se recomanda recrutarea de „informatori din rândul ciobanilor de la stâni, 
brigadieri silvici, pădurari, paznici de la cabane, vile, ferme etc.”. [Dosar 1151.FD, vol. 2; cf. 
L-242]. Asemenea „indicaţii preţioase”, mai ales că erau impuse, nu puteau fi omise 
din practica de teren a Securităţii zonale... 


Incidentul 

de la Fagul lorgului 

entinţa nr. 107 menţionează că „în aceeaşi lună, teroriştii Milea Benone, 

Popescu Constantin, Arsenescu Gheorghe, Chirca Ion, Chirca Eugen, Chirca 

Gheorghe, Titu Jubleanu şi Săndoiu lon au atacat, în punctul Plaiul 

Plăişorului, un grup de circa 100 de cetăţeni din comuna Corbi care se întorceau de la 

răvăşitul oilor şi pe care aceştia i-au jefuit şi după aceea i-au forţat să strige lozinci 
contrarevoluţionare”. [Dosar 1220/59; cf. L-694-707]. 

Reconstituirea episodului, pe baza declaraţiilor colonelului Arsenescu, a lui 
Benone Milea şi Arnăuţoiu Toma, dar şi ale unora dintre cei circa o sută de martori, 
care au fost „victime? ale acestei „manifestări duşmănoase împotriva regimului 
democrat-popular din R.P.R.": Petre | Dănuleţ şi Petre Giurcă, reprezintă o confirmare 
în plus a caracterului anticomunist al mişcării de rezistenţă armată din Munţii Făgăraş. 

Profitând de „răvăşitul oilor” — moment semnificativ în păstoritul montan, 
despre care lon Chirca şi Eugen Chirca aveau informaţii esenţiale de la persoane din 
satul Corbşori, privind data exactă a acestuia în Muntele Preotesele (14 septembrie 
1949), precum şi traseul de întoarcere a proprietarilor de oi, mai ales că „informatorii 
de ocazie” promiseseră celor doi partizani să le dea „ceva brânză”, colonelul 
Arsenescu şi-a dispus, în ziua respectivă, pe teren, formaţia de partizani astfel, încât, 

în eventualitatea infiltrării unor securişti în mulţimea care se întorcea de la răvăşit, 
partizanii să nu fie luaţi prin surprindere. 

Colonelul, dezertorul şi Constantin Popescu-Moangă s-au postat în apropierea 
unor stânci, pentru a interveni imediat cu foc împotriva eventualilor intruşi, iar Benone 
Milea şi Eugen Chirca au fost plasați într-un loc care oferea o vizibilitate perfectă 
asupra drumului, cu misiunea de a observa prezenţa unor grupe de militari. 

După circa trei ore, cei doi semnalizează cu şepcile apariţia unor cetăţeni 
călări; apoi, le taie calea, somându-i să le dea o parte din produsele luate de la stână. 
Aceştia au lăsat circa 30 kg de brânză, pe care partizanii au ascuns-o imediat la 
răgălia unui brad. 

Au sosit, în poiana de la Fagul lorgului, oamenii cu caii şi măgarii încărcaţi cu 
brânză. Colonelul, potrivit declaraţiei lui Benone Milea, le-a cerut „să dea fiecare 
brânză câtă vrea”, amenințând, însă, că, dacă se opun, „o să o ia el pe toată” |... 

În acea clipă, un om a fugit către pădure, iar lon Chirca a tras un foc după el, 
pentru a-l speria... 

Colonelul Arsenescu „i-a obligat, apoi, să strige «Trăiască Regele !», le-a spus 
să fugă în pădure şi să nu accepte oameni la înscrierile colective”. 


Partizanii ar fi luat, atunci, în afară de brânză şi urdă, „una ţolică şi o căldare”. 
[Dosar 1238, vol. 13; cf. L-218]. 


Deşi gruparea lui Toma Arnăuţoiu, care fusese înştiinţată să coopereze la 
„demonstraţia” de la Fagul lorgului împotriva regimului comunist şi pentru „colectarea” 
de brânză, a acceptat iniţial organizarea în comun a acestei acţiuni, nu a participat, 
datorită disensiunilor tot mai evidente cu gruparea colonelului Arsenescu. 

Toma Arnăuţoiu a aflat, însă, că „Arsenescu Gheorghe a ţinut un discurs faţă 
de cetăţenii din Corbi şi i-a instigat la acţiuni duşmănoase împotriva regimului 
democrat-popular din R.P.R., aducând o serie de injurii şi calomnii la adresa 
comuniştilor, obligându-i pe cetăţeni să cânte imnul «Trăiască Regele» şi să joace 
«Hora Unirii». [Dosar 1238, vol. 43; cf. L—219]. 

Mărturia unui „terorizat” în punctul Blănari de la Fagul lorgului, Dănuleţ |. 
Petre, confirmă caracterul acţiunii: „După ce am fost jefuiţi, ne-a obligat pe toţi să 
strigăm diferite lozinci duşmănoase la adresa regimului democrat popular, ne-a obligat 
să strigăm „Ura de trei ori şi să strigăm lozinci despre ex Regele Mihai. Sub 
ameninţarea armelor, am strigat şi aceste lozinci.”. 

Un alt „terorizat, Petre |. Giurcă, declară că „bandiții au pus o pătură jos, 


spunându-le să pună fiecare din brânza pe care o au pe pătură, luând brânza cu ei. 
[Dosar 1238, vol. 47; cf. L-223]. 


Mult mai nuanţat este, însă, raportul Serviciului de Securitate Muscel nr. 
1/12035 din 3 octombrie 1949 către Direcţia Regională de Securitate Piteşti — redactat 
de maiorul M. Chicoş şi sublocotenentul Şt. Marinescu, care, referindu-se la acţiunea 
de la Fagul lorgului, menţionează, surprinzător de obiectiv, un element neconsemnat, 


însă, în cursul anchetelor: „De remarcat că nu le-a luat toată cantitatea de brânză, iar 
la unii care aveau mai puţin, nu le-a luat deloc”. [Dosar 1238, vol. 13; cf. L-231]. 

Securitatea din Câmpulung-Muscel remarca, astfel, umanismul aşa-zişilor 
„terorişti” sau „bandiţi” !... 

Oricum, această consemnare făcută de Securitate invită la o mai profundă 
meditaţie pe adversarii învederaţi ai Rezistenței armate anticomuniste de pe versanţii 
sudici ai Munţilor Făgăraş... 


Complexa „documentare 

în teren” a Securităţii 

tilizând metode dintre cele mai perfide, Securitatea — care nu putea fi, în 

nici un caz, acuzată de lipsă de imaginaţie ! — a recurs la culegerea de 

informaţii în teren, direct de la sursă. Paradoxal, dar strict autentic !... 

„Un cetăţean îmbrăcat în pantaloni de golf, bocanci în picioare, capul descoperit” 

apare brusc în spatele lui Eugen Chirca şi Benone Milea care se aflau undeva, pe 
malul Râului Doamnei, la pescuit. 

Era prin 18 sau 20 septembrie 1949... O primă reacţie a partizanilor: pun 
imediat mâna pe arme. [Dosar 1238, vol. 53; cf. L-225]. 

Cetăţeanul — care purta la gât un aparat de fotografiat — îi linişteşte; spune că 
ştie că sunt partizani, că el e inginer şi că e însoţit de doi inşi, care stăteau la distanţă, 
îmbrăcaţi ţărăneşte, ducând în spate aparate pentru măsurători topometrice. 
„Inginerul” le spune că şi-a dat seama că sunt partizani din gruparea Arsenescu şi i-a 
descusut câte elemente fac parte din mişcare şi unde se găsesc în acel moment. 
[Idem]. 

Naivi, cei doi partizani n-au dezvăluit, totuşi, locul adăpostului, dar au acceptat 
să se fotografieze „cu armele în spate”, „fotograful” spunându-le, poate, singurul 
adevăr !, că fotografiile îi sunt necesare la Bucureşti şi promiţându-le, în schimb, câte 
„O poză”. 

„Inginerul” a insistat să-i însoţească la adăpost, pentru a-i fotografia şi pe 
ceilalţi partizani. 

Eugen Chirca şi Benone Milea i-au răspuns că nu e posibil acest lucru, fiindcă 
locul lor de staţionare este foarte departe. [Idem]. 

Ajunşi la bordei, ei redau cu lux de amănunte întâlnirea de pe Râul Doamnei, 
cu „inginerul”. 

Colonelul Arsenescu şi dezertorul i-au „mustrat, pentru că au acceptat să fie 
fotografiaţi, bănuind că aceste persoane au fost organe de stat” care aveau misiunea 
de a culege informaţii utile localizării de către Securitate a adăpostului partizanilor... 

_ Incidentul de la Bughea 
eptembrie 21-22- Ín timp ce lon Chirca şi Eugen Chirca 


plecaseră, la exploatarea Surlii, după mălai, colonelul îl cheamă pe 

Gheorghe Mămăligă şi, mergând prin pădure, îi comunică, „sub rezerva 
cuvântului său că nu va spune celorlalți” hotărârea irevocabilă de a pleca în zona 
Câmpulungului, fără să precizeze, însă, locul. 

Îl avertizează, apoi, asupra caracterului dezertorului, care nu suportă discuţii 
contradictorii, devenind, în aceste situaţii, violent. 

Gheorghe Mămăligă regretă că a mai venit în munţi şi-l imploră să-l ia cu el. 
Caută şi găsesc un pretext credibil al deplasării lor la Bughea: Gheorghe Mămăligă 
trebuia să întâlnească pe Elena Micuda, pentru a-şi lua îmbrăcăminte de iarnă şi să-şi 
aducă o puşcă mitralieră pe care, chipurile, o avea ascunsă lângă Bughea... 

Colonelul fabula pe tema unei întâlniri urgente, la Lereşti, cu inventaţii de el 
comandanţi ai grupurilor de partizani de la Fundata şi Rucăr, de la care „urma să 
primească rapoarte cu privire la activitatea desfăşurată de ei şi să le transmită noi 
ordine”. 

Conform înţelegerii, în faţa partizanilor, Gheorghe Mămăligă confirmă 
veridicitatea celor afirmate de colonel, în susţinerea deplasării imediate a acestuia la 
Bughea... 

Deplasarea la Bughea — după aprecierea partizanilor — era extrem de 
primejdioasă, întrucât Nicolae Milea îşi prevenise, printr-o scrisoare, fiul, că „legătura 
de la Bughea a fost descoperită de organele de stat”, informaţia survenind pe filiera: 
Elena Micuda - Marina Chirca — pădurar, aşa că Aurel Chirca refuză, iniţial, să-l 
însoţească pe colonel. [Dosar 1238, vol. 53; cf. L-226]. 

Considerând informaţia „o manevră a lui lon Chirca” în încercarea de a-l 
împiedica să plece, colonelul este ferm decis să meargă la Bughea... 

În ziua de 21 septembrie 1949, în jurul orei 13, colonelul Arsenescu pleacă 
împreună cu: Eugen Chirca, Gheorghe Mămăligă şi Constantin Popescu zis Moangă. 
Despărțirea de dezertor, care ţinea morţiş să-l însoţească şi el pentru a lua legătura cu 
comandanții invocaţi şi inventaţi de colonel, a fost extrem de dificilă. lon Chirca a 
renunţat numai atunci când colonelul Arsenescu l-a prevenit în mod serios că nu va 
putea, totuşi, să participe şi el la „întrevederea de la Lereşti”... 

Parcurgând traseul cunoscut, partizanii ajung în apropierea domiciliului soţilor 
Gheorghe şi Maria Micuda din Bughea, la ora 4 dimineaţa, în ziua de 22 septembrie 
1949. 

Din motive de siguranţă, grupul se divide; Eugen Chirca şi Constantin 
Popescu rămân în aşteptare la Vârful Ciocanul, urmând să fie anunţaţi să vină în casa 


Micuda, după ce colonelul Arsenescu şi Gheorghe Mămăligă vor constata dacă 
situaţia este într-adevăr cea semnalată de către informatorii partizanilor. 

În curtea familiei Micuda, intră colonelul Arsenescu şi Gheorghe Mămăligă. 
Colonelul îşi dă seama că ceva nu este în regulă, fiindcă atunci când Maria Micuda le- 
a deschis uşa, soţul ei s-a strecurat afară, fără să spună o vorbă... 

Colonelul Arsenescu a pretextat că trebuie să iasă şi ei, dar că vor reveni 
imediat. Intenţiona să-i aducă şi pe ceilalţi doi partizani rămaşi în Vârful Ciocanul, 
pentru a-şi recupera din podul grajdului în care se ascunsese la vizita anterioară: un 
binoclu, şapca şi pistolul automat. 

La circa 10 metri de poartă, însă, fără să fie somaţi, rafale de mitralieră trase 
dinspre poartă şi din fundul grădinii îi determină să se arunce fulgerător la pământ. 
Târându-se pe un şanţ de scurgerea apei, se strecoară pe sub un gard, şi fug spre 
potecuţa ce ducea către pădure. Gheorghe Mămăligă fusese rănit în abdomen !... 

Avertizaţi de focurile de mitralieră, Eugen Chirca şi Constantin Popescu se 
mutaseră din zona ştiută. Îi găsesc nu prea departe şi se retrag împreună spre sud, 
într-un loc ferit, unde colonelul Arsenescu îl pansează pe Gheorghe Mămăligă. [Dosar 
1238, vol. 53; cf. L-228]. 

Apoi, Arsenescu se desparte de cei trei, spunându-le să se întoarcă la 
bordeiul, unde promite că va reveni după încheierea misiunii. 

Pretextând că, deşi este conştient că îşi asumă un risc extrem de mare, 
fiindcă trebuie să ajungă la „întâlnirea de la Lereşti”, colonelul Arsenescu se desparte, 
totuşi, cu greu, de partizani. 

Ştia că nu va mai reveni niciodată pe plaiurile munţilor unde declanşase 
Mişcarea de rezistenţă armată anticomunistă... 

„Începând cu această dată, nu am mai avut nici un fel de legături cu nici unul 
dintre membrii «bandei» (sic !) ce-şi desfăşurase activitatea în zona muntoasă din 
împrejurimile comunei Nucşoara” — va confirma, în cursul anchetei din 11 iulie 1961, la 
Securitate, colonelul Gheorghe Arsenescu. [Dosar 1238, vol. 53; cf. L-229]. 


Colonelul Gheorghe Arsenescu- 
o legendă vie în zona Muscelului 
niţiator şi coordonator incontestabil al Rezistenței armate anticomuniste de 
pe versanţii sudici ai Munţilor Făgăraş, colonelul Arsenescu va deveni, 
încă din perioada de început a dictaturii comuniste, o legendă vie în zona 

montană a Muscelului... 
După dispariţia sa fizică din aria de desfăşurare a activităţii partizanilor, figura 
colonelului Gheorghe Arsenescu va fi, totuşi, omniprezentă, în inimile celor care mai 
sperau în căderea comunismului. Circulau, tot mai insistent, ştiri contradictorii despre 


curajosul luptător anticomunist care nu mai apăruse pe plaiurile atât de însetate de 
libertate ale Munţilor Făgăraş. 

Toma Arnăuţoiu aflase că, în anul 1950, fusese descoperit de organele 
Securităţii în comuna Măţău, „ascuns la un anume Marinescu”. 

Preotul paroh de la Nucşoara, Nicolae Andreescu, susţinea că fratele său, 
învățătorul lon Andreescu zis Leu, din Corbi, nu i-ar fi deschis uşa, prin '51 —52, deşi îi 
recunoscuse vocea, când acesta ar fi încercat să-l viziteze... 

Preotul loan Constantinescu din Poenărei îl va înştiinţa, mai târziu, pe Toma 
Arnăuţoiu, că un plutonier din Lereşti îl auzise vorbind, prin '55-'56, la postul de radio 
Belgrad... Se spunea că fusese operat de apendicită într-un spital la Craiova, apoi, 
operat la un picior în spitalul din Bran... 

O fată din Oraşul Stalin (Braşov, n.n.), care fusese închisă în aceeaşi celulă 
cu Ana Simion, îi vorbise muntencii despre acţiunile curajoase ale colonelului 
Arsenescu împotriva comuniştilor în regiunea Stalin... 

Baciul Nicolae Sorescu din Poenărei ar fi discutat cu un cetăţean din 
Pietroşani-Muscel, care, prin '57, l-ar fi întâlnit pe o stradă în Bucureşti... Tot în 
Capitală, colonelul Arsenescu ar fi fost văzut în tramvai, de un frate al Filofteiei Tomeci 
din Galeş, domiciliat în Bucureşti. [Dosar 1238, vol. 51; cf. L-230]. 

Colonelul Arsenescu era, aşadar, omniprezent în visele de libertate ale 
românilor din zonele montane ale Muscelului şi Argeşului... 

În maniera ei proprie, Securitatea împroşca, însă, acest chip viu de luptător 
pentru libertate, cu tentele întunecate ale denigrării: „Fostul colonel Arsenescu este un 
element foarte orgolios şi ambițios, trăgându-se dintr-o familie cu o reputaţie destul de 
proastă: tatăl său, fost militar, într-un acces de nervi, s-a împuşcat în closet, pentru a 
spăla, prin aceasta, pata ce plana asupra familiei, deoarece făcuse nişte delapidări”... 
[Dosar 1125.FD, vol. 1; cf. L-238]. 

În folclorul atât de puţin cercetat al Rezistentei, colonelul Arsenescu este 
asemuit unui haiduc într-o Românie împilată de comunism, un purtător de sfinte 
idealuri naţionale: „Munte, munte cetinit, / ca un frate, m-ai păzit / de gloanţele lor 
mişele, / din hăţişuri, din vâlcele, / spre ţinta inimii mele. // Colonele, colonele, / m-ai 
purtat pe căi stinghere: / nici pe lună, nici pe soare, / doar sub stele călătoare, / cu 
gând de eliberare... / Cu dragostea ta de ţară, / ţi-am jurat, în primăvară, / am jurat 
credință-n rege, / am jurat să fie-o lege, / libertatea să n-o lege...” 

Departamentul informativ al Securităţii scotoceşte genealogii până la al 
nouălea neam. Pe primul plan, sunt rudele cele mai apropiate, dar nu sunt uitate cele 
care au intrat în familia sa prin alianţă... „Arborele genealogic” al colonelului Gheorghe 
Arsenescu este o dovadă certă de „documentare” la sânge... 

Relaţii despre rude: Nicolae Arsenescu, locotenent colonel, ofiţer în Marele 
Stat Major, domiciliat în Bucureşti — frate; Victoria maior Jacotă, directoare la fostul 
Liceu de fete Mangâru din Bucureşti, căsătorită cu maiorul de artilerie Jacotă Cristache 

angajat la M.A.I. — soră; Aurel Muşatescu, colonel din trupele de Securitate 
Bucureşti, a fost căsătorit cu Viorica, sora colonelului Arsenescu, decedată de 8 ani — 
cumnat, Mitică Işlicaru, comerciant în Bucureşti — unchi; Mircea Băltăceanu, 
doctor în Timişoara — vărul soţiei, Nae Arsenescu, fost administrator financiar, 
pensionar în Bucureşti — unchi; Elena P. Cojocaru din Câmpulung, căsătorită cu cpt. 
Cojocaru Petre, arestat, „fiind implicat în banda teroristă” — soră; Gheorghe 
Buduluca, fost comerciant din Câmpulung — socru; Valentina Duţeanu, căsătorită cu 
„locotenent colonel rezervă Gheorghe Duţeanu, „în prezent, arestat, fiind implicat în 
banda teroristă” - verişoara soţiei, Didina Vorovenci, căsătorită cu muncitorul lon 


Vorovenci de la Mina Concordia-Muscel, membru P.M.R. — verişoară; Petre 
lanotescu, pensionar P.T.T. din Câmpulung — văr, Florian Işlicaru, hamal C.F.R. din 
Valea Româneştilor — unchi; Tache Arsenescu, funcţionar Administraţia Financiară 


Câmpulung — văr, lonel Cârneci, cizmar din Câmpulung — văr. [Dosar 1238, vol. 13; cf. L- 
250-252]. 


Recrutarea informatorilor 

n acţiunea profesionistă a Securităţii, se folosesc metode însuşite din 

Poroerena temutei instituţii a terorismului comunist din „marea Uniune 

Sovietică”-— K.G.B.-ul, întrucât şefii Securităţii din România fuseseră şcoliţi 
la Moscova sau trimişi de acolo... 

O metodă de aplicare a practicilor acelui „laborator al groazei” este relevată de 
modul în care a fost racolat ca informator preotul G. din comuna Lăicăi (?), căruia, 
potrivit adresei D.R.S.P. Piteşti nr. 11/36127 din 3 octombrie 1949 către D.G.S.P,, 
personal tovarăşului colonel Dulgheru, „i s-a simulat o arestare şi a scăpat de sub 
escortă, aceasta în urma prelucrării şi angajamentului luat de el de a se duce ca fugar 
în bandă şi cu prima ocazie ne va anunţa personal locul precis unde se găseşte 
banda”. 

Urmărind evoluţia informativă a acestui „popă roşu”, Securitatea anunţa „forul 
superior” că „informatorul a trimis un bilet acasă printr-un cioban ce cobora de la stână, 
în care îi spune soţiei sale să îngrijească de gospodărie că el se va înapoia în 7-8 zile. 
Această scrisoare a fost trimisă cu scopul de a ne înştiinţa de prezenţa sa în grup şi 
timpul aproximativ de reîntoarcere”. [Dosar 11251.FD., vol. 1; cf. L-253]. 

„Preacucernicul părinte” G. „s-a prezentat la soţia lui Vasile Săndescu, 
arestat, ca făcând parte din banda lui Arsenescu în anul 1948”, spovedindu-se femeii 
că l-ar fi trimis colonelul să-i procure „cămăși flanelate, ciorapi, conserve şi făină”, pe 
care preacuviosul slujitor al diavolului urma să le ridice de la ea, la începutul lunii 
octombrie... 


Inspirând chiar şi Securităţii neîncredere, acest „popă roşu” a fost dublat — 
evident, fără să ştie ! — de o „informatoare de încredere” care a fost tot timpul pe 
urmele sale spre acelaşi iad al trădării... 

D.R.S.P. Piteşti raportează, sub nr. 116/36507 în 4 august 1950, prin acelaşi 
colonel M. Nedelcu, că „de către organele noastre sa (sic !) recrutat informatori din 
rândurile Ciobanilor dela stâni, a pădurarilor dela păduri şi a muncitorilor dela lucrările 
IPIL, dar până în prezent nu sa (sic !) obţinut rezultate pozitive, pentru a putea fi 
prinşi”. [Dosar 11251.FD, vol. 1; cf. L-267]. 

Totuşi, o poziţionare aproximativă a locului de adăpostire a partizanilor fusese 
determinată în urma „informaţiilor căpătate de la ciobanii care au coborât cu oile din 
munte”: partizanii nu-şi mai aveau adăpostul pe crestele munţilor, ci coborâseră ei 
înşişi „în apropiere de satele Nucşoara - Muscel şi Brădet - Argeş, la circa 7 km nord- 
est Brădet, pe poalele Muntelui Clăbucet”. [Dosar 11251, vol. 1; cf. L-253]. 


Securitatea în alertă: 


apariţii „eniagmatice” în munti 


reocupată permanent de anihilarea cu orice preţ a mişcării de partizani 

din munţi, Securitatea zonală este, în luna septembrie 1950, bulversată 

de o informaţie-bombă transmisă superiorilor săi, printr-o lungă 
telegramă, de colonelul securist M. Nedelcu: „În noaptea zilei de 12/13 septembrie 1950, 
au dormit în baraca din Muntele Muşetescu-Lac, un număr de 30 necunoscuţi îmbrăcaţi în 
uniforme diferite fără epoleţi şi înarmaţi cu pistoale rotative şi cu picior automate. Pe cei 20 
muncitori care lucrau la construcţia lacului i-au obligat să doarmă în baraca alăturată, 
obligându-i să nu iasă afară până dimineaţa. Banda a organizat paza de noapte. Între ei, se 
vorbea de d-l colonel, adică unul din ei pentru acest grad fără semne. În ziua următoare, au 
luat plaiul şi au sosit la Cumpăna, unde au cerut să li se servească masa pentru 50 persoane. 
Consumul a fost făcut de 30 de persoane. A fost achitat cu bani, cât şi ţigările luate de la 
cantină. Au cerut să li se dea lămuriri cum pot merge până la Muntele Negoiu. Dacă pot 
merge cu cal. În drum spre Cumpăna, au întâlnit pe supraveghetorul Exploatării Răşinoase 
Oticu, căruia i-a cerut să le arate drumul spre Cumpăna. Acesta a spus că în dimineaţa zilei 
de 12 a găsit buşteni din parchetu Oticu semnaţi cu creionul de Chirca. Acestea sunt indicii 
că ei ar simula o retragere din Munţii Doamnei. Colonel de Sec. M. Nedelcu. Nr. 1/42261 
din 19 Sept. 1950.”. [Dosar 11251.FD, vol. 2; cf. L-262-263]. 

D.G.S.P.R. Vâlcea expedia D.G.S.P.R Argeş, prin adresa 24/16257, „o copie 
de o notă informativă din care rezultă că în raionul C-lung, regiunea dvs. sar afla circa 
50 de banditi fugiţi în pădure, în frunte cu fostul colonel Arsenescu.” 

Informaţia era şocantă şi se impunea a fi imediat verificată... De aceea, 
sublocotenentul N. Vasile de la Biroul de Securitate Rucăr l-a „contactat”, în Muntele 


Clăbucetul, pe Dumitru Nicolescu pentru obţinerea unor detalii vizând eventuala 
identificare a membrilor acestui grup masiv de necunoscuţi... 

Operativ, Biroul de Securitate Rucăr raporta Serviciului Judeţean de 
Securitate Muscel, prin adresa nr. 141/ 1971, că „în ziua de 11 Octombrie a.c. am fost 
informaţi că în Muntele Clăbucet au apărut cca. 30 persoane necunoscute care au 
interogat pe numitul Dumitru Nicolescu, muncitor forestier din satul Sătic co. Rucăr, 
care venea spre casă sâmbăta după amiază pe la orele 15 (7 Oct. a.c.)'. 

Ce declară „numitul Dumitru Nicolescu”, suprinzându-l, prin ineditul şi bogăţia 
informaţiilor, pe securist: 

„La circa 5 km de Sătic, a fost somat de un grup de 6 persoane străine dintre 
care 2 erau îmbrăcaţi militari însă fără epoleţi, 2 erau îmbrăcaţi cu cioareci şi bocanci 
şi 2 erau îmbrăcaţi în haine negre”. 

Un grup care, la prima vedere, părea a fi constituit din militari aparţinând 
unor arme diferite. Dumitru Nicolescu a fost supus de către necunoscuţi unui adevărat 
rechizitoriu tras parcă la indigo după chestionarele Securităţii, întrebarea finală fiind 
„dacă este mulţumit de noul regim”... 

Trecând testul, rucăreanul a fost condus într-o poieniţă „unde erau circa 30-40 
persoane cu ranite, fără mantăi, înarmaţi cu pistoale automate ruseşti şi cu puşti 
mitraliere.”. 

Necunoscuţii erau „oameni voinici”, îmbrăcaţi diferit: unii cu cizme şi câte o 
cruce de metal albă la petliţe, alţii în gri, precum şoferii de la Rata, alţii — „ardeleneşte, 
cu cioareci albi”... 

Necunoscuţii, dintre care unii nu ştiau româneşte, îl agasează cu aceleaşi 
întrebări, după care, scot, dintr-o raniţă, „o pâine coaptă la cuptor de casă ardelenesc, 
şuncă şi o sticlă de ţuică”, îmbiindu-l să guste... 

Rucăreanul refuză politicos. Este invitat să scoată şi el, din traistă, o pâine, pe 
care ei au „tăiat-o în două, au studiat aluatul şi i-au dat-o să şi-o bage la loc în 
traistă”... 

Ca într-un scenariu prost dintr-un film de aventuri, ei îi arată rucăreanului o 
fotografie cu Tito — „prietenul nostru din Jugoslavia? — zice unul, fiindcă muncitorul 
forestier nu l-a cunoscut; apoi, îi declară că ei „nu vor război şi că vor o pace definitivă 
şi ca pământul să nu-l ia statul şi să-l dea văduvelor de război, invalizilor şi oamenilor 
săraci”, citindu-i, parcă gândurile muncitorului forestier sărac din Sătic... 

Apoi, l-au întrebat care este drumul spre Banat şi s-au despărţit: ei au urcat 
spre creasta Muntelui Clăbucet, iar el a coborât spre Sătic, acasă... 

Informaţia aceasta inedită a început să curgă imediat, cu menţiunea „strict 


secret”, pe teleimprimatoare, spre organele mai mari ale Securităţii Poporului. [Dosar 
11251.FD, vol. 2; cf. L-266]. 

Partizan 

pentru o lună 

n nou membru al organizaţiei devine, la 1 octombrie 1949, pentru o 

YU: extrem de scurtă de timp, Nicolae Ciolan, în vârstă de 38 de 

ani, originar din Pietroşani. Depistându-i-se, de către Securitate, un 

pistol, la domiciliul său, în ziua de 28 august 1949, Nicolae Ciolan se decide să fugă în 

munţi, la partizani. Dispare de acasă, cercetând asiduu modalitatea de a ajunge la 

adăpostul acestora din munţi. Abia după o lună de investigaţii, este informat despre 

locul unde se află partizanii de către sora lui Benone Milea din Domnești, căsătorită cu 
losif Comăndaşu, funcţionar la I.P.I.L. Câmpulung-Muscel. 

În jurul zilei de 1 octombrie, însoţit de aceasta, ajunge la surla din munţi unde 
se aflau: Elena (Machia), soţia dezertorului lon Chirca, Nicu Chirca şi Gheorghe 
Mămăligă, care fusese „rănit în stomac” în cursul confruntării cu trupele de Securitate 
în comuna Bughea. A doua zi, se deplasează în grup pe Muntele Căpăţâna, iar lon 
Chirca şi Benone Milea pleacă la vânătoare, revenind la adăpost după trei zile. Se 
mută la o altă surlă amplasată la circa 3 km. 

Nicolae Ciolan rămâne cu Gheorghe Mămăligă, întrucât lon Chirca, soţia sa 
şi Benone Milea pleacă în cătunul Slatina, de unde revin, în 2 noiembrie, fără Benone 
Milea, care, potrivit spuselor lor, „fusese prins de Miliție”. 

Stratagema dezertorului lon Chirca de a preda pe partizani Securităţii, în urma 
unor promisiuni făcute de emisarii acesteia, continuă... 

În ziua de 4 noiembrie, Nicu Chirca, Elena Chirca şi Nicolae Ciolan sunt trimişi 
de dezertor, sub pretextul de a lua mălai de la punctul Surlii, pe un drum fără 
întoarcere... „Pe drum — după cum va declara Nicolae Ciolan — când mergeam spre 
Surlii, am fost prinşi toţi trei de Securitate”. [Dosar 1238, vol. 59; cf. L-67]. 


Trădarea şi 
dispariţia lui lon Chirca 


„Celebrul dezertor de la Nucşoara, lon Chirca, a fost foarte util pentru 
organizaţia noastră, pentru că el cunoştea nu locurile, ci copac de copac, piatră de 
piatră şi pârâu cu pârâu toţi Munţii Făgăraş” — consemna, în amintirile sale, studentul 
Cornel Drăgoi. 

irecţiunea Regională a Securităţii Poporului Piteşti informează D.G.S.P., 
D- pe căpitanul Dumitrescu Nicolae de la S5, prin adresa nr. 
5/49017 din 21 XII. 1949, despre acţiunea de racolare a lui lon Chirca, 

„născut în anul 1909, în comuna Nucşoara, căsătorit cu 7 copii, sărac, dezertor din 
1935, stând numai în munţi, ajutat fiind de fraţii săi, Aurel Chirca şi Gheorghe Chirca”, 


n 


care „a fost folosit de banditul Arsenescu, în toate acţiunile sale, începând cu 5 aprilie 
1949 şi până la 24 octombrie 1949”. 

Să fie, oare, 24 octombrie 1949, ziua pactului încheiat cu diavolul de către 
dezertorul partizan, ziua trădării celor cu care împărțea nesiguranța bordeielor- 
ascunzători ?!... 

Paharul neîmplinirilor se umpluse pentru el... Colonelul Arsenescu îl părăsise 
şi ştia că dispăruse şi din cauza lui... Era într-o continuă căutare a unor adăposturi mai 
sigure... 

Avea alături oameni apropiaţi inimii lui: fiul, Nicu, în vârstă de 20 de ani; Lina, 
soţia, pe care, la 20 octombrie, o trimisese „acasă”, fiindcă iarna se apropia cu paşi 
repezi. De acasă, îi fuseseră luaţi cei 5 copii minori şi duşi la orfelinat. Nu mai ştia 
nimic de soarta lor |... 

Erau alături de el şi oameni necunoscuţi, în care nu avea deplină încredere; 
mai ales, în Gheorghe Mămăligă adus de colonel înaintea plecării lui din rândul 
partizanilor. Mai mult, avea pe conştiinţă gradaţii de la Securitate, pe care i-a împuşcat 
şi, apoi, i-a împuns cu baioneta, „omorându-i definitiv” în ziua de 19 iunie, în casa lui 
lancu Arnăuţoiu din Nucşoara... Din 5 octombrie, nu mai ştia nimic de fratele său, 
Gheorghe Chirca, pe care îl adusese în munţi, angajându-l într-o luptă inegală cu 
duşmanii, dar şi cu propria viaţă... 

Raportul menţionat consemna sec actul trădării: „În noaptea de 5 oct. 1949, a 
fost răpit numitul Gh. Chirca, frate cu lon Chirca, şi în urma prelucrării cu acesta sa 
putut sta de vorbă cu dezertorul lon Chirca. Astfel, tov. maior Marin din cadrele acestei 
Directiuni, prin intermediul lui Gheorghe Chirca, a luat contact cu dezertorul, acesta 
venind la întâlnire înarmat şi cu pază asigurată din partea fiului său. În urma lămuririi 
acestuia, şi-a luat angajamentul, în_urma_căruia ne-a dat pe bandiții Constantin 


Popescu zis Moangă, Ciobanu Nicolae (corect, Ciolan, n.n.) şi Benone Milea. În urma 
acestora, tov. maior Marin a mai luat contact o singură dată cu dezertorul lon Chirca, 


care şi-a luat angajamentul că ne dă pe banditul Arsenescu şi celălalt grup format din 
fraţii Arnăuțoiu, Titu Jubleanu şi fiul său şi Maria Plop. Până în prezent lon Chirca n'a 
mai dat nici un semn de viață, cât şi fraţii lui, din jurul de 10 nov. 1949, pentru care 
bănuim că Arsenescu s'a reîntors iarăşi la ei.”. 

Aşadar, pactul trădării cu Securitatea „oficiat între maiorul Marin — probabil, 
un mediator exersat în asemenea negocieri ! — şi dezertorul lon Chirca urmărea 
anihilarea totală a Rezistenței armate anticomuniste de pe versanţii sudici ai Munţilor 
Făgăraş, prin predarea, rând pe rând, a tuturor partizanilor... Dezertorul lon Chirca, 
dovedindu-şi fidelitatea faţă de un partener care, desigur, îl copleşise cu false 
promisiuni, adusese deja direct în gura lupului, pe prietenii săi: Constantin Popescu- 
Moangă, Nicolae Ciolan şi, mai ales, pe Benone Milea, care, deşi încheiase şi el un 
pact cu diavolul, îl încălcase, temându-se, apoi, de „mânia sfântă a poporului” invocată 

constant de către Securitate !... Scăpase din cursa întinsă de vânătorul vânzător lon 
Chirca, proaspătul partizan Gheorghe Mămăligă, care fusese rănit în incidentul de la 
Bughea şi, din această cauză, nu se putuse încă deplasa pe acest drum fără 
întoarcere... Se pare, însă, că acum, fiind parţial refăcut, îi venise şi lui rândul ! [L-261]. 

Mărturia Mariei Plop din 25 mai 1958, făcută în timpul interogatoriului la 
Securitatea din Piteşti, luminează un episod trist din zbuciumata existenţă a 
partizanilor din munţi. 

În luna noiembrie 1949, într-o seară, Nicolae Adămoiu le aduce partizanilor, în 
punctul Suhara, la o proprietate a sa, un coş cu alimente; apoi, pleacă spre pădure, de 
unde apare însoţit de Marinica Chirca şi de Gheorghe Mămăligă, care „avea asupra sa 
raniţa dezertorului lon Chirca şi două pistoale automate”. [Dosar 1238, vol. 51; cf. L-236]. 

Prezentat grupului de partizani de către Marinica Chirca, Gheorghe Mămăligă 
a evocat momente din prezenţa lui în „gruparea Arsenescu” şi a mărturisit că „a 
împuşcat pe Nel Chirca în Muntele Căpăţâna, bănuindu-l că e trădător”. După uciderea 
dezertorului, el s-a ascuns, timp de o lună, la Marinica Chirca, apoi, la sora acesteia, 
Ana Luţoiu (Simion). Deoarece Ana fusese arestată, Gheorghe Mămăligă a revenit în 
adăpostul de la Marinica Chirca. 

Fiind primit, aşadar, personal de către Toma Arnăuţoiu, şeful grupării, la 
insistenţele lui Nicolae Adămoiu şi ale Marinicăi Chirca, Gheorghe Mămăligă — cel care 
l-a suprimat pe „cooperantul Securităţii” în lichidarea pas cu pas, prin trădare, a 
mişcării de rezistenţă, va merge împreună cu partizanii la bordeiul acestora din 
Muntele Dobroneagu. [Dosar 1238, vol. 51; cf. L-216]. 

Gheorghe Mămăligă fusese avertizat încă de la intrarea sa în gruparea 
de partizani, de către colonelul Arsenescu, despre violenţa ieşită din comun a 
dezertorului, aşa că, atunci când a fost pus în gardă de Vasile Lemnaru că lon Chirca 
plănuise să-l asasineze, socotindu-l un intrus în rândul partizanilor, un „om” al 
colonelului Arsenescu, Gheorghe Mămăligă a fost extrem de circumspect, refuzând 
sistematic să-l însoţească în căutarea grupării Arnăuţoiu, pe care urmărea, la 
propunerea Securităţii, s-o lichideze prin trădare... 

Probabil, aceeaşi soartă ar fi avut-o şi Gheorghe Mămăligă, dacă nu l-ar fi 
omorât pe dezertor, în condiţii rămase necunoscute, fiindcă el însuşi va sfârşi ucis în 
munţi. [Dosar 1238, vol. 51; cf. L-237]. 

Numele dezertorului Ilon Chirca căpătase, în zona Nucşoarei, aura unei vieţi 
aventuroase, intersectate de întâmplări pline de neprevăzut, aşa cum, probabil, i-a fost 
şi sfârşitul... 

În adresa nr. 1/8167 din 31 iulie 1949, Serviciul Judeţean de Securitate 
Muscel realiza, desigur, fără nici o intenţie, un portret cu tentă pozitivă al acestui 
„haiduc” modern, care „a umblat fugar prin aceste locuri, teren extrem de accidentat şi 
împădurit, timp de 14 ani şi care cunoaşte (după spusele locuitorilor) toate 

ascunzişurile ce le oferă pădurea, chiar scorburile !”, motivându-se că, din această 
cauză, „nu am putut afla până în prezent locul precis unde numiții ar putea avea 
adăpost”. [Dosar 11251.FD, vol. 1; cf. L-238]. 

Acelaşi serviciu de Securitate menţiona, însă, că „dezertorul are la activul său 
o crimă, împuşcând un subofițer de jandarmi în momentul când a vroit să-l aresteze şi, 
că, în anul 1943, a evadat de la Penitenciarul Craiova”. [idem]. 

Despre dezertor, se dusese vestea că era un excelent ochitor, putând ucide 
dintr-un singur foc un păstrăv în apele repezi de munte... 


Primele arestări în masă 

ecembrie 1949, prima zi de Crăciun- Oamenii din Nucşoara se 

D să întâmpine sărbătoarea Naşterii Domnului... Dar, înainte 

de a auzi sunetele clopotelor chemând pe credincioşi la biserică, 
liniştea noptii este sfâşiată de sirenele dubelor Securităţii... 

Pe teleimprimator, soseşte o veste care confirmă D.G.S.P., personal tov. cpt. 
Anahescu Matusei, că „în noaptea de 24/25 XII. 1949, au fost arestaţi următorii indivizi 
în legătură cu Banda Arsenescu: 

1). Aurel Chircă de ani 34, frate cu dezertorul lon Chircă, de profesie 
muncitor la pădure. Acesta în vara anului 1949 a fost omul de legătură al bandei între 
munte şi C.Lung Muscel lea (sic !) adus acestora armament, bani, îmbrăcăminte etc. 

2). Gheorghe Chircă de ani 36, muncitor la pădure cu 3 pogoane pământ 
frate cu dezertorul Chirca, acesta din Aprilie 949 până Oct. 949 a sustras mălai şi 
alimente dela 1.P.I. ducându-le la Banditi. 

3). Gheorghe I. Chircă de ani 21 muncitor sărac fiul dezertorului lon Chircă 
acesta 2 luni de zile a făcut parte efectiv din Bandă. 

4). Eugeniu Chircă de ani 19 necăsătorit fiul dezertorului lon Chircă membru 
activ al Bandei din Aprilie 1949 şi până în prezent a luat parte la toate jafurile împreună 
cu ceilalţi membri ai Bandei. 

5). Anica |. Simion de ani 28 văduvă din Nucşoara Muscel cumnată cu Aurel 
Chircă aceasta a făcut oficiul de curier între Bandă şi C.Lung de unde le aducea bani 
alimente şi îmbrăcăminte. 

6). Elena I. Chircă de ani 47 soţia dezertorului lon Chircă aceasta a stat în 
bandă din Aprilie 1949 şi până la 24 Oct. 949 a fost folosită ca Bucătăreasă şi 
spălătoreasă. N'au fost găsiţi lon Chirca, Gh. Arsenescu şi Gh. Mămăligă. Cercetările 
continuă asupra celor arestaţi pentru a se stabili locul unde se află cei 3 dispăruți. 
Rezultatul cercetărilor îl vom raporta de urmare. 3602 st. 287 27/XII 14,30 Tr. 
Lisandru.”. 

Pedepsirea exemplară 


a „duşmanilor poporului” 

a 20 decembrie 1950, prin Sentința nr. 1183, [Dosar 1743/1950, fil. 663], 

| RE Militar Bucureşti, Secţia Il-a, compus din: locotenent colonel 

magistrat Mihăilescu Pascal — preşedinte, maior magistrat Lazăr Sava, 

locotenent major lordache Constantin, locotenent Roşioru Constantin şi locotenent 
Naghy Alexandru — membri, „cu unanimitate de voturi, declară culpabili 

a) pentru crima de uneltire contra ordinei sociale p.p. de art. 209 partea IIl-a 
C.P. pe următorii: 1/ Popescu Constantin zis Moangă la 25 ani muncă silnică şi 10 
ani degradare civilă; 2/ Chirca I. Gheorghe — 5 ani muncă silnică şi 10 ani degradare 
civilă; 3/ Ciolan Nicolae — 20 ani muncă silnică şi 7 ani degradare civilă; 4/ Luca 
Şuţu — 7 ani muncă silnică şi 4 ani degradare civilă; 5/ Chirca Eugen — 8 ani muncă 
silnică şi 4 ani degradare civilă; 

b) pentru crima de uneltire contra ordinei sociale p.p. de art. 209 partea IV-a 
C.P. pe următorii: 6/ Nicola Pavel, 7/ Bunel Petre, 8/ Voicescu Florian, 9/ Chirca 
Aurel, 10/ Marinescu losif, 11/ Marinescu loan, 12/ Georgescu Constantin, 13/ 
Marinescu Virgil — fiecare la câte 10 ani închisoare corecțională, 3 ani degradare 
civilă şi 10.000 amendă corecțională; 14/ Vasile Dumitru, 15/ Milea Nicolae, 16/ 
Aurica Costea la câte 8 ani închisoare corecțională, 3 ani degradare civilă şi 8000 
amendă corecțională fiecare; 17/ Damian Vasile, 18/ Drăgoi Cornel — la câte 7 ani 
închisoare corecțională, câte 3 ani interdicţie corecțională şi câte 5.000 lei amendă 
corecțională; 19/ Arnăuţoiu Victoria, 20/ Sorescu loan, 21/ Arnăuţoiu Laurenţia la 
câte 6 ani închisoare corecțională, 3 ani interdicţie corecțională şi 4000 lei amendă 
corecțională fiecare; 22/ Chirca Elena, 23/ Pâslaru Margareta, 24/ Marinescu 
Elisabeta, 25/ Stăncescu Gheorghe, 26/ Niţu losif, 27/ Krasniski Maria, 28/ Preda 
lon, 29/ Drăgoi loan — la câte 5 ani închisoare corecțională, 3 ani interdicţie 
corecțională şi 4000 lei amendă fiecare; 30/ Chirca D. Gheorghe, 31/ Luca Petrică, 
32/ Samoilă Constantin, 33/ Marinescu Alexandru — la câte 4 ani închisoare 
corecțională, 3 ani interdicţie corecțională şi 4000 lei amendă; 34/ Nicola Maria, 35/ 
Cojocaru Elena -— la câte 2 ani închisoare corecțională şi 1000 de lei cheltuieli 
procedurale; 36/ lacobescu Nicolae — la 5 ani închisoare corecțională şi 4000 lei 
cheltuieli procedurale”. [Dosar 1238, vol. 13; cf. L-297-299). 

Sub raportul numărului anilor de detenţie acordati cu „generozitate comunistă” 
celor acuzaţi şi condamnaţi de justiţia democrat-populară, se constată că aceştia 
însumează: 65 ani muncă silnică şi 201 ani închisoare corecțională, în total, 266 ani de 
detenţie în temniţele comuniste, cărora li se adaugă ani grei de interdicţie corecțională. 

Analizând, sub raportul provenienţei domiciliare a membrilor mişcării de 
rezistenţă anticomunistă arestaţi şi condamnaţi în acest lot, se observă că aceştia 
erau, în ordine numerică, din: 

Nucşoara-16: Arnăuţoiu Laurenţia, Arnăuţoiu Victoria, Chirca Aurel, Chirca 
Elena, Chirca Eugen, Chirca D. Gheorghe, Chirca |. Gheorghe, Costea Aurelia, Drăgoi 
Cornel, Drăgoi lon, Marinescu Alexandru, Marinescu Virgil, Milea Nicolae, Preda lon, 
Samoilă Constantin, Sorescu lon; Câmpulung-Muscel-10: Bunel Petre, Cojocaru 
Elena, Damian Vasile, Georgescu Constantin, Krasniski Maria, Nicola Maria, Nicola 
Pavel, Pâslaru Margareta, Vasile Dumitru, Voicescu Florian; Măţău-3: Marinescu 
Elisabeta, Marinescu loan, Marinescu losif; Domneşti—2: Luca Petrică, Luca Şuţu; 
Pietroşani-—2: Ciolan Nicolae, Niţu losif; Bădeşti-1: lacobescu Nicolae; Corbi-1: 
Stăncescu Gheorghe; Şipotu-Gorj-1: Popescu Constantin-Moangă. 


Benone Milea — 
un trădător trădat 
eţinut în Penitenciarul Gherla, în baza Sentinţei 1471/1951, Benone 

Di solicitând „reducerea la minimum a pedepsei” care era, după 

aprecierea sa, disproporționată în raport cu vina „recunoscută”, invoca, 
în favoarea revizuirii procesului său, motive dintre cele mai plauzibile: „În 1949, 
Securitatea Piteşti, prin sublocotenentul Tatu Gh. şi slt. Ristoiu mă trimit în munţi, la 
Arsenescu, pentru a ajuta Securităţii să prindă această bandă.” 

Benone Milea consideră că racolarea sa ca agent de către Securitate a fost 
deconspirată colonelului Arsenescu de Ecaterina Săndescu din Câmpulung; de aceea, 
el ar fi fost privit tot timpul cu suspiciune de partizani. 

Declară că, după trei luni, „reuşind să scape ca să anunţe Securitatea, a fost 
arestat în comuna Stănești”. Pe baza „unor declaraţii inexacte, smulse prin forţă şi 
brutalitate” în cursul anchetelor, de către locotenentul de Securitate lordache, care „a 
folosit metode mai mult decât brutale, determinându-mă, se plânge deţinutul !, să dau 
declaraţii cu totul fanteziste”, fusese condamnat la 20 de ani muncă silnică...Benone 
Milea nu-şi dă seama că un trădător poate fi trădat de un altul mai versat decât el, 
Securitatea fiind convinsă că minţea... Mai mult decât atât, ascundea voit participarea 
la uciderea celor doi militari în casa lui lancu Arnăuţoiu... 

Solicitase avocaţilor ca „nevinovăția sa să fie probată prin audierea în 
instanţă a — nici mai mult, nici mai puţin ! — „ofiţerilor de securitate, d-nii slt. Tatu şi 
Ristoiu”, ale căror depoziţii nu ar fi dovedit altceva decât că a fost agent al Securităţii 
infiltrat în mişcare... [Dosar 1238, vol. 13; cf. L—300-302]. 

Sentința nr. 1471/6.XI. 1951 a Tribunalului Militar Bucureşti, Secţia a Il-a, deşi 
consemna pledoariile avocaţilor săi: Ilie Răducanu şi Irina Popescu care susțineau că 
Benone Milea „fusese utilizat drept călăuză pe munţi, sub ameninţare de banda 

Arsenescu” şi că „dacă nu intervenea Toma Arnăuţoiu, ar fi fost împuşcat de colonelul 
Arsenescu, fiind descoperit ca agent al Securităţii infiltrat în rândul partizanilor” — 
alegaţie nesinceră, după părerea instanţei, „deoarece, după cum se menţiona în 
sentinţă, este uşor de ştiut de oricine că mergând prin păduri şi pe mai mulţi munţi, 
împreună cu membrii organizaţiei, nu se putea să nu poţi dispare sau fugi în pădure, 
prin abundența vegetației, dacă în adevăr ar fi vrut să facă aceasta”. [Dosar 1238, vol. 5; 
cf. L-307]. 

Se invocă, de asemenea, posibilitatea contrarie: inculpatul i-a condus pe 
„membrii bandei în munţi pe diferite drumuri ascunse, tocmai în scopul ca aceştia să 
nu poată fi descoperiţi şi prinşi de autorităţi”. 

În şedinţa din 13 noiembrie 1951, Tribunalul Militar Bucureşti hotărăşte, „în 
numele legii”, cu unanimitate de voturi, să-l condamne pe Benone Milea la 20 ani 
muncă silnică pentru „uneltire contra ordinii sociale”, achitându-l, însă, „de orice 
penalitate pentru crima de omor”. [Dosar 1238, vol. 5; cf. L-310]. Deocamdată |... 


Lupta pentru supravieţuire 


sn limbajul acidulat de o „sfântă mânie proletară” — aspect lingvistic al luptei 
| clasă reflectate în actele justiţiei „democrat-populare” —, Sentința nr. 107 
sintetizează momente din lupta dramatică pentru existenţă a partizanilor 
care au acţionat pe versanţii sudici ai Munţilor Făgăraş, întreţinând vie speranţa în 
libertate a celor umiliţi şi batjocoriţi de pleava societăţii româneşti îndoctrinată cu 
„idealurile” egalitarismului comunist: „Continuându-şi activitatea teroristă, banda condusă 
de Arnăuţoiu Toma a pregătit şi săvârşit în anii 1949-1951 peste 20 atacuri teroriste, la 
stânele cooperatiste din Zănoguţa, Mârna, Belciu, Dobroneagu, Drăghina, Spinarea, 
Pojarna, Căpăţâna, Robiţa, Valea Lungă, Jepii de Sus şi multe altele, precum şi asupra 
muncitorilor de la lucrările silvice din Munţii Oticu şi Berevoiu, de unde, sub ameninţarea 
armelor, au jefuit diferite bunuri”. [Dosar 1220/59; cf. L-694-707]. Secvenţe din această 
luptă pentru supravieţuire se derulează cu o intensitate sporită sub imperiul dilematicei 
întrebări shakespeariene: „A fi sau a nu fi !... 

1950, ianuarie-februarie — lamă cu zăpadă din belşug... 
Partizanii din gruparea Arnăuţoiu se adăpostesc în bordeiul de pe Muntele 
Dobroneagu. Se tem să iasă la vânătoare de căprioare sau de capre negre, care le-ar 
asigura o hrană consistentă, pentru „a nu lăsa urme pe zăpadă” şi a fi, astfel, depistaţi 
de patrulele de securişti-schiori care se puteau aventura, în asemenea situaţii, pe 
munţi... 

Martie — Semne vădite de primăvară... Titu Jubleanu şi fiul său, 
Constantin, coboară în sat, pe 4 martie, aducând de la cumnatul lui, Constantin 
Samoilă, alimente... 


TI 


A doua zi, Toma şi Petre Arnăuţoiu, Gheorghe Mămăligă şi Maria Plop 
pornesc şi ei spre Nucşoara. Veronica Boncescu din Sboghiţeşti îi adăposteşte trei zile 
şi-i hrăneşte, dându-le, la despărţire, şi mâncare pentru drum... La Steurul, Nicolae 
Adămoiu din Slatina le aduce mălai şi alimente. Apoi, în formaţie completă, urcă spre 
Muntele Căpăţâna... 

Gheorghe Mămăligă ţine să le arate „Pisica”, locul unde l-a împuşcat pe 
dezertorul lon Chirca, delatorul partizanilor din gruparea colonelului Arsenescu. 
Dezgroapă lucruri ascunse de el, rămase de la trădător. 

Probă că spusese adevărul !... În baracă, găsesc un bilet scris de Nicu Chirca 
pentru tatăl său, pe care îl căutase disperat, dându-i întâlnire la lucrarea din Izvorul 
Surlii. Nu ştia, deci, că fusese ucis... 

Partizanii revin la Steurul pentru câteva zile, reluând, apoi, acelaşi drum 
spinos al libertăţii lor... Se mută la Mârna, unde construiesc un bordei. Reiau 
legăturile, prin Nicolae Adămoiu, cu Elisabeta Rizea, care vine cu alimente, însoţită de 
lon P. Belu, la Brechi. 

Gheorghe Mămăligă îşi doreşte o întâlnire în secret, prin Elisabeta Rizea, cu 
şeful Postului de Miliție Nucşoara, plutonierul major lon lonescu, cu care era bun 
prieten. Toma Arnăuţoiu se opune. Ar fi extrem de periculos pentru mişcarea de 
rezistenţă... 

Nicolae Adămoiu este, incontestabil, cel mai activ şi cel mai curajos dintre 
susţinătorii grupului de partizani... El va intermedia întâlnirea cu Marinescu V. lon, „un 
membru dispersat al bandei încă din anul 1949”, căruia oamenii din sat îi spuneau 
«doctoru'», pentru că era student la Facultatea de Medicină din Cluj... Doctoru' 
dispăruse din salonul spitalului clujean unde era internat fratele său, Marinescu V. 
Alexandru, deoarece ştia că va fi arestat şi el; se ascundea, în munţi, singur într-un 
bordei, pe care şi l-a construit pe Izvorul Butiei din pădurea Cucute... 

Martie 26 — La Fântâna Steurului, lon V. Marinescu, înarmat cu „o puşcă 
mitralieră, un pistol automat Deimler şi un pistol rusesc pe care îl luase de la Toma 
Cujbescu din Nucşoara”, se întâlneşte cu partizanii, stabilindu-se la Mârna, împreună 
cu ei. Doctoru' însoţeşte pe partizani în Muntele Dobroneagu, unde aceştia aveau 
ascunse alimente, apoi, pleacă prin apropiere să pândească ivirea unor căprioare, 
spre a le împuşca. Nu singur, ci cu Gheorghe Mămăligă. La întoarcere, scapă ca prin 
minune de focurile de armă trase asupra lor de Titu şi Constantin Jubleanu, care îi 
confundaseră cu „tigani? — apelativ folosit de partizani pentru oamenii Securităţii... 
Jublenii luaseră, de la o stână, şiţă, pentru a-şi construi un adăpost „familial” în 
pădurea Cucute, mai aproape de sat... 

De la Gura Dobroneagului, lon V. Marinescu şi Titi Mămăligă vor aduce şi ei 
două pachete de şiţă pentru bordeiul proiectat la Mârna. 

Schimbul de focuri 

de la Nucşoara 

prilie, început de lună — Gheorghe Mămăligă şi lon V. Marinescu 

pleacă spre Secături, pentru a lua „alimente, ţigări şi informaţii” de la 
mama „doctorului”, Ecaterina Marinescu. 

Deşi fuseseră avizaţi că, la şeful de post al miliției din Nucşoara, care stătea în 
casa Elisabetei Rizea, se află ofiţeri de Securitate, Gheorghe Mămăligă nu renunţă la 
ideea de a-l contacta. Îl însoțea, în această acţiune deloc sigură, lon V. Marinescu. 

Episodul va fi relatat în desfăşurarea lui dramatică de către Elisabeta Rizea, 
martoră oculară la eveniment: „Şef de post era domnu lonescu atunci, că, pe urmă a 
făcut şi el puşcărie... Era doi la masă aici şi ăla de afară a strigat... io eram cu 
cocoana şefului... Şefu de post era aici, cu dumnealor, cu şefii ăia doi, nu securişti de- 
ai noştri. Aşa... Îmbrăcaţi civil. N-ai fi zis că e securişti... Eu am auzit de prima dată 
strigând, da am zis că e unu din sat de acia... Când să ies a treia oară, am auzit uşa 
încet... A ieşit domnu lonescu, io în prag. Fusese ei şi mai înainte, da io le spusesem 
că e securitatea în casă. Şi a fugit. Când a văzut că fuge, poc după el. Marinescu, 
doctoru, din grădină, pac încoa... Şi io pă pragu uşii. Mi-a spart glonţu peretele. Mi-a 
sărit var pe faţă... «Mi-a scos ochii !» strig. Ei era cu burta la pământ, securiştii doi şi 
cu domnu lonescu. Marinescu a tras ca să apere pe ăla de-a vint încoace... Partizan 
era ăla de-a venit la poartă, Titi Mămăligă... Şi ăla a tras de l-a apărat, pă al lui şi-a 
lăsat pistolu lângă gard. Înăuntru, în grădina aia. Că ăsta, când a văzut că ăştia a tras, 
a tras şi el de acolo. Marinescu... Şi i-a pus pe securişti cu burta la pământ. A stat o 
oră aşa. Ala s-a ridicat cu alant şi a plecat la partizanii lor... Da noi am stat. 

După aia, n-a trecut o oră şi jumătate, când a sosit atâtea maşini... Zicea că a 
devastat postu. Aşa a spus ei. Securitate, armată a venit. Şi m-a întrebat. lo — că nu 
ştiu nimic, nu ştiu nimic, nu ştiu nimic. -A venit bărbată-tu şi cu popa Drăgoi, că le-a 
fost ciudă că noi stăm în casă. Şi m-a bătut, m-a bătut... Tot d-ăştia, securişti, nu d- 
ăştia de-ai noştri. M-a bătut, m-a bătut... M-a bătut şi a plecat. Armata făcea cu Aro 
uite-aşa, uite-aşa prin grădină... Şi când am văzut că se apleacă jos şi ridică ceva, zic 
— vai de mine, o fi omorât unu. Auăleu, acu ne împuşcă ! Când colo... noi n-am ştiut, 
noi n-aveam cum să ştim ce-au luat de jos, că n-aveai cum să ştii, noaptea... Şi 
tremuram toată. Când m-am dus driept la scorbură — o scorbură de salcie, aşa ziceam 
noi, căsuţa poştală — a doua zi, să pun bilet, am găsit biletu lor, ca să stai liniştită, că 
nu sântem morți nici unu. Ei a scris şi l-a băgat acolo, ca să stau eu liniştită. Şi zicea 
să le scriu unde m-a lovit. Zicea să mă duc la spital. Ei, când a auzit că io strig «mi-a 
scos ochii», n-a mai tras. A tras un glonţ şi a plecat. A mai durat un pic, ne-a lăsat. Da 
tot aşa cu chinuri...”. [P-72-74]. 

lon V. Marinescu şi Gheorghe Mămăligă revin la adăpostul de la Mârna, după 
ce se întâlniseră din nou cu Nicolae Adămoiu şi lon P. Belu, dar şi cu mama 
„doctorului”, Ecaterina, soţia învățătorului Virgil Marinescu, pentru a o linişti după 
incidentul de la domiciliul şefului de post. Şeful de post lon lonescu se împrietenise cu 
Gheorghe Mămăligă, pe când plutonierul fusese şef al miliției la Bughea. Adevărul 
despre incident va fi ascuns fraţilor Arnăuţoiu, întrucât aceştia se împotriviseră unei 
întâlniri imediate cu şeful Postului de Miliție Nucşoara, în care nu aveau suficientă 
încredere... 

De aceea, „doctorul” le-a spus că, în seara zilei de 27 aprilie 1950, fuseseră 
urmăriţi de 4-5 persoane care au deschis foc asupra lor, în dreptul casei lui Gheorghe 
lancu, silindu-i, astfel, să riposteze cu foc de armă. În retragere, şi-a pierdut pistolul 
T.T. pe care îl avea de la Toma Cujbescu... [Dosar 1238, vol. 44; cf. L-323]. 

Minciuna are, însă, picioare scurte... A doua zi, la 28 aprilie 1950, partizanii îl 
întâlnesc, la Lacul Spetezei, pe lon P. Belu. Relatarea sa despre implicarea şefului de 
post lon lonescu într-un schimb de focuri la domiciliul Elisabetei Rizea îl va determina 
pe „doctor” să spună adevărul... De atunci, însă, atmosfera de încredere începe să se 
deterioreze vădit în gruparea partizanilor. Un prim semn îl va prilejui vânătoarea pe 
care o proiectaseră împreună. După ce „doctorul” şi Gheorghe Mămăligă au plecat să 
vâneze, Toma şi Petre Arnăuţoiu împreună cu Maria Plop s-au mutat la circa 1 km 
spre nord, în pădurea Mârna, unde şi-au construit un bordei pentru alimente şi o vatră 
pentru locuit, luiându-şi partea de bunuri ce li se cuvenea. [Dosar 1238, vol. 44; cf. L-324]. 

Era un indiciu că ruptura se produsese deja... Miezul discordiei îl reprezenta, 
însă, intenţia lui Gheorghe Mămăligă susţinută ferm de lon V. Marinescu de a-l 
readuce în rândul lor, pe colonelul Arsenescu, pe care era sigur că îl poate depista prin 
intermediul fratelui său din Bughea...Toma şi Petre Arnăuţoiu se opuneau ideii, 
întrucât nu-l agreau pe colonel, deşi acesta organizase militar impecabil Gruparea de 
partizani «Haiducii Muscelului». 

Un alt motiv de continue neînţelegeri îl constituia, în optica lui Petre Arnăuţoiu, 
tendinţa lui lon V. Marinescu „de a întreprinde acţiuni de mare amploare împotriva 


regimului democrat-popular”, acţiuni care ar fi implicat riscuri evidente pentru partizani. 
[Dosar 1238, vol. 44; cf. L—325]. 


Izolându-se, prin urmare, de Marinescu V. lon şi Jubleanu Constantin, fraţii 
Arnăuţoiu continuă să se întâlnească cu unii dintre susţinătorii materiali ai partizanilor: 
pădurarul lon Jubleanu din Secături, Nicolae Adămoiu, Maria Chirca şi lon P. Belu, la 
Lacul lui Sică, unde „merg să pescuiască”... 

O vizitează, la domiciliu, pe Verona Băncescu, iar, cu Elisabeta Rizea, se văd 
în grădina ei de la Brechi. [Dosar 1238, vol. 43; cf. L-330]. 

La grajdul acesteia, au fost observați întâmplător de Alexandrina Cristoiu, pe 
care Tuţa Rizii a „cumpărat-o” cu nişte lenjerie, ca să tacă... 


Aprilie, a doua jumătate a lunii — Informati de către acelaşi Nicolae 
Adămoiu că, de la o lucrare din Boreţu, unde era muncitor, se pot aproviziona cu 
„mălai şi alimente”, partizanii nu scapă ocazia; merg acolo, şi, după ce leagă, în 
spatele barăcii, pe paznic, unul Chelu din Slatina, iau 400 kg de mălai şi 5-6 kg de 
alimente, depozitându-le într-un bordei pe care îl amenajaseră special pe Izvorul 
Muşatescului... 

O pradă mult mai uşoară, dar şi mai consistentă le-o oferă lucrarea de la 
Izvorul Porcului din Muntele Zârna, unde paznicul era plecat: 500 kg mălai, 15 kg 
şuncă, un cocoş şi două găini, pentru care „doctorul? lasă un bilet prin care confirma 
că a luat bunurile pentru «Partizanii libertăţii»... 

Întrucât acolo au găsit broşuri de îndoctrinare comunistă destinate muncitorilor 
din parchet, le-au dat foc. [Dosar 1238, vol. 43; cf. L-315]. 

Prada din Muntele Zârna a fost ascunsă într-un alt bordei „la gura izvorului, pe 
valea Zârnei în Muntele Căpăţâna”. 

Mai 28 — Partizanii se întâlnesc, în Vârful Turnului, cu lon Păţitu, care le- 
a adus „ceva mâncare”. [Dosar 1238, vol. 44; cf. L—-337]. 


Suspiciuni motivate 
nul dintre informatorii abili ai Securităţii, „[igară” — evident un nume 


conspirativ — semnala, printr-o notă informativă înregistrată sub nr. 
114/25.4.1950, că „Banda colonelului Arsenescu şi-a făcut apariţia în 
regiunea bazinului Râului Doamnei, în zilele de 15-20 aprilie a.c., în punctul de 
exploatare al Unităţii |.P.E.I.L. Domneşti, parchetele: Boureţu situat pe Valea Rea — 
Est şi Oticu situat pe valea Zârna — Sud, Izvorul Porcului — Est, limite Est-Sud cu Colţii 
Cremenii, unde se presupune adăpostul lor”. După ce delimitează extrem de precis 
aria de acţiune a partizanilor, „Ţigară” menţionează atacurile lor de la parchetele 
Boureţul şi Oticu, cantităţile de alimente luate de aceştia, întrebându-se dacă nu 
cumva „Moise Vasile, care conduce ambele parchete de exploatare răşinoase” nu este 
implicat în aprovizionarea partizanilor: „dacă acest responsabil nu a pregătit intenţionat 
cantităţile de alimente, ştiind că de sărbători coboară toţi muncitorii din pădure pe ziua 
de maxim 5 aprilie şi mai reveneau la lucru pe ziua de 17-18 aprilie a.c. Ca atare nu 
era necesar să transporte la munte până în sărbători cantitate aşa mare de mălai, pe 
care la Oticu a lăsat-o fără paznic, iar la Boureţu a pus paznic pe un unchi al 
dezertorului Chirca”... 
Întrebări care, desigur, au dat de gândit Securităţii... 
„Țigară” propunea chiar să se facă, la magazia Bahna Rusului, cercetări 
vizând: 1- care a fost ziua ultimă când a transportat mălai în pădure; 2- ce cantitate a 
transportat; 3— câţi muncitori erau în pădure la acea dată, conform carnetului de pontaj 
şi listelor de plată încheiate la 31 martie a.c. pentru aceste parchete”. 

Neîndoielnic, „[igară” „fuma”, prin logica sa perfectă, toate „eminenţele 
cenuşii” ale Securităţii... [Dosar 11251.FD, vol. 1; cf. L-317]. 

Coborând pe Râul Doamnei, partizanii poposesc două zile la Izvorul Mioarelor 
şi se întâlnesc, la Gruiul Negru, cu lon P. Belu din Nucşoara, care i-a informat despre 
anchetele efectuate de Securitate la stânele şi punctele de lucru forestiere atacate de 
partizani. lon P. Belu le-a prezentat pe larg „starea de spirit din sat, spunând că toată 
lumea crede că se va schimba regimul democrat- popular din R.P.R.” [Dosar 1238, vol. 
43; cf. L-315]. 

Era cât se poate de evident că, la această stare de spirit ostilă puterii 
comuniste, au contribuit esenţial şi partizanii care dovedeau nesupunere faţă de un 
regim totalitar, impus cu forţa de statul democrat-popular, prin organele de represiune 
ale Securităţii. 

Această stare de spirit euforică pentru partizani, insuflată de ştirile proaspete 
aduse de lon P. Belu, era să-l coste viaţa pe Grigore lonescu, membru P.M.R. din 
Nucşoara, apărut brusc la circa 50 m de ei, fără să-i observe, deoarece lon V. 
Marinescu şi Gheorghe Mămăligă au intenţionat să-l împuşte, pentru a le da o lecţie 
celor din sat care „înfierau cu aceeaşi mânie proletară” lupta pentru libertate din Munţii 
Făgăraş. Rațiunea a învins, însă, impulsul de moment, şi omul s-a pierdut pe căile lui, 
neştiind ce putea să i se întâmple... 

De la Gruiul Negru, partizanii au mers la Mârna; lon V. Marinescu şi Gheorghe 
Mămăligă s-au abătut spre casa Ecaterinei Mălureanu, unde au întâlnit-o pe Ecaterina 
Marinescu, soţia învățătorului Virgil Marinescu. 

Mai — În aceeaşi formaţie, pleacă, pe 3 mai, la Valea Rea, să vâneze capre 
negre... Apoi, împreună cu familia Jubleanu, au atacat o lucrare de pe Muntele 
Spinarea, luând: 120 kg mălai, 40 kg şuncă şi caşcaval pe care le-au depozitat în 
Muntele Fâlfâiescu. [Idem]. Acolo, au găsit pe „un anume Gogu din Stănești, care, în 
1951, s-a sinucis”. De ce, nu se ştie !... 

După ce au recuperat alimentele depozitate, le-au cărat la Izvorul Butiei din 
pădurea Cucute, unde „au construit două bordeie şi s-au stabilizat”. [Dosar 1238, vol. 43; 
cf. L-316]. 


Confruntarea 

din Poiana Vâlsanului 

eluând „firul roşu” al aceleiaşi Sentinţe „sângeroase” 107: „La 9 august 

1950, pe când Marinescu loan şi Jubleanu Constantin se înapoiau de la 

atacul unei Stâni unde au mai fost Jubleanu Titu şi Jubleanu Maria, fiind 

descoperiţi de organele Securităţii în Muntele Dobroneagu, pe marginea râului Vâlsan, au 

deschis foc asupra acestora, împuşcând mortal pe lt. major Ghiţă Alexandru şi cap. Băloiu 
Toan”. [Dosar 1220/59; cf. L-694-707]. 

În cursul interogatoriului din 7 martie 1959, Tefeleu Luca declară că „Ionescu 
Grigore din Nucşoara a venit la mine acasă şi mi-a spus că trebuie să merg cu el şi 
unele organe de miliţie la munte, să pescuim pe valea râului Vâlsan”. 

De la postul de miliţie, au plecat „împreună cu locotenentul major Ghiţă 
Alexandru, cu caporalul Băloiu, alt caporal şi pădurarul Mihai Gheorghe spre munţi”. 
Incidentul este relatat în detaliu, într-o „desfăşurare” similară celei din raportul slt. 
Micu. 

Însă cele „două persoane suspecte cu răniţi în spate” care au intrat în pădure, 
ar fi fost, după cum a auzit mai târziu, Jubleanu Constantin şi Mămăligă Gheorghe. 
[Dosar 1238, vol. 51; cf. L—824]. 

lonescu Grigore este mai explicit în relatarea racolării lui de către locotenentul 
Ghiţă Alexandru. Acesta l-a invitat, în ziua de 6 august 1950, la Sfatul popular 
Nucşoara, pentru a merge, a doua zi, la pescuit de păstrăvi pe valea râului Vâlsan. „De 
fapt pe acesta, declară Grigore Ionescu, îl interesa cunoaşterea terenului pe valea 
râului Vâlsan, în scopul urmăririi bandei”. 

El l-a chemat pe Tefeleu Luca, la sugestia miliţianului care îl informase despre 
acţiune, şi pe pădurarul Mihai Gheorghe zis Sile. [Dosar 1238, vol. 47; cf. L-825]. Au 
plecat, în dimineaţa zilei de 7 august, în formaţia: „Tefeleu Luca, Mihai Gheorghe, 
lonescu Grigore, locotenent major Ghiţă Alexandru, caporal Băloiu şi caporal Sichiligiu 
Gheorghe”. [idem]. lonescu Grigore şi Tefeleu Luca au pescuit de la Gura Cheii până în 
Gura Dobroneagului. Între timp, militarii şi pădurarul au mers la stâna din Poienile 
Vâlsanului. 

În apropierea confluenței izvorului Dobroneagului cu râul Vâlsan, Tefeleu Luca 
a observat „trei persoane, civili înarmaţi şi i-a atras atenţia. l-a văzut şi el, dar, fiind 
observati de cei trei indivizi, aceştia au dispărut după nişte boscheţi de brad”. [Dosar 
1238, vol. 47; cf. L-826]. Miliţienii au fost sesizaţi imediat şi „au luat poziţie de tragere”. 
După circa 10 minute, pentru că „indivizii nu mai apăreau, lăsându-l pe caporalul 
Sichiligiu Gheorghe cu „misiunea de a ne apăra pe noi”, locotenentul major Ghiţă 
Alexandru, înarmat cu o puşcă Z.B., şi caporalul Băloiu lon, care avea un pistol 
automat, au trecut râul Vâlsan, parcurgând o mică distanţă în direcţia persoanelor 
semnalate... S-au auzit „două focuri de armă urmate de un țipăt; după care a 
continuat cu intensitate schimbul de focuri, care a durat vreo 15 minute. Cei doi 
terorişti au fost postați unul la o lespede de piatră, iar celălalt la un brad situat aproape 
de aceeaşi piatră”. 

După încetarea focului, s-au dus cu caporalul să vadă ce s-a întâmplat 
milițienilor. De pe coastă, două persoane îi resping cu focuri de armă. De teamă, 
renunţă să-i mai caute pe milițienii care au trecut râul, se întorc la Gura Cheii, unde 
caporalul Sichiligiu şi Luca Tefeleu rămân să-i aştepte pe cei doi, iar Grigore lonescu 
şi pădurarul Gheorghe Mihai merg în sat, direct la postul de miliţie. 


A doua zi, pe 8 august, se întorc, în munţi, cu militarii, constatând „împuşcarea 
mortală a locotenentului major Ghiţă Alexandru şi a caporalului Băloiu lon”, precum şi 
că „cel ce se adăpostise la lespedea de piatră fusese rănit, deoarece rămăsese mult 
sânge”. [Dosar 1238, vol. 47; cf. L-827]. 

Surprinzătoare este, însă, pentru clarificarea participării lui Gheorghe 
Mămăligă la această acţiune de pe Vâlsan şi, implicit, a controversatei sale ucideri, 
declaraţia lui Tefeleu Luca care, ar fi văzut numai două persoane, în loc de trei !... 

Confruntarea de la Poiana Vâlsanului este detaliată în adresa nr. 1430/1950 
august 10 a Biroului de Securitate Domneşti-Muscel către Serviciul Judeţean de 
Securitate Muscel, redactată de sublocotenentul |. Micu: „Eri 9 august 1950 Lt. Maj. de 
Militie Ghiţă însoţit de 2 milițieni şi 3 cetăţeni din sat şi anume Luca Tetfeleu, Grigore 
lonescu şi Mihai Gheorghe, spunându-le că merg la pescuit, în schimb intenţiona să se 
întâlnească cu un om al său. La punctul arătat mai sus cei trei cetăţeni arătaţi mai sus 
sau apucat să pescuiască, iar organele Miliției au rămas sub pădure, la un moment dat 
cei ce pescuiau au văzut venind spre ei 2 bandiți înarmaţi şi cu ranite în spate dintre 
care a fost cunoscut Toma Arnăuţoiu şi fiul lui Jubleanu. Pădurarul Mihai Gheorghe a 
anunţat imediat pe Lt. Maj. Ghiţă care sa postat la teren şi deschizând focul asupra lor 
se crede că Toma Arnăuţoiu a fost împuşcat mortal. [Dosar 11251.FD, vol. 2; cf. L-328]. 

Lt. Maj. de Miliție Ghiţă probabil văzând aceasta sa ridicat în picioare în care 
timp alţi bandiți au tras direct în el împuşcându-l în partea dreaptă a pieptului iar pe 
caporal în cap. 

Doi din civili venind repede la postul de Militie Nucşoara de unde sau reîntors 
cu 10 tovarăşi şi ajungând la faţa locului al 2-lea caporal le-a arătat unde a fost bandiții 
şi pe loc sa găsit circa 30-40 tuburi de cartuşe de armă Z.B. şi Manlichel, iar în locul 
unde a tras Lt. Maj. Ghiţă asupra bandliţilor sa găsit un lac de sânge curs dela banditi 
şi 2 curele de raniţă iar banditul ridicat de ai lor, fapt ce rezultă că în urma căruia 
bandiții nau avut timp să jefuiască cele 2 victime”. [dem]. Raportul agramat al 
sublocotenentului de Securitate conţine două inexactităţi flagrante: cel identificat a fi 
Toma Arnăuţoiu era, de fapt, lon V. Marinescu, fără ca acesta să fi fost împuşcat 
mortal; rănit uşor în omoplat fusese camaradul „doctorului”, Constantin Jubleanu... 
Folosirea ca „momeală” a pescarilor recrutaţi dintre consătenii partizanilor, pentru ca 
aceştia să poată cădea mai uşor în „undiţele” întinse pretutindeni de Securitate, 
reprezenta o practică a acestui organ represiv de care „fugarii” fuseseră avizaţi. Unul 
dintre protagoniştii scenei era lonescu Grigore, pe care, nu întâmplător, „doctorul” 
voise să-l lichideze cu câtva timp în urmă... 

Evenimentul a avut un larg ecou în zona montană a Muscelului bântuită de 
Securitate. Cornel Drăgoi avea să-l consemneze, mai târziu, în maniera sa personală: 
„Prin anii '50, le mai venise o idee. Luau pescari din sat şi îi puneau să dea la peşte în 

zona montană, pe Vâlsan. La păstrăvi. Ce zice, ăştia se uită cu binoclul şi îi văd pe 
Luca Tefeleu sau pă Grigore lonescu şi vin la ei, şi noi îi prindem. Aşa le-a reuşit, într- 
un fel, figura când a murit bietul Mămăligă... 

Acolo, ai noştri i-au văzut cu binoclul, uite măi, hai jos !... Şi au venit. Cum era 
poziţia: luncă într-o parte şi în alta a râului, adică descoperit şi loc drept. Versant 
încoace despădurit, versant încolo despădurit. Securiştii erau în partea dinspre sat. 
Grosul trupei era mai departe. Dar nu aşa departe. În marginea luncii, erau un 
locotenent major, un căpitan şi un caporal, ascunşi în marginea luncii, în nişte tufişuri. 
De partea cealaltă, dinspre apus, au început să apară în poiană Tică Jubleanu, după 
Tică, a apărut şi Mămăligă, pe urmă, lonel Marinescu... Şi ăilalţi n-au mai apucat să 
apară în luminiş, pentru că ăştia din partea asta şi-au făcut, probabil, socoteala — măi, 
bandiții ăştia nu se mai termină... şi au deschis foc. Dacă îi lăsa să vină mai mulţi, 
poate că mai era ceva, dar când au văzut că apar unu’ câte unu’, unu’ câte unu’, au 
deschis foc... Când au deschis foc, Tică Jubleanu s-a culcat în spatele unui bolovan 
nu prea mare. | se vedea o parte din spinare... Mămăligă, săracul, înalt cum era el, a 
făcut stânga-mprejur, gândind că va putea ajunge înapoi în pădure. L-a izbit un glonţ 
în ceafă şi acolo a murit Mămăligă... lonel Marinescu şi ceilalţi au făcut tot stânga- 
mprejur. Acum, ei au văzut că l-au omorât pe Mămăligă şi trăgeau ca să-l nimerească 
pe Tică, a cărui spinare se mai vedea dincolo de bolovani. Şi, într-adevăr, l-a zgâriat 
un glonţ şi a tipat cât colo. Da’ lonel Marinescu, care era şi un bun ochitor, făcuse 
liceul militar, s-a dat într-un loc mai nimerit şi cu trei gloanțe, că s-au găsit trei tuburi 
trase, i-a terminat pe amândoi, şi pe ofițer şi pe caporal. Asta şi pentru că ei, tot 
trăgând de acolo, retezaseră buruienile din faţa lor şi acum erau descoperiţi... l-a 
terminat deci pe amândoi... Când grosul trupei, atrasă de împuşcături, a venit, era 
prea târziu, pentru că lonel s-a uitat la spinarea lui Tică şi i-a spus că nu-i decât o 
zgârietură — nu-i nimic, mă, te pansez eu. Au luat mortul şi duşi au fost.” [M-137-138]. 

Despre incidentul din Poiana Vâlsanului, Toma şi Petre Arnăuţoiu aveau să 
afle, pe 11 august 1950, de la omniprezentul Nicolae Adămoiu, care fusese luat 
„impreună cu 20-30 persoane de organele de stat să ajute aceste organe să 
transporte din punctul Poeni pe râul Vâlsan cadavrele a două victime din cadrele 
organelor M.A.I., respectiv un ofiţer şi un caporal”. [Dosar 1238, vol. 44; cf. L-326]. 

În versiunea „ad usum Delphini” a celor doi implicaţi în confruntarea de pe 
Vâlsan — versiune pentru restul partizanilor reprodusă, în cursul interogatoriilor, de 
către Petre Arnăuţoiu — apar elemente contradictorii privind desfăşurarea ostilităţilor şi 
participanţii. 

„Întorcându-se în muntele Gura Dobroneagului, Marinescu lon cu Jubleanu 
Constantin şi Mămăligă Gheorghe, care mergea la oarecare distanță mai înaintea 
soților Jubleanu, pe marginea râului Vâlsan, spuneau că au observat un grup de 
persoane îmbrăcate în haine civile. La un moment dat, acele persoane au dispărut. În 


apropierea punctului Poeni, când Marinescu lon, Jubleanu Constantin şi Mămăligă 
Gheorghe traversau o poeniţă, au fost somaţi de pe malul celălalt al râului de organele 
de securitate. 

Atunci Jubleanu Constantin care se afla ceva mai în urmă, şi care doar 
apăruse în capătul poeniţei, s-a adăpostit la un bloc de piatră din apropiere şi a 
deschis foc asupra organelor respective. Despre Mămăligă Gheorghe spuneau că a 
fost rănit grav în mijlocul poenii, dar s-a putut retrage până în marginea pădurii, unde a 
murit, iar Marinescu lon protejat de focul deschis de Jubleanu Constantin asupra 
organelor de stat, a reuşit să se retragă într-un desiş de brad de unde a deschis foc. 

În continuare, atenţia organelor de stat fiind concentrată asupra locului de 
unde trăgea Jubleanu Constantin, trăgând numai în acea direcţie, Marinescu lon a 
folosit acest prilej şi a reuşit să împuşte mortal două persoane din trei, care 
compuneau echipa organelor M.A.I. şi, în această situaţie, cel de-al treilea s-a retras. 
După aceasta, spuneau ei, l-au îngropat pe Mămăligă Gheorghe şi s-au retras din acel 
loc, Jubleanu Constantin fiind şi el rănit uşor într-un omoplat... Privitor la participarea 
numitului Mămăligă Gheorghe la acea acţiune, am aflat mai târziu, în 1951, că nu 
corespunde adevărului, deoarece acesta fusese împuşcat de Marinescu lon încă din 
luna iunie 1950. De la locul faptei, Marinescu lon şi Jubleanu Constantin au mers în 
Cucute, unde aveau bordeiul”. [Dosar 1238, vol. 44; cf. L-327]. 

August 12— În punctul Vârtelniţa-Plăişor, fraţii Arnăuţoiu şi Maria Plop 
se întâlnesc cu Verona Băncescu care le aduce alimente din partea aceluiaşi Nicolae 
Adămoiu, destinate, de fapt, „muncitorilor de la lucrarea silvică din Muntele Boreţu”. 
[Dosar 1238, vol. 44; cf. L—326]. 


Disputarea 
„competenţelor” torţionarilor 
onsiderând că „Serviciul judeţean de Secu Muscel!” nu dovedeşte 

C....: competenţă pentru „a lucra în problema bandiţilor”, Direcţia 

Generală a Securităţii Poporului trimite, la 22 aprilie 1959, „pe tov, maior 
de Miliție Alimănescu”, un „expert” recunoscut în anchetarea celor implicaţi în mişcarea 
de rezistenţă... 

Afectată de dispoziţiile arbitrare ale emisarului Direcţiei Generale a Securităţii 
Poporului, prin adresa nr.116/21967, Direcţia Regională a Securităţii Poporului Piteşti 
semnalează, la 16 mai 1950, „tov. locot. colonel Petrescu” de la forul superior că 
„maiorul Alimănescu a transferat de la Țigănești şi Priboieni-Muscel pe It. maj. Ghiţă şi 
plt. maj. Amuzea veniţi din Bucureşti, înlocuindu-i, la şefia postului, cu un fals ofiţer pe 
care l-a prezentat org. de secu şi miliţie locale, drept It. maj. de Miliție”. 

Referindu-se la zona Nucşoara, colonelul de Securitate M. Nedelcu îşi 
informează superiorii că, deşi căpitanul Cârnu loan a dat maiorului Alimănescu 


EL 


sugestii privind „acțiunea informativă”, acesta le-a refuzat, invocând „experienţa” sa în 


acţiunile de acest gen pe care le-a coordonat în: Vrancea, Mehedinţi, Tulcea, Suceava 
etc. 

Metodele aşa-zisei „activităţi informative” utilizate de maior scandalizează 
până şi pe coordonatorii Securităţii zonale, prin „brutalizarea unor elemente reţinute în 
urma unor informaţii neverificate”. Dintre aceştia, sunt nominalizați: „Lemnaru Vasile 
din Nucşoara, care era şi informatorul Securităţii, Tefeleu Nicolae, Toma Mălureanu, 
vicepreşedintele Comitetului provizoriu al comunei Nucşoara”, oamenii fiind terorizaţi 
doar pentru că erau „rude depărtate cu fraţii Arnăuţoiu şi cei din bandă”... 

„Calitatea” de informator al Securităţii atribuită lui Vasile Lemnaru reprezenta o 
invectivă a colonelului Nedelcu, motivând acuzele aduse maiorului trimis de la centru, 
ca să pună, chipurile, ordine în operaţiunea de informare a securiştilor de la Piteşti; în 
realitate, Vasile Lemnaru era unul dintre cei mai fervenţi susţinători ai partizanilor şi un 
informator al lor de toată încrederea... 

În adresă, sunt demascate metodele bestiale aplicate de maiorul Alimănescu 
în torturarea celor interogaţi: „Cei de mai sus au fost traşi la grindă cu funia, legaţi cu 
mâinile la spate, după care au fost trimişi în munte după banditi”. [Dosar 11251.FD, vol. 1, 
p. 520-521; cf. L-319]. Matilda Jubleanu, în vârstă de numai 17 ani, fiica partizanilor Titu şi 
Maria Jubleanu, „a fost ridicată şi bătută; mai mult, i s-a dat foc la partea de jos a 
corpului, astfel, copilul fiind nevoit să spună diferite minciuni, la care a revenit, 
spunând că nu-i adevărat, ci a spus numai minciuni de frică”. [Idem]. 

Metodele utilizate pentru „obţinerea informaţiei” au fost consemnate în 
semnalarea către Direcţia Generală a Securităţii Poporului, întrucât întreceau ceea ce 
imaginaseră în materie de tortură torţionarii Securităţii din zonă... 

La Brădet-Argeş, plutonierul major Amuzea — omul de încredere al maiorului 
Alimănescu - „a tras cu funia la grindă”, în ziua de 7 mai 1950, pe loan Florea zis 
Cârlan din localitate, care găzduise, în vara anului 1949, pe Maria Jubleanu, ruda sa. 
Torturat până la pierderea cunoștinței, loan Florea-Cârlan a divulgat locul unde se 
ascundeau partizanii, declarând că îl ştia de la lancu Săndoiu din Nucşoara. [Dosar 
11251.FD, vol. 1; cf. L-320]. 

Imediat, „tov. maior Alimănescu a chemat pe tov. şef al Serviciului de Secu 
Muscel, care s-a deplasat la Brădet cu încă 6 tov. printre care şi comandantul Miliției 
Muscel, căpitan Stoleru”. 

Torturat din nou de organele de Securitate, loan Florea-Cârlan confirmă că 
locul exact al adăpostului este cunoscut numai de Săndoiu. Deoarece plaiul Muntelui 
Ghiţu se întinde pe circa 15-20 km, s-a propus ca să fie „ghid” spre adăpostul 
partizanilor lancu Săndoiu, care lucra ca ţapinar la transportul plutelor de buşteni pe 
râul Vâlsan. Orgolios, maiorul nu acceptă ideea, temându-se, poate, că alţii vor raporta 
că meritul prinderii partizanilor le aparţine în exclusivitate lor... 

De aceea, trimite, cu loan Florea-Cârlan, „un tovarăş al său”, în dimineaţa zilei 
de 8 mai 1950, la ora 2,30, aceştia fiind urmaţi de un efectiv de 35 de militari de la 

Securitate şi Militie, sub conducerea maiorului Alimănescu, care îi însoțeau de la 
distanţă, pregătiţi să intervină în orice moment. Deoarece loan Florea-Cârlan dovedea 
nesiguranţă în depistarea pe teren a adăpostului, maiorul a dispus ca să i se dea „un 
trenci al său de miliţian şi şapca în cap, precum şi două încărcătoare de pistol 
mitralieră în mână”. loan Florea-Cârlan avea, însă, „vinele sucite şi inflamate” din 
cauza torturii la care fusese supus şi le-a arătat că nu putea duce în mâini 
încărcătoarele pistolului mitralieră. El intuise de ce maiorul îi dăduse mantaua şi 
şapca de miliţian... Ca deschizător de coloană, era o ţintă sigură pentru partizani... 
Deşi, la ora 10,30, ajung în vârful Muntelui Ghiţu, „informatorul” loan Florea-Cârlan 
„ungeşte drumul, spunând că mai este până la bordei”... Intenţia sa era, ca, într-un loc 
propice evadării, riscându-şi viaţa, să încerce să fugă, pentru a se salva, astfel, pe 
sine, dar şi pe partizani... 

Şi momentul propice s-a ivit: „Tov. oprind pe versantul Muntelui Ghiţu pe 
partea de sud spre satul Corbeni-Argeş, informatorul s-a ridicat de lângă tov. care îl 
avea în pază şi din mijlocul celorlaţi, a mascat că îşi face necesităţile şi fiind îmbrăcat 
în uniformă nu a atras atenţia tovarăşilor, crezând că este miliţian. La un moment dat, 
informatorul şi-a dat drumul într-o prăpastie în munte jos; s-a făcut poteră imediat dar 
nu a fost găsit”. [Dosar 11251.FD, vol. 1; cf. L-321]. 

Acţiunea continuă 

1950 iunie — Nedespărţiţi, Ilon V. Marinescu şi Constantin Jubleanu 
pleacă la Cândeşti, la rudele „doctorului” şi, apoi, urcă în munţi, la stâna din 
Jupâneasa, de unde au luat 10 kg brânză. Trec împreună peste munţii: Păpăul, lezerul 
Mic, lezerul Mare, Oticu, Mezea, Brătila, Ludişoru, Zârna, Urlea. La Urlea, iau bocancii 
unor turişti adevăraţi. Ajung la Valea Rea, unde stau de vorbă cu Petre Băieţel şi alţi 
ciobani, trec, apoi, pe Muntele Spinarea, în Plăişor, luând de la stână circa 15 kg 
brânză. Întâlnesc pe brigadierul Lemnaru cu care discută despre acţiunile Securităţii şi 
revin, în cele din urmă, la bordeiul din Cucute... 

lulie 14 — O reîntâlnire cu lon V. Marinescu şi Constantin Jubleanu, la 
Gruiul Negru, are darul de a atenua animozităţile dintre ei, partizanii locuind o 
săptămână împreună, în acelaşi bordei construit de lon Chirca şi colonelul Arsenescu 
în Coastele Cernatului, în vara anului trecut. [Dosar 1238, vol. 43; cf. L-330]. 

De aici, merg la Verona Băncescu care le dă „pansamente, sulfamide, o 
damigeană de vişinată, alimente”. 

Întrucât proviziile alimentare sunt pe sfârşite, partizanii plănuiesc în comun să 
facă imediat incursiuni la stânele din munţii: Păpăul, Groapei, Roşu şi Gruişorul. 
Formaţia de partizani compusă din: Toma şi Petre Arnăuţoiu, Titu, Maria şi Tică 
Jubleanu, lon V. Marinescu şi Maria Plop „atacă” stâna din Muntele Păpăul, unde era 
baciul Dobrescu din Bădeşti, şi iau o cantitate de 64 kg brânză, mălai şi 200 de ţigări, 


pe care Maria Plop şi Maria cu Titu Jubleanu le transportă şi depozitează, într-un 
bordei din Gura Vărsălatului. [Dosar 1238, vol. 43; cf. L-331]. 

Toma şi Petre Arnăuţoiu împreună cu lon V. Marinescu şi Tică Jubleanu „dau 
lovitura” la stâna din Muntele Groapele, de unde cumpără 40 kg brânză, achitând 
valoarea ei în bani baciului din Leiceşti-Retevoieşti (sic !). 

De la stâna din Muntele Roşu, al cărei responsabil era un anume Vasilescu 
din Pietroşani, se întorc cu 30 kg brânză şi mălai, pentru care confirmă, cu un bon, 
luarea lor fără plată. 

Rămân peste noapte în stână, coborând, a doua zi, la Gura Vărsălatului, unde 
îi aşteptau ceilalţi partizani... 

După o zi şi o noapte, merg cu toţii la baraca din Jugul Ursului, pentru a 
îngropa brânza procurată de la stâne. 

La stâna din Muntele Zănoaga, se duc doar fraţii Arnăuţoiu cu lon V. 
Marinescu şi Constantin Jubleanu. Baciul Gheorghe Dobrescu, originar din Muşăteşii, 
le dă 10 kg de brânză şi unt, dar şi informaţii privind acţiunile întreprinse de Securitate 
pentru prinderea lor. În formaţie completă, pornesc pe o potecă spre Muntele Gruişor. 

Sunt avertizaţi de doi ciobani din Domnești: „unul, Jacal, înalt şi blond, celălalt, 
mai tânăr, scurt şi brunet”, care mergeau cu alimente în Munţii Jepi, că s-au întâlnit cu 
patrule de militari care îi căutau. 

La stâna din Muntele Gruişor, găsesc pe „baciul lon Doldoran zis Boacă, pe 
lon larca zis Viperă şi un strungăraş”. [Dosar 1238, vol. 43; cf. L-332]. 

Aici, „recolta” e ceva mai bogată: 105 kg brânză şi nişte jintiţă. Un alt obiectiv: 
stâna din Muntele Malița le va spori provizia de brânză din bordeiul de la Curmătura 
Maliţei cu 27 kg. 

Contactul cu oamenii din munţi este, pentru partizani, generator de speranţe. 
Baciul Nică Badea, Năstase Berevoianu, lon Adămoiu, Nichita sau Vasile Tefeleu — toţi 
din Sboghiţeşti — sunt, pentru moment, punti de legătură cu comuna natală... 

Din adăpostul de la pădurea Mârna, reiau legăturile cu sprijinitorii lor fideli: 
Nicolae Adămoiu, lon P. Belu, Ecaterina Marinescu şi Ecaterina Mălureanu. Se 
schimbă informaţii utile, se transmit ecouri ale atacurilor de la stânele pe unde au fost. 

Un nou periplu prin munţii: Clăbucet, Lespezi, Zănoaga, Gruişor, Malita pare 
extrem de favorabil consolidării unităţii zdruncinate a grupului reîntregit al partizanilor. 
La Curmătura Maliţei, căile li se despart: Titu Jubleanu pleacă împreună cu cele două 
femei din grup spre Muntele Căpăţâna, iar Toma şi Petre Arnăuţoiu cu lon V. 
Marinescu şi Constantin Jubleanu merg, prin: Steiul Fâlfâiescului, Scara, Scărişoara, 
Galbena, spre Valea Rea, unde „doctorul” urma să primească o armă şi nişte cartuşe 
de la ciobanul Petre Băieţel... [Dosar 1238, vol. 43; cf. L-333]. 


Un cioban poet 

a Valea Rea, stau două zile şi o noapte, excelent prilej, desigur, pentru 

ciobanul-poet lonel P. Păunaş din Brăduleţ să le recite din baladele sale, 

în care personajele erau consăteni de-ai lui cunoscuţi partizanilor: „Î ştiţi 

pe Gheorghe Tomeci ? / Şi-a făcut casă pe beci...? / Casa-i casă, beciul- beci... / EI 

e tot Gheorghe Tomeci 1...”, versuri simple, ce ascundeau, însă, în ele, robusteţea 

caracterului unui om care, deşi se îmbogăţise, rămăsese acelaşi în relaţiile cu semenii 
săi din Galeș... 

Ciobanul-poet se autodefinea într-un soi de caracterizare care nu era departe 
de adevăr: „lonel P. Păunaş — / un băiat tare poznaş / şi, de fete, cam geambaş !... 
Probabil că i-a cântat şi pe ei, pe partizani, în versuri, poate că chiar le-a recitat vreo 
baladă despre isprăvile lor, dar, de teama Securităţii, se ferea să o spună oricui. O 
ţinea ascunsă, acolo, în inima lui, unde se născuse... 

E timp de vânat capre negre la Galbenele şi „doctorul cu Petre Băieţel 
pornesc într-acolo. Fraţii Arnăuţoiu şi Tică Jubleanu se întâlnesc pe plai cu Nae 
Vasilescu-Păcăneci, care îi cheamă să vină şi la stâna lor. 

La bordeiul din Căldarea Gălăşescu, găsesc, a doua zi, pe „Nae Vasilescu- 
Păcăneci, Gheorghe llie şi un copil, Gheorghe Şuţu, toţi din Domnești”. [idem]. 

A doua zi, partizanii fac o tragere la ţintă, în Căldarea Golănescului, probabil, 
cu arma adusă de Petre Băieţel. 


„Luriştii” 

mascati ai Securităţii 

ceeaşi mistificatoare Sentinţă 107, demonstrând un real dispreţ faţă de 

adevărata cauză a evenimentelor consemnate, va reproduce episodul 

sângeros din Muntele Gălăşescu într-o manieră specifică alchimiei 

minciunii preparate în laboratoarele de tortură ale Securităţii: „Pregătind noi asasinate, 

în cursul anului 1950, banda teroristă a hotărât să se deplaseze pe traseul turistic Sâmbăta-— 
Moldoveanu, în scopul de a întreprinde alte acte de teroare. 

După pregătirile făcute, un grup de terorişti formaţi din Arnăuţoiu Toma, 
Arnăuţoiu Petre, Marinescu loan şi Jubleanu Constantin s-a deplasat în muntele Gălăşescu 
pentru a pune în aplicare acţiunile pornite, iar un al doilea grup de terorişti format din 
Jubleanu Titu, Jubleanu Maria şi Plop Maria s-a deplasat în muntele Căpăţâna unde au 
fixat locul de întâlnire. 

La data de 2 septembrie 1950, Arnăuţoiu Toma, Arnăuţoiu Petre, Marinescu loan şi 
Jubleanu Constantin au atacat un grup de 5 turişti, dintre care au împuşcat mortal patru 
turişti. Printre victime se afla un organ al securităţii — plut. Ghervase Pais, muncitorul 
comunist Neniu Dumitru şi ing. Vente Teodor şi Tiron Maria. După ce teroriştii au comis 
acel asasinat ei au jefuit cadavrele victimelor luându-le actele şi îmbrăcămintea pe care le 


aveau asupra lor. Şi cu această ocazie teroriștii au acţionat cu mult cinism şi ferocitate. Deşi 
unul din bărbaţi a ridicat la un moment dat mâinile, a fost totuşi împuşcat, iar victima Tiron 
Maria care a fost la început rănită şi a cerut să i se lase viaţa, a fost şi ea împuşcată mortal. 

După asasinarea şi jefuirea cadavrelor, teroriştii au lăsat la locul crimei o fiţuică 
scrisă de ei prin care elogiau aceste fapte săvârşite şi amenințau cu noi asasinate. 

Apoi cele două grupuri de terorişti s-a întâlnit şi au împărţit bunurile jefuite”... 
[Dosar 1220/59; cf. L-694-707]. 

Derularea evenimentului percepută prin prisma partizanilor — posibile victime 
ale acestei capcane întinse de Securitate — proiectează lumini şi umbre care 
conturează dramatismul luptei partizanilor din Munţii Făgăraş siliţi să îndure nu numai 
vicisitudinile vieţii, dar şi vânătoarea continuă întreprinsă cu mijloace dintre cele mai 
perfide de către Securitate... 

Un grup de turişti format din bărbaţi şi femei care se îndreptau dinspre 
Fereastra Sâmbetei spre Muntele Moldoveanu fusese interceptat, în ziua de 31 
august 1950, în jurul orei 13, de Toma Arnăuţoiu şi de ciobanul Nicolae Vasilescu, 
originar din Domnești, conducătorul grupului de partizani fiind interesat să constate 
starea de spirit a populaţiei aflate sub dominaţia comunistă, dar să se informeze şi 
despre existenţa unor eventuale trupe de Securitate în zona montană. 

1950, septembrie 2— În Muntele Gălăşescu, la marginea Căldării 
Mioarelor, grupul de partizani format din: Toma Arnăuţoiu, Petre Arnăuţoiu, lon 
Marinescu şi Constantin Jubleanu în deplasare spre Fundătura Sâmbetei, observă, pe 
creasta muntelui, cinci persoane venind dinspre cabana Sâmbăta. Presupunând că 
sunt turişti, grupul de partizani organizează o ambuscadă, cu intenţia de a-i contacta. 

Ciobanul Ghiţă Ilie este trimis de către Toma Arnăuţoiu în „cercetare”, pentru 
a cere, chipurile, o ţigară, întrucât, fiind cu oile la păşunat în zona unde se aflau 
„turiştii”, nu putea fi suspectat că-i spionează dacă sunt sau nu înarmaţi. „Cercetaşul” 
observă că „turişti au „un pistol mic şi unul mare”, revine la Toma Arnăuţoiu şi-l 
informează despre acest „amănunt” determinant. Intuind, în urma informaţiei obţinute 
prin ciobanul Gheorghe llie, că ar fi, mai degrabă, o echipă mascată a Securităţii, 
partizanii iau măsuri de anihilare a oricăror tentative ale „turiştilor” de a-i captura. 

Mai ales că acest grup format din patru bărbaţi şi o femeie părea iremediabil 
„sedus” de magnifica imagine a celui mai înalt vârf al ţării, reparcurgând obsesiv 
traseul menţionat, pentru ca partizanii, care se aflau într-o misiune de aprovizionare pe 
Muntele Gălăşescu, să nu sesizeze „obiectivul” real al acestora. 

Aşadar, la 2 septembrie 1950, comandoul pare să izbutească în manevra 
perfidă de a-i „anihila” pe partizanii care au ieşit pe poteca de pe creastă, sperând într- 
o nouă „comunicare” cu „turiștii? montani... 

Ocupând poziţii de tragere, Petre Arnăuţoiu, lon Marinescu şi Constantin 
Jubleanu — contrariaţi de întârzierea apariţiei „turiştilor” pe care îi semnalaseră — decid 
să se desfăşoare în lanţ, urcând, astfel, spre pisc, de unde au observat că grupul 

„servea masa într-o groapă a piscului”. Somaţi de lon V. Marinescu să ridice mâinile, 
„turiştii” ripostează cu foc de arme automate. Pais Ghervase trage mai multe cartuşe, 
fără ca să lovească vreunul dintre partizani... 

Dispunându-se, în teren, pe poziţii diferite: lon Marinescu- pe pisc, Constantin 
Jubleanu- la est, Petre Arnăuţoiu- la vest, partizanii deschid un foc concentrat asupra 
grupului. Din grup, se desprinde Aurel Bârsan care fuge spre sud-est. Constantin 
Jubleanu aleargă în urmărirea lui... Toma Arnăuţoiu, observându-l, îl somează. Bârsan 
se predă şi este legat cu mâinile la spate... 

Un schimb puternic de focuri care a durat circa 10 minute s-a soldat cu 
uciderea a trei dintre „turişti” şi rănirea gravă a inginerei Maria Tiron. Pentru a-i curma 
suferinţele, Ilon V. Marinescu a împuşcat-o mortal cu pistolul său Parabelum, deşi ea l- 
ar fi implorat „să-i lase viaţa”... 

Constantin Jubleanu şi Toma Arnăuţoiu apar cu ostatecul Bârsan Aurel, care îi 
minte că este cizmar din lleni-Făgăraş, şi, pentru că-l împuşcase pe şeful postului de 
miliţie din satul său natal, fugise în munţi şi fusese prins, la un bordei din Berivoiu, de 
către cei patru din grup, pe care îi deconspiră ca fiind oameni ai Securităţii... Povestea 
părând extrem de convingătoare, Bârsan Aurel a fost eliberat, deşi lon V. Marinescu 
insistase ca ostatecul să fie împuşcat, intuind că le ascundea adevărul. 

Şi, nu se înşelase !... În «Schita privind locul săvârșirii actului terorist de pe 
muntele Gălăşescu» redactată de Securitate, se precizau gradele militare ale 
„turiştilor”: toţi cei cinci erau plutonieri majori ai Securităţii, lista fiind deschisă chiar de 
Bârsan Aurel, urmat de: Pais Ghervase, Neniu Dumitru, Venter Teodor, Maria Tiron. 
Ultimii doi erau ingineri „pare-mi-se din Ministerul Comerţului Exterior”, precum 
menţiona, în «Procesul verbal de interogatoriu din 4 februarie 1959», unul dintre 
participanţii la acţiunea din Muntele Gălăşescu, Petre Arnăuţoiu, care fusese în 
posesia actelor de identitate ale „turiştilor”. „Turiştii-securişti” erau dotați cu armament 
superior: „două pistoale automate Schmaiser, 28-30 cartuşe, două pistolete Ceska de 
7,65, înarmate amândouă şi lipsind şi cartuşe din încărcătoare'-— probă indubitabilă 
pentru partizani asupra caracterului „paşnic” al turismului lor montan. [Dosar 1238, vol. 43; 
cf. L-336]. 

Capturând cele patru raniţe încărcate cu alimente şi haine, partizanii merg la 
stână şi îi informează pe ciobanii Nicolae Vasilescu şi Gheorghe llie, despre 
deznodământul întâlnirii lor cu „turiştii”, rugându-i să coboare la Sâmbăta, pentru a afla 
Securitatea că „persoane necunoscute au atacat un grup de turişti şi i-au împuşcat”. 
[Dosar 1238, vol. 44; cf. L—343]. 

Bârsan Aurel, securistul laş ce s-a predat fără să lupte, „cizmarul 
contrarevoluţionar”, va apărea, în calitate de martor al Securităţii, în procesul intentat 
ciobanilor Gheorghe llie şi Nicolae Vasilescu, care au adăpostit şi hrănit, între 29 
august şi 3 septembrie 1950, pe partizanii implicaţi în uciderea „turiştilor”, proces 
regizat de Tribunalul Militar din Oraşul Stalin, la 15 martie 1951. De altfel, sentinţa 

Tribunalului Militar inserează informaţia: „Plut. de sec. Bîrsan Aurel fiind lăsat liber de 
bandiți a coborit îndată de pe munte în com. Ucea-Făgăraş aducînd la cunoştinţă 
telefonic organelor securităţii cele întimplate”. 

Actul de acuzare, extrem de abil redactat, menţionează, printre „turişti”, doar 
„un organ al securităţii, plutonierul Ghervase Paiş”, ceilalţi fiind, potrivit aceleiaşi surse, 
„muncitorul comunist Neniu Dumitru, inginerul Vente Teodor şi Tiron Maria”. 

Tribunalul Militar al Regiunii a Il-a subordonat total odiosului regim comunist îi 
va acuza pe partizani pentru jefuirea cadavrelor de „acte şi de îmbrăcăminte” !... 

Nici un cuvânt, însă, despre capturarea unor arme care au intrat în „arsenalul” 
Rezistenței !... 

„Nevinovaţii turişti - menţionează memorialistul Alexandru Marinescu - erau 
înarmaţi până în dinţi !...”. 

Veridicitatea constatării nu poate fi contestată, întrucât, în însăşi sentinţa 
pronunţată în cazul Mariei Plop, se consemnează: „Inculpata a primit spre folosință un 
pistol automat capturat cu ocazia atacului de pe muntele Gălăşescu” - indiciu cert că 
sursa turistică” de armament a fost apreciabilă, de vreme ce partizanii au oferit un 
asemenea tip de armă chiar şi unei femei din grup, iar preotul Nicolae Andreescu din 
Poenărei, potrivit sentinţei, „a primit de la bandiți lucruri jefuite ca: ceasuri de mână 
Doxa, binoclu şi multe alte obiecte” provenind de la atât de dotaţii „turişti” din munţi... 

După identificarea victimelor, partizanii ascund o parte dintre obiectele care au 
aparţinut acestora sub nişte pietre, în Cheile Gălăşescului, ieşind, apoi, prin Fereastra 
Sâmbetei, spre Urlea. 

La bordeiul sterparilor din Hârtopul Leaotei, au întâlnit patru-cinci ciobani din 
Corbşori cu care au luat masa împreună, partizanii povestindu-le despre întâlnirea cu 
„turiştii” din Muntele Gălăşescu. 

Trecând peste Muntele Boureţu, au ajuns în Muntele Căpăţâna, unde erau 
aşteptaţi de: Titu Jubleanu, Maria Jubleanu şi Maria Plop, cărora le-au relatat pe larg 
întâlnirea cu securiştii-turişti, deznodământul ei, dându-le fiecăruia obiecte care au 
aparţinut victimelor confruntării cu Securitatea din Muntele Gălăşescu: lui Titu şi Mariei 
Jubleanu — câte o pereche de ghete, iar Mariei Plop — obiecte de îmbrăcăminte. [Dosar 
1238, vol. 43; cf. L-361]. 

În ziua următoare, au plecat, luând nişte mălai pe care îl depozitaseră la 
Izvorul Porcului şi, trecând prin munţii: Spinarea, Preotesele, Gruişorul, Zănoaga, 
Lespezi, Clăbucet, au ajuns la Mârna, unde îl întâlnesc întâmplător pe lon Doniacu din 
Nucşoara, care „căuta iarbă pentru oi”... 

Omul era revoltat pe autorităţi, din cauza înăspririi cotelor şi „se manifesta 
duşmănos faţă de regimul comunist”. 

Susţinătorii devotați ai partizanilor sunt, şi acum, alături de ei... Nicolae 
Adămoiu le aduce alimente şi le cumpără, din banii lor, zahăr şi tutun. lon P. Belu 
intermediază, prin Elisabeta Rizea şi fiica acesteia, Laurenţia, procurarea unui aparat 


de radio Braun de la un fervent susţinător al mişcării de rezistenţă, economistul 
Nicolae lonescu, originar din Domnești. [Idem]. 

Se continuă, în acelaşi timp, aprovizionarea de la stânele din munţi. Petre 
Arnăuţoiu, Constantin Jubleanu şi lon V. Marinescu merg la stâna din Poienile 
Vâlsanului, unde împuşcă un porc de 60-70 kg. 


Reacţia imediată a Securităţii 


erviciul Judeţean de Securitate Muscel cere, la 16 noiembrie 1950, 

Biroului de Securitate Domnești, prin adresa nr. 116/19563, să dispună 

„măsuri urgente pentru a face investigaţii amănunțite” despre implicarea 
ciobanilor: Gheorghe llie zis Vacă, Vasilescu Nicolae şi Petre Nicolae zis Băieţel din 
Domneşti-Muscel, Măriuţ V. lon zis Berechetoiu din Corbi-Muscel şi Bratu |. Dumitru 
din Brăduleţ-Argeş în uciderea „turiştilor” din Muntele Gălăşescu. 

Semnatarul ordinului, torţionarul căpitan lon Cârnu, era interesat, în mod 
special, dacă Gheorghe llie fumează, ştiind că el ceruse o ţigară „turiştilor” — pretext 
pentru a-i spiona dacă deţin sau nu armament... În acest caz, gradul de vinovăţie al 
ciobanului era mult mai mare, pentru că acesta declarase că nu fumează şi, deci, 
susţinea, în apărarea sa, că nu avea de ce să ceară o ţigară... Amănuntul i se părea 
semnificativ şi atârna considerabil în stabilirea pedepsei... 

Prin Sentința nr. 415, pronunţată în şedinţa publică din 30 martie 1951, 
Tribunalul Militar al Oraşului Stalin acuza pe ciobanul Gheorghe llie pentru „crima de 
favorizare a infractorilor”, iar pe Vasilescu Nicolae şi Petru Nicolae, pentru „crima de 
favorizare a infractorilor prin omisiunea denunţării”, condamnându-i pe ultimii „la câte 
un an închisoare şi câte 4000 lei cheltuieli de judecată”. [Dosar 1238, vol. 49; cf. L-360]. 


Penetrarea 
_ cordonului de Securitate 
eptembrie 5-6 — ln istoria Grupării de partizani «Haiducii 


Muscelului», se prefigurează o nouă tactică extrem de periculoasă: 
aprovizionarea cu armament şi alimente din zona limitrofă sudică a 
comunei Nucşoara, situată în spatele perimetrului controlat permanent de Securitate. 

Era un act, cumva, demenţial să te strecori, printre cordoanele de militari, spre 
o sursă sigură de aprovizionare cu muniţie, act determinat, însă, de epuizarea 
cartuşelor pe care le procuraseră cu extremă dificultate. 

Momentul iniţial al acestei acţiuni este redat într-o relatare ce sfidează orice 
logică a precauţiei care le guvernase, totuşi, lupta în munţi. Partizanii par să se simtă 
mai în mediul lor şi acţionează cu extrem de puţină prudenţă. 

Astfel, Toma Arnăuţoiu, Petre Arnăuţoiu, lon V. Marinescu şi Titu Jubleanu 
trec, în noaptea de 5 septembrie — când Securitatea era în alertă după recentul 

incident din Muntele Gălăşescu ! — prin chiar centrul comunei Corbi, pentru a-l vizita pe 
învățătorul lon Mica, cumnat cu Petre Arnăuţoiu, având ca destinatar pe distinsul 
învăţător din Poenărei, Gheorghe Popescu, sursa preconizată de aprovizionare cu 
muniţie. 

Toma Arnăuţoiu va relata detaliat această incursiune disperată, în cursul 
interogatoriului din 18 august 1958 de la Securitatea din Piteşti: „La data de 5-6 
septembrie 1950, am plecat împreună cu lon Marinescu, Petre Arnăuţoiu şi Titu 
Jubleanu spre Poinărei la înv. Gheorghe Popescu ca să ne dea nişte muniţie. Ceilalţi 
trei membri ai bandei au rămas la Mirna, ne aşteptau pe noi. 

În drum spre Poinărei am trecut pela Ecaterina Mălureanu cu care am stat de 
vorbă şi i-a spus lon Marinescu că mergem la Popescu Gheorghe. Cu această ocazie 
am trecut pela lon Mica şi am stat puţin de vorbă cu el după care ne-am continuat 
drumul spre Poinărei. Ajunşi în acest loc, a mers Marinescu lon acasă la Popescu şi 
noi l-am aşteptat în marginea izlazului în plantaţia de brazi. Dimineaţa a venit lon 
Marinescu cu Gheorghe Popescu la noi şi am discutat cu acesta timp de o oră. Cu 
Popescu Gheorghe am discutat despre muniţie şi despre ciocnirile pe care le-am avut 
cu organele de securitate. Am discutat şi despre actul de teroare săvirşit de noi şi am 
comentat duşmănos la adresa regimului democrat din R.P.R. 

La propunerea lui Popescu Gheorghe am rămas în ziua aceia în pădure în 
marginea plantaţiei de brazi şi la prânz a venit la noi cu alimente însoţit de fiul lui, 
Gogu Popescu. Când a venit la noi ne-a spus că au apărut în com. Nucşoara mai 
multe maşini cu securitate şi a văzut o maşină mică trecînd cu un ofiţer superior. 

Atunci ne-am hotărât să rămiînem în acest punct citeva zile. Am stat în pădure 
cîteva zile unde ne aduceau alimente Popescu Gheorghe şi fiul său Gogu Popescu şi 
ne-am întîlnit şi cu soţia lui Popescu Gheorghe anume Maria Popescu care a venit cu 
alimente împreună cu fiul ei la grajd. Am purtat discuţii duşmănoase cu Popescu 
Gheorghe şi cu Gogu Popescu spunîndu-le ca va cădea regimul democrat din R.P.R. 

Tot de aici ne-am dus într-o seară însoţiţi de Gheorghe Popescu la pr. lon 
Constantinescu pe care intentionam să-l recrutăm în bandă. 

Noi am rămas în grădină iar lon Marinescu a mers acasă la Constantinescu 
lon s-a suit pe sală, a ciocănit la uşă şi a strigat pe gazdă. Cineva din năuntru a încuiat 
uşa şi atunci lon Marinescu a scris — formând litere cu nuci — în curte „un bun romîn nu 
încuie uşa unui...” după care a revenit la noi şi am plecat către plantație. 

Tot de aici am mers în punctul „Zgaia” unde am avut o întîlnire cu lon Mica 
luînd parte şi Popescu Gheorghe. Ne-a dat diferite informaţii, ne-a adus şi ceva 
alimente şi am comentat duşmănos la adresa regimului democrat popular din R.P.R. 

M-am reîntors la Poinărei în pădure şi ne-a adus Gheorghe Popescu 120 
cartuşe de pistol 9 m.m. lung. pe care le-a luat de la Popescu din Muşeteşti. Ne-a adus 


3000 lei de la Grigore Poinăreanu şi Victoriţa Bera şi nişte cărţi de joc. Tot atunci ne-a 
spus că în podul bisericii Poinărei se aflau arma Z.B şi 50 cartuşe (...). 

La jumătatea lunei sept. 1950 am plecat din Poinărei şi am trecut pela Corbi, 
am urcat la Plătica — Bahna Rusului, gura Cernatului, Mirna, unde am găsit pe 
Constantin Jubleanu, Maria Jubleanu şi pe Maria Plop cărora le-am spus despre 
activitatea noastră şi despre legăturile noastre pe care le-am avut în perioada cât am 
fost la Poinărei.” [Dosar 1238, vol. 43; cf. L—362-364]. 

În perioada deplasării la Poenărei, potrivit declaraţiei lui Petre Arnăuţoiu 
consemnate în procesul verbal de interogatoriu din 4 februarie 1959: „Popescu 
Gheorghe ne-a informat că în partea de nord-vest a satului Nucşoara şi Slatina se 
găseşte armată şi au fost instalate posturi fixe, că cetăţenii care se întorc din munte 
sînt întrebaţi de organele securităţii pentru a afla informaţii despre bandă şi că în 
muntele Dobroneagu s-a întreprins o acţiune cu mulţi militari şi la care au luat parte 
mai mulţi cetăţeni din Nucşoara.”. 

Partizanii se convinseseră „pe viu”, în perioada dintre 5 şi 15 septembrie 
1950, că satul de interfluviu Poenărei — a cărui altitudine maximă atinge cota de 895 m 
- oferea o vizibilitate perfectă pentru observarea deplasării unor unităţi militare ale 
Securităţii pe drumurile de acces de la Piteşti, Câmpulung-Muscel sau Curtea de 
Argeş spre Munţii Făgăraş, pe valea Râului Doamnei. 

Se asigura un adăpost excelent, în grajdul familiei învățătorului Gheorghe 
Popescu, situat în apropierea plantaţiei de brazi, loc care, în caz de extremă 
necesitate, ar fi constituit un spaţiu propice refugierii imediate în pădurile seculare de 
pe versanţii dealurilor. 

De asemenea, problema aprovizionării cu alimente era, parţial, rezolvată, 
deoarece familia învățătorului se dovedise mai mult decât generoasă în asigurarea 
hranei lor, iar racolarea posibililor susţinători în acest domeniu nu li se părea deloc o 
problemă insurmontabilă. 

Elementul determinant al plasării Poenăreiului într-o arie de refugiu temporar îl 
constituia, desigur, posibilitatea aprovizionării cu armament şi muniţie, din „arsenalul” 
personal al lui Gheorghe Popescu depozitat - fără ştirea preotului paroh loan 
Constantinescu — în podul Bisericii de lemn «Cuvioasa Paraschiva» din Poenărei 
amplasată peste drum de casa învățătorului... 

După deplasarea în Poenărei, partizanii se întorc la Mârna, continuând relaţiile 
cu: Ecaterina Mălureanu, Ecaterina Marinescu, lon P. Belu şi Nicolae Adămoiu, care îi 
aprovizionează cu alimente şi articole de îmbrăcăminte. [Dosar 1238, vol. 43; cf. L-364]. 
Constantin Jubleanu „sustrage” cartofi dintr-o holdă a lui Niculae Pulpea, cu acordul 
soţiei acestuia, care îi era verişoară... 

Pregătirile pentru iarnă încep cu amenajarea unui bordei în Căldarea Nisipilor, 
unde îşi aduc alimentele depozitate temporar la Izvorul cu Porci, Spinarea şi Malita... 


Din Cheile Gălăşescului, lon V. Marinescu, Constantin Jubleanu, Petre 
Arnăuţoiu şi Maria Plop recuperează obiectele ascunse sub nişte pietre, după 
incidentul cu „turiştii” Securităţii. [Dosar 1238, vol. 43; cf. L-364]. 

Revin la Mârna şi iau legătura, printr-o „căsuţă poştală” făcută într-un fag de la 
Muşchiosul, cu: lon P. Belu, care le aduce „nişte pantaloni şi o oală cu untură”, 
Elisabeta Rizea îi alimentează cu „marmeladă, fasole şi prune uscate”, Ecaterina 
Marinescu şi Nicolae Adămoiu, cu „alimente şi ţigări”. 

De la proprietatea lui lon Năstase din satul Slatina, fraţii Arnăuţoiu şi Maria 
Plop culeg pe furiş mere, din care prepară marmeladă... 

În octombrie, partizanii se reîntorc la Nisipi, pentru a termina construcţia 
bordeiului în care se hotărâseră să ierneze. 

În luna noiembrie, găsesc, în „căsuţa poştală” din fag, un bilet prin care lon P. 
Belu îi anunţa despre arestările făcute de Securitate, avertizându-i pe lon Marinescu şi 
Constantin Jubleanu să evite să mai meargă la Ecaterina Mălureanu, „fiindcă acolo se 
află un post de pândă al Securităţii”... [Dosar 1238, vol. 43; cf. L-365]. 

Dintr-o cireadă de vite de la Gruiul Negru, fac rătăcit un vitel pe care îl taie şi-l 
depozitează în bordeiul din Nisipi. De la o lucrare nepăzită din Muntele Basa, iau 
fasole uitată parcă acolo. Într-o exploatare părăsită de pe Muntele Spinarea, găsesc 
„sare şi nişte fasole”. Aprovizionarea de iarnă devine o adevărată obsesie pentru 
partizani... Deşi fuseseră avertizaţi că Elisabeta Mălureanu este pusă sub urmărire 
permanentă, femeia reuşeşte să le trimită „nişte fasole şi lână”. 

Pentru că iarna se apropia vertiginos, iar munţii nu ofereau un adăpost prea 
sigur, partizanii putând fi uşor depistaţi după fumul care ieşea din bordei sau după 
urmele lăsate pe zăpadă, soluţia ideală ar fi fost, în opinia Elisabetei Rizea, 
adăpostirea, până în primăvara anului viitor, în casa proprietarului Nicolae Băşoiu din 
Stăneşti, un fervent admirator al luptei lor împotriva comunismului, „chiabur” care îşi 
exprimase dorinţa de a-i găzdui pe partizani, împotriva oricărei raţiuni elementare de 
asigurare a propriei libertăţi. 

Casa sa etajată, amplasată în inima satului, în dreapta drumului Domnești- 
Nucşoara, la circa 3 km distanţă de Biroul de Securitate Domnești — a cărui principală 
activitate o constituia prinderea partizanilor — atrăgea, oricum, atenţia tuturor 
trecătorilor prin stilul arhitectural şi prin cromatica diferite în raport cu casele cumva 
uniformizate tipologic din localitate. 

Era o idee sinucigaşă ca, într-o asemenea casă situată la marginea unui drum 
pe care treceau curent, spre munte, unităţi ale Securităţii, să adăposteşti un grup de 
şase partizani, fără să se trezească bănuieli în sat !... 

Decembrie 5 — La baraca de la Cărnărie, Toma şi Petre Arnăuţoiu au 
întâlnit pe lancu Tefeleu şi un văr al acestuia, care i-au găzduit o noapte şi ospătat cu 
mâncare şi cu ţuică. lancu Tefeleu le-a dat ideea să profite de urcarea unei caravane 

la Muntele Oticu, cu alimente destinate lucrătorilor de acolo, întrucât caravana, fiind 
însoţită doar de femei, ar constitui o „sursă de aprovizionare” fără emoţii, mai ales că 
oamenii Securităţii fuseseră retraşi din munţi, pentru a participa la alegerile de deputaţi 
în sfaturile populare din 3 decembrie 1950. 

După ce parcurg împreună drumul până la Surlele, lancu Tefeleu şi vărul său 
se despart de fraţii Arnăuţoiu, plecând spre Oticu. Toma şi Petre Arnăuţoiu au aşteptat 
caravana însoţită de Ecaterina Regep, Ecaterina Ciungu şi fiica ei, Vasilica Ciungu, 
„uşurând-o” de „o ladă şi jumătate de marmeladă şi 1200 de ţigări”. Merg, apoi, la 
Surlele, unde Constantin T. Samoilă le dă „nişte sloi (carne conservată în seu), 200 
ţigări şi 25 kg mălai” pe care cei doi le-au dus la Nisipi. 

La 8 decembrie, fiind descoperiţi de organele Securităţii, vor fi siliţi să 
părăsească bordeiul. [Dosar 1238, vol. 43; cf. L-366]. 

Vendetă 
în Munţii Clăbucet 
entinţa nr. 107 fixează, printre alte capete de acuzare a participanţilor la 

r armată anticomunistă de pe versanții sudici ai Muntilor 

Făgăraş, „atacul săvârşit, în apropierea Muntelui Clăbucet, la 9 iulie 1950, de 
Jubleanu Constantin şi Marinescu Ioan, atac pregătit împreună cu inculpatul Jubleanu Titu 
asupra unor cetăţeni din comuna Nucşoara care se deplasau în munţi pentru rezolvarea 
unor probleme de interes obştesc, împuşcând mortal pe Banu Gheorghe zis Darie, fost 
preşedinte al cooperativei din Nucşoara şi rănind grav în acest timp pe Băncescu Ion, fost şef 
de secţie la aceeaşi cooperativă”. [Dosar 1220/59; cf. L-694-707]. 

Acţionând contra comunismului, implicit împotriva activiştilor de partid şi de 
stat recrutaţi dintre indivizi lipsiţi de personalitate, corupți, uşor manevrabili în 
consecinţă, rezistenţa armată din munţi a constituit un indiciu că teoria „invincibilităţii” 
sistemului represiv este la fel de absurdă ca însuşi sistemul care a generat-o, a 
menţinut vie făclia speranţei în libertate, dar a reprezentat şi un permanent avertisment 
pentru prea zeloşii susţinători ai regimului totalitar. Moderaţia manifestată faţă de 
populaţia supusă unor îndatoriri fiscale de tip fanariot de către unii slujbaşi din zonă 
devotați statului comunist se explică prin intransigenţa confirmată de Rezistență 
împotriva celor compromişi care acționau direct, ca „ochi şi urechi” ale Securităţii. 

A plătit cu viaţa, pentru fidelitatea lui complicitară, Banu Gheorghe zis Darie, 
preşedintele Cooperativei de consum din Nucşoara, iar locţiitorul său, Băncescu lon, a 
fost grav rănit în ziua de 9 iulie 1950, în apropierea Muntelui Clăbucet, în urma unui 
conflict cu partizanii lon V. Marinescu şi Constantin Jubleanu. Avertismentul acesta a 
avut ecoul scontat de către membrii rezistenţei în localităţile montane din zonă, 
temperând tendinţele acaparatoare ale slujbaşilor puterii comuniste. 

lulie 1950 — Toma Arnăuţoiu se întâlneşte, la Şipotul lui Matei, cu Nae 
al Firii zis Ţulucă din Secături, dar şi cu lon P. Belu, care îl informează despre uciderea 


lui Darie Banu şi rănirea gravă a lui lon Băncescu la Savlea; după alţii, la Poiana 
Gorlea, ori Şaua Corbi. [Dosar 1238, vol. 43; cf. L-367]. 

Reconstituirea incidentului prin declaraţia unui participant fixează temporal 
declanşarea acestuia. Martorul Şerban l|. Miron din Nucşoara afirmă că „s-a petrecut 
în ziua de 9 iulie 1950, când câteva sute de cetăţeni mergeau la Muntele Gruişorul, 
pentru miţuitul mieilor”. „Darie Banu, care mergea pe cal, a fost lovit de glonţ în cap, iar 
Băncescu Gh. lon în spate, în regiunea omoplatului stâng, glontele ieşind prin 
subţioară; el mai avea o rană şi la mâna stângă”. Miron Şerban e obligat să declare că 
„bandiții tocmai din motive politice au atacat şi împuşcat pe cei de mai sus”. [Dosar 1238, 
vol. 47; cf. L—369]. 

Printre oamenii care îl transportau pe Băncescu Gh. lon, grav rănit, era şi 
Nicolae Adămoiu, un susţinător fidel al partizanilor. Martorul declară că „era urmărită şi 
Niduţa lui Emilian Berevoianu, membră P.M.R., dar a reuşit să fugă călare”. [Idem]. 

Darie Banu fusese preşedintele Cooperativei Nucşoara şi responsabilul stânei 
din Muntele Poiana, iar Băncescu Gh. lon — funcţionar la Cooperativa Nucşoara şi 
responsabilul unui cuptor de var. Băncescu Gh. lon va relata, astfel, incidentul: „În 
punctul Şaua Corbi, dintre Clăbucet şi Sf. Ilie, am fost împuşcat în plămânul stâng de 
bandiți. Cu o jumătate de oră mai înainte, tot în acest punct, a fost împuşcat mortal 
cetăţeanul Darie Banu”. [Dosar 1238, vol. 47; cf. L-372]. Internat timp de 18 săptămâni în 
Spitalul Domneşti, Băncescu Gh. lon s-a ales cu „două coaste lipsă”. [Dosar 1238, vol. 47; 
cf. L-372]. El va nominaliza, la Securitate, ca făcând parte dintre sprijinitorii „bandei 
teroriste” pe: Cujbescu Toma care le-a dat acestora „alimente şi muniţie”, pe lon 
Oproiu, lon Preda şi Rizea Elisabeta. [Dosar 1238, vol. 47; cf. L-373]. 

La 14 iulie 1950, Biroul de Securitate Domneşti raporta Serviciului Judeţean 
de Securitate Muscel că „nu s-a putut indentifica autorii precis care a săvârşit această 
crimă” (sic !), doar Luca Tefeleu a observat „un individ în uniformă kaki şi caschetă în 
cap ascuns după o butură”, care l-ar fi ameninţat că „dacă nu-şi vede de drum îl 
împuşcă”. Sublocotenentul |. Micu, autorul raportului, se putea felicita, fiindcă 
„descoperise” motivele atacului de pe plai: „Cu ocazia naţionalizării caselor lui lancu 
Arnăuţoiu, a luat şi Darie Banu parte fapt pentru care bandiții l-a ameninţat printr'o 
scrisoare anonimă că îl va împuşca. Amândouă victimele în toate şedinţele punea 
problema ca fiecare să-şi dea mai mult interesul pentru descoperirea acestei bande”. 
[Dosar 11251.FD, vol. 2; cf. L-374]. 

„În ceea ce priveşte starea de spirit a populaţiei în urma acestei crime — după 
cum menţiona el în raport — s'a constatat că o parte din cetăţeni sunt stăpâniţi de frică 
nemaiavând corajul a mai pleca pe munte sau a mai umbla noaptea prin sat şi în 
special membri de Partid care aceştia spun că sar putea să omoare şi pe ei”. [idem]. 
Învinuit de organizarea „actului terorist”, Jubleanu Titu considera că adevărata cauză a 
acestuia ar fi constituit-o faptul că „Marinescu lon a fost informat de mama sa cum 
Băncescu lon şi Darie Banu, membri PMR şi funcţionari la sfatul popular, i-au comasat 


un teren în izlazul comunal”, acesta s-ar fi exprimat, fată de familia Jubleanu, că „le va 
plăti el”, hotărându-se să-i împuşte pe amândoi. [Dosar 1238, vol. 45; cf. L-375]. 

În însemnările scrise de fiul său, la solicitarea lui Toma Arnăuţoiu, pe un caiet 
descoperit de Securitate — sursă nefastă de informaţii care a dus la înfundarea în 
închisorile comuniste a zeci de sprijinitori ai rezistenţei din munţi, Constantin Jubleanu 
reda simplu, ca într-un reportaj redactat de un condamnat acuzat de o crimă, pentru 
care se disculpă, transferând întreaga vină partenerului, momentul atacului de pe 
plaiul Clăbucetului: „Şi a venit şi ziua cînd trebuia să urce nucşorenii la miţuit şi seara 
mi-a spus <Marinescu lon> că dacă trece Darie sau lon al Mariţii <Băncescu> şi alţii 
ca el îi împuşcă. Cînd am auzit am rămas mirat dar n-am avut ce face şi am acceptat. 
De la o vreme au început să urce şi la un moment dat auzim pe Darie strigînd şi cum l- 
am auzit mi-a şi intrat un fier în inimă. Cum a ajuns în dreptul nostru a tras un foc şi nu 
l-a lovit. Atunci calul care era călare pe el s-a speriat şi el fiind cam pilit a căzut jos şi 
atunci a tras al doilea foc şi l-a pus bine. Atunci mi-a luat carabina şi s-a mutat în altă 
parte şi atunci trecea şi lon al Mariţii şi cum l-a văzut a tras în el şi l-a dat grămadă. 
Atunci cînd am văzut l-am chemat să mergem şi am plecat în jos pînă la stînă”. [Dosar 
1238, vol. 48; cf. L-375]. 

Motivând, cu „argumentele” lor, ineficienta măsurilor întreprinse pentru 
prinderea partizanilor, „din cauză că aceştia nu au un loc stabil, fiind în continuă 
mişcare”, căpitanul |. Cârnu şi locotenentul Şt. Marinescu de la Serviciul de Securitate 
Muşcel raportau, prin adresa nr. 1 /13763 din 15 august 1950, Direcţiei Regionale a 
Securităţii Poporului Piteşti, măsurile întreprinse pentru „depistarea şi prinderea bandei 
care acţionează în partea de nord-vest a judeţului Muşcel”: „Acest serviciu a trimis în 
prima jumătate a lunei lulie a.c. un număr de 9 tovarăşi în munţii din acea regiune, iar 
pe data de 17 lulie a.c. în colaborare cu organele Miliției şi informatori de încredere, 
membrii P.M.R., au plecat în acea regiune un număr de 36 tovarăşi, care au stat 15 
zile însă rezultate au fost negative, bandiții nefăcându-şi apariţia. În momentul de faţă 
se află plecată o patrulă compusă din 10 subofiteri de Miliție, sub comanda tovarăşului 
Locotenent de Securitate Tatu Gheorghe pentru depistarea şi nimicirea acestei bande. 
Deasemeni s'au recrutat informatori şi s'au trimis în munte fiind prelucraţi temeinic cu 
scopul de a se introduce în rândurile lor şi la momentul oportun să anunţe organele 
noastre, unde aceştia îşi au ascunzişul.”. [Dosar 11251.FD, vol. 1; cf. L-378]. 


„Răsplătirea” 

informatorilor Securităţii 

entinţa nr. 107 surprinde atitudinea fermă manifestată de partizani faţă de 

informatorii Securităţii, referindu-se, în speţă, la cazul ciobanului 

Gheorghe Săndoaia zis Gabrian din satul Muşăteşti, care denunţase 

brigadierului silvic Zidaru locul unde se ascundeau, în august 1949, partizanii în 
pădurea Cucute. 

„Avertismentul” va fi prilejuit de incursiunea partizanilor la stâna unde Gabrian 
era, acum, cioban: «La atacul stînei din Valea Lungă din iunie 1950, inculpaţii Toma 
Arnăuţoiu şi Titu Jubleanu au tras repetate focuri de armă în spre ciobanul Săndoaie 
Gheorghe, care a reuşit să scape prin fugă şi despre care teroriştii cunoşteau faptul că a 
informat organele de stat despre existenţa lor într-un anumit loc. De aceea membrii bandei 
au urmărit să-l ucidă». [Dosar 1220/59; cf. L-694-707]. 

În interogatoriul din 9 august 1959, Toma Arnăuţoiu, acuzat de „tentativă de 
ucidere” a ciobanului Gabrian, formulează o altă variantă a desfăşurării „actului 
terorist”, implicând în el cu totul alţi protagonişti: „În luna mai sau la începutul lunei 
iunie 1950, Marinescu lon şi Ctin Jubleanu au mers şi au atacat stîna din muntele 
Valea Lungă jefuind-o, de unde au luat 15 kg brînză, baci fiind Aurică Blănaru din 
Muşeteşti. În apropiere de stînă Marinescu lon a somat pe ciobanul Gabrian din 
Muşeteşti şi acestuia fiindu-i frică, Ilon Marinescu a tras trei focuri de pistol asupra lui 
vrînd să-l împuşte. Ciobanul respectiv a reuşit să scape cu fuga”. [Dosar 1238, vol. 43; cf. 
L—379]. 

Ce declară, însă, ciobanul respectiv despre descoperirea bordeiului din 
pădurea Cucute ?... 

„În anul 1949 am fost cioban în muntele Clăbucet. În vara acelui an, mai 
precis prin luna septembrie, într-una din zile, subsemnatul şi împreună cu un coleg al 
meu numitul Rotaru Nicolae, am mers cu oile la păşunat în pădurea Steurul şi Cucute. 

Cînd am ajuns în pădurea Cucute ciinii noştri au început să latre şi să alerge 
în vale. Numitul Rotaru Nicolae s-a dus să vadă ce este. Acesta, revenind imediat la 
mine, mi-a spus că a dat peste un bordei de banditi... Atunci am plecat amindoi către 
acel bordei dar nu am ajuns la bordei, pentru că, în întîmpinarea noastră, au venit doi 
bandiți şi anume: Arnăuţoiu Toma, fost ofiţer, însoţit de Titu Jubleanu. Aceştia ne-au 
somat ameninţindu-ne cu armele cu care erau înarmaţi. Ne-au comandat scurt şi 
ameninţător să ridicăm mîinile sus. Am executat de teamă şi a căşunat asupra mea 
numitul Arnăuţoiu Toma. Acesta mi-a făcut percheziţie, mi-a svirlit ciomagul şi mi-a 
poruncit să mă aşez jos. În continuare, atit pe mine cît şi pe Rotaru Nicolae ne-au 
ameninţat să nu spunem nimănui că ne-au întîlnit ei acolo. Noi le-am promis de frică 
că nu le vom denunța prezenţa lor în acel loc. 

Dar cînd am ajuns la stînă, numitul Rotaru Nicolae, întîlnind un organ de 
miliţie i-a spus acestuia cele întîimplate. După aceea, am mers călăuză, cu organele de 
stat la locul în cauză, dar bandiții plecaseră. 

În anul viitor, am fost cioban în muntele Valea Lungă, la stînă. Prin luna iunie 
1950, am fost întîlnit de banditi în apropierea stinei. Atunci ei au atacat şi jefuit stina. 
Deşi eu nu eram chiar în stînă, dar ei s-au interesat insistent să afle unde sînt eu 
pentru ca să mă împuşte pentru că-i denunţasem anul trecut. 

Reuşind să afle unde sînt eu, s-au luat după mine, au tras asupra mea focuri 
repetate de armă, dar am reuşit să fug şi nu m-au mai pus cioban nici în anii următori. 

Baci la stină era Blănaru Aurel care acum este decedat. Lucrători la stînă mai erau 
Vasile Bărbulescu şi Gheorghe A. Blănaru. Aceştia cunosc cele ce s-au întîmplat”. 
[Dosar 1238, vol. 47; cf. L-381]. 


Atacul 
de la exploatarea Oticu 
ontinuă „odiseea” spre o iluzorie libertate, pe un traseu al incertitudinii în 
C....: zilei de mâine... La 8 decembrie 1950, partizanii părăsesc 
bordeiele de la Nisipi, urcă pe Creasta Aninătorilor, Curmătura Pojarnei, 

pe Vâlsan, până la Picuiata şi Muntele Ţuica, unde se odihnesc peste noapte. 

La 9 decembrie, din Muntele Zănoaga, urmăresc cu atenţie lucrarea de 
exploatare din Muntele Oticu, pe care, în cursul serii, o atacă: Toma Arnăuţoiu, Titu 
Jubleanu, Maria Plop, Maria Jubleanu şi lon V. Marinescu. Partizanii înconjoară 
baraca în care erau 30-40 de muncitori împreună cu şeful lor, Iştvan, cărora le spun că 
„se schimbă regimul democrat-popular din R.P.R., făcându-le diferite promisiuni” şi 
proferând „diferite afirmaţii duşmănoase şi la adresa U.R.S.S.”. 

Au plecat, de acolo, noaptea târziu, luând cu ei: „120 kg mălai, 10 kg brânză, 
25 kg şuncă, un joagăr, un topor şi alte obiecte”. [Dosar 1238, vol. 43; cf. L-382]. Au dormit 
la stâna din Muntele Zănoaga lui Măcinic, unde nu era nimeni; au ascuns, în stână, 
nişte mălai; noaptea următoare, au poposit la Martinu Mare. Ajungând la Cucute, s-au 
despărţit de lon V. Marinescu, care a rămas singur acolo, ceilalţi trecând în Muntele 
Bahna Rusului, unde au întâlnit o femeie din Sboghiţeşti „care locuia mai jos de pod” şi 
avea un băiat şi o fată, Chita, femeia promiţându-le că nu îi va deconspira. [Dosar 1238, 
vol. 43; cf. L—383]. 

1950, decembrie 10 — La Exploatarea forestieră din Muntele 
Oticu, lon Iştvan, şeful unei echipe de 18 muncitori, este strigat, spre seară, de un 
muncitor care tăia lemne, să iasă afară... Şeful n-a ieşit singur, ci împreună cu toţi 
muncitorii... Cabana era înconjurată de „cinci indivizi înarmaţi”: Toma Arnăuţoiu, Petre 
Arnăuţoiu, lon V. Marinescu, Titu Jubleanu şi Constantin Jubleanu, care şi-au îndreptat 
puştile spre muncitori. 

„Bandiţii” întreabă cine e şeful. Iştvan îi confirmă, lui Toma Arnăuţoiu, că el 
este, că e membru de partid şi că nu are să le dea alimente, fiindcă „sânt ale 
muncitorilor”. 

Toma Arnăuţoiu l-a luat cu mâna de piept şi cu arma întinsă spre el, l-a împins 
spre magazie; alţi doi „terorişti”, forțând uşa, au intrat şi au luat alimente pe care le-au 
încărcat în saci. Muncitorii au fost forţaţi, sub ameninţarea armelor, să intre în 
cabană... Ca să nu aibă neplăceri, Iştvan a cerut să vină doi muncitori care au cântărit 
alimentele: „circa 100 kg slănină, mălai, peşte”, pentru care, dar şi pentru celelalte 
obiecte luate (tutun, pile, un fier de tăiat lemne etc.), au dat un bon semnat 
«Partizanii», ca Iştvan să se justifice... Apoi, trei dintre ei au intrat în cabană şi au 

pregătit mâncare, au mâncat, în timp ce alţi doi au păzit cabana. După aceea, 
asigurând paza, au luat masa şi cei de afară... 

În cabană, au discutat cu unii dintre muncitori (Butoi Gheorghe şi Negru Victor 
din Nucşoara; Hanţiu Petre din Aref; Pară lon şi Oaie Gheorghe din Albeşti; Popa N. 
Gh. lon din Corbeni) despre situaţia din satele lor, spunând muncitorilor „unele cuvinte 
duşmănoase la adresa Partidului şi Guvernului democrat-popular”. [Dosar 1238, vol. 47; cf. 
L—840]. 

Deşi nu aveau de unde să-şi procure hainele absolut indispensabile în 
excesivele condiţii climaterice montane, partizanii dovedesc înţelegere faţă de oamenii 
dezavantajaţi de soartă. Astfel, Iştvan lon, originar din Corbeni-Argeş, declară, printre 
altele, anchetatorului Securităţii: „Jubleanu T. Constantin a vrut să mă dezbrace pentru 
a-mi lua hainele, spunând că nu are cu ce să iasă din iarnă, însă au intervenit 
muncitorii spunând că sunt om sărac şi am copii mulţi, şi a renunţat.” . [Dosar 1238, vol. 
47; cf. L-838-839]. 

Deoarece începuse să ningă şi le era teamă că li se vor vedea urmele pe 
zăpadă, partizanii au luat un felinar şi au plecat în noapte, spre pădure, încărcaţi cu 
bunurile luate din magazia exploatării Oticu. [Dosar 1238, vol. 47; cf. L-839]. 

Biroul Securităţii Poporului din Curtea de Argeş se dovedeşte extrem de 
operativ. La 11 decembrie 1950, raportează, prin adresa nr. 1/2396, Direcţiei 
Regionale a Securităţii Poporului Piteşti că „în ziua de 10 decembrie a.c., orele 17,30, 
în Muntele Oticu, la Parchetul de exploatare forestieră nr. 3 al IPEIL Curtea de Argeş, 
au fost atacați un număr de 17 muncitori ce se aflau în baracă de către banda «fraţii 
Arnăuţoiu» compusă din 5 indivizi”. 

„Captura” în urma „atacului” este detaliată, în raport: „37 kg şuncă, 4 kg peşte, 
5 kg zahăr, 10 kg arpacaş, 120 buc tutun, 150 foiţă lux, 50 cutii chibrituri, 5 pile, 10 kg 
sare, 1 joagăr, 15 kg brânză Lica, 8 kg carne, 100 kg mălai, un topor nou, un felinar, 
una faşă vată, 20 pachete aspirină şi una sticlă cu apă oxigenată” — copiate, desigur, 
după bonul semnat „Partizanii”, pe care îl anexează, „uitând” să scrie şi determinativul 
„libertăţii”, de teamă să nu menţioneze astfel un cuvânt interzis în epocă... 

Biroul Securităţii Poporului Curtea de Argeş revine, prin adresa nr. 116/2420 
din 14 decembrie 1950, informând în plus Direcţia Generală a Securităţii Poporului 
Piteşti că muncitorul somat iniţial este Neagu Victor, că „bandiții mâncau cu pistoalele 
în mână (sic !) în acest timp, punând diferite întrebări muncitorilor despre felul lor de 
trai şi cum sunt plătiţi”. [Dosar 11251.FD, vol. 2; cf. L-851]. 

În adresă, se indica direcţia de deplasare a partizanilor: Muntele Zănoaga, 
depistându-se „urme prin zăpadă, la o bifurcaţie de poteci, spre Vâlsan şi spre Valea 
cu Peşti”. [idem]. „Biroul” propunea ca, la Cumpăna, unde erau depozitate mari cantităţi 
de alimente, să se reînfiinţeze postul de miliţie care „să organizeze paza şi securitatea 
acestei regiuni”. [Idem]. 

1951, iulie 26 — În timpul incursiunii partizanilor din această zi, la 
baraca I.P.E.I.L. din Muntele Oiticu, situată în apropierea Muntelui Roşu şi Colţilor 
Cremenii, Nicolae |. Godeanu se afla la „fierăstrăul din Oticu”. Îndreptându-se spre 
baracă, a fost somat de doi indivizi înarmaţi care l-au „descusut” dacă, în baracă, sunt 
„organe” de Miliție sau Securitate. Confirmându-li-se că nu sunt, au luat pe paznicul 
Gheorghe Bârloiu să controleze magazia dacă „au arme”. S-au dezbrăcat şi au cerut 
de mâncare. Unul stătea la uşă şi păzea. Toma Arnăuţoiu le-a declarat că a fost ofiţer 
de cavalerie, că, numai în Colţii Cremenii, „avea scăpare de armată”, că „avea un radio 
şi era la punct cu tot ce se petrecea în lume”. [Dosar 1238, vol. 47; cf. L-843]. Le-a spus 
oamenilor din baracă să nu le fie frică, fiindcă „sunt partizani şi ei sunt tot români”. 
Marinescu a stat de pază şi ceilalţi s-au culcat. 

A doua zi, pe 27 iulie, după ce s-au sculat, le-au cerut să le dea de mâncare, 
au mers în magazie, de unde au luat „mălai, pături, topoare, pile, şuncă şi altele” pe 
care le-au cărat patru dintre ei, făcând 3-4 drumuri; al cincilea, stând de pază şi 
ameninţându-i pe muncitori că îi împuşcă, dacă se îndepărtează la mai mult de 50 m. 

Nicolae Godeanu a discutat între patru ochi cu Maria Plop, care i-a mărturisit 
că se săturase de atâta alergătură şi mizerie în cei doi ani cât a fost silită să fugă prin 
pădure şi că voia să fie, ca şi ei, „liberă”: „Ar fugi, dar îi e frică că o împuşcă ceilalţi”... 

La baracă, au sosit, între timp, lon Moiceanu, responsabilul parchetului, şi 
Gheorghe Pârnuţă care a adus mălai cu caii. 

Partizanii au plecat sâmbătă dimineaţa, adresându-li-se muncitorilor: „Să nu 
vă supăraţi că am luat alimente, că nu am luat de graşi !... Să trăiţi, să vă ajute 
Dumnezeu şi tătucu IPEIL să trăiască să ne mai aducă şi altă dată !”, după care, s-au 
dus spre pădure... [Idem]. 

În declaraţia sa, Bârloiu Gheorghe din Rucăr completează consemnarea lui 
Nae Godeanu precizând, însă, că alimentele sustrase au fost, probabil, îngropate 
undeva, la circa una-două ore dus-întors de baracă, fiindcă au cerut o lopată şi un 
târnacop; au făcut drumul de trei-patru ori cu raniţele încărcate, timp în care 
Marinescu V. lon păzea, cu arma, baraca. Partizanii le-ar fi spus muncitorilor că, „după 
ce se va termina războiul în Coreea, atunci va începe războiul aici, că vine (sic !) sârbi 
şi americani peste noi”... [Dosar 1238, vol. 47; cf. L-845]. La plecare, au cerut şi o oală de 
pământ; Bârloiu le-a reproşat că „au ajuns să ia şi oalele oamenilor”, fapt care l-a iritat 
pe „doctor” (Ilon V. Marinescu), ameninţându-l că îl ia cu el să-i care raniţa, dar 
responsabilul Moiceanu l-a scăpat... 

Întrebat despre aspectul „bandiţilor”, Gheorghe Bârloiu declara că „Toţi erau 
îmbrăcaţi prost, având pantaloni bufanţi; trei erau încălţaţi cu opinci şi doi cu bocanci, 
iar Arnăuţoiu Toma avea căciulă cu urechi şi pistol automat şi pistolet. Fata avea tot 
pistol automat iar cei trei aveau arme şi pistolete”. [Dosar 1238, vol. 47; cf. L-846]. 

Interogat de către organele Securităţii, muncitorul forestier din Rucăr, Nicolae 
|. Godeanu, descria în detaliu, la solicitarea anchetatorului, îmbrăcămintea acestora, 
pentru a putea fi, astfel, mai uşor identificaţi, întrucât, pe munţi, se aflau, în acea 
perioadă, mulţi angajaţi la lucrările forestiere, precum şi ciobani. 

Membrii grupării de partizani: Arnăuţoiu Toma, Arnăuţoiu Petre, Marinescu 
lon, Jubleanu Constantin şi Plop Maria erau toţi îmbrăcaţi în haine uzate, unii purtau 
încălţăminte confecţionată de ei, lăsând, astfel, impresia unor oameni „prost echipați”: 

„Arnăuţoiu Toma avea în cap căciulă cu urechi, haină de lână neagră, 
pantaloni tot de lână neagră bazonaţi cu piele de burduf; bocanci în picioare... 

Arnăuţoiu Petre avea în cap şapcă sport, haină rusească sport vătuită, 
pantaloni de lână sură dar peticiţi, încălțat cu opinci... 

Marinescu avea în cap şapcă start, haină rusească vătuită, pantaloni de lână 
suri şi jartiere, încălţat cu opinci... 

Jubleanu avea în cap bască verde, haină din zeghe neagră, pantaloni de 
zeghe neagră bunicei şi încălţat cu opinci... 

Maria avea cârpă pe cap, mintean femeiesc, pantaloni de culoare seină din 
stofă de cumpărat peticiţi, încălţată cu opinci...” . [Dosar 1238, vol. 47; cf. L-842]. 

„Atacul” de la baraca din Muntele Oticu a alertat Securitatea. La 29 iulie 1951, 
Biroul Securităţii Poporului din Câmpulung se adresa, sub nr. 314/3459, D.G.S.S. 
Argeş, tov. maior Briceag sau tov. căpitan Stăncilă: 

„Raportăm că în ziua de 26 iulie 1951, orele 17,30, banda Arnăuţoiu compusă 
din: Toma Arnăuţoiu, Petre Arnăuţoiu, Marinescu, Jubleanu Tică şi Maria Plop au 
atacat baraca din Muntele Oticu. Au sechestrat pe muncitorii de la baracă în număr de 
6 şi anume: Gh. Gh. Bârloiu, Nae Godeanu, Gheorghe Gh. Bălan, losif Moiceanu, Jan 
Moiceanu şi Gheorghe Mihai Pârnuţă toţi din comuna Rucăr, raionul Muşcel. Banda a 
stat în baracă în zilele de 26, 27, iar în ziua de 28 iulie 1951, orele 11,30, au plecat 
însoţiţi de muncitorii IPEIL până la Lunca Berevoiului Mare”. [Dosar 11251.FD, vol. 1; cf. L- 
847]. 

Se precizează, în continuare, direcţia de deplasare a partizanilor: Spintecătura 
Păpuşa, „de unde s-ar putea merge sau pe Valea Sebeşului, spre Făgăraş sau spre 
Râul Târgului către Râul Doamnei”. Se menţionează alimentele luate: „400 kg mălai, 
30 kg şuncă, 15 kg fasole, 2 kg brânză, 12 kg peşte şi următoarele lucruri: două pile, 9 
pături, una lopată, un târnăcop, două topoare, două sute ţigări şi cinci tutunuri”. Toma 
Arnăuţoiu a confirmat primirea lor, printr-un bon semnat «Partizanii libertăţii»... 

Securitatea din Câmpulung Muscel propune „instalarea unor posturi capcană 
formate din cel puţin 7 oameni la lucrările IPEIL cele mai importante de pe Râul 
Târgului, râul Dâmboviţa şi Râul Doamnei, precum şi intensificarea acţiunii informative 
în Cândeşti, unde „bandiții au rude”. 

Securitatea confirmă D.G.S.S. Regiunea Argeş că „în ziua de 28 iulie, la orele 
10, o echipă compusă din 6 oameni a plecat spre stâna din Muntele Zârna pe traseul: 

Voina, Ezerul, Boarcăş, Otic, Zârna, care s-ar putea întâlni cu bandiții”. De frică, 
desigur, locotenentul de Securitate Niţă Petre cere, în continuare, „formarea unei a 
doua echipe pentru întărirea primei echipe”. [Idem]. 


Drum şi iar drum 
artizanii merg, apoi, spre Valea Largă, stau acolo două zile, îşi ascund 


bagajele şi pleacă spre Ferigi, la grădina lui lon Dumitrescu din 

Sboghiţeşti, unde întâlnesc întâmplător, la o odaie, din care iau „trei 
răniţi de cartofi şi una de poame', pe ciobanul lon sau Gheorghe al lui Măliguţ din 
Sboghiţeşti, care îi informează că armata se află în munţi, pe urmele lor. Se întorc la 
Valea Largă, să construiască un bordei. 

1950 decembrie 15 — Toma Arnăuţoiu, Petre Arnăuţoiu şi 
Constantin Jubleanu pleacă spre Cândești, pentru a întâlni pe Petre Coman, inspector 
la centrala MAT din Drăgăşani-Vâlcea, şi pe soţia acestuia, Constanţa, care era sora 
Victoriei, soţia lui Petre Arnăuţoiu. 

Securitatea din Câmpulung-Muscel era deja informată că soţii Coman aveau 
legături cu partizanii şi propusese, în consecinţă, încă din 18 mai 1950, arestarea lor. 
[Dosar 1251, vol. 2; cf. L-384]. 

Toma Arnăuţoiu, care intră în casă, dându-se drept organ de Securitate, află, 
de la părinţii lui Petre Coman, că Securitatea le percheziţionase de curând domiciliul 
şi că fiul şi nora lor erau la Câmpulung. Bătrânii i-au dat să mănânce „nişte miere şi 
fructe”. 

Petre Arnăuţoiu şi Constantin Jubleanu rămăseseră în spatele casei, 
asigurând paza; ei nu au mai fost chemaţi în interior, pentru ca stratagema de 
substituire a lui Toma Arnăuţoiu să nu fie demascată. [idem]. 

Partizanii coboară pe râul Bratia spre cătunul omonim, unde Constantin 
Jubleanu, apărând, la rândul său, în postura unui drumeţ înfometat ce venea din oraş, 
cere alimente de la casa mai izolată a unui cetăţean care se scuză, însă, că nu are ce 
să îi dea... 

Reconstituirea cronologică a unor episoade din viaţa partizanilor implică o 
memorie remarcabilă, de care Toma Arnăuţoiu nu se putea plânge. Dar nici fratele 
său, Petre Arnăuţoiu, nu poate fi acuzat de amnezie. Din contră !... Uită doar ceea ce 
nu vrea să spună !... Orice detaliu este consemnat, orice identitate este dezvăluită cu 
suficientă precizie, pentru ca Securitatea să aibă dovezi în acţiunea de declanşare în 
masă a arestării susținătorilor Rezistenței. Şi, iarăşi, momente incredibile, prin 
asumarea unor riscuri sinucigaşe... 

1950 decembrie 17 — Toma Arnăuţoiu merge, împreună cu Petre 
Arnăuţoiu şi Constantin Jubleanu, acasă, la Nicolae Băşoiu din Stănești, care îi fusese 
„recomandat” de Elisabeta Rizea. 

Nedeclinându-şi adevărata identitate, Toma Arnăuţoiu îi arată acestuia o 
fotografie de familie, în care Nicolae Băşoiu recunoaşte pe învățătorul lancu Arnăuţoiu. 
Abia atunci, îi spune că e fiul acestuia, Toma Arnăuţoiu, reacţia omului fiind de 
bucurie, dar şi de teamă... Lasă imediat perdelele la fereastră, şi, aflând că Petre 
Arnăuţoiu şi Constantin Jubleanu aşteaptă afară, merge şi-i invită în casă. Îi 
găzduieşte două zile într-un saivan din curtea casei şi, atât el cât şi soţia lui, Filofteia, 
le aduc de mâncare... Partizanii trimit, prin „gazdă, un bilet lui Nică Şuţa din 
Domneşti, pentru a perfecta o întâlnire. La plecare, Nicolae Băşoiu le-a dat „25 kg 
mălai, fasole, caşcaval, pastramă şi nişte prune uscate”. Pentru a-i conspira 
identitatea, Toma Arnăuţoiu a stabilit cu el să-i spună „Gheorghe”, în prezenţa fratelui 
său şi a lui Constantin Jubleanu... 

Exces de conspirativitate, sau un simplu joc între maturi, fiindcă cei doi îl 
cunoşteau efectiv şi pe el, şi pe soţie, şi locul în care se ascunseseră de Securitate, 
ale cărei unităţi treceau din ce în ce mai des, pe drumul din faţa casei spre munţi. Deşi 
au convenit între ei să nu vorbească despre noul sprijinitor al Rezistenței, Constantin 
Jubleanu nu şi-a putut ţine limba, povestindu-i tatălui său despre întâmplarea de la 
Stănești... 

De la Lărgi, coboară în 27 decembrie, din nou, la Stănești... Dorm în saivanul 
din curte şi, peste trei zile, iau din nou calea spre munti, spre bordeiul din Lărgi, 
încărcaţi de această gazdă primitoare, dar lipsită de orice brumă de prevedere, cu 
„mălai, fasole, un cojoc, o ţoală şi câteva pachete de ţigări”. Nicu Şuţa, cu care 
stabiliseră o întâlnire, nu a venit. Poate, din prudenţă !... 

Încearcă, prin Nicolae Băşoiu, să ia legătura cu învățătorul Mucenic 
Comândăşescu, deşi acesta o refuzase pe Victoria Năstase, în 1949, să le dea nişte 
ţuică, pretextând că nu are. În schimb, atunci, se oferise să-i găzduiască pe timpul 
iernii, dar ei renunţaseră, din motive de securitate. [Dosar 1238, vol. 43; cf. L-386]. 

La 8 ianuarie 1951, sunt văzuţi întâmplător de Elena şi Veta lui Creţu din 
cătunul Mlăci, comuna Berevoeşti, care au trecut prin Valea Largă. Toma Arnăuţoiu s- 
a dat drept pădurar... 

Precauţi, părăsesc bordeiul şi construiesc o baracă la Izvorul Grosului din 
Muntele Şeţu. Împreună cu fratele său, cu Titu şi Tică Jubleanu merg să aducă brânza 
ascunsă în Gura Vărsălatului. Observă, în Chei, mai mulţi bărbaţi necunoscuţi, pe care 
îi lasă să treacă fără să li se arate... Se întorc, în 12 ianuarie 1951, la Izvorul Grosului, 
unde „iernează” până la 17 februarie, când pleacă în aceeaşi formaţie spre Nucşoara, 
la Ghica Belu Micu, care îi aprovizionează cu mălai şi carne transportate, apoi, de cei 
doi Jubleni la bordei, unde rămăseseră Maria Jubleanu şi Maria Plop. 

Toma şi Petre Arnăuţoiu s-au simţit, se pare, bine la Stănești, pentru că, la 21 
februarie, ajung iarăşi la familia Băşoiu, stau „în gazdă” trei zile şi pleacă încărcaţi cu 
de toate: mălai, pastramă, caş, ţigări... [Dosar 1238, vol. 43; cf. L-387]. 

Întâlnesc, în jurul datei de 10 martie, la Suhara, pe ceilalţi. Titu şi fiul său aduc 
şi ei, între timp, alimente de la Constantin Samoilă şi Luca Dumitrescu. 

Fraţii Arnăuţoiu merg la învăţătoarea lulia Lemnaru, care nu-i lasă să plece cu 
raniţa goală, ci le-o umple cu „nişte brânză şi fructe”. Constantin Paşol îi avertizează 
că, în sat, sunt multe patrule. [Idem]. 

1951, martie 23, orele 23-24 — Partizanii: Jubleanu Titu, Jubleanu 
Constantin şi Marinescu V. lon „atacă la domiciliu” pe Păţitu l. S. lon din satul 
Secături, pe care Marinescu l-a ameninţat: „Am venit la dta, pentru că te-ai avut rău cu 
tatăl meu ! şi au cerut alimente. El n-a vrut să le dea, dar ei au luat circa două baniţe 
de mălai şi 500 grame brânză. De „atac, mai ştiu: Maria Păţitu, fiica păgubaşului, şi o 
vecină, Maria Gheorghe Popescu. [Dosar 1238, vol. 47; cf. L-853]. 

Din nou, îşi schimbă adăpostul, stabilindu-se cu toţii la Coastele Cernatului. O 
deplasare la Nisipi, după alimentele ascunse împreună cu un aparat de radio, îi pune 
pe gânduri. Nu mai era nimic acolo... Din Coastele Cernatului, merg la Suhara, stau 
câteva zile, apoi, se despart de Titu, Maria şi Tică Jubleanu, care pleacă împreună 
spre Cucute, unde iernase „doctorul” lon V. Marinescu... 

După ce se întâlnesc cu Marinica Chirca, fraţii Arnăuţoiu şi Maria Plop, pleacă 
luând mălaiul, brânza şi ţigările date de ea, în bordeiul din pădurea Lărgilor, unde 
rămân o vreme. „Fură” o oaie şi şase miei din turma pădurarului Nicolae Milea, ducând 
prada în bordeiul din Lărgi. 

Şi, din nou, după un timp, coboară pe drumul Stăneştilor... De această dată, o 
iau cu ei pe Maria Plop. „Stau în gazdă” în acelaşi saivan din curtea casei, trei sau 
patru zile. Toma Arnăuţoiu îi oferă lui Nicolae Băşoiu ceasul inginerului Vente Teodor, 
„turistul” ucis pe Muntele Gălăşescu, „cadou pentru atitudinea faţă de activitatea lor” ca 
partizani. Generozitatea obligă la generozitate, aşa că pleacă, de la Nicolae Băşoiu, 
spre pădurea Lărgilor, încărcaţi cu „20 kg mălai, alte alimente, o pereche de bocanci şi 
2000 de lei”. [Dosar 1238, vol. 43; cf. L—388]. 

Marina Chirca este la fel de generoasă: de acasă, de la ea, duc la bordei: „30 
kg mălai, alte alimente, ţigări, o pereche de pantaloni de postav”. Din banii primiţi de la 
Nicolae Băşoiu, le cumpără alimente şi ţigări. 

Întâlnit întâmplător, pe Valea Largă, baciul din Domnești, Nicuţu Pavel, îi invită 
la târla lui din munţi, dar, când merg, nu-l găsesc acolo. Se mută la Suhara... Îi dau 
Marinei Chirca un bilet către preotul Nicolae Andreescu, originar din Poenărei, dar care 
oficia serviciul religios la Nucşoara, după dispariţia preotului loan Drăgoi. Prin lunile 
iunie-iulie, Toma Arnăuţoiu îl întâlneşte pe preot, discutând despre situaţia familiei lui. 
[Dosar 1238, vol. 43; cf. L—389]. 

În mai 1951, spre sfârşitul lunii, „dau lovitura” la stâna din Muntele Zănoaga, 
de unde iau 24 kg brânză, eliberând un bon pentru cantitatea primită baciului Georgică 
Dobrescu din Muşăteşti. [Idem]. La stâna din Muntele Dobroneagu, dau bon baciului 
Damian din Domnești, care era împreună cu fiul său, Mihai, şi 10-15 persoane din 

Domneşti şi Mălureni, pentru: 15 kg caş, 5 kg de urdă şi 15 kg de mălai, plecând în 
grabă, fiindcă află că armata era prin apropiere. [Idem]. 

Revenind la Mârna, fraţii Arnăuţoiu şi Maria Plop o întâlnesc, la Pleaşcă, pe 
Marinica Chirca şi fiul acesteia, Gheorghe Chirca, veniţi cu alimente. 

Şi, iarăşi, se duc la Stăneştii, la Nicolae Băşoiu, unde stau în saivanul din 
curte şi, de unde, pleacă încărcaţi cu de toate: 20 kg mălai, şuncă, caşcaval, cartofi, 
două perechi pantaloni postav, dar şi cu informaţii îngrijorătoare despre o prezenţă tot 
mai accentuată a armatei în zonă... 

La 4 iunie 1951, grupul de partizani se reîntregeşte. Revăd „întâmplător” pe: 
Titu Jubleanu, Constantin Jubleanu şi Maria Jubleanu, de care se despărţiseră la 
sfârşitul lunii martie, dar şi pe lon V. Marinescu, pe care nu-l mai întâlniseră din 
decembrie 1950... Împreună, perfectează şi realizează unele „incursiuni de 
aprovizionare”, „recoltând” de la stânele din: Muntele Drăghina Mare (98 kg brânză, 40 
kg mălai şi o pereche de opinci); Muntele Drăghina Mică (60 kg brânză şi mălai); 
Muntele Spinarea (105 kg brânză, 30 kg mălai). Depozitează o parte din alimente pe 
Izvorul Călugărului. Renunţă la o proiectată descindere la stâna din Muntele Şeţu şi 
revin la Bahna Rusului... 

La Suhara, familia Jubleanu şi lon V. Marinescu se despart de fraţii Arnăuţoiu 
şi Maria Plop. 

Primul grup porneşte spre Vâlsan, pentru a-l întâlni pe ciobanul Băchiuţă din 
Corbeni, convenind să se revadă peste zece zile. 

Securitatea urmăreşte pas cu pas acţiunile partizanilor. 

«Sinteza nr. 314 din 16 aprilie 1951» o confirmă. Se semnalează apariţia lor în 
Corbi, la 13 martie 1951, apoi, la intervale scurte, în raza comunelor: Sboghiţeşti, 
Secături şi Nucşoara. La 1 aprilie, echipele de „scotocire” ale D.R.S.S. Argeş întâlnesc 
4 „bandiţi” care dispar spre Muntele Clăbucet. 

„Scotocirea” dă, parţial, rezultate, în sensul că organele Securităţii găsesc, la 
Lespezi, lucruri ascunse de „bandiţi”: „două pături, o furculiţă, o farfurie, un tuci de 
mămăligă, 4 linguri, 8 kg mălai, carne de miel, un cleşte de cuie şi un ciocan”. 

Se semnalează, de asemenea, dispariţia unui porc de circa 60-70 kg, în 
noaptea de 6/7 aprilie, din gospodăria Mariei Cojocaru din Nucşoara. Se identifică 
„bandiţii”: Titu Jubleanu, Constantin Jubleanu şi lon V. Marinescu. 

Au mai apărut, potrivit „informaţiilor obţinute”, încă trei bărbaţi şi o femeie... 
Securitatea îşi propune „intensificarea la maximum a acţiunii de urmărire şi lichidare a 
bandelor”, împrospătarea reţelelor informative din rândul ciobanilor şi lucrătorilor 
forestieri permanenţi; întărirea reţelelor informative în satele de la poalele munţilor. 
[Dosar 2168.FD; cf. L—393]. 

Se raportează imediat măsurile întreprinse în „spiritul” «Sintezei din 16 aprilie 
1951». Astfel, „Direcţia Generală a Secu Statului Raionul Câmpulung” informează, prin 
curier, cu adresa 314/1229 din 8 iunie 1951, „Dir. Gen. a Secu Statului Regiunea 

Argeş”, că „s-a trecut la recrutarea a 7 informatori din rîndul muncitorilor dela lucrările 
IPEIL din: Pecineagul Mare, Piscul Mînăstirii, Mara, Clăbucetu, Schimbavu, Berevoiu 
Mare şi la Plutire pe râul Dîmboviţa”. [Dosar 2168.FD; cf. L-394]. 

Aceeaşi D.G.S.S. Argeş solicitase anterior, prin adresa 314/5731 din 16 
martie 1951, „o situaţiune clară a tuturor elementelor fugare” care implica, printre 
altele, completarea unei fişe pentru „elementul fugar şi pentru membrii familiei 
fugarului respectiv”. De asemenea, Raionul de Secu Câmpulung trebuia să înainteze 
„O situaţie clară a bandelor” care să cuprindă: a) „un scurt istoric al bandei”, incluzând 
„activitatea depusă”, componenţa nominalizată, situaţia prezentă, acţiunea informativă; 
b) „fişele elementelor din bandă cu fotografiile respective”. „Maiorul de Secu N. Briceag 
şi cpt. de Secu |. Popescu” cereau, în finalul adresei menţionate, întocmirea unor 
„planuri concrete în colaborare cu organele de miliţie pentru curățirea razei dvs, de 
bande şi elemente fugare”. „Acţiunea informativă” în teren se amplifică. Securitatea 
din raionul Curtea de Argeş înaintează, prin curier, D.G.S.S.R. Argeş, adresa 
314/2091 din 15 mai 1951, în care îi raportează „spre ştiinţă” că „în ziua de 6 mai 
1951, pe la orele 23, într-o baracă a muncitorilor IPEIL din Valea Ghimbavului”, deci, în 
afara razei lor de activitate, „a apărut patru indivizi (sic !) îmbrăcaţi militari cu haine 
kaki şi chipiurile tot kaki”, înarmaţi cu 3 arme şi un pistol automat, care l-au întrebat pe 
Burnea M. lon din comuna Moeciu, aflat în baracă, „dacă îi place Partidul de astăzi şi 
răspunzând că-i place, i-a spus să meargă cu ei şi să nu mai stea cu hoţii ăştia de 
comunişti”. Niţă Petre, locotenentul semnatar al raportului, dovedea că „mâna lungă a 
Securităţii se întinde departe”, dincolo de „raza raională de activitate”... D.G.S.P. din 
raionul Câmpulung confirma, a doua zi, că indivizii care apăruseră la baraca din Valea 
Ghimbavului erau, în plus, „încălţaţi cu bocanci”, informaţia fiind obţinută de la 
„individul” Burnea M. lon care fusese „trimis” Raionului de Securitate de către Raionul 
Miliție Câmpulung. „Susnumitul” a fost „prelucrat' spre „a ne pune la curent cu noui 
apariţii de indivizi”. „Raionul de Secu” se disculpa, pentru că nu a raportat imediat, 
motivând că „chiar în ziua de 13 mai a.c. tov. locotenent Amuza de la Direcţiunea 
Regională Miliție Piteşti — deci, plutonierul de la Brădet avansase în grad şi ajunsese la 
„regiune” ! — a plecat imediat să verifice la Oraşul Stalin (Braşov, n.n.), atât la Miliție 
cât şi la Securitate, spre a constata dacă cei patru indivizi au fost sau nu trimişi de 
Miliție sau de Securitate în patrulare prin acea regiune”. 

Locotenentului Amuza i se confirmase că „nu au fost tov. de Miliție sau 
Securitate, atât de la Oraşul Stalin cât şi de la Făgăraş”. 

Aflase, însă, că, pe 3 mai, „un eşalon de ostaşi V-tori Munte din C. Lunga 
plecat în tabăra Râşnov, situat între Predeal şi Oraşul Stalin”, eşalon care dormise 
succesiv la: Rucăr, la Moeciu, şi care sosise, pe 5 mai, la Râşnov. Era de presupus, 
aşadar, ca vreo patrulă de recunoaştere să se fi rătăcit, deşi nu se făceau manevre. 
Ori „indivizii în kaki” reperaţi în Valea Ghimbavului ar fi aparţinut Batalionului de 


110 


Securitate Vânători Munte de la Bran, care se aflau „în patrulare” în acea regiune. 
[Dosar 11251.FD, vol. 1; cf. L—399]. 

Operativitate „informativă” dovedeşte şi Postul de Militie Nucşoara, de unde, 
un maior Dumitru raportează „spre ştiinţă” Raionului de Securitatea Poporului Curtea 
de Argeş, prin adresa nr. 251/1951, că „în ziua de 15 mai 1951, banditul Toma 
Arnăuţoiu însoţit de alţi doi indivizi, dintre care unul bătrân şi unul tânăr, studentul 
Marinescu”, a apărut la stâna din Muntele Zănoguţa, cerându-i unei femei, Dorina din 
Nucşoara, să le aducă 5 | ţuică şi două roate de caşcaval, pe care urma să le procure 
„cu ajutorul cântăreţului de la Nucşoara”. Toma Arnăuţoiu ar fi bravat, afirmând că 
„Miliția îl va putea cerceta numai când va fi mort”... Maiorul raporta trecerea la „acţiuni 
de urmărire prin scotocire, pânde şi capcane cu echipe destinate în acest scop.”. 

Se înregistra o adevărată sarabandă a adreselor conţinând elemente 
informaţionale care vizau activitatea partizanilor... 

S-a ajuns la situaţia paradoxală, pentru a se evita învinuirile reciproce de 
„neinformare” a oficialităților, ca Miliția Raionului Curtea de Argeş să adreseze 
Raportul informativ nr. 12/9 iunie 1951 Raionului de Securitate Curtea de Argeş — deşi 
angajaţii acestora conlucrau pe teren pentru depistarea partizanilor —, pentru a informa 
colaboratorii că „şase indivizi înarmaţi, încălţaţi cu cizme cazone, bocanci de vânători 
de munte sau bocanci particulari”, în dimineaţa zilei de 6 iunie 1951, au luat carnea 
unui miel tăiat de la stâna din Muntele Bândea, unde era cioban lon |. Didinoiu şi au 
cerut ciobanilor de la stâna oilor cu lapte să le facă o mămăligă cu brânză. Ciobanii au 
sesizat că „vorbeau cu accent ardelenesc”, dar nu ştiau ce hram poartă, fiindcă 
„indivizii înarmaţi au spus celor de la stâna oilor cu lapte că sunt milițieni, iar la stâna 
cu oi sterpe din acelaşi munte, au spus că sunt partizani”. [Dosar 11251.FD, vol. 2; cf. L- 
401]. O asemenea informaţie avea darul să îi deruteze pe autorii raportului: „Apreciem 
că a putut fi o echipă de Miliţieni în urmărire de la Făgăraş, deoarece Muntele Bândea 
este în imediata apropiere a acelui oraş, dar nu-i esclus să fi fost şi bandiți”... 

Aşadar, nu se ştia precis dacă „indivizii erau urmăriţi sau urmăritori !... 

Postul de Miliție Nucşoara raporta, la rându-i, Regionalei Argeş că „în ziua de 
21 a.c (sic !) orele 18 s'a prezentat la acest post ciobanul Metehaia lon din Corbi, care 
reclamă că în ziua de 19 a.c. (sic !) între orele 16-17, au venit la stâna de pe Muntele 
Dara trei indivizi înarmaţi”, pe care It. major Herteanu îi descrie în detaliu, pornind de la 
îmbrăcăminte până la culoarea ochilor, cu excepţia celui mai tânăr dintre toţi, „la care 
ochii nu s'a putut stabili” (sic 1)... 

În ce lună au venit nu se poate „stabili”, fiindcă ofiţerul Herteanu crede, 
probabil, că „a.c.” ar fi, probabil, luna curentă !... 

Sigur este, însă, că „au luat 34 kg brânză pe care au cântărito <!> şi 1,500 kg 
unt fără să lase vreun bon sau notă” şi că, apoi, „au plecat spre Păcureţ' — informaţie, 
desigur, extrem de utilă Regionalei de Miliție Argeş !... 

În această întrecere „stahanovistă” a raportorilor, se înscrie şi „Lt. de Sec. Niţă 
de la Raion Secu Câmpu-Lung” care, la 21 iunie 1951, îi raportează „tov. cpt. Popescu 
de la D.R.S.S. Piteşti” că „în ziua de 19 iunie crt. orele 10,30 — 11, pădurarul Petre N. 
Rădoi, secretarul organizaţiei de bază al Oc. Silvic Rucăr, în timp ce se afla în serviciu 
pe Muntele Cioara, a observat 8 indivizi îmbrăcaţi cu pelerine cenușii şi pălării diferite”. 
De teamă, omul s-a ascuns într-o groapă şi n-a putut vedea dacă erau sau nu 
înarmaţi, fiind la o distanţă de circa o jumătate de kilometru de „indivizii care mergeau 
pas întins în direcţia Muntelui Leaota”. Niţă Petre propune ca „în munţii Cioara şi 
Leaota, să se facă scotocire timp de câteva zile”. [Dosar 11251.FD, vol. 1; cf. L-404]. 

Postul de Militie Nucşoara aduce la cunoştinţa Raionului de Securitate 
Câmpulung-Muscel că, „în ziua de 21 iulie 1951, între orele 14-15 după masă, şi-au 
făcut apariţia la stâna din Muntele Dara, şapte indivizi îmbrăcaţi civil, port ardelenesc, 
care au făcut mâncare, au sacrificat o oaie pe care au pregătit-o”. 

În afară de oaie, „indivizii înarmaţi” au luat, de la stâna din Muntele Dara — 
potrivit ciobanului Băncescu loan, care a furnizat aceste informaţii Securităţii — 20 kg 
mălai şi 5 kg bânză. „Ca îmbrăcăminte purtau haine ardeleneşti, foi de cort fiecare, în 
cap purtau şepci hitleriste”. Ciobanul Băncescu loan confirma cu siguranţă că „cei 7 
indivizi nu fac parte din banda Arnăuţoiu”, pentru că îi cunoştea pe aceştia, şi că erau 
interesaţi „cum se pregăteşte pastrama şi sloiul, adică oaia tocată prăjită cu seul ei şi 
băgată cu seul ei în burtă”. [Dosar 11251.FD, vol. 1; cf. L-405]. 

Probabil că ciobanii le-au făcut şi o demonstraţie pe viu, întrucât „indivizii 
înarmaţi” au stat destul timp la stână: de vineri după amiază până sâmbătă pe 
înserat... 

D.G.S.S. Argeş cerea Raionului de Securitate Câmpulung, la 20 iulie 1951, 
informaţii precise despre alţi trei „indivizi înarmaţi” cu pistoale automate, care au cerut 
ciobanilor de la stâna din Valea Zârnei, 10 kg de brânză şi 10 kg de mălai. Deşi 
ciobanii i-au refuzat, motivând că sunt alimentele cooperativei, „ei au luat brânza şi 
mălaiul cu forţa”. Ulterior, au sosit alţi 6 „indivizi înarmaţi, îmbrăcaţi în haine groase şi 
cu căciuli pe cap”... 

Raionul de Securitate Câmpulung informează, prin adresa nr. 314/3327 din 8 
august 1951, că „după verificări serioase, nu s-a putut stabili dacă aceştia au fost 
bandiți constituiți în bandă sau au fost vreo echipă de scotocire din partea 
Făgăraşului”. Acelaşi locotenent de Securitate, Niţă Petre, care semnează 
„documentul”, confirmă, prin adresa 314/3663 din 18 august 1951, D.G.S.S.R. Argeş 
că „bandiții din Nucşoara, respectiv banda Arnăuţoiu compusă din cinci bandiți au luat 
33 kg brânză, mălaiu şi tutun, o cantitate mică de cuie care a fost găsită la stână, 
lăsând un bon cu semnătura «Partizanii libertăţii», aşa cum a semnat şi pe bonul pe 
care l-a lăsat la lovitura dată la baraca I.P.E.I.L.-ului.”. [Dosar 11251.FD, vol. 1; cf. L-407]. 

Se atestă, astfel, din surse ale Securităţii, că Gruparea de partizani «Haiducii 
Muscelului» utiliza, în cazul confirmării sustragerii unor bunuri materiale, sintagma 
denominativă «Partizanii libertăţii». 

Paralel, însă, cu incursiunile de aprovizionare ale «Partizanilor libertăţii», se 
consemnează, în raportul semnat de Niţă Petre, prezenţa, la aceeaşi stână din 
Muntele Oticu, în ziua de 28 iulie, a „patru bandiți având accentul vorbirii din partea 
Ardealului, cu bocanci cazoni, răniţi şi şepci, cu pelerine, puşti Z.B. şi pistoale Orita, 
hartă, busolă şi grenade”. „Bandiţii cu accent ardelenesc” au aceleaşi preocupări 
stringente de aprovizionare şi acelaşi sistem de confirmare, prin bonuri, a bunurilor 
sustrase. Diferă doar sintagma prin care se definesc: «Şoimii munţilor»... Pentru 
Securitate, este de-a dreptul halucinant să analizeze un asemenea raport. Nu-i exclus 
ca vreunul dintre „experții acestei cumplite instituţii de teroare să fi exclamat: „Bine, 
Arnăuţoiu e banda noastră !... Dar ăilalţi sunt bandiți sau securişti de-ai noştri, din 
Ardeal ?!...”. 


«Sintezele Securităţii» 


intezele Securităţii constituie, în esenţă, un act de bilanţ al terorii 

nemărturisite, al delaţiunii şi delatorilor ascunşi sub pseudonimele 

pactului cu diavolul, plătiţi cu arginţii lui luda, dincolo de înşiruirea rece a 
unor nume care, pentru mulţi, au însemnat vieţi frânte în anchete, în torturi 
inimaginabile... 

«Sinteza de rezultatele obţinute în problema bandelor dela data de 15 iunie-1 
septembrie 1951. Regiunea Argeş», „oficializată” sub nr. 314/11 şi „îndosariată” sub 
indicativul 2168 F.D., în arhivele Securităţii, reprezintă o anamneză efectuată de 
„organele de stat” a istoriei recente a Rezistenței armate anticomuniste de pe versanţii 
sudici ai Munţilor Făgăraş. 

Analizând „situaţia prezentă”, la 15 iunie 1951, «Sinteza» se referă, în esenţă, 
la formațiunile de partizani Arsenescu Gheorghe şi fraţii Arnăuţoiu: „Banda lui 
Arsenescu Gh. se compunea din 9 elemente: Arsenescu Gh., Miron Grigore, Şuicescu 
Victor, Andronescu losif, Roşca lon, Stănescu Constantin şi Mămăligă Gheorghe”. O 
situaţie bulversantă, întrucât mişcarea de rezistenţă din nord-estul Muscelului fusese 
anihilată de Securitate încă din anul 1948 !... 

Apar, însă, elemente informaţionale noi: identificarea, în urma arestării 
„fugarilor” Romu Luca şi lon Vasilescu, a „omului de legătură a unora dintre elementele 
fugare”: Muşatescu loan din comuna Stoeneşti. Domiciliind la diverse adrese în 
Bucureşti, loan Muşatescu se ascunsese la tatăl său, în Stoeneşti, împreună cu 
„fugarul Comănescu losif”. „Ambii în prezent se află reţinuţi”, se menţionează sec 
despre arestarea celor doi de către „organele de securitate”... 

«Sinteza» proiectează, însă, o rază de lumină asupra dispariţiei tragice din 
mişcarea de rezistenţă a partizanului Gheorghe Mămăligă: „Din cercetările efectuate 

asupra banditului Titu Jubleanu — se consemnează în documentul Securităţii — s'a 
stabilit că banditul Mămăligă Gheorghe, membru al bandei Arsenescu, a fost împuşcat 
mortal într'o acţiune întreprinsă de organele noastre”... 

Pentru Securitate, „banda Arsenescu” exista încă, la 1 septembrie 1951, deşi 
nu mai acţiona, întrucât „6 elemente din componenţa sa se urmăresc — potrivit 
«Sintezei» — după un plan de acţiune D.G.S.S. Pentru urmărirea acestor elemente, 
sunt dirijaţi un număr de 29 informatori”. Aşadar, o medie de cinci informatori pentru 
un „bandit'”, medie care depăşeşte considerabil „raportul” vehiculat în popor care 
stabilea existenţa unui informator al Securităţii la câte trei cetăţeni ai României 
„democrat-populare”... 

În continuare, se analizează situaţia „Bandei fraţii Arnăuţoiu din Munţii 
Muscelului compusă din 8 elemente: Marinescu Virgil- nominalizându-se eronat 
numele tatălui arestat în 1949, în loc de cel al fiului său, lon-, Titu Jubleanu, 
Constantin Jubleanu, Maria Jubleanu, Maria Plop şi Chirca lon”. 

Menţionarea, la 15 iunie 1951, a numelui dezertorului lon Chirca între 
componenţii grupării de partizani Arnăuţoiu îl determină pe comentatorul volumului 
«Luptătorii din munţi» să presupună: „Acuzaţia că ar fi fost împuşcat mortal de Gh. 
Mămăligă în 1949 rămâne incertă, cu atât mai mult cu cât nu se semnalează că i s-ar fi 
găsit cadavrul. Nu cred că se poate exclude în totalitate ipoteza ca el să fi fost lichidat 
de securitate pentru că nu a reuşit să predea din grupul condus de Gh. Arsenescu 
decât pe Ciolan Nicolae şi Popescu Constantin în noiembrie 1949 (precum am văzut, 
Benone Milea a fugit din grup puţin timp înaintea acestui moment şi s-a predat 
organelor de securitate). În ceea priveşte misiunea de a-i prinde şi preda securităţii pe 
membrii grupului Arnăuţoiu, aceasta a fost complet neîndeplinită, el nereuşind nici 
măcar să-i contacteze... 

Supoziţia este, însă, infirmată de faptul că, după uciderea dezertorului, 
Gheorghe Mămăligă a sosit în tabăra Arnăuţoilor cu arma şi ranita acestuia şi, mai 
mult, i-a condus la „Pisica” — locul răfuielii — de unde a dezgropat lucruri care au 
aparţinut victimei sale...Nu era un act creştinesc îndătinat să se dezgroape mortul !... 
Şi, apoi, fusese convingător prin probele aduse... 

De altfel, «Sinteza» „argumentează” dispariţia acestuia din grup prin declaraţia 
lui Titu Jubleanu: „Din cercetările efectuate asupra lui Titu Jubleanu, a reeşit că fugarul 
Chirca loan, urmărit de noi în cadrul bandei Arnăuţoiu, a fost împuşcat mortal de 
banditul Mămăligă Gh. (mort).” 

Stabilind componenţa grupului: „fraţii Toma şi Petre Arnăuţoiu, Marinescu 
Virgil (sic !), Constantin Jubleanu şi Maria Plop, «Sinteza» preciza că „În urma 
operaţiunilor din 9-10 iunie a.c., de către organele noastre a fost arestat banditul Titu 
Jubleanu, iar Maria Jubleanu a fost împuşcată mortal.”. 

Ce-i putea, oare, reţine pe autorii «Sintezei» să nu confirme uciderea de către 
Securitate a dezertorului ?!... Ar fi fost, după expresia lor, „un rezultat pozitiv”... 

Tactica adoptată de Securitate clarifică, parţial, situaţiile bulversante raportate 
din teritoriu de către „organele de stat” din raioanele Câmpulung şi Curtea de Argeş: 
„În vederea depistării acestei bande de către D.G.S.S. sa întocmit un plan de 
combinaţie, prin creerea unei bande de diversiune care la 1 august a.c. a fost 
introdusă în teren pe raza D.R.S.S. Argeş. În această acţiune în perioada 1 august — 1 
septembrie a.c. au fost introduşi şi doi tov. din D.G.S.S. împreună cu o echipă formată 
din organele de Securitate îmbrăcate în haine de milițieni”. 

Grupul de diversiune are un nume «Mandea», nu întâmplător ales; asociat, 
probabil, cu componenţa etnică a grupului... Deşi recunoaşte că „Banda de diversiune 
«Mandea» nu a dus la prinderea bandiţilor”, «Sinteza» înregistrează ca „rezultate 
pozitive”: delimitarea regiunii „unde sar adăposti banda Arnăuţoiu” şi crearea 
posibilităţii de a o contacta. 

Pentru eficientizarea „planului de acţiune”, Securitatea întreprinde concomitent 
„scotocirea terenului” şi „întăreşte grupul” cu informatorul „Musceleanu': „fost profesor 
al banditului Toma Arnăuţoiu, cu scopul de a stabili contactul cu acesta prin echipele 
de colectare a plantelor medicinale pe cari le conducea în regiunea frecventată de 
bandă”... 

Ingenios, diabolicul plan al Securităţii !... 

Acţiunile 
de „supravieţuire” continuă 
ronica „supraviețuirii grupului de partizani înregistrează noi momente 

Le semnificative... 

20 iunie 1951— După despărţirea de grupul format din familia 
Jubleanu şi lon V. Marinescu, grupul fraţilor Arnăuţoiu şi Mariei Plop se stabileşte 
temporar în Muntele Mârna. [Dosar 1238, vol. 43; cf. L-412]. 

Marinica Chirca îi confirmă lui Toma Arnăuţoiu că „preotul Nicolae Andreescu 
a acceptat să-i întâlnească pe partizani noaptea, la un pod de lângă moara lui losif 
Poenăreanu” situată pe Râul Doamnei, în satul Poenărei. Se fixează chiar un 
consemn: „aprinderea a două chibrite”... 

Marinica Chirca le-a spus partizanilor că armata se află pe urmele lor, la 
stânele din munţii: Drăghina şi Spinarea, unde ei „dăduseră atacuri teroriste şi le 
jefuiseră”. Atenţie, deci !... 

Din această cauză, partizanii se mută de la Mârna la Valea Largă, după care, 
pleacă la „gazda noastră” — cum socoteşte Toma Arnăuţoiu, cu evidentă afecţiune, 
familia Nicolae Băşoiu din Stănești... 

Sintagma este întru totul motivată, prin mărturisirea lui: „am stat în gazdă timp 
de 6 zile la domiciliul său; ne-a alimentat atât el cât şi soţia lui, Băşoiu Filofteia; ne-a 

dat două perechi de pantaloni de stofă neagră, două perechi indispensabili şi 
alimente”. [Idem]. 

Întâlnirea cu preotul Nicolae Andreescu la moara lui Vică Poenăreanu nu 
fusese fortuit localizată acolo, întrucât preotul domicilia în Poenărei şi făcea naveta la 
Nucşoara, doar când oficia slujbele religioase... 

Întâlnirea aceasta va reprezenta un moment extrem de important în opţiunea 
viitoare a grupului de a se stabili în perimetrul satului Poenărei, dar şi în frângerea, de 
către Securitate, a destinelor unor oameni din zonă care au ajutat, material şi moral, 
Rezistenţa... 

„Din domiciliul lui Băşoiu Nicolae, potrivit declaraţiei lui Toma Arnăuţoiu, în 
cursul interogatoriului din 14 octombrie 1958 de la Securitatea din Piteşti, am plecat şi 
ne-am întîlnit cu pr. Andreescu Nicolae în punctul stabilit cu care ocazie acesta a 
manifestat dragoste faţă de noi manifestîindu-se duşmănos la adresa comuniştilor şi 
făcînd o rugăciune şi afirmînd «cum o fi răbdînd dumnezeul acesta pe comunişti pe 
pămint» şi alte injuri(i) aduse la adresa comuniştilor. 

Am stat de vorbă cu pr. Andreescu Nicolae timp de două ore fiind de faţă şi 
teroristul Arnăuţoiu Petre, într-un zăvoi şi mi-a adus şi mai multe ţigări. 

Cu această ocazie, Andreescu Nicolae ne-a informat despre acţiunile 
întreprinse de organele de securitate pentru prinderea noastră afirmînd că în anul 
1953 se va schimba regimul democrat-popular din R.P.R. că i-a spus fratele său, 
Andreescu lon-Leu că va începe un război şi va cîştiga (sic !) ţările capitaliste. 

Ne îndemna să rezistăm cu orice risc şi să nu ne dăm vi(i) în mîna securităţi(i), 
în care scop mai tîrziu ne-a dat şi otravă — stricnină. 

Tot atunci s-a oferit că ne va găzdui la un grajd al său din punctul Riu, vecin 
cu numitul Băcioiu unde am şi stabilit ca punct de întîlnire. De aici ne-am deplasat şi 
m-am stabilit în pădurea Lărgi. [Dosar 1238, vol. 43; cf. L-413]. 

Conştient de periculozitatea contactului cu partizanii, obţinând, desigur, 
promisiunea lor că nu vor cădea vii în mâinile Securităţii, preotul Nicolae Andreescu, 
spre a fi sigur că îşi vor respecta cuvântul dat şi se vor sinucide, pentru a nu 
deconspira Securităţii pe colaboratorii lor din zonă, le-a procurat, aşadar, doze letale 
de stricnină — o otravă suficient de puternică pentru curmarea unei vieţi... 

Acest periplu al supravieţuirii continuă... 

La Pleaşa, Marinica Chirca, „legătura noastră” — cum îi place lui Toma 
Arnăuţoiu să îi spună — aduce alimente, ţigări, obiecte de îmbrăcăminte, dar şi 
informaţii despre mişcările de trupe din munţi... 

La 9 iulie, merg la Mârna, unde stabiliseră să se revadă cu grupul rămas pe 
Vâlsan: Titu Jubleanu, Maria Jubleanu, Constantin Jubleanu şi lon V. Marinescu. 


116 


Tragedia 
partizanilor de pe Vâlsan 
pisodul dramatic al uciderii Mariei Jubleanu şi al arestării soţului ei, Titu 


Jubleanu, eveniment cu consecinţe dintre cele mai grave pentru destinul 

grupării de rezistenţă din munţi va fi relatat, din surse sigure, cu evidentă 
strângere de inimă, în «Mărturia» sa, de către studentul Cornel Drăgoi, relevând 
spiritul de sacrificiu al mamei, în încercarea disperată de a salva pe fiul ei, Constantin 
Jubleanu: „Jublenii şi Marinescu erau undeva pe Vâlsan. Tata Marioara, nevasta lui 
Titu Jubleanu, spălase rufele şi le întinsese la soare. Şi un avion de supraveghere a 
survolat. Da’, ce-au zis ăştia, e cursa de Sibiu. Dar era de la securitate şi i-a anunţat 
pe ăia de jos, uite, în pătratul cutare, nişte puncte albe !... Şi-au dat peste ei. Când a 
văzut securitatea tata Marioara, ultimele ei cuvinte au fost: «Trage, Titule, să scape 
băieţii !» Asta ar trebui să rămână în istorie: «Trage, Titule, să scape băieţii !»... şi 
nenea Titu şi cu fața Marioara au tras şi băieţii au scăpat. Tică, băiatul lor, şi lonel 
Marinescu... Dar ei au fost înconjurați şi cineva, fără să someze, când a văzut-o pe ea 
din lateral, stând pe brânci şi trăgând, i-a tras un glonţ de zebeu. Pe unde intră glontul 
de zebeu, face o găurică mică, dar, pe unde iese, rupe. Şi pe urmă au sărit pe ea cu 
picioarele până i-au ieşit plămânii prin spărtură. Mi-a spus un martor ocular: Titu 
Jubleanu. Că el, când a văzut că băieţii au fugit şi nevastă-sa e moartă, a ridicat 
mâinile în sus şi s-a predat. 

L-au pus să sape oleacă de mormânt, cu unghiile, cu degetele, a săpat şi cu o 
ruptură de lespede. lute, iute 1... A săpat ca un lat de palmă şi au spus: Ajunge !... 
«Am pus peste ea cu mâinile nisip şi bolovani, după ce am sărutat-o, şi atât a fost 
tot...». 

Şi pă el l-au dus la Piteşti, la Securitate, unde ne-am văzut şi el mi-a arătat... 
Mi-a arătat gura cu dinţii rupti cu cleştele de cuie... l-au smuls dinţii cu cleşte de cuie... 
Avea un dinte rupt pe jumătate, un dinte rupt la nivelul gingiei şi erau porţiuni unde 
cleştele muşcase şi o bucată de gingie. I-au făcut asta atunci, când l-au prins, ca să-l 
silească să spună unde sânt băieții.” [M-140]. 

La 10 iulie, sosesc, doar Constantin Jubleanu şi lon V. Marinescu, având o 
singură armă, fără cartuşe — arma pe care o avusese Gheorghe Mămăligă şi pe care 
lon V. Marinescu o ascunsese într-o scorbură din pădurea Cucute. 

Vestea pe care le-o dau este stupefiantă: Titu şi Maria Jubleanu fuseseră 
arestaţi de Securitate în Muntele Scroafa, iar ei reuşiseră să fugă fără nici un fel de 
armament. [Idem]. Se vede că nu ştiau că Maria Jubleanu fusese împuşcată şi murise... 

Toma Arnăuţoiu i-a dat lui lon V. Marinescu cartuşe pentru arma Z. B., iar lui 
Tică Jubleanu — pistolul automat al Mariei Plop. 

Apărând întâmplător lon Oproiu din Nucşoara, partizanii îl abordează şi-i cer 
cartuşe, fiindcă ştiau de la el că are îngropate în pământ, la Măguri, într-o oală, 100 de 
cartuşe pentru armă Z.B. lon V. Marinescu şi Tică Jubleanu merg acasă la lon Oproiu, 
stau de vorbă cu soacra lui, şi revin cu 41 de cartuşe pentru Z.B. 

Temându-se că Titu Jubleanu va fi torturat la Securitate şi va denunța locurile 
unde ascunseseră alimentele, partizanii pleacă, la 11 iulie, spre munţii Drăghina şi 
Spinarea, unde îngropaseră alimentele împreună cu cel arestat. 

Pe potecă, în Muntele Plăişor, se întâlnesc cu Tia Opran, o fată din Corbi, 
care îi recunoaşte, şi sunt, apoi, văzuţi de ciobanii care păşteau mânzările în Muntele 
Drăghina. 

Au mutat alimentele „dosite” şi s-au dus spre stâna nucşorenilor din Muntele 
Pojarna, pentru a culege informaţii despre Titu Jubleanu. Au aflat de la ciobanii: Petre 
Vâlsănescu, Năstase Berevoianu, Nică Rădulescu, Anton Cucu şi de la ceilalţi că Titu 
Jubleanu „fusese prins viu”, iar Maria „fusese împuşcată mortal”... 

Spre ziuă, au plecat de la stână cu 60 kg brânză şi 50 kg mălai, pe care le-au 
depozitat în Creasta Pojarnii. [Dosar 1238, vol. 43; cf. L-415]. 

Din bordeiul de la Căldăruşa Nisipilor, au recuperat aparatul de radio Braun, 
şi, prin Muntele Dara, au ajuns la Muntele Căpăţâna, luând de la stână: 30 kg brânză 
şi 30 kg mălai. Acolo, au găsit pe baciul lon Miticel şi pe ciobanul Vintilă din Stănești, 
cu care „au discutat duşmănos la adresa regimului democrat-popular”... [Idem]. 

Campania de aprovizionare continuă în acelaşi ritm alert... De la stâna din 
Muntele Oticu, unde era baci David din Aninoasa, iau 30 kg de brânză şi tot atâtea de 
mălai. 

La 27 iulie, la lucrarea IPEIL din Oticu, partizanii cunosc, printre alţii, pe: 
Moiceanu, Bălan, Nae Jugăristu din Rucăr; stau trei zile şi pleacă încărcaţi cu: 200 kg 
mălai, fasole, şuncă şi 8 pături, pe care le ascund într-o pădure din apropierea stânii. 
[Idem]. 

La cererea şefului lucrării, Moiceanu, trec pe bonul de „primire” o pătură în 
plus pe care i-o dăruiesc... 

Au rămas în grup doar cinci: Toma şi Petre Arnăuţoiu, Constantin Jubleanu, 
lon V. Marinescu şi Maria Plop... Pleacă împreună cu Gheorghe Pârnuţă şi un copil 
spre lucrarea din Berivoiu. lon V. Marinescu şi Maria Plop iau, din casa lăcarului de pe 
Valea Vladului, o pereche de bocanci şi alte obiecte. 

Îşi pun raniţele încărcate pe şeile cailor lui Gheorghe Pârnuţă care merge spre 
Rucăr. Întâlnesc pe lăcarul de la Valea Vladului, Pomana, de fel din Rucăr, şi, 
împreună cu el, „atacă” lucrarea din Berivoiu Mic, de unde iau 100 kg făină, 50-60 kg 
mălai, câteva mii de ţigări, şuncă, untură, cearceafuri, feţe de pernă şi brânză, dar şi 
15 calupuri de dinamită, 10 capse, fitil Biefort... [Idem]. 

Semnificative 
gesturi _ politice 

n „ura ei faţă de regimul democrat-popular din R.P.R., Maria Plop a distrus 

RO unui conducător politic al U.R.S.S. agăţat pe peretele unui dormitor”, 

iar lon V. Marinescu, „tablourile conducătorilor partidului şi guvernului 
afişate în baracă”. [Dosar 1238, vol. 43; cf. L-417]. 

Gest politic profund ostil, în plină campanie de „făurire a cultului 
personalităţilor comuniste”, gest care nu putea fi iertat uşor de Securitate !... 

După ce au depozitat alimentele într-o baracă din Valea Colţilor, se întorc în 
pădurea Lărgi, pe poteca din Spintecătura Păpugşii. lon Marinescu şi Tică Jubleanu îşi 
continuă calea către râul Vâlsan, după ce îşi dau întâlnire cu ceilalţi peste circa două 
săptămâni. 

În ziua de 3 sau 4 august, se văd cu Gherman din Corbi. Între timp, lon 
Marinescu şi Tică Jubleanu au luat de la stâna din Muntele Robiţa, unde era baci unul 
Vasilescu din Albeşti, o cantitate de 30-40 kg mălai şi tot atâta brânză. 

Reuniţi, la 10 august, fură un vițel din Muntele Căpăţâna, stau câteva zile în 
Piscul Cotului, iar, de acolo, fraţii Arnăuţoiu şi Maria Plop pleacă în Muntele Metalul, 
pentru a vedea o mai veche cunoştinţă de-a lor, pe baciul Pavel Neicuţa din Domnești. 

La stână, găsesc doar pe un cioban din Domnești, Tucă lon, care le spune că, 
în urmă cu câteva ceasuri, au fost vizitaţi de „alte elemente fugare” care „au servit 
masa” şi au lăsat „doi săcutei de brânză” pentru ei. [Dosar 1238, vol. 43; cf. L-418]. 

Partizanii au luat brânza şi s-au dus spre Muntele Căpăţâna, unde s-au întâlnit 
cu baciul lon Miticel şi cu ciobanul lon Bădescu din Stăneşti, continuându-şi calea spre 
baraca din Muntele Dara. 

lon Marinescu şi Tică Jubleanu au mers la stâna din Muntele Leaota, la baciul 
din Brăduleţ, rudă cu fostul student la medicină. 

S-au regăsit, apoi, la Dara, pentru a depozita alimentele. De aici, s-au dus cu 
toţii la stâna din Valea Lungă, pe râul Vâlsan, la baciul Aurică Blănaru din Muşăteşti. 

Prezenţa unui brigadier în stână, pe care lon Marinescu l-a confundat cu un 
altul care îl denunţase pe Titu Jubleanu Securităţii şi, de aceea, intenţiona să-l 
împuşte, a incitat spiritele... 

Un cioban din Prosia, cătun al Muşăteştilor, le-a propus în secret partizanilor 
să-şi petreacă iarna viitoare la el acasă. 

Nu pleacă de la stână cu mâna goală: 30 kg brânză, 5 kg unt şi 30 kg mălai 
vor fi depozitate în pădure; apoi, se vor duce după alimente la stâna din Muntele Jepii 
de Sus, unde era baci Chivu din Vâlsăneşti. [Idem]. 

Conflicte anticipând 


un deznodământ tragic 
| Ei de la 31 august 1951 are ca protagonişti pe brigadierul Dinescu 


Constantin zis Vuţă de la Ocolul Silvic Muşăteşti şi pe lon V. Marinescu. 

Brigadierul Dinescu-Vuţă venise, pe 30 august, însoţit de Gheorghe Păţitu 
şi Mircea Pârvulescu, originari din Brădet, având ca obiectiv: „marcarea arborilor 
pentru tăiat”. Seara, au mers la stână, ca să doarmă... 

Potrivit amplului raport nr. 1696/4 septembrie 1951, adresat de locotenentul 
major de la Securitatea din Curtea de Argeş Direcţiunii Regionale a Securităţii Statului 
Argeş, brigadierul Constantin Dinescu, însoțitorii săi şi ciobanii au fost treziţi din somn, 
în zorii zilei de 31 august 1951, de comanda „Drepţi !' a lui Petre Arnăuţoiu, primul 
care a intrat în stână, înarmat cu o armă Z.B., şi purtând, la brâu, un pistol. 

L-a urmat lon V. Marinescu, care a legitimat pe cei din interior. Confundându-l 
pe brigadier cu un altul pe care îl văzuse în ziua tragediei de la Muntele Scroafa, l-a 
ameninţat că îl împuşcă... 

Numai după ce brigadierul a reuşit cu greu să-l convingă că n-a fost „până 
acum, niciodată, în munţi”, „Marinescu a eşit din stână înjurând”... 

A intrat, imediat, Toma Arnăuţoiu care, cunoscându-l pe Gheorghe Păţitu, „a 
discutat cu el în mod prietenos, apropiat”, încercând, apoi, să-l liniştească pe 
brigadierul înfricoşat de moarte... 

Mircea Pârvulescu a vorbit, câteva minute, între patru ochi, cu Tică Jubleanu, 
care îi era văr, sfătuindu-l să se furişeze de partizani şi să se predea... Tică i-a 
mărturisit că se temea s-o facă, fiindcă, spunea el, sunt legaţi prin jurământ să nu se 
dea vii pe mâna Securităţii... [Dosar 1238, vol. 47; cf. L-434]. 

Toma Arnăuţoiu s-a destăinuit celor din stână, printre care se aflau: baciul 
Aurel Blănaru din Muşăteşti, responsabilul stânei Nicu zis Chilon, ciobanul Rada Toma 
şi alţi ciobani din Muşăteşti, că „nu are nici o crimă la activul lui, însă, dacă este forţat 
de Miliție şi Securitate, o face şi pe asta şi viu nu cade în mâna lor’. Era un adevăr 
mărturisit parcă în faţa unei instanţe supreme de judecată, întrucât nici în uciderea 
celor doi militari ai Securităţii din casa părintească, nici în cazul lichidării „turiştilor” din 
Muntele Gălăşescu nu se implicase direct !...Din contră, acolo, salvase pe unul dintre 
„turişti”, plutonierul major de Securitate Aurel Bârsan... 

Bravând, pentru a-şi impresiona şi mai mult auditoriul, Toma Arnăuţoiu „s'a 
lăudat că anul acesta au alimente şi explozibil în 30 de munţi, din Valea Oltului până în 
Valea Dâmboviţei”, că „anul trecut, Securitatea le-a dat o lovitură mare, că a trebuit să 
mănânce un an numai coaje de fag cu mălai”, întrucât le-au fost descoperite unele 
bordeie cu provizii... Le-a vorbit, apoi, despre viaţa lor grea, despre moartea 

trădătorului Chirca, despre „intruşii” din munţi care iau brânză de la stâne, semnând, în 
contul lor, „[epeş Vodă”... 

Un episod povestit de către brigadierul Dinescu locotenentului M. Ungureanu, 
reprodus detaliat în raportul acestuia, conţine elemente informaţionale în premieră 
pentru Securitate, anticipând disensiunile existente în grupul de partizani, disensiuni 
care vor culmina cu suprimarea unuia dintre ei...Securitatea va fi, aşadar, informată 
încă din data raportului: 4 septembrie 1951, că „unitatea” micului grup de partizani este 
puternic zdruncinată din interior... Episodul reprodus, în continuare, este edificator: 

„După discuţia cu Toma Arnăuţoiu, brigadierul Dinescu Constantin a eşit afară 
la isvor să se spele şi a fost somat de o femeie îmbrăcată bărbat şi legată la cap cu o 
basma, care era înarmată cu un pistol Oriţa. 

La răspunsul lui că este om bun, femeia i-a dat voie să se spele. Atunci 
pădurarul a intrat în vorbă cu ea, întrebânduo <sic!> cum o duce în viaţa de bandă, la 
care ea a început să plângă spunând: «Păcatele noastre că în curând vor rămâne 
numai doi, că se ceartă Toma care este şeful bandei cu Marinescu care vrea să-i ia 
locul însă Toma nu vrea să cedeze, că Marinescu este setos de crime, iar băiatul lui 
Titu Jubleanu, Tică este nebun de când a fost prins tatăl său şi omorâtă mama sa, se 
ceartă cu toţi, îl susține pe Marinescu şi nu ascultă de Arnăuţoiu !...» Maria Plop avea 
un pistol automat Oriţa şi câteva grenade Chiser agăţate de centură... 

După ce sa spălat, pădurarul Dinescu a venit din nou la stână şi a stat afară 
împreună cu ceilalţi tovarăşi şi cu ciobanii iar bandiții în afară de Marinescu au intrat în 
stână şi au mâncat, apoi au luat pe baci pe care l-au forțat să le dea 13 kg de brânză, 
37 kg de mălai şi 5 kg de unt de oaie pe care le-a băgat în raniță, apoi banditul 
Marinescu a intrat din nou în stână şi a trecut alimentele furate în carnetul stânei 
semnând «Partizanii». 

Întorcându-se spre ceilalţi ciobani şi spre Dinescu a spus că acum ei comandă 
şi dacă nor muri cu flinta în mână, apoi vor răsplăti Muşeteştilor brânza care le-au 
luat-o. 

După ce au luat mălaiul şi toate alimentele, au pus forțat să le topească unt 
pentru a-şi unge armele şi apoi le-a făcut mâncare, obligând ca întâi să mănânce 
ciobanii şi apoi au mâncat ei, în care timp, unul a pândit, adică Marinescu” — va 
declara, la Militie, Manole Sorescu din Brăduleţ... „Cu ranițele în spinare, au plecat 
spre isvorul Vâlsanului, către Jepii de Sus, uitându-se mereu înapoi spre a nu fi 
atacati”. [Dosar 11251.FD, vol. 2; cf. L-420-421]. 

Aspectul vestimentar al partizanilor era mizerabil: „Bandiţii Arnăuţoiu erau 
încălţaţi cu bocanci rupti în picioare, aveau pantaloni de dimie ţărănească bazonați, 
Toma purta un mintean țărănesc, iar Petre avea o haină de foaie de cort. Marinescu 
era încălţat cu opinci de gumă, pantaloni kaki rupti, iar pe dedesupt, avea o flanelă. 
Constantin Jubleanu purta opinci de gumă, pantaloni de dimie gri, haină de dimie 

neagră, iar pe cap purta o basma. Toţi erau înarmaţi cu arme şi pistol la şold”. [Dosar 
11251.FD, vol. 2; cf. L-421]. 

Aspect dezolant al unor „haiduci” moderni !... Viaţa de partizan era, aşadar, 
mult prea aspră, încărcată cu tot soiul de privaţiuni... 

De la stâna din Jepii de Sus, unde „servesc” masa împreună cu baciul Chiva, 
ciobanul Bărboiu şi alţi ciobani din Domnești, care îi informează că Securitatea s-a 
interesat de ei în repetate rânduri, pleacă cu 30 kg brânză şi 30 kg mălai. În 
continuare, „atacă” stâna din Muntele Mircea, pe râul Buda. Baci era Anton din Arefu, 
iar ajutor, Gavrilă din Curtea de Argeş... lau „circa 30 kg brânză, câteva kg unt şi 40 kg 
mălai, un joagăr de tăiat lemn şi alte obiecte casnice”; alimentele le depozitează în 
Muntele Dara. 

Întâlnesc, sub creasta Muntelui Pojarna, pe ciobanii din Nucşoara: Năstase 
Berevoianu şi Zănoaga al lui Tănăsel, cărora le-au cerut o pereche de opinci, pe care 
aceştia le-au promis că le lasă într-un loc ştiut, dar nu le-au găsit acolo. Năstase 
Berevoianu îi asigură că fratele său, Constantin Berevoianu, s-ar oferi să îi ajute cu 
alimente şi îmbrăcăminte. Îi cer, prin Năstase, să le dea „tutun, aţă de cusut, pantaloni, 
săpun”, pe care urma să le pună într-o scorbură de fag cunoscută şi de el, în 
Steghiuţă, pe unde vor trece, apoi, fără să găsească, însă, nimic... 

Promisiuni de conjunctură nenorate ca, de altfel, multe altele !... 

Partizanii transportă, după aceea, alimentele depozitate în Muntele Drăghina 
Mică la Brâul Dării. Coboară din munţi, pentru câteva zile, la Nucşoara... Scot din 
câmpul Slatina şi din grădina Veronei Cujbescu, „câteva răniţi de cartofi şi de morcovi”. 
De la Verona, iau şi o oaie. Alimentele le conservă în Suhara. 

Pe Vasile Pascu din Sboghiţeşti, îl găsesc la grajdul lui din cătunul Slatina. 
Omul le dă, fără ştirea nevestei de care se ferea: „nişte cărţi de literatură religioasă, 
nişte fructe, aţă de cusut, săpun”; le promite opinci şi lână, dar nu se ţine de cuvânt... 

Partizanii mută, apoi, alimentele din Suhara la Brâul Dării... 

La începutul lui septembrie 1951, pleacă spre Dâmboviţa, cu gândul de a 
aduce, de acolo, alimentele ascunse, pentru a le depozita în bordeiul de la Brâul 
Dării... 

lon V. Marinescu se abate, împreună cu Constantin Jubleanu, la stâna din 
Muntele Leaota, spunându-i baciului, care îi era rudă, să ceară, de la Florica 
Ştefănescu-Procopie din Brădet, „nişte pantaloni, aţă de cusut şi alte obiecte”. [Dosar 
11251, vol. 2; cf. L-423]. 

În drum spre Dâmboviţa, se întâlnesc cu ciobanii de la sterpele din Căldarea 
Zârnei: Nicolae Pavel din Domnești, Măriuţ lon zis Nică din Corbi, Stoenescu lon din 
Jina-Sibiu, Băncilă lon din Rucăr şi Dumitru din Văleni-Muscel. Dorm cu ei o noapte în 
stână, „discută duşmănos la adresa regimului democrat-popular” şi află că „Banda 
ardelenilor”, probabil, gruparea de partizani condusă de lon Gavrilă, ar fi fost la stânele 
din Brătia... 

Una dintre 
„victimele” Rezistentei 
entru ca acuzele aduse partizanilor să atârne cât mai greu în talgerele 

D...: justiţiei comuniste nedezlegate niciodată la ochi, de teamă ca 

adevărul să nu iasă la iveală, Sentința nr. 107 semnala „gravitatea” 
unora dintre „faptele” lor: „Atât în anii 1949 cît şi în anii 1951 teroriştii au atacat şi 
maltratat pe Dogaru N. Gheorghe din comuna Stăneşti raion C. Argeş, pe care l-au 
dezbrăcat şi l-au dezarmat.” [Dosar 1220/59; cf. L-694-707]. 

Interogată, victima, Dogaru N. |. Gheorghe, născut în Stănești, de profesie 
pădurar în Muntele Spinarea, unde făcea lucrări de împădurire, declară amănunţit cum 
a fost „jefuit de bandiți”. Scena „jafului” este reconstituită cu precizarea: locului— 
cantonul silvic din Muntele Spinarea; condiţiilor meteorologice- „zi ploioasă şi ningea”; 
„figuranţilor”— inginer Banu Gheorghe de la Ocolul Silvic, Maria Gh. Moisel, Elena T. 
Tudora, Tuţa Hera, Aurelia Profir şi alţi 13 lucrători din Stănești şi din Corbi-Muscel. 

Protagoniştii sunt lon V. Marinescu şi Constantin Jubleanu... 

Acţiunea este simplă: „doi indivizi intră pe uşă peste noi cu armele în mână”. 
Cer să iasă pădurarii, din canton, afară... les: Dogaru N. |. Gheorghe şi inginerul Banu 
Gheorghe... Acuzat că a dat informaţii Securităţii, în urma cărora, Titu Jubleanu fusese 
arestat, iar soţia acestuia ucisă de Securitate, Dogaru este ameninţat că va fi 
împuşcat, iar arma îi va fi confiscată... 

Partizanii iau din canton: „90 kg mălai, 5 kg şuncă, 1 kg peşte, două pături, un 
veston tip pădurar şi arma din dotarea lui Dogaru cu seria 6455 Staer cu 5 cartuşe”, 
pentru care semnează de „primire”, lon V. Marinescu. 

Dogaru se roagă să nu îi ia arma, fiindcă „îl nenorocesc”... Îi iau arma, nu şi 
viaţa, cum îl ameninţaseră... Îl îndeamnă să anunţe organele de miliţie, „fiindcă lor nu 
le e frică”... Pădurarul se execută imediat; pleacă „devale” şi anunţă nu Miliția, ci 
Securitatea, personal pe sublocotenentul Cercel, „cu care, precum declară, am mers 
din nou în munte, deoarece l-am întâlnit în drum, însă pe banditi nu i-am găsit”. [Dosar 
1238, vol. 47; cf. L-450]. 

Pădurarul Dogaru N. |. Gheorghe avea „antecedente” în relaţiile cu partizanii. 
În 1949, potrivit declaraţiei sale din Dosar 1237, vol. 47, „Am fost terorizat la început 
de un fiu al lui Chirca lon, după care a mai venit la mine Chirca lon, Chirca Gheorghe, 
Benone Milea şi încă doi terorişti pe care nu i-am cunoscut niciodată... 

Toţi teroriştii erau înarmaţi cu puşti şi pistoale; teroristul Benone Milea era 
încălţat cu nişte bocanci noi tip IFET şi a afirmat către ceilalţi terorişti că ar fi bine să fiu 
jefuit să-mi ia bocancii, însă văzînd că sînt uzaţi m-a lăsat. Cu această ocazie teroriștii 
se manifestau duşmănos la adresa regimului democrat-popular din R.P.R. afirmând că 
în curînd se va schimba şi vor ajunge oameni mari”. [Dosar 1237, vol. 47; cf. L-448]. 

Ultima frază tinde să devină un laitmotiv al declaraţiilor din arhiva Securităţii 
referitoare la mişcarea de rezistenţă anticomunistă din munţi... 

Obiectivul imediat al partizanilor din Muscel este lucrarea silvică din Muntele 
Berevoiu Mic... 

Caracterul anticomunist 

al unei acţiuni „propagandistice” 

entinţa nr. 107 — atât de persistent evocată în acest eseu istoric consacrat 

Rezistenței armate anticomuniste de pe versanţii sudici ai Munţilor 

Făgăraş — sintetizează desfăşurarea unui moment semnificativ din lupta 

partizanilor împotriva regimului totalitar comunist instaurat, prin forţa armelor, în 
R.P.R.: 

„Pentru atacurile teroriste de la lucrarea silvică din muntele Berevoiu, unde 
membrii bandei au fost în două rânduri, ei au efectuat în prealabil supravegherea lucrării 
timp de o zi şi observând că a sosit un grup de persoane pe care le bănuiau a fi organe de 
partid şi de stat, ei au înconjurat cabana în care erau adunaţi în şedinţă circa 50 muncitori şi 
au instalat posturi de pază înarmată. Inculpatul Arnăuţoiu Toma a ţinut în faţa muncitorilor 
un discurs cu conţinut instigator duşmănos, iar inculpata Maria Plop a distrus tablourile 
conducătorilor partidului şi guvernului, după care prin terorizare şi sub ameninţarea 
armelor au jefuit importante cantităţi de materiale (alimente şi medicamente) care 
aparțineau Statului şi erau aduse acolo pentru muncitori. ”. [Dosar 1220/59; cf. L-694-707]. 

Tactica adoptată de partizani a implicat, iniţial, supravegherea atentă a lucrării 
timp de o zi, de către lon V. Marinescu şi Petre Arnăuţoiu, pentru a stabili eventuala 
prezenţă a armatei, precum şi numărul persoanelor angrenate în lucrarea silvică. 
Potrivit unui plan de „atac” conceput de comun acord, Toma Arnăuţoiu şi lon V. 
Marinescu au mers la magazia „unde era lumină”, iar Petre Arnăuţoiu şi Maria Plop au 
asigurat „din umbră” paza clădirilor, supraveghind cu atenţie accesele. 

Toma Arnăuţoiu şi lon V. Marinescu au întrebat pe bucătarul Gheorghe 
Năstase şi pe magazionerul lon Ploeşteanu, originari din Rucăr, dacă sunt securişti 
sau milițieni la lucrare, cerând, de asemenea, informaţii despre persoanele sosite 
recent. 

Au fost asiguraţi că „nu este armată” şi, în dormitor, „dr. Pislaru, soţia lui şi 
nişte pădurari ţin o şedinţă de higienă cu muncitorii”. [Dosar 11251.FD, vol. 44; cf. L-425]. 

În dormitorul transformat ad-hoc în sală de şedinţe, se aflau, în afara 
muncitorilor angajaţi la lucrarea silvică, Nicolae Pitea, şeful IPEIL Rucăr — care avea 
ca rază de activitate o zonă montană cuprinsă între munţii Berevoiu şi Oticu, Gavril 
Pîlcă, şeful Ocolului Silvic Rucăr, brigadierul lon If. Moldoveanu, pădurarul Alexandru 
Bivol şi dr. Serafim Pislaru cu soţia acestuia din Câmpulung, precum şi „conductorul 
de cai” Moise Coleş. 

Scopul deplasării acestora la Berevoiu, potrivit informaţiei furnizate ulterior 
Securităţii de Nicolae Pitea, era „predarea parchetelor ocolului silvic, prelucrarea 
Hotărârii Partidului din 3-5 martie şi a ordinului 435/1950, precum şi vizita medicală a 
muncitorilor”... 

Şedinţa începuse la ora 19, în prezenţa acestora şi a circa 45 de muncitori, 
printre care se aflau: Ciorcovel Vasile, Ciobotea Nicolae, Ovejdanie Paraschiv, Barbu 
lon, Dobrin lon, Dobrin Maria şi alţii cu domiciliul în Rucăr. 

La ora 21, s-a stins lumina, în timp ce vorbea Gavril Pîlcă. Cineva a aprins un 
felinar şi şedinţa a continuat... După circa 10 minute, „uşa s-a deschis şi a apărut în 
prag un individ cu o armă automată care ne-a somat şi a spus că acela care va mişca 
va fi împuşcat pe loc. Apoi, a închis uşa, a eşit afară şi a spus să continuăm şedinţa. 
Cetăţeanul respectiv se plimba afară de la o fereastră la alta...Din timp în timp, un alt 
fugar venea în dreptul uşii şi întreba ironic, după cum îşi aminteşte Nicolae Pitea, 
«dacă ne-am făcut rugăciunea»... 

Desfăşurarea „ostilităţilor” este relatată de către un martor ocular implicat 
personal, Nicolae Pitea, şeful IPEIL Rucăr: „Aproximativ la orele 24 sau 1, a venit un 
individ care a spus «să vină dl. doctor afară !». Doctorul a venit şi a stat acolo 
aproximativ 20 minute. În acest timp le-a predat medicamentele ce le avea pentru 
aceşti muncitori. Odată cu doctorul a intrat şi un individ înarmat cu o armă automată în 
timp ce altul era la o fereastră iar altul la uşă; cel dela uşă avea un automat P.P.S. Cel 
care a intrat a întrebat cine este reponsabilul la care eu m-am ridicat în picioare. El m- 
a întrebat cum mă port cu muncitorii şi i-am spus să-i întrebe pe aceştia. La întrebarea 
sa mai mulţi au răspuns că mă comport bine. Atunci el mi-a spus că mă cunoaşte, că 
sunt comunist şi că sunt plătit pentru a face politică. De asemeni lui Pilcă i-a spus că 
ştie el că e un inginer sau «ce mama dracului este» şi că tae pădurile cu nemiluita. 

Apoi s-a adresat tuturor spunîndu-le ca să-i ertăm că ne-au luat alimente şi 
pături dar că ei stau fugiţi de 32 de luni şi că au mîncat şi coajă de fag de foame. 
Spuneau că nu le este frică de organele de stat că au mai trecut pe lîngă ei şi nu i-au 
observat. Spuneau că cine umblă după ei pe acolo le rămîn oasele. Discutia a durat 
aproape o oră după care au plecat spunîndu-ne că nu avem voe să eşim timp de 10 
minute”... Referindu-se la comportarea partizanilor, Nicolae Pîtea afirmă că „a constat 
în somaţii, ameninţări la adresa tuturor şi a mea, însă nimeni din cei prezenţi nu a fost 
lovit, percheziţionat etc.” 

Relatarea desfăşurării acţiunii din cabana Berevoiu prezintă, în varianta Toma 
Arnăuţoiu, unele precizări de natură să sublinieze atât eficienţa ei materială şi morală, 
anticomunistă, dar şi manifestarea unui ataşament mărturisit în taină faţă de mişcarea 
de rezistenţă: „Am mers în magazie şi am încărcat în răniţi: 180 kg făină, 80 kg urdă, 
brânză, şuncă, fasole, câteva mii de ţigări, chibrituri, un rucsac de piele şi altele.”. 

Toma Arnăuţoiu, Petre Arnăuţoiu şi Constantin Jubleanu au cărat „prada” pe Valea lui 
Andrei. [Dosar 11251.FD, vol. 2; cf. L-425]. 

lon V. Marinescu şi Maria Plop au rămas să supravegheze mişcările din 
interior. „Cărăuşii” au revenit, încărcându-şi din nou raniţele şi pentru a sustrage în 
plus „câteva cearceafuri, feţe de pernă şi două dosuri de saltea, un fierăstrău şi alte 
obiecte”. Apoi, Toma Arnăuţoiu şi lon V. Marinescu au intrat în sala de şedinţe, 
chemându-l afară pe dr. Pislaru, pentru a le da medicamente. Scena relatată este 
emoţionantă: „Afară, i-am spus că sunt Arnăuţoiu, m-a întrebat: care ? locotenentul ? 
şi, la răspunsul meu afirmativ, dr. Pislaru s-a manifestat bucuros, m-a luat în brațe şi 
m-a sărutat.”... 

După consumarea acestei scene idilice, petrecute în intimitate, fără martori, în 
biroul său, doctorul le-a dat: piramidoane, aspirine, antinevralgice, pansamente, 
vaselină sulfamidată, zincată şi altele”, partizanii semnând un bon comun pentru toate 
materialele sustrase. Dr. Pislaru i-a promis că, despre această întâlnire atât de intimă 
dintre ei, nu va vorbi decât unei rude a partizanului, preotului Nicolae Mănescu din Apa 
Sărată... Revenind în sală, Toma Arnăuţoiu le-a spus muncitorilor, sub ameninţarea 
continuă a armei lui lon V. Marinescu, că ei sunt fugari prin munţi de 32 de luni, 
cerându-le să-i ierte că au luat alimente din magazia cabanei; apoi, a întrebat despre 
comportamentul şefului lucrării, prezent în sală... 

„Teroristul Marinescu lon şi terorista Plop Maria au distrus mai multe tablouri 
ale conducătorilor partidului şi statului din R.P.R., care se aflau afişate pe baraca 
lucrării pe care noi am atacat-o şi am jefuit-o. Acest lucru l-au făcut din ură faţă de 
regimul democrat din R.P.R. şi a conducătorilor din R.P.R.”, declară, la interogatoriul 
din 14 octombrie 1958, „teroristul” terorizat de Securitate, Toma Arnăuţoiu... 

Vălimăreanu Victor, muncitor originar din Rucăr, relatează anchetatorilor cum 
„O femeie (Maria Plop, n.n.) care a făcut de pază la geam, dar nu permanent, s-a dus 
la panăurile de onoare ale cabanei unde ereau fotografiile muncitorilor unde le-a 
distrus, deasemeni, a distrus tablăurile care erea cu tov. Gheorghe Gh. Dej şi Stalin, 
care ereau aşezate pe peretele cabanei, iar restul de tablăuri le rupsese mai înainte, 
cînd au venit şi n-au găsit decit paznicul cabanei Voroiu Voică, aceasta prin luna 


august 1951, unde a anunţat conducerea IFET-ului despre cele întâmplate”... [Dosar 
1238, vol. 47; cf. L-442]. 


Probabil, înfricoşat încă de „cele întâmplate”, martorul avea să declare că, 
după ce partizanii găsiseră trusa cu medicamente în magazie, „banditul Arnăuţoiu s-a 
dus la magazie cu doctorul Pislaru Serafim şi magazionerul, unde a întrebat că ce 
medicamente sînt în trusă, punîndu-l totodată să guste fiecare medicament în parte, 
apoi a luat trusa cu medicamente şi a dat-o la bandiți”. [ildem]. Tot el, redă pe larg 
intervenţia în „şedinţa de partid” a lui Toma Arnăuţoiu: „S-a recomandat că el este 
Arnăuţoiu, a dat bună-seara la muncitori şi a început să spună că a avut fabrică în 
Nucşoara care regimul de astăzi i-a luat-o, i-a luat şi pămîntul, iar, cînd a fost gata să-l 

închidă a fugit în munţi. După aceasta banditul Arnăuţoiu a spus că tăiem pădurile, că 
are să fie rău de noi, are să fie rău de mama comuniştilor şi peste puţin timp venim noi 
la putere, a dat bună-seara şi pe urmă a plecat”... [Dosar 1238, vol. 47; cf. L-443]. 

O sinteză suficient de exactă despre intervenţia partizanului în şedinţa de 
partid, intervenţie care s-a fixat în memoria martorului Victor Vălimăreanu, muncitor la 
pădurea din Berevoiu, deşi trecuseră cinci ani de la eveniment până la audierea sa la 
Securitate. 

Un alt martor, lon Mihai, pădurar la Ocolul Silvic Rucăr, îşi aminteşte doar că 
„cel mai înalt dintre ei — Toma Arnăuţoiu — ne-a ţinut un fel de cuvintare în care făcea 
propagandă contrarevoluţionară, în timp ce acela mic — lon V. Marinescu — ne păzea”, 
dar şi că „pentru alimentele pe care le-au jefuit, bandiții au dat un bon” în care au 
consemnat cantităţile de alimente luate şi în care au semnat «Partizanii libertăţii». 
Memorii mai vii şi memorii mai şterse în reproducerea memorabilei întâmplări de la 
Berevoiu !. [Dosar 1238, vol. 47; cf. L-446]. 

Securitatea din Câmpulung-Musscel raportează D.G.S.S. Regiunea Argeş, prin 
locotenentul Niţă Petre, cu adresa nr. 314/3563 din 6 august 1951, materialele „furate” 
din magazia lucrării IPEIL din Muntele Berevoiu: „8700 ţigări, 13 tutunuri, 5 feţe de 
pernă, 2 cearceafuri, 84 kg făină, 48 kg fasole, 15 kg untură, 10 kg şuncă, una cutie 
dinamită, 15 capse dinamită, 2 linguri, 15 ziare, un carnet notițe, 22 kg mălai, un sac 
de saltea, un bidon, 2 târnăcoape. Despre cele luate, bandiții au lăsat o notă semnată 
«PARTIZANII LIBERTĂȚII»... 

„Partizanii libertăţii” au transportat prada pe Valea Colţilor, dar şi la Brâul Dării, 
unde intenționau să se stabilească peste iarnă... Pe drumul de întoarcere, se opresc 
la Zârna, la ciobanii de la „sterpe”, cărora nu le suflă o vorbă despre „atacul” de la 
lucrarea silvică din Berevoiu. Nicolae Pavel îi dă Mariei Plop „o oglindă de buzunar 
care avea pe faţă portretul fostului rege Mihai, zicând: «la-o tu, Mario, că pe aici mai 
vine armata... O vede la mine şi dau de bucluc !» [Dosar 1238, vol. 43; cf. L-427]. 

Oglinda va fi predată de către autorităţi, împreună cu alte lucruri personale ale 
Mariei Plop, familiei acesteia, potrivit spuselor soţiei fratelui partizanei, Cernea Plop. 

Partizanii depozitează alimentele la Brâul Dării, stau acolo mai multe zile şi, la 
sfârşitul lunii septembrie 1951, se reîntorc pe Dâmboviţa, dar, din cauza timpului 
nefavorabil, ascund restul de alimente la Colţii lui Andrei şi la Berivoiul Mare, pe Valea 
Vladului. [Idem]. 

Din Muntele Boarcăş, duc alte provizii alimentare luate de la lucrarea silvică 
din Oticu în punctul Roatele din Bahna Rusului. [Dosar 1238, vol. 43; cf. L-428]. 

Rămân, între 10 octombrie şi 1 decembrie 1951, la Roatele doar fraţii 
Arnăuţoiu şi Maria Plop. Pe 20 octombrie, îl vizitează câteşitrei pe Nicolae Băşoiu din 
Stăneşti. Nu se mai simte acelaşi entuziasm, în comparaţie cu descinderile anterioare. 

Toma Arnăuţoiu îşi aminteşte doar că „ne-a dat şi acesta alimente, mălai şi legume, pe 
care le-am lăsat în Salovanu”... 

Se opresc la Poenărei, la grajdul de la râu al preotului Nicolae Andreescu... 
Stau, din nou, de vorbă cu el timp îndelungat, în podul grajdului... În afară de 
„informaţii politice”, preotul Nicolae Andreescu „se manifesta că regimul democrat- 
popular din R.P.R. se va schimba”. [Idem]. 

În acest timp, lon V. Marinescu şi Constantin Jubleanu au furat o junincă de la 
un cetăţean din Brătia, pe care au tăiat-o. 

La Roatele, se întâlnesc cu Maria Poştoacă şi o altă femeie necunoscută. Nu 
se tem că vor vorbi. În noiembrie, căile li se întretaie, la Izvorul Rusului, pe Muntele 
Şeţu, cu aceeaşi Maria Poştoacă, cu lleana Stana şi alte femei din Mlăci şi Bughea. 
Deşi i-au văzut pe toţi cinci că sunt înarmaţi, femeile promit solemn că nu vor spune 
nimănui. Oare, vor putea s-o facă ?!... 

La 1 decembrie 1951, pornesc către inima munţilor, spre un loc mai ferit; 
ajung cu greu la Dara, într-o pădure cu brazi, de Sfântul Nicolae. Construiesc o baracă 
pe care n-o părăsesc decât pe 22 februarie 1952, când pornesc spre Muntele Berivoiu 
Mare, ca să fie mai aproape de bordeiele cu alimente. [Idem]. 

Aici, amenajează o baracă din cetină, în care stau până la 10 martie 1952, 
când se mută la Colţii lui Andrei din Muntele Bătrâna, unde ascunseseră, din toamna 
trecută, provizii alimentare. Stau până pe 22 martie 1952, trec, apoi, pe la stâna din 
Groapele şi, la 1 aprilie, coboară către locurile natale, la Nucşoara. E primăvară şi 
căile munţilor nu mai sunt pustii... 

«Banda ardelenilor» care acţiona pe versanţii transilvani ai Munţilor Făgăraş 
descoperă coliba de cetină părăsită de curând de «Partizanii libertăţii», cum 
conveniseră luptătorii pentru libertate din Muscel să-şi semnaleze prezența, prin 
„notele” lăsate celor de la care se aprovizionau. 

lon Gavrilă Ogoranu, şeful partizanilor ardeleni, nu poate uita „coliba de cetină 
a Arnăuţoilor”. În filele cărţii sale «Brazii se frâng, dar nu se îndoaie», coliba pare, mai 
degrabă, un loc de refugiu temporar plin de pitoresc: „Când am coborât Berevoiescul 
dimineaţa, am nimerit peste o colibă din cetină de brad, destul de încăpătoare, cu o 
uşă ingenioasă tot din cetină împletită. Desigur, aici iernaseră Arnăuţoii. În colibă, la 
mijloc, o vatră de piatră cu cărbunii încă uscați şi de-o parte şi de alta, patru 
cearceafuri de cetină. O tablă mare de lemn prezenta cu scris de cărbune multele linii 
ale vreunui joc pornit lângă foc, să le treacă timpul. Toate arătau că nu plecaseră de 
aici decât cu câteva zile în urmă. În mod cert, sosiseră în miezul iernii, pe zăpadă 
mare. Dovadă erau brazii tăiaţi cu fierăstrăul la înălţimea unui stat de om. N-au avut 
nici o unealtă de săpat pământul, de-au fost nevoiţi să ierneze în colibă... 

Dacă din construcţia colibei n-aveam ce învăţa, în schimb la treizeci de metri 
de colibă, într-un loc uscat, le-am găsit o groapă pentru alimente, construită după toate 

regulile artei: mare, încăpătoare şi căptuşită cu lemn uscat. Pe fundul ei era un strat 
de cărbuni pentru a absorbi umezeala. Acoperişul din scândură groasă, acoperit cu 
coajă de brad. Deasupra lui s-a pus un strat gros de pământ... 

Ne-am gândit la posibilitatea de a comunica cu ei. Am lăsat în groapă o 
scrisoare, prin care îi anunţam că am trecut pe aici, i-am sfădit că au lăsat groapa 
neacoperită, am aşezat deasupra capacul şi câteva brazde, aşa cum a fost. Ziceam că 
dacă mai vin pe aici şi se vor mira cine le-a astupat groapa, vor avea curiozitatea să o 
desfacă şi să dea de bilet. Când am mai trecut pe aici, am găsit biletul la locul lui, 
semn că n-au mai revenit. Bănuind că ar putea fi pe aproape, i-am căutat prin pădurile 
din jur... Am găsit imprimate în nisipul râului, urme de bocanci bărbăteşti şi o urmă 
mică de încălțare femeiască. Desigur, au dat la peşte. Am mers pe râu în jos, până n- 


am mai găsit nici un semn...” {lon Gavrilă Ogoranu — Brazii se frâng, dar nu se îndoaie, Editura 
Marineasa, 1995, vol. 2]. 


Obsedanta 

hrană cea de toate zilele 

secvenţă din voluminosul volum documentar (927 pagini) editat de 

loana-Raluca Voicu-Arnăuţoiu este intitulată «Hrana cea de toate zilele» 

— titlu inspirat, evident, din rugăciunea Fiului pe Muntele Ghetsimani, dar 

„ilustrată” prin cuvintele acuzatoare ale pomenitei Sentinţe nr. 107: „În cursul anului 

1952 membrii bandei teroriste Arnăuţoiu au săvirşit nenumărate atacuri împotriva stînelor 

cooperatiste din munţii Urdea, Lespezi, Baia Vladului, Gruişor etc. şi a lucrărilor silvice din 

munții Valea cu Peşti, Drăghina, Cascoe şi altele, unde au terorizat personalul angajat şi pe 

muncitorii din aceste unităţi, prin ameninţarea cu împuşcarea şi prin torturi.”. [Dosar 
1220/59; cf. L-694-707]. 

Detalierea sufocantului proces de asigurare a hranei celei de toate zilele a 
partizanilor, în cursul anului 1952, este posibilă prin reconstituirea traseului parcurs de 
luptătorii din rezistenţă, pe baza proceselor verbale de interogatoriu care 
consemnează, deseori, agramat, din cauza „excesivei culturi” a anchetatorilor 
Securităţii, suculentele „amintiri” smulse, în temniţele comuniste, unui ofiţer al Armatei 
Regale Române, locotenentului Toma Arnăuţoiu... 

Aprilie 23 — lon V. Marinescu şi Constantin Jubleanu se deplasează 
din pădurea Cucute, pentru „a da lovituri”, la stâna din Suhara a baciului Vasile Rotaru 
din Corbi şi în Muntele Robiţa. Cei doi trec pe la lăcarul Toma din Muşeteica, pe Buda, 
„unde au şi dormit”. În continuare, „dau lovituri” la o lucrare din Valea cu Peşti, luând 
„mălai, şuncă, ulei, zahăr în cantităţi nedeterminate în kilograme; la Muntele Spinarea, 
unde îşi completează ţinuta vestimentară, „jefuind de bocanci şi haine” pe pădurarul 
Moinescu din Corbeni şi pe Micu, şeful lucrării din Boreţu, dar şi dotarea cu armament, 
luându-i arma pădurarului Bulzu din Domneşti dintr-o baracă de pe o plantație de 
brazi. Arma va fi ascunsă în vârful unui brad pe Muntele Oticu. 

Mai 1952 — De la magazia unei plantaţii de brazi în lucru din Muntele 
Drăghina, aduc în bordeiul-depozit: „120 kg mălai şi ceva alimente”. 

27 iunie 1952 — În Brâul Dării, grupul de partizani se reîntregeşte... 

Care a fost viaţa celorlalţi trei: fraţii Arnăuţoiu şi Maria Plop de la despărţirea 
lor la începutul lunii aprilie 1952 ?... Până la jumătatea lunii aprilie, sunt în bordeiul de 
pe Valea Bradului, apoi, coboară din munte la Poenărei, la grajdul preotului Nicolae 
Andreescu, unde stau trei zile. Se mută în Valea Toacei din pădurea Stăneştilor, 
aproape de Nicolae Băşoiu, care redevine „gazda noastră”... 

La sfârşitul lunii aprilie, merg, după cum declară Toma Arnăuţoiu, la „domiciliul 
preotului Nicolae Andreescu; l-am strigat la poartă, a eşit şi a rămas să ne întîlnim a 
doua zi la grajdul lui”. Conform înţelegerii, preotul Nicolae Andreescu a venit la grajdul 
de la rîu, ne-a dat diferite informaţii şi ne-a adus alimente. Ne-a spus să stăm la el în 
grajd, întrucît timpul era nefavorabil şi pe munte se găseşte armată multă.”. [Dosar 1238, 
vol. 43; cf. L-452]. 

Preotul Nicolae Andreescu devine curierul de încredere al partizanilor către un 
alt preot — Nicolae Mănescu din Apa Sărată — căruia îi cer disperaţi, printr-un bilet, să 
găsească „vreo ieşire” din situaţia în care se aflau, rugându-l ca, de Paşte, să ia 
legătura cu vreo legaţie străină ca „să ne scoată afară din R.P.R”. Reacţia preotului 
Mănescu, confirmată de preotul Nicolae Andreescu: „A primit biletul, l-a cetit în 
domiciliul lui şi n-a dat nici un răspuns”. Era clar că se temea şi, în consecinţă, nu voia 
să le dea iluzii deşarte... 

Această primă încercare de evadare dintr-un infern concentraţionar, în care 
„jocul” funest de-a hoţii şi vardiştii devine sufocant, eşuează din faşă... 

Preotul Nicolae Andreescu preocupat, probabil, de imposibilitatea de a 
alimenta singur pe partizani, declanşează o susţinută campanie de recrutare a 
eventualilor sprijinitori ai Rezistenței. Toma Arnăuţoiu declară: „Tot în perioada 
aceasta, Andreescu Nicolae a recrutat pe Sorescu Nicolae şi l-a adus la o întîlnire cu 
noi, la grajdul său din Dumbrava, cu care ocazie, Sorescu ne-a dat alimente”. Este 
primul pas făcut deliberat de vestitul baci din Poenărei care îl va duce spre plutonul de 
execuţie de la Jilava, peste numai 7 ani !... [Dosar 1238, vol. 43; cf. L-453]. 

La prima întâlnire, Nicolae Sorescu le sugerează să-i jefuiască stâna din munţi 
la care el era baci, „ca să nu fie suspectat de Securitate că le dă alimente pe ascuns”. 
Partizanii promit şi se ţin de promisiune: în iulie 1952, „atacă” şi „jefuiesc” stâna 
baciului din munte... Le prieşte, cu siguranţă, la Poenărei, pentru că stau până la 15 
iunie 1952. Au întâlniri repetate cu: Andreescu Nicolae, Sorescu Nicolae şi Băşoiu 
Nicolae. Evident, câteşitrei le aduc, probabil, pe rând, de mâncare şi nu numai... 

Preotul Nicolae Andreescu devine „ghidul” spre grajdul său de la râu pentru 
consecventa Marinica Chirca din comuna Nucşoara, încărcată, de această dată, cu 
„şuncă, peşte, pâine şi o pereche de bocanci pentru Toma Arnăuţoiu”. 

lunie, 26-27 — La Brâul Dării, partizanii se reîntâlnesc. În formaţia: 
Toma Arnăuţoiu, Petre Arnăuţoiu, lon V. Marinescu, Constantin Jubleanu şi Maria Plop 
îşi propun „atacarea” stânelor din zona munţilor Brătila şi Mezea. 

Din cauza zăpezii, sunt nevoiţi să se oprească la bordeiul sterparilor din 
Căldarea Zârnei. Mănâncă împreună cu ciobanii lon Brădăţanu din Poieni, Ghilencea 
din Pietroşani şi cu un copil. „Discută cu ei ca să nu discute cu nimeni” despre 
prezenţa lor acolo. Ghilencea nu-şi poate ţine gura şi se destăinuie unor cunoscuţi din 
Pietroşani care însoțeau o persoană străină la Zârna... 

Era 28 iunie. Partizanii iau cu ei pe ciobanul limbut şi merg pe urmele 
străinului, care li se părea dubios... 

La circa o sută de metri de stâna din Muntele Zârna, cheamă un cioban, care 
le confirmă că este un străin la ei, Spirea Dumitrescu de la URCC Piteşti... 

Sentința nr. 107 conferă desfăşurării acţiunii partizanilor valenţele unei 
manifestări teroriste grave, deşi scena în sine este dominată de un qui pro quo prost 
regizat de însuşi Spirea Dumitrescu: „La sfîna cooperatistă din muntele Zârna, la 28 iulie 
1952 a maltratat şi terorizat personalul stinei şi pe Dumitrescu Spirea, funcţionar la 


U.R.C.C. Piteşti, pentru ca să declare dacă sînt organe de securitate, după care au jefuit.” 
[Dosar 1238, vol. 43; cf. L-454]. 


Un travesti montan 
la stâna din Muntele Zârna 
untele Zârna, 1952 iunie 26— În declaraţia sa din 2 martie 1959, 
Spirea Dumitrescu susţine că plecase din Pietroşani, în interes de 
serviciu la stâna cooperatistă din Muntele Zârna, împreună cu Dumitru 
Badea, Vasilescu Tănase şi Necula lon, în ziua de 26 iunie 1952. 

Scopul deplasării îl constituia controlul şi îndrumarea activităţii acestei stâne 
cooperatiste a U.R.C.C. Piteşti. În noaptea de 26/27 iunie, au dormit la stâna din Oticu, 
unde efectuaseră un control. 

Pe 28 iunie, la ora 16, în drum spre stâna din Zârna, au întâlnit pe ciobanul 
lon Ghilencea din Pietroşani, care i-a informat că, la bordeiul mieilor, sunt cinci 
„teroriști înarmaţi din banda Arnăuţoiu”. Îl previn pe cioban să nu discute despre ei cu 
„bandiţii”. Ajuns la stână, Spirea Dumitrescu inventiv, cu destulă imaginaţie, îşi 
dezbracă hainele sale şi îmbracă haine de cioban, pentru a fugi în situaţia apariţiei 
„teroriştilor”. 

După un timp, ciobanul Ghilencea strigă pe ciobanul Dumitru Badea. În 
spatele său, erau trei „terorişti” care aveau armele întinse spre stână. [Dosar 1238, vol. 
47; cf. L-855]. 

Dumitru Badea se duce către ei, este întrebat ceva, apoi, „pus cu faţa la 
pământ”, iar Toma Arnăuţoiu a luat ciomagul din mâna lui Ghilencea şi „a început să-l 

lovească pe tot corpul”, obligându-l să-l strige pe baciul Vasile Matei. După ce baciul a 
mers la „terorişti”, Ghilencea a fost bătut din nou. 

Ajunşi între stâne, au cerut să iasă afară cei care veniseră cu caii în timpul 
zilei. Au ieşit Tănase Vasilescu şi lon Necula. „Teroriştii” i-au aşezat în rând cu ceilalţi 
trei ciobani „au încărcat armele şi pistoalele”, îndreptându-le spre ei şi cerându-le să-l 
scoată din stână pe cel venit de la Piteşti. Toma Arnăuţoiu i-a ameninţat că, dacă nu-l 
scot până numără la zece, îi împuşcă. A numărat până la trei, apoi, el şi cu Petre 
Arnăuţoiu „au tras cu pistolul asupra lor”... 

Spirea Dumitrescu, de teamă că o să fie împuşcaţi, a ieşit din stână, 
deconspirându-se. „Ciobanul” Spirea a fost „bătut cu patul armei” de Toma şi Petre 
Arnăuţoiu, care i-au cerut actele... 

Până a doua zi dimineaţa, a fost „terorizat pe rând, de toţi cei cinci „bandiţi”, 
„interogat şi bătut cu arma şi pistolul”, inclusiv de Maria Plop !... 

l-au spus că „au pentru fiecare comunist un cartuș” şi „aduceau calomnii la 
adresa conducătorilor P.M.R. şi Guvernului, afirmând că în scurt timp se va schimba 
regimul democrat-popular din R.P.R. şi atunci se vor răzbuna pe comunişti şi pe 
organele de stat”. [Dosar 1238, vol. 47; cf. L-857]. 

A doua zi, l-au „terorizat? cu armamentul, i-au luat obiectele de îmbrăcăminte 
şi încălţăminte, „au jefuit stâna de brânză şi de mălai”, după care au plecat spre 
Muntele Roşu... O noapte de coşmar pentru Spirea Dumitrescu care nu poate fi, 
totuşi, acuzat că n-are o imaginaţie debordantă. 

O altă „victimă” a partizanilor, ciobanul lon Ghilencea, declară că, prin luna 
mai 1952, revenind seara la bordei împreună cu ciobanii lon Grozăvescu şi lon 
Bălăşel, au găsit înăuntru cinci persoane înarmate care dormeau: doi pe pat şi trei pe 
jos; printre ei, şi o femeie... Ciobanii au plecat cu mieii, fără lon Bălăşel, reţinut de 
„bandiţi”, şi s-au întâlnit cu cei care veniseră de la Pietroşani... Dumitru Badea a 
întrebat de Bălăşel. El a spus că fusese reţinut de „bandiţii” care se aflau în bordei. 
Revenind la bordei, Ghilencea a povestit partizanilor despre întâlnire... 

Atunci, aceştia s-au sculat, s-au îmbrăcat, şi-au luat armele şi au cerut lui 
Ghilencea să-i însoţească la stână... Strigat, Dumitru Badea a ieşit din stână, 
confirmându-le „bandiţilor” că ciobanul îi deconspirase. Un „bandit i-a luat bâta din 
mână şi l-a bătut „producându-i lovituri grave”... 

l-au cerut baciului Vasile Mihai „să scoată toţi ciobanii afară «la linie». Unul 
dintre „bandiţi” a spus: „Până număr la zece, să-mi arătaţi care e delegatul Uniunii, 
căci altfel pe toţi vă împuşcăm !'... Un alt „bandit', Toma Arnăuţoiu, a tras un foc de 
armă pe deasupra capetelor ciobanilor aliniaţi... Ghilencea, de teamă că va fi iarăşi 
bătut, l-a arătat pe Spirea Dumitrescu, „care se îmbrăcase în haine de cioban... 
Delegatul U.R.C.C. a fabulat, aşadar, pozând, în faţa Securităţii, în „erou pozitiv” gata 
să se sacrifice pentru a salva pe ceilalţi, în „atacul” partizanilor la stâna din Zârna. 

Pentru că lon Ghilencea susţine că „la ora 21, partizanii au dat stingerea şi „am dormit 
cu toţii în stână până dimineaţa”, Spirea Dumitrescu a visat, probabil, că a fost, toată 
noaptea, maltratat. [Dosar 1238, vol. 47; cf. L-860]. 

La plecare, ca de obicei, partizanii au întocmit, pentru justificare, următoarea: 
«NOTĂ. Am ridicat de la „Stâna Cooperatistă Pietroşani-Muntele Zârna» - 40 kg de 
mălai şi 60 kg de brânză. Aceste cantități sunt luate din cota cooperativei respective şi 
nu din cantitatea ce trebuie distribuită locuitorilor ce au oi în acest munte. Aceste 
lucruri au fost ridicate în prezenţa domnului Dumitrescu Spirea, delegat din partea 
Uniunii Cooperativelor de Consum, care va prezenta această notă, plus un sac. ss, 
«Partizanii libertăţii». [Dosar 1238, vol. 47; cf. L-857-858]. 

Se relevă, prin acest „act', respectarea de către partizani a unor principii 
scumpe luptei lor: dreptul la proprietate, însuşindu-şi, prin forţă, exclusiv bunurile unor 
„creaturi economice comuniste”, precum cooperativele sau întovărăşirile, întrucât 
cantităţile de alimente sunt luate din cota cooperativei respective şi nu din produsele 
ce trebuiau distribuite locuitorilor care aveau oi în acest munte. 

Reluând declaraţia conducătorului grupului, partizanii cer să iasă afară toţi din 
interiorul stânei. Pentru a-i intimida, lon V. Marinescu trage trei cartuşe în aer. 
Partizanii îl identifică pe funcţionarul travestit în cioban şi, pentru că „hainele sale 
nemţeşti” îi erau de prisos, le împart între ei: Constantin Jubleanu ia haina şi ranita; 
Petre Arnăuţoiu — pantalonii, Maria Plop — bocancii... 

Funcţionarul de la Piteşti, Spirea Dumitrescu, era „bine îmbrăcat” în hainele 
„bune” ale ciobanilor de la stâna din Muntele Zârna. [Dosar 1238, vol. 47; cf. L-455]. 

După o „prelucrare” ideologică anticomunistă a ciobanilor adevăraţi, dar, mai 
ales, a surogatului de cioban, Spirea Dumitrescu, autoinclus, prin vestimentaţie, în 
„breasla” lor, partizanii duc cu ei mai departe amintirea unui travesti, dar, ceea ce era 
mai important: 40 kg brânză, 30 kg mălai, un sac cu nişte sare, nu înainte, însă, de a-i 
aplica ciobanului Ghilencea câteva ciomege undeva, ca să îi vină mintea la cap şi să 
nu mai facă, altădată, pe deşteptul... 

„Ciobanului” Spirea Dumitrescu, îi „eliberează”, la cerere, un bon pentru 
bocancii, chipurile, împrumutaţi de la un domn Barus, căruia partizanii îi mulţumesc, 
printr-un bilet, pentru „una pereche de bocanci şi o raniţă de mare folos”, semnând, 
pentru confirmare, „Partizanii libertăţii”... [Idem]. 


Căile nesigure 


ale aprovizionării 
provizionarea montană cu alimente continuă în ritm alert, paralel cu 


contactarea unor alţi şi alţi oameni simpli, trăitori vremelnic, cu treabă, 
prin Munţii Făgăraş, care vor cunoaşte şi vor duce mai departe, în 
familiile şi în satele lor, mesajul de libertate al partizanilor, mesajul de ură împotriva 
regimului comunist impus prin forţă în ţara lor... De aceea, nu întâmplător, numele 

celor care au fost întâlniți de partizani nu au fost omise din declaraţiile acestora, deşi 
multora dintre ei, din această cauză, propria lor libertate le-a fost pusă în pericol... 

Partizanii se grăbesc, însă... La stâna din Muntele Netotu, baciul Haracliu din 
Domneşti nu făcuse brânza şi le-a spus să revină peste câteva zile. În stâna din 
Brătila, la care merg, găsesc un baci tot din Domnești şi se încarcă serios, cu: 120 kg 
mălai şi 25 kg brânză. A doua zi, la Valea Vladului, îl văd trecând pe ciobanul travestit 
Spirea Dumitrescu şi alţi oameni către Nucşoara... 

În stână, se interesează de la mai mulţi oameni veniţi din satul Stoeneşti, 
printre care era şi un deputat comunal, dacă au văzut armată. Pleacă, de acolo, cu: 
„10 kg unt, 30 kg brânză, 40 kg mălai şi sare”, spre stâna din Muntele Mezea, de unde 
iau: 50 kg brânză şi 60 kg mălai. Baci era unul Dobrinoiu, fost negustor de fructe din 
Văleni-Muscel. Ajutorul său, Dobrinescu, care era chiabur, s-a bucurat sincer de 
sosirea lor, promiţându-le că le va cumpăra „o oală de tablă, o pereche de pantaloni şi 
aţă de cusut”. 

Dintre ciobani, rețin pe Arsene şi Traian din Văleni... 

După ce au depozitat totul în Muntele Dara, conform înţelegerii, au mers, pe 
2-3 iulie 1952, la stâna din Muntele Urdea, unde era baci Nicolae Sorescu din 
Poenărei. [Dosar 1238, vol. 43; cf. L-456]. Au luat: 100 kg mălai, 40 kg brânză şi o 
pereche de desagi. Nicolae Sorescu le-a transmis un mesaj de la preotul Nicolae 
Andreescu, care „doreşte să le vorbească”. [Idem]. 

În aceeaşi zi, au trecut pe la stâna din Muntele Dobroneagu, încărcându-se cu 
104 kg brânză, urdă, unt, dar şi cu veşti nu prea bune de la ciobanul Damian şi fiii lui 
din Domneşti despre prezenţa armatei prin apropiere. 

Partizanii îşi urmăresc, însă, cu aceeaşi tenacitate, obiectivul esenţial: 
aprovizionarea pentru iarnă, deşi sunt în plină vară... 

Aşa că se duc la stâna din Muntele Lespezi, la baciul Nicolae Podea din 
Domnești, pe care îl simt foarte apropiat lor. Dorm până spre ziuă la stână şi baciul îi 
încarcă cu 70 kg brânză şi 40 kg mălai, pe care le depozitează în pădure... 

Un alt obiectiv îl va constitui lucrarea silvică de pe Muntele Basa. Deşi 
cunoscut de-al lor, din Nucşoara, Grigore Mălureanu, şeful lucrării, refuză să le dea 
cheia magaziei... Partizanii cer o ţapină să spargă uşa. Văzând că nu e de glumă, 
şeful cedează. Ei se uită şi „preiau”, pe bază de bon: 3 kg pastramă, 2000 ţigări, 4 kg 
săpun şi 3 kg marmeladă. Asistă la „preluare”: Sima Oprescu din Sboghiţeşti, unul 
Avramescu din Slatina, iar la „manifestările duşmănoase la adresa regimului comunist” 
şi la „proorocirea” căderii lui inevitabile, pe lângă aceştia, şi nişte femei din comuna 
Nucşoara... Una dintre ele, Viorica Regep din Slatina, le spune că armata le-a 
legitimat pe Muntele Clăbucet, determinându-i, astfel, să evite zona... [Dosar 1238, vol. 
43; cf. L-457]. 

Informaţi că, la lucrarea din Muntele Basa, au sosit un cioban şi un militar, 
partizanii au plecat, seara, spre stâna din Muntele Gruişor. 

„Dati, 

cum daţi şi coreenilor !” 

etre |. Băncescu din Nucşoara, cioban la stâna cooperatistă din Muntele 

Gruişor, îşi aminteşte despre „atacul” nocturn al partizanilor: „La 7 iulie 

1952, pe la ora 11 noaptea, dormeam afară din stână, la oi... La un 

moment dat, am auzit cîinii lătrînd. Crezînd că este vreo fiară sălbatică, am eşit să-mi 

încurajez cîinii... Am mers circa 30-40 m, la izvor, şi, în marginea pădurii, am fost 
somat: «Stai ! Milinile sus !...». [Dosar 1238, vol. 47; cf. L-861]. 

Ciobanul, care îi cunoştea pe partizani, a fost surprins văzând-o pe Maria Plop 
cu un pistol automat şi „îmbrăcată în uniformă de miliţian”. Omul nu-şi amintea dacă 
femeia „mai avea şi grade”. Mergând la stână, au fost întâmpinați de bacii: lon 
Doldoran zis Boacă, lon Adămoiu din Nucşoara, de ciobanii: Gheorghe Belu zis Micu, 
Gheorghe Ghemerez zis Cucu, Pătru lui lvaşcu, Berza şi alţii. 

Se discută, până spre zorii zilei, despre birurile impuse de comunişti 
oamenilor, despre iminenta cădere a regimului democrat-popular. 

Oameni care se bucură că-i văd, oameni care se tem să se bucure, pentru că 
ştiu că, printre ei, se află neoameni infiltraţi de Securitate... 

Partizanii le cer alimente. „Noi am vrut să ne opunem, declară nu prea sincer, 
la anchetă, ciobanul, spunînd că o să ne facă iar rău, dar Toma Arnăuţoiu mi-a zis că 
de ce fac eu atita caz că nu sînt numai oile mele acolo, că aşa cum dăm pentru 
poporul coreean să dăm şi pentru ei. Şi dacă nu vrem, ne ia cu forţa. Ne vor plăti, 
spunea el, cînd au să vină la putere !” [Dosar 1238, vol. 43; cf. L-863]. 

Partizanii pleacă de la stână cu nostalgia satului copilăriei, pe care au tot 
evocat-o, dar şi cu 30 kg brânză şi tot atâtea de mălai... 

După un popas de trei zile la Pojarna, în munte, merg pe Argeş, în jos... Într- 
un brad ştiut doar de ei, ascund arma luată de la pădurarul Bulzu. [Dosar 1238, vol. 43; cf. 
L-457]. Se opresc la stâna din Muntele Năneasa, unde se întâlnesc cu cetăţeni din 
Albeşti-Argeş, dar şi cu baciul Miu din Căpăţâneni, care informase nu de mult 
Securitatea că ciobanul Bănchiţa de la stâna din Muntele Scroafa ar avea legături cu 
partizanii. [Dosar 1238, vol. 43; cf. L-458]. 


„Atacurile” 

de la stânele Muntelui Robiţa 

a interogatoriul luat de Securitate, lon Pristavu, baci la stâna Robiţa, 

menţionează că, în iulie 1952, la stână, se găseau mulţi cetăţeni din 

comuna Oeşti, sosiți pentru miţuitul mieilor. La asfinţitul soarelui, ies din 

pădure cinci indivizi înarmaţi care poruncesc cetăţenilor să intre toţi în stână; doi dintre 
„bandiţi” au intrat şi ei; trei, printre care şi o femeie, au rămas de pază în faţa stânii... 

Vasile Niţescu, care a sosit mai târziu, le-a spus celor din interior: „Bună 
seara, tovarăşi !” „—Ce tovarăşi ! Ce tu eşti tovarăş cu noi ?” i-au spus «teroriştii» pe un 
ton ameninţător”... 

A sosit şi fiul său, Constantin |. Pristavu, pe care l-au întrebat dacă, pe 
Muntele Mugşeteica, e armată. Băiatul a răspuns afirmativ. „Credeam că spui că nu 
este ! au zis teroriştii pe un ton ameninţător”... 

După ce au arătat cetăţenilor „terorizaţi” că sunt fugari, „au intrat în camera 
unde era brânza, de unde au luat 12 kg brânză, fără însă a mai lăsa vreun bon, 
spunând că a fost luată cu înţelegerea cetăţenilor”... 

Asta da „terorizare” !... Cu înţelegerea cetăţenilor, „teroriștii au plecat cu 
brânză !... [Dosar 1238, vol. 47; cf. L-830]. 

Nicolae Pristavu, fratele baciului, precizează data unui „atac” anterior asupra 
stânei Robiţa: 10 august 1951... 

Pe la orele 15-16, ziua, doi oameni veneau spre stână, apărându-se de câini 
cu armele. 

A trimis un strungar, pe Gheorghe P. Meiţă, să îi apere de câini !... L-a văzut, 
apoi, pe cioban că venea spre stână cu mâinile în sus; un individ îi pusese arma în 
ceafă. Indivizii au întrebat dacă e cineva de la Securitate sau Miliție în stână. l-au 
cerut baciului 30 kg brânză. Baciul a refuzat să le dea, motivând că nu e a lui, ci a 
oamenilor din Oeşti şi le-a cerut să se ducă la alte stâne să ia. S-au dus şi s-au întors 
cu 15 kg de brânză de la stâna lui Gheorghe Vasilescu tot din Muntele Robiţa. l-au 
cerut din nou 15 kg de brânză, pentru care Marinescu le-a lăsat un bon „ca să se 
justifice la oameni”... Nicolae Pristavu dusese, la stână, un ziar. Nu spune explicit 
care... Poate, Scânteia !... Indivizii, după ce au citit, „au început să aducă diferite injurii 
la adresa regimului, spunând că este scris numai lucruri ireale, pentru a induce în 
eroare poporul”... [Dosar 1238, vol. 47; cf. L-832]. Vasilescu Gheorghe va declara şi el, la 
interogatoriul din 10 martie 1959, că, în iulie 1952, la stâna din Muntele Robiţa, unde 
era baci, au sosit doi „bandiţi”: Marinescu lon şi Jubleanu Constantin, care au întrebat 
de preşedintele cooperativei, Turcu Daniel, şi de contabilul lon Popescu. Fiindcă nişte 
copii fuseseră „descusuţi” şi ei mai înainte de „terorişti” despre cele două persoane, 
baciul a îndemnat pe preşedintele şi pe contabilul cooperativei să se ducă să se culce 
în pădure, deoarece sunt căutaţi de „bandiți. 

După ce au luat doi burdufi de brânză de circa 20 kg, partizanii au văzut pe 
Vasile Niţescu din Oeşti care venise la miţuit. „Bandiţii au vrut să-l ia cu ei în pădure, 
crezând că este responsabilul stânii... Noroc cu baciul care şi-a dat cuvântul său că nu 


este. Şi, astfel, Niţescu a scăpat !... «Teroriştii» au plecat, apoi, spre pădure”. [Dosar 
1238, vol. 47; cf. L-836]. 


Cu acelaşi gând de sporire a proviziilor de iarnă, pornesc spre stânele din 
Muntele Robiţa „gospodărite” de baciul Vasilescu şi de responsabilul Niţescu din 
Albeşti sau Oeşti... Pe Valea Mugşeteicii, întâlnesc un grup de 50-60 de femei şi bărbaţi 

care merg „la miţuitul oilor” şi partizanii îi însoțesc până la stâna din Robiţa, discutând 
cu ei despre cotele puse de comunişti pe capul oamenilor mai înstăriți din sat... De la 
Robiţa, pleacă, apoi, cu 30 kg mălai şi tot atâta brânză... Sunt preveniţi de către unii 
dintre oameni că, „la Cumpăna, se găseşte foarte multă armată”. Niţescu, 
responsabilul stânelor, le dăruieşte de plecare „o sticlă cu vin înfundat'... Vanica 
Niţescu, soţia lui, le vorbeşte despre patru fugari care au trecut pe la stâna lor. 
Generoasă, îi oferă Mariei Plop, care era destul de sărăcăcios îmbrăcată, „un flanel de 
lână”, pe care „Maria nu l-a luat, fiindcă flanelul era vopsit roşu !...” Culoare incriminată 
de ea ca simbol al comunismului împotriva căruia lupta cu curaj bărbătesc tânăra 
refugiată din Moldova... 

În drum spre Poenărei, se opresc, pentru trei zile, la Valea Caprei... Vin la 
Poenărei, „cu scopul de a lua legătura cu Gina Popescu”, fiica învățătorului Gheorghe 
Popescu, şi cu „legătura” lor mai veche din sat, preotul Nicolae Andreescu, care le 
ceruse, prin Nicolae Sorescu, o întâlnire...,Nu ne-am întâlnit cu Gina Popescu — 
declară Toma Arnăuţoiu — însă am luat legătura cu Andreescu Nicolae care ne-a adus 
10 kg mălai...”. [idem]. Cât stau, „recoltează” pe furiş de la stupina din sat 7 kg de 
miere... Pentru ca partizanii să fie informaţi mai bine despre situaţia din ţară şi din 
lume, preotul Nicolae Andreescu îi „dotează” cu un aparat de radio cu galenă, în 
schimbul căruia primeşte „un aparat de radio import marca Braun dat de economistul 
Nicolae Ionescu din Bucureşti, aparat care, pentru a funcţiona, trebuia alimentat cu 
foarte multe baterii, care se procurau extrem de greu. [Dosar 1238, vol. 43; cf. L-459]. 

Un radio cu galenă, dacă era conectat la o antenă de cupru suficient de lungă, 
putea recepționa în cască, în condiţii excelente, printre altele, emisiunile puternicului 
post de radio „Vocea Americii”, care transmitea, din Salonic-Grecia, pe lungimea de 
undă medie de 397 m... 

Din Poenărei, partizanii urcă spre munţi, la Valea Vladului, unde ascund 
„obiectele şi alimentele primite de la Andreescu Nicolae” şi stau, acolo, trei zile... 


Ingenioasă 
diversiune tactică 


Smpânzirea, de către Securitate, a ariei de acţiune a partizanilor, cu 
| represive puternice care aveau ca principal scop lichidarea 
rezistenței armate anticomuniste, i-a determinat pe luptătorii pentru libertate 

din Munţii Făgăraş să adopte un ingenios plan tactic diversionist... 

„Văzând că se găseşte armată multă prin împrejurimi, am hotărât să 
întreprindem o mie de acţiuni în Munţii Bucegi, pentru a distrage atenţia armatei”, 
menţiona, în declaraţia sa, liderul micului grup de partizani. 

Incursiunile în zonele estice îndepărtate de Nucşoara aveau ca principală 
consecinţă diminuarea operaţiunii de periere efectuate de armată în scopul depistării 

bordeielor-depozite cu alimente, pentru a lăsa, astfel, fără „provizii de iarnă” pe 
partizani, operaţiune facilitată datorită informaţiilor smulse prin tortură de la cei 
arestaţi... 

În consecinţă, Grupul «Partizanii libertăţii» se îndreaptă spre est, „atacând” 
stâna din Muntele Pecineagu, „atac” soldat cu „jefuirea” a 40 kg brânză, 8 kg unt şi 20- 
30 kg mălai şi cu împrospătarea informaţiilor despre ultimele acţiuni ale armatei oferite 
pe larg de către baciul Butoi şi ciobanul Vlădoiu din Dragoslavele. [idem]. 

Următoarea „descindere” la stâna din Muntele Droxin, unde era baci unul din 
Poenari, contabilizează în „zestrea” grupării de partizani: 30 kg brânză, un ceaun şi 
câteva kilograme de unt. 


Atacul” cabanei 

din Muntele Cascoe 

a lucrarea de exploatare din Muntele Cascoe, întâlnesc, în august 1952, 

30-40 de persoane, dar şi o sursă de aprovizionare pe măsură cu: „200 

kg mălai, 8000 ţigări, 6 pături, un joagăr, marmeladă, o haină de pădurar, 

nişte chibrituri”, pe care le vor prelua „pe bază de bon”, pentru a fi „descărcate” din 

inventarul magaziei. Pentru moment, vor fi depozitate într-un loc sigur, la Izvorul 
Cascoe. 

Pentru că stâna din munte le era în cale, partizanii pleacă de la baciul ei, 
Ghică, încărcaţi cu: 4 kg pastramă, 51 kg brânză, sare şi mălai. [Idem]. 

„Atacul” de la cabana IFET-ului a avut un ecou considerabil în zonă... Martorul 
lon Grozăvescu, referent tehnic la IFET Rucăr, care se deplasa la Valea Vladului, 
împreună cu Dumitru |. Brătescu, constructor de instalaţii de pădure, s-a întâlnit cu 
gestionarul cabanei, lon |. Mazăre, şi, de la această „sursă”, a aflat despre „atacul” 
partizanilor care şi-au făcut saci din păturile luate de la cabană, pentru a transporta 
materialele sustrase. În plus, au împrumutat nişte saci de la lon |. Olteanu, contabilul 
cabanei, sosit cu mălai la punctul de exploatare. 

Despre „atac”, martorul afirmă că mai ştiu: Şandru Luca Gheorghe, Constantin 
Comănescu, lon Godeanu, Petre Godeanu, Ceorcovel Gheorghe, Secăneanu, Moise 
Barnea, Burnea losif, „asistenţi din rândul muncitorilor, în prezenţa cărora, au lăsat un 
bon semnat «Partizanii libertăţii», pentru justificarea materialelor luate din cabană. 

Declaraţia lui lon Grozăvescu, devenit directorul IFET-ului din Rucăr, este 
consemnată confuz în procesul verbal de interogatoriu, relatând despre un alt posibil 
atac al cabanei efectuat de „o bandă formată numai din bărbaţi”, în care a fost implicat 
un alt magazioner, Dumitru Veronesei. 

Informatorul conferă scenei pătrunderii partizanilor în cabană valenţele unui 
episod al filmelor de acţiune: „În momentul acela, o plută trecea pe Dâmboviţa... 
Banditii le-au ordonat muncitorilor să se culce la pământ, ca să nu îi observe plutaşii... 

Partizanii, continuă el, au luat o pereche de bocanci de la Olteanu şi pelerinele de 
ploaie ale lui lon Rusei şi losif Nicolescu”... [Dosar 1238, vol. 47; cf. L-867]. „Slabă, 
îmbrăcată în pantaloni şi cu bocanci în picioare”, Maria Plop, când „s-a ales cu o haină 
a pădurarului lon Moldoveanu”, ar fi exclamat: „Asta e pentru sufletul meu 1...” [Dosar 
1238, vol. 47; cf. L-870]. 

Martor, la rândul său, Mazăre |. lon din Rucăr, responsabil de parchet la 
Droxin, reţine un moment semnificativ care a scăpat, sau a fost omis conştient din 
declaraţiile altora: „Bandiţii înarmaţi au început să dea mina cu muncitorii care se 
găseau acolo, cit şi cu cei care veneau de la lucru spre baracă”. [Dosar 1238, vol. 47; cf. 
L-868]. Deşi, iniţial, au fost refuzaţi, cantonierul Mazăre susţinând că nu are „mai nimic 
să le dea”, partizanii „au intrat în magazie şi au început să aleagă alimente, pe care le- 
au cîntărit şi le-au împachetat în fața noastră, a tuturor”. 

lon Mazăre îşi aminteşte, dintre cei care au asistat la aceste operaţiuni, pe: 
Comăneci Costică, Băjan Valeriu, Gheorghe Popaniţu, lon Uretu, Achim Nicolae şi 
Godeanu Nae. 

El păstrează încă vie imaginea femeii tinere, slabe, Maria Plop, care „a luat 
nişte pături, cerînd ac şi aţă; le-a cusut una cîte una punîndu-le apoi la raniţă” [Dosar 
1238, vol. 47; cf. L-869], precum şi cea a bonului dat „ca să se justifice”, semnat 
«Partizanii libertăţii»... 

Întrebat despre comportamentul partizanilor, responsabilul de parchet a 
declarat sincer: „Nu am fost bătuţi, înjuraţi, ameninţaţi, ori percheziţionaţi !...”, 
declaraţie care nu a satisfăcut, desigur, pe anchetatori.[Dosar 1238, vol. 47; cf. L-870]. 


Apariţii „misterioase” 

în Munţii Făgăraş 

ilitia Raionului Curtea de Argeş adresează, la 29 august 1951, 

M: Miliției Regionale Argeş, în copie, sub nr. 158/29.VIII.1951, 

declaraţia „numitului Sorescu B. Manole din Brădet, care, în ziua de 25 

august a.c., a fost oprit prin somaţii cu pistolul şi bătut de un individ înarmat şi îmbrăcat 

în uniformă kaki, în zona Muntelui Leaota din această regiune”. [Dosar 11251.FD, vol. 2; cf. 
L-460]. 

Manole Sorescu, responsabilul de la stâna din Leaota, pleacă din Brădet, pe 
25 august, cu un cal încărcat cu mălai spre stână. Un drum de rutină... În golul 
Muntelui Căpăţâna, însă, în timp ce vorbea cu doi ciobani din Stăneşti, se pomeneşte 
„somat din spate, dinspre pădure”, de un ins în genunchi care trage un foc de armă, 
obligându-i pe cei trei să se culce la pământ. 

Individul l-a chemat la el, sub ameninţarea pistolului. După ce l-a descusut 
cum îl cheamă, ce e şi unde merge, l-a întrebat dacă este comunist şi a început să-l 
lovească cu pumnul drept şi cu picioarele, având în mâna stângă pistolul îndreptat 
spre el. l-a ordonat, apoi, să se culce, i-a tras vesta, scotocindu-l în buzunare, unde 

individul a găsit, printre acte şi bani, carnetul ARLUS al lui Manole Sorescu. Enervat, 
pentru că îi ascunsese că este comunist, „a tras cu pistolul în mijlocul carnetului 
făcându-i o gaură. După aceea, luându-i băţul pe care îl avea în mână, l-a bătut pe 
responsabilul stânei din Leaota „peste mâini şi peste picioare”. Când i-a trecut furia, 
individul s-a uitat spre desagii plini de pe cal şi l-a pus pe Manole să îi dea „kilogramul 
de ţuică pe care îl avea într-o sticlă, o jumătate de kil de brânză caşcaval, 1 kg brânză 
albă, circa 1 kg mămăligă, nişte ceapă şi ardei”. [Dosar 11251.FD, vol. 2; cf. L-461]. 

Individul de statură potrivită, de circa 30-40 de ani, brunet, cu bonetă, 
pantaloni, veston cachi, slab la faţă şi cu „o albeaţă mare la ochiul drept se 
dovedeşte, totuşi, a fi generos, întrucât, aflând că Manole are copii, nu l-a împuşcat, 
deşi îl ameninţase mereu că nu-l iartă, fiindcă e comunist. S-a mulţumit, însă, doar cu 
ciuruirea carnetului lui Manole de „prieten al Uniunii Sovietice”... Fără să se mai uite 
înapoi, după ce i-a dat drumul, Manole Sorescu a plecat mai uşurat de alimente şi 
ţuică, lăsându-l pe individ cu ciobanii din Stănești, care „şedeau încă jos, de frica lui”. 
Seara, a ajuns la stână, şi luni, pe 27 august, s-a dus întins la Brăduleţ, ca să anunţe 
Miliția... 

Manole Sorescu asocia prezenţa „banditului” cu imaginea unui alt individ pe 
care îl văzuse înainte, printre bârnele unei stâni mici, în urmă cu 6-7 km, în locul numit 
Piscul Pisicii sau Urzicărie. 

lon Gavrilă Ogoreanu va relata episodul, în cartea sa «Brazii se frâng, dar nu 
se îndoaie»: „Şi ceilalţi aduseseră vestea că ciobanii erau entuziasmați de „căpitanul” 
cel cu ochi de sticlă. Le promisese arme, aparate de radio, tuna şi fulgera împotriva 
comuniştilor. Şi-acolo bătuse un cioban că era membru de partid”. [Dosar 11251.FD, vol. 2; 
cf. L-462]. 

Informaţia atât de specială a fost preluată şi de D.G.S.S. Raionul Curtea de 
Argeş care, prin adresa 314/1813 din 8.X1l.1951, după ce „verifică” raportul Miliției 
Curtea de Argeş, reluând, în esenţă, întâmplarea în sine, menţionează că individul ar fi 
afirmat că „este şeful pădurilor şi a venit din munţii Moldovei”. 

Misterioasele apariţii din munţi au fost receptate de către partizani, potrivit 
procesului de interogatoriu din 20 decembrie 1950 al preotului Nicolae Andreescu, într- 
un mod aparte: „Arnăuţoiu Toma, şef al bandei teroriste din sectorul Nucşoara ne-a 
arătat că pe munţi au apărut 3 persoane civile, înarmate, dar care, de fapt, spune 
Arnăuţoiu Toma, sînt organe M.A.I. 

În această privință, mi-a spus că vrea să întâlnească aceste persoane şi să le 
împuşte. Au urmărit să găsească acest grup, să-l lichideze, dar nu a reuşit să se 
întâlnească pînă în cele din urmă. 

Tot Arnăuţoiu Toma mi-a spus că în Munţii Făgăraş, mai acţionează o bandă 
formată din fugari din Ardeal 8 bărbaţi şi o femeie şi că prin anumiţi ciobani au primit 
propuneri să se întâlnească şi să se contopească, pentru a fi mai mulţi, mai 
puternici...” [Dosar 11251.FD, vol. 2; cf. L-464]. 

O altă capcană, oare, a Securităţii ?!... 

Misteriosul personaj din munţi alertează din nou Securitatea, întrucât apare în 
noaptea de 15 spre 16 august 1951, conform adresei D.G.S.S. Raionul Curtea de 
Argeş nr. 314/1734 din 24.1X,1951, nu singur, ci împreună cu alţi doi indivizi 
suspecţi...Informaţia fusese furnizată de către brigadierul silvic Pantelică lon din 
Domneşti, pe baza spuselor ciobanilor Burluşi şi lon Ştefânoiu din Bădeşti, care se 
aflau la stâna din Muntele Roşu: „În stână, au dormit trei banditi, dintre care unul era 
brunet, înalt, cu barbă (cioc) neagră, chior de un ochi”, toţi înarmaţi, inclusiv cu 20-30 
de grenade ofensive. [Dosar 111251.FD, vol. 1; cf. L-467]. 

„S-au uscat de ploaie la foc, au dormit şi au mâncat”, au cerut baciului să le 
dea brânză pentru drum şi, pentru că acesta s-a plâns că le-au mai luat şi alţii brânză 
şi n-o să aibă ce să le mai dea la oameni, s-au mulţumit şi cu nişte urdă şi o mămăligă, 
plecând pe aceeaşi cale pe care veniseră... 

Brigadierul de la Muntele Brătila şi pădurarul Firicioiu lon îi zăriseră pe Colţul 
Cremenii. Văzând că „bandiţii” vin grăbiţi spre ei, au rupt-o la fugă, oprindu-se aproape 
de hotarul Groapelor. 

Deruta Securităţii este evidentă. Pe adresă, se pune o rezoluţie şocantă: 
„Raport D.S. dacă sunt bandiți adevăraţi”... 

Securitatea, operând frecvent cu termenul în sine de „bandit”, îl utiliza, aşadar, 
în variantele: „bandiți adevăraţi” şi, probabil, „neadevăraţi”, fără să precizeze, în 
context, cărei categorii dintre acestea aparţin oamenii lor de încredere... 

lon Gavrilă, conducătorul mişcării de rezistenţă din zona transilvană a 
Făgăraşului, considera că grupul misterios din Munţii Făgăraş ar fi fost „o bandă falsă 
de diversiune” trimisă de Securitate pe care o identifică, în cartea lui, cu „grupul format 
din Vasile Motrescu, Pasăre şi un căpitan cu un defect la ochi, care a fost întâlnit şi 
lichidat” de gruparea sa. [Dosar 2168.FD; cf. L-474]. 

Vasile Motrescu l-a prevenit pe lon Gavrilă, care i-a împuşcat pe „căpitan” şi 
pe Pasăre !... [Dosar 2168; cf. L-647]. 


O nouă sinteză 
informativă a Securităţii 


1951» înregistrată sub nr. 314/15.02.1952, Direcţiunea Generală a 

Securităţii Statului semnala, printre cele 13 bande înarmate, pe cele 5 

„mai importante prin activitatea desfăşurată, prin agresivitatea lor şi numărul 

elementelor componente: Banda Gavrilă loan din Sibiu, Işfănuţ Dumitru- reg. Severin, 

fraţii Arnăuţoiu- reg. Argeş, Suşman Teodor- reg. Cluj, Pop Oniga- reg. Baia Mare”. 
[Dosar 11251.FD, vol. 1; cf. L-466-479]. 

Referindu-se la „Situaţia aflată la data de 1 februarie 1951”, «Sinteza» 

menţiona că „Banda Arsenescu Gheorghe, colonel c. d., care a acţionat în partea 

p: «Sinteza informativă întocmită în problema bande pe perioada anului 


muntoasă a raioanelor Curtea de Argeş şi Câmpulung Muscel, reg. Argeş, în urma 
operaţiunilor organelor noastre şi după despărţirea în două grupuri de fraţii Toma şi 
Petre Arnăuţoiu, formând fiecare bandă separată, la data de 1 februarie 1951, se 
compunea din 15 elemente rămase nearestate în frunte cu Arsenescu Gheorghe. 
Această bandă nu mai fusese semnalată din luna iulie 1950”. Se nominalizau membrii 
acesteia: Şuicescu Victor, Miron Grigore, Predescu loan — originari din Câmpulung, 
Burtea Dumitru din Dragoslavele, Sever Vasilescu, loan Vasilescu, Romu Luca, 
Cotenescu losif — originari din Cetăţeni, Andreescu loan din Schitu Golești şi Stănescu 
Constantin — originar din Ţigăneşti-Topoloveni. Dintre cei menţionaţi, fuseseră reţinuţi: 
Burtea Dumitru, fraţii loan şi Gheorghe Purnichescu, primul, în Buzău, şi celălalt, în 
Bucureşti, Purnichi loan, care se întâlnise, în Bucureşti, cu Romu Luca şi fraţii Sever şi 
loan Vasilescu, dar care nu declaraseră „locul de întâlnire şi elementul de legătură al 
acestora”. Se preciza că „banda Arsenescu Gheorghe nu mai activa în zona muntoasă 
a reg. Argeş, ci s'a răspândit în diferite localităţi din ţară”. După „acţiunea informativă” 
vizând identificarea familiilor, rudelor şi a cunoscuţilor apropiaţi, „s'a ajuns la reținerea 
fugarilor: Romu Luca, loan Vasilescu, Cotenescu losif, Predescu loan şi Miron 
Gheorghe, precum şi a principalului element de legătură,  Pieleanu 
Constantin”.Securitatea nu obținuse, însă, nici un indiciu despre locul unde se afla 
Arsenescu Gheorghe. Nu fuseseră arestate 6 „elemente. 

Referitor la «Banda fraţii Arnăuţoiu ce activa în partea muntoasă a reg. 
Argeş”, se consemna că „este compusă din 7 elemente”, indicându-se ca membri: 
„Toma şi Petre Arnăuţoiu, Titu Jubleanu (arestat), Constantin Jubleanu, Maria 
Jubleanu (împuşcată în timpul acţiunii), lon Marinescu, fost student, şi Maria Plop, 
fostă servitoare la familia Arnăuţoiu”. Se preciza că „în iarna 1950/51, banda Arnăuţoiu 
a rămas fără alimente, întrucât bordeiele construite pe muntele Nisipuri fuseseră 
descoperite”. Era determinată aria de acţiune: „satele de la poalele munţilor, ca: 
Nucşoara, Slatina, Sboghiţeşti, Secături şi altele”, precum şi „stânele şi magaziile de 
alimente ale unităţilor IPEIL răspândite pe o suprafaţă vastă, cuprinsă între Oticu de 
Argeş şi Oticu de Muscel”, despre „lovituri”, precizându-se că „erau date la intervale 
neregulate şi în diferite puncte cu totul opuse”. Acţiunea de „scotocire” a terenului din 
vara anului 1951 a avut ca rezultat „depistarea a două elemente: Titu Jubleanu 
(arestat) şi soţia acestuia, Maria Jubleanu (împuşcată în timpul acţiunii), reuşind să 
fugă bandiții Marinescu loan şi Constantin Jubleanu”. 

După arestare, Titu Jubleanu fusese forţat de Securitate să deconspire locul 
câtorva „bordeie părăsite unde erau îngropate alimente”. 

Se apreciau recentele „lovituri ale partizanilor „în vederea aprovizionării 
pentru iarnă” drept „serioase”, precizându-se cele din: Berevoiu, Pecineagu şi Oticu, 
„de unde au ridicat importante cantităţi de alimente şi lucruri de îmbrăcăminte”. 

Securitatea — potrivit «Sintezei» — a aplicat „un plan de combinaţie, prin 
crearea unei bande false de diversiune, având ca scop stabilirea unui contact cu 
banda Arnăuţoiu”. Se aprecia că nici înfiinţarea grupului operativ special pentru 
„distrugerea bandelor” n-a dat rezultate pozitive, întrucât „banda fraţilor Arnăuţoiu în 
general nu se bazează pe elemente de legături şi în special nu face legături de lungă 
durată”, concluzie falsă la care Securitatea ajunsese prin „cercetarea” lui Titu 
Jubleanu. Locul de adăpostire a „bandei fraţilor Arnăuţoiu” formate „în momentul de 
faţă, din 5 elemente” ar fi „pe timpul iernii, Munţii Colţii Cremenii sau Colţii lui Andrei”. 


Analiza comparativă 

a grupărilor de partizani 

din Munţii Făgăraş 

nalizând în mod surprinzător de critic, în capitolul „Lipsuri şi deficienţe”, 

acţiunile Securităţii în vederea lichidării mişcărilor de rezistenţă armată 

anticomunistă din Munţii Făgăraş, «Sinteza» realiza o interesantă 

comparaţie între mişcarea de pe versanţii sudici şi cea de pe versanţii opuşi ai Munţilor 

Făgăraş: „Banda fraţilor Arnăuţoiu din reg. Argeş — majoritatea timpului se afla în 

munte, iar baza de aprovizionare constă în jefuirea stânelor şi a depozitelor de 

alimente IPEIL, la sate coborând foarte rar şi atunci numai pentru jafuri fără a face 
legături.”. 

„Banda Gavrilă loan din reg. Făgăraş — dimpotrivă, se poate spune că 
majoritatea timpului se adăposteşte în satele de la poalele munţilor şi mai puţin în 
munte, iar baza de aprovizionare o formează sprijinul acordat de unele elemente 
duşmănoase regimului nostru.”. 

Diversiunea 

de la cabana Padina 

din Munţii Bucegi 

eluând acuzaţiile aceleiaşi Sentinţe profund incriminatoare nr. 107, se 

constată că acţiunea diversionistă a grupului «Partizanii libertăţii» de la 

cabana Padina din Munţii Bucegi a fost de o amploare fără precedent, 

implicând participarea unui grup impresionant de peste o sută de turişti care se 

specializau într-o şcoală organizată de către Consiliul Central al Sindicatelor pentru 

„pregătirea unor conducători de colective turistice”. Ecoul diversiunii partizanilor va fi, 
aşadar, fulminant în epoca dominată de sistemul totalitar. 

„La începutul lunii august 1952, membrii bandei Arnăuţoiu Toma, fiind informaţi 
de unele elemente de sprijin că sectorul în care acționau ei, era cercetat de organele de 
securitate, au luat hotărîrea ca să-şi schimbe locul de activitate şi de a săvirşi mai multe acte 
teroriste în munţii Bucegi, cu scopul de a deruta urmărirea lor de către organele de stat şi de 
a creia o atmosferă de temere şi în rîndurile cetăţenilor din acel sector. 

Punînd în aplicare acest nou plan, inculpatul Arnăuţoiu Toma împreună cu ceilalţi 
membri ai bandei au săvirşit unele atacuri la stinele şi lucrările silvice situate pe riul 
Dîmboviţa, după care deplasîndu-se în munţii Bucegi, în noaptea de 17-18 august 1952 au 
atacat cabana turistică din muntele Padina. 

Înconjurînd cabana şi fixînd posturi de pază înarmată, teroriștii au pătruns în 
cabană şi după ce au identificat personalul administrativ, sub ameninţarea armelor au 
controlat registrele de evidenţa turiştilor veniţi la odihnă, informîndu-se despre fiecare 
pentru a descoperi organele de securitate şi membrii de partid. Ei au controlat fiecare 
cameră în parte şi au terorizat peste 100 de turişti parte din aceştia fiind jefuiţi de ei, după 
care au jefuit din magaziile cabanei însemnate cantităţi de alimente, îmbrăcăminte, 
încălțăminte şi bani”. [Dosar 1220/59; cf. L-694-707]. 

„Atacul” de la cabana Padina din Munţii Bucegi nu a fost, aşadar, un „atac” 
condiţionat exclusiv de asigurarea aprovizionării cu alimente pentru iarnă, ci şi o 
demonstraţie de forţă, într-un context politic în care speranţele în răsturnarea unui 
regim impus prin forţă se diminuaseră considerabil. 

Atacul diversionist de la cabana Padina - situată la altitudinea de 1525 m, în 
Munţii Bucegi — a implicat o mobilizare exemplară a partizanilor în vederea respectării 
integrale a misiunilor fiecăruia. Planul de atacare a cabanei prevedea, în relatarea lui 
Toma Arnăuţoiu, încercuirea acesteia de către Petre Arnăuţoiu, Constantin Jubleanu şi 
Maria Plop, în timp ce el şi lon V. Marinescu urmau să acţioneze în interior. 

În seara zilei de 16 august 1952, partizanii trec din Muntele Padina în Muntele 
Lăpticiu, vizavi de cabana Padina, pe care o supraveghează în tot cursul zilei 
următoare, pentru a observa dacă armata este prezentă în zonă... 

Asigurându-se de o „linişte” cel puţin temporară, Toma Arnăuţoiu şi lon V. 
Marinescu merg, în jurul orei 22, la bufetul cabanei. Cabanierul lon T. Vila, originar din 
Pietroşiţa, era la recepţie, împreună cu soţia sa, Aurelia, şi cinci chelnăriţe... 
Cabanierul este întrebat de partizani dacă, în cabană, are „ceva armată”. lon T. Vila îi 
confirmă că sunt patru ofiţeri de la M.F.A., care se culcaseră deja... În acel moment, 
în cabană, erau cazate, conform declaraţiei lui, circa 150 de persoane. Partizanii cer 
registrul de intrări-ieşiri şi cartoteca cu legitimaţii. Cabanierul se opune, solicitându-le 
să se legitimeze... 

Deconspirându-şi identitatea de grup, ameninţă cu aruncarea cabanei în aer, 
în eventualitatea că nu dă curs cererilor lor. Cabanierul, de frică, cedează... Partizanii 
fac un control sever în actele solicitate. Îşi notează selectiv „unele persoane şi, în 
special, numele evreilor” (sperau, poate să-l găsească acolo pe Nicolski, sau un altul 
de teapa lui !...). 

Apoi, îi cer cabanierului cheile de la magazie, unde merg însoţiţi de dr. Ovidiu 
Popescu şi de Mircea Gheorghiu, responsabilul colectivului sportiv cazat la cabană. 
Din magazie, sustrag: 250 kg făină, 20 kg zahăr, 15 kg şuncă, paste făinoase, 10 

pâini; schimbă 5 pături, iar, de la turişti, iau „10 perechi de bocanci, ciorapi, câteva 
treninguri şi altele”. [Dosar 1238, vol. 43; cf. L-481]. 

Inginerului Razenzan Freud îi iau „ceasul şi o raniţă încărcată cu 5-6 cămăşi, 
o pereche de pantaloni, 650 lei, alimente, vermut, conserve, şerbet’, iar şefilor 
colectivelor sportive, 4 binocluri. Ofițerii sunt legitimaţi... Din trusa de medicamente, 
selecţionează pe cele necesare lor. lon V. Marinescu recunoaşte, în Ovidiu Popescu, 
un fost coleg de la Liceul militar din Timişoara. Partizanii intenţionează să distrugă 
portretul lui Stalin şi „poartă discuţii duşmănoase la adresa regimului democrat-popular 
din R.P.R. cu cabanierul”... 

Versiunea conducătorului partizanilor este mult prea sintetică, în raport cu 
declaraţia extrem de nuanţată a fostului administrator al cabanei Padina, lon T. Vila, 
interogat, la 14 martie 1959, de către Securitatea din Sinaia... Acesta declară că, în 
cursul zilei de 17 august 1952, Biroul de Turism Sinaia l-a anunţat că urmează să 
cazeze un colectiv de turişti, mai precis, o şcoală de conducători de colective turistice, 
care veneau din Munţii Piatra Craiului, pe traseul Bran-cabana Padina. La ora 21- 
21,30, turiştii sosesc şi li se repartizează camere de dormit în vila Padina II. „Servesc 
masa”, dansează puţin şi pleacă la culcare... lon T. Vila se retrage în camera lui din 
spatele bucătăriei, pentru a face monetarul... Brusc, după câteva minute, uşa se 
deschide şi intră „foarte disperată” soţia, care îl anunţă că doi indivizi înarmaţi au 
pătruns în cabană şi-l cheamă urgent la ei... Cabanierul îşi strânge banii, îi pune într-o 
cutie şi pleacă spre sala de mese, unde întâlneşte pe cei doi necunoscuţi... 

Cel mai în vârstă dintre ei, „de circa 30-35 de ani, cu o statură înaltă, suplu la 
corp, păr brunet, un nas ascuţit, faţă ovală, era îmbrăcat cu un pantalon negru de 
stofă, un maieu şi o haină neagră cu guler de blană; privirea lui era foarte aspră şi 
tăioasă... De gât, avea un binoclu, iar în mâini, un pistol automat cu aruncătoare de 
flăcări...” 

Celălalt, mai tânăr, „de aproximativ 30 de ani, avea o statură potrivită, părul 
blond, slăbuţ, îmbrăcat în nişte haine de pădurar, iar în picioare avea bocanci obişnuiţi; 
în mână, ţinea un pistol automat în poziţie de tragere”... [Dosar 1238, vol. 47; cf. L-483]. 

Vârstnicul îl întreabă dacă este „resposabilul cabanei, adică tovarăşul Vila”... 
La răspunsul său afirmativ, acesta i-a întins mâna, „în semn de bun-venit 1...” 
Nedeconspirându-se, partizanii îl chestionează dacă „organele de Miliție vin regulat, 
dacă îşi fac datoria, dacă el se achită conştiincios de sarcini”. lon T. Vila intuieşte că ar 
fi „organe de Securitate”... Ei acceptă supoziţia cabanierului, motivând că au de 
efectuat un control. Se arată preocupaţi dacă s-au asigurat condiţii de cazare 
„corespunzătoare” turiştilor sosiți în acea seară şi dacă a făcut operaţia de înregistrare 
a lor... 

L-au intrebat, derutându-l complet pe cabanier, „dacă pe la cabană sau prin 
împrejurimi, au venit ceva partizani”... lon T. Vila răspunde că nu au venit, dar că, în 

zonă, cu zece zile în urmă, un zidar din Pietroşiţa, Isaia Mărculescu, a întâlnit, pe 
Vârful Didinului, doi-trei suspecti, îmbrăcaţi în haine de pădurar care studiau o hartă, 
vorbind „o limbă străină sau nu prea bine pe româneşte”... S-au interesat, apoi, de 
ceea ce îi durea cel mai mult: cum stă cu aprovizionarea cu alimente... Cabanierul 
pare să îi dezamăgească: „Slab !... 

Tânărul îi cere să le prezinte registrul de evidenţă al turiştilor... lon T. Vila îi 
spune că nu are voie să prezinte aceste acte decât „organelor M.A.I. sau ale Biroului 
de Turism” şi îi roagă să se legitimeze... Era de faţă şi soţia sa, Aurelia Vila... 
Cabanierul rememorează scena care l-a îngrozit: „În acest moment, necunoscuţii şi-au 
schimbat complet felul de a fi. Au îndreptat amândoi pistoalele spre mine, spunându- 
mi: «Aceasta este legitimaţia noastră !»... De spaimă, lon T. Vila se retrage câţiva 
paşi... Necunoscuţii iau registrul de pe birou, cel tânăr notându-şi, pe o bucată de 
hârtie, numele unor turişti şi camerele în care erau cazaţi... Vârstnicul îl întreabă dacă 
e membru de partid. Cabanierul spune că nu este şi, simțindu-se prost, iese puţin la 
aer, pe balcon; timp suficient ca să observe că „elemente înarmate necunoscute 
încercuiau cabana”... Cei doi necunoscuţi îl obligă să-i însoţească pentru a face 
controlul clădirilor... 

Sub escorta lor, se îndreaptă spre vila Padina Il, unde fuseseră cazaţi turiştii 
sosiți în acea seară... La un şipot de apă, necunoscuţii se opresc... | se adresează, 
pentru prima dată, cu „Domnule”, întrebându-l: „— Ştii cu cine stai de vorbă ? La 
răspunsul său negativ, continuă: „— Noi sântem partizani şi trebuie să ne dai alimente 
şi echipament !"... 

După o asemenea surprinzătoare „legitimare”, lui lon T. Vila i s-a făcut rău; s-a 
retras pe o bancă de lângă bucătărie şi, după ce s-a recules puţin, a avut curajul să le 
spună că nu le dă nimic... lritaţi de un asemenea răspuns, partizanii l-au ameninţat că 
îl împuşcă, i-au dat termen de gândire două minute şi s-au retras doi paşi în faţa lui, 
luând poziţie de tragere... „Fiind pus în primejdie, am acceptat !” se disculpă 
cabanierul... Ca să nu aibă neplăceri de la cei care vor veni să constate lipsurile din 
magazie, lon T. Vila le cere să fie însoţit de celălalt personal al cabanei... Partizanii 
acceptă şi îl asigură că vor elibera chitanţă pentru tot ce vor lua de acolo... Aşa se 
face că vor fi însoţiţi în podul cabanei, unde se aflau alimentele, de: Negroiu Natalia, 
Brezeanu Eugenia şi Vila Aurelia... Partizanii cer saci... La cabană, nu au... Atunci, 
apare, din noapte, un tânăr necunoscut, „cu figură de copil”, care vine cu patru 
rucsacuri de tip german... E de-al lor... Partizanii pun făină şi alte alimente... Este 
adus, la cererea cabanierului, şi şeful lotului de turişti ai şcolii, Mircea Gheorghiu, ca să 
fie martor... În camera lui, se afla şi doctorul Ovidiu Popescu, pe care tânărul îl 
recunoaşte şi-l întreabă nedumerit cum de a reuşit să facă Facultatea de Medicină, 
deoarece „el n-a avut această posibilitate”... 

„Operația de devastare a cabanei”, precum o califică lon T. Vila, continuă... 
Partizanii iau de la bucătărie 20 de pâini. 

Cabanierul este întrebat dacă poate da de mâncare la 15-20 de oameni. 
Partizanii vor, desigur, să pară mai mulţi pentru a-i impresiona... Bucătarul nu are 
decât macaroane cu brânză... Ei refuză, spunând: „Numai italienii mănâncă aşa 
ceva !'... 

Atunci, lon T. Vila îi întreabă dacă sunt români sau străini... Îi răspunde cel 
vârstnic: „—Sântem români puri, din Muşcel şi am fost şi noi oameni paşnici, dar ni s-au 
tras cartuşe în uşa casei noastre, deoarece doream libertatea, să nu mai fim asupriţi 
de comunişti !” [Dosar 1238, vol. 47; cf. L-487]. 

Apoi, coboară în beciul cabanei Padina Il, de unde iau alte alimente... După 
aceea, urcă în camere. Sub ameninţarea pistoalelor, cabanierul ciocănea la uşa 
fiecărei camere... Martorii intrau şi erau postați într-un colţ, interzicându-li-se să 
vorbească. Tânărul „rămânea în uşă pentru a o bloca, cu pistolul în poziţie de tragere, 
iar cel bătrân începea operaţia”... „În fiecare cameră în care am mers, menţiona, în 
declaraţia sa, lon T. Vila, le spuneau turiştilor că ei sânt «Partizanii libertăţii», 
ameninţându-i să nu facă vreo mişcare, deoarece îşi riscă viaţa, cabana fiind 
înconjurată...” În camera nr. 8, unde dormeau 14-16 turişti, partizanii, „după o serie de 
zeflemisiri din partea lor”, iau 7-10 perechi bocanci de munte, două busole, un binoclu, 
câteva perechi de pantaloni de schi, bluze, ciorapi; schimbă 5 pături albastre cu 4 de- 
ale lor negre, însemnate, la colţuri, cu iniţiale... „Vârstnicul” îşi schimbă, pe hol, 
bocancii cu alţii luaţi din cameră... Partizanii refuză să intre în camera nr. 6, locuită de 
femei... La camera 5, găsesc 6 persoane. Întreabă care dintre ei sunt membri de 
partid. Nu iau nimic... În camera 16, dormeau circa 20 de inşi, printre care şi doi ofiţeri 
M.A.N... Îi legitimează. Cel în vârstă le spune: „Aţi avut mare noroc că nu sânteţi 
ofiţeri de Securitate, că v-am fi curăţat pe loc !” [Dosar 1238, vol. 47; cf. L-488]. 

De acolo, iau un porthart şi un binoclu... Aflând că sunt ale unui geolog, se 
pare, cunoscut, tânărul i le înapoiază: „-Poftim, domnule profesor, ai fost un om 


cumsecade !”... La camera 11, găsesc pe Cristian Oprescu din Pucioasa şi pe soţia 
sa, precum şi un evreu, al cărui nume îl aveau notat din registru... „Vârstnicul se dedă 
la o serie de ameninţări şi calomnii naţionaliste şovine”, îi ia rucsacul cu totul, 


spunându-i să fie mulţumit că nu îl împuşcă... 

Au revenit la cabana Padina |, unde erau cazaţi trei ingineri, pe care îi 
văzuseră spre Vama Strunga; cu ei, întreţin „discuţii amicale” câteva minute. 
Cabanierul nu ştie despre ce au vorbit, fiindcă fusese lăsat afară, la uşă... Ştia, doar, 
că partizanii îşi notaseră numele lor... Simpatizanţi ai mişcării ?... Numai ei ar putea 
s-o spună, dacă mai sunt în viaţă !... 

Din trusa medicală a cabanei, îşi aleg mai multe medicamente... Deodată, 
tânărul îi atrage atenţia celui în vârstă că se luminează de ziuă şi trebuie să plece... 

Înainte de a pleca, dau chitante pentru alimentele luate, lui lon T. Vila, iar, pentru 
echipamentul luat de la turişti, lui Mircea Gheorghiu... La cererea cabanierului, 
semnează: «Partizanii libertăţii», şi pun data de 19 noiembrie 1946 — data alegerilor 
falsificate de comunişti, pentru a prelua puterea politică în România... Contrariat, 
cabanierul le spune că sunt în noaptea de 17/18 august 1952 !... Cel în vârstă îi 
răspunde evaziv: „O să-ţi explice «tovarăşii» de la Securitate ce înseamnă această 
dată 1...” 

Apoi, lon T. Vila şi Mircea Gheorghiu sunt escortaţi spre camerele lor şi 
ameninţaţi să nu iasă de acolo, decât după 3-4 ceasuri, pentru că riscă să fie 
împuşcaţi... După aproximativ o oră, însă, cei doi, însoţiţi de un ofiţer M.A.N., merg la 
cabana Peştera, de unde telefonează organelor de Securitate din Sinaia... Seara, 
„organele” vin „la faţa locului” şi încep cercetările... 

Contabilul cabanei, Măluşel lon Marin, în prezenţa organelor de Miliție şi a 
întregului personal administrativ, face „procesul verbal de constatare a fraudei”. 

O întrebare pe care şi-au pus-o, în mod firesc, toţi, inclusiv, cabanierul: Cu ce 
au transportat partizanii „alimentele furate, deoarece cântăreau în total 500 kg şi erau 
greu de transportat manual” ?!... Poate, cu caii !... 

Presupunerea se baza pe faptul că, la aproximativ 3-400 de metri de cabana 
Padina, se afla o stână, Coteanu, ai căror ciobani erau din partea Câmpulungului, de 
la Stoeneşti... În perioada „atacului” de la cabană, dispăruseră, de la stână, doi-trei 
cai, pe care ciobanii îi găsiseră, apoi, peste trei-patru zile... Supoziţia se confirma şi 
prin descoperirea, în apropiere de stână, a unei lădiţe cu marmeladă „furate de fugari 
de la cabană”. 

Instructorul principal al Taberei de conducători de excursii organizate de 
C.C.S., Mircea Gheorghiu, cu domiciliul în Bucureşti, declară că a fost şocat, trezindu- 
se cu ţeava unui pistol automat în spate, când a fost chemat de cabanierul lon Vila să 
asiste la preluarea alimentelor de către partizani. În podul cabanei, „cel înalt şi brunet” 
ar fi spus: „Noi sântem partizani şi am venit să împrumutăm nişte alimente până vor 
veni americanii !” [Dosar 1238, vol. 47; cf. L-494]. 

De emotie, când a încercat „să îi spună câteva cuvinte”, n-a putut pronunţa 
decât cuvântul „tovarăşe”, fiind corectat pe loc: „La noi, nu se vorbeşte cu „tovarăşe”, 
ci cu „domnule” sau „camarade” !... Declaraţia sa reprezintă o mărturie certă asupra 
caracterului diversionist, dar, mai ales, anticomunist, al acţiunii partizanilor de la 
cabana Padina... Mircea Gheorghiu declară, în continuare: „Tot timpul cât bandiții au 
jefuit cabanele Padina, s-au dedat la provocări şi calomnii grosolane la adresa 
regimului nostru. Astfel, îmi amintesc că, în sala de mese, văzând tablourile membrilor 
Biroului Politic al C.C. al P.M.R., cel blond (lon V. Marinescu, n.n.) l-a întrebat pe 
celălalt (Toma Arnăuţoiu, n.n.): «—Ce facem, îi dăm jos ?”, la care, acesta a răspuns: 
«—Nu !... Se vor da ei singuri !...» [Dosar 1238, vol. 47; cf. L-496]. 

O premoniţie ? Poate !... Mai sigur, un crez pentru realizarea căruia se 
ridicaseră la luptă... 

Diversiunea de la cabana Padina reprezintă un episod semnificativ al 
Rezistenței armate anticomuniste de pe versanţii sudici ai Munţilor Făgăraş relevând 
oportunitatea tacticii adoptate de partizani de a ataca un obiectiv turistic montan de 
importanţă naţională, într-un moment cu totul special, întrucât, astfel, aveau 
posibilitatea de a contacta pe coordonatorii turismului sindical din ţară, şi de a face o 
propagandă ostilă regimului comunist, care nu putea rămâne fără ecou în societatea 
românească dominată de totalitarism. Se confirma, astfel, veridicitatea aserţiunii 
istoricului englez Dennis Deletant, potrivit căruia, „atâta vreme cât rămâneau în 
libertate, partizanii subminau pretenţia regimului că deţine controlul deplin al ţării...”. 


„Râtăcirea” 
iata de partizan începuse să devină un calvar pentru componenţii 
micului grup care mai rezista încă în munţi... Părinţi şi rude întemniţate 
de Securitate... Unii dintre foştii lor camarazi fuseseră prinşi, prin 

trădare... Alţii — ucişi... Imaginea terifiantă a celor torturați crunt în anchete, ca să 
mărturisească unde se ascund ei, cei rămaşi, îi obseda permanent... Sentința nr. 107 
surprinde, într-o redactare machiavelică, disoluția grupului de partizani: „Bănuindu-se 
reciproc de neîncredere, membrii bandei Arnăuţoiu S-au asasinat între ei. Astfel teroristul 
Chirca loan a fost împuşcat de teroristul Mămăligă Gheorghe, care la rîndul său a fost 
împuşcat la data de 6 iunie 1950 de către teroristul Marinescu loan şi Marinescu loan, la 7 
septembrie 1952, a fost ucis cu lovituri de topor de către inculpaţii Arnăuţoiu Toma şi 
Arnăuţoiu Petre cu complicitatea inculpatei Plop Maria. ”. [Dosar 1220/59; cf. L-694-707]. 

Analiza acestor dramatice şi iraționale momente evocate este întreprinsă, cu 
motivate reţineri, de către „comentatorul” evenimentelor consemnate în volumul 
«Luptătorii din munţi. Toma Arnăuţoiu. Grupul de la Nucşoara. Documente ale 
anchetei, procesului, detenției», publicat de  loana-Raluca Voicu  Arnăuţoiu. 
Reproducerea integrală a comentariului despre unele dintre cele mai triste episoade 
din istoria Rezistenței armate anticomuniste de pe versanţii sudici ai Munţilor Făgăraş 
relevă conexiuni şi motivații diverse, în interpretarea acestor momente: „Sentința nr. 
107 exprimă sec şi tendenţios aceste evenimente extrem de dramatice şi foarte diferite 
în esenţa lor. În cazul lui lon Chirca nu a existat doar o simplă bănuială că nu ar mai fi 
fost un om de încredere al grupului de partizani. Constrâns prin arestarea fratelui său 
şi prin internarea celor cinci copii minori în orfelinat, lon Chirca va ajuta Securitatea, 
contribuind la arestarea camarazilor cu care rămăsese după plecarea lui Gheorghe 
Arsenescu din grup. Devenit omul Securităţii, Chirca ajunge un real pericol pentru 
libertatea şi chiar viaţa lui Gheorghe Mămăligă, iar acesta, pentru a nu ajunge în 
mâinile Securităţii, nu ezită să se apere. 

Sfârşitul tragic cu care s-a încheiat conflictul de mai bine de doi ani dintre lon 
Marinescu şi fraţii Arnăuţoiu (care a avut nu de puţine ori manifestări evidente) a 
marcat profund existenţa celor care l-au săvârşit. Între lon Marinescu şi ceilalţi membri 
ai grupului (inclusiv familia Jubleanu) exista o diferenţă structurală care se manifesta în 
comportamentul şi reacţiile sale în faţa evenimentelor. Reticenţa iniţială a lui Toma 
Arnăuţoiu faţă de venirea lui lon Marinescu în grupul de partizani este posibil să se fi 
datorat şi cunoaşterii firii impulsive a acestuia. De altfel, venirea lui lon Marinescu în 
grupul Arnăuţoiu (în martie 1950) a fost dictată de conjunctura în care se afla, fiind 
fugit în munţi pentru a scăpa de arestare. Primirea lui în grup a fost probabil acceptată 
în ideea că venirea unui om tânăr, înzestrat cu curaj, care ştie să mânuiască armele, 
era un câştig pentru existența grupului. Din punct de vedere al lui lon Marinescu, 
desigur, supraviețuirea în condiţiile grele de fugar urmărit era mult uşurată de 
convieţuirea cu mai mulţi oameni. Din nefericire, diferenţele de opinii, mai ales în ceea 
ce priveşte reacţiile în faţa abuzurilor de orice fel ale autorităţilor fată de familiile şi 
rudele partizanilor (vezi împuşcarea lui Banu Darie şi a lui lon Băncescu) şi-au făcut 
repede apariţia şi s-au acutizat cu trecerea timpului şi cu înrăutățirea condițiilor zilnice 
de supravieţuire, de necomparat cu dificultăţile vieţii cotidiene. De asemenea, 
neputinta de a înţelege că un comportament prudent, pentru a nu atrage în urmărire 
trupele de Securitate aflate permanent în căutarea partizanilor, nu însemna lipsă de 
curaj sau laşitate, ci apărarea faţă de un inamic cu mult mai numeros şi mai bine 
înarmat, a determinat înlăturarea oricăror posibilităţi de aplanare a conflictelor. 
Situaţiile în care lon Marinescu s-a despărțit de fraţii Arnăuţoiu au fost numeroase (un 
exemplu este iarna 1950-1951, când lon Marinescu a stat complet izolat de ceilalţi) iar 
revenirile s-au datorat, în general, necesităţii de a ieşi din situaţii critice (spre exemplu, 
arestarea familiei Jubleanu şi rămânerea fără armament, deci fără posibilitatea de 
apărare). Nu puţine au fost situaţiile în care lon Marinescu, în conflictele cu fraţii 
Arnăuţoiu, a recurs la ameninţări, care i-au determinat pe aceştia să se simtă în 
pericol. Incidentul tragic din 7 septembrie 1952 a răscolit cu certitudine conştiinţele 
celor ce au luat parte la el. Faptul că, în 1954, Toma Arnăuţoiu i-a cerut lui Constantin 
Jubleanu să înfăţişeze în paginile unui jurnal întâmplările petrecute în cei doi ani cât 
lon Marinescu a trăit alături de ei este o dovadă că dorea să se păstreze o mărturie a 
faptelor care au dus la omorârea lui lon Marinescu. Şi aceasta nu pentru a-şi uşura 
pedeapsa în eventualitatea arestării sale. Într-o asemenea situaţie, atitudinea de 
răzvrătire împotriva regimului comunist şi confruntările deja avute cu autorităţile 
duceau în mod sigur la pedeapsa cu moartea şi fără incidentul cu lon Marinescu. 
Singura rațiune care a dus la dorinţa ca o persoană neimplicată în conflict să nareze 
faptele a fost aceea de a rămâne o mărturie scrisă despre cum s-a ajuns la această 
situaţie limită. ”. 

Jurnalul 

lui Constantin Jubleanu 

sistând la această tragedie, fără posibilitatea de a interveni, Constantin 

Jubleanu va consemna, în jurnalul său scris la „comanda” „domnului 

Tomiţă”, care îi va sugera chiar şi titlul primului capitol: «Amintiri despre 

lon V. Marinescu», momente semnificative din viaţa „doctorului”, cum îl numeşte pe fiul 

învățătorului Virgil Marinescu, fost student la Facultatea de Medicină din Cluj. Caietul 

de amintiri al lui Constantin Jubleanu va fi prefaţat de Toma Arnăuţoiu, care îl va 

îndemna pe mai tânărul lor partener de luptă să scrie pentru a avea „o ocupaţie bună, 
recreativă şi educativă”. [Dosar 1238, vol. 48; cf. L-499). 

Însă, în direcționarea „amintirilor” acestuia pentru evocarea lui lon Marinescu, 
pe care iniţiatorul demersului memorialistic, Toma Arnăuţoiu, îl etichetează, între 
ghilimelele de rigoare, „bunul prieten şi camarad”, naşte o anumită suspiciune ce pune 
sub semnul întrebării obiectivitatea viitorului „cronicar”. lon V. Marinescu va fi prezentat 
în «Jurnalul» lui Constantin Jubleanu în culori sumbre, menite să umbrească o figură 
neînfricată de partizan, care acţiona fără menajamente faţă de duşmani, camarad 
preferat deseori de Toma Arnăuţoiu, ca partener de cea mai mare încredere, în cursul 
unor acţiuni estimate ca fiind de o periculozitate deosebită, precum cea de la cabana 
Padina din Munţii Bucegi...Impulsivitatea care i se imputa putea fi, în atare situaţii, cu 
totul motivată... 

Episodul uciderii lui Gheorghe Mămăligă este prezentat în tente dintre cele 
mai întunecate: „După ce l-a dezarmat, „doctorul” i-a spus să plece... Să te duci unde 
ştii, numai la mine să nu mai stai !... Şi aproape cînd să se întunece, Titi (Gheorghe 
Mămăligă, n.n.) a ieşit din bordei şi „doctorul” l-a întrebat: Ce faci ? Pleci ?... lar Titi i-a 
răspuns râzând: Să pleci dumneata, nu eu ! şi, la aceste cuvinte, auzim două focuri de 
pistol. Mama a început să plângă, iar „doctorul” a zis: Lasă, tată Marioaro, nu mai 
plânge, că ăsta a vrut să vă împuşte... Pe Titi, l-a împuşcat pe 6 iunie 1950... La 4 
august, ne-am întîlnit cu domnul Tomiţă şi domnul Petrică şi Miţa (Maria Plop, n.n.) şi 
seara, cînd să ne ducem la întîlnire, mi-a spus să ai grije ca nu cumva să spui că eu l- 
am împuşcat pe Titi şi să le spui că s-a dus cu argeşenii” (partizanii de pe Argeş,n.n.). 
[Dosar 1238, vol. 48; cf. L-502]. 

Asasinarea lui Gheorghe Mămăligă, la 6 iunie 1950, în bordeiul din pădurea 
Cucute este confirmată şi de Titu Jubleanu. În cursul interogatoriului luat partizanului 
în ziua de 8 februarie 1959, acesta declară: „După ce a fost asasinat, Marinescu loan 
şi Jubleanu Constantin l-au îngropat în apropierea bordeiului din punctul Cucute, i-au 
luat arma şi pistolul de care banda Arnăuţoiu s-a folosit în activitatea teroristă”. [idem]. 

În «Jurnalul» său, Constantin Jubleanu redă una dintre discuţiile aprinse 
purtate în bordeiul de pe Muntele Căpăţâna, dintre „domnul Tomiţă” şi „doctorul” 
Marinescu, discuţie consemnată, se pare, fără nici o intenţie de autocenzurare: 

„Doctorul” i-a spus lui domnul Tomiţă că din cauza dinsului a ajuns prin 
pădure, că oamenii dînsului l-au trădat şi că părinţii lui tot din cauza dînsului au ajuns 
la puşcărie şi dacă n-ai fi venit cu domnul Arsenescu n-ar fi ajuns comuna în halul ăsta 
şi să vă duceti singuri pe la stîni că eu unul nu mai fac un pas cu dumneavoastră şi 
domnul Tomiţă i-a zis, eşti liber, băiatule, fă ce vrei, dar nu uita să nu vii iară la mine 
cum ai venit şi acum cu mîinile goale, acum ştiu că-ţi convine că ţi-ai făcut interesul.”... 

Suprimarea fizică a camaradului de luptă devenise deja o problemă insidios 
strecurată în conştiinţele lor, întrucât adversitatea faţă de „doctor” era fără limite... 
Evocând starea de spirit a fraţilor Arnăuţoiu, Maria Plop menţiona în cursul 
interogatoriului din 28 mai 1958: „În discuţiile ce le-am purtat cu Toma şi Petre 
Arnăuţoiu referitor la executarea lui Marinescu lon, aceştia mi-au precizat faptul că 
dacă noi nu vom executa pe Marinescu lon atunci ne va executa el pe noi.”... [Dosar 
1238, vol. 48; cf. L-505]. 

Declaraţiile celor doi fraţi consemnate în procesele verbale de interogatoriu 
constituie încercări stupide de a justifica un act abominabil, condamnabil în esenţa sa, 
prin hiperbolizarea caracterului „aventurier” al lui lon V. Marinescu care ar fi contrastat, 
chipurile, în mod flagrant cu modalităţile de acţiune acceptate şi urmate cu 
consecvență de către fraţii Arnăuţoiu... 

„Marinescu lon, declară Petre Arnăuţoiu, era o persoană pornită oricând la 
săvârşirea de acte teroriste. Când i se atrăgea atenţia asupra inoportunităţii unor 
asemenea procedee, Marinescu lon suţinea punctul lui de vedere”, evident, 
contrariu... [Dosar 1238, vol. 48; cf. L-503]. 

Opinie deloc surprinzătoare a celui care intrase în conul de umbră al 
„doctorului”, preferat de propriul său frate, Toma Arnăuţoiu, în acţiunile care impuneau 
decizii imediate, ferme, luate sub presiunea momentului, în vederea asigurării reuşitei 
unui act de extremă responsabilitate, hotărâtor, în ultimă instanţă, pentru destinul 
grupului de partizani... 

Disensiunile dintre ei erau mult mai vechi. Petre Arnăuţoiu le evocă: 

1950 mai 5 — Prin Belu lon, fraţii Arnăuţoiu trimit o scrisoare 
Ecaterinei Marinescu, mama „doctorului”, în care motivează cauza despărțirii de fiul ei, 
„rugând-o să-l sfătuiască să fie mai temperat”... [Dosar 1238, vol. 44; cf. L-500]. 

1950 iulie 22 — Toma şi Petre Arnăuţoiu împreună cu Maria Plop 
merg special la Secături, la domiciliul Ecaterinei Mălureanu, care era în permanentă 
„legătură” cu Ecaterina Marinescu, ca ele „să-l roage pe Marinescu lon să le dea din 
alimentele pe care el le luase din munţii Boreţu şi Oticu”. [Dosar 1238, vol. 48; cf. L-501]. 

Mărul discordiei l-a constituit, în esenţă, intenţia declarată a lui lon V. 
Marinescu de a se separa din nou de fraţii Arnăuţoiu. Era o decizie care implica, în 
special, „împărţirea proviziilor de iarnă” acumulate prin acţiuni comune efectuate în 
condiţii extrem de dificile, sub permanenta ameninţare a depistării lor de către 
„organele de stat ale Securităţii”. 

Momente cruciale spre tragicul deznodământ al conflictului dintre fraţii 
Arnăuţoiu şi lon V. Marinescu sunt consemnate de către Toma şi Petre Arnăuţoiu în 
procesele verbale de interogatoriu din 11 noiembrie 1958 şi, respectiv, 11 februarie 
1959: 

1952 august 31— Muntele Pojarna. În formatie completă, partizanii 
aduc, extrem de greu, în punctul Foişor, alimentele ascunse în muntii: Dobroneagul, 
Urdea şi Lespezi... 

Momentul declanşator al ideii criminale de suprimare a „doctorului” l-a 
constituit hotărârea acestuia de a ierna, împreună cu Constantin Jubleanu, separat de 
fraţii Arnăuţoiu şi Maria Plop, în zona Muntelui Nisipi... Toma şi Petre Arnăuţoiu rămân 
stupefiaţi de o asemenea decizie care părea ireconciliabilă. Ţin să reamintească lui lon 
V. Marinescu clauza acceptării de către ei a „reunificării din iunie, când se 
reîntâlniseră: acţionarea în comun pentru aprovizionarea cu alimente „cu condiţia să 
nu se mai despartă niciodată”. [Dosar 1238, vol. 44; cf. L-505]. Petre Arnăuţoiu menţiona 
că acesta a fost „un motiv pentru a-l suprima pe lon Marinescu”. 

1952 septembrie 1— Tensiunea dintre partizani se accentuează, 
întrucât sunt nevoiţi să care, exclusiv, noaptea, printre posturile fixe ale armatei, 
alimentele depozitate în diverse adăposturi temporare. Cu acest prilej, au loc altercaţii 
între Petre Arnăuţoiu şi lon Marinescu care degenerează într-un conflict pe care Toma 
Arnăuţoiu încearcă inutil să-l stingă... Maria Plop e martoră şi reţine afirmaţia destul de 
tranşantă a lui Toma Arnăuţoiu: „Ce, mă loane, am ajuns să ne dezarmăm şi să ne 
împuşcăm unul pe altul ?!...” aluzie evidentă la uciderea lui Titi Mămăligă... 

1952 septembrie 4-5 — lon V. Marinescu o avertizează pe Maria 
Plop că va rămâne singură...Toma Arnăuţoiu este informat despre acest avertisment 
al „doctorului” şi cere fratelui său şi Mariei Plop să fie foarte atenţi... Iminenţa unei 
crime fratricide plutea în aer... 

Septembrie 6, seara — lon V. Marinescu refuză să mai ducă 
alimentele în Brâul Dării. Împreună cu Constantin Jubleanu îşi încarcă raniţele cu 
alimente şi pleacă spre Aninătorile Nisipilor, unde cei doi voiau să se stabilească... 

Este, pentru fraţii Arnăuţoiu, picătura care umple paharul tensiunilor tot mai 
accentuate în ultima vreme... 

Simţindu-se frustrati, într-o asemenea conjunctură, se consultă între ei, şi, într- 
o clipă de rătăcire oarbă, decid: „În timpul cât aceştia au lipsit am plănuit, împreună cu 
Arnăuţoiu Petre şi Plop Maria, să-l omorâm pe teroristul lon Marinescu, iar dacă 
Jubleanu Constantin va face vreo mişcare, să-l împuşte şi pe el. Am stabilit, 
precizează Toma Arnăuţoiu, ca eu să port o discuţie cu teroristul lon Marinescu privind 
plecarea lui din bandă şi, la un semnal al meu, Arnăuţoiu Petre să-l pocnească cu 
toporul în cap, în care timp, eu îl voi dezarma pe Jubleanu Constantin şi apoi îl ajut pe 
fratele meu privind omorârea lui Marinescu lon”. [Dosar 1238, vol. 43; cf. L-507]. 

«Jurnalul» lui Constantin Jubleanu evocă, totuşi, tendenţios starea de spirit a 
celor plecaţi cu gând de despărţire... 

Momentele premergătoare terifiantei scene sunt surprinse în stilul său de 
„cronicar” căruia i se sugerează firul „optim” al naraţiunii: „...Mă tot gândeam dacă într- 
adevăr doctorul ar fi capabil să facă ceea ce zicea că nu se liniştea deloc. Şi după ce 
am trecut Valea Rea am urcat vreo patru cinci sute de metri şi am stat jos ca să ne mai 
odihnim că mersesem aşa de repede de nu mai putem deloc şi de aici nu mai era(u) 
decât vreo trei patru sute de metri până la baraca din Brecinari. 

Şi când stăteam jos eu l-am întrebat pe doctor că ce să le spunem dânşilor de 
târnăcop şi el a zis că nu le mai trebuie dânşilor că se liberează azi dacă îi găsim aici 
şi mi-a cerut ca să-i dau şi pistolul meu lui că eu nu mă amestec în treaba asta. 

Şi văzând că el tot nu se stăpâneşte şi că tot îmi cere pistolul i-am spus că 
lasă dacă e vorba aşa eu nu mai merg. Şi mă gândeam că el tot se duce şi singur şi 
apoi Îmi va face şi mie întâi ce voia să le facă dânşilor că era capabil de orice. şi mă 
tot gândeam cum aş putea să fac să spun la unul dintre dânşii ca să ştie ce-i 
aşteaptă...” [Dosar 1238, vol. 48; cf. L-504-505]. 

O tentativă de omor atribuită lui lon V. Marinescu şi o crimă, din păcate, reală, 
săvârşită cu o cruzime oarbă de către foştii săi prieteni în taina de nepătruns a Munţilor 
Făgăraş... 

Regia actului demenţial va fi pusă în scena incalificabilei crime de însuşi Toma 
Arnăuţoiu: „Au venit teroriştii Marinescu lon şi Jubleanu Constantin cu care am plecat 
la baracă. Mentionez că terorista Plop Maria stabilisem să stea cu pistolul în gardă ca 
nu cumva să tragă ei în noi prin surprindere... 

Ajuns la baracă, eu am deschis o discuţie cu un ton prietenos cu Marinescu 
lon atrăgându-i atenţia de discuţia purtată anterior cum trebuie să stăm împreună, că 
atitudinea lui este nejustificată întrucât locul unde el vrea să stea ascuns este periculos 
fiind uşor de descoperit şi văzându-i atitudinea lui suspectă, i-am făcut semn lui 
Arnăuţoiu Petre care l-a pocnit cu toporul în cap pe teroristul Marinescu lon, iar eu m- 
am repezit şi l-am dezarmat pe teroristul Jubleanu Constantin, l-am introdus în bordei, 
după care am ieşit afară, am luat toporul din mâna lui Arnăuţoiu Petre şi i-am mai dat 
şi eu o lovitură în cap lui Marinescu lon şi l-am aruncat de coastă. 

Jubleanu a strigat că nu este vinovat. Împreună cu Arnăuţoiu Petre şi 
Jubleanu Constantin, i-am săpat o groapă şi l-am îngropat alături de bordei după ce 
Jubleanu Constantin i-a luat ceasul, haina şi bocancii. 

Am dat pistolul lui Jubleanu Constantin la isvor, după care l-am întrebat dacă 
doreşte să meargă cu noi. El a fost de acord, după care am plecat în faţa muntelui 
„NiSipi'”, unde ne-am construit un bordei cu alimente unde am depozitat toate 
alimentele...” [Dosar 1238, vol. 43; cf. L-508]. 

O crimă fratricidă, întrucât, atât victima cât şi călăii ei, se legaseră, prin 
jurământ, „fraţi de cruce” în lupta pentru eliberarea ţării de sub regimul totalitar 
comunist... O „rătăcire” gravă de la idealurile iniţiale ale mişcării... 

Dar, ca şi când nu s-ar fi întâmplat absolut nimic, acţiunea de colectare a 
alimentelor continuă. Au mai rămas doar patru: Toma şi Petre Arnăuţoiu, Maria Plop şi 
Constantin Jubleanu. 

Cel care le stătuse unora ca un ghimpe în suflete, „doctorul” lon V. Marinescu, 
trecuse în veşnicie... 


Supravietuire 


asigurată de alte „surse” umane 
entinţa nr. 107 atât de invocată, în rememorarea acţiunilor grupului 


«Partizanii libertăţii», inserează, în limbajul ei justiţiar „democrat-popular”, 

alte elemente de referinţă din activitatea celor care mai rămăseseră din 
formaţia de partizani: „Reluînd legăturile cu ceilalți membri ai bandei rămaşi nedispersaţi 
şi în special cu Andreescu Nicolae, Constantinescu loan şi Băşoiu Nicolae, ei au trecut la 
recrutarea de noi membri ca: Ticu Nicolae zis Sorescu, Tomeci Gheorghe şi alţii. 

Cu aceste elemente rămase nedispersate, precum şi cu cei care îi sprijineau, 
membrii bandei Arnăuţoiu S-au întîlnit de nenumărate ori în locuri dinainte fixate ca: 
domiciliile unora din ei, locul unde se ascundeau sau diferite puncte, folosindu-se pentru 
luarea legăturii de căsuțe poştale. 

Majoritatea acestor elemente au primit nume conspirative şi un mare rol în 


desfăşurarea activităţii bandei Arnăuţoiu a avut după 1951 inculpatul Andreescu Nicolae”. 
[Dosar 1220/59; cf. L-694-707]. 


Toma Arnăuţoiu confirmă, la interogatoriul din 30 iunie 1958 luat la 
Securitatea din Piteşti, că, în primăvara anului 1951: „am fost sprijinit şi ajutat de 
Andreescu Nicolae, preot, domiciliat în Poinărei”, legătura fiind intermediată de Marina 
Chirca... 

1951 mai 15 — Partizanii se întâlnesc cu Marina Chirca şi fiul ei, 
Gheorghe Chirca, în grădina sorei sale, Ana Simion. Marina este îngrijorată că Miliția 
din Nucşoara sesizase faptul că Gheorghe, deşi nefumător, cumpărase 400 de ţigări 
de la cooperativă. Noroc, însă, că într-un moment de neatenţie al milițienilor care îi 
însoțeau spre sediu, ea l-a învăţat să declare că furase de acasă 500 de lei şi îşi 
cumpărase ţigări pe care le fuma la lucru, ferindu-se de maică-sa. Băiatul fusese lăsat 
liber, milițienii luând de bună declaraţia nesinceră a acestuia. [Dosar 1238, vol. 44; cf. L- 
517]. 

1951 iunie — Preotul Nicolae Andreescu se întâlneşte, timp de o oră, la 
moara Poenăreanu din zăvoiul Râului Doamnei, cu fraţii Arnăuţoiu. Le aduce „ţigări şi 
ştiri asupra situaţiei interne şi externe”. [Dosar 1238, vol. 43; cf. L-509]. 

Au convenit să se vadă din nou la grajdul de la râu de lângă Băcioiu... 

Depozitul de armament 


din podul bisericii Poenărei 
ctombrie 1951— Venind de la Stăneşti, unde fuseseră cazaţi de 


Nicolae Băşoiu, fraţii Arnăuţoiu şi Maria Plop se revăd, conform 

înţelegerii, cu preotul Nicolae Andreescu, la grajdul său de la râu. 
Obiectivul întâlnirii precizat de Toma Arnăuţoiu: „Să mergem cu acesta să luăm 
armamentul din podul Bisericii Poinărei de care ne vorbise Popescu Gheorghe”. [Dosar 
1238, vol. 43; cf. L-509]. 

Partizanii îl trimit pe preotul Nicolae Andreescu „să aducă armamentul”... 
După câteva ore, acesta soseşte, le confirmă că „se găseşte mai mult armament în 
podul bisericii” şi le spune să vină altă dată să-l dea. Fraţii Arnăuţoiu insistă să-l ia 
imediat, în aceeaşi seară. Merg la biserică, iau armamentul şi muniţia din pod. Între 
timp, soseşte în biserică şi preotul Nicolae Andreescu împreună cu parohul bisericii din 
Poenărei, preotul loan Constantinescu, după care fusese trimis. 

Reprodusă complet trunchiat, declaraţia lui Toma Arnăuţoiu- consemnată de 
către anchetator în procesul verbal de interogatoriu — nu redă, însă, derularea acţiunii 
într-o cronologie exactă şi nici modul concret în care preotul Nicolae Andreescu a 
„recrutat” pe parohul bisericii din Poenărei unde fusese depozitat armamentul, fără 
ştirea acestuia. 

Astfel că declaraţia preotului Andreescu dată în cursul interogatoriului de la 
Securitatea din Piteşti, la 25 ianuarie 1959, cuprinde unele detalii menite să precizeze 
proveniența armamentului ascuns în podul bisericii din Poenărei: „Ei (Toma şi Petre 
Arnăuţoiu, n.n.) spuneau că armamentul ar fi în podul bisericii, la baza turlei şi că este 
pus acolo de învățătorul Popescu Gheorghe.”. 

Deoarece biserica făcea parte din parohia de care răspundea preotul loan 
Constantinescu, preotul Andreescu propune fraţilor Arnăuţoiu să îi expună parohului 
pericolul care îl paşte, dacă nu vor ridica imediat armele din biserică. Preotul loan 
Constantinescu trebuia, deci, contactat imediat... 

Astfel, preotul Nicolae Andreescu intermediază, la cererea partizanilor, prima 
întâlnire a lor cu parohul bisericii din Poenărei. 

Momentul a fost ales cu extremă abilitate de către preotul Andreescu... 

Întrucât calea de înapoiere spre casă a preotului paroh, care oficiase, 
împreună cu el, slujba religioasă de înmormântare a enoriaşului Gheorghe Băcioiu de 
lângă Corbşori, trecea pe lângă grajdul unde se ascundeau partizanii, preotul 
Andreescu stabilise un consemn cu aceştia, ca, în cazul în care, preotul 
Constantinescu ar accepta să-i vadă, să-l provoace la „o discuţie despre bandă, pentru 
ca ei personal să îl audă ce zice” şi să hotărască în consecinţă: „l-am spus lui 
Constantinescu lon că eu m-am întâlnit cu teroriştii Arnăuţoiu Toma şi Arnăuţoiu Petre 

şi că aceştia au informaţii despre existenţa unui depozit de armament în podul bisericii 
din Poinărei. 

Constantinescu lon mi-a declarat că nu cunoaşte nimic. 

În continuare, eu i-am spus tot ce aflasem şi l-am întrebat pe Constantinescu 
lon dacă ar avea curajul să se întâlnească cu bandiții şi să le dea armamentul. Deşi 
Constantinescu lon manifestase şi exprimase neîncredere privind cele ce-i spusesem 
eu, totuşi a spus că are curaj să se întâlnească cu ei. Fiind de acord, i-am promis că-i 
voi face legătura cu fugarii şi i-am precizat că ei se găsesc în podul grajdului 
proprietatea mea, situat la râul Doamna, la o distanţă de circa 100 m de unde noi 
aveam această discuţie. 

Ajungând în apropierea grajdului, l-am întrebat cu voce tare pe 
Constantinescu lon: «Ce ai face dacă te-ai întâlni acum cu Toma Arnăuţoiu ?», la care 
Constantinescu lon a răspuns: «Vezi de treabă că glumeşti, nu sânt ei pe aici !» După 
cum ne înțelesesem, am rostit parola «Cantemir», am intrat cu Constantinescu lon în 
grajd; a coborât mai întâi Arnăuţoiu Toma şi apoi Arnăuţoiu Petre şi în felul acesta s-a 
făcut legătura între bandă şi Constantinescu lon”.[Dosar 1238, vol. 45; cf. L-541]. 

O întâlnire nefastă, pe un drum care venea de la o înmormântare, drum ce 
avea să-l ducă spre propria sa moarte pe parohul bisericii din Poenărei... 

Reproducerea in extenso a pasajelor din declaraţia preotului Nicolae 
Andreescu a fost determinată de intenţia de a nu se desprinde din context mărturii ce 
dovedesc nevinovăția preotului loan Constantinescu despre care menţionează: „mi-a 
declarat că nu cunoaşte nimic despre existenţa unui depozit de armament în podul 
bisericii din Poenărei”... 

Evident că, fiind pus în această conjunctură dramatică, fără ieşire, a acceptat 
să se întâlnească imediat cu partizanii, convins, probabil, că numai aceştia îl mai 
puteau salva dintr-o situaţie extrem de periculoasă, deoarece erau în joc atât libertatea 
sa personală, cât şi profesiunea de preot... 

Ca preot, ar fi fost acuzat, cu certitudine, de către conducerea Bisericii 
Ortodoxe Române - aservită totalmente regimului comunist ! — că a profanat locaşul 
său de cult încredinţat spre păstorire, prin depozitarea unor arme în podul bisericii, iar, 
în acelaşi timp, Securitatea l-ar fi învinuit că armamentul fusese ascuns în acel loc 
inimaginabil chiar şi pentru „organele sale”, fiind destinat partizanilor care acționau în 
munţi... 

Eliminarea, pe această cale, a armamentului — dacă într-adevăr exista acolo, 
în biserica sa ! — îi părea, desigur, singura ieşire din acest terifiant impas... 

Aşa că preotul se lasă în mâna destinului, pentru că o altă mână, 
iresponsabilă, din neamul său, profanase locaşul de cult din Poenărei... 

Declaraţia preotului loan Constantinescu în cursul aceloraşi crunte 
interogatorii de la Securitate este menită să stabilească, printre altele, contextul 

existenţial dramatic în care parohul bisericii avea să-şi ducă, în continuare, crucea 
vieţii sale: „După ce am făcut cunoştinţă, teroriştii Toma şi Petre Arnăuţoiu mi-au spus 
că, în podul bisericii, se găseşte ascuns armament militar, cerându-mi, în acelaşi timp, 
cheia pentru a-l ridica. În discuţiile ce le-am purtat, teroriştii mi-au afirmat că ei au venit 
să-mi facă acest mare bine şi faptul că pentru aceasta, şi eu trebuie să-i subvenţionez 
material pe viitor”. [Dosar 1238, vol. 46; cf. L-549]. 

Un şantaj pe care preotul loan Constantinescu va trebui să-l accepte, întrucât 
calea deconspirării organelor Securităţii a acestei acţiuni în care erau implicaţi 
partizanii, un preot prieten, dar, mai ales, cumnatul său, învățătorul Gheorghe 
Popescu, era o cale a delaţiunii care i-ar fi măcinat sufletul său de creştin tot restul 
vieţii... 

Preotul Nicolae Andreescu stabileşte, de comun acord cu preotul loan 
Constantinescu, ora din noapte, când se vor întâlni la biserică, pentru a-i aştepta pe 
Toma şi Petre Arnăuţoiu. 

Partizanii sosesc la ora fixată, intră în biserică şi, apoi, urcă în pod împreună 
cu preotul Nicolae Andreescu. Preotul paroh rămâne afară să asigure paza operaţiunii. 

La baza turlei, exact în locul precizat partizanilor de către învățătorul 
Gheorghe Popescu, găsesc „vreo trei arme mitraliere şi muniţie”. Armamentul este luat 
de fraţii Arnăuţoiu şi dus, pe o cale indicată de preotul Nicolae Andreescu, la grajdul 
său de la râu. 

Pentru că fraţii Arnăuţoiu ştiau că trebuie să mai fie şi alte arme în afara celor 
depistate, s-a convenit ca, în noaptea următoare, cei doi preoţi să controleze din nou 
podul bisericii. 

Căutând cu atenţie, au mai găsit: „un pistolet Steyer, un pistol Parabelum, un 
pistolet mic calibrul 6,35 şi altul cu butie; două puşti de vânătoare cu două ţevi, una de 
cal. 16 şi alta de cal. 12, nişte săculeţe nemţeşti şi un sac de merinde cu muniţie 
pentru puştile de vânătoare; un aparat de fotografiat, o mască de gaze, un binoclu, un 
caet scris, o cutie de tablă cu decoratie”. [Dosar 1238, vol. 45; cf. L-542]. 

În acţiunea de „scotocire” a podului bisericii, a fost implicat exclusiv 
„declarativ” şi Grigore Constantinescu, fiul parohului bisericii din Poenărei... [Dosar 
1238, vol. 43; cf. L-538]. „Andreescu Nicolae ne-a dat o armă Z.B., pe care ne-a spus că 
a găsit-o în podul bisericii Constantinescu loan împreună cu fiul lui, Constantinescu 
Grigore” — declara, în cursul interogatoriului de la Securitatea piteşteană, Toma 
Arnăuţoiu. [Idem]. O informaţie stupidă, preluată de la preotul Nicolae Andreescu, care 
ar fi putut avea consecinţe dintre cele mai grave pentru destinul fiului parohului bisericii 
din Poenărei, student la Facultatea de Filologie a Universităţii Bucureşti... Este de 
imaginat cât de bestial a fost torturat preotul loan Constantinescu, pentru ca zelul 
manifestat de către torţionari de a-şi justifica existenţa să fie satisfăcut, prin 

„completarea” evidenţei „duşmanilor poporului” cu încă un nume, cel al propriului său 
fiu... 

Dintre obiectele descoperite în podul bisericii, preotul Nicolae Andreescu a 
oprit caietul şi cutia cu decorația, iar preotului loan Constantinescu i-a dat aparatul de 
fotografiat şi masca de gaze. [Dosar 1238, vol. 45; cf. L-542]. 

„Restul materialelor — menţiona preotul Andreescu — le-am dat eu fugarilor la 
grajdul de la râu, în seara următoare”... Unele arme „care nu le făcea atunci trebuinţă” 
le-au ascuns sub podina grajdului, la intrarea dinspre Corbşori. Astfel, au fost ascunse 
acolo: cele două puşti de vânătoare, pistolul Steyer şi muniţia, pe care preotul Nicolae 
Andreescu le-a mutat în grajdul său din punctul „Muşcel”, „mai precis în camera 
dinspre miazănoapte unde se afla şi o butie de prune”... 

Asupra sa, a rămas, până în anul 1958, pistolul Singer de cal. 6,35, pistol pe 
care, l-ar fi aruncat, de teamă, în Râul Doamnei, după arestarea Anei Simion, care ştia 
despre legăturile preotului cu partizanii. [Dosar 1238, vol. 45; cf. L-548]. 

Preotul Nicolae Andreescu menţionează că, „din materialele ascunse de 
Popescu Gheorghe în podul bisericii Poenărei”, a dat soţiei învățătorului, Maria 
Popescu, cele care rămăseseră asupra sa (un caiet în care era scris ceva, o decorație 
şi un binoclu), spunându-i că obiectele erau ale soţului ei, încredințate lui spre păstrare 
cu mult timp înainte de arestarea acestuia. [Dosar 1238, vol.45; cf. L-548]. 

Armamentul şi muniţia luate din Biserica Poenărei vor fi ascunse de partizani 
„în nişte scorburi de arbori din punctul Plătica, iar pistolul cu butoi, nişte cartuşe de 
armă de vânătoare, un caiet cu piesa de teatru scrisă de Popescu Gheorghe şi o 
cartuşieră — în pământ, în spatele grajdului lui Andreescu Nicolae arătându-i şi 
acestuia locul”... [Dosar 1238, vol. 45; cf. L-548]. 

Sentința nr.107 sintetizează acţiunea preluării de către partizani a 
armamentului, exagerând, evident, în cifre, această „provizie” provenită, în special, din 
podul bisericii din Poenărei, oferită lor, prin deconspirarea locului unde o ascunsese, 
de către învățătorul din sat, care îşi avea casa vizavi de biserică: „Ulterior membrii 
bandei teroriste au mai procurat însemnate cantităţi de armament şi muniţie prin Andreescu 
Nicolae şi Constantinescu loan. 

Această bandă teroristă a posedat următorul armament: 4 puşti semi-automate 
militare; 17 puşti mitraliere; 7 pistoale automate; 16 pistolete; un pistol rachetă; mii de 
cartuşe pentru acest armament; mari cantităţi de exploziv. Numai cu ocazia lichidării 
ultimelor rămăşiţe ale bandei teroriste «Arnăuţoiu» s-au găsit asupra membrilor ei şi a 
elementelor care îi sprijineau, următoarele: 12 puşti diferite; 2 pistoale automate; 10 
pistolete; 12 patroane dinamită-fitil Bicfort, capse pirotehnice etc.; peste 1000 de cartuşe 
diferite şi alte materiale ca: binocluri, busole etc.” [Dosar 1220/59; cf. L-694-707]. 

Un adevărat arsenal militar cu care, dacă ar fi existat, s-ar fi putut înarma un 
batalion de partizani !... 

1951 noiembrie 25 — Partizanii revin la grajdul de la râu, „la 
cererea lui Andreescu, pentru a lua o armă Z.B. (din podul bisericii), un pistol şi alte 
mărunţişuri”, iar, de la el, o armă automată rusă şi o ladă cu 500 cartuşe, 1 kg 
bicarbonat, 1 kg zahăr, 15 kg prune uscate”. După două zile, partizanii pleacă de 
acolo. [Dosar 1238, vol. 43; cf. L-510]. 

Îl revăd pe preotul Nicolae Andreescu, în primăvara anului 1952, la grajdul său 
de la râu şi la grajdul din Poenărei al lui Din Catană de la Corbi — situat în zona Capul 
Dealului, unde au stat două luni „fără să ştie proprietarul”. [Dosar 1238, vol. 43; cf. L-510]. 

„În toamna anului 1952, a venit Constantinescu lon la o întâlnire împreună cu 
soţia sa, anume Justina Constantinescu” — după cum preciza succint, în cursul 
interogatoriului din 24 iunie 1958, Toma Arnăuţoiu. 


O „bună româncă” 

riginară din satul Poenărei, aşezare musceleană cu largi rezonanţe în 

Rezistenţa anticomunistă din Munţii Făgăraş, Justina Constantinescu s- 

a născut în familia unor proprietari agricoli: Grigore Grigorescu şi Justina 

Poenăreanu, descendentă din generaţii succesive de preoţi ortodocşi, dintre care, 

preotul Grigorie Poenăreanu, „un haiduc de popă de la munte” — cum îl descria lon 

Ghica într-una din celebrele sale «Scrisori către Vasile Alecsandri» [Bucureşti, 1887] — 

va fi fost membru fondator al Societăţii filarmonice din Ţara Românească, în anul 
1833. 


În anul 1928, Justina Grigorescu se va căsători cu preotul loan Gh. 
Constantinescu din satul Cerbureni, judeţul Argeş, absolvent al Seminarului teologic 
de la Curtea de Argeş. 

Model de comportament în familie şi în comunitatea sătească, a fost 
principalul reazim al soţului său în dificila misie asumată de a reconstrui din temelii 
biserica satului între anii 1937-1943, în condiţiile economice precare determinate de 
declanşarea celui de-Al Doilea Război Mondial. 

Ca mamă devotată a celor trei fii ai săi, s-a preocupat cu o perseverenţă 
remarcabilă de viitorul lor, aceştia absolvind cursuri universitare, în pofida unor 
privaţiuni materiale agravate de statutul de „chiaburi” — etichetă a ideologiei „proletare” 
care promova lenea socială, marginalizând valorile autentice confirmate prin muncă. 

Neacceptând sub nici o formă ideologia comunistă, întrucât contravenea în 
mod flagrant principiilor sale de viaţă, „egalitarismul în sărăcie” propovăduit de către 
„apostolii” mincinoşi ai marxism-leninismului care îmburuienaseră cu otrava ateistă 
sufletele oamenilor, a devenit conştientă că are datoria sfântă de a contribui la 
înlăturarea unui regim străin spiritului neamului, impus la comanda criminală a unor 
potentaţi comunişti de la cârma Imperiului roşu al răului... Toma Arnăuţoiu menţiona, 
în interogatoriul din 30 iunie 1958, la Securitatea din Piteşti, că, descoperind locul 

unde erau ascunşi, „soţia lui Constantinescu loan a zis că doreşte şi ea să vină la noi, 
că şi ea este o «bună» româncă, spunând că ne aduce şi alimente, chiar de sântem la 
trei kilometri depărtare” — confirmare indubitabilă a sentimentelor patriotice pe care 
prezbitera Justina Constantinescu le nutrea pentru ţară şi pentru destinul ei de 
libertate... [Dosar 1238, vol. 43; cf. L-510]. 

De aceea, Sentința 119 din 4 iunie 1959 a Tribunalului Militar al Regiunii a Il-a 
Militare consemna, culpabilizând-o de comiterea delictului de favorizare a „bandei 
teroriste Arnăuţoiu, ai cărei membri se ascundeau în anul 1952 lângă satul Poenărei,, 
de următoarele infracţiuni vizând articolul 284 combinat cu art. 207 al Codului penal 
comunist: „Începând din anul 1952, inculpata a ajutat cu alimente, bani şi articole de 
îmbrăcăminte pe membrii fugari ai bandei, care erau urmăriţi de organele de stat, 
pentru că au săvârşit acte teroriste, despre care avea cunoştinţă. Inculpata 
CONSTANTINESCU JUSTINA a găzduit pe membrii fugari ai bandei teroriste şi a ţinut 
legătura cu o serie de membri care sprijineau pe terorişti. Împreună cu coinculpata 
Andreescu Maria s-au deplasat la Câmpulung Muscel, unde au fost trimise de teroriştii 
fugari, pentru ca să ceară ajutoare lui Dragomirescu Ilie (preot la Biserica Scheiu, 
n.n.), lucru pe care l-au şi făcut.”. 

Şi, pentru că a „uneltit', astfel, împotriva statului totalitar, instanţa militară 
formată din slugi servile ale unui regim opresiv, o condamna, în şedinţa din 4 iunie 
1959, la „15 ani muncă silnică şi 5 ani degradare civică şi la confiscarea totală a 
averii”. 

A urmat odiseea închisorilor de la Piteşti, cu torţionari bestiali, cu bătăi şi 
privaţiuni de nedescris, cu încercări repetate de a strivi demnitatea unei adevărate 
luptătoare pentru adevăr şi dreptate, apoi cele la fel de îngrozitoare de la Miercurea 
Ciuc, Arad, Jilava... 


=z 


„Mila creştină 

ulie 1952 — Partizanii reîntâlnesc pe preotul Nicolae Andreescu la 

| Fa lui Din Catană; acesta le aduce „mălai, două bidoane în care să 

luăm nişte miere şi o oală”. De la stupina de stat aflată pe proprietatea 

Aritinei Şoiculescu, partizanii iau „7 kg miere de la doi stupi”. Vor afla stupefiaţi, de la 

informatorii lor, că şeful stupinelor statului din Domnești, unul Baltă, şi şeful de post din 
Corbi au întocmit un proces verbal de scădere a nu mai puţin de 150 kg miere !... 

Hotie „oficială”, ca-n codru, a potentaţilor regimului !... 

15 decembrie 1952 — 20 martie 1953 — Cu o 

întrerupere de numai două săptămâni, (când au stat la grajdul lui Nicolae Sorescu), se 

adăpostesc în podul grajdului lui Din Catană, fără grija procurării de alimente, pentru 


că sunt hrăniţi din „mila creştină” a familiilor preoţilor Nicolae Andreescu, loan 
Constantinescu şi a baciului Nicolae Sorescu. 

Toma Arnăuţoiu declară că, în această perioadă cât au stat ascunşi în 
Poenărei, „preotul Nicolae Andreescu ne-a mai făcut legătura, fără cererea mea, cu 
Grigore Poinăreanu, cu Gheorghe Tomeci şi cu Alexandru Moldoveanu”. [Dosar 1238, 
vol. 43; cf. L-510]. 

Operativitatea sprijinului acordat partizanilor este evidentă. Gheorghe Tomeci 
— „chiabur din Galeş” — trimite, prin preotul Nicolae Andreescu, „caşcaval şi ţigări”. 
[Dosar 1238, vol. 43; cf. L-514]. 

„Prima dată, am luat legătura cu Maria Andreescu, în decembrie 1951 şi, apoi, 
în iarna anului 1952, de mai multe ori, la grajd, apoi de 2-3 ori la pr. Constantinescu la 
domiciliu şi altă dată prin grădină. Altă dată, nu ne-am mai întâlnit cu ea. A ştiut tot 
timpul despre legăturile soţului ei cu noi”, preciza Toma Arnăuţoiu. 

Prezbitera Maria Andreescu este soţia omniprezentului în relaţiile cu partizanii 
preot Nicolae Andreescu şi mamă a doi copii: lulian-Nicolae şi Mariana. 

Preotul Andreescu este nu numai o persoană extrem de convingătoare în 
operaţiunea dificilă de atragere a unor noi susţinători ai mişcării de rezistenţă, în 
special, sub raportul aprovizionării lor materiale, dar şi un intermediar de maximă 
încredere al partizanilor. Astfel, în anul 1952, el duce un bilet preotului Nicolae 
Mănescu din Apa Sărată, prin care Toma şi Petre Arnăuţoiu îşi manifestau intenţia de 
a părăsi ţara. Acesta îi informează despre eliberarea lui lancu Arnăuţoiu, precum şi 
despre starea de sănătate a celuilalt frate al lor, Anton. [Dosar 1238, vol. 43; cf. L-511]. 

Preotul Nicolae Andreescu comunică despre situaţia partizanilor: Victoriţei 
Bera, colonelului Artur Nanu, fratelui său, învățătorul Ilon Andreescu zis Leu, dar chiar 
şi şefului Postului de Miliție Corbi, Mihail Dumitraşcu, căruia îi predă o armă Z.B. pe 
care o avea de la Titu Jubleanu !... [Idem]. 

De aceea, arestarea lui Titu Jubleanu îi provoacă preotului Nicolae Andreescu 
frisoane... Îi este teamă că va fi denunţat şi împărtăşeşte starea sa de spirit fraţilor 
Arnăuţoiu, mai ales că el convenise cu şeful de post „să nu facă nici un fel de forme 
privind proveniența puștii”. [Dosar 1238, vol. 45; cf. L-543]. 

În urma deciziei partizanilor de a ierna la munte, s-a stabilit să se menţină un 
schimb de informaţii prin utilizarea „căsuţei poştale” din grajdul său de la râu, pe care 
urma să o controleze săptămânal începând cu luna martie 1952, dar şi prin Marina 
Chirca, „membră de încredere a bandei”. [Idem]. 

Corespondenţa era semnată prin numele conspirative: «Maior»— pentru 
preotul Nicolae Andreescu, «Micu»-— pentru preotul loan Constantinescu şi «Mihai»— 
pentru Marina Chirca. [Idem]. 

În aprilie 1952, Petre Arnăuţoiu îl contactează, la domiciliu, pe preotul 
Andreescu; ulterior, până în vară, întâlnirile desfăşurându-se în grajdurile sale de la 
râu şi Muşcel, precum şi în cele ale lui Din Catană şi Gheorghe Popescu. De fiecare 
dată, sprijinitorii partizanilor veneau cu „alimente şi informaţii”. 

În luna iulie 1952, fraţii Arnăuţoiu revin la Poenărei, cu intenţia de „a-i face 
legătura lui Marinescu lon cu Popescu Virginia” şi cu fratele acesteia, Popescu Dan, 
„legătură ce nu s-a făcut”, întrucât fiii învățătorului Gheorghe Popescu erau plecaţi din 
localitate. [Dosar 1238, vol. 45; cf. L-545]. 


Varii surse de înarmare 
reotul Nicolae Andreescu le furnizează partizanilor o puşcă 
semiautomată sovietică şi muniţie (o ladă de cartuşe) aduse, în timpul 
războiului, de către fratele său, învățătorul lon N. Andreescu zis Leu, şi 

ascunse, iniţial, în grajdul din Platou, unde arma fusese descoperită de fratele său, 
Gheorghe N. Andreescu, care făcuse imprudenţa să se afişeze cu ea, pentru a brava, 
astfel, prin satul Poenărei, ceea ce îl determinase pe preot s-o „depoziteze” în alt grajd 
al său, la Muşcel. [Dosar 1238, vol. 45; cf. L-546]. 

În afară de această armă, preotul Nicolae Andreescu le-a mai dat: „o puşcă de 
vânătoare şi un pistolet Staier din acelea care proveneau de la biserica din Poinărei, 
respectiv din armamentul lui Popescu Gheorghe”. 

Anchetat asupra surselor armamentului deţinut, preotul Nicolae Andreescu 
confirma, în interogatoriul din 25 ianuarie 1959, că „una din puştile de vânătoare 
provenite din depozitul lui Popescu Gheorghe, am dat-o în 1955 numitului Tefeleu 
Constantin din comuna Nucşoara, ştiindu-l că se ocupă cu vânătoarea în mod 
clandestin. Pistolul cu butie, nu ştiu ce s-a făcut. Într-un timp, îl găsise servitorul meu, 
anume Vlad C. Nicolae din comuna Pănceşti-Bacău. Eu l-am certat pentru aceasta şi i- 
am luat pistolul pe care l-am aruncat.”. [Dosar 1238, vol. 45; cf. L-547]. 

Referindu-se la sursele de procurare a armamentului, preotul Nicolae 
Andreescu declara că primise de la Toma Arnăuţoiu un pistol de 6,35 mm pe care l-a 
aruncat, fiind defect; o puşcă de vânătoare cu glonţ şi cu lunetă o avea de la Laurentia 
C. C. Samoilă, moştenită de aceasta de la un „arendaş de munţi pentru vânătoare, 
Vătămanu”. [Idem]. 

Partizanii au refuzat-o, motivând că nu se mai găsesc cartuşe pentru astfel de 
arme, şi preotul a aruncat-o în closetul de la domiciliul său... O puşcă de vânătoare 
Refasel cu două ţevi dată de Marinoiu Vasile din Poenărei, pentru a-şi achita o datorie 
în bani, a avut aceeaşi destinaţie, din acelaşi motiv: lipsa de muniţie... Preotul Nicolae 
Andreescu duce, în primăvara anului 1953, un bilet de la partizani lui Ilie Dragomirescu 
din Câmpulung-Muscel, prin care îi cereau „un ajutor bănesc, diferite informaţii cu 
caracter politic şi informaţii despre părinţii fraţilor Arnăuţoiu”. Preotul câmpulungean i-a 
ajutat substanţial, în mai multe rânduri, dându-le calendare bisericeşti, pe care urma 
să le vândă Nicolae Andreescu, iar, prin Justina Constantinescu şi Maria Andreescu, a 
trimis lumânări, din comercializarea cărora, se puteau obţine bani pentru susţinerea 
financiară a partizanilor. 

Nicolae Băşoiu, un sprijinitor fidel al lor, primeşte drept „recompensă”, pentru 
ajutorul alimentar constant şi consistent, un ceas de mână provenit de la turiştii” din 
Muntele Gălăşescu, dar şi un pistol de calibru 7,65 cu 4 cartuşe. [Dosar 1238, vol. 43; cf. 
L-513]. Partizanii întâlnesc pe fiul acestuia, Gheorghe Băşoiu, în casa părinţilor săi şi la 
un saivan în Bulduri. În iarna 1952-1953, partizanii „au mai multe întâlniri, la grajdul lui 
Andreescu, cu preot Constantinescu, soţia sa, preotul Andreescu şi soţia acestuia, 
Maria Andreescu”. [Dosar 1238, vol. 43; cf. L-515]. Prin preotul Constantinescu lon, 
primesc bani şi mălai de la Grigore Poenăreanu şi de la Victoriţa Bera. [Idem]. 

Parohul din Poenărei ştia, conform declaraţiei lui Toma Arnăuţoiu, despre 
legăturile lor cu: Gheorghe Tomeci, Filofteia Tomeci, lon Gh. Tomeci, Victoriţa Bera, 
Nicolae Sorescu, Gheorghe Sorescu, Nicolae Băşoiu, lon Grigore-Podea, Alexandru 
Moldoveanu, lon Mica, Ilie Dragomirescu”. [Dosar 1238, vol. 43; cf. L-516]. În anul 1953, 
preotul Nicolae Andreescu duce aparatul lor de radio „Braun” la Nicolae C. Samoilă, 
pentru a fi reparat. În vara anului 1953, potrivit declaraţiei aceluiaşi Toma Arnăuţoiu, 
„întâlnesc prima dată pe luliana Constantinescu, însoţită de taică-său, de maică-sa şi 
de preotul Nicolae Andreescu”. [Idem]. 


O profesoară de istorie 

convinsă de căderea comunismului 

uliana Constantinescu — absolventă a Universităţii Bucureşti — era fiica 

cu loan Constantinescu şi a soţiei sale, Justina. Întâlnirile 

partizanilor cu profesoara luliana Constantinescu aveau loc „la domiciliul 

părinţilor ei, în grădină”, la termene stabilite de comun acord, printr-o corespondenţă 

pusă într-o „căsuţă poştală” fixată sub streaşina unui şopron de lângă grajd”. [Dosar 
1238, vol. 43; cf. L-515]. 

A fost arestată în anul 1958, în Şcoala generală din comuna Cobadin- 
Dobrogea, unde funcţiona ca profesoară de limba română şi franceză; condamnată de 
către Tribunalul Militar al Regiunii a Il-a Militare, prin Sentința 174/21 septembrie 1959, 
la 12 ani muncă silnică şi 5 ani degradare civică, pentru „infracţiunea de omitere de 
denunț” a membrilor formaţiunii de partizani «Haiducii Muscelului». În momentul 
arestării, era gravidă în luna a şaptea. Va naşte, în Inchisoarea Văcăreşti, o fetiţă: 
Libertatea-Justina. 

În volumul său memorialistic, «Speranţe încătuşate», apărut în anul 1999 şi 
reeditat în anul 2000, luliana Preduţ-Constantinescu evocă anii detenţiei sale în 
închisorile comuniste. Referindu-se la episoadele relatate în operă, dr. Mucenic 
Mărtoiu, descendent din familia institutorului Mucenic Comândăşescu, implicat în 
Rezistenţa armată anticomunistă din Munţii Făgăraş, consemna: „Cu sacrificiul retrăirii 
lor, autoarea mărturiseşte situaţiile limită, uneori greu de închipuit, prin care a trecut în 
anii 1959-1964, fiind atunci o tânără absolventă de facultate, abia căsătorită cu inginer 


164 


Nicolae Predut, deoarece avea să nască, în detenţie, o fetiță profetic botezată 
«Libertatea»... 

Mănunchiul de «Speranţe încătuşate» are, astfel, valoarea unui document 
istoric trăit şi suferit al acelei vremi, scris acum de Doamna luliana Predut- 
Constantinescu poate caz unic în memorialistica detenţiei la noi, scrisă îndeobşte de 
bărbaţi. Stilul în care a fost conceput acordă acestui document autobiografic şi valența 
unui „imn” izvorât din durere îngemănată cu speranţă, închinat virtuţilor esenţiale, 
arhetipale ale neamului nostru, mai puţin evidente, poate, azi, dar credem, perene în 
istoria noastră: omenia şi solidaritatea în momentele de cumpănă majore, tăria de 
caracter, credința în Dumnezeu şi speranță, niciodată ucise, căci, precum 
mărturiseşte, în cartea sa, autoarea: «Credinţa a fost miracolul divin care a smuls 
cătuşele deznădejdii ţintuite pe speranțele noastre, în lunga noapte a detenţiei din 
închisorile comuniste». 

lulie 1953 — Toma Arnăuţoiu, Petre Arnăuţoiu şi Maria Plop se întâlnesc, 
în grădină, la tei, cu profesoara luliana Constantinescu, în prezenţa părinţilor ei şi a 
preotului Nicolae Andreescu. Întrucât, potrivit declaraţiei lui Toma Arnăuţoiu, în cursul 
interogatoriului din 27 noiembrie 1958, „Iuliana Constantinescu a manifestat ataşament 
față de noi, am continuat să ne întâlnim cu aceasta de zeci şi sute de ori, când ne 
aducea alimente şi ne informa cu ştiri politice interne şi externe şi se manifesta că se 
va schimba regimul democrat-popular”. [Dosar 1238, vol. 43; cf. L-551]. 

Dintre cei trei copii ai familiei preotului loan Constantinescu: Iuliana, Cornelia 
— căsătorită cu inginer loan Cotar —, şi Grigore, ea a fost singura care a întreţinut, în 
familie, flacăra speranţei în răsturnarea regimului totalitar, ferm convinsă de 
inconsistenţa istorică a falselor idei ale „egalitarismului social” promovat de comunişti. 


Bordeiul din Poenărei — 
ultimul refugiu al partizanilor 
entinţa nr. 107 fixează un alt moment hotărâtor din istoria rezistenţei din 
Munţii Făgăraş: „În cursul anului 1952, membrii bandei Arnăuţoiu Toma s- 
au stabilit în zona satului Poenărei construindu-şi un bordei în punctul 
denumit Râpele cu Brazi, unde s-au ascuns”. [Dosar 1220/59; cf. L-694-707]. 
lunie 1953, sfârşit de lună — Partizanii se stabilesc în punctul Râpile cu 
Brazi din pădurea satului Poenărei. În raza satului, stau până la jumătatea lunii 
august, în diverse locuri. La propunerea preotului Nicolae Andreescu, se mută, spre 
sfârşitul lunii iulie, la grajdul său din Bârlog, pentru zece zile. Acolo, întâlnesc, prin 
mijlocirea preotului, pe Gheorghe Tomeci. 
Gheorghe Tomeci „se arată dornic să acţioneze pentru răsturnarea regimului 
democrat-popular, după cum îi dictau interesele de clasă ca chiabur” — va fi silit să 
declare, la 14 februarie 1959, Petre Arnăuţoiu. [Dosar 1238, vol. 44; cf. L-519]. 

8 august 1953 — Partizanii revin la Râpile cu Brazi din Poenărei. 


Demnitatea 
unui tânăr ţăran 

15 august 1953 — lon Diaconu, un tânăr ţăran patriot din Poenărei, 
se întâlneşte întâmplător, în pădure, cu Toma şi Petre Arnăuţoiu. Un evident pericol ca 
necunoscutul să îi denunțe la Securitate... 

Temându-se, cei doi îl rețin. Petre Arnăuţoiu rămâne cu el, iar Toma se duce 
pe înserat la preotul loan Constantinescu să se consulte ce au de făcut. Este sfătuit că 
ar fi bine să părăsească zona pentru cel puţin zece zile... 

Stabilesc, apoi, de comun acord, cu preoţii Andreescu şi Constantinescu, să 
se mute temporar în pădurea Chiciura, iar, în eventualitatea apariţiei armatei în 
Poenărei, aceştia să pună, la Bârlog, un semn: o prăjină înfiptă lângă hodaia lui 
Gheorghe Andreescu, fratele preotului, precum şi un bilet la hodaia lui Nicolae 
Andreescu din Platou... 

În 16 august, au stat la Bârlog, şi seara, au plecat spre Chiciura, de unde au 
supravegheat cu binoclul hodaia lui Gheorghe Andreescu. 

Deoarece, până la 21 august, nu a apărut prăjina avertizoare de pericol în 
locul stabilit, în seara aceleiaşi zile, au revenit la Bârlog, iar, în noaptea următoare, s- 
au dus în grădina preotului loan Constantinescu, care i-a asigurat că „Diaconu lon n-a 
făcut nici un denunţ', sfătuit, desigur, de parohul său din Poenărei... 

După prinderea partizanilor, bravul tânăr ţăran Diaconu lon din Poenărei va fi 
arestat şi condamnat la 5 ani închisoare corecțională pentru „omisiune de denunţ'. 
[Dosar 1238, vol. 44; cf. L-520]. 

În anul 1958, Securitatea va aresta iniţial, însă, pe Deaconu Gr. lon — care 
domicilia vizavi de Diaconu l. lon — sub acuzaţia sprijinirii materiale a rezistenţei 
partizanilor din Râpile cu Brazi şi a omiterii denunţării acestora. 

Superficialitatea informării „organelor de Securitate”, arbitrariul deciziilor 
acestui organism al terorii, pentru care libertatea individului şi prezumția de nevinovăție 
nu reprezentau decât simple articole de lege încălcate discreţionar, a făcut ca un om 
complet nevinovat să fie arestat şi terorizat în cursul anchetelor terifiante de la 
Securitatea din Piteşti. 

„Logica” securiştilor care au efectuat arestarea sa se baza pe asemănarea de 
nume, dar, şi pe o asociere de rudenie, Deaconu Gr. lon fiind nepotul învățătorului 
Gheorghe Popescu care fusese, de asemenea, arestat, fiind implicat în susţinerea 
Rezistenței armate anticomuniste. 

După cum consemnează indignat de criminala confuzie a Securităţii, inginerul 
Vasile Deaconu, fratele său, „Ca urmare a aplicării măsurilor de cercetare şi a tuturor 
metodelor de constrângere fizice şi psihice în scopul recunoaşterii vinovăţiei, lipsind 
alte probe, starea de sănătate a celui anchetat s-a înrăutățit considerabil, întrucât era 

invalid de război, cu infirmitatea mâinii stângi şi avea afectate organele interne prin 
existenţa unui număr de schije neoperate în zona toracică şi a bazinului. 

Din cauza torturilor suferite, în cursul cărora nu a recunoscut acuzaţia adusă 
şi, în urma confruntării cu martori din gruparea de partizani, a fost eliberat după circa o 
lună de zile. Grav bolnav, deşi s-a internat imediat în spital, la data de 7 februarie 
1960, a decedat.”. 

În analele luptei împotriva terorii comuniste, tânărul rănit în cel de-Al Doilea 
Război Mondial, Deaconu Gr. lon, trebuie cinstit, aşadar, ca un adevărat erou al 
rezistenţei anticomuniste !... 


Sintezele Securităţii — 


dovezi ale represiunii comuniste 
nregistrată sub nr. 314/13 august 1952, «Sinteza întocmită în problema 


Pare pe luna iulie 1952» se referă, în special, la „acţiunea informativă 
dusă pentru lichidarea bandelor”, „Bandei fraţii Arnăuţoiu” rezervându-i-se 
un spaţiu substanţial. Se precizează, printre altele, că trupele de Securitate „au 
întreprins o serie de acţiuni operative în munte şi permanent în zona frecventată de 
bandă a fost folosit sistemul de împânzire a terenului cu posturi de pândă şi capcană”. 

Un asemenea post instalat în zona de tranziţie dintre munţii Argeşului şi 
Făgăraş a fost interceptat, în seara zilei de 13/14 iulie 1952, de „banda fraţilor 
Arnăuţoiu care a reuşit să dispară după ce au omorât un ostaş, prin aruncarea unei 
grenade”. [Dosar 2168.FD; cf. L-521]. 

O victimă a rezistenţei din munţi despre care Sentința nr. 107 nu aminteşte 
nimic, deşi pentru «Sinteză» devine „un caz concret” al lipsei de cooperare între 
Regiunile de Securitate Piteşti şi Stalin, în zona de demarcaţie dintre acestea. Nu este 
exclus, însă, să fie un caz inventat !... 

Nici «Planul de combinaţie informativă pentru stabilirea unor legături de durată 
cu bandiții în vederea lichidării lor», deşi ingenios conceput, nu s-a soldat cu „rezultate 
pozitive”. 

Planul consta în dirijarea unor echipe formate din localnici, pentru culegerea 
plantelor medicinale din zona frecventată de bandă...[ldem]. Echipele erau coordonate 
de un colaborator al Securităţii, cunoscut de doi dintre membrii grupării de partizani 
care „aveau motiv să aibă încredere în el”. [Dosar 2168.FD; cf. L-522]. 

O amplă «Notă a Serviciului Bande» [Dosar 2168 FD; cf. L-522-528] semnala că 
„pe raza Regiunii Piteşti, există bandele: Fraţii Arnăuţoiu, Dincuţă loan, Arsenescu 
Gheorghe şi o serie de fugari izolaţi ca: Matei Gheorghe, fost membru al bandei 
Apostol Dumitru (depistată), Şerban loan şi alţii. Dintre aceste bande, cea mai 
agresivă este banda Fraţii Arnăuţoiu ce se urmăreşte de organele noastre de circa 4 
ani”. 

Nelichidarea „bandei” este explicată prin faptul că „s-a lucrat cu o agentură de 
suprafaţă largă şi în permanentă refacere”, care nu a furnizat nici o informaţie menită 
să faciliteze depistarea „fugarilor'... Operatiunile operative efectuate pe baza unor 
semnalări nu erau continue, fiind sistate după circa 10-15 zile, iar întâlnirile cu 
informatorii se făceau fără asigurarea unei minime conspirativităţi. 

Detaliindu-se acţiunile întreprinse de către Securitate, se preciza că „Banda 
Arsenescu-Arnăuţoiu” compusă din 8 elemente fusese semnalată, spre sfârşitul lunii 
august 1952, în Munţii Bucegi, la cabanele C.G.M. Padina 1 şi 2. 

Obsesia Securităţii de lichidare rapidă a „bandei” a determinat reorganizarea 
Grupului informativ-operativ, „formându-se, în zona frecventată de bandă, 7 sectoare 
de activitate” şi recurgându-se la eliminarea „informatorilor necorespunzători şi fără 
posibilităţi”... 

Intensitatea acţiunilor Securităţii este semnificativă: Grupul operativ „lucra” cu 
o agentură formată din: 43 de informatori, 27 calificaţi, 16 necalificaţi. Agentura era 
dirijată în obiective precise: familii, rude, elemente de sprijin; 8 informatori erau 
implicaţi în combinaţii informative. 

Combinatiile informative „puse în aplicare” constau din: 

a) Formarea de echipe înarmate din câte două organe de Miliție îmbrăcate 
civil şi câte un informator calificat pentru asigurarea pazei depozitelor şi magaziilor 
IFET-ului situate în munţi, pornindu-se de la „experienţa anterioară a atacurilor de 
aprovizionare efectuate de partizani după ieşirea din adăposturi, o dată cu topirea 
zăpezii”. Echipele dotate cu armament superior „bandiţilor” aveau misiunea de „a 
acţiona cu foc”; 

b) Introducerea unor echipe formate din trei organe de Miliție, care să apară la 
Cabana C.G.M. Voina, în postura de „salariaţi aflaţi la cură”; 

c) Angajarea a doi informatori, de profesie agenţi sanitari, la exploatările IFET 
de pe Râul Doamnei şi Basa, întrucât se presupunea că „fugarii”, ieşind slăbiţi din 
iarnă, vor căuta să procure medicamente. Misiunea lor consta în stabilirea unui contact 
de durată cu partizanii, pentru ca, în condiţii favorabile, să se treacă la operaţiuni; 

d) Recrutarea unui informator, „fost coleg de şcoală şi bun prieten” cu Toma 
Arnăuţoiu, care să pescuiască pe valea Râului Doamnei, în ideea că, astfel, va fi 
contactat de partizanii care aveau asemenea preocupări; 

e) Numirea informatorului Securităţii «I.T.», de profesie preot, ca paroh la 
Nucşoara, în locul celui arestat în anul 1950, preotul lon Drăgoi. „Parohul Securităţii” — 
cine a fost, oare, acesta ?! — urma „să deservească parohia respectivă, fiind dirijat în 
rândurile elementelor de sprijin ale bandei, cu scopul de a stabili o legătură şi care de 
asemeni să permită a trece la operaţiuni”; 

f) Introducerea unei echipe de milițieni „sub formă de muncitori care să poarte 
aparatele folosite” de inginerii de la Direcţia Generală Hidro-Meteorologică de pe lângă 

Preşedinţia Consiliului de Miniştri, care efectuau cercetări în vederea construirii unor 
diguri pe valea Râului Doamnei. Echipa de „muncitori” era înarmată şi avea „sarcina 
de a acţiona la apariţia bandiţilor”. 

Securitatea pare contrariată că, în ciuda tuturor măsurilor menţionate, nu 
s-au obţinut informaţii referitoare „la cele cinci elemente din banda Arsenescu- 
Arnăuţoiu”. Se consolează, totuşi, cu gândul că „neobţinerea vreunui rezultat pozitiv” 
se explică prin faptul că „această bandă începe să-şi facă apariţia cam odată cu 
ridicarea completă a zăpezii”, invocându-se iarna grea din munţi, „unde a nins până în 
ultima vreme”. Analiza situaţiei grupării Arsenescu relevă elemente notabile vizând 
mişcarea de rezistenţă din munţi: identificarea unei cunoştinţe a colonelului — Dorina 
Vizulan (corect, Vijulan), soţia inginerului silvic Victor Vijulan din Ministerul Silviculturii, 
domiciliat în Bucureşti, nepoata lui Constantin Popescu-Moangă, arestat în luna 
noiembrie 1949. Dorina Vizulan depusese jurământ de credinţă în faţa colonelului 
Gheorghe Arsenescu. Informaţia referitoare la Sever Vasilescu semnala că soţia 
acestuia, Maria Vasilescu, a predat un coş de alimente unui şofer din Rucăr, prin 
Lucreția Bunea, pentru „bandit”. De asemenea, se intensifica acţiunea de informare 
privindu-l pe „banditul” Andreescu loan. În acelaşi timp, Securitatea constata că unii 
componenți ai echipelor înarmate de la exploatările forestiere nu respectaseră 
instrucţiunile, deconspirându-se în faţa muncitorilor. Un caz concret îl constituia 
sergentul major Gheorghe Nicolae. Alţii „mai puţin rezistenți s-au îmbolnăvit, iar unii 
au fost înlăturați din cadrele Miliției”. 

«Sinteza întocmită în problema bande pe perioada 10 august — 10 septembrie 
1952», înregistrată sub nr. 314/ 16 septembrie 1952 [Dosar 2168. FD; cf. L-528-532], 
consemna, în cazul „Bandei fraţii Arnăuţoiu” că, „în ziua de 5 august a.c., orele 8, a 
atacat stâna obştească a comunei Poenari-Muscel din Muntele Droxin Cascoe, de 
unde au luat 31 kg brânză şi 4 kg unt, lăsând un bon semnat «Partizanii libertăţii». În 
aceiaşi zi, orele 20, au atacat magazia IPEIL Rucăr situată în acelaşi munte, de unde 
au ridicat circa 400 kg mălai, 10 kg şuncă, 20 kg marmeladă, 7 duzini chibrituri, 8 
pături, 2 kg peşte, o căldare, un joagăr mare, o lopată, 8 pachete de ţigări în valoare 
de 997 lei, trusa de medicamente şi o haină a pădurarului loan Moldovean, lăsând 
două bonuri semnate «Partizanii libertăţii». Acţiunile de „scotocire” întreprinse ulterior 
de subunitățile C.T.S. n-au dat nici un rezultat. Se menţionează atacul din noaptea de 
17/18 august 1952, de la cabanele Padina 1 şi 2 din Munţii Bucegi, identificându-se, 
după semnalmente, „autorii: Toma Arnăuţoiu, lon V. Marinescu, Petre Arnăuţoiu, 
Constantin Jubleanu şi Maria Plop. 

Se menţionează că „în urma atacului, au fost sesizate imediat trupele de 
Securitate, care au dispersat o companie în Munţii Muscelului, pe valea râului 
Dâmboviţa, în direcţia cabanelor respective”. 

Dintre puţinele „rezultate pozitive” obţinute de unităţile C.T.S. aflate în acţiune 
în Munţii Muscelului, în perioada 17-28 august 1952, se raportau următoarele 
„descoperiri”: un bordei părăsit, cu capacitatea de 6-8 persoane, în Piscul Paltinului; o 
hartă militară a Regiunii Stalin la scara 1:100.000; trei bordeie situate la sud de Colţii 
lui Andrei, unde s-au adăpostit partizanii în iarna 1951-1952: unul- pe Valea Cuca, al 
doilea- pe Valea Bătrânei, al treilea-— pe Plaiul Tamburul, toate cu capacitatea de 6-8 
persoane; un depozit de alimente în sectorul Cumpăna, la circa 1 km sud-vest de 
izvorul Muşeteica, unde au găsit: 150 kg mălai, 90 kg brânză şi un kg sare; un depozit 
de alimente pe râul Cernea, în sectorul Cumpăna-Mugşeteica (1 kg brânză şi 5 kg 
sare); două arme austriece în stare de nefuncţionare pe Munţii Valea Bătrânei, la 1 km 
nord-vest de cota 1507; 93 cartuşe sovietice la rădăcina unui copac lângă stâna din 
Munţii Colţii lui Adam. 

«Sinteza întocmită în problema bande pe perioada 1 august — 5 noiembrie 
1952», înregistrată sub nr. 314/27 noiembrie 1952 [Dosar 2168. FD, cf. L-532-536], reia 
elementele informaţionale din «Sinteza» anterioară, „rezultatele pozitive” în cazul 
descoperirii unor bordeie, fiind posibile datorită „informaţiilor obţinute prin anchetarea 
lui Titu Jubleanu arestat în vara anului 1951”. Sub raport informativ, Securitatea a 
identificat un cetăţean din Nucşoara nenominalizat şi pe pădurarul Belu |. Gheorghe de 
la Ocolul Silvic Muşăteşti care erau suspectaţi „că ar avea legături cu bandiții”. 

«Darea de seamă de rezultatele obţinute în problema bandelor de la data de 
iulie 1952 — 13 ianuarie 1953» completează «Sintezele Securităţii», adăugând, doar, 
descoperirea altor patru bordeie: două în Valea lui Mogoş şi două, pe versantul de est 
al Văii Vladului. 


Momente 
importante de viaţă 

1953, februarie 5— Partizanii revin în Poenărei, la grajdul de la râu 
al preotului Nicolae Andreescu, unde rămân până la 20 martie. 

Martie 20—iunie 10 — Se adăpostesc în pădurea Poenărei. 

În „şedinţele” cu susţinătorii lor, comentează evenimente politice interne şi 
externe, speranţa în răsturnarea regimului totalitar amplificându-se după decesul 
dictatorului comunist sovietic Iosif Visarionovici Stalin, în martie 1953. 

Vara — Preotul Nicolae Andreescu îi vizitează la bordei. Marinica Chirca 
vine cu alimente la Poenărei, stă o noapte în grajdul de la râu, dar nu i se arată 
bordeiul, din motive de siguranţă. 

Septembrie 28 — Partizanii identifică un loc favorabil adăpostirii lor 
în zona satului Poenărei şi „cad de acord cu preotul Constantinescu lon, Andreescu 
Nicolae şi Sorescu Nicolae” să-şi construiască un bordei la Râpile cu Brazi. 

Octombrie 5— Se deplasează spre Muntele Cascoe, cu intenţia de a 
lua alimentele depozitate acolo. Stau, în zona satului Lereşti, două zile. Deoarece „pe 

munte, era zăpadă, iar, pe şoseaua Câmpulung-Voina, circula armată, renunţă la 
planul iniţial şi revin la Poenărei. 

1953 octombrie 18-1954 mai 15 — Continuă, în Poenărei, la 
bordei sau în apropierea acestuia, întâlnirile cu consecvenţii susţinători materiali şi 
morali ai lor. „În acest timp, am terminat construcţia bordeiului — preciza Toma 
Arnăuţoiu — şi aprovizionarea cu alimente, după care, de la 10 ianuarie 1954 până la 
18 februarie 1954, am stat în bordeiul din punctul Râpile cu Brazi, întrerupând, din 
cauza iernii, legăturile cu ceilalţi membri ai bandei”. [Dosar 1238, vol. 44; cf. L-553]. 

1954, februarie 4 — Un moment tensionat în existenţa susținătorilor 
fideli ai partizanilor: preotul Nicolae Andreescu şi baciul Nicolae Sorescu, surprinşi că 
aceştia nu răspund la semnalele lor sonore, sunt convinşi că „băieții — cum îi 
numeau, în intimitate, pe partizani - „nu mai sunt în viaţă”. [Dosar 1238, vol. 43; cf. L-592]. 

1954, toamna — Băşoiu Nicolae din Stăneşti este dotat, la cerere, de 
partizani cu un pistol, arma provenind de la „turiştii” din Muntele Gălăşescu. Primesc, 
în schimb, o pereche de pantaloni şi o ţoală. [Dosar 1238, vol. 43; cf. L-554]. Anterior, în 
iarna 1953-1954, partizanii îi dăruiseră un ceas de mână Doxa „procurat de la ing. 
Razenzan, precum şi o pereche de bocanci luaţi în cursul „atacului” de la Cabana 
Padina din Munţii Bucegi. Inventarul bordeiului sporeşte cu „două ţoale, o lampă de 
iluminat, un lighean, un bidon de gaz” dăruite de familia preotului loan Constantinescu. 
Ca obiecte de îmbrăcăminte şi nu numai, primesc: „patru cămăşi, o pereche de 
pantaloni, un flanel, un cojocel cu mâneci, piele de oaie, nişte lână, cânepă, aţă de 
cusut” de la Nicolae Sorescu. 

1954, septembrie — Grigore Poenăreanu îi informează că, în casa 
lui Paul Gheorghe din Brăduleţ, „fost coleg de şcoală şi prieten cu Toma Arnăuţoiu şi 
Grigore Poinăreanu”, ar fi armament şi muniţie. Merg acolo, caută, dar nu mai găsesc 
nimic. Din casa lui Paul Gheorghe, iau, doar, un sac de mălai...Partizanii pleacă, apoi, 
spre munte. Pentru a nu se demasca, Constantin Jubleanu se travesteşte în cioban, 
se informează de la ciobanii din Muntele Mezea, dacă este armată pe acolo. Apoi, 
„ciobanul” Constantin Jubleanu merge la baciul Podea de la stâna din Muntele Brătila, 
căruia îi cere să fiarbă nişte lapte şi să-l ducă la canton, unde s-ar afla, chipurile, nişte 
ingineri şi brigadieri. Baciul se duce, dar rămâne şocat, văzându-i pe partizani, cărora 
le dă: 8 kg brânză, 3-4 kg urdă, 2 kg unt şi 7-8 kg mălai. Baciul le spune că lancu 
Arnăuţoiu a fost eliberat din închisoare... [Dosar 1238, vol. 43; cf. L-555]. 

De la un alt baci, Culici Podea, din Muntele Netotu, pleacă, de asemenea, cu 
alimente: 4 kg brânză şi 3 kg urdă. Originari din Domneşti, bacii promit să nu spună 
nimănui despre întâlnire. Dorm o noapte în bordeiul altui domnişan, ciobanul Culici 
Pavel, la Şteul Netotului. 

Se reîntorc spre Poenărei, oprindu-se la Marinica Chirca şi Ana Simion; 
discută despre părinţi, cărora le transmit sănătate. 

La învățătorul lon Mica din Corbi, îi aştepta Maria Plop; stau acolo, în „gazdă”, 
două zile... 

Pentru că Maria Plop era însărcinată, trimit pe lon Mica la distinsul medic lon 
Bănăţeanu din Corbi, ca să-i ceară foliculină, pentru provocarea avortului. Cunoscând 
„pacienta” pentru care, într-o situaţie similară, în anul 1954, procurase aceleaşi 
medicamente, doctorul simpatizant al partizanilor le dă „o injecție şi nişte chinină”. 

Petre Arnăuţoiu îşi vede pe furiş copiii şi, prin Elena Mica, soţia învățătorului, 
le trimite câteva kilograme de brânză şi de urdă. 


Incidentul de la Stănești 
erioada 1953-1958 din activitatea partizanilor nu oferă elemente 


suficiente de acuzare pe care Sentința nr. 107 să le amplifice, întrucât 
„atacurile” stânelor cooperatiste şi magaziilor exploatărilor forestiere din 
Munţii Făgăraş încetaseră... 

Totuşi, „Ei au continuat şi în 1953/58 să comită acţiuni de jaf şi teroare, astfel au 
atacat Stupinele de stat din raza comunei Corbi, Brăduleţ, Nucşoara şi Stăneşti. În vara 
anului 1955, fiind surprinşi în timpul nopții în apropierea domiciliului locuitorului Eftimie 
Ioan din comuna Stăneşti raion C. Argeş, au tras mai multe focuri de armă asupra acestuia 
împuşcându-l în picior”. [Dosar 1220/59; cf. L-694-707]. 

În interogatoriul din 19 februarie 1959, „învinuitul” Petre Arnăuţoiu relatează 
pe larg „evenimentul” evocat în Sentinţă... 

Constantin Jubleanu culegea pe furiş prune într-o livadă. Petre Arnăuţoiu 
distinge silueta unei persoane care pândea. Necunoscutul, confundându-i cu un 
consătean care i-a stricat iarba cu vitele, aleargă spre ei. Petre Arnăuţoiu se ascunde. 
Individul aleargă după Jubleanu, care îl ameninţa, la rându-i, că-l împuşcă. Omul 
disperat continuă să-l fugărească. Jubleanu trage două focuri în aer pentru 
„intimidare”. Inutil !... Individul perseverează. Ţine morţiş să-l taie pe cel care i-a călcat 
proprietatea. Întrucât urmăritorul nu se opreşte, Jubleanu trage încă un foc, rănindu-l 
în picior. Omul cade... 

Incidentul putea avea consecinţe grave, întrucât Securitatea alertată ar fi putut 
declanşa o acţiune de scotocire cu câini şi ar fi depistat bordeiul din Râpile cu Brazi. 
Partizanii sunt chiar pe punctul de a părăsi adăpostul. Şansa lor a fost că, în ziua 
următoare, a plouat, şi urmele, evident, s-au şters. [Dosar 1238, vol. 44; cf. L-579]. 

Merg la familia preotului loan Constantinescu, pentru a se informa despre 
ecoul incidentului în zonă. Preotul le confirmă că omul — poreclit Ghioguţă — nu a fost 
rănit grav şi credea că el a fost împuşcat de un paznic de la IPEIL; în nici un caz de 
partizani... 

Ulterior, se vor destăinui preoţilor Constantinescu şi Andreescu, precum şi lui 
Nicolae Băşoiu că ei l-au rănit pe „cetăţeanul în cauză, Eftimie lon, muncitor forestier 

din Stăneşti”, care va declara, la proces: „În anul 1955, am fost atacat de banditi. Am 
văzut doi indivizi pe câmp după care am fugit. Au tras în mine. Acest lucru s-a 
întâmplat la 600 m de ascunzătoarea lor”. [idem]. De aceea, nu întâmplător, susţinătorii 
lor le cereau partizanilor tot mai insistent „mai multă prudenţă”, reproşându-le unele 
acte de o asemenea iresponsabilitate care puteau fi evitate... 

1955 septembrie 3 — Toma Arnăuţoiu, Petre Arnăuţoiu, Constantin 
Jubleanu şi Maria Plop se întorc la bordeiul din Râpile cu Brazi. Au nevoie urgent de 
alimente, deşi au fost pe munte, pentru aprovizionare... 

Cu promptitudine, familia preotului loan Constantinescu asigură hrana 
necesară „locatarilor” bordeiului ascuns în râpile dealului, aflat la circa 1 km de casă... 
Se reiau, cu aceeaşi intensitate, relaţiile cu: Gheorghe Tomeci, care le aduce alimente 
la Bârlog, Grigore Poenăreanu, care le promite să le dea, neprecizând când, cu 
Victoriţa Bera, care le oferă, prin preotul Nicolae Andreescu, 2-300 de lei. 

1955 septembrie 20 — În drum spre Muntele Drăghina, unde 
împuşcă un cerb de 300 kg, se întâlnesc cu învățătorul lon Mica, la Zgaia. La 
întoarcere, dau „nişte carne de cerb” Marinicăi Chirca şi Anei Simion din Nucşoara, 
precum şi familiei preot loan Constantinescu, iar lulianei Constantinescu — „coarnele 
cerbului”, un adevărat trofeu cinegetic. [Dosar 1238, vol. 43; cf. L-556]. 

În bordeiul din Poenărei, obsesia aprovizionării diurne cu alimente dispare. 
Sursele de procurare sunt reprezentate de familii cu un anume potenţial economic, 
deşi sistemul comunist de cote şi impozite a determinat degradarea considerabilă, sub 
acest aspect, a propriilor lor existente. 

Partizanii nu mai fac provizii pentru iarnă, fiindcă sunt siguri că nu vor fi lăsaţi 
să moară de foame. „Mila creştină” faţă de aproapele aflat în suferinţă este la ea 
acasă... Partizanii o ştiu şi, uneori, profită... Au nevoie de bocanci, articole de toaletă, 
cer şi le primesc de la familia preotului loan Constantinescu. Au nevoie de bani, 
apelează, prin Filofteia Băşoiu, la preotul llie Dragomirescu şi acesta le trimite 300 de 
lei; bani mulţi, pe atunci: cam o jumătate din leafa lunară a unui profesor... Au nevoie 
de alimente, îmbrăcăminte, încălţăminte şi atâtea altele... Problemele devenite vitale 
pentru existenţa lor sunt transferate celor mai consecvenţi sprijinitori: Băşoiu Nicolae le 
dă mălai, carne de porc, şuncă; preoţii Andreescu Nicolae şi Constantinescu loan: 
alimente şi gaz; baciul Sorescu Nicolae: carne, caş, mălai... 

O nouă viaţă 

în bordeiul din Poenărei 

ecembrie 1955e În bordeiul de la Râpile cu Brazi, unde viaţa 

se desfăşura într-un soi de normalitate nemaiîntâlnită până acum, e 
timp suficient şi pentru dragoste... 

De aceea, apar probleme de cu totul altă natură. Este nevoie de o intervenţie 
chirurgicală imediată, mai precis, de un chiuretaj, fiindcă Maria Plop este însărcinată şi 

medicamentele procurate de la medicul devotat cauzei libertăţii, Ilon Bănăţeanu din 
Corbi, nu şi-au făcut efectul dorit... Nicolae Băşoiu este trimis, cu un bilet, la celebrul 
chirurg Victor Mărtoiu din Piteşti, la care se apelează, deoarece era originar din 
Stăneşti şi căsătorit cu fata institutorului Mucenic Comândăşescu, coleg de profesie cu 
lancu Arnăuţoiu. Se putea, aşadar, conta pe o discreţie totală... Medicul, însă, nu 
putuse fi contactat, deoarece plecase, în acea zi, la Bucureşti. [Dosar 1238, vol. 43; cf. L- 
557]. 

În primăvara anului 1956, Filofteia Băşoiu duce preotului llie Dragomirescu din 
Câmpulung un bilet din partea lui Toma Arnăuţoiu, prin care acesta îi cerea „să se 
pregătească de botez, că vom avea un copil”... Preotul, tulburat de veste, le trimite 
bani şi medicamente... 

În luna mai, lucrurile se precipită: „Am luat legătura, mărturiseşte Toma 
Arnăuţoiu, cu Marina Chirca şi Ana Simion şi am luat diferite ştiri şi informaţii în 
legătură cu naşterea unei femei, aşteptând să nască Plop Maria”. [Idem]. 

În 22 mai 1956, la ora 8,30, Maria Plop va naşte o fetiţă căreia îi va da numele 
loana. Viitoarea loana-Raluca Voicu-Arnăuţoiu !... Pentru susţinătorii partizanilor, fetiţa 
este un semn de speranţă în normalitate, dar şi o gură în plus de hrănit...Astfel că 
întâlnirile cu „Andreescu Nicolae, Constantinescu lon, Constantinescu Justina, 
Constantinescu luliana, Băşoiu Nicolae, Poinăreanu Grigore” devin tot mai frecvente, 
principalul lor obiectiv fiind, desigur, asigurarea hranei celor, acum, cinci suflete din 
bordeiul de la Râpile cu Brazi... 

Ecoul acţiunilor anterioare ale grupării de partizani nu se stinseseră în zonă, 
de vreme ce Artur Nanu, într-o discuţie cu preotul loan Constantinescu, avusese 

„cuvinte de laudă” pentru ei, calificând „faptele partizanilor demne de admirat"... [Dosar 
1238, vol. 43; cf. L-558]. 

Eliberarea din închisoare a părinţilor fraţilor Arnăuţoiu este, de asemenea, o 
veste bună pe care le-a transmis-o preotul loan Constantinescu. 

Marinica Chirca şi fiul ei, lon, cu care se întâlnesc în punctul Pleasa, vor duce 
un mesaj extrem de optimist către lancu şi Laurenţia Arnăuţoiu în ceea ce priveşte 
existenţa lor, dar şi rugămintea de a fi prevăzători, întrucât Securitatea va încerca să 
depisteze, prin ei, zona în care se aflau; le cereau să aibă încredere totală în Marinica 
Chirca, pe care Toma Arnăuţoiu o considera „cea mai devotată lor” şi, în caz că ei vor 
pieri, „să aibă grijă de ea şi să o ajute”. [Idem]. 

August 1956 — Toma Arnăuţoiu şi Constantin Jubleanu merg la stâna 
din Muntele Păpăul, unde era baci Nicolae Sorescu, „la chemarea acestuia”. Baciul le 
dă: 10 kg brânză, 5-6 de urdă, un kg de unt, 5-6 kg de mălai, cantităţi de alimente 
infime în comparaţie cu cele luate anterior stabilirii lor la Poenărei... Semn că 
resursele de aprovizionare, deşi reduse numeric la familiile preoţilor: Constantinescu şi 
Andreescu, ale ţăranilor: Sorescu, Băşoiu şi Tomeci, le asigurau o alimentaţie mai mult 
decât decentă... 

În drum spre Brătila, ei împuşcă două capre negre, stau o zi şi o noapte la 
Cârligele Păpăului, dau nişte carne baciului Nicolae Sorescu, se opresc la stâna din 
Brătila, la baciul Grigore lon zis Podea, care le dă 7-8 kg brânză, 4 kg urdă şi nişte 
unt... 

Trec din nou la Păpăul, unde se simt în deplină siguranţă, lângă baciul Nicolae 
Sorescu din Poenărei şi, apoi, se opresc la Nucşoara, pentru a da nişte brânză şi urdă 
Marinicăi Chirca şi Anei Simion, care le cumpără 4 m finet, nişte zahăr, bomboane şi le 
aduc veşti despre părinţii Arnăuţoilor... 

Generozitatea lor este motivată. Din puţinele alimente primite de la baci, 
împart şi susținătorilor, fiindcă nu au, la Poenărei, „grija zilei de mâine”... O au, în 
schimb, cei care îi sprijină material şi, implicit, moral, deşi se descurcă din ce în ce mai 
greu în asigurarea, sub raport economic, a supravieţuirii propriilor lor familii... Cei din 
bordei par să nu intuiască dificultăţile cu care se confruntă aceştia şi cer, în continuare, 
ajutoare materiale... 

Se apelează, prin urmare, la alte surse... Preotul Nicolae Andreescu spune că 
a cerut 1000 de lei economistului Nicolae lonescu din Bucureşti, fiindcă „o ducem 
greu” — formulă echivocă, incluzând semantic atât pe partizani, cât şi pe susţinătorii lor. 
[Dosar 1238, vol. 43; cf. L-559]. 

Toma şi Petre Arnăuţoiu întâlnesc, la domiciliul lui Nicolae Băşoiu din 
Stăneşti, pe Elisabeta Rizea, care le vorbeşte despre situaţia părinţilor lor, dar, mai 
ales, despre calvarul ei de neimaginat în închisorile comuniste... Femeia le aduce 
caşcaval şi o haină de postav căptuşită cu blană. [Idem]. 

Septembrie 1956 — Partizanii se aprovizionează cu „alimente şi 
zarzavaturi după câmp, de la diferiţi cetăţeni”. [idem]. 


Elisabeta Rizea — 

o eroină a Rezistentei 

lisabeta Rizea va declara, potrivit Procesului verbal de interogatoriu din 

14 octombrie 1958 de la Securitatea piteşteană, că, după eliberarea sa 

din închisoare, „prima persoană de la care am aflat că banda teroristă 

mai există încă a fost preotul Constantinescu lon din Poenărei”, pe care l-a întâlnit în 

ziua de 7 iunie 1956, când cobora din Rata cu care venea de la Piteşti la Domnești, 

imediat după ce „fusese lăsată liberă”: „Acesta m-a salutat, transmiţându-mi totodată 

«complimente din partea băieţilor» şi că sânt sănătoşi”... Anchetatorul care consemna 

interogatoriul se vede nevoit să elucideze semnificaţia termenului «băieţi»: 

„Denumirea aceasta: «băieţii» era folosită de elementele care aveau legătură cu 

bandiții, astfel, în loc de expresia «bandiții» sau în loc de rostirea numelui acestora, se 

folosea expresia «băieţii», ceea ce însemna că este vorba de cei din banda teroristă” 
(sic !). [Dosar 1238, vol. 22; cf. L-560-561]. 

Interogată asupra discuţiei cu „teroriştii”, Elisabeta Rizea — una dintre eroicele 
sprijinitoare ale Rezistenței armate anticomuniste de pe versanţii sudici ai Munţilor 
Făgăraş — va declara fără nici un echivoc aderenţa sa la mişcare: „Am afirmat că sânt 
hotărâtă să-mi continui activitatea alături de ei, cu orice risc şi că voi procura ca şi mai 
înainte bani şi alimente, ceea ce am şi făcut”. [Idem]. 

Într-adevăr, Elisabeta Rizea s-a dus la Bucureşti, la acelaşi devotat om al 
Rezistenței, Nicolae lonescu, de la care a adus partizanilor 1000 de lei şi o baterie 
pentru aparatul de radio, înmânată lor de familia Băşoiu. [Idem]. 

1956 septembrie 10 — La invitaţia baciului Nicolae Sorescu, 
partizanii Petre Arnăuţoiu şi Constantin Jubleanu merg, pe acelaşi itinerar montan, la 
Păpăul şi la Brătila, de unde iau, în ranite, brânză, urdă şi mălai... 

Baciul lon Grigore-Podea din Domneşiti îi asigură că le „va lăsa la stână nişte 
mălai, brânză şi sare, când pleacă cu oile din munţi”. [Dosar 1238, vol. 43; cf. L-562]. 

Reveniţi la bordeiul din Poenărei, se preocupă de „aprovizionarea de iarnă”, 
continuând să ia, evident, pe ascuns „diferite alimente şi fructe de la diferiţi cetăţeni”. 
[ldem]. 

Septembrie 20 — În formaţia completă: Toma şi Petre Arnăuţoiu, 
Constantin Jubleanu, Maria Plop şi „copilul” pleacă la munte, împuşcă două capre 
negre şi se întorc la Poenărei, în bordeiul din râpă. Reiau „legăturile cu Constantinescu 
lon, Constantinescu Justina, Andreescu Nicolae, Sorescu Nicolae care ne-a(u) dat 
diferite alimente şi bani”. Sorescu Nicolae le dă „o piele de oaie, nişte lână, un flanel, o 
pereche pantaloni maro, nişte săpun, nişte fuioare de cânepă şi alte mărunţişuri”. 

Sunt informaţi că „o rudă din comuna Cobadin, regiunea Constanţa spune că 
nu trăiesc bine colectiviştii, că fug de această formă de lucru, că se constituie aceste 
G.A.C., cu forţa, informaţii cu caracter duşmănos la adresa regimului democrat-popular 
din R.P.R.”. „Ruda” din Cobadin era chiar fiica preotului din Poenărei, luliana 
Constantinescu-Preduţ, care preda limba română şi franceza la şcoala din marea 
localitate dobrogeană... 

1956 octombrie 26 — Petre Arnăuţoiu şi Constantin Jubleanu 
„atacă” stupina din „Carpeni”, la nord de Corbi, de unde iau rame cu faguri din care 
colectează, în bordei, 30-40 kg de miere. 


Ecoul 

„contrarevoluţiei” din Ungaria 

venimentele „contrarevoluţionare” desfăşurate, în octombrie 1956, în 

| 00% au reprezentat o rază de speranţă şi pentru poporul român, 

sufocat de totalitarismul comunist... Lupta ungurilor pentru libertate este 

comentată, iniţial, cu preoţii Andreescu Nicolae şi Constantinescu lon, „la povarna 
acestuia din urmă”. [Dosar 1238, vol. 43; cf. L-563]. 

„Preoţii — îşi aminteşte, la interogatoriu, Toma Arnăuţoiu — erau foarte veseli, 
manifestându-se duşmănos la adresa regimului democrat”. Sperau că „aşa se va 
întâmpla şi în R.P.R.”, că „vor începe contrarevoluţia studenţi şi elemente din 
Transilvania” şi că „se va schimba regimul comunist din ţară”. [Idem]. Optimismul celor 
doi preoţi era fără limite. „Deşi contrarevoluţia din Ungaria eşuase — observa Toma 
Arnăuţoiu — Constantinescu şi Andreescu ne spuneațu) că lupta împotriva comuniştilor 
nu este pierdută, întrucât vor interveni Americanii şi Englezii şi alte elemente din ONU 
care vor întreprinde acţiuni în vederea schimbării regimului comunist”... [Idem]. 

Acelaşi optimism era împărtăşit de preotul câmpulungean llie Dragomirescu, 
căruia, în decembrie 1956, Toma Arnăuţoiu îi scria textual: „Ce faci acuma, stimate 
republican ?!, referindu-mă la evenimentele create cu ocazia contrarevoluţiei din 
Ungaria şi la situaţia încordată din acel timp, iar el ne-a răspuns că să avem răbdare 
că lucrurile se vor schimba în mai bine !”... [Dosar 1238, vol. 44; cf. L-564]. 

La rândul său, Petre Arnăuţoiu confirma, în cursul interogatoriului din 23 
februarie 1959, că „elementele noastre de legătură, mai ales, familia Constantinescu, 
ne-au informat cu regularitate privind mersul evenimentelor, inclusiv acea fază când 
guvernul Naghy a denunţat Tratatul de la Varşovia, proclamarea Ungariei ca stat 
neutru şi anunţarea creării mai multor partide politice. Aceste persoane ne-au spus că 
pe alocuri s-au produs anumite tulburări... 

După aceea, la începutul lunei noiembrie 1956, evenimentele luând altă 
întorsătură, şi anume formarea noului guvern maghiar care a cerut sprijinul forţelor 
armate sovietice, evenimentele trecând în declin, nu s-au mai purtat discuţii că ce 
anume să întreprindem. 

Totuşi, discuţiile şi comentariile au continuat. Mai întâi, credeam că puterile 
occidentale se vor sesiza de ajutorul militar dat de Uniunea Sovietică şi că se va 
dezlănţui războiul. 

Din cele ce am discutat cu Constantinescu lon, rezultă că Andreescu Nicolae 
ar fi dorit ca şi noi să întreprindem acte contrarevoluţionare pe faţă, concomitent cu 
rebeliunea din Ungaria”. [Dosar 1238, vol. 44; cf. L-565]. 

Dar, potrivit declaraţiei sale, „noi nu am făcut vreun plan de acţiune care să 
prevadă ce anume să întreprindem în situaţia când şi în R.P.R. s-ar fi produs 
tulburări.”. [Dosar 1238, vol. 44; cf. L-564]. 


1956 decembrie, sfârşit de lună —  Generozitatea susținătorilor 
celor din bordei, implicând sacrificii financiare enorme pentru familiile acestora, este 
molipsitoare... 


Din „preaplinul” lor, Toma Arnăuţoiu se dovedeşte extrem de darnic, trimițând, 
prin Petre Arnăuţoiu şi Constantin Jubleanu, în plină iarnă, Marinicăi Chirca un pachet 
destinat părinţilor săi din Nucşoara. 

Cadoul de Anul Nou, voluminos, cuprindea: „două cojoace, nişte miere, două 
pachete cu halva, %2 kg făină albă, nişte ciorapi, o bucată de caşcaval şi suma de 300 
de lei”. 

În bilet, el specifica provenienta lor: „mierea o am de la preot Constantinescu 
lon, iar obiectele de la diferite elemente cu care avem legătură”. 

1956 decembrie - 1957 ianuarie — Toma şi Petre Arnăuţoiu 
împreună cu Constantin Jubleanu merg la Galeş, la domiciliul lui Gheorghe Tomeci, 
unde sunt „bine primiţi” de el, soţia sa, Filofteia, şi fiul lor, lon-Doru. [Dosar 1238, vol. 44; 
cf. L-566]. 

Sursa principală de alimentare o constituie, în special, Sorescu Nicolae şi 
Constantinescu loan care le-au dat: „mălai, gaz, carne de porc, şuncă, untură”. [Dosar 
1238, vol. 43; cf. L-565]. 

1957 ianuarie 24 — Grigore lon Lepărău din Domnești le trimite, prin 
preotul loan Constantinescu, „un aparat de radio valiză, marca Prior, în stare de 
funcţionare, cumpărat din Bucureşti. [Dosar 1238, vol. 44; cf. L-565]. 


Aparatul de radio 
care a incitat Securitatea 


entinţa nr. 107 explică motivul care i-a determinat pe cei din Direcţia 

Generală a Securităţii Statului să acorde o importanţă covârşitoare unui 

banal aparat de radio, urmărind pas cu pas modul în care partizanii au 
intrat în posesia sa, pentru a asculta „posturile de radio imperialiste”: „Prin 
Constantinescu lon şi Grigore Lepărău au procurat şi un aparat de radio-recepţie, cu 
ajutorul căruia auzeau ştirile transmise de posturile de radio imperialiste”. [Dosar 1220/59; cf. 
L—694-707]. 

La interogatoriul din 7 ianuarie 1959, Toma Arnăuţoiu este obligat să explice 
cum au intrat în posesia aparatului de radio şi ce „duşmani ai poporului” le-au facilitat 
procurarea lui. Toma Arnăuţoiu declară: „În toamna anului 1956, am cerut verbal lui 
Constantinescu lon un aparat de radio valiză de preferinţă marca Braun. Mentionez că 
prin Constantinescu lon i-am cerut aparatul de radio lui Grigore lon Lepărău”. [Dosar 
1238, vol. 43; cf. L-580]. Negustorul din Domneşti testează, printr-un intermediar, piaţa 
din Bucureşti. Găseşte trei aparate de radio, însă nici unul bun. Toma Arnăuţoiu nu 
acceptă amânarea sine die a acestei probleme „vitale” şi îi cere, printr-un bilet, lui 
Grigore lon Lepărău să procure cât mai urgent radioul solicitat. După câteva 
săptămâni, primeşte un aparat de radio Prior în perfectă stare de funcţionare, în 
valoare de 2230 lei, însoţit de un bilet cu mai multe nume ale celor care au intermediat 
vânzarea obiectului interzis partizanilor care nu trebuiau să fie la curent cu situaţia 
internaţională, fiindcă pe cea internă o ştiau extrem de bine... 

Petre Arnăuţoiu este anchetat în aceeaşi problemă „gravă” şi, în interogatoriul 
din 21 februarie 1959, îşi aminteşte chiar şi data când au intrat în posesia lui: 20 

ianuarie 1957; cine l-a adus: preotul loan Constantinescu; de la cine: Grigore lon 
Lepărău; ce altceva a mai adus odată cu radioul: un bilet prin care Grigore lon Lepărău 
îi asigura de „ataşamentul său şi că sânt speranţe să fie răsturnat regimul”, trimiţându- 
le şi materiale de schimb pentru radio... El îi informa „asupra modului cum a procurat 
aparatul de la Bucureşti, de la un evreu, persoană de încredere, că numitul Şuşală 
Nicolae, pălărier din Domneşti, a mers la Bucureşti şi a adus aparatul”. [Dosar 1238, vol. 
44; cf. L-582]. 

Implicat în acţiunea „contrarevoluţionară”: „un aparat de radio pentru 
partizani”, ca intermediar între aceştia şi negustorul din Domnești, preotul loan 
Constantinescu va fi anchetat, la 2 iulie 1958, şi va recunoaşte participarea sa directă 
la un act „duşmănos” îndreptat împotriva unui regim totalitar care ar fi vrut să 
controleze până şi undele hertziene... Principalul învinuit în problema radioului, 
Grigore lon Lepărău, este chestionat, la 30 iunie 1958, dacă declarase anterior sincer 
„în legătură cu aparatul de radio dat bandei teroriste Arnăuţoiu, prin Constantinescu 
lon”. „Învinuitul” mărturiseşte că nu, fiindcă afirmase că l-a cumpărat de la Talcioc, din 
Bucureşti... Inexact !... Detaliază, pentru că Securitatea ar fi vrut să fie implicate cât 
mai multe persoane în această „operaţiune de subminare a autorităţii regimului 
democrat-popular din R.P.R." l... 

Pe filieră”, vor apărea, aşadar, Şuşală Nicolae din Domnești şi proprietarul 
unui atelier de vopsele din Bucureşti, evreul Mişu Abramovici din strada Bella Brainer, 
nr. 17, de la care Grigore lon Lepărău cumpăra, încă din 1955, „vopsele în ulei şi 
chimicale”... Nicolae Şuşală, care se dusese la Bucureşti să aducă vopselele 
comandate de Lepărău lui Mişu Abramovici, a intrat, astfel, în această sarabandă a 
acuzațiilor, pentru că a transmis evreului un bilet prin care acesta era rugat să procure 
un aparat de radio-recepţie funcţionând la baterie şi la curent electric. 

Mişu Abramovici procură nu se ştie de la cine un aparat cu 1400 de lei şi îl 
trimite, prin acelaşi Nicolae Şugşală, cu un bilet justificativ privind preţul, lui Grigore lon 
Lepărău. Mişu Abramovici este scos din culpă, fiindcă nu i s-a spus adevărata 
destinaţie a radioului...Evreul nu ştia nimic despre existenţa partizanilor, aşa că nu 
putea fi arestat şi anchetat de Securitate... Aparatul se defectează, prin iunie-iulie 
1957, şi este dus la acelaşi Mişu Abramovici să-l repare. Evreul îl înapoiază după o 
lună şi, culmea, nu cere nimic. A avut doar un mic defect... 

Grigore lon Lepărău recunoaşte că, despre destinaţia adevărată a radioului, 
ştiau „Şuşală Nicolae şi Constantinescu lon”, precizând că a ascuns, de familia sa, 
legăturile pe care le avea cu partizanii... 

Motivează declaraţia sa „mincinoasă” dată anterior: „Am declarat că aparatul 
de radio este cumpărat din talcioc de Şuşală Nicolae în mod nesincer cu scopul de a 


nu mai apare în această problemă şi numitul Mişu Abramovici”. [Dosar 1238, vol. 46; cf. L- 
586]. 

Februarie 1957 — lon Grigore Lepărău le dăruieşte, prin Nicolae 
Sorescu — recomandat de preotul loan Constantinescu — „două pile de radio, câteva 
sute de ţigări, şuncă, untură şi câteva cutii de conserve”. [Dosar 1238, vol. 44; cf. L-566]. 


Convorbiri 

despre literatura Rezistentei 

artie 1957 — Întâlnirea cu preotul loan Constantinescu este 

memorabilă pentru partizani, prin încărcătura ei specială, în cursul 

convorbirilor despre literatura Rezistenței... Preotul este un cărturar în 

adevăratul sens al cuvântului, întrucât publicase articole cu caracter confesional, dar şi 
studii despre metodica predării religiei în şcoală... 

Aşa că au de la cine învăţa şi, mai ales, ce învăţa... Cu această ocazie, 
preotul Constantinescu „le-a oferit, după cum precizează Toma Arnăuţoiu, un caiet cu 
poezii cu conţinut duşmănos la adresa regimului democrat scrise de Radu Gyr şi 
Nichifor Crainic şi aduse de Popescu Gheorghe din închisoare. Din aceste poezii 
duşmănoase la adresa regimului democrat, îmi amintesc următoarele: «Voi n-aţi fost 
cu noi în celulă», «Scrisoare din Aiud», «Foamea», «Ridică-te, Gheorghe, ridică-te, 
loane» ş. a. Toate aceste poezii le-am copiat şi se găsesc într-un caiet pe care l-am 
lăsat în bordeiul Vâlsan”. [Idem]. 

Dar nu numai literatura de rezistenţă a reprezentat o preocupare spirituală 
pentru cei din bordeiul de la Poenărei. Au citit, din biblioteca extrem de bogată a 
preotului, opere ale literaturii clasice române şi universale, pe care şi-au însemnat 
propriile lor impresii, un soi de minicronici literare, preotul loan Constantinescu 
realizând, astfel, un autentic dialog pe teme culturale cu partizanii adăpostiţi în 
bordeiul din apropierea casei sale... 

Din păcate, întreaga bibliotecă a familiei preotului loan Constantinescu a fost 
furată, după arestarea preotului şi a soţiei sale, iar consemnarea despre acest „dialog 
cultural” provine din surse sigure: de la deţinătorii unor volume pe care, însă, nu vor să 
le restituie familiei... 

Tensiune motivată 
tmosfera tensionată provocată, mai ales, de ieşirile intempestive din 
bordei ale partizanilor, care riscă, astfel, să întâlnească întâmplător 
locuitori în căutare de lemne prin pădure, din satele Poenărei şi 

Stăneşti, situate în perimetrul în care şi-au construit adăpostul, îi determină pe 
susţinătorii cei mai fideli să-şi exprime totala nemulţumire faţă de comportamentul lor, 
adesea, iresponsabil, sub acest aspect... 

Disensiunile sunt pe cale să pună în impas o viitoare colaborare. De aceea, 
Toma Arnăuţoiu şi Constantin Jubleanu merg în recunoaştere în pădurea satului 

Slănic, cu gândul de a-şi construi un alt bordei, pentru a-l părăsi pe cel din Râpile cu 
Brazi... [Idem]. 

Toma Arnăuţoiu se vrea cu totul tranşant în cursul întâlnirii pe care o are cu 
preotul Nicolae Andreescu: „I-am spus , declara el la Securitate, că, în calitate de şef 
al legăturilor noastre, să ne spună dacă mai doreşte să mai întreţinem în continuare 
contacte. Mi-a afirmat că rămâne pe aceeaşi poziţie şi continuă să ţină legătura cu noi 
şi să ne ajute în lupta pe care o ducem pentru răsturnarea regimului democrat-popular 
din R.P.R. Mi-a spus că a discutat şi cu Constantinescu lon şi cu celelalte legături ale 
noastre şi a hotărât să ne sprijine mai departe în care scop să rămânem tot la punctul 
Râpa cu Brazi, în apropiere de Poinărei”. [idem]. 

Intenţia de a pleca definitiv din ţară, prin intermedierea unei legaţii străine este 
o obsesie mai veche... Preotul loan Constantinescu este întrebat dacă Victoriţa Bera, 
care le-a dăruit 100 de lei, „a vorbit, cum o rugaseră, cu persoanele de la Legația 
americană, cu care sta în bloc”. Răspunsul a fost, din păcate, pentru ei, dar şi pentru 
susţinătorii lor, negativ... 


Continuu sprijin material 
ai, început de lună — Au o ultimă întâlnire cu profesoara 


luliana Constantinescu, la domiciliul părinţilor ei. Le spune că este 

posibil să se căsătorească !... Şi, într-adevăr, se căsătoreşte, în cursul 
aceluiaşi an, cu inginerul Nicolae Preduţ, care avea serviciu în Bucureşti, dar pe care, 
îl cunoscuse în Cobadin, unde ea avea catedră... 

Mai 28 — Dezastru !... La ora 3,30, noaptea, bordeiul de la Râpile cu 
Brazi se surpă... Un semn rău ?... se întreabă, înspăimântați de pericolul de a se 
prăbuşi totul peste ei... 

Duc o parte din lucruri, inclusiv aparatul de radio, spre „păstrare” la familia 
preotului loan Constantinescu, unde Maria Plop şi fetiţa vor fi adăpostite zile şi nopţi... 
Bărbaţii stau trei zile în podul unui cotet din gospodăria preotului... Mănâncă, desigur, 
din mâncarea pregătită de soţia preotului, Justina Constantinescu... Ce risc imens 
pentru gazde !... Susţinătorii află despre necazul lor şi le sar imediat în ajutor: 
Gheorghe Tomeci le dă: mălai, 5 kg caş, ouă, ţuică, ţigări, chibrituri. Nicolae Sorescu îi 
cheamă să meargă la stâna lui din Păpăul. Se întâlnesc cu Grigore Poenăreanu în 
grădina casei sale... 

Mai 31 — Pleacă în Pădurea Lărgilor, unde stau două zile. „Rătăcesc”, din 
ciurda unei ferme de stat, o viţea de 40-50 kg, pe care o taie. Apoi, se mută la Zimbru, 
în Bahna Rusului. [Dosar 1238, vol. 43; cf. L-567]. Ana Simion şi Marinica Chirca le aduc 
acolo două-trei caşcavaluri şi prăjituri făcute de Laurenţia Arnăuţoiu. Ei le dau carne 
de viţea şi un inel de aur, pentru ca lancu Arnăuţoiu să-şi pună dantura... 

lunie 10 — Încep să construiască un bordei la Boghiu, pe Vâlsan... Petre 
Arnăuţoiu şi Constantin Jubleanu merg în repetate rânduri la Marinica Chirca şi Ana 
Simion după „alimente, ţigări şi informaţii despre părinţi”. [Dosar 1238, vol. 43; cf. L-568]. 
Cei doi se duc la Muntele Clăbucet, de unde recuperează patru dăltiţe de oţel şi două 
ciocane ascunse de Constantin Jubleanu „pe când lucra la o întreprindere de 
exploatare a pădurilor”. [Idem]. 

lunie 27 — Toma Arnăuţoiu şi Constantin Jubleanu coboară la Poenărei. 
Se întâlnesc, la Bârlog, cu Gheorghe Tomeci şi cu fiul său, lon-Doru, care îi 
alimentează cu 5 kg caş, mălai, ceapă, dar şi cu ţigări, chibrituri, ziare... 

lunie 28-29 — Stau două zile la „Constantinescu acasă”, care le 
cumpără cu banii lor <!> zahăr şi ţigări şi le dă „diferite alimente”... Preotul loan 
Constantinescu le spune că Nicolae Sorescu îi aşteaptă la stâna din Muntele Păpăul. 
Merg acolo şi revin la Boghiu cu: 2-3 kg brânză şi urdă, 5 kg mălai, 4-5 kg sare. 

lulie 15 — În punctul Răgoasa, se întâlnesc cu Marinica Chirca şi Ana 
Simion, care — după cum spune, cu un anume sentiment de paternitate, Toma 
Arnăuţoiu — „au văzut copilul nostru”... Ele aduc 100 m sârmă şi alimente şi „servesc” 
masa împreună... Marinica este rugată să anunţe pe lancu şi Laurenţia Arnăuţoiu ca, 
a doua zi, să iasă pe sală, la ora 14, pentru ca ei să-i poată vedea prin binoclu... Îi 
văd, din Dealuri de la Izvoarele Bradului, la ora stabilită, prin binoclu... 

De acolo, revin la Poenărei, cu intenţia de a reface bordeiul în zona nordică a 
Râpilor cu Brazi. Munca este extrem de anevoioasă, fiindcă, deşi lucrează în piatră, 
trebuie să nu facă prea mult zgomot, pentru a nu atrage atenţia celor din sat, mai ales 
că râpa pare să amplifice zgomotele. 

Din nişte drugi de fier daţi de Gheorghe Tomeci, dimensionează ţăruşi pe care 
îi bat în piatra râpii, pentru a se putea susţine malul... Îşi „completează”, noaptea, 
materialele de construcţie cu: fier, sârmă ghimpată şi carton de la o cărămidărie din 
Stănești. 

Este o muncă de „ocnaşi”, pe care o vor termina cu greu, după două luni de 
zile şi, mai ales, nopți... 

În tot acest timp, ţin legătura cu preotul loan Constantinescu, care le dă 
informaţii şi alimente. Îşi procură şi ei, de pe câmp, din grădinile oamenilor, zarzavaturi 
şi fructe... 

August 20 — Toma Arnăuţoiu şi Constantin Jubleanu urcă la Nucşoara. 
Stau o zi şi o noapte la Marinica Chirca. Văd pe soţul Anei Simion, un anume Vasile 
Linie, „responsabilul Magazinului sătesc Slatina, în realitate, un important agent 
mascat al Securităţii”, de care se feresc să nu-i observe. [Dosar 1238, vol. 43; cf. L-569)]. 

Află veşti proaspete despre cei de acasă şi pleacă, apoi, la Muntele Brătila, 
unde baciul lon Podea, singur la stână, le dă 20 kg mălai şi 5-6 kg de urdă. Nu mai 

cântăresc alimentele luate, fiindcă nu mai semnează, de primire, cu indicativul 
consacrat de confirmare: «Partizanii libertăţii», care punea în alertă Securitatea... 

Acum, nu mai vor să se ştie că au trecut pe acolo, pentru ca să nu mai dea de 
lucru celor care se ocupau cu „scotocirea” după partizani prin Munţii Făgăraş... 

Din bordeiul de la Poenărei, merg la Gheorghe Tomeci. Împreună, „se 
manifestă duşmănos împotriva unor măsuri luate de partid şi guvern, mai ales, 
împotriva formei de transformare socialistă a agriculturii cu care familia acestuia nu 
este de acord”. Gheorghe Tomeci le dăruieşte „o pereche de pantaloni, nişte oale de 
pământ şi alimente”, iar fiul său, lon-Doru, fără ştirea părinţilor, o găină. [Idem]. 

La domiciliul preotului loan Constantinescu, ei se informează frecvent despre 
problemele politice interne şi externe, „îşi manifestă dorinţa că se va schimba regimul 
democrat-popular din R.P.R., că se va începe un război şi americanii vor ieşi 
învingători, atitudine exprimată de Constantinescu lon şi Andreescu Nicolae”. Preoţii 
loan Constantinescu şi Nicolae Andreescu le menţin, astfel, moralul ridicat, 
îndemnându-i, potrivit lui Toma Arnăuţoiu, „să nu disperăm, să avem răbdare şi 
credinţa că se va schimba regimul democrat-popular din R.P.R. În tot timpul cât ne 
întâlneam cu Constantinescu lon, Constantinescu Justina şi Andreescu Nicolae ne 
prezentau lucrurile duşmănos că nu se mai poate trăi în R.P.R., sub guvernul actual”. 
[Dosar 1238, vol. 43; cf. L-570]. 

Petre Arnăuţoiu şi Constantin Jubleanu „dau lovituri” care au un ecou puternic 
în zonă, dar care, evident, trezesc bănuielile Securităţii asupra zonei în care 
acţionează partizanii. Ei fură două oi de la Niţă Mareş din Poenărei şi 60 kg de miere 
cu faguri cu tot de la stupinele de stat din Carpeni şi Corbi. [Idem]. 

Noiembrie 25 — Bordeiul refăcut integral, după o muncă de Sisif, 
timp de 60 de zile şi nopţi, săpând cu „dălţile o cavitate într-un teren foarte dur”, 
redevine adăpostul lor. Este, pentru ei, o zi memorabilă pe care şi-o însemnează în 
cronica rezistenţei... 

Decembrie, sfârşit de lună — Petre Arnăuţoiu şi Constantin 
Jubleanu se întâlnesc cu „gazda şi favorizatorul” Gheorghe Tomeci, în prezenţa soţiei 
şi a fiului lor. [Dosar 1238, vol. 43; cf. L-571]. 

Prin intermediul familiei Tomeci, primesc de la generosul economist din 
Bucureşti, Nicolae lonescu, devotat susţinător al Rezistenței anticomuniste din Munţii 
Făgăraş, „400 de lei, o haină de piele, două kg lapte praf, 1 kg margarină, 4 cămăşi, 4 
perechi indispensabili flanelaţi, o servietă de piele, 4 kg zahăr, un trening complect şi 3 
| ulei combustibil” drept „ajutor în lupta împotriva regimului democrat-popular din 
R.P.R.” [idem]. 

Preotul loan Constantinescu şi baciul Nicolae Sorescu îi ajută, de asemenea, 
cu „diferite alimente”... Din „surplusul” lor, Toma Arnăuţoiu trimite, prin fratele său şi 
Constantin Jubleanu, Marinicăi Chirca, pentru părinţi, un cadou în ajunul Anului Nou 

1958, care, din păcate, avea să fie şi ultimul an de libertate al «Partizanilor libertăţii» 
din Munţii Făgăraş... 

Părinţii Arnăuţoilor vor primi cadou de la fiii lor: „o servietă de piele, un portfeu, 
un borcan cu miere, o cămaşă şi o pereche de izmene”. [idem]. 

1958, ianuarie 8— La grajdul din Dobrana-Poenărei, baciul Nicolae 
Sorescu le aduce, de la lon Grigore Lepărău din Domneşti, „două pile pentru radio, 1 
kg zahăr, şuncă, pâine, un cozonac şi 3 litri vin”, ca să aibă cu ce sărbători intrarea în 
Noul An !... Ultimul lor an de rezistenţă în munţi !... 

Grigore Poenăreanu, cu care se întâlnesc de 5-6 ori, le repară aparatul de 
radio la Curtea de Argeş, îi dă lui Constantin Jubleanu o pereche de bocanci şi un 
pachet de lapte praf; le împrumută cărţi de literatură. El primeşte, în schimb, un 
borcănel cu miere. Între Toma Arnăuţoiu şi Grigore Poenăreanu sunt relaţii dintre cele 
mai amicale, ca între doi foşti colegi de şcoală. Discută, în special, despre politică... 
Poenăreanu pare optimist; crede în iminenta schimbare a regimului, spre deosebire de 
Toma Arnăuţoiu care e sceptic: „L-am întrebat dacă nu apare ceva amnistie, întrucât 
întrevedeam cu greu schimbarea regimului”. [Dosar 1238, vol. 43; cf. L-572]. 

Din ce raţiuni, nu se ştie — observa, în cursul interogatoriului, Toma Arnăuţoiu 
— „el mi-a descris în culori foarte urâte Securitatea statului şi mi-a spus că în închisori 
se duce o viaţă foarte grea”... Să se fi temut susținătorul lor fidel de o asemenea 
sumbră perspectivă: i-a fost, oare, descrisă viaţa din detenţie de vreun om al 
Securităţii, în încercarea acestuia de a-l racola ?! 

E dificil de argumentat cu documente din arhiva temutei instituţii de reprimare 
a adversarilor politici ai regimului totalitar... Grigore Poenăreanu le spune că a avut, în 
ultimul timp, probleme, poate un soi de avertizare că tot ce a fost până acum între ei 
nu va mai putea fi: într-o scorbură din zăvoi, s-au găsit nişte arme pe care văcarul 
casei lui le-a adus acasă, dar el a refuzat să le primească... Un butoi cu ţuică al său, 
care fusese ascuns dincolo de râu, la un om de încredere, a fost găsit de Militie... Se 
temea ?!... Devenise prea vulnerabil ca să mai poată fi sincer cu partizanii ?!... Le 
recomandă, totuşi, nu se ştie de ce, să ia legătura cu Paul Gheorghe, pe care el îl 
informase despre existenţa unor legături ale lui cu partizanii... 

lanuarie 9 — Preotul Nicolae Andreescu le aduce, în grajdul său de la 
râu, veşti îngrijorătoare: membrii Grupării de partizani Şerban-Voican din Câmpulung- 
Muscel şi Capul Piscului fuseseră arestaţi. Cu această deosebit de activă grupare de 
rezistenţă anticomunistă din Muscel, ei, «Partizanii libertăţii», nu avuseseră relaţii de 
nici un fel. Aşa că nu se temeau că vor fi deconspiraţi ! 

Dar preotul Nicolae Andreescu — pe care îl considerau „şeful legăturilor 
noastre”— [Dosar 1238, vol. 43; cf. L-556] îi avertizează să fie „mai prevăzători”, întrucât 
„Securitatea a început să întreprindă acţiuni de urmărire împotriva lor”, totuşi, îndemnul 

de a rezista nu a lipsit din cuvântul său, ca, de altfel, şi convingerea că „regimul 
comunist se va schimba”. [Dosar 1238, vol. 43; cf. L-572]. 

În aceeaşi lună, se revăd cu Gheorghe Tomeci şi soţia acestuia, la Galeș. 
Află, spre surprinderea lor, că un frate bucureştean al soţiei ar fi întâlnit, în tramvai, pe 
colonelul Gheorghe Arsenescu. Iluzii !... Palpabil este, însă, darul primit de la acelaşi 
Nicolae lonescu din Bucureşti: „un voltmetru, 3 kg zahăr, 2 kg ulei comestibil şi nişte 
portocale”, prin familia Tomeci, dar şi „sprijinul” consistent al familiei Tomeci: „nişte 


caş, ziare, ţigări, chibrituri, o pereche de pantaloni albi şi un bidon plin cu gaz”. [Dosar 
1238, vol. 44; cf. L-573]. 


Februarie, început de lună — O nouă întâlnire „cu 
Constantinescu lon şi Justina Constantinescu”. A câta, oare ?... 
Martie 6 — Petre Arnăuţoiu şi Constantin Jubleanu merg la Grigore 


Poenăreanu. Aduc, de la el, în bordei, „alimente, ţigări, chibrituri”... 

Martie 8 — Toma Arnăuţoiu, care fusese la Plătica, revine la bordeiul din 
Râpile cu Brazi... la legătura cu Grigore Poenăreanu şi, prin Sorescu Nicolae, cu care 
stabilise o „căsuţă poştală” la grajdul din Sângeret, reia relaţiile cu Constantinescu lon 
şi Grigore lon Lepărău. Preotul Constantinescu le dă un sac de mălai şi alte alimente, 
dar şi o veste care le va hotărî, fără să-şi dea seama, soarta lor şi nu numai a lor: 
„Preotul Andreescu Nicolae este plecat în regiunea laşi, într-o campanie”... [Dosar 1238, 
vol. 43; cf. L-574]. Filofteia Băşoiu cumpără, cu banii daţi de ei, 25 kg făină, dar le şi 
dăruieşte: „zahăr, caşcaval, chibrituri, săpun”. Nicolae Sorescu le aduce „alimente” de 
la acelaşi Grigore lon Lepărău. îi ajută, cu câteva duble de porumb, Grigore 
Poenăreanu. 

Petre Arnăuţoiu şi Constantin Jubleanu încercă să-l întâlnească pe Grigore 
lon Podea în Domneşti, dar nu-l găsesc. Prin Grigore Poenăreanu, îi scriu o carte 
poştală, propunându-i o întâlnire pe 20 martie, însă Poenăreanu o arde. De ce, oare ?! 

1959, aprilie, seara — La grădina lui din Musceluri-Domneşti, se 
întâlnesc cu Grigore lon Podea, care le dă „ţigări, mălai, o sticlă de lapte”. Îi cer pistolul 
Deimler Puch, în schimbul altuia. Promite să-l lase într-o grămadă de ogrinji, pe care 
le-o arată. Peste o săptămână, merg şi îl caută în zadar. Nu-l găsesc. O găsesc, însă, 
pe mama lui Podea care se oferă să-l aducă ea altă dată... Se duc la Galeş, la familia 
Tomeci, de la care primesc un miel; doar se apropia Paştele !, „mălai, caş şi alte 
mărunţişuri”, dar şi daruri de la acelaşi Nicolae lonescu din Bucureşti: „un ghid 
automobilistic, 19 baterii de lanternă, o pilă, nişte zahăr, o pereche de bocanci”. Îşi 
manifestă dorinţa de a discuta cu atât de generosul sprijinitor al partizanilor. 
Perfectează o întrevedere spre vară. Va fi, însă, prea târziu... 

Nesiguranţa începe să pătrundă ca un blestem, în sufletele lor. Deşi nu se pot 
plânge că sunt părăsiţi de susţinători, simt că unele reproşuri ale acestora sunt 
întemeiate, că n-au fost, întotdeauna, prevăzători, că, prin însăşi prezenţa lor, în 

imediata apropiere a caselor în care ei trăiesc, le pun cu certitudine libertatea familiilor 
lor în pericol. 

Încearcă o evadare din acest spaţiu al Râpilor cu Brazi în care s-au ascuns 
aproape şase ani cu puţine întreruperi... Mult, mult prea mult pentru efortul material şi 
pentru continua tensiune în care au trăit unele familii din zonă care i-au ajutat să 
supravieţuiască. De aceea, se gândesc să-şi caute un nou loc de ascunzătoare. 
Toma Arnăuţoiu, Petre Arnăuţoiu şi Constantin Jubleanu se furişează, sub mantia 
nopţii, spre dealul dintre satele Bădeşti şi Vlădești, ca să aleagă un loc potrivit pentru 
construirea unui alt bordei. Nu găsesc, însă, un spaţiu care să le inspire siguranţă... 

Continuă legăturile cu cei mai apropiaţi sufleteşte lor. Petre Arnăuţoiu merge 
la Corbi, să-şi vadă copiii, se întâlneşte cu Mica lon şi soţia acestuia, Elena. E însoţit 
de Constantin Jubleanu... Aduc, de acolo, o pereche de bocanci, 4 sticle de lampă, 
chibrituri, dar, mai ales, imaginea unor copii care nu şi-au putut îmbrăţişa tatăl, fiindcă 
el se temea să nu fie „trădat” de propriile lui odrasle, care n-ar fi putut să ascundă prea 
marea bucurie că şi-au revăzut tatăl şi, probabil, ar fi strigat-o în gura mare altora care, 
poate, îl urau de moarte... 

Învățătorul din Nucşoara, Alexandru Moldoveanu, le aduce un bilet şi 100 de 
lei de la lancu Arnăuţoiu. Clipe de emotie care le apasă greu existenţa incertă de 
oameni urmăriţi asiduu de Securitate... 

O sumbră premoniţie ?!... Pentru prima oară de când se despart de Maria 
Plop, se tem că nu o vor mai găsi la întoarcere... Toma Arnăuţoiu se destăinuie în 
anchetă: „La sfârşitul lunei aprilie 1958, am lăsat pe Plop Maria şi pe fiica ei în bordei, 
iar eu, Arnăuţoiu Petre şi Jubleanu Constantin am plecat la Poenile Vâlsanului să 
vânăm cerbi. 

La plecare, i-am spus teroristei Plop Maria că în caz că va fi arestată să nu 
deschidă foc, să ne lase un semn cu nişte pietre albe jos în pârâu ca să ştim şi noi 
acest lucru. 

Am stat pe munte 10 zile, am vânat un cerb pe care l-a împuşcat Jubleanu 
Constantin în punctul Poeni şi ne-am reîntors la bordei.”... 

La înapoiere, în Nucşoara, la lereuţ, învățătorul Alexandru Moldoveanu îi 
informează că Marinica Chirca şi Ana Simion „umblă cu organele de stat să ne 
aresteze prin Transilvania” [Dosar 1238, vol. 44; cf. L-576]. 

Se întreabă, evident, îngrijoraţi: „Le vor deconspira, oare, locul unde se 
ascund ?!”... 

Unica soluţie de salvare din acest cerc al incertitudinii care se strânge uimitor 
de repede în jurul lor, zi de zi, ceas de ceas, ar fi plecarea în străinătate... 

Alexandru Moldoveanu le prezintă o variantă dintre cele mai optimiste. Tatăl 
lui Gheorghe Paul, fostul moşier Paul Pavel din Câmpulung-Muscel, licenţiat în drept, 
intenţionează să plece în Italia, la fiica sa, Ivona, şi, apoi, la Paris, unde urma să 

contacteze pe o rudă a învățătorului, Traian Udrea, „care să ne trimită un avion să ne 
scoată afară din ţară, pentru că noi sântem în pericol să fim arestaţi”... 

Paul Pavel era atât de sigur că demersul său va fi salvator pentru partizani, 
încât s-a stabilit chiar şi locul: Plătica, de unde partizanii urmau să plece cu un 
elicopter în străinătate. Un vis prea frumos ca să poată deveni realitate !... Teama de a 
nu fi descoperiţi este, însă, dominantă... De aceea, cer învățătorului Alexandru 
Moldoveanu „nişte smoală şi o daltă pentru a camufla uşa bordeiului” de la Râpile cu 
Brazi. Ajutoarele materiale continuă să sosească. Grigore lon Lepărău le trimite, prin 
baciul Nicolae Sorescu, „o oală cu untură, caşcaval, şuncă, ţigări, chibrituri, 
promiţându-le şi unele obiecte de îmbrăcăminte şi o baterie de radio. 

Decurg, în acelaşi ritm, întâlnirile cu Sorescu Nicolae şi Poenăreanu Grigore, 
susţinătorii lor, dar fondul discuţiilor se schimbă. „Aceştia ne spun — declară Toma 
Arnăuţoiu — că preotul Constantinescu lon ar fi afirmat că, în caz că noi vom fi arestaţi, 
să nu ne dăm vii, ci să ne omorâm !...”. E o sugestie atribuită preotului, dar gândită, 
cu siguranţă, de Grigore Poenăreanu, pentru că acesta ştia sigur ce îi aşteaptă, 
fixându-le următoarea întâlnire, la „indicatia? Securităţii, în ziua de 19 mai 1958... 
Întâlnirea fatală pentru destinul partizanilor şi al susținătorilor lor !... 

Preotul loan Constantinescu îi informează că „Marinica Chirca ar fi otrăvit pe 
Ana Simion, după care, s-a otrăvit şi ea, întrucât s-a gândit că mai bine ar fi să moară 
două persoane decât să pierim cu toţii...” [Dosar 1238, vol. 43; cf. L-577]. 

Era un zvon lansat de către cele două surori dispărute de acasă, de teamă 
că, după prinderea partizanilor, vor fi arestate, întrucât anchetele Securităţii dovedeau 
implicarea lor totală în susţinerea Rezistenței... 

Marinica Chirca şi Ana Simion vor reuşi să stea ascunse până în anul 1963, 
când vor fi arestate şi condamnate la ani grei de detenţie... [Idem]. 


Diabolicul scenariu 

al arestării partizanilor 

oma Arnăuţoiu rememorează, în cursul anchetei, incredibila scenă 

regizată de Securitate, cu ajutorul unui prieten „trădător”: „În seara zilei 

de 19 mai 1958, am avut întâlnire cu Sorescu Nicolae şi Poinăreanu. 

Am trecut pe la târla lui Sorescu Nicolae, unde Arnăuţoiu Petre a rămas, iar eu am 
mers la domiciliul lui Poinăreanu, unde l-am întâlnit şi care mi-a dat o şapcă nouă, 
nişte hârtii de care a spus că sunt hărţi şi nişte D.T.T. M-a întrebat cu cine sânt şi i-am 
răspuns că sânt cu Arnăuţțoiu Petre, care mă aşteaptă împreună cu Sorescu Nicolae la 
târla acestuia. La plecare, Poinăreanu a luat cu el şi nişte ţuică, circa 1⁄4 din care 
Poinăreanu ne-a servit cu câte un păhărel de ţuică. După circa 20!, Sorescu Nicolae a 
căzut pe spate şi a adormit. Am plecat şi l-am condus pe Poinăreanu până la domiciliu. 
M-am reîntors şi am găsit pe Sorescu Nicolae şi pe Arnăuţoiu Petre dormind, aceasta 

se întâmpla pe la orele 01. Dimineaţa, am fost arestaţi de către organele securităţii de 
stat”. [Dosar 1238, vol. 43; cf. L-629). 

În Procesul verbal de interogatoriu din 9 februarie 1959, Toma Arnăuţoiu 
detaliază scena căderii lor în capcana întinsă de Securitate cu sprijinul unui „devotat 
coleg şi prieten” al său, pe care refuză, parcă, să-l numească pe numele de botez — 
semn al unui dispreţ profund faţă de un trădător al cauzei pe care însuşi Grigore 
Poenăreanu o susţinuse, aparent, cu ardoare, timp îndelungat... 

„M-am dus şi am condus pe Poinăreanu până aproape de casă, fiind ora 24, 
m-am întors la Arnăuţoiu Petre pe care l-am găsit dormind, aproape înţepenit. Am tras 
de el şi l-am zgălţâit, fără să-mi dau seama ce are, şi văzând că nu se poate scula, am 
căzut şi eu alături de el. Aceasta s-a întâmplat pe la ora 1. Îmi mai aduc aminte că la 
ziuă au apărut mai multe siluete, eu fiind ridicat în picioare, striga ceva, am rupt-o la 
fugă şi am auzit împuşcături — rafale de pistol automat. Nu ştiu ce s-a mai întâmplat că 
m-am trezit la arestul Securităţii din Piteşti. Acest lucru l-am aflat de la un ofițer de 
Securitate...” [Dosar 1238, vol. 43; cf. L-633]. 

În declaraţia sa din cursul interogatoriului din 2 februarie 1959, Petre 
Arnăuţoiu completează menţiunile fratelui său, amintind că Grigore Poenăreanu fusese 
la Bucureşti, dar nu luase legătura cu preotul Andreescu Nicolae, „pentru că a aflat de 
la alte persoane că era realizată (regizată ?!) internarea acestuia în spital”. 

În acea noapte, a asistat la arestarea lui Toma Arnăuţoiu, reuşind, pentru 
moment, să fugă. Motivează de ce Toma Arnăuţoiu nu a folosit armamentul: pentru că 
era departe de el ! (avea asupra sa un pistolet Walter cal. 9 mm şi un automat 
Smeyer), iar el, un pistolet Parabelum cal. 9 mm... 

„După arestarea lui Toma Arnăuţoiu, eu m-am retras în direcţia nord, spre 
comuna Corbi. După ce am parcurs circa 1 km, staționând în marginea Râului 
Doamnei, am fost descoperit şi am trecut Râul Doamnei prin apă, fugind în direcţia est 
spre versantul Scondile. După ce am mers circa 600 m, ajungând într-un platou, la un 
moment dat, am fost somat cu focuri de pistol de către o persoană civilă care se găsea 
la o distanţă de circa 100 m în urma mea. La somaţia acestuia, eu am scos pistolul, şi 
pistolul fiind înarmat, am luat poziţie de tragere, în care timp persoana ce mă urmărea 
s-a ferit, nemaivăzând-o. Totuşi eu am tras în direcţia aceea, dar arma a avut rateu — 
propriu-zis, cartuşul nu a luat foc. Am eliminat cartuşul rateu, am înarmat din nou 
pistolul şi am tras în aceeaşi direcţie. Rezultatul a fost acelaşi, cartuşul neluând foc. 
Am eliminat şi pe acesta şi, înarmând din nou pistolul, am continuat să fug, schimbând 
direcţia către est. 

Am mai parcurs iarăşi vreo 400 m şi m-am ascuns într-un boschet, aşteptând 
ca organele ce mă urmăreau să treacă neluând în seamă acel loc. Însă fiind observată 
dispariţia mea într-un loc anume, locul acela fiind luat sub pază, am fost nevoit ca, la 

aducerea câinilor de urmărire să mă ridic din boschet şi astfel să fiu arestat. Precizez 
că de această dată nu am mai folosit pistolul. 

De aici, la cererea organelor de stat, am condus aceste organe la locul unde 
aveam bordeiul, pentru arestarea şi a celorlaţi doi — respectiv Jubleanu Constantin şi 
Plop Maria. La strigătul meu şi la somaţia organelor de stat, Plop Maria a ieşit din 
bordei împreună cu copilul şi coborând pe scară a fost arestată, când a ajuns jos. 

Privitor la comportarea lui Jubleanu Constantin, am fost de față când, la 
somaţiile făcute, în loc să se predea, a deschis foc de armă şi am văzut că a rănit o 
persoană din cadrele M.A.I. După aceea, nu cunosc ceea ce s-a mai întâmplat, 
deoarece am fost transportat la locul de detenţie”... [Dosar 1238, vol. 44; cf. L-637]. 

Sentința nr. 107 sintetiza, în maniera cunoscută, „operaţiunea de lichidare” a 
grupării de partizani din zona versanților sudici ai Munţilor Făgăraş: 

„Chiar şi cu ocazia operaţiunii de lichidare a bandei, care a avut loc în luna mai 
1958, deşi îşi dădeau seama că nu au nici o posibilitate de scăpare, au fost folosite 
armamente. Astfel Arnăuţoiu Petre, încercând să fugă din încercuire, a tras cu pistolul 
asupra organelor de securitate care îl urmăreau, dar arma de care se folosea având mai 
multe incidente de tragere nu a putut funcţiona. Teroristul Jubleanu Constantin surprins la 
bordeiul în care banda se adăpostea de mai mult timp (Situat în punctul «Râpele cu brazi»), 
nesupunându-se somaţiei de predare, a deschis foc de armă asupra organelor securităţii 
rănind grav pe lt. maj. Enache Aurică. În urma schimbului de focuri ce a avut loc teroristul 
Jubleanu Constantin a fost împuşcat mortal”. [Dosar 1220/59; cf. L-694-707]. 

Mult mai detaliat, planul de prindere a partizanilor este prezentat în «Sinteza 
acţiunii de depistare şi prindere a bandei Arnăuţoiu din regiunea Piteşti» [Dosar nr. 
10764/1959]. Potrivit acestei «Sinteze», „Deoarece la fiecare întâlnire, agentul 
«Marinache Gh.» ducea bandliţilor alimente şi ţuică pe care le consumau împreună la 
locul întâlnirii, s-a hotărât ca la întâlnirea fixată pentru data de 19/20 mai 1958, dată la 
care organele Securităţii statului trebuiau să acţioneze pentru capturarea bandei, 
agentul să le ducă 2 kg de ţuică şi o gustare. În imediata apropiere a casei agentului, 
la domiciliul unui om cinstit, a fost introdusă o echipă care trebuia să acţioneze 
conform planului, iar în comuna vecină, încă de cu noapte a intrat un camion camuflat 
cu cca. 30 ofițeri, cu armamentul necesar şi câini de urmărire... 

La casa unde a fost introdusă prima echipă de operaţii, a fost instalat şi un 
post de recepţionare a semnalelor pe care urma să le dea agentul la ora când trebuia 
acţionat. 

Cu două zile înainte de operaţie, ofiţerul care ţinea legătura cu agentul căra 
lemne cu un camion de la IRTA, şi, în felul acesta, el ţinea legătura cu agentul, 
instruindu-l asupra modului cum trebuie să acţioneze şi asupra felului cum trebuiau 
folosite aparatele ce i-au fost încredințate. Pentru orice eventualitate, agentul a fost 

instruit ca pe lângă folosirea aparatului, în geamul din stradă, să pună şi un consemn 
care să poată fi observat de ofiţerii noştri. 

Pentru a nu-i fi teamă agentul a fost asigurat că, în imediata lui apropiere, se 
găsesc organele noastre care vor acţiona prompt şi deci el să aibă toată încrederea că 
va fi apărat. La întâlnirea fixată de agent, au venit numai bandiții Toma şi Petre 
Arnăuţoiu, Plop Maria şi Jubleanu Constantin rămânând la bordei (ca măsură de 
precauţie, bandiții obişnuiau să plece câte doi, iar ceilalţi doi să rămână la bordei). 

Pentru a semnaliza prezenţa bandliţilor la stâna lui Sorescu, agentul a fost 
instruit ca, după un consum minimum de ţuică, să simuleze că e beat şi că i-a venit rău 
(fiind alcoolic, bandiții cunoşteau că nu rezistă mult la băutură). În această stare, el 
trebuia să ceară să fie dus acasă de bandiți — lucru care se mai întâmplase şi cu 
ocazia altor întâlniri. 

Planul s-a desfăşurat conform prevederilor, agentul s-a „îmbătat” după puțin 
timp, iar bandiții l-au dus acasă şi s-au înapoiat pentru a termina ţuica ce mai 
rămăsese. Agentul a dat consemnul de prezenţa bandiţilor la stână. Între timp, bandiții 
au băut în continuare iar „tuica fiind foarte tare”, şi-a făcut imediat efectul; banditul 
Toma Arnăuţoiu a adormit, iar Petre Arnăuţoiu şi Sorescu erau în stare de inconştiență 
aproape totală. 

Încercuirea stânei de organele care operau i-a trezit oarecum pe banditi. Ei au 
încercat să se apere, dar fără să reuşească, cu tot armamentul pe care-l aveau asupra 
lor. Bandlitul Petre Arnăuţoiu, care era puţin mai lucid, a reuşit totuşi, pentru moment, 
să iasă din încercuire şi să se ascundă în nişte boscheţi; el însă a fost prins imediat. 

Petre Arnăuţoiu a declarat locul unde se află bordeiul şi împreună cu grupul 
de operaţii s-a deplasat la cca. un km şi jumătate de locul acţiunii, în punctul numit 
«Răâpile Dracului», unde bandiții îşi construiseră un nou bordei. 

Întreaga zonă din jurul bordeiului a fost încercuită; după somaţii îndelungate, 
Maria Plop s-a predat, coborându-se din bordei împreună cu copilul ei în etate de doi 
ani. 

Banditul Jubleanu C-tin a refuzat să se predea şi a deschis foc asupra 
organelor noastre”... [Dosar 1238, vol. 43; cf. L-630-631]. 

Varianta din «Sinteză» relevă implicarea agentului Securităţii, Marinache Gh., 
despre racolarea căruia se va relata în consemnarea versiunii cu circulaţie zonală, 
mult mai credibilă, totuşi, fiindcă a fost „culeasă” de la martori oculari, participanţi la 
atacul bordeiului de la Râpile cu Brazi din Poenărei. Versiunea reprodusă din 
«Mărturia» studentului Cornel Drăgoi, fiul preotului din Nucşoara, constituie, prin 
excelenţă, o mărturie intrată în conştiinţa localnicilor asupra ultimelor clipe de libertate 
ale membrilor grupării de partizani: „Versiunea cea mai plauzibilă este că a fost, mai 
jos, la Corbşori, un boieraş, Vică Poinăreanu, care a avut un băiat, Grigoriţă, şi băiatul 
ăsta i-a ajutat mult pe băieţii noştri. Dar în momentul când Securitatea a fost sigură că 

Grigoriţă ştie ceva de ei şi că i-a ajutat, a făcut presiuni asupra lui şi se pare că a 
cedat, până la urmă. Nu s-a supărat nimeni pe el, deşi se pare că el le-ar fi dat băutura 
aia cu narcotice ca să-i prindă. Ş-atunci, a fost uşor să-i înconjoare acolo, la stână. Cu 
Toma s-au luptat, Petrică a reuşit să fugă, dar, turmentat, când a trecut prin Râul 
Doamnei, şi-a udat pistolul. L-au prins cu câinii. Nici n-a putut să tragă. Că era simplu: 
dacă mergea pistolul, împuşca câinele şi gata. 

Tomiţă se pare că a fost rănit în luptă şi, până să-l prindă pe Petrică, l-au dus 
la stâncă şi el a strigat la Tică Jubleanu şi la Maria că gata, i-a prins. Maria cu fata a 
coborât, dar Tică a rămas şi a tras în ăştia de afară. El a vrut mai întâi pe Petrică să-l 
împuşte, cred. El n-a ştiut ce s-a întâmplat, cum au căzut ei. Ce-a zis — ăştia s-au 
predat şi mă ia viu şi pă mine. Şi acest ţăran cred că i-a bătut puţin pe toţi la fund; ca 
să nu bage pe nimeni şi ca să nu aibă necazuri, şi-a păstrat pentru el ultimul cartuş... 

Ş-ăştia, securiştii, s-au pupat, unu' s-a legat cu frânghie şi i-a dat drumul de 
sus, că Tică tăiase scara de frânghie. şi înainte să se dea pe frânghie în jos s-au 
pupat, hai coboară, eşti erou. Intră peste ăla în grotă şi-l găseşte mort acolo. Însă 
nenorocirea... Au găsit şi caietul. Da !... Păi, de exemplu, s-au întâlnit cu un băiat în 
munte şi ăla n-avea ce să le dea. O ţigară ai ?... Avea şase țigări într-un pachet... 
Şase ani i-au dat...”. [M-166] 

Implicat el însuşi efectiv în Mişcarea de rezistenţă armată anticomunistă din 
Munţii Făgăraş, Alexandru V. Marinescu va evoca, în eseul său memorialistic «Cronica 
rezistenţei eroice anticomuniste a grupului de partizani din Munţii Făgăraş» 
ultimele clipe ale eroului din bordeiul de la Râpile cu Brazi, precum şi reprimarea 
sălbatică a adepților acesteia de către Securitate: „Asediat până în noaptea următoare, 
văzând că ieşirea este imposibilă, îşi curmă, cu ultimul glonţ, firul vieţii, mergând acolo, 
în ceruri, în locul destinat eroilor, alături de mama şi de tatăl său. 

„..ŞI, astfel, se termină o istorie trăită de sute de oameni, o pagină neştearsă 
din Rezistenţa armată anticomunistă din România. 

În noaptea următoare, jeepurile Securităţii aleargă în toată zona, la: Domnești, 
Stăneşti, Corbşori, Poenărei, Nucşoara, Galeş, Brătieni, Brădet şi nu numai... 

Familii întregi sunt arestate, iar unde mai rămân vreunii şi aceştia îşi blestemă 
soarta... Sunt scoşi din casele lor, batjocoriţi, ameninţaţi cu moartea, pământurile şi 
bunurile le-au fost confiscate, fără posibilităţi de existenţă, aruncaţi într-o viaţă 
nemiloasă. 

Singurul obiectiv urmărit de Securitate în acest timp era distrugerea fizică şi 
morală a tuturor celor implicați. 

Maeştrii şi realizatorii acestei crunte reprimări a mişcării de rezistenţă 
anticomunistă acționau fără scrupule... Numai astfel se poate explica barbaria acestor 
torționari lipsiţi de orice urmă de sentimente umane”... 

Jurnalul partizanului 


care nu s-a predat viu !... 
urnalul lui Constantin Jubleanu reprezintă, potrivit comentatorului 


volumului documentar consacrat «Luptătorilor din munţi...», o „poveste a 
durerii”, în care viaţa de partizan este înfăţişată în întreaga ei dimensiune, 
ca o continuă goană după libertate... 

«Jurnalul» prezintă, mai ales, un caracter documentar, prin detalierea unor 
aspecte privind asigurarea dificilă a condiţiilor de viaţă dictate de permanenta 
nesiguranţă a zilei de mâine... 

SPECTRUL FOAMEI era — înainte de perioada Poenăreilor — 
mereu prezent... În 31 ianuarie 1951, scrie Constantin Jubleanu amintindu-și „cum îşi 
alinau foamea cruntă”: „am măsurat mălaiul pe zile şi am găsit doi pumni de mălai pe 
zi; ce să te faci cu doi pumni de mălai şi am început să amestecăm cu coajă de fag, 
puneam trei părți coajă şi una mălai şi am mâncat până la 20 februarie. Nu mai 
puteam deloc şi am zis să mergem în sat că nu mai e chip, era aşa de amară şi te 
zgâria prin stomac şi mai ales când ieşeam afară era de rău”. [Dosar 1238, vol. 48; cf. L- 
642]. 

ADĂPOSTUL — Construirea unui adăpost, deşi temporar, implica, 
totuşi, eforturi considerabile: „Am făcut șiță şi lemne pentru construcţia barăcii. Am 
cărat şiţa la locul unde am făcut baraca şi lemnele şi ne-am apucat de săpat şi până 
seara, le-am săpat dar cu mare greutate, că era pietros lângă râu şi erau nişte 
bolovani de abia izbuteam şi abia îi puteam scoate afară toţi; şi am acoperit-o şi am 
făcut paturile c-o făcusem rotundă, cu focul la mijloc şi de jur împrejurul vetrei aveam 
fiecare patul lui”. [Dosar 1238, vol. 48; cf. L-649]. 

Adăpostul de tip „finlandez”, de formă hexagonală, avea o deschidere sus, 
pentru evacuarea fumului, şi o vatră centrală, în jurul căreia erau dispuse paturile... 

DUREREA — Tânărului „cronicar”, pentru care viaţa a fost, parcă, o 
durere nesfârşită, de când şi-a văzut mama secerată de gloanţele „ţiganilor” — cum îi 
numeşte el pe securişti; pe tatăl său, plângându-şi soţia al cărei trup l-a acoperit doar 
cu pietre, pentru că securiştii se grăbeau şi nu l-au lăsat să-i sape un mormânt 
creştineşte, pentru ca, apoi, să fie legat şi dus spre închisorile unde ştia că va fi chinuit 
ca să mărturisească totul; care şi-a văzut fraţii săi de suferinţă ucigându-se între ei, 
pentru Constantin Jubleanu — bucuriile vieţii erau străfulgerări de lumină în continua 
noapte a suferinţei... Pentru el, doar splendoarea unei dimineţi de primăvară îi mai 
însenina clipele de îngrijorare: „În dimineaţa aceia, cântau păsările aşa de frumos şi 
ghioceii scoteau şi capul din zăpadă, de parcă eram pe altă lume”, probabil, în lumea 
copilăriei de care se despărţise atât de timpuriu şi din care dispăruseră pentru veşnicie 
părinţii săi atât de dragi !... 

Din păcate, însă, «Jurnalul» lui Tică Jubleanu, descoperit de Securitate, va 
constitui un document probatoriu pentru temuta instituţie a statului comunist vizând 
modalităţile concrete şi gradul de implicare a celor care au susţinut material şi moral 
Rezistenţa armată anticomunistă de pe versanţii sudici ai Munţilor Făgăraş. 

«Jurnalul» lui Tică Jubleanu este, în esenţă, o semnificativă mărturie a dorului 
necurmat de libertate nutrit de un tânăr erou, ţăran din Nucşoara !... 


Moartea unui om 
în anchetele Securităţii 
nterogat, la 25 iunie 1958, la Securitatea din Piteşti de către lt. maj. 
Bădicuţ Tănase, anchetator penal de Securitate, Şuşală Nicolae — născut 
la 23 octombrie 1908, în Domnești, va trebui să răspundă la întrebarea sa 
dură: „Ce fapte ai comis împotriva securităţii Republicii Populare România ?...”. 

Învinuitul declară că „a luat cunoştinţă despre existenţa bandei teroriste 
Arnăuţoiu, de la Grigore lon Lepărău, despre legăturile ei cu anumite persoane”. 

Se disculpă: „Nu am ajutat-o cu vreo contribuţie a mea personală”, dar 
recunoaşte că „prin ianuarie sau februarie 1957, am fost trimis de Grigore lon zis 
Lepărău la Bucureşti şi am adus un aparat de radio portabil, pentru fază şi baterie, 
aparat care a fost dat de Grigore lon bandei prin Constantinescu lon din com. Corbi 
care este tot o legătură a bandei respective”. [Dosar 1238, vol. 36; cf. L-587]. 

Nicolae Şuşală reia întreaga poveste, adăugând ceea ce era esenţial că nu a 
discutat nici cu Mişu Abramovici, nici cu electricianul adus de evreu ca să probeze 
funcţionarea radioului, despre adevărata sa destinaţie... 

La un alt interogatoriu, din 16 februarie 1959, recunoaşte, în sfârşit, cum 
aflase de la Grigore lon Lepărău că aparatul fusese dat, prin preotul loan 
Constantinescu din Poenărei, „bandei teroriste Arnăuţoiu”, dar susţine că nu a 
cunoscut personal pe nimeni din „bandă”... 

Respinge acuzaţia că ar fi fost legionar, dar nu neagă că, în atelierul său de 
pălărier din Domneşti, veneau, uneori, seara, legionari ca: Vasile Lascu, Şuşală 
Gheorghe, lon llie, Petre Bărboi şi Badea Gheorghe” cu care discuta, „remarcând” 
dintre aceştia pe „Lascu Vasile care se manifesta duşmănos împotriva regimului 
democrat-popular din R.P.R.” [Dosar 1238, vol. 36; cf. L-589-590]. 

Din păcate, Nicolae Şuşală, nemaiputând rezista anchetelor bestiale de la 
Securitatea din Piteşti, moare în noaptea de 16/17 februarie 1959. 

„La data de 16 februarie 1959, Nicolae Şuşală fusese anchetat, deşi, potrivit 
actului de constatare a decesului semnat de dr. Maftei |. Vasile de la Policlinica de 
adulţi Piteşti, începuse „să aibă temperatură mare, pentru care medicii penitenciarului 
i-au făcut tratament”. [Dosar 1238, vol. 29; cf. L-592]. 

În «Ordonanţa privind încetarea procesului penal din 22 februarie 1959», 
locotenentul major Codreanu Toma, anchetator penal de Securitate din M.A.I. — U.M. 
0336 Piteşti, consemna că „împotriva numitului Şuşală Nicolae, s-a pornit procesul 
penal la data de 1 martie 1958 şi a fost arestat la data de 24 iunie 1958, fiind învinuit 
de infracţiunea de favorizare la acte de teroare. Drept temei pentru arestarea lui au 
servit declaraţiile teroriştilor Arnăuţoiu Toma şi Arnăuţoiu Petre arestaţi la data de 20 
mai 1958”. [Dosar 1238, vol. 36; cf. L-591]. De asemenea, anchetatorul menţiona că „În 
desfăşurarea anchetei penale, Şuşală Nicolae îşi recunoaşte faptele de care este 
învinuit. În noaptea de 16/17 februarie 1959, învinuitul Şuşală Nicolae, având un 
colaps cardiac, a decedat” .[ldem]. În consecinţă, se dispunea „încetarea procesului 
penal în cauza privitoare pe Şuşală Nicolae din dosarul de anchetă penală nr. 
181/1958”. 

Cauza exactă a morţii nu va fi niciodată, cu adevărat, cunoscută. Teroarea, 
tensiunea tot mai mare a anchetelor repetate în care torţionarii smulgeau declaraţii ce 
confirmau învinuiri deseori imaginate de ei, sfârşeau, uneori, printr-un asemenea 
deznodământ tragic. 

Moartea unui om acuzat de sentimente antitotalitariste însemna, pentru 
Securitate, dispariţia unui „duşman al regimului democrat-popular din R.P.R... 

Nicolae Şuşală a fost, cu siguranţă, unul dintre aceştia !... Încă un erou 
adevărat căzut în lupta pentru libertate a poporului român !... 


Racolarea 

agenţilor Securităţii 

laborată de „Serviciul Învăţământ” al Securităţii, «Sinteza acţiunii de 

depistare şi prindere a bandei Arnăuţoiu din regiunea Piteşti» [Dosar 

10764/ 1959, cf. L-594-628] constituie o dovadă a machiavelismului 

„lucrătorilor” acestei instituţii de teroare a statului totalitar comunist. După o succintă 

expunere referitoare la: data înfiinţării „Bandei Arsenescu-Arnăuţoiu” [1949], în 

contextul „lichidării unei organizaţii contrarevoluţionare teroriste de pe Muntele Roşu”, 

despre „şeful bandei”, Arsenescu Gheorghe, despre retragerea acestuia, „în urma unor 

divergențe cu fraţii Arnăuţoiu”, precum şi despre direcționarea acţiunilor „îndreptate 

împotriva instituţiilor socialiste, a activiştilor de partid, a organizaţiilor de stat şi a 

cetăţenilor paşnici, comiţând jafuri şi crime”, «Sinteza» sintetiza exagerând, evident, 

numărul acestora: „Până la sfârşitul anului 1952, banda a avut la activul ei un număr 
de peste 70 de jafuri şi 15 crime”. [Dosar 10764/ 1959, cf. L-595]. 

Sentința nr. 107, deseori incriminată de tendinţa de amplificare a acţiunilor 
contrarevoluţionare ale partizanilor reduce considerabil numărul persoanelor ucise de 
către aceştia: „Membrii acestei bande au săvârşit de-a lungul unui lung şir de ani, din 
primăvara anului 1949 când s-au constituit în bandă până în mai 1958 când au fost lichidate 
ultimele rămăşiţe un mare număr de acte teroriste, cărora le-au căzut victime lucrători din 

organele securităţii, membri de partid şi cetăţeni. Membrii bandei au ucis 9 persoane şi au 
rănit altele.” [Dosar 1220/59; cf. L-694-707]. 

În continuarea «Sintezei», se menţionau componenţii „bandei”: 

„1-Toma Arnăuţoiu, născut în anul 1921, în comuna Nucşoara, raionul Curtea 
de Argeş, fost ofiţer în armata burgheză, fiu de chiabur, fost membru PNȚ şi secretar 
al organizaţiei ţărăneşti comunale de tineret; 

2-Petre Arnăuţoiu, născut în anul 1926, în comuna Nucşoara, raionul Curtea 
de Argeş, chiabur, fost membru PNȚ. Sus-numitul s-a căsătorit cu Victoria Arnăuţoiu, 
născută Năstase, din comuna Corbi, fost condamnată pentru sprijinirea bandei, în 
prezent, liberă, la domiciliu; 

3-Maria Plop, născută în anul 1927, în comuna Prisecani, raionul şi regiunea 
laşi, fost femeie de serviciu la familia bandiţilor Arnăuţoiu; 

4-Marinescu loan, născut în anul 1927, în comuna Nucşoara, fost student la 
Facultatea de Medicină din Cluj, necăsătorit. Tatăl, mama şi fratele lui au fost 
condamnaţi pentru sprijinirea bandei. Mama şi fratele său sunt în prezent liberi la 
domiciliu; 

5-Jubleanu Constantin, născut în anul 1931, în comuna Nucşoara, fără 
profesie, fiu de ţăran sărac, necăsătorit. Tatăl şi mama acestuia au fost membri ai 
bandei”. 

Se menţionează că, după „jaful de mari proporţii comis în extremitatea de nord 
a zonei de activitate, la cabana Padina, banda intră în adâncă conspirativitate”. 

Şeful bandei, Toma Arnăuţoiu, prin intermediul principalelor sale legături, 
lansează în zonă versiunea că membrii bandei au pierit în iarna anului 1952, „sub o 
avalanşă de zăpadă în munţi”. [Dosar 10764/ 1959, cf. L-596]. 

„Versiunea aceasta, potrivit «Sintezei», urma să adoarmă vigilenţa organelor 
Securităţii care au retras batalioanele de trupe operative MAI care acționau în zona 
Munţilor Făgăraş”. 

Se aprecia că „strecurarea bandei în zona de acţiune a trupelor operative de 
Securitate”, facilitată de familiile preoţilor Andreescu Nicolae şi Constantinescu lon din 
Poenărei-Corbi, a fost „o metodă ingenioasă ce a determinat nedepistarea bandei”, 
care, având o susţinere materială asigurată, nu se mai semnala în zonele anterioare, 
unde acţionase pentru procurarea hranei. 

Recrutarea de informatori din rândul unor persoane suspectate de legături cu 
partizanii a constituit un eşec recunoscut de către Securitate. 

Totuşi, în anul 1954, agentul „Stan Marin” a remarcat deplasările suspecte ale 
Marinicăi Chirca spre Domnești; arestată, ea a respins, în anchete, orice legătură cu 
partizanii. 

Acelaşi agent, cu ochii pe Marinica Chirca, observă că aceasta se întâlneşte 
prea des cu preotul Nicolae Andreescu, suspectându-i pe amândoi de legături cu 
partizanii... 

Securitatea nu mai acţionează operativ, pentru că, în munţi, nu se mai 
înregistrau „nici un fel de evenimente”, iar versiunile privind ieşirea clandestină din 
ţară, sau dispariţia partizanilor sub o puternică avalanşă de zăpadă păreau credibile... 


T. O. — 

tehnică operativă 

cţiunea din vara anului 1956, implicând instalarea, în casele din Brădet 

ale Ecaterinei Marinescu, mama lui lon V. Marinescu, recent eliberată 

din închisoare, a unui post de T. O. (Tehnică Operativă) ascultat dintr-o 

cabană aflată în apropiere, nu dăduse rezultatele scontate, întrucât „suspecta 

blestema pe partizani, pentru că îi făcuseră atâta rău la bătrâneţe”, iar prezenţa 
„lucrătorilor de ascultare” în comună devenise de notorietate publică. 

De aceea, pentru a nu fi deconspirat, postul T.O. este desfiinţat. [Dosar 
10764/1959; cf. L-598]. 

Se procedează similar, în iarna anului 1956, instalându-se un post T.O. în 
casa părinţilor „bandiţilor' Toma şi Petre Arnăuţoiu, care fuseseră eliberaţi din 
detenţie... 

Casa Arnăuţoilor era ocupată parţial de Postul de Miliție Nucşoara; de aceea, 
lancu şi Laurenţia, care se stabiliseră temporar la o rudă din Capul Piscului, cereau 
insistent să li se cedeze partea de locuinţă neocupată din Nucşoara. 

Noul şef al Miliției din Nucşoara şi adjunctul său erau, în realitate, nu milițieni, 
ci ofiţeri de Securitate... 

Pentru a pune în aplicare planul T.O., Militia „acceptă” să se retragă în două 
camere (una de serviciu; cealaltă — dormitor, folosit, însă, drept cameră de ascultare). 

Securitatea instalează T.O. în întreaga clădire şi, pentru că lancu Arnăuţoiu 
insistă să revină în casa sa, Militia „generoasă” se oferă să îi primească... Ştiau ei de 
ce !... 

Numeroşi cetăţeni din comună vin cu ajutoare la fostul lor învăţător eliberat din 
puşcărie, fiindcă nu mai are nimic, şi, bineînţeles, discută cum au dus-o în detenţie şi 
ce mai ştiu despre fiii lor... 

„Ascultătorii” de la T.O.: trei ofiţeri de Securitate „marşrutizaţi” în schimburi 
care se efectuează noaptea sunt cu urechile ciulite la aparate, zi şi noapte, fără 
întrerupere... Când aerisesc camera de ascultare, „miliţienii” lasă deschise ferestrele 
circa o jumătate de oră, şi, pentru că ştiu că bătrânii Arnăuţoiu trag cu ochiul spre 
„dormitorul” lor, ofiţerul al treilea se ascunde în dulap, ca să nu fie văzut... Neştiind de 
existenţa celui de-al treilea „miliţian”, care era lipit de T.O., discutau mai liber, pentru 
că erau convinşi că nu mai are cine să-i audă... 

Bătrânul Arnăuţoiu tuna şi fulgera împotriva regimului, iar soţia sa îşi plângea 
fiii pe care îi credea morţi... 

Un singur semnal este perceput ca demn de luat în seamă: observaţia 
Laurenţiei Arnăuţoiu că „Securitatea a început să umble !...” Şi, într-adevăr, umbla... 
Cei de la T.O. se marşrutizau, pentru a fi la datorie... 

Dosarul Marinicăi Chirca redevine de actualitate, mai ales că sora ei, Ana 
Simion, terminase de executat o condamnare pentru „activitate în bandă”... 


„Mohor Mihail"— 
agentul care intră în acţiune 
ste introdus, în „combinaţia din zonă”, agentul „Mohor [Mohora] Mihail”, 
care va fi cunoscut, în satul Slatina, sub o altă identitate falsă: Vasile 
Linie [L-600], cu misiunea de a intra în anturajul intim al celor două surori 
suspectate de legături cu partizanii... 

În mai 1957, „obiectivul lancu Arnăuţoiu l-a chemat pe preotul Nicolae 
Andreescu să îi facă o sfeştanie în casă”... Mană crească pentru T.O. !... Ascultă cu 
atenţie şi îşi dau seama că preotul este în „foarte bune relaţii cu Arnăuţoii”, întrucât 
aminteşte chiar numele fiilor lor, Toma şi Petre, şi, ca şi când ar fi spus prea puţin, 
exclamă: „Dumnezeu să le dea sănătate, să-i păzească şi să le dea puterea de a 
rezista !” [Dosar 10764/ 1959, cf. L-600]. 

Aşadar, T.O. îşi dovedise eficienţa: preotul Nicolae Andreescu „nu era străin 
de existenţa bandiţilor” !... 

Agentul „Mohor Mihail” care, în opinia securiştilor, era „un element sincer şi 
capabil”, acceptă să intre în acest joc nefast, regizat de către Securitate. Interesat sau 
forţat, nu se spune !... 

Introducerea lui în zonă reprezintă, pentru regizorii atotputernicei instituţii a 
Securităţii, o problemă insignifiantă... 

Cel mai apropiat „loc de muncă” faţă de „obiectivul” Marina Chirca, în care 
încadrarea unui străin poate fi operată fără să fie suspectă pentru localnici, este 
magazia SMT-ului din Bahna Rusului. Postul de gestionar este ocupat ?... Nimic mai 
simplu: va deveni vacant, prin promovarea în altă funcţie a şefului actual !... Motivația 
solicitantului acestui post, străin de zonă ?!... Este perfect credibilă, întrucât omul este 
„bolnav de nervi şi medicii i-au recomandat o cură montană”... Omul este activ şi nu 
poate sta fără un serviciu care nu cere, însă, eforturi prea mari... 

La Direcţia SMT Argeş, vigilenţa revoluţionară este la ea acasă... Cererea 
agentului „Mohor Mihail” pare directorului dubioasă, mai ales, pentru o zonă în care au 
acţionat partizanii... Aşa că, precum proceda întotdeauna, anunţă Securitatea asupra 
cazului... 

Securitatea confirmă directorului că a efectuat, deja, verificări şi că, deşi 
individul pare suspect, ar trebui angajat tocmai pentru a fi sub observaţie... Dacă are 
ceva legături cu mişcarea ?... 

Viaţa decurge, în continuare, „normal”... Vasile Linie, alias „Mohor Mihail”, se 
integrează rapid în comunitatea sătească; oamenii vin, cumpără, schimbă o vorbă cu 
el... Nimic despre partizani, pentru a nu trezi bănuieli !... Marinica Chirca vine şi ea, 
într-o zi, după cumpărături. Omul — divorţat — îşi caută o femeie să-i gătească mâncare 
contra plată... S-a săturat să mănânce tot conserve... Cineva ar putea să îi ofere un 
asemenea serviciu, îi spune un cunoscut: Ana Simion... Sora Marinicăi Chirca !... E de 
acord, fiindcă stă aproape... La început, ia masa la ea împreună cu salariaţi de-ai săi, 
ca să nu creadă lumea că urmăreşte altceva...Cu timpul, relaţiile lui Vasile Linie cu 
cele două surori devin din ce în ce mai apropiate. Şeful magaziei SMT-ului dă 
Marinicăi Chirca pe datorie „câteva kilograme de ulei, zahăr şi alte alimente”. Marinica 
promite că le va plăti atunci când va veni fiul ei de la exploatarea forestieră... Vasile 
Linie e de acord... 

Marinica duce alimentele luate pe datorie părinţilor Arnăuţoilor !... Postul T.O. 
înregistrează discuţia ei cu „obiectivul” şi se convinge că ea îi informează despre tot ce 
se petrece în sat, inclusiv despre şeful magaziei de la Bahna, „om serios”, care ia 
masa la Ana Simion, dar pe care nu-l interesează nimic altceva în afară de mâncare... 
Arnăuţoii, precauţi, îi recomandă „să ia seama”... 

Simt ei, oare, mâna lungă a Securităţii care, acum, o mângâie pe Ana, spre a 


Vasile Linie alias „Mohor Mihai!” se mută, în cele din urmă, la Ana Simion... 
Femeia e tânără; el este divorţat. Vorbeşte lumea ? Nu îi pasă !... E, totuşi, bine c-o să 
creadă lumea cu totul altceva... Omul, însă, e cu ochii pe cele două surori. Uneori, 
lipsesc de acasă şi o zi şi-o noapte. Deşi nu-i cere, Ana se motivează: a fost la 
Domneşti cu Marinica după cumpărături... 

Postul T.O. de la Arnăuţoi e la... post! O vizită a celor două surori le 
confirmă din nou că munca lor n-a fost zadarnică... 

În timp ce Ana Simion discută separat cu lancu Arnăuţoiu într-o cameră, 
Marinica îi spune Laurenţiei, în bucătărie, că „băieţii sânt bine, sănătoşi, au de toate, 
că anul trecut, bordeiul în care au stat s-a prăbuşit din cauza ploilor, dar acum au altul 
mai bun”. 

Marinica îi cere să dea, prin ea, „ceva pentru băieţi, ca să ştie că e de la 
mama lor !'... Mama dă un pachet pentru „băieţi”, le binecuvântează pe Ana şi pe 
Marinica şi le spune să se ferească de milițieni. 

Postul T.O. se felicită !... Ştiu, acum, sigur că cele două surori au legături 
directe cu partizanii... N-au aflat, însă, locul unde se ascund. 

Agentul „Stan Vasile” 


intervine în „cazul Nucsoara” 

oate că Arnăuţoii vor destăinui fiicei lor din Câmpulung-Muscel, Elena, 

căsătorită cu profesorul lon Florea, locul unde se află fraţii ei... Ştiu că 

părinţii n-au mai văzut-o de mult; aşa că fata este dornică să vină la 

Nucşoara... Şi, atunci, agentul „Stan Vasile” din Câmpulung intră în acţiune... „Stan 

Vasile”, care avea o proprietate în Nucşoara, merge cu o ocazie acolo, sub pretext că 

vrea să-şi vândă din pământ. Discută cu diverşi inşi interesaţi de afacere, dar nu-l 

„ocoleşte” nici pe lancu Arnăuţoiu... Dacă îl cumpără el ?!... Arnăuţoii regretă că n-a 

luat-o şi pe fiica lor de care le era dor... Agentul o întâlneşte „întâmplător”, în oraş, pe 

Elena şi-i spune că părinţii ei vor s-o vadă. Femeia îi reproşează chiar că nu a luat-o şi 
pe ea, iar „Stan Vasile” îi promite s-o ia la Nucşoara, cu prima ocazie... 

Şi ocazia se „iveşte” curând... „Organele? pun, în secret, la dispoziţia 
agentului un camion venit de la Bucureşti să ridice materiale din Câmpulung-Muscel. 
Nu poate fi încărcat duminica... Aşa că, dacă dă bacşiş şoferului, poate merge la 
Nucşoara, să aducă nişte fân de pe pământul pe care vrea să-l vândă... O întreabă 
pe Elena Florea dacă vrea să meargă la părinţi, fiindcă s-a ivit o posibilitate rarisimă... 
Şoferul camionului — în realitate, un „mascat' ofiţer de Securitate — este instruit ce să 
spună şi ce nu, dacă va fi întrebat, pe drum, de Elena Florea... Ajung la casa 
Arnăuţoilor, intră şi agentul, dar pleacă imediat, fiindcă, chipurile, trebuie să perfecteze 
vânzarea pământului... Şi-a îndeplinit misiunea: a adus-o pe Elena, la T.O. Elena 
Florea rămâne singură cu părinţii !... Postul T.O. e numai...urechi! Mama îi confirmă 
că „băieţii sânt prin apropiere, că le trimite pachete; îi spune şi de preotul Nicolae 
Andreescu. Elena Florea o avertizează: „să aibă grijă că popa Andreescu e un parşiv, 
nu cumva să se întâmple ceva !' Să nu discute despre „băieţi” cu alte persoane, nici 
măcar cu prietenul lor, „Stan Vasile”... [Dosar 10764/1959, cf. L-607]. 

Din păcate, pentru T.O. şi Securitate, nimic nou despre locul unde se află 
bordeiul... Ajunsă în Câmpulung, Elena Florea este pusă sub supravegherea unor 
„ochi albaştri” care ştiu să te vadă când nici nu gândeşti... 


Diabolice 

„planuri de nuntă” 

ici „Mihail Mohor” nu stă degeaba... „Prin natura relaţiilor” pe care le are 

acum cu Ana Simion, devine „un fel de stăpân al casei’: repară 

acareturile din curte, aduce salariul acasă, cumpără un vițel, face planuri 

cu Ana să-şi repare casa. Omul pare hotărât să-şi întemeieze o familie. Ana crede în 
el şi, până la căsătoria lor, i se pare un veac... 

Marinica şi Ana continuă să viziteze, în repetate rânduri, acasă, pe Arnăuţoi. 

Aduc veşti de la „băieţi” şi pleacă întotdeauna cu pachete date de mama lor. Postul 

T.O. culege informaţie după informaţie: „bandiții sunt prin împrejurimi, lângă o poiană 
cu vedere spre şosea, au destul armament, pentru orice eventualitate”... Deseori, se 
vorbeşte despre un popă care „macină mălai, aduce ştiri”, dar nu se pronunţă nici un 
nume... Ele ştiu, însă, cu siguranţă, locul... [Dosar 10764/ 1959, cf. L-605]. 

Mama „bandiţilor” se roagă aproape zilnic pentru sănătatea lor şi pare din ce 
în ce mai îngrijorată, fiindcă vede tot mai mulţi securişti prin comună... Securitatea ia 
măsuri: grupul operativ se reduce şi, în Nucşoara, apar rar numai doi ofiţeri de 
Securitate cunoscuţi de localnici... Laurenţia Arnăuţoiu răsuflă uşurată: „Ăştia s-au 
săturat de umblat şi s-au mai strâns pe acasă !' T.O. înregistrează imediat observaţia 
mamei „bandiţilor”... Între timp, „Mihail Mohor” sesizează că Marinica şi Ana se 
deplasează tot mai des... Unde ? Nu ştie, pentru că, dacă le-ar întreba, ele ar intra, 
poate, la bănuieli !... 

Şi, atunci, „regia Securităţii” dispune formarea, în toamna anului 1957, a unui 
grup de turişti, băieţi şi fete din Bucureşti, „cu acte în regulă”, de la, chipurile, 
Departamentul Silviculturii, veniţi în cabana Direcţiei Silvice de la Bahna Rusului, în 
concediu de odihnă... Fac ce fac şi le cunosc pe Marina şi pe Ana. Îşi pregătesc 
undiţele şi pescuiesc toată ziua lângă capătul podului de pe Râul Doamnei, la ieşirea 
din sat. Ştiu ei pe cine ar vrea să „pescuiască” !... Dar surorile se scoală cu noaptea în 
cap şi trec pe acolo, când „turiştii încă se mai odihnesc... Aşa că planul de a 
descoperi astfel direcţia de deplasare a celor două femei eşuează... 

T.O. interceptează o discuţie interesantă între lancu Arnăuţoiu şi preotul 
Andreescu, pe când jucau table: „Băieţii au nevoie de încălţăminte nr. 43, 42, 41 şi 39, 
de mălai, că, în rest, au de toate”... Este foarte clar că preotul e în legătură 
permanentă cu „banda. Securitatea scurtează „concediul de odihnă” grupului de 
„turişti”, care sunt trimişi în altă parte... Direcţia deplasărilor Marinicăi şi Anei spre 
Domneşti devenise de mult o certitudine... 

Securitatea veghează şi, în cel mai înalt punct de pe distanţa Nucşoara- 
Domneşti, la locuinţa unui „chiabur”, instalează un post de meteorologie dotat cu 
materialele tehnice necesare, de unde, ofiţerii săi, deveniți „meteorologi”, sunt mai 
puţin interesaţi de mersul vremii, cât, mai ales, de mersul celor două surori din Slatina, 
întrucât pot observa perfect căile de acces de la Nucşoara spre: Corbi, Poenărei, 
Stăneşti şi Domneşti... 

Doi dintre ofiţeri, însă, se deconspiră şefului postului de Miliție; chiaburul se 
prinde că este ceva necurat la mijloc, Securitatea este sesizată şi postul de 
meteorologie se desfiinţează sub pretext că şi-a îndeplinit misiunea... Misiunea reală, 
de fapt, a fost un nou eşec 1... [Dosar 10764/ 1959, cf. L-609]. 

Scoaterea din zonă a Anei Simion era unica soluţie de depistare a locului 
unde se aflau partizanii. Ana se legase atât de mult sufleteşte de Vasile Linie, alias 
„Mihail Mohor”, că începe să-l facă exact ceea ce el dorea: confidentul ei. 

| se destăinuie că a fost arestată şi închisă din cauza partizanilor, că mama sa 
a murit, în lipsa ei, neîngrijită, că principala vinovată de situaţia în care s-a aflat a fost 
sora ei, Marinica, care i-ar fi jefuit casa pe când ea era în puşcărie... Profitând de 
starea sufletească în care se afla Ana, „Mihail Mohor”, la indicaţia Securităţii, încearcă 
să devină tot mai tandru cu femeia; îi cumpără, din târg, îmbrăcăminte şi alte obiecte; 
se arată interesat de familia ei, şi-o apropie pe Marinica, implicându-se chiar într-o 
afacere comună cu ţuică şi împărțind „frăţeşte” câştigul... 

Perspectiva unei căsătorii între Ana Simion şi „Mihail Mohor” devenise o 
chestiune de zile... El, însă, are nevoie de „acte'... Securitatea inventează o 
„verişoară” a viitorului ginere, „singura rudă din familia acestuia” care domicilia la 
Miercurea Ciuc, în realitate, o „lucrătoare de Securitate din Bucureşti”, care fusese 
instalată la o adresă a Securităţii din Miercurea Ciuc, special pentru această 
„combinaţie informativă”... 

„Mihail Mohor” îi scrie „informând-o” despre căsătoria cu Ana Simion şi îi cere 
să scoată, de la Sfatul Popular din oraş, certificatul său de naştere... 

„Verişoara” le urează noroc în căsătorie şi îşi exprimă dorinţa de a o cunoaşte 
personal pe viitoarea soţie a vărului ei. 

Între timp, „Mihail Mohor” observă un bărbat mic de statură care o strigă, într-o 
noapte, pe Ana la poartă şi, apoi, se îndreaptă spre casa Marinicăi Chirca. Omul, 
supravegheat pe geam, pare suspect şi, pentru că scena se repetă în câteva seri, 
„Mihail Mohor” este convins că „nu poate fi decât unul dintre banditi”... Agentul avea 
fler. Ancheta va stabili, peste un an, că necunoscutul era Constantin Jubleanu, care, la 
rându-i, bănuia că „iubitul” Anei era un om al Securităţii... 

Laurenţia Arnăuţoiu se bucură sincer că Ana îşi va întemeia o familie, dar o 
previne să nu sufle o vorbă lui Vasile Linie despre partizani !... Prea târziu, din păcate 
l... „Mihail Mohor” ştia destule chiar de la ea... Nu, însă, şi locul unde se aflau 
partizanii... 

Pretextând că certificatul de naştere nu se eliberează decât personal 
solicitantului, „verişoara” îi sugerează să vină după el împreună cu viitoarea soţie... 
Ţine neapărat s-o cunoască !... Ana Simion se bucură de interesul pe care-l arată 
„verişoara” iubitului ei... Într-una din zilele sfârşitului de ianuarie 1958, „Mihail Mohor” 
pleacă împreună cu Ana spre Miercurea Ciuc... În sfârşit, obiectivul fusese atins: Ana 
Simion va fi scoasă din zonă !... 

Nu se poate duce cu mâna goală la ruda sa, care s-a interesat atât de mult de 
certificat... Aşa că ia 20 kg de ţuică, o mică „atenţie pentru „verişoară”, exact cât 
indicaseră cei de la Securitate; cantitate suficientă pentru a fi reţinuţi „lega!” de către 
„organele de control” pentru comerţ ilicit cu băuturi spirtoase... 

În gara din oraşul Sfântu Gheorghe, Securitatea pregătise deja locul de 
anchetă la T. F., instalând un post T.O. 

De la plecarea din Nucşoara, „Mihail Mohor” şi Ana Simion sunt luaţi sub 
„supraveghere operativă”. În gara din Oraşul Stalin, urcă, în trenul lor, trei ofiţeri de 
Securitate deghizați în civili care transportau ţuică în bidoane şi valize... Alţi posibili 
infractori ca şi ei... Doi dintre „traficanţi” intră în compartimentul lor, celălalt în 
compartimentul alăturat... În acelaşi tren, în gara din Oraşul Stalin, urcă doi ofiţeri de 
Securitate deghizați în milițieni T.F., care, imediat după plecarea trenului, încep 
controlul pentru depistarea negustorilor de băuturi alcoolice... 

„Mihail Mohor” şi Ana sunt reţinuţi împreună cu ceilalţi „negustori” şi daţi jos 
din tren la Sfântu Gheorghe... „Mihail Mohor” este recalcitrant, face scandal (aşa i se 
indicase !) şi, în consecinţă, este izolat împreună cu „soţia” sa într-o cameră de 
detenţie prevăzută cu T.O., apoi, în camere separate, neputând comunica decât printr- 
un geam special făcut... Ana Simion se teme că, dacă va veni cineva pentru 
„identificare” de la Piteşti, va fi în legătură cu „banda” şi nu se înşeală, fiindcă 
anchetatorul sosit îi era cunoscut şi ştia că şi el se ocupă de prinderea partizanilor... 

Întrucât, în anchetă, Ana Simion are momente de răbufnire împotriva sorei 
sale, Marinica, pe care o considera singura vinovată de situaţia în care se afla, 
mărturiseşte că poate Marinica ştie locul unde se ascund partizanii şi acceptă să-i 
ajute pe securişti în operaţiunea de depistare a lor, cu condiţia să fie liberă... 

Aşadar, Ana este recrutată ca informatoare a Securităţii, iar „Mihail Mohor” 
devine şi el, formal, informator, de ochii Anei, pentru că informator „sincer şi capabil” 
era de mult... Amândoi sunt instruiți cum să procedeze în continuare şi, apoi, sunt 
puşi în „libertate... 

Ana Simion se îmbolnăveşte, însă, grav şi nu-l mai poate însoţi pe „Mihail 
Mohor” la „verişoara” din Miercurea Ciuc. Agentul s-a dus singur şi a revenit cu 
certificatul de naştere în locul unde fuseseră recrutaţi şi unde era aşteptat de Ana... 

Femeia „arăta foarte prost, se închisese în ea” şi „Mihail Mohor”, revenind la 
Nucşoara, încerca s-o readucă într-o stare în care putea fi utilă acţiunii regizate de 
către Securitate... Întrucât în anchetă, Ana Simion declarase că nu ştia precis locul 
unde se adăpostesc partizanii, Securitatea recurge la o altă soluţie care pare mai 
eficientă: „recrutarea preotului Andreescu Nicolae”. [Dosar 10764/ 1959, cf. L-616]. 


Fuga „miresei 
ntr-o zi, „Mihail Mohor” se prezintă la mai marii săi; stupefiat, raportează: 
Piso: de la serviciu, nu am găsit-o pe Ana Simion acasă. Aranjând unele 

lucruri pe masă, am dat peste un bilet. Pe scurt, conţinutul biletului era 
următorul: „Nu mai pot suporta situaţia aceasta, simt că nu mai pot să trăiesc, să nu te 
superi pe mine pentru ceea ce fac; eu plec; să ai însă grijă să dai şi pentru mine o 
pâine de pomană.”. [Dosar 10764/ 1959, cf. L-616]. 

Ana plecase din casă doar cu ce era pe ea; nu luase absolut nimic, nici măcar 
micile economii făcute împreună cu el. Apoi, a dispărut şi Marinica Chirca !... „Mihail 
Mohor” lansează zvonul că Ana, fiind grav bolnavă, plecase cu Marinica la Bucureşti, 
la doctor... Era evident că Ana spusese totul sorei sale şi se ascunseseră undeva 
amândouă. Securitatea se temea de viaţa agentului şi îi cere să nu mai iasă noaptea 
în sat; mai mult, îi bagă în casă un post-capcană format din câţiva ofiţeri de Securitate 
care s-o aresteze pe Ana, în eventualitatea că ar reveni să-şi ia unele lucruri 
personale... 

Ana şi Marinica vor sta ascunse din martie 1958 până în anul 1963, în locuinţa 
lui lon Florea, când vor fi arestate împreună cu gazda lor şi condamnate prin Sentința 
nr. 66 din 17 decembrie 1963. [L-620]. 

În casa Arnăuţoiu, T.O. confirma că părinţii partizanilor vorbesc de plecarea 
celor două surori la Bucureşti; nu ştiau, prin urmare, adevărul... 


Recrutarea 

unui „misionar creştin” 

scultătorii de la T.O. sunt în alertă... Dintr-o cameră, nu se mai primesc 

semnale audio... lancu Arnăuţoiu avea să-i lămurească într-o discuţie cu 

preotul Nicolae Andreescu, pe care au reuşit, totuşi, s-o asculte... În 

timp ce citea o carte, un şoarece a intrat în cameră, printr-o gaură... Încercând să 

astupe gaura, a găsit o sârmă albă învelită în fire de mătase; a tras de ea, dar n-a 

reuşit s-o rupă şi, atunci, a luat cleştele şi a tăiat-o. Apoi, a astupat gaura făcută de 

şoarece... l-a arătat preotului sârma găsită. Acesta a cercetat-o cu atenţie şi, bănuind 

că este ceva necurat la mijloc, i-a spus gazdei: „De ce n-ai umblat mai departe să vezi 

peste ce dai ?! Poate or fi ceva aparate. Să aveţi grijă să nu mai discutaţi nimic ! 
[Dosar 10764/ 1959, cf. L-617]. 

T.O. era în pericol de a fi descoperit. „Obiectivul” avertizat de preot era în 
panică... 

Preotul Nicolae Andreescu trebuia urgent recrutat şi scos din zonă. Însă, totul 
trebuia făcut într-o tăcere absolută. Nici un ofiţer de Securitate n-a mai apărut în 
Nucşoara... 

„Tactica tăcerii” dădea rezultate... T.O., atât cât mai funcţiona, înregistrează 
discuţia dintre lancu Arnăuţoiu şi soţia sa, care spune: „Dacă Securitatea ar şti ceva, 
n-ar sta aşa. Dar deoarece nu arestează pe nimeni, înseamnă că nu ştie nimic”... 

Scoaterea „în tăcere” din zonă a preotului Nicolae Andreescu — „un element 
important şi dificil” — a fost realizată cu sprijinul efectiv al Departamentului Cultelor din 
Bucureşti, care a solicitat „împuternicitului de culte regional şi Episcopului de Argeş să 
dea 5-6 preoţi, care, timp de o lună sau două, să meargă în nordul Moldovei în 
misionarism, pentru combaterea stilismului. Împuternicitul de culte, în obiceiul căruia 

era să ţină legătura cu organele Securităţii de Stat, primind această însărcinare, s-a 
prezentat la Securitate şi a solicitat sprijin. 

Astfel, organele Securităţii de Stat, printre persoanele propuse împuternicitului 
de culte l-a numit şi pe preotul Andreescu Nicolae din comuna Nucşoara”. [Dosar 10764/ 
1959, cf. L-618]. 

Pentru a nu trezi bănuieli, au mai fost propuşi de Securitate doi preoţi din 
comunele vecine Nucşoarei şi preoţi din raioanele Câmpulung şi Vedea... 

La Departamentul Cultelor, după „un instructaj şi un seminar asupra 
cunoştinţelor lor”, preoţii au fost trimişi la Mitropolia Moldovei din laşi, unde Securitatea 
a aranjat cu mai marii mitropoliei, ca să fie repartizaţi în aşa fel, încât să nu aibă 
posibilitatea de a comunica între ei. 

În drum spre locul repartizat, preotul Andreescu Nicolae a fost reţinut şi adus 
la Bucureşti, pentru a fi anchetat în legătură cu activitatea „bandei. La anchete, 
„preotul Andreescu refuza cu încăpățânare să facă declaraţii şi nu se întrevedea deloc 
posibilităţile «recrutării» lui”. [Dosar 10764/ 1959, cf. L-619]. 

Interogat, la 4 aprilie 1958, în Bucureşti, de către maiorul de Securitate Paul 
Costandache, preotul Nicolae Andreescu încearcă, la început, să nege orice legătură 
cu Mişcarea de rezistenţă anticomunistă din Munţii Făgăraş, afirmând că nu a avut 
relaţii cu „bandiții Arnăuţoiu” şi că nu cunoaşte elementele care i-au sprijinit pe aceştia. 

Declară că a fost acuzat de cetăţeni din Nucşoara că ar fi avut „relaţii” cu două 
femei: Maria Solomian Mălureanu din Secături, care domiciliază într-o casă izolată de 
sat, şi cu Marina Aurel Chirca din satul Slatina, care fuseseră bănuite, prin 1953-1954, 
că „au legături cu bandiții”. 

Preotul susţine că a avut, cu Marina Chirca, o „afacere”, femeia luând ţuică de 
la el, pentru a o vinde în Slatina, că, totuşi, ea i s-a destăinuit că îi cunoaşte pe 
„bandiţi”, că i-a ajutat şi alimentat, că ştie locurile unde sunt ascunşi, că i s-a dat 
drumul de la închisoare prin anul 1951, fiindcă, „la anchetă, a declarat tot timpul că nu 
ştie nimic”... [Dosar 1238, vol. 45; cf. L-633]. 

Preotul începe să cedeze... Desigur, n-a putut rezista metodelor de anchetă 
„profund umane” ale torţionarilor... 

Securitatea plastografiază o scrisoare a preotului Nicolae Andreescu adresată 
familiei, „informând” pe cei de acasă că a ajuns bine la destinaţie, că „misionarismul” 
său se desfăşoară în Moldova, circa o lună de zile, nespecificând, însă, nici o adresă 
la care ar putea fi contactat... 

Imediat, s-a constituit, la Curtea de Argeş, de către Securitate, grupa «F», 
„care controla întreaga corespondenţă intrată sau ieşită din raion”. 

După 7 zile, „agentura de cameră” reuşise să-l determine pe preot să 
vorbească despre bandă”. [Dosar 10764/ 1959, cf. L-619]. 

Intuind că „situaţia în care se afla este extrem de complicată, el a început să 
dea de înţeles că ar fi singura persoană în măsură să ajute organele de Securitate, 


204 


întrucât se bucura de foarte mare încredere din partea bandiţilor, mai ales din partea 
şefului acestora, Toma Arnăuţoiu”. [Dosar 10764/ 1959, cf. L-620]. 

Convins că Securitatea „nu va renunţa la serviciile sale, în acţiunea de 
prindere a bandei”, preotul Nicolae Andreescu declară anchetatorului că a fost căutat 
acasă de Ana Simion, după venirea ei de la Miercurea Ciuc, că i-a destăinuit totul şi l-a 
rugat să meargă la partizani ca să-i determine să fugă, fiindcă Securitatea aflase locul 
bordeiului unde se ascundeau. Preotul susţine că „bandiţii” ar fi hotărât să le ucidă pe 
cele două „trădătoare” şi să părăsească imediat bordeiul din Poenărei. [Idem]. 

Pentru a crea impresia că „nu ştie nimic”, Securitatea, deşi „cunoştea 
elementele duşmănoase de sprijin ale bandei”, nu întreprinde nimic operativ în zonă... 
O informaţie primită din Nucşoara confirmă deplasarea partizanilor spre Poienile 
Vâlsanului, unde aveau un bordei de rezervă... 

Un pădurar, controlând sectorul său, a semnalat prezenţa acestora, luându-se 
după o urmă pe zăpadă... Şi-a dat, imediat, seama că, de fapt, erau mai multe urme, 
dar cei care trecuseră pe acolo călcaseră exact pe urma celui din faţă... Curios, 
pădurarul a pornit în căutare... Observând, însă, pe culme, câteva persoane şi că 
ultimul dintre ele mergea la deal cu spatele, „trăgând după dânsul o cracă mare de 
pom, pentru a şterge urmele lăsate pe zăpadă”, s-a temut, a coborât în sat, anunțând 
„organele de Securitate”... [Dosar 10764/ 1959, cf. L-621]. 

Imediat, au fost trimişi, în acel sector, circa 20 ofiţeri şi ostaşi din trupele MAI, 
care au mers aproximativ 25-30 km „prin locuri extrem de prăpăstioase”, pe urmele din 
zăpadă, care, după un ocol, intrau în comuna Nucşoara, de unde porniseră... 

Era clar că „bandiţii” reveniseră în zona satelor, că deplasarea lor fusese un 
truc pentru a deruta Securitatea, lăsând, astfel, impresia că s-ar fi stabilit în zona 
montană... 

Interogatoriile luate preotului Nicolae Andreescu precizau unele elemente 
necunoscute anchetatorilor referitoare la componenţa „bandei. 

Securitatea credea că „banda era formată din fraţii Arnăuţoiu, Marinescu loan 
şi Jubleanu Constantin”; despre Maria Plop, ştiau că nu mai există... Preotul Nicolae 
Andreescu susţinea, însă, că Maria Plop este componentă a grupului şi că Marinescu 
V. lon, „în perioada 1952, folosindu-se de un truc, s-a despărţit de bandă, ascunzându- 
se în comuna Cândeşti din raionul Muscel”. [Dosar 10764/ 1959, cf. L-622]. 

Aceasta era, desigur, versiunea oferită de fraţii Arnăuţoiu susținătorilor 
partizanilor privind dispariţia din grupare a studentului de la medicină lon V. Marinescu, 
care se mai despărţise, de altfel, de fraţii Arnăuţoiu, adăpostindu-se singur în bordeiul 
de pe Vâlsan, în iarna 1951-1952. 

Versiunea era, pentru ei, credibilă, întrucât „doctorul” avea rude foarte 
apropiate în Cândești... 

Securitatea era, însă, momentan, interesată nu atât de componenţa nominală 
a grupării de partizani, cât, mai ales, de modalitatea de prelungire a termenului de 
întoarcere acasă a preotului Nicolae Andreescu şi a celorlalţi preoţi „misionari”... 
Recrutarea „sigură” a preotului Nicolae Andreescu era problematică, deoarece „exista 
pericolul ca, dându-i-se drumul, acesta să trădeze şi să fugă în bandă”. [Idem]. 

Securitatea conta, acum, pe asigurările date de preotul Nicolae Andreescu 
„lucrătorului operativ” asupra „totalei sale sincerităţi şi a interesului ce-l va depune 
pentru depistarea bandei”. [Dosar 10764/ 1959, cf. L-623]. 

„Combinaţia” plănuită de Securitate a implicat realizarea unei corespondențe 
săptămânale între preotul Nicolae Andreescu şi familia sa, corespondenţă dirijată, 
evident, de către „lucrătorii operativi”... 

Iniţial, preotul trimite o scrisoare soţiei sale şi suma de 1000 de lei; transmite, 
de asemenea, „salutări tatălui bandiţilor Arnăuţoiu şi preotului Constantinescu, un alt 
element principal de legătură al bandei”, arătându-se interesat de „noutăţile din sat”... 

Soţia îi răspunde imediat că „totul e bine, că e linişte şi că banii pe care i-a 
trimis i-au prins bine, având de făcut cheltuieli cu copiii, care erau la şcoală”. [Idem]. 

„Liniştea din zonă” este confirmată şi de postul T.O. din Nucşoara, care 
înregistrează reacţia Laurenţiei Arnăuţoiu: „Dacă Securitatea nu mai umblă, înseamnă 
că nu cunoaşte nimic sau, probabil, că ăştia coc ceva !... 

Era liniştea dinaintea furtunii care se apropia vertiginos !... 


Un „alienat” 
al Securităţii intră pe fir 
ecuritatea „cocea” într-adevăr, ceva, chiar şi pentru ea... Laurentia 
Arnăuţoiu nu mai discuta acasă despre copii; prefera să meargă la o 
vecină, fina ei, Elisabeta Rizea, considerată de Securitate, „principală 
legătură a bandiţilor'... T.O. din casa Arnăuţoilor „şoma”... Şi, atunci, Securitatea 
„coace” o „combinaţie”, un plan de readucere a „obiectivului” de la care aştepta, ca, în 
discuţiile cu lancu sau cu consătenii, să pronunţe un singur lucru: locul precis unde se 
ascundeau partizanii... 
Fiindcă, la Elisabeta Rizea, lua masa unul dintre „miliţieni”, Securitatea trimite 
„un unchi” al acestuia, „care ieşise de curând din spital” şi, potrivit recomandărilor 
medicilor, urma să facă o cură la munte, unde, altundeva, decât la Nucşoara, în 
compania „nepotului”... „Unchiul” — ofiţer de Securitate, găzduit de Elisabeta Rizea — 
avea misia de a face pe nebunul, arătând că „nu era în toate facultăţile mintale”... 
El făcea „crize”, mai ales, atunci când Laurenţia Arnăuţoiu venea să mai 
schimbe o vorbă cu fina sa... 

Elisabeta Rizea era în pragul disperării, neştiind cum să scape de „nebun”, iar 
Laurenţia s-a văzut nevoită să rărească vizitele, stând mai tot timpul în casă, unde era 
în atenţia T.O... 


Un accident de circulaţie 
în regia Securităţii 
aralel, Securitatea „cocea” o „combinaţie” şi celui care trebuia să joace 
un rol principal în scena trădării, preotului Nicolae Andreescu... La un 
spital din Bucureşti, într-o rezervă cu trei paturi, sunt internaţi doi 
„bolnavi” — evident, ofiţeri de Securitate... 

Rezerva era supravegheată de un profesor complice... 

În rezervă, este adus cu ambulanţa preotul Nicolae Andreescu cu un picior în 
gips, întrucât „suferise un accident de circulaţie, în urma căruia s-a ales cu câteva 
fracturi”... „Fapt ireal” — mărturiseşte însăşi Securitatea !... [Dosar 10764/ 1959, cf. L-624]. 

„Accidentul” s-ar fi petrecut, atunci când preotul se întorcea acasă din 
„Misionarismul” plănuit de Securitate în cârdăşie cu onor Departamentul Cultelor şi, 
implicit, cu conducerea ierarhică — nu mai puţin „onorabilă? ! — a Bisericii Ortodoxe 
Române... Din spital, preotul Nicolae Andreescu trimite o telegramă familiei. Este 
vizitat de soţia sa şi de rude din Bucureşti, „accidentatul” comportându-se „bine, 
conform instrucţiunilor primite”, pentru a nu lăsa impresia că este arestat. [Dosar 10764/ 
1959, cf. L-625]. 

În spital, corespondează cu familia şi primeşte pachete de la rudele din 
Bucureşti. Din zonă, nici un semn, aşadar, că preotul ar fi fost arestat... 

Dar ancheta continuă, chiar şi în rezervă, întrucât „lucrătorii operativi” internaţi 
n-au altă boală decât „tragerea de limbă” a „bolnavului” învinuit de legături cu 
partizanii... Preotul tracasat de atâtea întrebări, pronunţă, în cele din urmă, un nume: 
Grigore Poenăreanu !... Securitatea îl codifică în „Marinache Gh.” — „ultima legătură a 
bandliţilor”... [idem]. 

Preotul Nicolae Andreescu declară că „îl recrutase, cu mult în urmă, ca 
element de sprijin al bandei şi că devenise principalul susţinător al bandiţilor, fiind cel 
mai bogat om din satul Poinărei şi fost coleg de şcoală cu Arnăuţoiu Toma”. [Idem]. 


„Marinache Gh."— 

un delator „generos” 

ecuritatea trebuia să acţioneze cu rapiditate, întrucât exista pericolul „ca 

banda să se urce la munte, odată cu topirea zăpezilor şi urcarea turmelor 

de oi”... [idem]. „Marinache Gh.” — alias Grigore Poenăreanu, mai fusese, 

totuşi, „în perioada 1952-1953, folosit de Securitate, în diverse probleme legate de 


bandă fără să fi fost recrutat !...”. 

„Candidatul” la recrutare avea, potrivit Securităţii, toate defectele posibile: „era 
beţiv învederat, homosexual, fără personalitate şi cunoscut cu dese manifestări 
duşmănoase, dedîndu-se chiar la acte de instigare publică”... 

În plus, „Marinache Gh.” ducea o viaţă de huzur, îi plăcea viaţa desfrânată şi 
de petreceri, era foarte comod”. [Dosar 10764/ 1959, cf. L-626]. 

„Candidatul”, care nu renunţa prea uşor la modul său de viaţă şi, implicit, la 
libertate, „a fost scos din zonă pentru două zile”. 

La anchetă, el a reacţionat „extrem de favorabil’, declarând „lucrătorilor 
operativi” că „jocul trebuie să se termine” şi că, în consecinţă, va sprijini sincer 
acţiunea de capturare a „bandei”... 

Cooperant fără rezerve, „Marinache Gh.” nominalizează pe susţinătorii 
„bandei”, informează despre ultima întâlnire cu partizanii, despre data proximei 
întâlniri, despre consemnul utilizat în eventualitatea unui pericol iminent: întinderea 
unui cearceaf pe balconul casei sale, care putea fi observat prin binoclu de partizani... 

Dispariţia Anei Simion şi a Marinicăi Chirca ar fi fost percepută de Toma 
Arnăuţoiu, precum l-a informat „Marinache Gh.”, drept „un truc folosit de preoţii 
Andreescu Nicolae şi Constantinescu loan cu scopul de a scăpa de bandă şi de a-i 
pune pe banditi în situaţia de a părăsi zona”. 

El declară Securităţii chiar şi unele amănunte mai puţin importante, precum că 
„Toma Arnăuţoiu stabilise că preotul Andreescu Nicolae fură din coletele adunate 
pentru ei”. [Dosar 10764/ 1959, cf. L-627]. 

Vrând să fie perceput ca un „element de încredere” de către Securitate, 
deconspiră sarcinile pe care, personal le primise recent de la Toma Arnăuţoiu: 
verificarea adevărului despre cele două surori din Slatina; procurarea din Bucureşti a 
unor hărţi turistice ale munţilor Jugoslaviei, întrucât „banda avea intenţia să fugă din 
ţară în vara anului 1958”. [Idem]. 

„Marinache Gh.” nu putea, însă, preciza locul exact unde se afla bordeiul, 
întrucât partizanii, neavând, totuşi, deplină încredere în el, se întâlniseră exclusiv în 
casa lui sau în apropiere de ea... 

Ştia doar că folosiseră dălţi şi ciocane pentru amenajarea bordeiului: indiciu că 
terenul era pietros şi că se afla la o distanţă de circa o oră de mers noaptea, de casa 
lui de la râu... 

„Marinache Gh.” condiţiona sprijinirea acţiunii de depistare a „bandei”, de 
garantarea libertăţii lui, „după rezolvarea cazului”. Securitatea acceptă condiţia 
„informatorului fidel” care este, apoi, instruit „cum să lucreze”, mai exact, cum să-l 
„lucreze” pe fostul coleg de liceu, Toma Arnăuţoiu... Întrucât îl deconspirase pe 
Nicolae Sorescu, la sugestia Securităţii, îi închiriază acestuia un loc în apropierea 
casei sale de la râu, unde baciul urma să-şi instaleze o târlă... Târla trebuia să devină 
locul de întâlnire a lui cu partizanii; de fiecare dată, „agentul” trebuia să le aducă 

„diverse obiecte de îmbrăcăminte şi diferite hărţi”. Securitatea fixează întâlnirea fatală 
pentru partizani: noaptea de 19/20 mai 1958 !... 

Ce a urmat se ştie !... Dar Securitatea s-a ţinut de cuvânt: „Marinache Gh.” — 
alias Grigore Poenăreanu - a rămas în libertate... Libertate plătită, din păcate, cu o 
mârşavă trădare !... 


«În numele poporului !» 
ribunalul Militar al Regiunii a Il-a Militare, Colegiul de fond, nr. 


îi 7418/1220/1959 către Regiunea MAI Piteşti: „Trimiteţi sub escortă în 
ziua de 5 mai 1959, ora 8 dimineaţa, spre a fi judecaţi în dosarul nr. 
1220/1959 pe următorii: 

ARNĂUŢOIU TOMA, ARNĂUŢOIU PETRE, PLOP MARIA, BENONE MILEA, 
JUBLEANU TITU, POPESCU CONSTANTIN, SĂNDOIU ION, ANDREESCU 
NICOLAE, CONSTANTINESCU IOAN, TICU NICOLAE zis SORESCU, BĂŞOIU 
NICOLAE, TOMECI GHEORGHE, MOLDOVEANU ALEXANDRU, DRĂGOI ION, 
GRIGORE ION zis LEPĂRĂU, DRAGOMIRESCU ILIE, DUMITRESCU ION, 
VASILESCU NICOLAE”. 

Adresa este semnată de preşedintele Tribunalului Militar, colonel de justiţie 
Dimitriu Adrian. [Dosar 1238, vol. 49; cf. L-651-653]. 

Conformându-se acestei solicitări, Unitatea Militară 0336 Piteşti trimite 
Penitenciarului Jilava, prin adresa nr. 44073/8 mai 1959, pe „următorii arestaţi care 
urmează a fi încarceraţi în penitenciar, la dispoziţia Tribunalului Militar al Regiunii a Il-a 
Militare Bucureşti: Arnăuţoiu Toma, Arnăuţoiu Petre, Plop Maria, Dragomirescu llie, 
Andreescu Nicolae, Constantinescu lon, Sorescu Nicolae, Vasilescu Nicolae, Jubleanu 
Titu, Popescu Constantin, Dumitrescu lon-Lazea, Grigore lon zis Lepărău, Drăgoi lon, 
Moldoveanu Alexandru, Tomeci Gheorghe, Băşoiu Nicolae, Săndoiu lon”. [Dosar 1238, 
vol. 77; cf. L-653]. 

Pentru a conferi procesului o desfăşurare aparent normală, deşi, în fond, era 
un simulacru de judecată — pedepsele fiind dictate direct de Securitate !- Tribunalul 
Militar al Regiunii a Il-a Militare, Colegiul de fond, se adresează, sub nr. 7418/1220/59, 
Colegiului de avocaţi Piteşti, solicitând delegarea unui „număr de avocaţi necesar 
pentru a pune concluziuni de apărători din oficiu în dosarul 1220/59, cu termen de 
judecată la data de 5 mai 1959, privitor pe următorii: Arnăuţoiu Toma, Arnăuţoiu Petre, 
Plop Maria, Benone Milea, Jubleanu Titu, Popescu Constantin, Săndoiu lon, 
Andreescu Nicolae, Constantinescu lon, Ticu Nicolae zis Sorescu, Băşoiu Nicolae, 
Tomeci Gheorghe, Moldoveanu Alexandru, Drăgoi lon, Grigore lon, Dragomirescu llie, 
Dumitrescu lon, Vasilescu Nicolae”. Inculpaţilor li s-au repartizat, din oficiu, apărători 
de la Colegiul avocaţilor din Piteşti, după cum urmează: av. I. Lăpuşneanu -Toma 
Arnăuţoiu, Petre Arnăuţoiu şi Maria Plop; av. Tudor Tudor — Benone Milea, Titu 
Jubleanu şi Popescu Constantin; av. N. Păunescu — loan Săndoiu, Nicolae Andreescu, 

loan Constantinescu şi Nicolae Ticu; av. G. Bănuta — Nicolae Băşoiu, Gheorghe 
Tomeci, Alexandru Moldoveanu şi lon Drăgoi; av. I. Epure — lon Grigore, lon 
Dumitrescu şi Nicolae Vasilescu; av. Nicolae Lese din Colegiul de avocaţi Bucureşti — 
llie Dragomirescu. 

Martorii acuzării „propuşi în cauză” sunt următorii: Vişteanu lon, Dănuleţ 
Petru, Mogoiu lon, Verdete Maria, Giurca Petru, Jubleanu lon, Şerban lon, Băncescu 
lon, Tefeleu Luca, lonescu Grigore, Dogaru Gheorghe, Bălăşoiu Maria, Dinescu Vuţă, 
Vintilă Petre, Işfan loan, Pîtea Nicolae, Pâlcă Gavril, Moldoveanu lon, Vila lon, Vila 
Amalia, Pârvulescu Mircea, Negroiu Natalia, Dumitrescu Spirea, Vasile Mihai, 
Moisescu Petre, Păţitu lon, Eftimie lon, Vâlsănescu Petre, Pâslaru lon, Săndoiu 
Gheorghe, Dobrin lon, Manolescu Gheorghe, Niţu Anton, Dobrescu Gheorghe, Badea 
lon, Chiva Gheorghe, Vasilescu Gheorghe, Doldoran lon, lorga lon. 

Tribunalul Militar al Regiunii a Il-a Militare, Colegiul de fond compus din: 
preşedinte: It. colonel de justiţie Branovici loan; judecători: maior de justiţie Munteanu 
Fănică şi colonel Chimirel lancu; asesori populari: It. colonel Dihoescu Gheorghe şi 
colonel Bob Horaţiu; procuror militar: colonel de justiţie Vladoi Anton; secretar de 
şedinţă: Dumitrescu Aurel s-a întrunit în şedinţă publică „în scopul de a judeca 
procesul privitor pe: 

1. ARNĂUŢOIU TOMA, născut la 14 februarie 1921, în comuna Nucşoara, fiul 
lui lon şi Laurenţia, cu ultimul domiciliu în Bucureşti, str. Vasile Lascăr, nr. 18, divorţat, 
avere personală are 25 ha teren diferit, stagiul militar satisfăcut, condamnat în trecut 
declară că nu a fost, absolvent al şcoalei militare ofiţeri; 

2. ARNĂUŢOIU PETRE, născut la 16 ianuarie 1926, în comuna Nucşoara, fiul 
lui lon şi Laurenţia, cu ultimul domiciliu în comuna natală, divorţat, are 2 copii, avere 
personală are 6 ha teren diferit, stagiul militar nesatisfăcut, condamnat în trecut 
declară că nu a fost, absolvent a 4 clase liceu comercial; 

3. PLOP MARIA, născută la 14 septembrie 1927, în comuna Prisecani-laşi, 
fiica lui Grigore şi loana, cu ultimul domiciliu în comuna Nucşoara, casnică, 
necăsătorită, are un copil, nu posedă avere, condamnată în trecut nu a fost, nu ştie 
carte, toţi trei învinuiți pentru infracţiunea p.p. de art. 207 al. 1 CP şi infracţiunea p.p de 
art. 464 pct. 1 C.P.; 

4. BENONE MILEA, născut la 28 ianuarie 1927, în comuna Nucşoara, fiul lui 
Nicolae şi Ana, cu ultimul domiciliu în comuna natală, lucrător forestier, necăsătorit, 
avere personală nu posedă, stagiul militar nesatisfăcut, condamnat în trecut a fost 
pentru uneltire contra ordinei sociale, absolvent a 8 clase liceu comercial; 

5. JUBLEANU TITU, născut la 14 octombrie 1902, în comuna Nucşoara, fiul 
lui lon şi loana, cu ultimul domiciliu în comuna Nucşoara, muncitor forestier, căsătorit, 
are 4 copii, avere personală are 1,5 ha şi o casă de locuit, stagiul militar satisfăcut; 
condamnat anterior, prin sentinţa 465/28.X11.1952, la 25 ani muncă silnică şi 10 ani 

degradare civică pentru crima de uneltire contra ordinei sociale; absolvent a 4 clase 
primare; 

6. POPESCU CONSTANTIN, născut la 5 mai 1916, în comuna Şipot, fiul lui 
lon şi Ana, cu ultimul domiciliu în comuna Filiaşi, agricultor, divorţat, are 2 copii, avere 
personală are 10 ha teren, un tractor şi o batoză, stagiul militar satisfăcut, condamnat 
anterior, prin sentinţa 1183/28.X11.1950, la 25 ani muncă silnică şi 10 ani degradare 
civică pentru crima de uneltire contra ordinei sociale; absolvent a 2 clase secundare; 

7. SĂNDOIU ION, născut la 10 aprilie 1910, în comuna Nucşoara, fiul lui 
Gheorghe şi Maria, cu ultimul domiciliu în comuna natală, muncitor forestier, căsătorit, 
are 3 copii, avere personală are 0,50 ha teren şi o casă în construcţie, stagiul militar 
satisfăcut; condamnat anterior, prin sentinţa 360/26.V.1952, la 8 ani temniţă grea şi 5 
ani interdicţie corecțională pentru crima de uneltire contra ordinei sociale; absolvent a 
4 clase primare; 

8. ANDREESCU NICOLAE, născut la 20 februarie 1918, în comuna Corbi, sat 
Poenărei, fiul lui Nicolae şi Paraschiva, cu ultimul domiciliu în comuna natală, preot, 
căsătorit, are 2 copii, avere personală are 2,33 ha teren diferit şi casa de locuit, stagiul 
militar nesatisfăcut, condamnat în trecut declară că nu a mai fost, absolvent al facultăţii 
de teologie; 

9. CONSTANTINESCU IOAN, născut la 19 octombrie 1906, în comuna Valea 
laşului, fiul lui Gheorghe şi Victoria, cu ultimul domiciliu în comuna Corbi, sat 
Poenărei, preot, căsătorit, are 3 copii, nu posedă avere, stagiul militar nesatisfăcut, 
condamnat în trecut declară că nu a mai fost, absolvent a 8 clase seminar; 

10. TICU NICOLAE zis SORESCU, născut la 23 iulie 1900, în comuna Corbi, 
sat Poenărei, fiul lui lordache şi Paraschiva, cu ultimul domiciliu în comuna Corbi, sat 
Poenărei, cioban, căsătorit, are 3 copii, avere personală are 1 ha teren diferit, stagiul 
militar satisfăcut, condamnat în trecut declară că nu a mai fost, absolvent a 4 clase 
primare; 

11. BĂŞOIU DUMITRU NICOLAE, născut la 16 mai 1900, în comuna Stănești, 
fiul lui Dumitru şi Maria, cu ultimul domiciliu în comuna natală, agricultor, căsătorit, are 
3 copii, avere personală are 5,25 ha teren şi casă de locuit, stagiul militar satisfăcut, 
condamnat în trecut declară că nu a mai fost, absolvent a 4 clase primare; 

12. TOMECI GHEORGHE, născut la 9 martie 1899, în comuna Brăduleţ, fiul 
lui lon şi Ana, cu ultimul domiciliu în comuna Brăduleţ, sat Galeş, căsătorit, are 1 copil, 
avere personală are 19,55 ha teren şi două case de locuit, stagiul militar satisfăcut, 
condamnat în trecut declară că nu a mai fost, absolvent a 5 clase primare şi una de 
liceu; 

13. MOLDOVEANU ALEXANDRU, născut la 13 mai 1904, în comuna 
Nucşoara, fiul lui lon şi Maria, cu ultimul domiciliu în comuna Nucşoara, învăţător, 
căsătorit, are 2 copii, avere personală posedă 3 ha teren şi casa de locuit, stagiul 

militar satisfăcut, condamnat în trecut declară că nu a mai fost, absolvent al şcoalei 
normale; 

14. DRĂGOI ION, născut la 20 octombrie 1900, în comuna Vâlsăneşti, fiul lui 
Nicolae şi Dobriţa, cu ultimul domiciliu în comuna Nucşoara, preot, căsătorit, avere 
personală are 25 ha teren diferit şi casă de locuit, stagiul militar nesatisfăcut; 
condamnat anterior, prin sentinţa 1183/28.X11.1950, la 5 ani închisoare corecțională şi 
3 ani interdicţie corecțională, pentru uneltire contra ordinei sociale; absolvent al 
seminarului teologic; 

15. GRIGORE ION zis LEPĂRĂU, născut la 5 noiembrie 1922, în comuna 
Domnești, fiul lui lon şi Elena, cu ultimul domiciliu în comuna natală, comerciant, 
căsătorit, are 2 copii, avere posedă o prăvălioară cu galanterie şi mărunţişuri, stagiul 
militar satisfăcut, condamnat în trecut declară că nu a mai fost, absolvent a 4 clase 
primare; 

16. DRAGOMIRESCU ILIE, născut la 23 iulie 1910, în comuna Capul Piscului, 
fiul lui Alexandru şi Ecaterina, cu ultimul domiciliu în Câmpulung Muscel, str. Eremia 
Grigorescu nr. 22, preot, căsătorit, are 1 copil, avere posedă una casă de locuit, stagiul 
militar nesatisfăcut, condamnat în trecut declară că nu a mai fost, licenţiat în teologie; 

17. DUMITRESCU ION - LAZEA, născut la 14 iulie 1907, în comuna Voineşti, 
fiul lui lon şi Paraschiva, cu ultimul domiciliu în Bucureşti, str. 13 Septembrie 182, 
avocat, căsătorit, are 1 copil, avere personală are două rânduri de case în Câmpulung 
Muscel, stagiul militar satisfăcut, condamnat în trecut declară că a mai fost pentru 
uneltire contra ordinei sociale, licenţiat în drept; 

18.VASILESCU NICOLAE, născut la 3 iunie 1920, în comuna Domneşti, fiul 
lui Nicolae şi Maria, cu ultimul domiciliu în comuna Domnești, cioban, căsătorit, are 3 
copii, avere are 1,04 ha teren diferit şi 15 acri, stagiul militar satisfăcut, condamnat a 
mai fost pentru omisiunea denunţării, absolvent a 4 clase primare, toţi învinuiți pentru 
infracţiunea p.p. de art. 207 al. 1 C.P.”. 

În şedinţa publică din 5 mai 1959, s-a procedat la audierea inculpaţilor 
separat, după care a urmat luarea interogatoriilor inculpaţilor: Arnăuţoiu Toma, 
Arnăuţoiu Petre, Plop Maria, Benone Milea, Jubleanu Titu, Popescu Constantin, 
Săndoiu lon, Andreescu Nicolae, Constantinescu loan şi Ticu Nicolae zis Sorescu. 

În cuvântul său, Toma Arnăuţoiu expune in extenso activitatea mişcării de 
rezistenţă armată anticomunistă pe de versanţii sudici ai Munţilor Făgăraş, justificând, 
printre altele, cauza retragerii sale în munţi: „Începând cu anul 1947, am fost căutat de 
mai multe ori de organele de Securitate, pentru faptul că posedam armament”. [Dosar 
1238, vol. 49; cf. L-655]. Motivul care l-ar fi determinat să se separe de colonelul 
Gheorghe Arsenescu ar fi fost acela că: „Arsenescu devenise acum stăpân şi făcea ce 
vroia. Profita şi abuza de ospitalitatea oferită de mine şi de fratele meu”. Toma 
Arnăuţoiu s-a referit şi la intenţia partizanilor de a pleca în străinătate: „Alexandru 

Moldoveanu, în 1958, primăvara, mi-a spus că a discutat despre plecarea noastră 
peste graniţă cu un elicopter”... [Idem]. 

Şedinţa publică din 6 mai 1959 a continuat cu interogatoriile inculpaţilor: 
Băşoiu Nicolae, Tomeci Gheorghe, Moldoveanu Alexandru, Dumitrescu lon zis Lazea 
şi Vasilescu Nicolae. În şedinţa publică din 7 mai 1959, Tribunalul Militar a dispus ca 
inculpaţii să ia legătura cu apărătorii lor, în vederea pregătirii apărării şi s-a procedat la 
audierea martorilor acuzării. S-a solicitat de către procurorul militar un probatoriu cu 
martorii Niţu Nicolae şi Grigore lon zis Podea în problema inculpaţilor Dumitrescu lon 
zis Ladea şi Vasilescu Nicolae, precum şi disjungerea cauzei referitoare la inculpatul 
Benone Milea pentru completarea cercetărilor. [Dosar 1238, vol. 49; cf. L-674-675]. 

În şedinţa publică din 8 mai 1959, a luat cuvântul procurorul militar Vladoi 
Anton, condamnând vehement „elementele duşmănoase judecate acum, care au 
săvârşit timp de mai mulţi ani grave crime îndreptate împotriva statului nostru, a 
organelor noastre de stat, împotriva instituţiilor şi a întreprinderilor socialiste, ca şi 
împotriva cetăţenilor paşnici. Inculpaţii din boxă, acuza, cu fermitate „comunistă”, 
procurorul, nu numai că au pregătit atacuri îndreptate împotriva unităţilor socialiste şi 
împotriva bunurilor proprietate socialistă, proprietate a întregului popor, dar ei au trecut 
şi la săvârşirea acestor atacuri banditeşti precum şi la asasinarea şi schingiuirea a o 
serie de fii credincioşi ai poporului. De aceea, poporul muncitor aşteaptă astăzi de la 
instanță să aplice o pedeapsă aspră acestor odioşi. Poporul muncitor construieşte 
astăzi o nouă societate pe ruinele vechii societăţi şi în condițiile zdrobirii rezistenţei 
fostelor clase exploatatoare şi ale instaurării puterii populare. Elemente legionare sau 
foşti moşieri urând cuceririle poporului muncitor s-au dat la o serie de acţiuni mârşave, 
odioase îndreptate împotriva cuceririlor revoluţionare şi împotriva unor fii credincioşi ai 
poporului. Ei şi-au legat acţiunile de propaganda duşmănoasă a posturilor de radio 
imperialiste. Nici o forță nu mai este astăzi în stare să oprească din loc sau să întoarcă 
roata istoriei. La baza succeselor obținute de statul nostru, stă unitatea poporului în 
jurul partidului şi a guvernului. Această bandă de asasini şi jefuitori care este judecată 
astăzi a crezut că va putea slăbi prin faptele lor puterea noastră democrat-populară. 
Puterea noastră democrat-populară i-a zdrobit, însă numai punerea lor în lanţuri nu 
este suficientă ci ei trebuie înlăturați definitiv din societate.”. 

În continuare, procurorul militar, preluând afirmaţia atribuită lui Toma 
Arnăuţoiu în timpul anchetei penale, insista asupra „scopului bandei”: „răsturnarea 
regimului democrat-popular şi înlocuirea lui printr-o dictatură militară, după care 
conducerea ţării ar fi urmat să fie încredinţată unei coaliţii de partide burgheze”. [Dosar 
1238, vol. 49; cf. L-679]. 

Rechizitoriul procurorului militar amplifica vinovăția „bandei”, încercând să 
implice şi alte personalităţi ale vieţii politice româneşti din perioada premergătoare 
instalării prin forţă a regimului comunist. Astfel, el menţiona că „unele elemente 
duşmănoase, ca Aurelian Bentoiu, fost ministru liberal, Popescu Valeriu, Enescu, 

Dumitrescu L. au organizat deplasarea în Muntele Fâlfâescu, unde Dumitrescu L. avea 
o exploatare, în scopul de a organiza o rezistenţă armată în vederea unui eventual 
război”, acuzaţie respinsă, ulterior, de inculpatul Dumitrescu Lazea, care a afirmat că a 
fost la munte, însă, „numai pentru probleme legate de administrarea exploatării sale 
forestiere”, fapt confirmat şi de Toma Arnăuţoiu... Procurorul militar continuă să 
inventeze acuze dintre cele mai grave, ca şi când cele smulse prin forţă la interogatorii 
nu erau suficiente pentru a cere pedeapsa capitală. Astfel, menţionează „un atac la 
Stâna roşie, unde a fost terorizat Chiva Gheorghe, prin el, bandiții trimițând ameninţări 
la adresa organelor de Securitate”. [Dosar 1238, vol. 49; cf. L-683]. 

În mai 1952, au atacat, în Muntele Spinarea, pe „maiorul Moisescu P. care 
mai era însoţit de o persoană şi l-au jefuit”. [Dosar 1238, vol. 49; cf. L-684]. 

În perioada contrarevoluţiei din Ungaria, „teroriştii audiau posturile de radio 
imperialiste şi au difuzat o serie de materiale cu conţinut contrarevoluţionar”. [Idem]. 
„Aceşti odioşi criminali şi-au omorât propriul copil în anul 1955”, continuă să acuze fără 
temei procurorul militar... Adevărul era, însă, altul. Copilul fusese născut la 17 mai 
1955, Maria Plop fiind asistată la naştere de Toma şi Petre Arnăuţoiu. Naşterea 
fusese „nenormală”, iar copilul, după cum va declara Petre Arnăuţoiu, „a fost născut 
mort, din cauza unei ploi cu piatră care ne-a apucat prin pădure, Maria Plop, fugind să 
se adăpostească, a căzut şi s-a lovit...”. [Dosar 1238, vol. 43; cf. L-693]. 

Procurorul militar acuză, rând pe rând, cu o furie „proletară” greu de imaginat, 
într-o ordine pe care numai el o ştia, pe: Drăgoi lon, Săndoiu lon, Moldoveanu 
Alexandru, Băşoiu Nicolae, Andreescu Nicolae, Constantinescu loan — adăugând, la 
cel din urmă, învinuirea că „a procedat la luarea jurământului de credinţă de la numiții: 
Preduţ luliana (fiică a preotului), Justina (soţia sa), dar şi de la Burete I. (un nume 
absolut inventat !) şi de la „alţii”, cât mai mulţi „alţii”... [Dosar 1238, vol. 49; cf. L-685]. 

O declaraţie smulsă, probabil, prin tortură, Mariei Andreescu îl acuza că ar fi 
silit-o să depună jurământul în faţa lui, în biserică, deşi ea era soţia preotului Nicolae 
Andreescu, cel care îl „recrutase în bandă” pe parohul bisericii din Poenărei !... [Dosar 
1220/1959. Sentința nr. 107, pct. 8]. 

Preoţii implicaţi în proces: Nicolae Andreescu, loan Constantinescu, lon 
Drăgoi şi Ilie Dragomirescu sunt acuzaţi de către procurorul militar că „au îmbrăcat 
masca falsă a calităţii de preot, în dosul căreia se ascundea chipul hâd al unor 
criminali josnici, pentru a lovi cu cruzime oamenii cinstiţi; ei nu pot fi calificaţi decât 
borfaşi de rând, elemente declasate de ultimă speţă”. [Dosar 1238, vol. 49; cf. L-687]. 
Limbajul vitriolat cu acuzaţii tipic comuniste al procurorului militar, relevând universul 
său „spiritual”, prin excelenţă, ateist, care excludea, dintr-un comportament normal al 
unui slujitor al bisericii, „mila creştină”, este impregnat până la saturație de expresii 
caracteristice ideologilor „luptei de clasă a proletariatului”, la şcoala cărora se formase, 
ori, mai exact, se deformase ca om... 

Procurorul militar îşi exprimă, astfel, ura faţă de duşmanii învederaţi ai 
poporului muncitor, „constructor devotat al socialismului biruitor”. Rechizitoriul său se 
constituie într-o mostră de pledoarie specifică „epocii luptei de clasă”, care ar putea 
ilustra cât mai adecvat istoria „injustiţiei” româneşti din perioada totalitarismului 
comunist. Acuzele vizau aspecte dintre cele mai diverse. Procurorul militar insinua, de 
pildă, că „inculpatul Andreescu Nicolae a cerut bandei să i se dea, în cazul când 


planurile lor criminale s-ar înfăptui, un post de conducere în Ministerul Cultelor”. [Dosar 
1238, vol. 49; cf. L-685]. 

În boxă, potrivit rechizitoriului procurorului militar, se aflau nu patrioţi care 
luptaseră pentru libertate, ci „o adunătură de tâlhari şi asasini, odioase lepădături, 
criminali odioşi, elemente declasate”, pentru care, cu excepţia ciobanului Nicolae 
Vasilescu, cere „pedeapsa cu moartea prin împuşcare”, exprimându-şi certitudinea că 
„Şedinţa Tribunalului va zdrobi pentru totdeauna aceste năpârci”... [Dosar 1238, vol. 49; 
cf. L-684]. 

În faţa avalanşelor de expresii tipic „revoluţionare”, cuvântul apărătorilor din 
oficiu, îngroziţi şi ei de o posibilă acuză că uneltesc, alături de învinuiți, apărându-i, 
contra „poporului muncitor”, s-a transformat într-o palidă pledoarie vizând, în esenţă, 
comutarea pedepsei cu moartea cerută de procurorul militar în închisoare pe viaţă. 
Apărătorii invocă, în susţinerea cererii lor, unele circumstanţe atenuante: Toma şi 
Petre Arnăuţoiu — „au dat dovadă de multă sinceritate atât la ancheta penală cât şi în 
faţa instanţei”; Plop Maria — „având un nivel cultural redus, a căzut sub influenţa 
nefastă a principalilor criminali”; Jubleanu Titu şi Popescu Constantin — „au fost simpli 
membri ai bandei”; Săndoiu lon şi Ticu Nicolae-Sorescu — sunt „ţărani săraci”, ca, de 
altfel, şi Tomeci Gheorghe şi Băşoiu Nicolae; preotul Drăgoi lon a fost, doar, 
„confesorul bandei”, iar preotul lie Dragomirescu — „a fost mânat de sentimente de 
milă pentru rudele sale, Arnăuţoii”. În ceea ce priveşte pe „inculpaţii” Andreescu 
Nicolae şi Constantinescu loan, avocatul Păunescu Nic. se consideră „obligat? — doar 
apără din oficiu ! — să remarce că „faptele acestora sânt dovedite şi recunoscute”... O 
„pledoarie” imbecilă confirmând, în ultimă instanţă, vinovăția „clienţilor” săi !... Nici o 
circumstanţă atenuantă cât de cât motivată nu se găseşte, în „discursul” lui, pentru a fi 
consemnată de grefier !... 

În apărarea lor, inculpaţii se declară vinovaţi de acuzele aduse. Toma 
Arnăuţoiu „regretă, spunând că, prin muncă, va căuta să-şi răscumpere greşelile 
trecutului”; Petre Arnăuţoiu — „nu şi-a dat seama de gravitatea faptelor sale”; Maria 
Plop — „nu va mai repeta greşeala în viitor”; Jubleanu Titu, Popescu Constantin, 
Săndoiu lon — „n-au cunoscut scopul bandei”, ca, de altfel, şi Andreescu Nicolae şi 
Constantinescu loan — care cer instanţei „circumstanţe atenuante”... [Dosar 1238, vol. 49; 
cf. L-691]. 

Moldoveanu Alexandru declară că „a depus jurământ fără voia lui”; Grigore 
lon-Lepărău — „nu a cunoscut pentru cine procură aparatul de radio”; Dragomirescu llie 

— „a ajutat pe Toma şi Petre Arnăuţoiu dintr-un sentiment de rudenie, neştiind că sunt 
constituiți în bandă”; Vasilescu Nicolae „cere instanţei iertare”, iar Dumitrescu lon- 
Lazea „arată că nu i s-a permis să se apere singur, cere să i se disjungă cauza, 
ridicând excepţia «non bis in idem», întrucât fusese condamnat şi executase deja o 
pedeapsă de 6 ani”. Inculpatul Drăgoi lon „nu recunoaşte faptele ce i se rețin în 
sarcină şi arată că declaraţia lui Toma Arnăuţoiu, potrivit căruia «a ridicat pretenţia că 
nu poate sta sub ordinele sale şi Arsenescu l-a pus la dispoziţia bandei din Bran», ar fi 
izvorâtă din ură personală”. [Dosar 1238, vol. 49; cf. L-666, 691]. După audierea învinuiţilor, 
Tribunalul Militar „a declarat dezbaterile închise, s-a retras în camera de consiliu spre 
a delibera asupra culpabilităţii şi aplicării pedepsei” şi, constatând că „pentru studiul 
actelor e nevoie de un timp îndelungat”, a dispus amânarea pronunțării sentinţei la 
data de 19 mai 1959. [Dosar 1238, vol. 49; cf. L-692-693]. 


Sentinta criminală 

ribunalul Militar al Regiunii a Il-a Militare. Colegiul de fond. (Dosar nr. 

1220/59) „Proces verbal (minută) nr. 107. Astăzi 19 mai 1959, 

Tribunalul compus din: Preşedinte: loc. col. de justiţie Branovici loan; 

Judecător: maior de justiţie Munteanu Fănică; Asesori populari: col. Chimirel lancu, 
locot. col. Bob Horaţiu, locot. col. Dihoescu G., 

Deliberând în secret conform art. 291-295 C.J. şi pentru motivele ce se vor 
arăta în corpul sentinţei, în numele poporului hotărăşte: cu unanimitate de voturi 
făcând aplicarea art. 207 al. 1, art. 464 al 1, art. 101, art. 25 pct. 6, art 30 din Codul 
Familiei şi art. 304 C.J.M. condamnă la MOARTE pe: 

ARNĂUŢOIU TOMA şi ARNĂUŢOIU PETRE pt. infracţiunea p.p. de art. 
207 al. 1 C.P. şi la muncă silnică pe viaţă pt. infracţiunea p.p. art. 464 al 1. Conform 
art. 101 C.P. se va executa pedeapsa cea mai gravă. Se dispune confiscarea averii 
personale a inculpaţilor. 

Cu unanimitate de voturi făcând aplicarea art. 207 al. 1, art. 25 pct. 6, art. 30 
din Codul Familiei şi art. 304 C.J.M. condamnă la MOARTE şi confiscarea totală a 
averii pentru infracţiunea p.p. de art. 207 alin. 1 C.P., pe: 

JUBLEANU TITU, POPESCU CONSTANTIN, SĂNDOIU ION, 
ANDREESCU NICOLAE, CONSTANTINESCU GH. IOAN, TICU NICOLAE zis 
SORESCU, BĂŞOIU D. NICOLAE, TOMECI |. GHEORGHE, MOLDOVEANU l. 
ALEXANDRU, DRĂGOI N. ION. 

Invocându-se diferite articole din C.P., C.J.M. şi Codul Familiei, sunt, de 
asemenea, condamnaţi: 

-MARIA GR. PLOP - la muncă silnică pe viaţă, 20 ani temniţă grea şi 10 ani 
degradare civică, urmând să execute pedeapsa cea mai gravă, precum şi confiscarea 
totală a averii personale; 

-DUMITRESCU ION-LAZEA -— (condamnat anterior, prin sentinţa nr. 1713/2 
decembrie 1955, la 4 ani închisoare corecțională) [Dosar 1238, vol. 49; cf. L-804] la 
muncă silnică pe viaţă şi confiscarea totală a averii personale; 

-GRIGORE ION ZIS LEPĂRĂU - la muncă silnică pe viaţă şi confiscarea 
totală a averii personale; 

-DRAGOMIRESCU ILIE — la 15 ani muncă silnică, 10 ani degradare civică şi 
confiscarea totală a averii personale; 

—VASILESCU NICOLAE -— la 10 ani închisoare corecțională şi confiscarea 
totală a averii personale. Obligă pe fiecare inculpat să plătească 1000 lei cheltuieli de 
judecată. Cu drept de recurs la Tribunalul Suprem — Colegiul Militar — în termen de 24 
ore pentru condamnaţii la MOARTE: Arnăuţoiu |. Toma, Arnăuţoiu |. Petre, Jubleanu |. 
Titu, Popescu Constantin, Săndoiu Gh. lon, Andreescu N. Nicolae, Constantinescu 
Gh. loan, Ticu Nicolae zis Sorescu, Băşoiu D. Nicolae, Tomeci l. Gheorghe, 
Moldoveanu |. Alexandru, Drăgoi N. lon şi în termen de 3 zile pentru ceilalţi inculpaţi: 
Plop Maria, Grigore lon, Dragomirescu llie, Dumitrescu lon şi Vasilescu Nicolae. „Dată 
şi citită în şedinţă publică astăzi 19 mai 1959, la Bucureşti. Preşedinte — locot. colonel. 
de justiţie Branovici loan; Judecător: maior de justiţie Munteanu Fănică; Asesori: col. 
Chimirel lancu, locot. col. Bob Horaţiu, locot. col. Dihoescu G.” [Dosar 1238, vol. 49; cf. L- 
707-710]. 

Penitenciarul Jilava înaintează, sub nr. 5303 din 22.05.1959, Tribunalului 
Militar al Regiunii a Il-a Militare 13 cereri privind pe deţinuţii C.R: Andreescu Nicolae, 
Arnăuţoiu Petre, Arnăuţoiu Toma, Băşoiu Nicolae, Milea Benone <sic!>, Popescu 
Constantin, Săndoiu lon, Tomeci Gheorghe, Ticu Nicolae-Sorescu, Constantinescu 
loan, Jubleanu Titu şi Moldoveanu Alexandru, prin care solicită aprobarea 
recursului”. [Dosar 1238, vol. 98; cf. L-711]. De observat că, în loc de Drăgoi lon, apare 
Milea Benone, care nu fusese condamnat în acest lot. Probabil că şi sentinţa acestuia, 
ca, de altfel, şi a celorlalţi, fusese hotărâtă încă din timpul anchetelor, de către 
Securitate... 

Tribunalul Militar al Regiunii a Il-a Militare din Bucureşti, str. Danielopol, nr. 2 
se adresează, sub nr. 9786/6 iunie 1959, Direcţiei Tribunalelor Militare din Ministerul 
Justiţiei, înaintând „cererile de grațiere sau de comutarea pedepsei cu moartea făcute 
de următorii condamnaţi: Arnăuţoiu Toma, Arnăuţoiu Petre, Jubleanu Titu, Popescu 
Constantin, Săndoiu lon, Andreescu Nicolae, Constantinescu loan, Ticu Nicolae zis 
Sorescu, Băşoiu Nicolae, Tomeci Gheorghe, Moldoveanu Alexandru, Drăgoi lon”, 
menţionându-se că „susnumiţii sânt condamnaţi la moarte de Tribunalul Militar al 
Regiunii a Il-a Militare, Colegiul de fond, prin sentinţa nr. 107 din 19 mai 1959, pentru 
crima de teroare în grup p.p. de art. 207 al. 1 C.P.”, că „Sentința a rămas definitivă prin 
respingerea recursurilor conform deciziei nr. 283 din 1 iunie 1959 a Tribunalului 
Suprem, Colegiul Militar” şi că „Cererile de grațiere sau comutarea pedepsei cu 
moartea urmează a fi supuse spre soluţionare Prezidiului Marii Adunări Naţionale”. 

Adresa a fost semnată de preşedintele Tribunalului Militar al Regiunii a Il-a Militare, 
colonel de justiţie Dimitriu D. Adrian şi de secretarul şef, T. Petrescu Joiţeanu. [Dosar 
1238, vol. 49; cf. L-714]. 

Prin adresa nr. 0346 din 18 iunie 1959, cu menţiunea „secret, [Dosar nr. 
1238, vol. 49], Tribunalul Militar al Regiunii a Il-a Militare încunoştinţează Penitenciarul 
Jilava că „Prezidiul Marii Adunări Naţionale în şedinţa din 16 iulie 1958 a respins 
cererile de grațiere, comutarea pedepsei cu moartea, pentru următorii inculpaţi deţinuţi 
în acel penitenciar: Arnăuţoiu |. Toma, Arnăuţoiu |. Petre, Jubleanu |. Titu, Popescu |. 
Constantin, Săndoiu Gh. loan, Andreescu N. Nicolae, Constantinescu Gh. loan, Ticu |. 
Nicolae zis Sorescu, Băşoiu D. Nicolae, Tomeci |. Gheorghe, Moldoveanu |. Alexandru 
şi Drăgoi N. lon, cărora li se consemnează datele personale, precum şi cererile de 
grațiere ale următorilor condamnaţi la moarte, în aceeaşi cauză, prin Sentința nr. 119 
din 4 iunie 1959, invocându-se aceleaşi articole de lege: 

-MILEA I. BENONE, născut la 28 ianuarie 1927, în comuna Nucşoara, satul 
Slatina, fiul lui Nicolae şi Ana, cu ultimul domiciliu în comuna natală, lucrător forestier, 
necăsătorit, condamnat prin sentinţa nr. 108 din 19 mai 1959; 

—MICA V. ION, născut la 12 februarie 1923, în comuna Pietroşani, fiul lui 
Victor şi Floarea, învăţător, căsătorit, are 4 copii, cu domiciliul în comuna Corbi, raionul 
Curtea de Argeş, regiunea Piteşti; 

-POPESCU GH. GHEORGHE, născut la 19 aprilie 1902, în comuna Corbi, fiul 
lui Gheorghe şi Paraschiva, învăţător, căsătorit, are 3 copii, cu domiciliul în comuna 
Olaru; 

-NIŢU N. NICOLAE, născut la 28 iunie 1900, în comuna Pietroşani, fiul lui 
Gheorghe şi Elena, ornamentist, căsătorit, are un copil, cu ultimul domiciliu în 
Bucureşti, str. Ştefan Stoica nr. 37. Ultimii trei condamnaţi la moarte prin sentinţa nr. 
119 din 4 iunie 1959 rămasă definitivă prin decizia nr. 338 din 19 iunie 1959 a 
Tribunalului Suprem, Colegiul Militar, prin care s-au respins recursurile, pentru 
infracţiunea p.p. de art. 207 al 1 C.P.”. 

„În conformitate cu prevederile Regulamentului privind executarea hotărârilor 
judecătoreşti în care s-au pronunţat pedepse cu moartea, urmează ca sentinţele să fie 
executate în care scop veţi anunţa Procuratura Militară a Regiunii 2 Militare asupra 
locului şi datei fixate pentru executare.”. 

Adresa a fost semnată de preşedintele Tribunalului Militar al Regiunii a Il-a 
Militare, colonel de justiţie Dimitriu D. Adrian. [Dosar 1238, vol. 49; cf. L-717]. 

Potrivit proceselor verbale din 18 iulie 1959 [Dosar nr. 1238, vol. 49], încheiate de 
„Noi, Căpitan de justiţie Cinca Constantin, judecător la Tribunalul Militar al Regiunii a 
Il-a Militare, delegat de Preşedintele Tribunalului Militar al Regiunii a Il-a Militare, 
conform art. 14 al. 2 din regulamentul privind executarea hotărârilor judecătoreşti, în 
care s-a pronunţat pedeapsa cu moartea; Maior Fulger Ştefan, procuror militar, delegat 
al Procuraturii Militare a Regiunii a Il-a Militare; Maior Niculescu Gheorghe, procuror 

militar, delegat al Procuraturii Principale Militare; Lt. col. Gheorghiu Mihai, 
comandantul Penitenciarului Jilava şi medic maior lonescu Mihai, delegat din partea 
M.A.I., având dispoziţii pentru executarea sentinţei nr. 107 din 19 mai 1959 pronunţată 
de Tribunalul Militar al Regiunii a Il-a Militare, ne-am deplasat la Penitenciarul Jilava 
pentru a proceda la execuţie”. 

Condamnaţii la moarte au fost executaţi cu pistoletul, la comanda dată de 
comandantul Penitenciarului Jilava, de către o echipă formată din trei militari 
reangajaţi. 

Procesele verbale tip consemnează că „medicul penitenciarului delegat din 
partea M.A.I. a verificat şi constatat moartea condamnatului .................. „după care 
corpul celui executat a fost preluat de comandantul penitenciarului Jilava, care a 
dispus înmormântarea în locul unde se înhumează ceilalţi deţinuţi decedați”, aşadar, 
într-o groapă comună al cărei loc nu a fost nici până acum precizat... 

Momentul execuţiei fiecăruia este, intenţionat sau nu, consemnat eronat. 
Astfel, potrivit proceselor verbale publicate, Arnăuţoiu Toma ar fi fost executat la 21 
iulie, ora nefiind precizată; Arnăuţoiu Petre — la 19 iulie, ora 21" [Dosar 1238, vol. 78; cf. 
L-721]; Andreescu Nicolae — la 19 iulie, ora 211% [Dosar 1238, vol. 73; cf. L-723]; 
Constantinescu loan — la 18 iulie, ora 20%; Mica V. lon — la 18 iulie, ora 24%; Popescu 
Gh. Gheorghe - la 19 iulie, ora 0'5 [Dosar 1238, vol. 77; cf. L-750]; Niţu N. Nicolae — la 19 
iulie, ora 0“ [Dosar 1238, vol. 77; cf. L-753], deşi procesele verbale sunt încheiate pe data 
de 18 iulie 1959 !... 

Presupunând, totuşi, că execuțiile nu au fost simultane, ci individuale, din 15 
în 15 minute, intervalul de timp menţionat în cazul ultimelor trei execuţii, şi că acestea 
au avut loc în ordinea consemnată în sentinţă, rezultă că aceste crime în lanţ ale 
Securităţii au fost săvârşite în noaptea de 18 spre 19 iulie 1959, în succesiunea 
următoare şi la orele indicate în dreptul fiecărui condamnat la pedeapsa capitală: 
Arnăuţoiu Toma -— 21%; Arnăuţoiu Petre — 2115; Jubleanu Titu — 21%; Popescu 
Constantin — 21%; Săndoiu lon — 22%; Andreescu Nicolae — 2215; Constantinescu 
loan — 22%, Ticu Nicolae-Sorescu — 22%; Băşoiu Nicolae — 23%; Tomeci Gheorghe 
— 2315; Moldoveanu Alexandru - 23%; Drăgoi lon - 235; Mica V. lon —24%; 
Popescu Gheorghe — 0'5; Niţu Nicolae — 0“ şi Milea Benone - 0%. 

Fie-le ţărâna uşoară şi deie Bunul Dumnezeu să li se afle vreodată locul 
unde li se odihnesc osemintele, pentru ca însemnul credinţei noastre să le străjuiască 
nemurirea, iar memoria numelui lor să dăinuiască între aleşii neamului acestuia, pe 
care l-au slujit, până la sacrificiul suprem, cu o exemplară devoțiune !... 

Pe urmele lor, vor merge, cu acelaşi spirit de sacrificiu şi cu aceeaşi dorinţă 
nestinsă de libertate, peste exact 30 de ani, eroii ucişi în Revoluţia anticomunistă din 
decembrie 1989 !... 

Procese în lanţ 

împotriva „duşmanilor poporului” 

ustiţia comunistă continuă, „în numele poporului”, seria proceselor 

Jer îndreptate împotriva luptătorilor pentru libertate din Muntii 

Făgăraş. „Unitatea Militară 0336 Piteşti către Penitenciarul Jilava. Strict 

secret. Nr. 26444 din 14 mai 1959: Vă trimitem prin delegatul nostru, pe următorii 

arestaţi care urmează a fi încarceraţi în penitenciar, la dispoziţia Tribunalului Militar al 

Regiunii a Il-a Militare Bucureşti: lonescu Nicolae, Andreescu Maria, Preda lon, 

Grigore lon zis Podea, Tomeci Gh. lon, Chirca A. Gheorghe, Tefeleu Constantin, Pavel 

B. Nicolae, Arnăuţoiu lon zis lancu, Samoilă C. Nicolae, Constantinescu Justina, Mica 

V. lon, Niţu Nicolae, Popescu Gh. Gheorghe, Rizea Elisabeta, Paul Pavel, Milea 
Benone”. 

Tribunalul Militar al Regiunii a Il-a Militare. Colegiul de fond. (Dosar nr. 
1221/59) „Proces verbal (minută) nr. 119 

Astăzi, 4 iunie 1959, Tribunalul Militar al Regiunii a Il-a Militare compus din: 
Preşedinte — loc. col. de justiție Branovici loan; Judecător: maior de justiţie Munteanu 
Fănică; It. col. Chimirel lancu, It. col. Bob Horaţiu, locot. col. Dihoescu G., deliberând în 
secret conform art. 191-295 C.J.M. şi pentru motivele ce se vor arăta, în corpul 
sentinţei, în numele poporului hotărăşte: cu unanimitate de voturi făcând aplicaţiunea 
art. 292 C.J.M. art. 121 C.P. comb. cu art. 207 al. 1 C.P.; art. 25 pct. 6 C.P., art 30 din 
Codul Familiei şi art. 304 C.J.M. condamnă la MOARTE pe: 

1- MICA V. IOAN, 

2- POPESCU G. GHEORGHE, 

3- NIŢU G. NICOLAE (menţionaţi împreună cu condamnaţii la moarte prin 
Sentința nr. 107 şi cu care vor fi executaţi la Penitenciarul Jilava în 18/19 iulie 1959). 

Cu unanimitate de voturi făcând aplicaţiunea art. 292 C.J.M., art. 284 C.P. al. 
ultim comb. cu art. 207 al 1 C.P.; art. 26 pct. 6 C.P., art. 30 din Codul Familiei şi art. 
304 şi 463 C.J.M. condamnă pe: 

4- ARNĂUŢOIU T. IOAN zis IANCU - fiul lui Toma şi al Elenei, născut la 11 
octombrie 1887, în comuna Nucşoara, cu acelaşi domiciliu; fără antecedente penale — 
condamnat la 18 ani temniţă grea, 10 ani degradare civică şi confiscarea totală a averii 
inculpatului. 

5- RIZEA ELISABETA - fiica lui lon şi a Mariei, născută la 28 iulie 1912, în 
comuna Domneşti, cu domiciliul în comuna Nucşoara; fără antecedente penale — 
condamnată la 25 ani muncă silnică, 10 ani degradare civică şi confiscarea totală a 
averii inculpatei. 

6- PREDA |. IOAN -— fiul lui loan şi al loanei, născut la 30 ianuarie 1907, în 
comuna Nucşoara, cu acelaşi domiciliu; fără antecedente penale — condamnat la 20 
ani muncă silnică, 10 ani degradare civică şi confiscarea totală a averii inculpatului. 

7- SAMOILĂ C. NICOLAE- fiul lui Constantin şi al Mariei, născut la 2 
septembrie 1925, în comuna Nucşoara, cu acelaşi domiciliu; fără antecedente penale 
— condamnat la 15 ani muncă silnică, 6 ani degradare civică şi confiscarea totală a 
averii inculpatului. 

8- TOMECI G. IOAN  -— fiul lui Gheorghe şi al Filofteiei, născut la 14 
decembrie 1927, în comuna Brăduleţ, cu acelaşi domiciliu; fără antecedente penale — 
condamnat la 20 ani muncă silnică, 8 ani degradare civică şi confiscarea totală a 
averii. 

9- GRIGORE IOAN zis PODEA - fiul lui lon şi al Elisabetei, născut la 25 
septembrie 1914, în comuna Domnești, cu acelaşi domiciliu; fără antecedente penale 
— condamnat la 20 ani muncă silnică, 8 ani degradare civică şi confiscarea totală a 
averii inculpatului. 

Cu unanimitate de voturi făcând aplicaţiunea art. 292 C.J.M., art. 121 C.P. 
comb. cu art. 207 al. 1 C.P.; art. 25 pct. 6 C.P., art. 30 din Codul Familiei şi art. 304 şi 
463 C.J.M. condamnă pe: 

10- TEFELEU G. CONSTANTIN - fiul lui Gheorghe şi al Anei, născut la 24 
februarie 1919 în comuna Nucşoara, cu acelaşi domiciliu; fără antecedente penale — 
condamnat la 16 ani muncă silnică, 6 ani degradare civică şi confiscarea totală a averii 
inculpatului. 

Cu unanimitate de voturi făcând aplicaţiunea art. 284 ultim C.P. comb cu art. 
207 al. 1 C.P.; art. 25 pct. 6 C.P., art. 30 din Codul Familiei şi art. 304 şi 463 C.J.M. 
condamnă pe: 

11- IONESCU N. NICOLAE - fiul lui Nicolae şi al Elisabetei, născut la 10 
august 1922, în comuna Domneşti, domiciliat în Bucureşti, str. Silvestru, nr. 25; fără 
antecedente penale — condamnat la 25 ani muncă silnică, 10 ani degradare civică şi 
confiscarea totală a averii inculpatului. 

12- ANDREESCU N. MARIA - fiica lui Nicolae şi a Elenei, născută la 28 
ianuarie 1923, în satul Poenărei, comuna Corbi, cu acelaşi domiciliu; fără antecedente 
penale — condamnată la 15 ani muncă silnică, 5 ani degradare civică şi confiscarea 
totală a averii inculpatei. 

13- CONSTANTINESCU GRIGORE JUSTINA - fiica lui Grigore şi a Justinei, 
născută la 12 aprilie 1912, în satul Poenărei, comuna Corbi, cu acelaşi domiciliu; fără 
antecedente penale — condamnată la 15 ani muncă silnică, 5 ani degradare civică şi 
confiscarea totală a averii inculpatei. 

14- PAVEL B. NICOLAE - fiul lui Bucur şi al loanei, născut la 26 iunie 1901, 
în comuna Domnești, cu acelaşi domiciliu; fără antecedente penale — condamnat la 20 
ani muncă silnică, 8 ani degradare civică şi confiscarea totală a averii inculpatului. 

Cu unanimitate de voturi făcând aplicaţiunea art. 292 C.J.M., art. 228 C.P., 
comb. cu art. 207 al. 1 C.P.; art. 25 pct. 6 C.P., art. 30 din Codul Familiei şi art. 304 şi 
463 C.J.M. condamnă pe: 

15- CHIRCA A. GHEORGHE - fiul lui Aurel şi al Marinei, născut la 17 aprilie 
1939, în comuna Nucşoara, cu acelaşi domiciliu; fără antecedente penale — 
condamnat la 8 ani închisoare corecțională şi confiscarea totală a averii inculpatului. 

16- PAUL N. PAVEL - fiul lui Nicolae şi al Chiriachiţei, născut la 28 august 
1887, în Câmpulung Muscel, cu acelaşi domiciliu, str. Dobrogeanu Gherea, nr. 16; 
moşier, fără antecedente penale — condamnat la 10 ani închisoare corecțională şi 
confiscarea totală a averii inculpatului. Obligă pe fiecare inculpat să plătească 600 lei 
cheltuieli de judecată.”. 


Un alt proces — 


alţi ani grei de detenţie 
Merisi Militar al Regiunii a Il-a Militare. Colegiul de fond. In deplasare 


la Piteşti. (Dosar nr. 2205/59) 
„SENTINȚA nr. 119 Astăzi, 12 septembrie 1959, Tribunalul 

Militar al Regiunii a Il-a Militare, colegiul de fond, compus conform legii din: Preşedinte 
— loc. col. de justiţie Branovici loan; Judecător: maior de justiţie Petrescu loan; It. col. 
Bob Horaţiu; Asesori populari: maior Spătărel Bucur, maior Toreanik Gheorghe; 
Procuror militar: căpitan de justiţie Molea Marian: Secretar şedinţă: Dumitrescu Aurel 

TRIBUNALUL, În numele poporului, HOTĂRĂŞTE: cu unanimitate de voturi 
făcând aplicaţiunea art. 284 C.P. comb. cu art. 207 al. 1 C.P.; art. 25 pct. 6 C.P., art. 
304 şi 463 C.J.M. condamnă pe: 

1. BĂŞOIU GHEORGHE - fiul lui Nicolae şi al Filofteiei, născut la 13 martie 
1933, în comuna Stănești, cu acelaşi domiciliu; fără antecedente penale — condamnat 
la 20 ani muncă silnică, 10 ani degradare civică şi confiscă în întregime averea. 
Compută detenţia de la 28 iunie 1958. 

2. PREDUŢ IULIANA - fiica lui loan Constantinescu şi a Justinei, născută la 
16 iunie 1929, în satul Poenărei, comuna Corbi, cu acelaşi domiciliu; fără antecedente 
penale — condamnată la 12 ani muncă silnică, 5 ani degradare civică şi confiscă în 
întregime averea. Compută detenţia de la 28 iunie 1958. 

3. BĂŞOIU FILOFTEIA - fiica lui lon şi a Mariei, născută la 13 noiembrie 
1913, în comuna Stăneşti, cu acelaşi domiciliu; fără antecedente penale — condamnată 
la 15 ani muncă silnică, 5 ani degradare civică şi confiscă în întregime averea. 
Compută detenţia de la 28 iunie 1958. 

4. TOMECI FILOFTEIA - fiica lui Nicolae şi a Elisabetei, născută la 16 iunie 
1902, în comuna Domneşti, cu domiciliul în comuna Brăduleţ; fără antecedente penale 
— condamnată la 12 ani muncă silnică, 5 ani degradare civică şi confiscă în întregime 
averea. Compultă detenţia de la 22 iunie 1958. 

5. LEMNARU ELENA - fiica lui Petre şi a Mariei, născută la 13 aprilie 1911, în 
comuna Nucşoara, cu acelaşi domiciliu; fără antecedente penale — condamnată la 12 
ani muncă silnică, 5 ani degradare civică şi confiscă în întregime averea. Compută 
detenţia de la 22 iunie 1958. 

6. BEREVOIANU VICTOR - fiul lui Gheorghe şi al Anei, născut la 13 aprilie 
1930, în comuna Nucşoara, cu acelaşi domiciliu; fără antecedente penale — 
condamnat la 14 ani muncă silnică, 5 ani degradare civică şi confiscă în întregime 
averea. Compultă detenţia de la 22 iunie 1958. 

7. POPESCU PETRE - fiul lui Gheorghe şi al Elenei, născut la 30 iunie 1912, 
în comuna Muşăteşti, cu acelaşi domiciliu; fără antecedente penale — condamnat la 20 
ani muncă silnică, 10 ani degradare civică şi confiscă în întregime averea. Compută 
detenţia de la 2 august 1958. 

8. TEFELEU ION - fiul lui Gheorghe şi al Anei, născut la 1 ianuarie 1924, în 
comuna Nucşoara, cu acelaşi domiciliu; fără antecedente penale — condamnat la 15 
ani muncă silnică, 8 ani degradare civică şi confiscă în întregime averea. Compută 
detenţia de la 3 iulie 1958. 

Făcând aplicaţiunea art. 284 C.P. comb. cu art. 207 al. 1 C.P.; art. 31 C.P., 
art. 25 pct. 6 C.P., art. 157 C.P., art. 304 şi 463 C.J.M. condamnă pe: 

9. GRIGORE NICOLAE PODEA -— fiul lui Bucur şi al loanei, născut la 30 
septembrie 1892, în comuna Domnești, cu acelaşi domiciliu; fără antecedente penale 
— condamnat la 8 ani temniţă grea, 5 ani degradare civică şi confiscă în întregime 
averea. Compultă detenţia de la 22 iunie 1958. 

Făcând aplicaţiunea art. 292 C.J.M, art. 284 C.P. comb. cu art. 207 al. 1 C.P., 
art. 25 pct. 6 C.P., art. 157 C.P., art. 304 şi 463 C.J.M. condamnă pe: 

10. OPROIU IOAN - fiul lui lon şi al Paraschivei, născut la 16 august 1922, în 
comuna Nucşoara, cu acelaşi domiciliu; fără antecedente penale — condamnat la 20 
ani muncă silnică, 8 ani degradare civică şi confiscă în întregime averea. Compută 
detenţia de la 22 iunie 1958. 

Făcând aplicaţiunea art. 228 C.P., comb. cu art. 207 al. 1 C.P., art. 25 pct. 6 
C.P., art. 30 din C. Familiei, art. 305 şi 463 C.J.M. condamnă pe: 

11. POPESCU G. GHEORGHE - fiul lui Gheorghe şi al Mariei, născut la 10 
martie 1931, în satul Poenărei, comuna Corbi, cu acelaşi domiciliu; fără antecedente 
penale — condamnat la 8 ani închisoare corecțională; confiscă în întregime averea. 
Compută detenţia de la 28 iunie 1958. 

12. COMĂNDAŞU MUCENIC - fiul lui Nicolae şi al Anei, născut la 25 martie 
1881, în comuna Stăneşti, cu domiciliul în comuna Stănești; fără antecedente penale — 
condamnat la 5 ani închisoare corecțională; confiscă în întregime averea. Compută 
detenţia de la 19 iulie 1958. 

13. MĂNESCU NICOLAE - fiul lui Nicolae şi al Anei, născut la 1 decembrie 
1884, în comuna Berevoeşti, cu domiciliul în Câmpulung Muscel, Şoseaua Naţională, 
nr. 93; fără antecedente penale — condamnat la 4 ani închisoare corecțională; confiscă 
în întregime averea. Compută detenţia de la 28 iunie 1958. 

14. POPESCU EUGEN - fiul lui Nicolae şi al Ecaterinei, născut la 1 iunie 
1926, în comuna Nucşoara, cu acelaşi domiciliu; fără antecedente penale — 
condamnat la 7 ani închisoare corecțională; confiscă în întregime averea. Compută 
detenţia de la 22 iunie 1958. 

15. TICU MARIA-SORESCU - fiica lui Grigore şi a loanei, născută la 15 iulie 
1905, în satul Poenărei, comuna Corbi, cu acelaşi domiciliu; fără antecedente penale — 
condamnată la 3 ani închisoare corecțională; confiscă în întregime averea. Compută 
detenţia de la 24 iunie 1958. 

Făcând aplicaţiunea art. 292 C.J.M., art. 228 C.P., comb. cu art. 207 al. 1 
C.P., art. 25 pct. 6 C.P., art. 30 din C. Familiei, art. 305 şi 463 C.J.M. condamnă pe: 

16. PAUL GHEORGHE - fiul lui Pavel şi al Luciei, născut la 14 aprilie 1924, în 
Câmpulung Muscel, domiciliat în Constanţa, B-dul Republicii, nr. 62; fără antecedente 
penale — condamnat la 10 ani închisoare corecțională; confiscă în întregime averea. 
Compută detenţia de la 13 octombrie 1958. 

17. BĂNĂŢEANU IOAN - fiul lui lon şi al Mariei, născut la 1 decembrie 1916, 
în comuna Corbi, cu acelaşi domiciliu; fără antecedente penale — condamnat la 7 ani 
închisoare corecțională; confiscă în întregime averea. Compută detenţia de la 28 iunie 
1958. 

18. SORESCU GHEORGHE - fiul lui Nicolae şi al Mariei, născut la 2 august 
1925, în satul Poenărei, comuna Corbi, cu acelaşi domiciliu; fără antecedente penale — 
condamnat la 7 ani închisoare corecțională; confiscă în întregime averea. Compută 
detenţia de la 24 iunie 1958. 

19. DUMITRAŞCU MIHAIL -— fiul lui loniţă şi al Ruxandrei, născut la 13 martie 
1919, în comuna Covadineşti, domiciliat în comuna Corbi; fără antecedente penale — 
condamnat la 10 ani închisoare corecțională; confiscă în întregime averea. Compută 
detenţia de la 19 iulie 1958. 

20. DIACONU IOAN - fiul lui lon şi al Mariei, născut la 10 noiembrie 1925, în 
satul Poenărei, comuna Corbi, cu acelaşi domiciliu; fără antecedente penale — 
condamnat la 5 ani închisoare corecțională; confiscă în întregime averea. Compută 
detenţia de la 12 iulie 1958. 

21. CHIRCA IOAN - fiul lui Aurel şi al Marinei, născut la 12 ianuarie 1927, în 
comuna Nucşoara, cu acelaşi domiciliu; fără antecedente penale — condamnat la 6 ani 
închisoare corecțională; confiscă în întregime averea. Compută detenţia de la 22 iunie 
1958. 

Făcând aplicaţiunea art. 292 C.J.M., art. 3 C.P., art. 33 din Decret 190/47, art. 
164 pct. 2 C.P., art. 4 p. II C.P. dispune încetarea procesului penal pentru inculpatul 
CUJBESCU TOMA. 

Făcând aplicaţiunea art. 4 partea | pct. 1 c. pr. pen. achită de orice penalitate 
pe ANDREESCU IOAN zis LEU din Corbi. 

Făcând aplicaţiunea art. 29 c. pr pen. art 310 restituie dosarul lui ALECU 
IOAN zis BÂRLOGEANU la Procuratura Militară a Regiunii a Il-a Militare. Obligă pe 
fiecare condamnat în parte la 1000 lei cheltuieli de judecată. Cu drept de recurs. Dată 
şi citită în şedinţă publică astăzi 21 septembrie 1959. 

Preşedinte — loc. col. de justiţie Branovici loan; Judecător: maior de justiţie 
Petrescu loan; lt. col. Bob Horaţiu; Asesori populari: ss/indescifrabili. Secretar: 
Dumitrescu Aurel.”. 

Alt lot de acuzaţi, 

alte condamnări inumane 

ribunalul Militar al Regiunii a Il-a Militare. Colegiul de fond. (Dosar nr. 

T vol. 39) „SENTINȚA nr. 203 Astăzi 4 noiembrie 1959, Tribunalul 

Militar al Regiunii a Il-a Militare, colegiul de fond, compus conform legii 

din: Preşedinte — loc. col. de justiţie Csako Eduard; Judecător: căpitan de justiţie Cinca 

Constantin; Asesori: It. col. Bob Horaţiu; maior Spătărel Bucur, maior Toreanik 

Gheorghe; Secretar şedinţă: Cîrstea Marin. TRIBUNALUL, În numele poporului, 

HOTĂRĂŞTE: Cu unanimitate de voturi făcând aplicaţiunea art. 207 pct. 1 C.P., art. 
25 pct. 6 C.P., art. 157 şi 159 C.P., art. 304 şi 463 C.J.M. condamnă pe: 

1. VIŞOIANU IOSIF — fiul lui losif şi al Elenei, născut la 5 ianuarie 1922, în 
comuna Văleni, domiciliat în Oradea, Calea Republicii, nr. 22; fără antecedente penale 
— condamnat la 25 ani muncă silnică, 10 ani degradare civică; dispune confiscarea 
totală a averii condamnatului; îi compută detenţia preventivă de la 22 aprilie 1959; îl 
obligă să plătească 1000 lei cheltuieli de judecată. (Vişoianu losif fusese paraşutat în 
anul 1945, în Bucovina, cu grupul Ovidiu Găină. [L-784]. Gheorghe Ardei spunea 
despre el că venise din străinătate cu misiunea de a constitui organizaţii subversive în 
R.P.R.). [Dosar 1238, vol. 49; cf. L-656]. 

Făcând aplicaţiunea art. 292 C.J.M, art. 284 pct. 3 al. ultim comb. cu art. 207 
al. 1 C.P., art. 25 pct. 6 C.P., art. 157 C.P., art. 304 şi 463 C.J.M. condamnă pe: 

2. ILIE(SCU) NICOLAE - fiul lui Nicolae şi al Mariei, născut la 2 septembrie 
1912, în satul Poenărei, comuna Corbi, cu acelaşi domiciliu; fără antecedente penale — 
condamnat la 18 ani muncă silnică, 8 ani degradare civică; dispune confiscarea totală 

a averii condamnatului; îi compută detenţia preventivă de la 25 aprilie 1959; îl obligă 
să plătească 800 lei cheltuieli de judecată. 

3. TACHE PAUL - fiul lui Nicolae şi al Elisabetei, născut la 3 octombrie 1927, 
în comuna Pietroşani, cu acelaşi domiciliu; fără antecedente penale — condamnat la 12 
ani muncă silnică, 7 ani degradare civică; dispune confiscarea totală a averii 
condamnatului; îi compută detenţia preventivă de la 22 aprilie 1959; îl obligă să 
plătească 700 lei cheltuieli de judecată. 

4. MICA ELENA -— fiica lui lon şi a Ecaterinei, născută la 4 mai 1930, în 
comuna Corbi, cu acelaşi domiciliu; fără antecedente penale — condamnată la 12 ani 
muncă silnică, 7 ani degradare civică; dispune confiscarea totală a averii condamnate; 
îi compută detenţia preventivă de la 25 aprilie 1959; o obligă să plătească 700 lei 
cheltuieli de judecată. 

5. PASCU VASILE -— fiul lui Nicolae şi al Mariei, născut la 26 aprilie 1894, în 
comuna Corbi, cu acelaşi domiciliu; fără antecedente penale — condamnat la 15 ani 
temniţă grea, 8 ani degradare civică; dispune confiscarea totală a averii 
condamnatului; îi compută detenţia preventivă de la 22 aprilie 1959; îl obligă să 
plătească 800 lei cheltuieli de judecată. 

Făcând aplicaţiunea art. 284 C.P. comb. cu art. 207 al. 1 C.P., art. 25 pct. 6 
C.P., art. 157 C.P., art. 304 şi 463 C.J.M. condamnă pe: 

6. POPESCU VICTOR - fiul lui Daniel şi al Filofteiei, născut la 8 martie 1904, 
în comuna Brăduleţ, cu acelaşi domiciliu; fără antecedente penale — condamnat la 8 
ani muncă silnică, 6 ani degradare civică; dispune confiscarea totală a averii 
condamnatului; îi compută detenţia preventivă de la 21 aprilie 1959; îl obligă să 
plătească 800 lei cheltuieli de judecată. 

7. JUBLEANU ION -— fiul Ecaterinei, născut la 30 martie 1919, în comuna 
Nucşoara, cu acelaşi domiciliu; fără antecedente penale — condamnat la 14 ani muncă 
silnică, 8 ani degradare civică; dispune confiscarea totală a averii condamnatului; îi 
compută detenţia preventivă de la 22 aprilie 1959; îl obligă să plătească 800 lei 
cheltuieli de judecată. 

8. TONCEA LAURENŢIA - fiica lui Nicolae şi a Mariei, născută la 9 aprilie 
1932, în comuna Nucşoara, domiciliată în Bucureşti, str. Orientului, nr. 5; fără 
antecedente penale — condamnată la 10 ani muncă silnică, 6 ani degradare civică; 
dispune confiscarea totală a averii condamnatei; îi compută detenţia preventivă de la 
21 aprilie 1959; o obligă să plătească 600 lei cheltuieli de judecată. 

9. BUTOI GHEORGHE - fiul lui loan şi al Mariei, născut la 6 martie 1910, în 
comuna Nucşoara, domiciliat în comuna Brăduleţ; fără antecedente penale — 
condamnat la 10 ani muncă silnică, 6 ani degradare civică; dispune confiscarea totală 
a averii condamnatului; îi compută detenţia preventivă de la 25 aprilie 1959; îl obligă 
să plătească 800 lei cheltuieli de judecată. 

Făcând aplicaţiunea art. 292 C.J.M, art. 228 C.P. comb. cu art. 207 al. 1 C.P., 
art. 25 pct. 6 C.P., art. 157 C.P., art. 304 şi 463 C.J.M. condamnă pe: 

10. ION FLOREA ELENA - fiica lui loan şi a Laurenţiei, născută la 12 aprilie 
1919, în comuna Nucşoara, domiciliată în Câmpulung Muscel, str. Desrobirii, nr. 89; 
„reţinută în perioada 12 decembrie 1950-12 februarie 1953, pentru aceleaşi fapte” 
[Dosar 1238, vol. 89; cf. L-791] condamnată la 5 ani închisoare corecțională, 4 ani 
degradare civică; dispune confiscarea totală a averii condamnatei; îi compută detenţia 
preventivă de la 22 iunie 1959; o obligă să plătească 500 lei cheltuieli de judecată. 

11. POPESCU MARIA -— fiica lui Grigore şi a Justinei, născută la 15 iulie 
1908, în satul Poenărei, comuna Corbi, cu acelaşi domiciliu; fără antecedente penale — 
condamnată la 8 ani muncă silnică, 6 ani degradare civică; dispune confiscarea totală 
a averii condamnate; îi compută detenţia preventivă de la 25 aprilie 1959; o obligă să 
plătească 500 lei cheltuieli de judecată. 

12. ALECU EUGEN -— fiul lui Constantin şi al Ecaterinei, născut la 12 
septembrie 1909, în comuna Brăduleţ, cu acelaşi domiciliu; fără antecedente penale — 
condamnat la 7 ani muncă silnică, 5 ani degradare civică; dispune confiscarea totală a 
averii condamnatului; îi compută detenţia preventivă de la 25 aprilie 1959; îl obligă să 
plătească 600 lei cheltuieli de judecată. 

13. LEMNARU IULIANA - fiica lui lon şi a Mariei, născută la 18 iunie 1909, în 
comuna Nucşoara, cu acelaşi domiciliu; fără antecedente penale — condamnată la 6 
ani muncă silnică, 5 ani degradare civică; dispune confiscarea totală a averii 
condamnatei; îi compută detenţia preventivă de la 23 aprilie 1959; o obligă să 
plătească 600 lei cheltuieli de judecată. 

14. SĂNDULESCU CONSTANTIN - fiul lui lon şi al Mariei, născut la 14 iulie 
1913, în comuna Brăduleţ, domiciliat în comuna Nucşoara; fără antecedente penale — 
condamnat la 7 ani muncă silnică, 5 ani degradare civică; dispune confiscarea totală a 
averii condamnatului; îi compută detenţia preventivă de la 22 aprilie 1959; îl obligă să 
plătească 600 lei cheltuieli de judecată. 

15. BOJOG GHEORGHE - fiul lui Simion şi al loanei, născut la 15 august 
1898, în comuna Nucşoara, cu acelaşi domiciliu; fără antecedente penale — 
condamnat la 8 ani temniţă grea, 6 ani degradare civică; dispune confiscarea totală a 
averii condamnatului; îi compută detenţia preventivă de la 23 aprilie 1959; îl obligă să 
plătească 700 lei cheltuieli de judecată. 

Făcând aplicaţiunea art. 292 C.J.M, art. 228 C.P. comb. cu art. 207 al. 1 C.P., 
art. 59 comb. cu art. 58 pct. 2-5 C.P., art. 25 pct. 6 C.P., art. 304 şi 463 C.J.M. 
condamnă pe: 

16. POPESCU DANIEL - fiul lui Victor şi al Filofteiei, născut la 22 decembrie 
1927, în comuna Brăduleţ, cu acelaşi domiciliu; fără antecedente penale — condamnat 
la 5 ani închisoare corecțională, 4 ani degradare civică; dispune confiscarea totală a 

averii condamnatului; îi compută detenţia preventivă de la 25 aprilie 1959; îl obligă să 
plătească 600 lei cheltuieli de judecată. 

17. MĂRIUŢ ION - fiul lui Constantin şi al Mariei, născut la 2 noiembrie 1925, 
în comuna Corbi, cu acelaşi domiciliu; fără antecedente penale — condamnat la 7 ani 
închisoare corecțională, 5 ani degradare civică; dispune confiscarea totală a averii 
condamnatului; îi compută detenţia preventivă de la 8 mai 1959; îl obligă să plătească 
600 lei cheltuieli de judecată. 

18. PAŞOL CONSTANTIN - fiul lui lon şi al Sultanei, născut la 21 mai 1921, 
în comuna Nucşoara, cu acelaşi domiciliu; fără antecedente penale — condamnat la 6 
ani închisoare corecțională, 4 ani degradare civică; dispune confiscarea totală a averii 
condamnatului; îi compută detenţia preventivă de la 22 aprilie 1959; îl obligă să 
plătească 500 lei cheltuieli de judecată. 

19. BERJA PETRE - fiul lui Gheorghe şi al Mariei, născut la 29 iunie 1932, în 
comuna Nucşoara, cu acelaşi domiciliu; fără antecedente penale — condamnat la 5 ani 
închisoare corecțională, 4 ani degradare civică; dispune confiscarea totală a averii 
condamnatului; îi compută detenţia preventivă de la 22 aprilie 1959; îl obligă să 
plătească 500 lei cheltuieli de judecată. 

20. DERIOIU SIMEON -— fiul lui Constantin şi al Domnicăi, născut la 1 
septembrie 1914, în comuna Nucşoara, domiciliat în Bucureşti, str. luliu Valahoiu, nr. 
24; fără antecedente penale — condamnat la 5 ani închisoare corecțională, 4 ani 


degradare civică; dispune confiscarea totală a averii condamnatului; îi compută 
detenţia preventivă de la 21 aprilie 1959; îl obligă să plătească 500 lei cheltuieli de 
judecată. 


21. ŞUŢA GHEORGHE - fiul lui loan şi al Mariei, născut la 21 februarie 1934, 
în comuna Arnăşeşti, cu acelaşi domiciliu; fără antecedente penale — condamnat la 3 
ani închisoare corecțională, 2 ani degradare civică; dispune confiscarea totală a averii 
condamnatului; îi compută detenţia preventivă din aprilie 1959; îl obligă să plătească 
500 lei cheltuieli de judecată. 

Cu drept de recurs. Dată şi citită în şedinţă publică astăzi 4 noiembrie 1959 la 
Bucureşti. Preşedinte — loc. col. de justiţie Csako Eduard; Judecător: căpitan de justiţie 
Cinca Constantin; Asesori: It. col. Bob Horaţiu; maior Spătărel Bucur, maior Toreanik 
Gheorghe; Secretar: Cîrstea Marin.”. 

ribunalul Militar al Regiunii a II-a Militare. Colegiul de fond. În deplasare 

i la Piteşti. Dosar nr. 3265/59. „PROCES VERBAL -— MINUTA nr. 18 

Astăzi 13 februarie 1960, Tribunalul Militar al Regiunii a Il-a Militare - 

colegiul de fond, compus conform legii din: Preşedinte — loc. col. de justiție Csako 

Eduard; Judecător: maior de justiție Munteanu Fănică; maior Bârlogeanu lon; Asesori 

populari: maior Olaeru Dumitru, maior Murani Paul, deliberând în secret conform art. 
291-295 C.J.M. şi pentru motivele ce se vor arăta în corpul sentinței al. 1 C.P. 

În numele poporului, HOTĂRĂŞTE: Făcând aplicaţiunea art. 207 al. 1 C.P., 
art. 157 C.P., art. 25 pct. 1 şi 6 C.P., art. 30 Codul Familiei, art. 304 şi 463 C.J.M. 
condamnă pe: 

1. MARINESCU ALEXANDRU - fiul lui Virgil şi al Ecaterinei, născut la 17 
septembrie 1929, în comuna Nucşoara, domiciliat în comuna Corbi; condamnat 
anterior un an de zile prin legea 190/947, după ce a fost arestat în 2 martie 1950, la 
Cluj; condamnat la 20 ani muncă silnică; 10 ani degradare civică şi confiscarea totală a 
averii personale. [Dosar 1238, vol. 76; cf. L-817] 

2. NIŢU GH. IOSIF -— fiul lui Gheorghe şi al Elenei, născut la 3 martie 1917, în 
comuna Pietroşani, cu acelaşi domiciliu; fără antecedente penale — condamnat la 15 
ani muncă silnică; 8 ani degradare civică şi confiscarea totală a averii personale. 

3. NĂSTASE VICTORIA - fiica lui loan şi a Ecaterinei, născută la 5 mai <...>, 
în comuna Corbi, domiciliată în Bucureşti, str. Occidentului, nr. 38; fără antecedente 
penale — condamnată la 12 ani muncă silnică; 6 ani degradare civică şi confiscarea 
totală a averii personale. 

4. NICOLAE PETRE zis BĂIEŢELU -— fiul lui Vasile şi al Anei, născut la 2 mai 
1911, în comuna Domnești, cu acelaşi domiciliu; fără antecedente penale — 
condamnat la 16 ani muncă silnică; 6 ani degradare civică şi confiscarea totală a averii 
personale. 

5. PETRICĂ LUCA - fiul lui Iosif şi al Mariei, născut la 6 februarie 1906, în 
comuna Domneşti, cu acelaşi domiciliu; fără antecedente penale — condamnat la 12 
ani muncă silnică; 8 ani degradare civică şi confiscarea totală a averii personale. 

6. ARNĂUŢOIU LAURENŢIA - fiica lui Petre şi a loanei, născută la 4 
octombrie 1895, în comuna Berevoeşti, domiciliată în comuna Nucşoara; fără 
antecedente penale — condamnată la 10 ani muncă silnică; 5 ani degradare civică şi 
confiscarea totală a averii personale. 

7. FLOREA GH. IOAN - fiul lui Gheorghe şi al loanei, născut la 5 iulie 1900, în 
comuna Brăduleţ, cu acelaşi domiciliu; condamnat anterior la 4 ani închisoare 
corecțională — condamnat la ani 12 muncă silnică; 6 ani degradare civică şi 
confiscarea totală a averii personale. 

8. BURTEA DUMITRU - fiul lui Toma şi al Mariei, născut la 26 octombrie 
1924, în comuna Dragoslavele, cu acelaşi domiciliu; fără antecedente penale — 
condamnat la ani 20 muncă silnică; 10 ani degradare civică şi confiscarea totală a 
averii personale. Compută detenţia preventivă pentru Marinescu Alexandru de la 28 
ianuarie 1959; pentru Niţu losif de la 25 noiembrie 1959; pentru Arnăuţoiu Laurenţia de 
la 28 aprilie 1959 şi pentru Burtea Dumitru de la 28 august 1959. 

Obligă pe fiecare inculpat în parte la câte 600 lei cheltuieli de judecată. Cu 
drept de recurs, în termen de 3 zile la Tribunalul Suprem. Colegiul Militar. Dată şi citită 
în şedinţă publică astăzi 13 februarie 1960. Preşedinte — loc. col. de justiţie ss. Csako 

Eduard; Judecător: maior de justiţie ss. Munteanu Fănică; Asesori populari: ss. 
Indescifrabil”. [Dosar 1238, vol. 35; cf. L-796]. 


Sentinţe anterioare 

ribunalul Militar Bucureşti. Secţia a Il-a. Dosar nr. 1743/1950 
T „SENTINŢA- MINUTA nr. 1183. Astăzi anul 1950, luna 
decembrie ziua 20, Tribunalul Militar Bucureşti Secţia a Il-a, compus 
conform art. 9-14 CJM din: Preşedinte — loc. col. Mihăilescu Pascal; Membri: maior 
mag. Lazăr Sava; li. maj. lordache C., It. Roşioru Constantin, locot. Naghy Alexandru, 
deliberând în secret conform art. 291-295 C.J.M. asupra culpabilității şi aplicării 
pedepsei în cauza penală, privitoare pe: Chirca Elena, Pîslaru Margareta, Stănescu 
Gheorghe, losif Niţu, Krasinski Maria, Preda lon, Drăgoi lon, În numele legii, 
HOTĂRĂŞTE: Făcând aplicaţiunile art. 209 partea 3-a CP, 304 şi 463 CJM cu 

unanimitate de voturi, după cum urmează, condamnă pe: 

CHIRCA ELENA - la 5 (cinci) ani închisoare corecțională, 3 (trei) ani 
interdicţie corecțională şi 4000 lei amendă fiscală. 

PISLARU MARGARETA - la 5 (cinci) ani închisoare corecțională, 3 (trei) ani 
interdicţie corecțională şi 4000 lei amendă fiscală. 

STĂNESCU GHEORGHE - la 5 (cinci) ani închisoare corecțională, 3 (trei) ani 
interdicţie corecțională şi 4000 lei amendă fiscală. 

IOSIF NIŢU -— la 5 (cinci) ani închisoare corecțională, 3 (trei) ani interdicţie 
corecțională şi 4000 lei amendă fiscală. 

KRASINSKI MARIA - la 5 (cinci) ani închisoare corecțională, 3 (trei) ani 
interdicţie corecțională şi 4000 lei amendă fiscală. 

PREDA ION - la 5 (cinci) ani închisoare corecțională, 3 (trei) ani interdicţie 
corecțională şi 4000 lei amendă fiscală. 

DRĂGOI ION - la 5 (cinci) ani închisoare corecțională, 3 (trei) ani interdicţie 
corecțională şi 4000 lei amendă fiscală. 

Dată şi citită în şedinţă publică azi 20 dec. 1950. Preşedintele Secţiei a Il-a — 
loc. col. mag. ss. Mihăilescu Pascal; Membri: maior mag. ss. Lazăr Sava; It. maj. ss. 
lordache C., lt. ss. Roşioru Constantin, locot. ss. Naghy Alexandru; Grefier, ss. 
Anastasiu Gh.” [Dosar 1238, vol. 49; cf. L-806-807]. 

ribunalul Militar Bucureşti - Secţia a Il-a condamnă, prin Sentința nr. 372 
din 9 martie 1951, pentru delictul de uneltire contra ordinei sociale, pe 
inculpaţii: 

NĂSTASE ECATERINA - fiica lui Grigore şi a Mariei, născută la 24 martie 
1901, în comuna Poenărei, cu domiciliu în comuna Corbi; absolventă a 3 clase 
secundare, casnică, căsătorită, are 5 copii; fără antecedente penale — condamnată la 

6 ani închisoare corecțională, 2 ani interdicţie corecțională, 20000 lei amendă 
corecțională şi confiscarea averii. 

MARINESCU ECATERINA - fiica lui lon şi a Elisabetei, născută la 8 iunie 
1908, în comuna Brădet, cu domiciliu în comuna Nucşoara; absolventă a 4 clase 
primare, casnică, căsătorită, are 2 copii; fără antecedente penale — condamnată la 6 
ani închisoare corecțională, 2 ani interdicţie corecțională, 20000 lei amendă 
corecțională şi confiscarea averii. 

ADĂMOIU NICOLAE -— fiul lui Petre şi al Mariei, născut la 16 septembrie 1912, 
în comuna Nucşoara, cu acelaşi domiciliu; absolvent a 3 clase primare, agricultor, 
căsătorit, are 1 copil; fără antecedente penale — condamnat la 10 ani închisoare 
corecțională, 3 ani interdicţie corecțională, 30000 lei amendă corecțională. 

MATEI CONSTANŢA -— fiica lui lon şi a Paraschivei, născută la 18 aprilie 
1904, în comuna Vâlsăneşti-Argeş, cu domiciliu în comuna Nucşoara; absolventă a 5 
clase primare, căsătorită, are 1 copil; fără antecedente penale — condamnată la 4 ani 
închisoare corecțională, 1 an interdicţie corecțională, 6000 lei amendă corecțională. 

MĂLUREANU ECATERINA - fiica lui Gheorghe şi a loanei, născută la 15 
ianuarie 1916, în comuna Nucşoara, cu acelaşi domiciliu; absolventă a 6 clase 
primare, casnică, necăsătorită; fără antecedente penale — condamnată la 5 ani 
închisoare corecțională, 2 ani interdicţie corecțională, 7000 lei amendă corecțională. 

ŞUFAN ELENA - fiica lui lon şi a Mariei, născută la 29 noiembrie 1913, în 
comuna Nucşoara, cu acelaşi domiciliu; absolventă a 4 clase primare, casnică, 
căsătorită, are 4 copii; fără antecedente penale — condamnată la 4 ani închisoare 
corecțională, 1 an interdicţie corecțională, 6000 lei amendă corecțională. 

BELU LAURENŢIA - fiica lui Gheorghe şi a Linei, născută la 15 iunie 1927, în 
comuna Nucşoara, cu acelaşi domiciliu; absolventă a 4 clase primare, casnică, 
căsătorită, fără copii; fără antecedente penale — condamnată la 1 an închisoare 
corecțională, 1 an interdicţie corecțională, 4000 lei amendă corecțională. 

COMAN VICTORIA - fiica lui Gheorghe şi a Zincăi, născută la <...> august 
1897, în comuna Cândeşti, cu acelaşi domiciliu; nu ştie carte, casnică, căsătorită, are 
2 copii; fără antecedente penale — condamnată la 1 an închisoare corecțională, 1 an 
interdicţie corecțională, 4000 lei amendă corecțională. 

BĂNCESCU VERONA - fiica lui Pantelimon şi a Saftei, născută la 19 iunie 
1915, în satul Sboghiţeşti, comuna Nucşoara, cu acelaşi domiciliu; absolventă a două 
clase primare, casnică, necăsătorită; fără antecedente penale — condamnată la 1 an 
închisoare corecțională, 1 an interdicţie corecțională, 1000 lei amendă corecțională. 

RIZEA GHEORGHE - fiul lui Tănase şi al Ecaterinei, născut la 16 noiembrie 
1900, în comuna Nucşoara, cu acelaşi domiciliu; de profesie muncitor forestier, cu 
serviciul militar satisfăcut, căsătorit, are 2 copii, ca avere posedă 7 pogoane teren 
diferit, absolvent a 5 clase primare; membru în trecut al Partidului averescan şi P.N.Ţ. 

Maniu; fără antecedente penale; cu ultimul domiciliu în comuna Domnești. Arestat la 
26 aprilie 1951, după ce fugise, în august 1949, şi se ascunsese la: Ghica Belu, Nae 
Şuţa, Niţă T. Preda şi Nicolae Samoilă. La două săptămâni după ce a depus 
jurământul, a fost identificat de organele Securităţii, „care l-au arestat şi prelucrat să ia 
legătura cu banda Arsenescu, pentru a arăta locul precis unde se află banda”. [Dosar 
1238, vol. 16; cf. L-819-820]. 

Prin Sentința nr. 478 din 11 mai 1950, este condamnat 

ARDEI GHEORGHE - fiul lui Petre şi al loanei, născut la 8 octombrie 1901, în 
comuna Domneşti, cu acelaşi domiciliu; fără antecedente penale — la 10 ani 
închisoare corecțională, 3 ani interdicţie corecțională şi confiscarea totală a averii. 

Tre Militar de Regiune Militară Bucureşti — Colegiu de fond, prin 

Sentința nr. 66 din 17 decembrie 1963, condamnă, pentru infracţiune 
p.p. de art. 121 C.P. combinat cu art. 207 alin. 1 C.P., pe: CHIRCA 

MARINA -— născută la 17 iulie 1916, în satul Slatina, comuna Nucşoara, cu acelaşi 
domiciliu; casnică, căsătorită fără antecedente penale — condamnată la 15 ani muncă 
silnică, 7 ani degradare civică şi confiscarea totală a averii; 600 lei cheltuieli de 
judecată. SIMION ANA -— născută la 1 ianuarie 1920, în satul Slatina, comuna 
Nucşoara, cu acelaşi domiciliu; condamnată la 10 ani muncă silnică, 5 ani degradare 
civică şi confiscarea totală a averii; 400 lei cheltuieli de judecată. FLOREA ION — 
născut la 30 aprilie 1929, în comuna Rădeşti, cu acelaşi domiciliu; casnic, căsătorit; 
fără antecedente penale; condamnat la 5 ani muncă silnică, 3 ani degradare civică şi 
confiscarea totală a averii. 


D. O. — domiciliu obligatoriu 

e baza Decretului Lege nr. 89/1958 şi în conformitate cu Hotărârea 
Dii de Miniştri nr. 282/1958 cu privire la fixarea locului de muncă 
condamnatilor contrarevoluţionari care şi-au ispăşit pedeapsa şi a altor 

categorii de elemente duşmănoase regimului democrat-popular din R.P.R.”, Ministrul 
Afacerilor Interne al R.P.R., general colonel Alexandru Drăghici, ordona, sub nr. 
10039/21.X1.1959, ca, dintr-o amplă înşiruire, deţinuţii: 7. MARINESCU VIRGIL, 
învăţător, din comuna Nucşoara — căruia pedeapsa îi expira la 12.X1.1959, să nu fie 
eliberat, ci să i se fixeze „loc de muncă pe timp de 72 luni (între 12.X1.1959- 
12.X1.1965) la colonia Culmea, spre executarea internării” şi 10. DRĂGOI CORNEL, 
student, din comuna Nucşoara -— „să i se fixeze loc de muncă în comuna Olaru, 
regiunea Bucureşti, pe 36 luni”. Ordinul era semnat de Al. Drăghici, ministru. [Dosar 


1238, vol. 80; cf. L-800-801]. 
Morti în detenţie 
ARNĂUŢOIU T. IOAN zis IANCU - fiul lui Toma şi al Elenei, născut la 11 
octombrie 1887, în comuna Nucşoara, condamnat la 18 ani temniţă grea. A decedat în 

închisoare, din motive neprecizate „oficial”, tortura fiind, cu certitudine, cauza reală a 
morții ilustrului învăţător. 

ARNĂUŢOIU LAURENŢIA — născută Diaconescu, la 18.10.1894, în comuna 
Berevoeşti, fiica lui Petre şi loana. Condamnată la 10 ani temniţă grea, a murit în 
Penitenciarul Gherla, fiind bolnavă de „bronșită cronică, cardioscleroză decompensată, 
tumor abdominal”. [Dosar 1238, vol. 76 bis; cf. L-797]. 

COMÂNDAŞU (COMÂNDĂŞESCU) MUCENIC -— născut la 25 martie 1881, 
fiul lui Nicolae şi Ana, pensionar, fost învăţător, căsătorit cu Corbeanu Justina, a 
decedat în ziua de 3 noiembrie 1960, la ora 4, „fiind suferind de sincopă cardiacă”. 
(Adresa nr. 11627/03.X1.1960 a Penitenciarului Jilava către Sfatului popular al 
comunei Jilava). [Dosar 1238, vol. 38; cf. L-776]. Şeful camerei nr. 37 din Penitenciarul 
Jilava, deţinutul Negulescu I. lon Mişu declară că a constatat decesul la ora 5 şi 10, 
împreună cu deţinuţii Radu lon şi Nan Gheorghe. Negulescu lon confirmă că, pe 2 
noiembrie, Comândăşescu Mucenic „se simțea rău, îl dureau oasele şi avea o 
respiraţie grea”, cerându-i să-l ducă la vizita medicală, dar, în acea zi, nu era 
programată”. [Dosar 1238, vol. 73; cf. L-797]. 

PLOP MARIA - Penitenciarul Miercurea Ciuc anunţă, sub nr. 338/31.01.1962, 
Serviciul Evidenţei Operative din Direcţia Generală a Miliției, că „numita Plop Maria 
care a fost depusă la 20 mai 1958, în baza mandatului de arestare nr. 393/1959 ca 
membră a bandei teroriste a lui Arnăuţoiu Toma, a decedat „din cauza insuficienţei 
circulatorii şi TBC pulmonar”. [Dosar 1238, vol. 81; cf. L-727]. 

TOMECI FILOFTEIA — născută la 16.06. 1902, în comuna Domnești, fiica lui 
Nicolae şi Elisabeta, condamnată la 14 ani muncă silnică, a fost transferată de la 
Penitenciarul Jilava, la 30. 03. 1960, cu diagnosticul „nefrită cronică edem la ambele 
picioare”, la Penitenciarul Miercurea Ciuc. Medicul penitenciarului, dr. Konszvald 
Ladislau, extinde diagnosticul şi menţionează tratamentul aplicat. La 20 mai 1960, ora 
7, Tomeci Filofteia moare de „insuficienţă cardio-respiratorie”. [Dosar 1238, vol. 73; cf. L- 
781]. 


Metode criminale de 

anchetă ale Securităţii 

iteratura despre Rezistență include pagini cutremurătoare referitoare la 

| SSE criminale de tortură folosite de către Securitate în cursul 

anchetelor efectuate de  torţionari criminali. Volumul «Povestea 

Elisabetei Rizea din Nucşoara» / «Mărturia lui Cornel Drăgoi» este tulburător, mai 

ales, prin dezvăluirea unor fărădelegi inimaginabile săvârşite, „în numele poporului”, 
împotriva unor „duşmani ai poporului” etichetaţi ca „bandiţi”... 

Cartea constituie „un ipotetic material pentru un proces, măcar moral, al 

comunismului”, comunism, pe care Gabriel Liiceanu, în prefața acestui volum apărut la 

Editura Humanitas, îl consideră „o crimă organizată la adăpostul legii şi legitimată prin 
minciună”. 

„Comuniştii, scrie distinsul cărturar, apar ca bandiți legalişti. Ca orice 
bandiți, ei înjură, bat, torturează, omoară, numai că, pentru cele mai teribile atrocități, 
ei au legi. Dinţii se smulg în numele poporului, iar „bandiţi” şi „duşmani ai poporului” 
sînt cei schingiuiţi, şi nicidecum călăii. Pentru judecătorii-bandiţi, pentru anchetatorii- 
bandiți, pentru gardienii-bandliţi, pentru toţi aceştia şi pentru crimele lor, nu există legi. 
Ei sint legea şi ei comit crimele în numele legii lor.”. [P-p.10]. 

Un episod din trista «Poveste a Elisabetei Rizea» este tipic pentru metodele 
de teroare utilizate de Securitate: „Când m-a bătut cel mai rău Cârnu, m-a dus la 
miliţie, într-o cameră. A tras o masă. Avia un cârlig mare la mijloc acolo. Militia era în 
casele lui Arnăuţoiu. 

Şi a tras Cârnu un scaun lângă masă, m-a legat cu mâinile la spate după 
spătar, cu frânghie, aşa, după aia, a suit scaunul pe alt scaun şi aveam coadă... 

Şi a urcat scaunele pe masă şi mi-a legat coada acolo sus în cârlig. Şi era un 
lanţ şi a băgat lanţul aici, după frânghie, cum eram legată la mâini. Şi mi-a fost frică, că 
atunci eram şi eu grăsuţă, nu prea tare şi stam şi tipam şi spuneam — domnule, 
împuşcaţi-mă, tăiaţi-mi capu, scoateţi-mi ochii, tăiaţi-mi limba, nu ştiu de ei, nu mă- 
ntrebaţi, că nu ştiu ! Nu mă chinuiţi, nu mă lăsaţi fără mâini, mai bine împuşcaţi-mă !... 

Când m-a urcat de tot acolo, mi-a dat drumu la coadă, mi-a dezlegat păru şi 
m-a lăsat numa în mâini... Da' păr tot nu am... 

ŞI, după aia, m-a dat jos, m-a dezlegat la mâini; era o căldare de apă pă sobă 
acolo şi a muiat un sac în apă, l-a stors, mi-a luat fota aia după mine şi-a pus sacu 
aşa, peste mine. 

Şi a băgat pă mâna dreaptă un d-ăla dă cauciuc, aşa cu şnur... M-a făcut 
toată numai dungi groase cât mâna... Cum să-l iert ? Pot ? Nu pot ! M-a dus patru 
soldaţi acasă... M-a dus şi m-a pus în pat... 

Şi m-a ținut zece zile acasă. Şi-au spus că să coacă pâine şi s-o prăjească pă 
maşină şi s-o stropească cu vin şi să mi-o puie pă faţă. Aşa a făcut fata. Am stat zece 
zile acasă. Mai rămăsese la ochi, aici, o leacă de vânătaie. Da aici în jos eram dungi şi 
neagră şi dungi făcută, dungi cât mâna ! Ce să fac ? Am răbdat. Am răbdat 1...” [P-53- 
54]. 

Studentul Cornel Drăgoi redă, în «Mărturia» sa, scene de groază din detenţie. 
Titu Jubleanu, pe care l-a întâlnit, în vara anului 1958, în Penitenciarul Piteşti, „mi-a 
arătat gura cu dinţii rupti cu cleştele de cuie... l-au smuls dinţii cu cleştele de cuie !... 
Avea un dinte rupt pe jumătate, un dinte rupt la nivelul gingiei şi erau porţiuni unde 
cleştele muşcase şi o bucată de gingie... l-au făcut asta atunci cînd l-au prins, ca să-l 
silească să spună unde sînt băieții...” [M—140]. 

U.M. 0336 Piteşti înaintează Penitenciarului Văcăreşti prin „delegatul nostru, 
cpt. Constantinescu Păun, pe arestata Predut luliana, pentru a fi internată şi spitalizată 
în acest penitenciar, la dispoziţia acestei unităţi militare. După cum rezultă din 
certificatul medical, sus-numita este gravidă în luna a opta, rugându-vă ca după 
naştere să ne comunicaţi starea sănătăţii acesteia”. [Dosar 1238, vol. 87; cf. L-771-772]. 

După eliberarea din detenţie, luliana Preduţ-Constantinescu, evocă, în opera 
sa cu caracter memorialistic «Speranţe încătuşate», infernul închisorilor 
comuniste ale anilor 1959-1964, unde avea să nască o fetiţă, căreia i-a dat numele 
simbolic «Libertatea» şi pe care ar fi vrut s-o legene în cântecul gândit, însă niciodată 
rostit: 

«Ţie, Libertatea ! 


Ai fost născută-n închisoare 
Şi-ntr-o celulă, ai crescut ! 
Lumina razelor de soare, 
printre zăbrele, ai văzut ! 
Cuvinte dragi de mângâiere 
eu n-am putut să-ți glăsuiesc, 
fiindcă, acolo, sub teroare, 
nu aveam voie să-ţi vorbesc ! 
Un cânt de leagăn, niciodată, 
mămica ta nu ţi-a cântat, 

ci, numai lacrimi prea amare, 
pe trupul tău, a tot vărsat! 
Tu creşti, odorule, creşti mare 
şi Domnul să te aibă-n pază ! 
Puterea Lui mângâietoare 
să-ţi lumineze ca o rază 1...» 


Valoarea documentar-istorică a volumului menţionat, ca sursă informativă 
despre terifianta detenţie politică din perioada comunistă, este evidentă: „Eram închisă 
la Văcăreşti... Mă aduseseră acolo de la Securitatea Piteşti, în urma unei anchete 
chinuitoare... Am stat, la Văcăreşti, până am născut pe Libertatea-Justina... 

Mă arestaseră de la catedra din Cobadin - Constanţa... Eram gravidă în luna a 
şaptea... M-au băgat seara, în celula 116, cu toate că sosisem înainte de ora 
prânzului, şi, ca să-mi fie viata un adevărat calvar, m-au lăsat singură, într-un WC 
turcesc cu şase găuri, care aproape nu se mai vedeau, fiindcă erau pline cu materii 
fecale... Mirosul greu de acolo, drumul chinuitor de la Securitatea Piteşti până la atât 
de temuta închisoare din Văcăreşti îmi accentuaseră vădit cumplita durere 

amestecată cu o foame greu de imaginat, pentru că nu îmi dăduseră, în dimineaţa 
aceea, nimic din mizerabila ratie zilnică, iar seara, după o discuţie cu o verişoară a 
mea, care era şefă de cameră, n-am putut înghiţi nici măcar o boabă de arpacaş... 

Căpitanul Constantinescu — aşa se pare că-l chema - m-a însoţit în dubă 
până la Închisoarea Văcăreşti şi, în prezenţa mea, i-a spus celui care m-a luat în 
primire, să aibă grijă, pentru că sunt gravidă şi foarte slăbită... l-am mulțumit pentru 
acest semn rar de bunătate, cu totul neaşteptat, dar, de atunci, nu l-am mai văzut... 

Să fi fost din „grijă" pentru mine cele două bucăţi de mămăligă caldă, în care 
era pusă brânză de burduf tăvălită prin materiile fecale, încât nu mai rămăsese nimic 
nemuiat în mizerie ?!... O durere groaznică m-a tăiat peste mijloc; apoi, o foame cum 
n-am mai încercat niciodată m-a împins parcă orbeşte să mă aplec şi să rup din 
mămăliga pusă în fecale... Simţeam tot mai mult, tot mai apăsător, că mă lăsau 
puterile 1... M-am aşezat în urina care plutea pe cimentul WC-ului şi am rupt încă o 
bucată din celălalt bulz — puşi acolo anume, pentru că, din mămăligă, ieşeau aburi 
calzi... 

Abia, mai târziu, mi-am dat seama că totul fusese premeditat de torţionari, 
pentru ca să avortez din această cauză, mai ales că, la Piteşti, un securist în halat alb 
— probabil, medic — îmi propusese să renunt la copil, asigurându-mă că nu voi avea 
dureri la întreruperea sarcinii... M-au dus, aşadar, în celula 116, unde, timp de o lună, 
m-am chinuit îngrozitor, într-o singurătate ucigătoare doar cu gândurile mele negre şi 
cu durerea care aduce în lume o nouă viaţă... 

Regimul de detenţie a fost aidoma celui de la Securitate: de la deşteptare 
până la stingere, eram obligată să stau pe marginea patului... Uneori, când mai 
încercam să urc câte un picior în pat, mi se atrăgea atenţia că nu am voie... M-am 
resemnat, pierzându-mi orice speranţă în lumina vieţii... Mă învăluia, parcă, întunericul 
atât de obsedant al morții !... 

„„„Între. timp, am făcut, la sânul stâng, mastită suprainfectată 1... De această 
boală, numai bunul Dumnezeu m-a vindecat, fiindcă m-au dus la un doctor din 
închisoare să mă opereze la o oră nepotrivită, chiar atunci când i se servea masa... 
Văzându-mă atât de slăbită şi de chinuită, s-a hotărât să termine cât mai repede cu 
mine, determinat, poate, şi de gardiana care mă însoţise până la el... Batjocoritoare, 
gardiana îmi pusese nişte ochelari negri şi mă obligase să mă îmbrac cu mantaua, pe 
care o legase la mâneci şi mă trăgea, ca pe un animal de funie, de o mânecă legată 
mai lung... Când era întrebată, de cei cu care ne întâlneam, unde merge, ea se 
amuza, spunându-le tuturor că „plimbă maimuța"... 

Doctorul era un ghem de nervi... S-a răstit la mine, fiindcă îşi întrerupsese 
masa din cauza unei „bandite"... A luat o lamă, a dat-o prin flacăra unui chibrit şi m-a 
tăiat adânc, pe viu, fără milă, înjurându-mă că şi-a pătat cu puroi halatul... Mi-a pus 
în silă nişte vată pe rană şi mi-a poruncit să ies cât mai repede afară... De atunci, nu 

s-a mai interesat deloc de soarta mea... După ce am fost „operată" astfel la sân, n-am 
mai alăptat-o pe fetiţa mea, pe Libertatea. 

Mi-au alăptat-o fetele din Cudalbi, care născuseră şi ele tot fetiţe, ori nişte 
ţigănci tinere, deţinute de drept comun, închise într-o celulă învecinată... Se întreceau 
între ele care să-i dea piept... 

Credeau că vor ieşi mai repede din puşcărie, dacă o alăptează pe Libertatea ! 
Asociau numele ciudat, pentru ele, al fetiţei cu eliberarea din detenţie şi erau toate 
convinse că Dumnezeu le-a trimis-o ca pe o rază de speranță în revenirea lor 
grabnică la viaţa liberă de dincolo de zidurile închisorii... 

După câteva săptămâni, ne-au încolonat pe unele dintre noi din celulă, printre 
care şi pe doamna Ginca Tomeci şi ne-au dus la închisoarea din Miercurea Ciuc... 
Acolo, după o grea suferință, deznădăjduită, s-a stins înainte ca gardiana să strige 
apelul... 

Au aşezat-o pe o pătură în faţa noastră şi, când a venit să ne numere, o 
sergentă „minoritară” s-a uitat îndelung la ea, apoi, a întrebat-o pe şefa celulei dacă 
este moartă sau se preface... Ca să se convingă, i-a izbit capul cu botul cizmei, bestia 
continuându-şi, apoi, numărătoarea, ca şi când nu s-ar fi întâmplat nimic deosebit !... 


Atitudini în detenţie 
D: lonescu Nicolae „a părăsit locul de muncă fără să raporteze; are 


o atitudine obraznică” spunând supraveghetorului care informează pe 
superiorii săi: „plec în interesul vostru, nu al meu”. Este pedepsit cu 5 
zile de izolare (25-30 mai 1961). [Dosar 1238, vol. 102; cf. L-755]. 

Preda lon a fost găsit fumând în dormitor, în ziua de 28.X.1961 şi a fost 
pedepsit: „5 zile izolare cu drept de muncă”, la Unitatea Militară 0319 Giurgeni. [Dosar 
1238, vol. 73; cf. L-759]. 

Paul P. Gheorghe este pedepsit disciplinar cu 7 zile la Penitenciarul Aiud, 
pentru nerespectarea regimului de detenţie. [Dosar 1238, vol. 102; cf. L-769]. În 23 
septembrie 1959, este „surprins când discuta la adresa comuniştilor, exprimându-se că 
este greu de luptat cu comuniştii, «futu-le Dumnezeii mamii lor !» şi că nu te poţi pune 
cu ei; a spus că face parte din lotul Arnăuţoiu şi are <sic !> să aranjeze ei multe”. El 
discuta, astfel, cu deținutul Berevoianu Victor „care a adus şi el injurii comuniştilor”, 
raportează supraveghetorul sergent major lordache Gheorghe. [Dosar 1238, vol. 73; cf. L- 
774-775). 

Paul Gheorghe a fost acuzat, la proces, că „a avut cunoştinţă că Poenăreanu 
Grigore întreţine legături cu membrii bandei teroriste şi n-a denunţat aceasta 
autorităţilor”, fiind condamnat la 10 ani închisoare corecțională, în timp ce Grigore 
Poenăreanu, deşi a avut relaţii strânse cu partizanii, ajutându-i deseori cu alimente, a 
rămas în libertate, fiindcă i-a trădat pe aceştia Securităţii... [L-768]. 

Declaraţia 


impusă la „eliberare” 
eama de a nu destăinui ororile îndurate în închisorile comuniste este, 


întru totul, explicabilă... Declaraţiile impuse celor eliberaţi îi opreau să 
se „spovedească” chiar şi rudelor apropiate, deoarece ştiau, din propria 
lor experienţă, cât de insuportabile sunt „rigorile legilor Republicii Populare Române”... 
Declaraţia lui lon Preda din Nucşoara este extrem de elocventă: 
„Subsemnatul PREDA ION domiciliat în comuna Nucşoara, raionul Curtea de 
Argeş, regiunea Argeş, la punerea mea în libertate din locul de detenţie Form. 0957 
Ostrov am luat cunoştinţă de faptul că nu am voie să divulg nimănui nimic din cele 
văzute şi auzite de mine în legătură cu locurile de deţinere pe unde am trecut şi nici 
despre persoanele încarcerate. 
De asemenea, nu voi comunica nimic scris şi nici verbal rudelor sau altor 
persoane despre deţinuţii rămaşi în locurile de deţinere. 
În cazul când nu voi respecta cele arătate mai sus, am luat cunoştinţă că sânt 
pasibil a suporta rigorile legilor Republicii Populare Române. 
Data: 26-06-964. Semnătura, ss/ |. Preda” [Dosar 1238, vol. 73; cf. L-757-758]. 


Epilog 
vocarea luptei neînfricate a partizanilor de pe versanții sudici ai Muntilor 
Făgăraş reprezintă o îndatorire de conştiinţă a celor cărora le-a fost 
impus prin forţă un regim comunist care a făcut din LIBERTATE - o 
dorinţă vitală pentru populaţia oprimată din România. 

Dimensiunea istorică a Rezistenței armate anticomuniste este conştientizată 
pe deplin de către unul dintre intelectualii care au fost direct implicaţi în mişcare, 
studentul Cornel Drăgoi: „Faptele noastre sînt oricum destule ca să facă istorie !” — 
istorie pe care filosoful Gabriel Liiceanu o consideră a fi „o altă istorie până de curând 
interzisă, ignorată sau tăcută, istoria unei crime generalizate şi a rezistenţei la crimă”, 
istorie care „rămâne să fie scrisă abia de acum înainte”... 

Referindu-se la momentul istoric evocat, gânditorul român menţiona: 
„Pesemne că în nici o ţară din Est nu a existat ceva asemănător cu mişcarea 
anticomunistă a partizanilor... 

Imaginea însăşi a românilor în ochii celorlalte popoare va fi neîndoielnic 
cândva reconsiderată, dar după ce noi înşine, mai întâi, vom fi căpătat o altă conştiinţă 
a istoriei noastre recente”. [P—12]. 

Un însemn al recunoştinţei 

pentru eroii rezistenţei anticomuniste 

roiţa eroilor rezistenţei anticomuniste din Munţii Făgăraş înălţată în 

curtea gospodăriei familiei preotului martir loan Constantinescu din 

Poenărei reprezintă un însemn veşnic viu al recunoştinţei fără sfârşit 

pentru jertfa supremă a celor care au luptat împotriva „ciumei roşii” aduse de Armata 
sovietică „eliberatoare” pe pământul sfânt al patriei noastre multimilenare. 

Pe însemnul credinţei în libertatea poporului dovedite cu spirit de sacrificiu de 

către cei dispăruţi în cursul Rezistenței armate anticomuniste din zona sudică a 

Munţilor Făgăraş, sunt încrustate versurile-simbol închinate acestora: 


Jertfindu-vă, sub steagul sfânt 
al patriei, prin timp, durate, 
ați semânat acest pământ 
cu dor nestins de libertate ! 

GRIGORE CONSTANTINESCU 


REZISTENŢA ARMATĂ ANTICOMUNISTĂ 
DIN SUDUL MUNŢILOR FĂGĂRAŞ 
REFLECTATĂ ÎN ISTORIA ROMÂNIEI 


Faptele noastre sânt 
destule ca să facă istorie... 
[Cornel Drăgoi — «Mărturia»] 


O evocare de conştiinţă 


n cronica rezistenţei antitotalitariste din România, operaţiunile iniţiate de 
fee formațiunea de partizani «Haiducii Muscelului», care a acționat pe 
versanții sudici ai Munților Făgăraş, constituie un episod de referință al 
luptei împotriva regimului comunist instaurat prin forţă de către trupele sovietice 
„eliberatoare”. În confruntarea inegală cu aparatul represiv al statului totalitar, au căzut 
eroic la datorie numeroşi fii ai plaiurilor muscelene, menţinând, prin exemplul lor, 
nestinsă, flacăra vie a speranţei în reîntronarea idealurilor de libertate pe pământul 
sfânt al patriei. 

În noaptea de 18 spre 19 iulie 1959, coordonatorii şi principalii susţinători ai 
formaţiunii de partizani «Haiducii Muscelului»: fraţii Toma şi Petre Arnăuţoiu, preoţii 
ortodocşi: Nicolae Andreescu, loan Constantinescu şi lon Drăgoi; învățătorii: Ilon Mica, 
Alexandru Moldoveanu, Nicolae Niţu şi Gheorghe Popescu; ţăranii: Nicolae Băşoiu, 
Titu Jubleanu, Constantin Popescu, loan Săndoiu, Nicolae Sorescu şi Gheorghe 
Tomeci erau executaţi, la Închisoarea Jilava, printr-o sentinţă criminală, ca „elemente 
duşmănoase, foşti membri ai partidelor istorice, care au organizat bande teroriste în 
nordul fostelor judeţe Argeş şi Muscel, pentru a desfăşura o activitate 
contrarevoluţionară împotriva statului şi regimului democrat-popular”. 

[Sentința Tribunalului Militar al Regiunii a Il-a Militară nr. 107. Colegiul de Fond]. 

Apariţia  importantului tratat de «Istoria României» sub coordonarea 
academicianului Şerban Papacostea a coincis cu împlinirea a patru decenii de la 
criminalul act represiv al executării de către autorităţile comuniste a coordonatorilor 
formaţiunii de partizani «Haiducii Muscelului». 

Evaluarea obiectivă 

a Rezistenței 

onstituind un autentic „recurs în anulare” a calificativului de „bandiţi” 

atribuit partizanilor care au luptat împotriva totalitarismului, Istoria 

României analizează sine ira et studio Rezistenţa armată anticomunistă 

de pe versanţii sudici ai Munţilor Făgăraş, aruncând, pentru a folosi o expresie 

scumpă nostalgicilor vechiului regim !, la „lada de gunoi a istoriei”, politica atât de 

consecventă de denigrare, în varii medii politice actuale, a jertfei luptătorilor pentru 
libertate din Munţii Făgăraş. 


Considerând „Rezistenţa armată anticomunistă — un 
fenomen spontan având ca ţel comun acela de a nu se supune 
Pon va = consecinţelor comunizării ţării”, autorul capitolului «România sub 
Pe regimul comunist», Dennis Deletant, relevă faptul că „formațiunile 
| de partizani nu reprezentau o ameninţare majoră pentru puterea 
comunistă, deşi atâta vreme cât rămâneau în libertate subminau 
= | pretenţia regimului de a deţine controlul deplin al ţării; 
ROM ANIE formațiunea care a supravieţuit cel mai mult a fost cea a 
|| «Haiducilor Muscelului»”. 
| Este o recunoaştere incontestabilă, de către Istoria 
"| naţională, a adevărului că sacrificiul partizanilor anticomunişti nu 
— a fost zadarnic. 

De aceea, o întrebare obsedantă se insinuează tulburător de vie în conştiinţa 
noastră: Dacă toţi cei care au căzut în cursul evenimentelor din decembrie 1989 sunt 
consideraţi eroi ai luptei împotriva comunismului, de ce, oare, cei care au participat — 
conştienţi de riscurile asumate ! — la Rezistenţa armată anticomunistă din Munţii 
Făgăraş, în condiţiile extrem de grele ale luptei de partizani, jertfindu-se pentru cauza 
libertăţii, nu sunt recunoscuţi, prin legile ţării, ca eroi ai neamului românesc ?!... 

Prefaţând tratatul de «Istoria României» [Editura Enciclopedică, Bucureşti, 1998], 
acad. Şerban Papacostea, bazat, de altfel, pe o tristă experienţă istoriografică 
naţională, releva extrem de pertinent raţiunea cooptării în cvintetul autorilor a „doi 
istorici străini, unul american, celălalt englez cunoscuţi pentru contribuţiile lor ştiinţifice 
în domeniu”. 

Motivația este extrem de convingătoare, pentru orice investigator lucid al 
fenomenului istoric românesc: „La competenţa lor profesională recunoscută, după cum 
observa acad. Şerban Papacostea, se adaugă avantajul de a nu fi implicaţi în viziunile 
partizane dezvoltate inevitabil din realităţi care nu şi-au pierdut încă actualitatea.”. 

Analiza lucidă 

a cauzelor Rezistentei 

eşi, în acest context, Raportul general al Congresului internaţional de 

ştiinţe istorice desfăşurat la Bucureşti, în august 1980, pare caduc, se 

impune a fi relevată, totuşi, actualitatea sa, întrucât sublinia „rolul 

conştiinţei istorice în viața societăţii”, considerând că „Omul viitorului trebuie să 

cunoască astfel istoria patriei şi istoria universală, încât să poată deveni un locuitor 

conştient al planetei, capabil să poată face o apreciere lucidă a fazei contemporane 
din istoria omenirii şi a patriei lui.”. 

Propunându-şi, cu certitudine, acest obiectiv extrem de important, autorii 
manualelor de istorie destinate învăţământului preuniversitar analizează cu o 
apreciabilă luciditate evenimentele din perioada instaurării şi consolidării regimului 
comunist în România [1948 — 1989]. 

Astfel, în «Istoria Românilor de la 1821 până în 1989» [manual pentru clasa a 
XII-a, Bucureşti, 1997], profesorii Mihai Manea şi Bogdan Teodorescu menţionează că „În 
evoluţia forțată către comunism a ţării noastre, 1948-1954 
constituie perioada preluării, organizării şi consolidării puterii de 
către comunişti, în cadrul unui proces specific de stalinizare a 
României” implicând, în esenţă, lupta împotriva proprietăţii 
particulare în economie, prin naţionalizarea comunistă a 
Tajeb principalelor mijloace de producție la 11 iunie 1948, prin 
colectivizarea forțată care „a generat răsturnarea gravă a 
structurilor tradiţionale ale satului românesc şi a sistemului său 
propriu de valori, prin politica de industrializare forțată, prin 
reorganizarea aparatului de stat ce trebuia să servească 
scopurile politice ale Partidului Comunist Român”. 

Autorii consideră că „În numele unei aşa-zise ascuţiri a luptei de clasă, a 
organizării şi manifestării dictaturii proletariatului, au fost încălcate brutal drepturi şi 
libertăţi democratice elementare ale oamenilor. 

Orice formă de opoziţie a fost reprimată violent. Sub acuzaţia imaginară de 
„trădare”, „sabotaj” sau „agenţi ai imperialismului”, a fost profund afectat tot corpul de 
elită al vieţii politice şi culturale interbelice. 

Au fost lichidate, cu brutalitate, încercările de rezistenţă armată din zona 
munţilor Bucegi, Făgăraş. S-a manifestat totuşi, deşi firav, o rezistență militară la 
instaurarea regimului comunist. 

Au acţionat, astfel, grupuri înarmate, ca, de exemplu, în Banat — Tănase, 
Ionescu, Blănaru, Spiru; în Oltenia — maiorul Dumitriu, în Argeş — Traian Marinescu, 
Făgăraş — general Arsenescu şi fraţii Arnăuţoiu. 


242 


În cadrul constituirii noului aparat de stat, între 1948-1949, s-au creat 
Securitatea şi Miliția populară. Securitatea a devenit un instrument de teroare şi 
represiune, îndreptat împotriva oricărui opozant al noului regim.”. 


Documentare în diagonală 

eridicitatea aserţiunii Catherinei Durandin: „Istoria românilor este o 

istorie de contradicții nerezolvate !” fixată ca motto al «Istoriei 

Românilor», [manual pentru clasa a XII-a, apărut la Humanitas, în 

1999], este confirmată de către însuşi autorul capitolului «Forme de rezistenţă 

anticomunistă”, Cristian Niţă, care consemnează textual că „În Munţii Făgăraş, au 

acţionat în paralel trei grupări: cea a colonelului Gheorghe Arsenescu, cea a fraţilor 

Arnăuţoiu şi cea a lui lon Gavrilă”, pentru ca, pe aceeaşi pagină, în casetă, însă, 

evident, ca o subliniere, să insereze, într-un soi de panegiric al familiei Arnăuţoiu, pe: 

învățătorul lancu, soţia acestuia, Laurenţia, şi pe fiii lor implicaţi în mişcarea de 
rezistenţă: Petre şi Toma. 


Autorul inversează, însă, rolurile celor doi fraţi, menţionând 
istoria că Petre Arnăuţoiu a fost „conducător al grupului de rezistență 


„românilor 


armată «Nucşoara», după retragerea lui Gheorghe Arsenescu. 
Prins la nord de comuna Corbi, Petre a fost executat în anul 1959”. 

O inexactitate, deoarece Toma - ofiţer de profesie — a 
condus de facto, în ultima perioadă, grupul de partizani, urmată de 
o alta, întrucât Petre a fost prins nu la nord de Corbi, ci chiar pe 
teritoriul acestei comune, mai precis, în zona sa sudică, 
inadvertenţe ce demonstrează, pentru a-l cita pe poetul filosof 
Lucian Blaga că „autorul este unul care scrie «din auzite» şi «după 
indicii», dar care are ambiţie, atitudini şi morgă de... martor”. [Elanul insulei]. 

Pentru a defini Mişcarea de rezistenţă, se recurge la un Raport al Sigurantei 
Statului din 19 mai 1945, în care Rezistenţa era etichetată exclusiv „o acţiune 
subversivă, îmbrăcată sub aspectul unor grupuri de dezertori care au ca obiectiv 
contracararea acţiunilor PCR sub toate formele”. 

Viziunea lucidă, însă, a istoricului, care analizează cu obiectivitate fenomenul 
în complexitatea sa, îl determină să considere că „Rezistenţa anticomunistă din 
România a fost expresia unei nemulțumiri generale şi a avut un caracter naţional. 
Participanţii — relevă autorul — au provenit din toate segmentele sociale: militari şi 
țărani, funcţionari şi studenţi, preoţi, femei, elevi şi muncitori. Oficial, ei au fost 
consideraţi de autoritățile comuniste:  „contrarevoluţionari”,  „bandliţi”, „terorişti”, 
„legionari”, „fascişti”, iar un decret din septembrie 1958 făcea aluzie la „atrocitățile 
contrarevoluţionare ale inamicului de clasă”. 

Mişcarea de Rezistență armată anticomunistă din sudul Munţilor Făgăraş 
includea, aşadar, în rândurile sale, foşti ofiţeri din elita armatei regale române, distinşi 
preoţi ortodocşi şi învăţători, elevi şi studenţi temerari, ţărani neînfrânţi în demnitatea 
lor, muncitori lucizi şi femei statornice în credinţă, care aveau să devină, precum 
Elisabeta Rizea, adevărate simboluri ale luptei împotriva ciumei roşii care a bântuit 
estul Europei. 

„Indigoul” 
documentar-istoric 
dresându-se, în special, elevilor din ultima clasă a învăţământului 
preuniversitar, «Istoria Românilor din cele mai vechi timpuri până 
astăzi» redactată de istoricii: loan Scurtu, Marian Curculescu, 
Constantin Dincă şi Aurel Constantin Soare abordează, în capitolul «Represiune şi 
rezistenţă; colaboraţionism şi disidenţă», Rezistenţa care este definită: „o mişcare 
anticomunistă ce a vizat revenirea la regimul democratic”. Fără a recurge la analiza 
amplă a fenomenului sub raport evenimenţial, autorii inserează cronologic momentele 
cardinale ale Rezistenței armate anticomuniste, menţionând că: „În deceniile 5 şi 6, 
trupele de securitate au avut misiunea de a anihila rezistenţa puternică de partizani din 
zonele de munte...”. Rezistenţa armată anticomunistă din Munţii Carpaţi a fost, potrivit 
a... aprecierii lor, activă între anii 1949-1956. 

intenet en De fapt, rezistenţa armată va continua până în anul 
-ISTORIA 1958, când, cea mai puternică grupare de partizani din Munţii 
jagan Făgăraş -— «Haiducii Muscelului» — menționată ca fiind 

p „formațiunea cu supraviețuirea cea mai mare” va fi lichidată. 
f odisie alka Extinzând acțiunile partizanilor la regiunile 
administrative: Piteşti, Braşov, Suceava, Galați, Oradea, Cluj, 
b Timişoara, Craiova, Constanţa, manualul de «Istoria Românilor 
TA din cele mai vechi timpuri până astăzi» conturează, astfel, aria 
geografică în care rezistența anticomunistă armată din România 

= s-a manifestat cu o forţă remarcabilă. 

Elementele de detaliu, însă, referitoare la componenţa, armamentul, 
asigurarea aprovizionării acestei „grupări organizate după legile conspirației” au fost 
preluate tale-quale din tratatul de «Istoria Românilor» coordonat de acad. Şerban 
Papacostea. Formulând o sinteză a sintezelor despre Rezistenţa anticomunistă, pe 
care o încadrează didactic într-un chenar, autorii au meritul de a preciza atitudinea 
populaţiei ţării noastre care a trăit tragedia unei Românii încătuşate de un regim impus 
din afară, ostil oricăror libertăţi democratice: „Comuniştii — precizează autorii — au avut 
ca scop neutralizarea şi distrugerea tuturor «duşmanilor poporului». Contra lor au 
acţionat mulţi oameni angajaţi într-o activă rezistență. Marea majoritate a cetăţenilor s- 
a adaptat la noua situaţie politică impusă de regimul socialist-totalitar.”. 

Moves putem 


Pledoarie pro domo 
refaţând voluminosul şi extrem de utilul tom în evocarea veridică a 


acţiunii de Rezistență armată anticomunistă din sudul Munţilor Făgăraş 
intitulat «Luptătorii din munţi. Toma Arnăuţoiu. Grupul de la 
Nucşoara. Documente ale anchetei, procesului, detenţiei» (926 pag) [Bucureşti, 1997], 
autoarea, loana-Raluca Voicu-Arnăuţoiu, motivează apreciabilul său demers în 
relatarea „istoriei oamenilor conduşi de Toma Arnăuţoiu, locotenent în armata regală 
română, care, între anii 1949-1958, au trăit şi au luptat în pădurile din Făgăraşul de 
sud, lezer-Păpuşa şi Leaota”, fără a menţiona, însă, acţiunile cu scop diversionist din 
Munţii Bucegi, menite să distragă atenţia Securităţii în acţiunea furibundă a acesteia 
de depistare a zonei cantonamentului membrilor activi ai Rezistenței. 
Referindu-se la coordonatorul activităţii partizanilor 
a ESTURA | ZI 


> care au acţionat pe versanţii sudici ai Muntilor Făgăraş, unul 

loana-Raluca Voicu-Arnăuţoiu i soa .. >y P 3 i E 
dintre participanţii activi la rezistenţă, studentul Cornel Drăgoi, 

intuind asemenea posibile inadvertenţe formulate prin chiar 


LUPTĂTORII DIN MUNȚI 


ARNĂUTOIU titlul volumului consacrat mişcării, sublinia cu convingere un 
NĂUJC adevăr, care nu poate fi de nimeni, din afara organizaţiei 
NUCŞOARA «Haiducii Muscelului», contestat: „Ce aş vrea să se ştie şi să 
DOCUMENTE rămână este că întemeietorul acestei organizaţii de partizani a 
ALE ANCHETEI, i , š z 
PROCESULUI, fost colonelul Gheorghe Arsenescu. Că, periodic, a rămas 


comandant Toma Arnăuţoiu, asta e altă treabă....”. [M-187]. 

AN Autoarea îşi concepe volumul menţionat ca o 
însumare de „documente provenite din arhiva Securităţii 
Statului”, conştientă că „deşi, purtând pecetea minciunii, a 
nedreptăţii, a crimei instituţionalizate, ele nu pot ascunde 
adevărul despre rezistenţa armată a acestor fii ai poporului român în faţa agresiunii 
comuniste”. 

Un asemenea demers a fost determinat de faptul că „toţi membrii grupului 
Arnăuţoiu au fost fie ucişi în lupte, fie executaţi”, documentele Securităţii fiind, aşadar, 
după părerea sa, unicele „mărturii scrise din epocă”. 

Autoarea uită, însă, că marea epopee a luptei din munţi se constituie din 
însumarea tuturor mărturiilor celor care şi-au jertfit propria libertate în numele idealului 
de libertate al naţiunii române subjugate de comunism, că adevărata cronică a luptei 
partizanilor din gruparea «Haiducii Muscelului» presupune înregistrarea confesiunilor 
tuturor participanţilor care au sprijinit-o material şi moral şi care au fost condamnaţi la 
peste 2000 de ani de temniţă de către Tribunalele militare ale regimului totalitar 
comunist din R.P.R. 

Intuind utilitatea unei asemenea acţiuni, istoricul dr. Vasile Novac şi-a propus 
şi a reuşit într-o măsură considerabilă să suplinească această carenţă a volumului, 
printr-o cercetare tenace şi, evident, eficace, înregistrând, pentru o arhivă a denunţării 
totalitarismului comunist, declaraţiile majorităţii foştilor deţinuţi din judeţul Argeş care 
au supravieţuit temniţelor gulagului românesc. 

Dintr-un exclusivist instinct de „conservare” a memoriei „paternale”, autoarea 
omite, în titlul volumului, dintr-o relaţie inseparabilă în actul istoric al Rezistenței 
armate anticomuniste din Munţii Făgăraş, numele iniţiatorului de facto al acesteia, 
colonelul Gheorghe Arsenescu, pe care, însă, în preambulul aceluiaşi volum, 
Gheorghe Ceauşescu îl asociază permanent cu Toma Arnăuţoiu [«Documente pentru 
o istorie necesară»], în spiritul respectării adevărului istoric: „Dacă nu vom realiza 
misiunea istorică (de reîntronare a libertăţilor democratice în România) atunci, jertfa lui 
Arnăuţoiu şi Arsenescu — i-am pomenit doar pe ei, întrucât volumul de faţă se referă 
la ei ! — nu va fi fost zadarnică, iar noi, cu cugetul datoriei împlinite, vom fi pe potriva 
marilor martiri ai neamului.”... 

Definind, din perspectiva, de „magister vitae”, a istoriei, importanţa Rezistenței 
armate anticomuniste din munţi, publicistul menţionat consemna conclusiv: „România 
şi-a adus jertfa de sânge ostăşesc pentru revenirea la spațiul de cultură şi mentalitate 


i -i 


europeană.”. 
Aprecieri 
corecte şi competente 
elatând despre «Procesul grupului Arnăuţoiu. 1959», în revista 
«Arhivele totalitarismului» [an 1ll/1995, nr.2], istoricii Vasile Novac şi 
Gheorghe Nicolescu publicau Sentinta de condamnare la moarte a 
membrilor grupului de partizani, pe baza analizei căreia, formulau următoarele 
observaţii semnificative: 
e Colonelul Gheorghe Arsenescu a avut un rol hotărâtor în organizarea şi 
conducerea iniţială a Rezistenței naţionale armate din Munţii Făgăraş; 
e După retragerea colonelului Gheorghe Arsenescu în zona Câmpulung- 
Muscel, grupul «Haiducii Muscelului» a fost condus de către Toma Arnăuţoiu; 
e Aria de acţiune a Rezistenței a inclus, în afara zonei Munţilor Făgăraş, şi 
Munţii Bucegi, unde, în noaptea de 17 spre 18 august 1952, partizanii au atacat 
cabana turistică din Muntele Padina; 
e Atât luptătorii activi, cât şi simpatizanţii acestui grup făceau parte din toate 
straturile sociale, dar, mai ales, din cele mijlocii şi mici. 
Alături de ofiţeri sau foşti ofiţeri puşi în disponibilitate şi excluşi din armată, 
erau intelectualii satelor: preoţi, învăţători, profesori, studenţi şi elevi; apoi, ţărani 
săraci, mijlocaşi şi înstăriți, ciobani, servitori, comercianţi; 

e Rolul conducător l-au avut ofiţerii şi intelectualii; ţăranii i-au urmat cu 
încredere, dând dovadă de spirit de sacrificiu; 

e Lupta de partizani din munţi n-a avut un caracter fascist, ci „anticomunist şi 
antirusesc”. 

Studiul menţionat reprezintă, în ultimă instanţă, corolarul cercetărilor asidue 
efectuate de către istoricul Vasile Novac în arhive şi în zona în care au acţionat 
partizanii din gruparea «Haiducii Muscelului», concluzia finală fiind extrem de 
semnificativă în determinarea rolului acestei grupări în contextul general al mişcării 
naţionale de rezistenţă: 

„Gruparea Arsenescu-Arnăuţoiu, în ciuda faptului că s-a bazat pe premisa 
greşită a unui eventual război anglo-americano-sovietic, a reuşit să acţioneze şi să 
supravieţuiască peste 10 ani, datorită devotamentului şi abnegaţiei ţăranilor din zonă”. 

Succinta incursiune în modul în care Rezistenţa armată anticomunistă de pe 
versanţii sudici ai Munţilor Făgăraş a fost percepută de către istorici relevă 
actualitatea imperativului formulat de către cărturarul Nicolae lorga, ca: „Pulsul 
preocupaţiilor noastre să bată în ritmul, fie şi înfrigurat, al timpului... Să pornim de la 
societatea contemporană şi să revenim mereu la dânsa !...” 

Rezistenţa anticomunistă armată din Munţii Făgăraş atestă, pe un plan, prin 
excelenţă, sentimental, adevărul de necontestat al sentinţei istoricului Edgar Quinet: 
„Istoria este o tragedie în care luptă împreună libertatea şi destinul !”, confirmând, 
pentru urmaşii celor dispăruţi, veridicitatea meditaţiei lirice a inegalabilului poet-martir 
Nichifor Crainic: 


Ursită-i inima Să poarte 
Trecutu-n ea cu morţii lui, 

Cu morţii mei, care-i crezui 
Naiv, cândva, fără de moarte !... 


WWWWWWWWWWWW | CO CO (98 (93 (03 (93 (3 CO (93 (93 (03 O 


241 


GRIGORE CONSTANTINESCU 

Zona de acţiune a partizanilor 
din Gruparea «Haiducii Muscelului» sau «Partizanii libertăţii» 


REZISTENŢA ANTICOMUNISTĂ DIN SUDUL M.FĂGĂRAŞ 


248 


Colonelul Gheorghe Arsenescu, 
iniţiatorul şi coordonatorul 
Rezistenței armate anticomuniste din sudul Munţilor Făgăraş. 

GRIGORE CONSTANTINESCU 


Casa Petre Arnăuţoiu din Nucşoara. 

GRIGORE CONSTANTINESCU 

Cabană din munti, după o acțiune a partizanilor 
din Gruparea «Haiducii Muscelului” sau «Partizanii libertății». 


REZISTENŢA ANTICOMUNISTĂ DIN SUDUL M.FĂGĂRAŞ 251 


GRIGORE CONSTANTINESCU 


Casa familiei preot loan Constantinescu din satul Poenărei. 

GRIGORE CONSTANTINESCU 


a fost, în perioada anilor 1952-1958, ultimul adăpost al partizanilor din Gruparea de 
rezistență armată anticomunistă «Haiducii Muscelului»: Petre Arnăuţoiu, Toma 
Arnăuţoiu, Constantin Jubleanu și Maria Plop. 

În bordei, s-a născut, în 1956, fiica acesteia, loana. 

PARTIZANII 


DIN 
BORDEIUL DE LA POENĂREI 

MARTIRII DIN POENĂREI 


Al REZISTENȚEI ANTICOMUNISTE 
CONDAMNATI LA MOARTE ŞI EXECUTAȚI 


Acuzaţi, de justiţia „democrat-populară” aservită regimului totalitar, pentru 
participarea lor efectivă la Rezistenţa anticomunistă de pe versanţii sudici ai Munţilor 
Făgăraş, patru dintre cei 16 patrioţi din satul Poenărei arestaţi au fost condamnaţi la 
moarte, seceraţi de gloanţele regimului comunist şi aruncaţi într-o groapă comună la 
Închisoarea Jilava, în crunta noapte de 18/19 iulie 1959: 


S-a născut în satul Poenărei, comuna Corbi, judeţul Muscel, la 20 februarie 
1918; fiu al lui Nicolae şi al Paraschivei Andreescu. A urmat şcoala primară în 
Poenărei, Seminarul Teologic din Curtea de Argeş [1930-1938], Facultatea de 
Teologie din Bucureşti [1939-1944]. Căsătorit cu Maria N. Cujbescu; doi copii: 
lulian-Nicolae şi Mariana. A fost hirotonit preot, slujind la bisericile ortodoxe din: 
Maglavit, judeţul Dolj [1943-1947], Aninoasa, judeţul Muscel [1948-1950], 
Nucşoara [1950-1958]. Teolog cu preocupări culturale susţinute; predicator 
avizat în combaterea ateismului promovat de regimul comunist. 


S-a născut în satul Cerbureni, comuna Valea laşului, județul Argeş, la 19 octombrie 1906; fiu al lui 
Gheorghe şi al Victoriei Constantinescu. A urmat şcoala primară în satul natal și Seminarul Teologic 
„Neagoe Vodă“ din Curtea de Argeş, promoţia 1928. Preot paroh în satul 
Poenărei, comuna Corbi, judeţul Muscel [1929-1958]. Căsătorit cu Justina Gr. 
Grigorescu; trei copii: luliana, Cornelia şi Grigore. Preot cărturar, autor al unor 
importante eseuri cu conţinut moral-religios şi metodic publicate în periodice 
bisericeşti: Metoda practică a predării învățământului religios în şcoala primară 
[1941], Obiceiurile strămoşeşti şi obiceiurile noastre [1940], Despre trebuinţa 
religiei în omenire [1933], Taina sfântă a căsătoriei [1935], Buna creştere a 
copiilor [1936], lubirea creștină [1939] ş. a. Principal osârduitor în edificarea 
monumentalei Biserici de lemn „Cuvioasa Paraschiva” din satul Poenărei 
[1937-1943]. Implicat continuu în acţiunile cultural-obşteşti ce vizau ridicarea 
gradului de civilizaţie a comunităţii săteşti, pe care a păstorit-o cu demnitate, 
constituind un exemplu de moralitate desăvârşită pentru enoriaşii săi; a 
contribuit esenţial la electrificarea satului Poenărei. Predicator al iubirii creştine 
opuse luptei de clasă promovate de comunişti. 

S-a născut în satul Poenărei, comuna Corbi, judeţul Muscel, la 12 aprilie 
1902; fiu al lui Gheorghe şi al Paraschivei Popescu. A urmat şcoala 
primară în satul natal şi Şcoala normală de învăţători din Câmpulung- 
Muscel. Ofiţer în rezervă din Armata regală română. Căsătorit cu Maria 
Gr. Grigorescu; trei copii: Gheorghe, loan-Dan şi Virginia. Un excelent 
învăţător care a pregătit temeinic generaţii succesive de elevi în şcolile 
în care a funcţionat; director al Şcolii primare din Poenărei. Autor al unei 
piese de teatru pentru copii, dirijor apreciat al corului şcolar din sat; 
preocupat de păstrarea nealterată a folclorului literar şi coregrafic 
muscelean tradițional. Martir al luptei împotriva  totalitarismului. 
Participant activ la Rezistenţa armată anticomunistă de pe versanţii 
sudici ai Munţilor Făgăraş [1948-1958]; arestat, torturat de Securitate; 
condamnat la moarte şi executat în Penitenciarul Jilava, la 18 iulie 1959. 


S-a născut în satul Poenărei, comuna Corbi, judeţul Muscel, la 23 iulie 1900; 
fiu al lui lordache şi al Paraschivei Sorescu. A absolvit Şcoala primară din 
Poenărei, cu rezultate remarcabile la învăţătură. Căsătorit cu Maria; trei 
copii: Gheorghe, lon şi Victoria. Stagiul militar satisfăcut. Gospodar 
desăvârşit, a fost un crescător de oi renumit în zonă, cunoscut, mai ales, în 
calitatea sa de baci la stâne din Munţii Făgăraş. Martir al luptei împotriva 
totalitarismului. Participant activ la Rezistenţa armată anticomunistă de pe 
versanţii sudici ai Munţilor Făgăraş [1948-1958]; arestat, torturat de 
Securitate; condamnat la moarte şi executat în Penitenciarul Jilava, la 18 
iulie 1959. 


Fie-le ţărâna uşoară şi să dea Dumnezeu 
să li se afle vreodată locul unde li se odihnesc osemintele, 


pentru ca însemnul credinţei strămoşeşti 
să le străjuiască nemurirea, 
iar memoria numelor lor să dăinuiască între aleşii neamului acestuia, 
pe care l-au slujit, prin jertfa lor supremă pentru libertate, 
cu o exemplară devoțiune !... 

EROII DIN POENĂREI 
AIl REZISTENTEI ANTICOMUNISTE 


Au fost condamnaţi la ani grei de detenţie 
vrednicii de pomenire luptători pentru libertate din satul Poenărei: 


fiica dascălului bisericesc Nicolae şi a moaşei Elena Cujbescu; născută la 28 ianuarie 
1923, în Poenărei; soţia preotului martir Nicolae Andreescu; condamnată la 15 ani 
muncă silnică, 5 ani degradare civică şi confiscarea totală a averii. 


s-a născut la 12 aprilie 1912, în familia proprietarilor agricoli: Grigore Grigorescu şi 
Justina Poenăreanu, descendentă a unor generaţii succesive de preoţi ortodocşi din 
sat. În anul 1928, Justina Grigorescu se căsătoreşte cu preotul loan Gh. 
Constantinescu. Model de comportament în familie şi în comunitatea sătească, a fost 
principalul reazem al soţului său în dificila misiune asumată de a reconstrui din 
temelii monumentala biserică de lemn între anii 1937-1943, în condiţiile economice 
precare determinate de cel de-al Doilea Război Mondial; condamnată la 15 ani 
muncă silnică, 5 ani degradare civică şi confiscarea totală a averii. 


fiica preotului martir loan şi a Justinei Constantinescu; născută la 16 iunie 1929, 
în Poenărei; absolventă a Facultăţii de Istorie din Universitatea Bucureşti; 
profesoară; condamnată la 12 ani muncă silnică, 5 ani degradare civică şi 
confiscarea totală a averii. A fost arestată, deşi era gravidă în luna a şaptea. A 
născut, în Închisoarea Văcăreşti, la 18 septembrie 1958, o fetiţă: Justina- 
Libertatea. Descoperită, abia după doi ani, de tatăl ei, ing. Nicolae Preduţ, în 
orfelinatul de lângă Arcul de Triumf din Bucureşti, fetiţa, Justina-Libertatea, a fost 
crescută, ca pe propriul lor copil, de sora lulianei, ing. Cornelia 
Constantinescu-Cotar, şi de soţul ei, ing. loan Cotar, până la 
vârsta de şase ani, alături de fiul lor, Dan. După amnistia din 
anul 1964, când luliana Constantinescu-Preduţ este eliberată 
din Închisoarea Oradea, fetita va fi luată de părinţii săi, în Bucureşti. Preocupări j 
literare: publică volumul memorialistic Speranţe încătuşate [1999, reeditat 2000], în 

care evocă infernul detenției sale în închisorile comuniste de la: Piteşti, Văcăreşti, 

Jilava, Miercurea Ciuc, Arad, Oradea. | 


298 REZISTENŢA ANTICOMUNISTĂ DIN SUDU 


Umiliţi şi batjocoriţi, bătuţi şi schingiuiţi 
în cursul anchetelor inimaginabile de la Securitate 
şi în temnițe, eroii pomeniţi, cărora li se adaugă 
un tânăr invalid de război: 


precum şi un fiu prin adopţiune al satului, 


eroii menţionaţi şi-au înfruntat, cu demnitate şi curaj, destinul, convinşi, asemenea 
poetului Radu Gyr, că 


Înfrânt nu eşti, atunci când sângeri 
nici când în lacrimi ochii fi-s; 
adevăratele înfrângeri 
sunt renunţările la vis !... 

De altfel, preotul loan Constantinescu, parohul sfintei biserici pe care a ctitorit-o 
împreună cu întreaga obşte din Poenărei, a fost acuzat, printre altele, la proces, că a difuzat, 
în rândul sătenilor, versurile poetului Radu Gyr, prin care „bardul închisorilor” îndemna la 
revoltă împotriva celor fără credinţă, fără Dumnezeu: 

Cu crucea în suflet de doruri amare, 

cu vreri răstignite sub roşii prigoane, 
Cu vise ucise de crunta teroare, 
ridică-te, Gheorghe, ridică-te, Ioane !... 

IN MEMORIAM 

PTT FETEI, pP.. T 
BIN MUNTIEACARA JA pati 


LAN Y 


onştientizând adevărul rostit de către marele istoric Nicolae lorga: „Neamul 
românesc devine etern prin cultul eroilor’, Colegiul organizator al primei 
întâlniri din anul 2004 a fiilor satului desfăşurate sub genericul «Poenărei — 
străbuna vatră natală» şi-a propus ca obiectiv prioritar ridicarea unei imense cruci 
închinate eroilor Rezistenței armate anticoņfūniste de pe versanţii sudici ai Munţilor 
Făgăraş, pe Dealul Toaca, vârful cel mai înalt de pe golul Poenăreilor, cu vizibilitate 
maximă în zonă, în apropierea locului unde fat. fost prinşi, prin trădare, ultimii partizani 
ai Grupării «Haiducii Muscelului» car& jad Hip 
dictaturii comuniste din România, pentru a în memoria colectivă a românilor, 
amintirea lor şi a susținătorilor lor martirizaţi: în anchetele Securităţii să dăinuiască în 
veci. S-a ales, ca loc de amplasament al c ui ii, zona „Lacul Roşu”, mai precis, vârful 
acesteia, la circa 200 m vest de bordei, atolo unde partizanii efectuau observaţii 
permanente asupra mişcărilor de trupe, întmicât spatiul precizat permitea o perfectă 
vizibilitate spre drumul judeţean Piscani-Doţădeşti-Nucşoara şi drumul naţional Curtea 
de Argeş-Domneşti-Câmpulung Muscel, niie utilizate frecvent de Armată şi de 
Securitate, prin Valea Râului Doamnei, că tii Făgăraş. 

Dificultatea transportării unei imense=ema6f de lemn, înalte de circa 15-20 m, la 
locul amplasamentului acesteia a constituit o preocupare a proiectantului, ing. 
Constantin Samoilă, care ar fi preferat un metal de construcţie uşor, eventual, aluminiu, 
material ce permitea transportarea şi asamblarea pieselor constituente pe locul fixat. 
Impedimentul procurării acestui material extrem de scump l-a determinat pe proiectant 
să renunţe la ideea sa, deşi rezistenţa aluminiului în timp şi strălucirea sa reprezentau 
două argumente pro incontestabile. Pentru ca monumentul în formă de cruce să fie 
vizibil pe o arie extinsă, s-a procedat la „îngemănarea unor cruci” care, privite dinspre 

sud, est, sau vest să nu ofere imaginea unei simple coloane verticale, ci imaginea 
perfectă a unei cruci de formă latină. Definitivarea ansamblului a implicat, astfel, 
efectuarea unor studii de perspectivă în spaţiu rezolvate cu succes de către proiectant. 
Din păcate, acest generos proiect nu s-a putut realiza până în prezent, din 
diverse cauze obiective, invocându-se, printre altele, costurile unei asemenea 
operaţiuni de amploare, imposibil de a fi asigurate de un sat a cărui populaţie 
gravitează în jurul a o sută de locuitori permanenţi. Într-o 
asemenea situaţie insurmontabilă, consider că o soluţie viabilă 
ar fi preluarea unui model adoptat cândva de edilii Braşovului 
care au marcat vizibil cu brazi plantați numele oraşului lor într-o 
zonă defrişată. 
Imaginea unei cruci uriaşe realizate prin plantarea, sub 
această formă, a unor brazi pe pajiştea în declivitate accentuată a 
poienei de la Lacul Roşu, vizibilă de la circa 15 km, din teritoriul 
comunei Pietroşani şi de pe şoseaua naţională dintre Câmpulung- 
Muscel şi Curtea de Argeş ar reprezenta o modalitate accesibilă, 
sub raport financiar, de a marca locul ultimului adăpost al ultimilor 
partizani din Gruparea «Haiducii Muscelului». O astfel de cruce 
vizibilă de la mare distanţă ar constitui un perpetuu reper sacru al 
eroismului celor au murit pentru libertate în lupta împotriva 
comunismului în satul martir Poenărei. Sper ca viitoarele «Întâlniri 
ale fiilor satului Poenărei» să se desfăşoare lângă acest obiectiv 
memorial de rezonanţă naţională, în cadrul feeric al naturii de la 
Lacul Roşu. Ar fi o revedere mult mai motivată, întrucât, prin acest însemn al credinţei 
strămoşeşti, s-ar întipări, în minţile generaţiilor prezente şi viitoare din zonă şi nu numai, 
uriaşul tribut de sânge dat de neînfricaţii fii ai satului Poenărei căzuţi în lupta pentru 
reîntronarea libertăţilor democratice în România. 

Pentru a se conferi monumentului memorial individualitate, textele inscripţionate 
pe plăci metalice fixate pe un mic obelisc de beton vor cuprinde referiri sumare la rolul 
mişcării de rezistenţă anticomunistă în istoria României: 


Rezistenţa armată anticomunistă de pe versanţii sudici ai Munţilor 
Făgăraş — organizată şi coordonată de către colonelul Gheorghe 
Arsenescu din Marele stat major al armatei regale române — se situează, 
prin intensitatea operaţiunilor organizate, prin durata considerabilă a 
activităţii grupului de partizani [1948-1958] şi prin aria geografică în care 
au acţionat membrii săi, între manifestările antitotalitariste de amploare din 


România. Rezistenţa armată anticomunistă a fost un fenomen spontan, 
având ca ţel comun acela de a nu se supune consecinţelor comunizării 
României. Formațiunile de partizani nu reprezentau o ameninţare majoră 
pentru puterea comunistă, deşi atâta vreme cât rămâneau în libertate 
subminau pretenţia regimului de a deţine controlul deplin al ţării. 
Formaţiunea care a supravieţuit cel mai mult a fost cea a «Haiducilor 
Muscelului». 


În această luptă inegală împotriva regimului de teroare comunist, satul Poenărei — care a 
fost ultimul adăpost al partizanilor din gruparea «Haiducii Muscelului» — a dat un uriaş tribut de 
sânge. Au fost condamnaţi la moarte şi seceraţi de gloanţele regimului comunist, la 
Inchisoarea Jilava, în crunta noapte de 18/19 iulie 1959: 

+ ANDREESCU N. NICOLAE [n. 20 februarie 1918] - preot; 

+ CONSTANTINESCU GH. IOAN [n. 19 octombrie 1906] — preot; 

+ POPESCU GH. GHEORGHE |n. 12 aprilie 1902] - învăţător; 

+ SORESCU |. NICOLAE |n. 23 iulie 1900] - agricultor. 

Au fost condamnaţi la ani grei de detenție vrednicii de pomenire luptători pentru 


libertate din Poenărei: 

t ANDREESCU N. MARIA [n. 28 ianuarie 1923] - soţia preotului Nicolae Andreescu; 
15 ani muncă silnică şi confiscarea totală a averii; 

t CONSTANTINESCU GR. JUSTINA [n. 12 aprilie 1912] - soţia preotului loan 
Constantinescu; 15 ani muncă silnică şi confiscarea totală a averii; 


266 


t CONSTANTINESCU-PREDUȚ |. IULIANA [n. 16 iunie 1929] - profesoară, fiica 
preotului loan şi a Justinei Constantinescu; 12 ani muncă silnică şi confiscarea totală a averii. 
Arestată, deşi era gravidă în luna a şaptea, a născut, în Închisoarea Văcăreşti, o fetiţă: Justina- 
Libertatea, la 18 septembrie 1958; 

+ DIACONU |. IOAN [n. 10 noiembrie 1925] — agricultor; 15 ani închisoare 
corecțională; 

t ILIESCU N. NICOLAE [n. 2 septembrie 1912] - agricultor; 18 ani muncă silnică şi 
confiscarea totală a averii; 

+ NĂSTASE GR. ECATERINA [n. 24 martie 1901] - casnică; 12 ani muncă silnică şi 
confiscarea totală a averii; 

t POPESCU GH. GHEORGHE |n. 10 martie 1931] - student, fiul învățătorului 
Gheorghe şi al Mariei Popescu; 8 ani închisoare corecțională; 

t POPESCU GR. MARIA fn. 15 iulie 1908] — soţia învățătorului Gheorghe Popescu; 8 
ani muncă silnică şi confiscarea totală a averii; 

t SORESCU GR. MARIA fn. 15 iulie 1905] - soţia baciului Nicolae Sorescu; 3 ani 
închisoare corecțională şi confiscarea totală a averii; 

t SORESCU N. GHEORGHE [n. 2 august 1925] - fiul baciului Nicolae şi al Mariei 
Sorescu, agricultor; 7 ani închisoare corecțională şi confiscarea totală a averii. 

t DEACONU GR. ION [n.1925] arestat din eroare, datorită asemănării de nume cu 
Diaconu |. loan, şi care, la numai o lună de la eliberare, a decedat, din cauza regimului de 
teroare din cursul interogatoriilor de la Securitate. 

- MARINESCU V. ALEXANDRU [n. 17 septembrie 1929], bacalaureat; condamnat 
la 20 ani muncă silnică şi confiscarea totală a averii. 

Jertfindu-vă sub steagul sfânt 
al patriei, prin timp, durate, 
ați semănat acest pământ 
cu dor nestins de libertate ! 


Pe o altă placă, va fi inscripţionat textul: 


Bordeiul de la Râpile cu Brazi — situat la circa 200 m est — a fost, timp de şase 
ani [1952-1958], ultimul adăpost al partizanilor: 


Ă şi al fiicei acesteia, loana- 


Raluca, născută în bordei. 

UN PROIECT DE SUFLET SI DE CONITIINTĂ: 


PDA?) 14 marte 9 rom 
ANDREESCU N MOLAR [TPI 130} - prea 


ARGUMENT: 

Monumentul va perpetua, în conştiinţa 
localnicilor din satul martir Poenărei, amintirea 
represiunii bestiale a Securităţii comuniste 
împotriva celor care au susţinut material cu 
sacrificii enorme, în perioada anilor 1952- 
1958, pe ultimii partizani din Gruparea de 
rezistenţă armată anticomunistă «Haiducii 
Muscelului» care a acţionat în arealul sudic al 
Munţilor Făgăraş. 


În incinta pogradiei bisericii de lemn, în zona 
din stânga accesului, într-un spaţiu care să 
permită efectuarea unor slujbe religioase de 
pomenire. 


Cruce de formă latină, cu înălţimea de 2,40 m 
realizată din succesiunea pe verticală şi 

orizontală a 10 hexagoane de beton marcate, pe latura principală prin litere mari [Showard 
Gothic] din metal nichelat, implantate în beton pentru compunerea cuvântului «POENĂREI» 
[pe braţul vertical] şi prin cifre din metal nichelat, pentru inscripţionarea anilor: «1952» şi 
«1958» [pe braţul orizontal], perioada de implicare fundamentală a susținătorilor partizanilor în 
asigurarea hranei celor ascunşi în bordeiul de la Râpile cu Brazi de pe teritoriul acestui 
străvechi sat muscelean. Postamentul din piatră, prevăzut cu o nişă centrală, va avea 
dimensiunile: 180x50x30 cm. Pe două plăci metalice, cu dimensiunile: 100x40 cm, respectiv: 
130x70 cm, vor fi imprimate textele: 

100 X 40 CM 


OMAGIU 
EROILOR DIN SATUL POENĂREI-MUSCEL | 
__ PENTRU TRIBUTUL LOR DE SÂNGE SI DE SUFERINȚĂ 
ÎN CONFRUNTAREA INEGALĂ CU TOTALITARISMUL COMUNIST! 


130 X70€M 
CONDAMNATI LA MOARTE SI EXECUTATI: 


ANDREESCU N. NICOLAE [1918-1959] — preot 
CONSTANTINESCU GH. IOAN [1906-1959] — preot 
POPESCU GH. GHEORGHE [1902-1959] — învăţător 
SORESCU I. NICOLAE [1900-1959] — baci 


CONDAMNATI LA ANI GREI DE DETENTIE: 


ANDREESCU N. MARIA [1923-1981] POPESCU GH. GHEORGHE [1931-1985] 
CONSTANTINESCU GR. JUSTINA [1912-1983] POPESCU GR. MARIA [1908-1984] 
CONSTANTINE SCU-PREDUŢ IULIANA rszeza SORESCU GR. MARIA [1905-1994] 


DIACONU I. IOAN [1925-2010] SORESCU N. GHEORGHE [1925-2011] 
ILIESCU N. NICOLAE [1912-1980] DEACONU GR. ION [1925-1959] 
NASTASE GR. ECATERINA [1901] MARINE SCU V. ALEXANDRU [1929] 


JERTFINDU-VĂ SUB STEAGUL SFÂNT 
AL PATRIEI, PRIN TIMP, DURATE, 

ATI SEMĂNAT ACEST PĂMÂNT 

CU DOR NESTINS DE LIBERTATE! 


Pe o placă metalică, cu dimensiunile: 130x70 cm, fixată în spatele monumentului — pandant cu 
placa egală dimensional de pe faţada principală — va fi imprimat textul: 
130 X 70€M 


Rezistenţa armată anticomunistă din arealul sudic al Munţilor Făgăraş — organizată şi coordonată de către 
colonelul GHEORGHE ARSENESCU din Marele stat major al armatei regale române — se situează, prin intensitatea 
operaţiunilor organizate, prin durata considerabilă a activităţii grupului de partizani [1948-1958] şi prin aria geografică în 
care au acţionat membrii săi, între manifestările antitotalitariste de amploare din România. Rezistenţa armată 
anticomunistă a fost un fenomen spontan, având ca ţel comun acela de a nu se supune consecințelor comunizării 
României. Formațiunile de partizani nu reprezentau o amenințare majoră pentru puterea comunistă, deşi atâta vreme 
cât rămâneau în libertate subminau pretenţia regimului de a deţine controlul deplin al ţării. Formaţiunea care a 
supravieţuit cel mai mult a fost cea a «Haiducilor Muscelului». 

Bordeiul de la Râpile cu Brazi a fost, timp de şase ani [1952-1958], ultimul adăpost al partizanilor: PETRE 
ARNAUTOIU, TOMA ARNAUTOIU, CONSTANTIN JUBLEANU, MARIA PLOP şi al fiicei acesteia, loana-Raluca, 
născută în grotă. 


Pe litera O din «POENĂREI» se suprapune o scenă biblică în metaloplastie 
reprezentând un «Christ cu coroană de spini» — opera artistului plastic Constantin Samoilă. 


determinată de necesitatea de a se reveni la forma corectă a denumirii satului, pe 

care agramaţi „nomencilaturişti” din perioada comunistă au modificat-o, oficializând-o 
sub forma iodizată «Poienărei», influenţaţi de limba slavă „la modă” în acea epocă istorică de 
tristă amintire. Astfel, va fi readusă în conştiinţa publică denumirea atestată documentar încă 
din perioada medievală: «Poenărei». 


pe verticala monumentului, a cuvântului «Poenărei» a fost 


Mentionarea, pe brațul orizontal al monumentului, a anilor «1952-1958» va 
determina, sper, fixarea în memoria colectivă a perioadei în care ultimii partizani din 
Gruparea de rezistență anticomunistă «Haiducii Muscelului» s-au adăpostit în 
bordeiul de la Râpile cu Brazi, susținerea lor materială fiind principala cauză a 
tragediei care a marcat profund populația satului devenit martir, prin arestarea a 
circa 10% dintre locuitorii de frunte ai săi: patru (doi preoţi, un învăţător şi un baci) 
fiind condamnaţi la moarte şi executaţi în Închisoarea Jilava, în noaptea de 18/19 
iulie 1959, iar alţi doisprezece fiind condamnaţi la ani grei de detenţie de către 
„justiția” subordonată regimului totalitar comunist. l 

nălţarea, de către Asociaţia «Neamunit», a unei troițe din lemn sculptat „În Deal la 

Cruce”, pe hotarul dintre Poenărei şi Uleni — sat aparținător de comuna Brăduleţ —, 

deşi ar constitui un binemeritat omagiu adus jertfei partizanilor din Gruparea 
«Haiducii Muscelului» şi susținătorilor acesteia, nu prezintă, sub aspect documentar, o minimă 
importanţă pentru evocarea istoriei mişcării de rezistenţă armată anticomunistă din acest areal 
geografic, ci, mai degrabă, marchează un moment aniversar pentru asociaţia menţionată: „la 
împlinirea a 4 ani de activitate”... Textul înscris pe o placă este, sper, edificator: „În anul 
Domnului 2017, s-a ridicat această sfântă troiță de / către Asociaţia Neamunit, la împlinirea a 4 
ani de activitate, / cu binecuvântarea şi sprijinul preotului Nicolae Eftimie din Galeş / şi cu 
bunăvoința primăriilor din Brăduleţ şi Corbi, în memoria / Grupului de rezistenţă anticomunistă 
«Haiducii Muscelului» / şi a susținătorilor acestuia, care au murit în munţi, / în lagăre şi 
închisori, jertfindu-se pentru apărarea / dreptei credinţe, a libertăţii şi demnităţii neamului 
românesc. // Jertfa Tm voastră ne 
obligă ! / 15 iulie 2017”. 


ÎN ANUL DOMNULUI 2017, S-A RIDICAT ACEASTĂ SFÂNTĂ 


$I CU BUMÂVOINTA PRIMARIILOR BRADULET 
GRUPULUI DE REZISTENȚĂ ANTICOMUNISTĂ 4 
ȘI A SUSTINATORILOR 
IM LAGĂRE $I INCHISOI 
DREPTEI CREDINȚE, A 

Jertfa celor evocaţi în grup „obligă? la nominalizarea lor, pentru că şi-au 
sacrificat propria viaţă înfăptuirii acestor sfinte idealuri !... 

Rememorând aserţiunea poetului Alexandru Vlahuţă: „Uitarea e un început de 
ruină în sufletul unui neam !', pentru ca amintirea lor să nu se stingă în uitare în chiar 
locurile de origine, se cuvine să le consemnăm numele pe monumentele edificate in 
memoriam !... 

De aceea, realizarea monumentului preconizat a se amplasa în incinta curţii 
bisericii ar constitui un real omagiu adus jertfei luptătorilor pentru libertate din satul 
martir Poenărei ! 


2n 


GRIGORE CONSTANTINESCU 


ADDENDA 

CUVÂNTARE LA LANSARE 


n cronica rezistenţei antitotalitariste din România, operaţiunile iniţiate de 
fere formațiunea de partizani «Haiducii Muscelului», care a acționat pe 
versanții sudici ai Muntilor Făgăraş, constituie un episod de referință al 
luptei împotriva regimului comunist instaurat prin forţă de către trupele sovietice 
„eliberatoare”. În confruntarea inegală cu aparatul represiv al statului totalitar, au căzut 
eroic la datorie numeroşi fii ai plaiurilor muscelene, menţinând, prin exemplul lor, 
nestinsă, flacăra vie a speranţei în reîntronarea idealurilor de libertate pe pământul 
sfânt al patriei. 

În noaptea de 18 spre 19 iulie 1959, coordonatorii şi principalii susţinători ai 
formaţiunii de partizani «Haiducii Muscelului»: fraţii Toma şi Petre Arnăuţoiu, preoţii 
ortodocşi: Nicolae Andreescu, loan Constantinescu şi lon Drăgoi; învățătorii: Ilon Mica, 
Alexandru Moldoveanu, Nicolae Niţu şi Gheorghe Popescu; ţăranii: Nicolae Băşoiu, 
Titu Jubleanu, Constantin Popescu, loan Săndoiu, Nicolae Sorescu şi Gheorghe 
Tomeci erau executaţi, la Închisoarea Jilava, printr-o sentinţă criminală, ca „elemente 
duşmănoase, foşti membri ai partidelor istorice, care au organizat bande teroriste în 
nordul fostelor judeţe Argeş şi Muscel, pentru a desfăşura o activitate 
contrarevoluţionară împotriva statului şi regimului democrat-popular”. Considerând 
„Rezistenţa armată anticomunistă un fenomen spontan având ca ţel comun acela de a 
nu se supune consecinţelor comunizării ţării”, istoricul englez Dennis Deletant, relevă 
faptul că „formațiunile de partizani nu reprezentau o ameninţare majoră pentru puterea 
comunistă, deşi atâta vreme cât rămâneau în libertate subminau pretenţia regimului de 
a deţine controlul deplin al ţării", menţionând, printre altele, că „formațiunea care a 
supravieţuit cel mai mult a fost cea a «Haiducilor Muscelului»”. Rezistenţa armată 
anticomunistă de pe versanţii sudici ai Munţilor Făgăraş se situează, prin intensitatea 
operaţiunilor organizate, prin durata considerabilă a activităţii grupului de partizani 
[1948-1958] şi prin aria geografică în care au acţionat membrii săi, între manifestările 
antitotalitariste de amploare din România. 

Literatura despre rezistenţa armată anticomunistă din România se circumscrie, 
uneori, unui fenomen cvasi-generalizat, în care pretinşi deținători ai unor adevăruri 
istorice absolute se erijează în autori ce nu pot fi contestati, deşi, pentru a-l cita pe 
poetul-filosof Lucian Blaga, „scriu doar din auzite şi după indicii, dar care au ambiţie, 
atitudini şi morgă de... martori.” 

refaţând voluminosul, dar extrem de documentatul volum consacrat 

evocării Rezistenței armate anticomuniste din zona sudică a Munţilor 

Făgăraş intitulat «Luptătorii din munţi. Toma Arnăuţoiu. Grupul de la 
Nucşoara. Documente ale anchetei, procesului, detenţiei», autoarea, loana-Raluca 
Voicu-Arnăuţoiu, motivează demersul său curajos în relatarea „istoriei oamenilor 
conduşi de Toma Arnăuţoiu, locotenent în armata regală română, care, între anii 1949- 
1958, au trăit şi au luptat în pădurile din Făgăraşul de sud, lezer-Păpuşa şi Leaota”, 
omiţând includerea, în acest context geografic, a Munţilor Bucegi, unde s-au 
desfăşurat, la cabana Padina, operaţiuni extraordinare, cu scop diversionist, menite să 
distragă atenţia Securităţii în cursul acţiunii furibunde, continue pentru depistarea zonei 
cantonamentului membrilor activi ai Rezistenței. 

Autoarea îşi concepe volumul ca o însumare de „documente provenite din 
arhiva Securităţii Statului”, conştientă că „deşi, purtând pecetea minciunii, a nedreptăţii, 
a crimei instituţionalizate, ele nu pot ascunde adevărul despre rezistența armată a 
acestor fii ai poporului român în faţa agresiunii comuniste”. Un asemenea demers a 
fost determinat de faptul că „toţi membrii grupului Arnăuţoiu au fost fie ucişi în lupte, fie 
executaţi”, documentele Securităţii fiind, aşadar, după părerea sa, unicele „mărturii 
scrise din epocă”. 

Autoarea uită, însă, că marea epopee a luptei din munţi se constituie din 
însumarea tuturor mărturiilor celor care şi-au jertfit propria libertate în numele idealului 
suprem de libertate a naţiunii române subjugate de comunism, că adevărata cronică a 
luptei partizanilor din gruparea «Haiducii Muscelului», care acționau, nu întâmplător, şi 
sub numele de «Partizanii libertăţii», presupune înregistrarea confesiunilor tuturor 
participanţilor care au sprijinit-o material şi moral şi care au fost condamnaţi la peste 
2000 de ani de temniţă de către Tribunalele militare ale regimului totalitar comunist din 
R. P. R. Intuind utilitatea unei asemenea acţiuni, istoricul Vasile Novac şi-a propus şi a 
reuşit într-o măsură considerabilă să suplinească această carenţă a volumului, printr-o 
cercetare tenace şi, evident, eficace, înregistrând, pentru o arhivă a denunţării 
totalitarismului comunist, declaraţiile majorităţii foştilor deţinuţi din Argeş care au 
supravieţuit temniţelor gulagului românesc. Dintr-un exclusivist instinct de „conservare” 
a memoriei „paternale”, autoarea omite, în titlul volumului, dintr-o relaţie inseparabilă în 
actul istoric al Rezistenței armate anticomuniste din Munţii Făgăraş, numele iniţiatorului 
de facto al acesteia, colonelul Gheorghe Arsenescu, pe care, însă, în preambulul 
aceluiaşi volum, Gheorghe Ceauşescu îl asociază permanent cu Toma Arnăuţoiu 
[«Documente pentru o istorie necesară»], în spiritul respectării adevărului istoric: „Dacă 
nu vom realiza misiunea istorică (de reîntronare a libertăţilor democratice în România) 
atunci, jertfa lui Arnăuţoiu şi Arsenescu — i-am pomenit doar pe ei, întrucât volumul de 
faţă se referă la ei ! — nu va fi fost zadarnică, iar noi, cu cugetul datoriei împlinite, vom fi 
pe potriva marilor martiri ai neamului. ”... 

Referindu-se la coordonarea activităţii partizanilor care au acţionat pe versanţii 
sudici ai Munţilor Făgăraş, unul dintre participanţii activi la rezistenţă, studentul Cornel 
Drăgoi, sublinia cu convingere fermă un adevăr, care nu poate fi contestat de nimeni, 
din afara organizaţiei «Haiducii Muscelului»: „Ce aş vrea să se ştie este că 
întemeietorul acestei organizaţii de partizani a fost colonelul Gheorghe Arsenescu. Că, 
periodic, a rămas comandant Toma Arnăuţoiu, asta e altă treabă....”. Definind, din 
perspectiva, de „magister vitae”, a istoriei, importanţa Rezistenței armate anticomuniste 
din munţi, publicistul menţionat consemna conclusiv: „România şi-a adus jertfa de 
sânge ostăşesc pentru revenirea la spaţiul de cultură şi mentalitate europeană”. 
elatând despre «Procesul grupului Arnăuţoiu. 1959», în revista 
«Arhivele totalitarismului» [an lll/1995, nr. 2], universitarii Vasile Novac 
şi Gheorghe Nicolescu formulau următoarele observaţii conclusive: 
„Colonelul Gheorghe Arsenescu a avut un rol hotărâtor în organizarea şi conducerea 
iniţială a Rezistentei naţionale armate din Munţii Făgăraş e După retragerea colonelului 
Gheorghe Arsenescu în zona Câmpulung Muscel, grupul «Haiducii Muscelului» a fost 
condus de către Toma Arnăuţoiu e Aria de acţiune a Rezistenței a inclus, în afara zonei 
Munţilor Făgăraş, şi Munţii Bucegi, unde, în noaptea de 17 spre 18 august 1952, 
partizanii au atacat cabana turistică din Muntele Padina e Atât luptătorii activi, cât şi 
simpatizanţii acestui grup făceau parte din toate straturile sociale, dar, mai ales, din 
cele mijlocii şi mici. Alături de ofițeri sau foşti ofițeri puşi în disponibilitate şi excluşi din 
armată, erau intelectualii satelor: preoţi, învăţători, profesori, studenţi şi elevi; apoi, 
țărani săraci, mijlocaşi şi înstăriți, ciobani, servitori, comercianţi e Rolul conducător l-au 
avut ofiţerii şi intelectualii; ţăranii i-au urmat cu încredere, dând dovadă de spirit de 
sacrificiu e Lupta de partizani din munţi n-a avut un caracter fascist, ci „anticomunist şi 
antirusesc”. 

Concluzia finală este extrem de semnificativă în determinarea rolului acestei 
grupări în contextul general al mişcării naţionale de rezistenţă: „Gruparea Arsenescu- 
Arnăuţoiu, în ciuda faptului că s-a bazat pe premisa greşită a unui eventual război 
anglo-americano-sovietic, a reuşit să acţioneze şi să supravieţuiască peste 10 ani, 
datorită devotamentului şi abnegaţiei țăranilor din zonă”. 
ecentul volum consacrat «Rezistenței armate anticomuniste de pe 
versanţii sudici ai Munţilor Făgăraş» reprezintă o sinteză obiectivă a 
epopeii eroice a „Partizanilor libertăţii, efectuată cu preocuparea 
constantă de a se releva rolul acesteia în istoria naţională, dintr-o perspectivă lipsită de 
orice subiectivism inerent, de altfel, unor opere în care autorii se implică fundamental, 
sub raport sentimental... Ordonarea cronologică a evenimentelor a fost efectuată într- 
un spirit de rigurozitate extremă, cu convingerea că precizările de ordin temporal 
conferă relatării operaţiunilor grupării de partizani, consistenţa motivaţiei acţiunilor lor, 

derulate, deseori, sub imperiul imprevizibilului, creând impresia fulminantă a 
secvenţelor unui film documentar de război, ce ilustrează spiritul de sacrificiu al 
„partizanilor libertăţii” din Munţii Făgăraş... Efectuarea unor analize extinse a 
contextului istoric în care se plasează evenimentele consemnate, deşi, probabil, se 
impunea, ar fi constituit un element insurmontabil în „economia” acestui volum proiectat 
la o dimensiune editorială acceptabilă... 

Circumscris unui semnificativ arc de boltă dominator al unei conduite 
familiale durate pe educaţie şi morală creştină, spiritul, în general, irenic al 
„Cronicarului”, în ciuda cruntelor trăiri sufleteşti determinate de brutalitatea 
evenimentelor relatate, este, totuşi zdruncinat, în esenţa sa, de obsedanta întrebare ce 
s-a insinuat tulburător de vie în conştiinţă: Dacă istoria naţională recunoaşte că, în 
lupta pentru libertate a poporului nostru, sacrificiul partizanilor n-a fost zadarnic, dacă 
toţi cei care au căzut în cursul evenimentelor din decembrie 1989 sunt consideraţi eroi 
ai luptei împotriva comunismului, de ce, oare, cei care au participat, conştienţi de 
riscurile grave asumate, la Rezistenţa armată anticomunistă din România, în condiţiile 
extrem de grele ale luptei de partizani, jertfindu-se pentru cauza libertăţii, nu sunt 
recunoscuţi, prin legile ţării, ca eroi ai neamului românesc ?!... 

Succinta incursiune în modul în care Rezistenţa armată anticomunistă de pe 
versanţii sudici ai Munţilor Făgăraş poate fi percepută, totuşi, cu extremă obiectivitate, 
relevă actualitatea imperativului formulat de către cărturarul Nicolae lorga, potrivit 
căruia: „Pulsul preocupaţiilor noastre trebuie să bată în ritmul, fie şi înfrigurat, al 
timpului... Să pornim de la societatea contemporană şi să revenim mereu la dânsa 1...” 

Rezistenţa armată anticomunistă din Munţii Făgăraş atestă, pe un plan, prin 
excelenţă, sentimental, adevărul de necontestat al maximei istoricului Edgar Quinet: 
„Istoria este o tragedie în care luptă împreună libertatea şi destinul !”, confirmând, 
pentru urmaşii celor dispăruţi, veridicitatea meditaţiei lirice a inegalabilului poet-martir 
Nichifor Crainic: «Ursită-i inima să poarte / Trecutu-n ea cu morții lui, / cu morții mei, 
care-i crezui / naiv, cândva, fără de moarte 1...» 

În încheiere, se cuvine un gând de sinceră gratitudine celor fără de care acest 
volum ar fi continuat să rămână, poate, pentru eternitate, într-un sertar al uitării, deşi 
„Uitarea — precum cugeta odinioară Alexandru Vlahuţă — este un început de ruină în 
sufletul unui neam !”, iar autorul şi cei pe care îi voi aminti, cu motivată recunoştinţă, n- 
au vrut să-şi ruineze, prin uitare, sufletele !... Mulţumiri sincere, aşadar, distinsului 
domn Virgil Baciu — manager, originar din Poenărei, devenit, prin inteligenţă şi 
muncă susţinută, un prosper om de afaceri, care a sponsorizat integral costul tipăririi 
volumului, profesoarei Eugenia Constantinescu — lector al volumului, precum şi 
dumneavoastră, celor care aţi onorat, prin prezenţa la această manifestare de suflet şi 
de conştiinţă, un act de necesară restituire istorică obiectivă a unor pagini însângerate 
din lupta eroică pentru libertate a neamului românesc !... 

GRIGORE CONSTANTINESCU 


lon C. Hiru 
«întâlnirea fiilor satului POENĂREI 
Poenărei, ediţia 2006» Runa VITRA NETES 


„Anul acesta, amintirile poenărenilor au fost 
înlăcrimate. Îşi aduceau aminte de lupta anticomunistă a 
celor ce nu mai sunt, dar şi a celor care au luptat 
scăpând cu viaţă din lagărele comuniste, cum ar fi 
octogenarii Diaconu şi Dode Sorescu. Biserica satului s- 
a dovedit neîncăpătoare pentru cei peste 150 de 
poenăreni ce, cu evlavie, ascultau slujba de pomenire 
făcută cu osârdie de cei cinci preoţi. Aici, în acest pios 
context, fiul satului Poenărei, profesorul Grigore 
Constantinescu, a lansat cartea-document «Rezistenţa 
armată anticomunistă de pe versanţii sudici ai 
Munţilor Făgăraş». Moment de mare emotie şi maximă 
tensiune.  Vorbele  emoţionante ale profesorului 
Constantinescu, fiul preotului martir lon Constantinescu 
— ucis în închisorile comuniste — au captat până la lacrimi pe tinerii şi vârstnicii prezenţi. 
Consider că este unic faptul ca un volum de istorie, cu un conţinut evocator al eroicei rezistenţe 
anticomuniste locale, să fie lansat în faţa sfântului altar al Bisericii «Cuvioasa Paraschiva», 
ctitorite cu osârdia părintelui loan Constantinescu, lăcaş unde sfinţii din icoane păreau a 
plânge soarta amară a slujitorului Domnului.”. 


rai e] 23 Coriered 
„Curierul zilei”, anul XIII, nr. 3678, p. 8. 


m deprins obiceiul ca, de câte ori primesc o carte şi se întâmplă să am foarte mult 
de lucru, s-o răsfoiesc şi s-o pun deoparte, în aşteptarea unui timp de lectură 
tihnită. Când am avut pentru prima dată în mână o carte a domnului Grigore 
Constantinescu, mi-am propus să o răsfoiesc 10-15 minute şi s-o pun pe noptieră, în 
teancul cărţilor pe care le am de citit în primă urgenţă. Dar m-am pomenit în zori cu peste 150 
de pagini citite şi nu m-am putut opri aici. Deşi înţesată de documente din dosarele Securităţii şi 
ale Justiţiei, de la anchete şi interogatorii, cartea se citeşte ca un roman captivant şi fabulos. 

Şi chiar dacă cele mai multe dintre paginile cărţii vorbesc despre eroi, despre martiri, 
despre oameni pur şi simplu hărţuiţi, arestaţi, anchetati, torturați, executaţi, oameni care au fost 
— cei mai mulţi dintre ei nu mai există — cartea, monumentală de-a dreptul, nu este, totuşi, un 
mausoleu... Colonelul Arsenescu, fraţii Arnăuţoiu, Maria Plop, preoţii loan Constantinescu şi 
Nicolae Andreescu, Elisabeta Rizea, Ana Simion, profesoara luliana Preduţ-Constantinescu şi 
mulţi alţii sânt oameni atât de vii în această carte, încât parcă-i vezi, parcă-i auzi la timpul 
absolut prezent. 

m deprins obiceiul, bun sau rău, ca, de câte ori primesc o carte, s-o iau ca temă 

de comparaţie cu ale mele. Cu dezamăgire, dar şi cu satisfacţie, le găsesc pe 

unele inferioare. Despre altele pot să spun: iată o carte bună, dar aşa ceva pot să 
scriu şi eu. Ei bine, de data aceasta, trebuie să mărturisesc, călcându-mi pe orgoliu, că eu n-aş 
fi fost în stare să scriu această carte !... Şi, ca să mă conving, am luat lectura de la cap, ca să-i 
găsesc neapărat noduri în papură, din punct de vedere al creaţiei literare. Şi nu le-am găsit... 

Am obiceiul ca, de câte ori primesc o carte, s-o compar cu opera de până atunci a 
autorului. Domnul Grigore Constantinescu mai publicase încă 7 cărţi. Dar nici una de valoarea 
„sentimentală” a celei de faţă. Aceasta este culmea creaţiei sale literare !... Văd că mai are 
încă 11 volume în curs de apariţie. Îi atrag atenţia că nu are voie să publice nici una sub nivelul 
acesteia... Ar însemna să se sinucidă !... Am deprins obiceiul ca, de câte ori primesc o carte, 
să o compar cu celelalte pe care le cunosc din acel domeniu. Dar când este vorba de 
Rezistenţa anticomunistă, armată sau fără arme, fiecare carte este un strigăt de durere şi nici o 
durere nu poate să fie mai bună decât alta... Însă un lucru este cert: nici un istoric care ar dori 
să scrie despre Rezistență nu va putea să facă abstracţie de cartea domnului Grigore 
Constantinescu. 

Cartea a fost lansată la Poenărei, locul ultimului cuib al „Haiducilor Muscelului”. 
Evenimentul a avut loc în biserica în care a slujit preotul loan Constantinescu, secerat de 
gloanţe în închisoarea de la Jilava, în biserica în care se ruga Justina Constantinescu, 
preoteasa lui, în care a fost botezată luliana, fiica lor, amândouă vârâte la temniţă grea, pe 
termen de 15 ani. 

utorul acestei cărţi nu este altcineva decât fiul preotului condamnat la moarte şi 

executat, al mamei sale care s-a chinuit în închisoare, al surorii sale, profesoara 

de istorie care a născut în temniţă. De fapt, vlăstar al tuturor acelor eroi şi martiri, 
supraviețuind parcă anume prin voinţa lui Dumnezeu, ca să ni-i înfăţişeze vii şi în toate 
dimensiunile lor şi mai presus de istorie şi legende. 


MARIN IONIŢĂ, născut la 10 iulie 1929, în Jugureni (azi, Ulieşti), judeţul 
Dâmboviţa. Remarcabil prozator şi dramaturg român contemporan, membru al Uniunii 
Scriitorilor din România. Autor al volumelor în proză: «Bătrânul şi umbra», «Un şlep în 
derivă», «Sile voiajoru'», «Hotel Boccaccio», «Roata lumii», «Povestea din ţara de 
cremene», «Vatra de la răscruce», «Capul regelui Decebal», «Damnaţii», «Pâinea 
Paştelui», «Flori de gheaţă», «Colivia cu maimuțe», «Kiseleff 10 — fabrica de scriitori», 
«Nu trageţi în dinozauri», «Amurgul zeilor», «Hotel Tranzit», «Mireasa neagră» etc. şi 
al piesei de teatru «Morişca». 

despre un trecut de luptă 
ecitesc cu deosebit interes documentatul volum despre «Rezistenţa armată 
anticomunistă de pe versanţii sudici ai Munţilor Făgăraş» şi îi mulţumesc, cu 
deosebit respect, autorului, domnului profesor Grigore Constantinescu, pentru că 
mi l-a oferit... Citisem cartea de la colegul şi prietenul meu, profesor lon S. Băcanu, cu care am 
comentat conţinutul acesteia, discuţiile pe această temă continuând ori de câte ori ne întâlnim. 
Ne încearcă sentimentul de mândrie că unul dintre eroii menţionaţi în operă, Alexandru V. 
Marinescu, este fostul nostru coleg şi bun prieten — Sandu — cu care am împărţit, pe băncile 
Liceului „Dinicu Golescu” din Câmpulung-Muscel, bucuriile şi necazurile acelor vremuri din 
perioada anilor 1941-1949. Îmi amintesc cu amărăciune cum, într-una din zilele lui martie 
1949, elevi fiind în ultima clasă de liceu, Sandu a fost chemat la cancelarie, căutat de un 
plutonier de la Securitate. Au plecat împreună şi Sandu nu s-a mai înapoiat... Totul a pornit de 
la nişte fotografii făcute la o partidă de vânătoare la care participase şi Sandu, fratele lui mai 
mare, lonel — student la Facultatea de Medicină din Cluj —, şi un grup de tineri intelectuali şi 
ţărani din Nucşoara. Fotografiile în care apărea grupul de vânători, cu armele pe umăr sau pe 
piept şi trofeele înşirate la picioarele lor, ne-au fost arătate de Sandu cu câteva zile înainte, cu 
ocazia audierii transmiterii unui meci de fotbal, la un aparat de radio, în casa unui coleg, 
Georgescu Nicolae. Am admirat trofeele, am felicitat pe vânătorii din Nucşoara şi am continuat 
audierea emisiunii. Dar unul dintre noi a reţinut un amănunt care avea să schimbe destinul lui 
Sandu Marinescu şi a celorlaţi din fotografii: armamentul grupului de vânători !... 


upă reținerea lui Sandu, bănuielile noastre că a fost turnat la Securitate s-au 
îndreptat către N. G., fapt confirmat şi de Sandu după punerea lui în libertate, la 


sfârşitul lunii mai 1949, motiv pentru care toţi colegii am avut un sentiment de 
dispreţ şi repulsie față de „turnător”. După aniversarea a 25 de ani de la absolvirea liceului, 
când G. N. s-a simţit marginalizat şi izolat de colegi, având, probabil, remuşcări, la doar câteva 
zile, şi-a pus ştreangul de gât, plătind, astfel, mârşăvia pe care o săvârșise. Revenind la 
cursuri, Sandu a reuşit să recupereze toată materia restantă, să încheie cu bine semestrul şi să 
promoveze bacalaureatul printre primii din clasă. Am convenit cu el să dăm la Facultatea de 
Silvicultură de la Braşov. Rucărean fiind, ne-am înţeles să ne întâlnim la Rucăr, să mergem 
împreună la Braşov, pentru înscriere şi susţinerea examenului de admitere. Am aşteptat în 
zadar, căci Sandu n-a mai venit. Ulterior, am aflat că Securitatea îi întocmise un dosar de 
urmărire penală pentru port ilegal de armă şi-l deferise justiţiei. De atunci, n-am mai ştiut nimic 
de Sandu... 


L-am reîntâlnit, după câteva zeci de ani, în Bucureşti, unde şi-a stabilit domiciliul. O 
noapte albă nu ne-a fost de ajuns ca să-mi povestească tot ce s-a întâmplat după despărţirea 
noastră din vara lui 1949 până la momentul respectiv: condamnarea lui la un an de închisoare 
pentru port ilegal de armă; pribegia în munţi şi afilierea la grupul partizanilor din Nucşoara, din 
care făceau parte şi vânătorii din fotografii fugiţi în munţi; arestarea lui în anul 1950, la Cluj, 
dintr-un salon al Clinicii Facultăţii de Medicină, unde fusese internat pentru o operaţie de 
apendicită. A urmat o condamnare de 20 de ani de muncă silnică, ani de chinuri şi de tortură în 
închisorile comuniste, de persecuție şi oprelişti de tot felul după eliberarea din detenţie ca fost 
deţinut politic şi „duşman al poporului”. 

e aceea, revenind la volumul menţionat, consider că acesta reprezintă o oglindă 
vie a luptei anticomuniste duse de partizanii din nordul Muscelului, la care au 
participat în mod indirect şi câţiva rucăreni de-ai mei. Îmi amintesc de 
numeroasele descinderi ale partizanilor la magaziile întreprinderii forestiere locale situate în 
munţii limitrofi Nucşoarei şi la stânele rucărenilor din aceeaşi zonă, pentru aprovizionarea cu 
cele necesare traiului de „hăituiţi” ai regimului comunist. Se vorbea în sat de comportarea 
civilizată şi omenească a partizanilor faţă de cei vizitaţi, de faptul că, pentru tot ce luau, dădeau 
chitante semnate «Partizanii libertăţii», pentru ca gestionarii să poată justifica lipsa acelor 
produse sau obiecte de inventar. Mărturisesc interesul deosebit cu care acest volum despre 
Rezistenţa armată anticomunistă din Muscel a fost citit şi de mulţi consăteni ai mei, 
contemporani ai evenimentelor trăite de ei şi prezentate cu măiestrie de distinsul profesor 
Grigore Constantinescu. În mod cert şi vara aceasta, cât stau la Rucăr, cartea va trece din 
mână în mână pentru a fi citită de cât mai mulţi rucăreni... 
preciez în mod deosebit munca titanică depusă de autor pentru studierea atâtor 
documente revelatoare din arhiva fostei Securităţi, rechizitoriile şi sentinţele 
ribunalelor militare, a unor lucrări legate de aceste evenimente şi, nu în ultimul 
rând, mărturiile unor participanţi la rezistenţa anticomunistă. Respectarea adevărului istoric şi 
prezentarea evenimentelor în ordinea cronologică a desfăşurării lor, expunerea cu măiestrie şi 
claritate a faptelor fac ca această operă să prezinte un interes excepţional atât pentru 
contemporaneitate, cât şi pentru cei care ne vor urma. 


Victor BRĂNESCU 

